
PREFĂ T Ă 

t 


Apariţia unei cărţi bune în literatura de specialitate constituie 
totdeauna un moment important pentru cititorii avizaţi, cât şi pentru publicul 
mai larg interesat în probleme şi teme de viaţă trăită în anumite contexte 
sociale şi culturale. 

Problemele de spiritualitate în general, şi de trăire creştină 
duhovnicească au interesat şi interesează totdeauna nu numai pe teologi, ci 
şi pe toţi cei care simt de datoria şi calitatea lor de buni creştini să-şi 
desfăşoare viaţa de toate zilele în perspectivă eshatologică după acel trebuie 
evanghelic, ca să afle şi să rămână în comuniune cu Dumnezeu şi cu semenii 
lor, oamenii. 

Lucrarea de faţă, pe baza căreia autorul şi-a luat titlul de doctor în 
Teologie, este rodul unei munci ştiinţifice de calitate şi mărturia unei gândiri 
teologice mature în problemele eticii filosofice şi ale moralei creştine. Din 
conţinutul lucrării se vede clar orizontul larg în care autorul tratează tema 
cumpătării în antichitatea clasică şi în morala creştină, nu numai istorico- 
filosoflc, ci şi sistematic, cu referire la viaţa religios morală şi spirituală a 
credinciosului în actualitate, invocând totdeauna când este cazul datele şi 
cercetările ştiinţifice. Prin perspectiva nouă în care abordează tema, prin 
bogăţia ideilor şi implicaţiilor care le sugerează, ca şi prin metoda riguroasă 
de cercetare, lucrarea Părintelui Profesor Sorin Cosma se însrie ca o 
contribuţie importantă în domeniu. La acesta contribuie şi forma de 
expunere, adecvată lucrărilor ştiinţifice, tratând problemele într-un stil 
sobru, curgător şi antrenant, fapt care arată că autorul stăpâneşte metoda 
teologică de cercercetare şi expunere ştiinţifică, specifică teologiei morale 
creştine, dovedind putere de analiză şi sinteză, precum şi un echilibru al 
judecăţii în problemele controversate. 

Realmente, autorul a surprins şi a aprofundat punctele nodale ale 
subiectului, oprindu-se şi stăruind pe larg, cum era şi firesc într-o lucrare de 
doctorat, asupra implicaţiilor virtuţii cumpătării (sophrosyne) în morala 


9 



CUMPĂTAREA 


creştină şi în spiritualitatea ortodoxă, în special, punând la contribuţie cele 
mai substanţiale rostiri în probleme de literatură patristică şi postpatristică, 
precum şi din literatura filosofică, dar plecând totdeauna de la Sfânta 
Scriptură. 

Nu mai puţin interes prezintă şi rostirile de substanţă privind virtutea 
cumpătării scoase de autor din gândirea marilor filosofi greci (Pithagoras, 
Socrate, Platou şi Aristotel), dar şi din lucrările celorlalţi filosofi greci antici, 
care îşi au contribuţia lor la tezaurul gândirii filosofice greceşti antice, 
folosite creator de marii Părinţi ai Bisericii. Necunoscând însă pe Dumnezeu 
ca existenţă spirituală personală, absolută de care este legată direct fiinţa şi 
viaţa omului, transcendent lumii, dar prezent în viaţa omului şi în creaţie prin 
energiile Sale divine necreate, marii filosofi şi moralişti greci n-au înţeles 
lucrarea ontologică a virtuţilor în viaţa omului. Punând-o în relaţie cu 
celelalte virtuţi morale cardinale, cunoscute de antichitatea greacă, şi mai 
ales în relaţie cu virtuţile teologice: credinţa, nădejdea şi dragostea, autorul 
a surprins specificul şi lucrarea virtuţii cumpătării în viaţa omului şi a 
creştinului în special care ştie şi vrea să-şi orănduiască viaţa personală şi 
comunitar sobornicească potrivit îndrumarului moral sădit în însăşi fiinţa sa 
de la creaţie şi voinţei explicite a lui Dumnezeu exprimată în Revelaţia 
dumnezeiască supranaturală, cuprinsă şi transmisă prin Sfânta Scriptură şi 
Sfânta Tradiţie. 

Reţinem ca deosebit de utile, din bogata prezentare, mai ales capitolele 
în care se regăseşte o pertinentă analiză a dobândirii virtuţii cumpătării, 
perenitatea virtuţii cumpătării şi ideala ei funcţie în procesul educativ. 

Concluziile generale schiţate de autor nu reprezintă doar o sumă a celor 
expuse în lucrare, ci dezvăluie valenţa cercetării pe care a întreprins-o în 
vederea elaborării ei. Este vorba deci de o analiză ideatică care cuprinde 
programul de gândire al autorului şi temeiurile axiomatice ale virtuţii 
cumpătării în perspectivă interrelaţională atât teoretică cât şi practică cu 
celelalte virtuţi creştine. 

Bibliografia generală ilustrează întreg periplul întreprins de autor în 
cercetarea sa. Discernem din lista de autori perspicacitatea şi acurateţea de 
selecţie caracteristice autorului. 

Tipărită, lucrarea de faţă va fi o carte de referinţă în tema urmărită, 
atât pentru Morala creştină şi spiritualitatea ortodoxă, cât şi pentru Etica 
filosofică. 

Preot praf. univ. dr. DUMITRU RADU 
Facultatea de Teologie Bucureşti 


INTRODUCERE: 

ÎN CĂUTAREA SOPHROSYNEI 


Ideea de cumpătare este foarte variată şi bogată în conţinut. Ea este 
cel mai bine redată prin noţiunea de sophrosyne, deoarece aceasta 
cuprinde întreaga gamă de înţelesuri a înţelepciunii practice, ca expresie 
a sănătăţii minţii, orientată dinamic şi creator spre multitudinea de valori 
care împlineşte şi desăvârşeşte bio-psiho-socio-cultural fiinţa umană. 
Orientând axiologic comportamentul uman, sophrosyne este criteriul şi 
natura care îi asigură vieţii omeneşti demnitatea într-o continuă devenire, 
consacrându-l pe om în a fi din ce în ce „mai OM”... Iar a-ţi trăi viaţa cu 
măsură, cinste şi demnitate rămâne cel mai frumos răspuns pentru darul 
vieţii oferit de Dumnezeu omului. Nu e uşor, desigur, să fii totdeauna 
stăpân pe tine însuţi, „ţinându-ţi firea” şi rămânând statornic, tu însuţi, în 
vâltoarea necazurilor, suferinţelor, nenorocirilor şi învingerilor de tot felul. 
E o înaltă trăsătură de caracter să nu te laşi copleşit şi tulburat de vuietul 
sălbatec care de multe ori te ameninţă şi te apasă... Să fii asemenea 
stejarul falnic pe care furtunile îl clatină, dar nu-l dărâmă... 

Pe de altă parte, ce frumos e să nu răspunzi cu rău, la rău, să te 
bucuri cu cel ce se bucură şi să plângi cu cel ce plânge. Să nu te laşi 
atras de goana febrilă după acumularea bunurilor ce depăşesc trebuinţele 
vieţii, devenind robul egoismului închistat în zgârcenia aridă şi anxioasă, 
dar nici să-ţi risipeşti bunurile în tot felul de destrăbălări. Ce frumos e să 
fii natural, cu faţa mereu senină, agreabil şi generos, cu inima mereu largă 
oricând să dai din al tău, şi chiar mai mult, să oferi nu numai din surplus, 
ci şi din necesar, spre a fi totdeauna bucurie altora!... 

_ Cât de bine le stă oamenilor cu mintea limpede, cu conştiinţa 
împăcată şi clară, cu vorba înţeleaptă şi plăcută. Şi invers, cât de rău ie 
stă oamenilor aroganţa şi sfidarea; indecenţa şi luciferica încredere în sine; 
mânia şi ura de fiară neîmblânzită, cu poftele descătuşate în excesul lor 
delirant. 

Şi cu toate acestea, omul modern este stăpânit de fascinaţia vitalului 
mai mult decât de puterea credinţei şi a iubirii lui Dumnezeu, care îi 
înnobilează şi îi desăvârşeşte fiinţa. Trăim într-o lume secularizată, marcată 

de vitalismul neopăgân, adică de erupţiile vulcanice ale iraţionalului, de irascibil 
şi pofte, cu consecinţele lor dezastruoase asupra vieţii personale şi sociale. 
Faptul că mass media anunţă în lume o crimă la 20 de minute şi un viol 
la 6 minute, nu numai că confirmă această realitate tragică, ci constituie 
şi un semnal de alarmă, care în mod normal trebuie să determine fireasca 
întrebare: unde vom ajunge?!. 

Fr. Nietzsche, Karl Marx şi Sigmund Freud şi-au propus să scoată 
pe Dumnezeu din inimile oamenilor. Dar ce au pus în locul credinţei?... 

Fr. Nietzsche a declarat moartea lui Dumnezeu şi a întemeiat 
„fiosofia vieţii”, exaltând energia vitală şi „voinţa de putere”. El este 
creatorul „supraomului”, a „bestiei blonde”, salvatorul civilizaţiei, eliberat 
de prejudecăţile morale, cratorul unei arte rezultată din sublimarea plăcerii 
senzuale. Din voluntarismul biologizant, din individualismul şi din 
antidemocratismul lui Nietzsche s-au inspirat ideologii fascismului. Şi la ce 
s-a ajuns?... 

Karl Marx declară religia „opiu pentru popor” şi aşează lupta de clasă 
Ia temelia unui sistem politic al urii implacabile, soldat cu cele mai multe 
crime din câte a cunoscut istoria vreodată. A adus spaima şi teroarea, a 
distrus conştiinţele, a destrămat caracterele şi orice simţ de omenie... 

Sigmund Freud a întemeiat psihanaliza, constituind psihologia prin 
tehnica explorativă a inconştientului, axând sexualitatea la baza vieţii, a 
culturii şi a artei; de unde a rezultat hemoragia nestăvilită a preocupărilor 
sexuale pornografice izvorâte din rana tenebroasă a sufletului omenesc pe 
care a deschis-o el. 

După cum vedem, nesocotind valoarea credinţei în viaţa spirituală a 
oamenilor, „debarasându-se” de noţiunea de păcat, fixând sensul vieţii aici 
şi acum, neopăgânismul intronizează la rang de cult violenţa şi sexul, 
alături de celelalte forme de destrăbălare, abuzuri şi excese. Şi toate 
acestea, reflectându-se în cultură, artă şi ştiinţă, crează un adevărat dezastru 
spiritual, încât pentru a ieşi din această criză distructivă, trebuie să coborâm 
din cer, ca oarecând Solon, când polisul grecesc se afla la fel în criză, pe 
sophrosyne pentru a restabili ordinea, echilibrului şi armonia în viaţa 
omenirii. 

De aici, necesitatea şi importanţa cultivării sophrosynei ca trăsătură 
de caracter în viaţa oamenilor şi în relaţiile sociale şi culturale dintre ei. 
De fapt, apreciindu-se necesitatea ei, încă din al şaselea deceniu al 
secolului nostru reînvie Sofrologia, pentru echilibrarea raţiunii, prin eliberarea 
de orice tensiune, încât psihicul uman să devină generator de energie şi 
sănătate. Este o reînviere a hesekiei pentru omul modern derutat de 
irascibil şi pofte. Ea „reîncarcă” mintea cu sănătate şi sufletul cu energie 
creatoare, ceea ce, evident, îl afirmă în autenticitatea lui dinamică 1 . Oricum, 
s-au scris cărţi, revistele au publicat articole despre Sofrologie, căutându-i-se 
identitatea şi eficienţa în mai aproape toate domeniile de activitate ale 
vieţii omeneşti 2 . 

De fapt încă din antichitate sofrologia prezenta un interes deosebit 
în cultivarea sufletului omenesc spre echilibru şi moralitate. Theophrastos 

ne spune că în Lesbos, Tenedos şi în alte multe cetăţi s-au organizat 
concursuri între fetele tinere, nu numai de frumuseţe, ci şi de artă 
menajeră (oiconomia), precum şi de sofrosyne, adică de echilibru sufletesc 
şi moral. 23 

în actualitate, s-a creat în Statele Unite ale Americii chiar un institut 
naţional de sănătate mentală, iar în psihiatrie se încearcă metode şi practici 
sofrologice lăudabile. Noi dorim să pătrundem însă mai adânc, căutând 
prin sophrosyne încreştinată identitatea persoanei umane în plinătatea 
demnităţii sale ca şi chip a lui Dumnezeu, ce tinde necontenit prin Hristos 
în Duhul Sfânt să devină „părtaşă dumnezeieştii Firi” (II Petru 1, 4). 

Referindu-ne însă mai îndeaproape la sophrosyne ca sănătate a minţii, 
vom evidenţia importanţa şi necesitatea ei în mai aproape toate domeniile 
care contribuie la buna dezvoltare a spiritului omenesc. 

Astfel, în psihologie sophrosine defineşte sănătatea minţii, nousului 
care stăpâneşte şi dirijează thymosul şi epitimia. în „disecţia” care tot mai 
mult se face în conştiinţa noastră, descoperim asemenea anticilor, zone 
de lumină şi părţi întunecate. E vorba mai întâi de mintea omenească, un 
adevărat miracol demiurgic al omului în univers. Cu această extraordinară 
putere este dotat omul şi pentru aceasta el reprezintă „o minune” în 
univers. Grecii, indienii, chinezii şi mai târziu scolasticii (următori lui Platon 
şi Aristotel) au fost frapaţi în primul rând de acest miracol care este mintea 
omenească, şi de aceea au început să cerceteze omul. Epoca modernă 
care are mintea cea mai luminată, a uitat să se întrebe pe sine ce este 
ea. Şi astfel omul a uitat de propria lui natură 3 . 

Dar există în sufletul omenesc şi zone întunecate, determinate de 
erupţiile vulcanice ale iraţionalului, de irascibil şi pofte, cu consecinţele lor 
dezastruoase. De aici şi căutarea minţii sănătoase, adică a sophrosynei. Şi 
aceasta, fiindcă în condiţiile firii căzute în păcat, putem vorbi şi de o minte 
nesănătoasă... După cum poate fi un om normal, tot astfel poate fi un 
altul anormal; după cum mintea este bună sau de-bună... Se spune că în 
fiecare om se poate găsi o doză mai mică sau mai mare de nebunie. 
Unii însă ies cu ea Ia rampă şi triumfă... Alţii din nefericire îi cad victimă... 
De aceea, nebunii nu trebuiesc numaidecât căutaţi în ospicii. Acolo sunt 
nenorociţii soartei. Nebunii sunt printre noi!... 

Sub aspect psihologic creştin sophrosyme implică şi alte dimensiuni. 
Şi anume, este bine cunoscut faptul că amfibiile sunt vieţuitoare care 
trăiesc pe două suprafeţe: pe uscat şi în apă. (De aici şi numele de 
„amfibiu”). Asemănător acestora, datorită structurii sale psiho-fizice, omul 
poate fi numit: „Magnum Amphibium” 4 . El se poate înrobi instinctelor 
oarbe şi poate aluneca în prăpastia animalităţii, a dezumanizării, sau „se 
poate face părtaş dumnezeieştii firi şi să scape de stricăciunea poftei” (II 
Petru 1, 4), spiritualizându-se după chipul Celui ce-i este Părintele său. 
Omul posedă capacitatea de decizie, de autodeterminare. El este singura 
fiinţă care poate spune NU, şi astfel să transforme instinctul vulgar în 
aspiraţie cerească, în dor şi elan al nemuririi. Aceasta este libertatea care-i 
dă omului măreţia de a identifica în sine chipul lui Dumnezeu. Acesta 

este argumentul demiurgic al omului, şi aspiraţia de a fi asemenea Celui 
ce i-a dăruit suflare din suflarea Sa; este capacitatea de alegere axiologică 
în urma unei deliberări, în urma unei întâlniri cu sine însuşi; a alegerii 
dintre bine şi rău, şi a opţiunii pentru ceea ce îi împlineşte şi desăvârşeşte 
fiinţa. De aceea, libertatea raţională, adică libertatea ca rezultat al minţii 
în care tronează duhul lui Dumnezeu nu poate avea decât un aspect 
afirmativ în bine. Că există şi o raţiune „neînţeleaptă” ne-au spus-o şi 
filosofii Eladei. Ea va fi copleşită de atracţia spre animalitate şi va avea 
drept consecinţă declinul sub dominaţia instinctului orb. Această înrobire 
de pofte şi de patimi nici nu este libertate (loan 8, 32-34), ci mai degrabă 
? decădere din umanitate... De aceea, sophrosyne luminată de credinţă şi 
întărită de har desăvârşeşte libertatea spre împlinirea omului ca fiinţă 
îndumnezeită. 

Dar în acelaşi timp, sofrologia creştină aduce echilibrul şi în cultivarea 
sfinţeniei. Ea aşează mai întâi serenitatea sufletului omenesc, şi apoi îl 
conduce spre desăvârşre. Şi aceasta pentru că pe piscurile vieţii duhovni¬ 
ceşti se urcă, nu se „aterizează... A pune aureola sfnţeniei pe un suflet 
care nu a dobândt mai întâi sănătatea şi echilibrul funcţiilor sale, este ca 
şi cum ai pune - să zicem - gradul de general pe haina militară a unui 
soldat, şi i-ai da posibilitatea exercitării funcţiei cu care a fost „investit”, 
fără ca el să aibe pregătirea şi capacitatea necesară exercitării ei... 

In pedagogie şi educaţie, sphrosyne defineşte noţiunea de bun simţ, 
ca punct de plecare în cultivarea spiritului uman şi determinarea 
caracterului moral. Bunul simţ se conturează în sentimentul de pudoare, 
iar acesta se împlineşte în respectul reciproc dintre oameni, afirmându-se 
în determinarea unor norme de comportament şi convieţuire civilizată. 
După cum am văzut, sophrosyne reprezintă natura umanizată a fiinţei 
raţionale, care se vrea din ce în ce mai umanizată... Ea are o gamă foarte 
variată de exprimare, asemenea unei simfonii ce mereu se amplifică în 
redarea armoniei sufletului omenesc. în măsura în care va pronunţa în 
numele libertăţii acel hotărât NU hybrisului din om, care exprimă depăşirea 
condiţiei umane şi a condiţiei cuvenite, reprezentând o defecţiune a 
comportamentului uman, ea va înnobila mereu natura omenească, 
deschizându-i aspiraţia spre îndumnezeire. Şi astfel sophrosyne devine o 
constantă deprindere, dăltuind şi definind caracterul religios moral creştin. 

In literatură şi artă sophrosyne acţionează într-o orientare estetică, 
evaluând dinamic şi creator tot ceea ce reprezintă lumina conştiinţei umane 
şi fermitatea caracterului prin stăpânirea de sine faţă de răbufnirile 
inconştientului animalic, egoist, tenebros şi pornografic... Sophrosyne se 
identifică apoi cu muzica prin armonia proporţiilor. Ea aduce liniştea şi 
elevaţia sufletului, de aceea, ea însăşi trebuie să fie ferită de zgomotul 
dezarmonios, asurzitor şi delirant... Este adevărată că nu orice fel de muzică 
oferă sufletului omenesc armonia şi eurythmia, ca regăsire de sine prin 
seninătatea şi liniştea sophrosynei. Există şi o muzică stridentă, zgomotoasă, 
dură, impulsionată de vitalismul instinctiv şi sălbatic din om. Mulţi nu sunt 


de acord cu ea şi o consideră „muzică sălbatică”. Foarte mulţi însă o 
preferă şi se „regăsesc” în ea, aşa cum aderă şi la o literatură şi artă 
pornografică, sau le place să vizioneze filmele ce au ca temă sexul, crima 
şi destrăbălările de tot felul. Recunoaştem şi ne explicăm că instinctul 
primar reuşeşte de multe ori să domine instanţele superioare ale conştiin¬ 
ţei. Dar tocmai fiindcă există astfel de cazuri, şi nu puţine, ci foarte multe, 
omul trebuie educat să fie altfel; să tindă, şi’ mereu să caute a-şi regăsi 
identitatea în menirea devenirii sale... Iar sofrologia creştină oferă un model 
de adevărată cultură şi civilizaţie umană, prin ridicarea spiritului omenesc 
spre valorile veşnice în care se regăseşte dinamic, creator şi plenar. 

Dar nu numai în literatură şi arta umanistă, ci şi în arta „tehnică”, 
precum de pildă în arhitectură, modelul sofrologic redat prin armonie şi 
sobrietate este cel mai preferat şi utilizat într-o multitudine de forme 
estetice. 

în medicină, sophrosyne este identică cu dieta. După cum spunea 
Filon din Alexandria, dieta este „nomos tes sophrosynes”. Dieta asigură 
buna funcţionalitate a naturii fizice (biologice) a omului, printr-o judicioasă 
analiză şi apreciere a ceea ce îi este propriu, necesar şi folositor naturii la 
un moment dat, evitând ceea ce este străin şi dăunător. Tot în acest sens 
se poate încadra şi buna funcţionare a naturii intelectuale a omului, adică 
armonizarea sănătăţii biologice şi sufleteşti pentru buna desfăşurare a vieţii. 

în viaţa social politică, prin libertatea democratică sunt atâtea 
formaţiuni politice extremiste care crează discordii şi busculade. Sophrosyne 
intervine cu măsura şi discernământul care temperează în alegerea celor 
mai bune mijloace de acţiune pentru a ajunge la cele mai bune şi eficiente 
scopuri. 

Societăţile democratice îşi propun să „lanseze” drepturile omului într¬ 
ec libertate deplină de afirmare. Libertatea este într-adevăr o căutare şi 
împlinire a sufletului omenesc. Dar fără un echilibru interior al omului, 
adică fără discernământul necesar, ea se transformă în libertinaj haotic şi 
abuziv. Iar omul „triumfând” într-o astfel de libertate, se îneacă în ea. în 
loc de împlinire, libertatea determină în acest caz dezordinea socială, 
fiindcă somnul raţiunii naşte monştri!... 

A * f t 

In domeniul economic, sophrosyne vine cu echilibrul şi măsura, 
stabilind raportul echitabil dintre producţie şi consum, prin evitarea 
disproporţiilor. 

Sub aspect moral-social-existenţial, sophrosyne se îndreaptă 
totdeauna spre dikaiosyne, adică spre dreptate care netezeşte relaţiile 
dintre oameni, desfiinţând barierele care îi deosebeşte, punându-i pe unii 
deasupra altora... Iar acest fapt este valabil nu numai în regimurile 
totalitare, ci şi în societăţile democratice. Peste tot în lume, omul 
contemporan trăieşte sub aspect economic şi social într-o stare de 
descumpănire şi de stress. „In das welt sein”, cum spune Martin 
Heidegger, înseamnă criză, nesiguranţă, zbucium. E existenţa pentru grijă 
şi existenţa pentru moarte. Unii nu reuşesc să răzbată în lupta vieţii, prin 

valurile şi vânturile ei, şi îi cad victime... Alţii se „târăsc” prin noroaie ca 
să supravieţuiască; iar altora soarta şi norocul le surâde din plin, şi în 
tulburătorul lor nesaţiu sunt dominaţi de egocentrism, risipindu-şi viaţa în 
huzur, excese şi abuzuri de tot felul... Dar cu toţii sunt nemulţumiţi. Unii 
în mod firesc, fiindcă sunt apăsaţi de lipsa strictului necesar. Alţii însă, 
fiindcă sunt tulburaţi de nesaţiul lăcomiei după acumularea de bunuri, sau 
dominaţi de pofte, tiranizaţi de neîmpliniri şi pierduţi în labirintul 
neîntreruptelor căutări... Pe toţi viaţa îi apasă, şi mulţi caută „remedii” în 
afara propriei fiinţe: în stimulente, în alcool, în tranchilizante, în droguri şi 
în tot felul de destrăbălări... 

Din această criză existenţială omul poate ieşi numai căutându-se pe 
sine, întâlnindu-se cu sine însuşi, regăsindu-şi propria identitate prin 
sănătatea minţii, prin puterea de acţiune şi prin disciplinarea afectelor şi 
pornirilor oarbe ale firii. Iar la acest echilibru sufletesc care-i dă omului 
liniştea şi ordinea ca raportare la lume şi viaţă, poate ajunge prin 
sophrosyne luminată de credinţă şi de har. 

Iar pentru a înţelege mai bine această realitate, vom urmări 
aprecierile unui celebru psihanalist referitoare la necesitatea sacralizării vieţii 
sufleteşti a omului prin credinţă şi har. Indiferent de convingerile religioase 
ale lui C. G. Jung (1875-1961), într-un dialog cu Mircea Eliade, el 
constată: „...Pentru mine experienţa religioasă este reală, este adevărată: 
eu constat că atari experienţe pot „salva” sufletul, pot accelera vindecarea, 
şi pot instaura echilibrul spiritual. Pentru mine, ca psiholog, starea de graţie 
există: este perfecta serenitate a sufletului, echilibrul creator, sursă de 
energie spirituală. Tot ca psiholog, eu constat că prezenţa lui Dumnezeu 
se manifestă în experienţa profundă a psihicului... Credinţa credinciosului 
este o mare forţă spirituală; este garanţia integrităţii sale psihice... Lumea 
modernă este desacralizată, de aceea, ea se află în criză. Trebuie ca omul 
modern să redescopere o sursă mai profundă a propriei vieţi spirituale 5 . 

în altă ordine de idei, este cunoscut faptul că destrăbălările, abuzurile 
şi excesele aplicate asupra mediului natural înconjurător constituie cauza 
dezechilibrului ecologic, şi în acelaşi timp un atentat asupra vieţii planetare, 
şi asupra sănătăţii omului. Consiliul Ecumenic al Bisericilor centrează tema 
Adunării Generale de la Canberra (1991) pe lucrarea Duhului Sfânt în lume 
şi declară că „cu cât devenim mai conştienţi de darul vieţii ca dar preţios 
ce ne vine de la Duhul Sfânt, cu atât mai mult constatăm pericolul care 
ne ameninţă astăzi. Pentru prima dată, sistemele care asigură viaţa planetei 
şi viaţa însăşi sunt puse în pericol din cauza acţiunilor umane iresponsabile. 
Niciodată oamenii n-au ameninţat atât de grav ca astăzi echilibrul ecologic 
al întregii noastre planete, adică ansamblul ecologiei planetare... Suntem 
ameninţaţi de efectul cumulativ al factorilor care distrug progresiv stratul 
de ozon ce protejează pământul, care degradează solul, adică despădurirea, 
eroziunea, exploatarea comercială a resurselor, militarizarea şi războaiele, 
poluarea apelor, degradarea aerului, dispariţia speciilor şi încă multe altele, 
întreaga creaţie este rănită mortal... această criză îşi are rădăcinile ei înfipte 
adânc în poftele nestăpânite ale omului, în exploatarea resurselor naturale 

pentru profit şi îmbogăţire... Economia şi era industrială tratează natura ca 
şi cum n-ar fi decât „o resursă naturală” 6 , de care profită abuziv. 

La fel ca şi domeniul social politic şi existenţial, şi pe plan religios 
apar tot felul de curente, formaţiuni, denominaţiuni şi secte derutante, 
extremiste şi de-a dreptul periculoase sub aspect moral, economic şi 
social. Discernământul joacă şi aici un mare rol în cercetarea „duhurilor 
care nu sunt de la Dumnezeu” (I loan 4, 1), precum şi a profeţilor 
mincinoşi şi profitori, seducători ai celor neîncercaţi în credinţă şi naivi în 
primirea oricărei propovăduiri înşelătoare. 


Am arătat până aici că sophrosyne se defineşte ca sănătate a minţii, 
manifestată prin ordine, armonie, echilibru, discernământ, chibzuinţă, 
temperanţă, cuminţenie... Toate acestea sunt foarte bune, dar nu pot avea 
o finalitate care să împlinească şi să desăvârşească firea omenească, fiindcă 
în condiţiile firii căzute în păcat mintea este iscoditoare (scormonitoare), 
schimbătoare, înşelătoare, fragilă, calculată şi vicleană. De aceea, Sfântul 
Apostol Pavel pune accentul pe „înnoirea minţii” (Romani 12,2), pe o 
„desăvârşire a minţii” (1 Corinteni 14,20). La această minte sănătoasă se 
ajunge prin credinţă şi har. Cei pătrunşi de viaţa lui Hristos dobândesc 
prin lucrarea Duhului Sfânt „gândul lui Hristos” (Filipeni 2, 5; 1 Corinteni 
16, 2). Prin credinţă şi har firea se însănătoşeşte, iar sophrosyne exprimă 
„înnoirea firii” (11 Corinteni 5, 17; Galateni, 6,15) şi implicit „înnoirea 
vieţii” (Romani 6, 4) duhovniceşti, spre împlinirea şi desăvârşirea sfinţeniei 
lui Dumnezeu în viaţa noastră. Şi astfel prin înnoirea firii renăscută prin 
har, omul în Hristos va schimba chipul moral al acestei lumi. 

Să o căutăm în cele ce urmează pe sophrosyne ca pe o şansă a 
vieţii duhovniceşti înnoită prin har, ca sacralizare a vieţii într-o lume desacralizată... 

NOŢIUNEA Şl ÎNŢELESURILE VIRTUŢII 
CUMPĂTĂRII 


Atât în limbajul filosofiei greceşti, cât şi în cel al moralei şi 
spiritualităţii creştine, virtutea cumpătării are o gamă foarte variată de 
exprimare, fapt care ne obligă să vedem la început noţiunea, apoi sensurile 
şi înţelesul ei. 

1. Termenul clasic cel mai utilizat care exprimă virtutea cumpătării 
este cel de accxppocruvri alcătuită din radicalul (pprjv (de unde: diafragmă, 
simţ, minte, cuget) şi adjectivul: aaoţ, contras cffix; (pentru a determina 
sănătatea, a fi teafăr). Sophrosyne înseamnă astfel în sensul cel mai general: 
sănătatea minţii. Etimologia este formulată de Platon: coţ ccoLp'uaav Tr|v 
cppovriaiv (ca să vindece mintea-raţiunea), formulă împrumutată din 
repertoriul pareneticii medicale populare. Termenii redau ideea de măsură, 
în sensul de limita care determină ordinea, echilibrul, armonia. Fronesis ar 
fi regimul inteligenţei în sensul în care hipocraticii înţelegeau „Siamx”, ca 
determinare intelectuală şi totodată calificare morală 1 . 

Democrit îi recunoaşte lui „fronesis” o triplă funcţie: a delibera corect, 
a vorbi bine, a acţiona oportun. Platon spunea că pentru a delibera bine 
asupra acţiunii, trebuie mai întâi să contemplezi Ideea de Bine, ceea ce 
este etern şi imuabil. 

Aristotel spunea că e suficient să cunoşti scopul acţiunii morale însăşi, 
adică binele uman. Binele transcendent se contemplă prin „sofia” iar binele 
iminent prin „fronesis”. Platon identifică sofia cu fronesis. Xenocrates face 
pentru prima dată distincţia dintre sofia, considerată înţelepciunea supremă, 
speculativă, filosofică, teoretică, şi fronesis, înţelepciunea practică ce poate 
fi implicată în sofia 2 . De aici vedem că sophrosyne face trecerea de la 
sănătatea trupului, la cea de echilibru sufletesc, şi apoi primeşte 
echivalentul unei virtuţi morale 3 . Se stabileşte astfel o interdependenţă între 
sănătatea trupului şi cea a sufletului, după cum reiese acest fapt şi din 
spusele lui Zalmoxis „regele zeu” din dialogul „Charmides” de Platon: 
„După cum nu trebuie să încercăm a vindeca ochii, fără a vindeca mai 


întâi capul, ori capul fără să ţinem seama de trup, tot astfel nici trupul 
nu poate fi însănătoşit fără suflet 4 . Tot astfel se întâmplă şi cu evoluţia 
cuvântului „salus”, care în limba latină a secolului 11 avea un sens strict 
material de sănătate fizică. El primeşte apoi în plus o semnificaţie morală 
şi eshatologică, ce implică libertatea sufletului pe pământ şi fericirea sa în 
eternitatea cerească, adică mântuirea 5 . 

Definind „sănătatea minţii sau a cugetului” (Cratylos 41 1 e), 
sophrosyne indică cel mai bine ideea de măsură, de cuminţenie, de 
armonie, de cosmos (rânduială, ordine): „Mi se pare - spune Platon - că 
sophrosyne este ceea ce îl face pe om moderat şi cuminte (Charmides 
160 e). Sophrosyne este supunerea armonioasă a celor două părţi 
inferioare ale sufletului (pofta şi irascibilul), faţă de partea raţională, 
diriguitoare (Phaidros, 237 e-238 a), de unde rezultă harmonia. Atât de 
mult preţuiau înţelepţii greci măsura, ca forţă creatoare a valorilor spirituale 
în viaţa omului şi în univers, încât unul dintre ei (Cleobul) se pronunţă pe 
un ton sintetic, generalizator: „măsura e lucrul cel mai bun!” (D. L. I, 
93), iar Solon spune că „măsura este perfecţiunea tuturor lucrurilor” 

Aristotel evidenţiază Ia sophrosyne trăsătura esenţială a virtuţii ca linie 
mediană între două extreme tot atât de dăunătoare vieţii. Sophrosyne este 
peaov, adică mijlocul dintre extremele reprezentate de plăceri şi dureri 
(Eth. Nic. II, 1107 b). Pe drept cuvânt putea spune Platon că ideea de 
cumpătare seamănă cu o potrivire de sunete, care alcătuiesc harmonia... 
Ea este un fel de lume a rânduielii. Ea este cosmosul pe care îl conţine 
atât universul, cât şi cetatea, cât şi sufletul omenesc, reprezentând o 
stăpânire asupra plăcerilor şi poftelor (Republica 430 e). 

Vedem de aici că sensul de sănătate a minţii pe care îl are 
sophrosyne, îi lărgeşte mereu sfera de exprimare valorică. Astfel, ideea 
de sănătate a minţii implică la Homer bunul simţ, ca prim element etic 
care angajează gândirea într-o atitudine de oarecare reţinere a omului tânăr 
faţă de cel vârstnic. (Iliada XXI, 462; Odiseea IV, 15, 8; XXIII, 30). în 
continuare, atitudinea de bun simţ se orientează spre sfială (ruşine), 
modestie şi se concretizează în atitudinea de respect. 

Pe lângă acest aspect etic, sophrosyne intră şi în sfera valorilor 
religioase, legată de riturile de purificare, însoţite de dans şi muzică. 
Ea aduce calmul, echilibrul şi controlul, după o perioadă de nelinişte şi 
tulburare. Oreste, după uciderea mamei se afla într-un adevărat delir. Dar, 
după un sacrificiu purificator, îşi regăseşte liniştea, adică pe sophrosyne. 
Tot în cadrul sectelor care practicau purificările, sophrosyne ia forma 
ascetică pentru îndepărtarea răului şi a întinării 6 . 

Sfera noţiunii de sophrosyne se extinde şi pe plan social-politic, 
impunând ideea de moderaţie, control şi echilibru; cetăţeanul trebuind să-şi 
domine pasiunile, emoţiile, instinctele. Astfel, reformele constituţionale ale 
lui Solon, îndreptate împotriva aroganţei bogaţilor şi a ridicării din sclavie 
a poporului de rând, pentru restabilirea ordinei şi liniştei în cetate, se 
orientează spre dike (dreptate) şi sophrosyne 7 . 

Datorită multitudinii de înţelesuri şi sensuri pe care le exprimă 
sophrosyne ca valoare în variatele acţiuni umane, pornind de la planul 
mărginit al senzaţiilor ca să ajungă la o structură intelectuală, etică şi 
estetică, se întâmpină greutăţi în redarea sau traducerea într-o formă 
unitară, sau într-un singur fel. A-l reda prin „înţelepciune” este tot atât de 
nepotrivit ca să-i spui „stăpânire de sine”, „cumpătare”, „chibzuinţă” sau 
„cuminţenie” 8 . „Temperanţă” este foarte restrâns, „înţelepciunea” foarte vag 
(P. Festugiere). De aceea, dicţionarele propun mai multe traduceri, mai ales 
în limbile modeme de circulaţie, încercând în Fiecare termen să surprindă 
subtilităţile de înţeles ale sophrosynei. 

Redăm câteva: 

1. Paul Friedlănder 9 îl redă prin: 

a) Gesundheit der Seele (sănătatea sufletului); 

b) Besonenheit (chibzuinţă, cumpătare, prudenţă, precauţie, 
seriozitate, ponderaţie, cuminţenie, luciditate); 

c) Sittsamkeit (decenţă, castitate, cuminţenie, modestie, bunăcuviinţă, 
pudicitate); 

d) Bescheidenheit (modestie, bunăcuviinţă, moderaţie, simplitate, 
cumpătare); 

e) Mass (măsură, dimensiune, mărime); 

f) Zucht (educaţie, disciplină, onestitate, cinste, modestie, pudoare, 
castitate). 

2. Wilamowltz - Moellendorff - propune următoarele sensuri: 

a) Masshaltung (măsură, cumpătare, ponderaţie, moderaţie); 

b) Selbszucht (educaţia de sine însuşi - autoeducare; autodisciplinare); 

c) Heilsinngheit - indică atât ideea de mântuire, scăpare, ajutor (prin 
Heil) sau chiar de sfinţenie (Heiligkeit); precum şi ideea de caracter înţelept, 
ingeniozitate, lucru gândit (Sinhgkeit şi forma adjectivală: sinnig). 

3. H. G. Lidell - R. S. Scott - H. S. Jones 10 , propune următoarele 
sensuri: 

a) soundness of mind, prudence, discredion; 

b) moderation in sensual desires, seif control, temperance; 

c) in a political sense, a moderate form of guvernment. 

4. Lexique de Platon 11 redă mai simplu: 

a) temperance; 

b) sagesse pratique. 

Privind familia de cuvinte al lui sophrosyne, reţinem următoarele 
forme: „sofroniter " care indică liniştea celui care depăşeşte furia şi rătăcirea 
mâniei (nebuniei). Apoi: „sofron ” care indică pe cel ce posedă virtutea 
cumpătării. 

Dintre termenii înrudiţi sub aspectul temei este „eufrosine ” (având 
pe fronesis), indică ideea de dispoziţie a sufletului de a se deschide spre 


realitate, spre oameni, spre vieţuitoare, spre lucruri, cu bună dispoziţie, 
care păstrează măsura, armonizând sufletul şi mediul ambiant. Cu aceeaşi 
temă, la polul opus ca sens, reţinem cuvintele care indică ideea de 
anormalitate, neorândiuală, dezechilibru, nebunie... Astfel „afrosyne” (format 
din fronesis cu „a” privativum, indică o lipsă, o privaţiune), redă ideea 
de îmbâcsire a sufletului, deprivare socială, sufocat de obsesii şi tulburat 
de afecte, neputinţa în a găsi euthymia vieţii. La fel termenul „dysfronos” 
indică iraţionalul, contrarietatea minţii cu ea însăşi. în acelaşi înţeles opus 
sofrosynei este „hyperfrosyne” (sau hiperfronesis), care indică ideea de 
ridicare a gândului la înălţimile care nasc orgoliul şi aroganţa. Reprezintă 
o defecţiune morală redată prin pierderea bunului simţ, creînd o 
dezarmonie socială. 

Sub aspectul sinonimiei ca mod de exprimare a ideii de cumpătare, 
reţinem următoarele forme: 

1. Enkrateia ca înfrânare, reprezintă exerciţiul (askesis) de continuă 
depăşire în stăpânirea de sine şi controlul poftelor. Virtute a ascetismu¬ 
lui, a vieţii duhovniceşti practice, începutul drumului şi siguranţa progre¬ 
sului duhovnicesc. E un act voluntar în care este prezent: „ponos” (cazna, 
nevoinţa) şi „agon” (lupta, războirea cu tine însuţi pentru triumful virtuţii). 
Enkrateia exprimă foarte bine ideea de cumpătare, însă sfera ei este mai 
restrânsă ca a sofrosynei. 

2. Aidemon (aidos) - sfios, decent, modest, ruşinos. 

3. Kosmios: liniştit, echilibrat, ordonat, măsurat, cumpănit. 

4. Katharsis s purificare, neprihănire este o împlinire a sophrosynei. 
Sub aspect fizio-psihic, katharsis indică starea de eliminare a ceea ce 
dăunează trupului, sau de anihilare a tensiunilor şi emoţiilor care tulbură 
spiritul; şi dobândirea stării de linişte şi seninătate sufletească. Introdus de 
Aristotel în estetică, termenul indică curăţirea pasiunilor în urma sentimen¬ 
telor de milă şi groază sugerate de tragedie. Sub aspect etic, la înţelepţii 
antici katharsis reprezintă sinteza tuturor virtuţilor, care satisfac nevoia de 
uşurare şi linişte, fapt ce are ca efect înnobilarea simţămintelor umane. 
Filosoful se leapădă de toate bunurile vieţii, ca în locul lor să dobândească 
pe fronesis. Şi aceasta, ca oricare altă virtute este katharsis. De fapt, atât 
sophrosyne (cumpătarea), cât şi andreia, dikaiosyne şi chiar sophia, în cele 
din urmă, nu sunt altceva decât katharmos, care evidenţiază aspectul 
religios al purificării. Sub aspectul desăvârşirii spirituale, katharsis conduce 
spre apatheia, care la rândul ei se împlineşte în gnosis şi theosis. 

5. Hesykia: indicând starea de linişte şi seninătate a sufletului, este 
un mod de exprimare spirituală a sophrosynei. 

6. Gnosis: reprezintă modul de redare intelectuală a sophrosynei, 
ce conduce la idealul înţelepciunii, ca yvrotH adrcov. 

7. Muzica: (ţio-ooticf|) - prin harmonia şi eurythmia determină pe 
sophrosyne ca echilibru moral (linişte şi armonie a sufletului), motiv pentru 
care muzica era socotită de greci „arta muzelor”, creatoare de cultură şi 
civilizaţie, devenind astfel obiectivul principal al educaţiei spirituale. De 
aceea, omul cult este socotit un „musikos aner”. Filosofia însăşi era numită 
de ei „muzica gândirii”. Aici e vorba de „musike”, ca „scientia” (episteme). 

8. £7U£ik£ta (£7i£iKrjq) este sinonim dar superior lui 7ipamr|q 
(7rpaoTr|<; = blândeţe, bunătate, îngăduinţă, contrat lui âyopiorriq 
(sălbăticie, cruzime), şi lui opyiA.oxr|c; (irascibilitate), ca şi lui opyrj (mânie 
răzbunătoare). Epeikes ar fi delicateţea şi gingăşia sufletului omenesc, care 
întrece de multe ori chiar şi dreptatea, Fiindcă aceasta poate fi de multe 
ori dură şi inumană. Epieikes reprezintă înnobilarea sufletului după ce 
acesta a dobândit serenitatea prin sophrosyne. 

La polul opus sofrosynei, ca sănătate a minţii, este mania, sau 
fanatismul, ca o extremă redată prin manikos. 

Iar sub aspect moral, întrucât sofrosyne reprezintă virtutea ca energie 
raţională şi voluntară, opuse sunt viciile-Kakia. 

Dar la polul diametral opus sofrosynei ca sens şi funcţionalitate, este 
„hybris ", care indică lucifericul egoism al încrederii în sine, prin sfidarea 
tuturor celor din jur. E starea de impetuozitate, de insolenţă, de pierdere 
a măsurii, a lipsei de control, manifestare tumultuoasă, lipsită de 
discernământ şi rânduială, asemenea unei ape învolburate, care depăşind 
zăgazurile, inundă ţarinile mănoase şi le distruge... Verbul „hybrizein ” 
exprimă o depăşire a drepturilor, un abuz obraznic şi lipsit de scrupule, 
aflat sub imboldul unei trufii nesăbuite, sau lăcomii nesăţioase. La Eschil, 
hybrisul definea elementul de vinovăţie şi cel de pedeapsă cerut de ea. 

De aici vedem că sofrosyne are o gamă foarte largă şi variată de 
exprimare a valorilor culturii greceşti. 

Este atât o noţiune populară, cât şi morală, estetică, religioasă, 
politică, intelectuală - epistimologică 12 . 

Reţinând aspectul moral al cumpătării va trebui să arătăm că virtutea 
este redată prin termenul de p.£aoxr|<;, ca linie mediană, mijlocul care 
echilibrează două extreme: 'brepPo^rj care indică excesul, abuzul, prea 
multul (şi „ce-i prea mult nu-i sănătos”); şi £A£it|nc; - lipsa, sau insuficienţa, 
ceea ce nu poate satisface o necesitate imperioasă. 

Mesotesul ca măsură justă sau meditate exprimă echilibrul între două 
extreme, pentru a reda ordinea morală. Cumpătarea intră în componenţa 
sa ca o realitate definitorie, fiindcă ea însăşi este un mesotes. De aceea, 
mesotesul se identifică cu ea. 

Mesotesul este atestat pentru prima oară la pitagoreni, în teoria lor 
despre proporţii 13 . Etica îl preia în sensul elaborat de concepţie medicală, 
ce vede în sănătate un amestec judicios proporţionat de calităţi contrare, 
iar în boli un exces şi o insuficienţă. De pildă: somn-veghe; saturaţie- 
foame. Somnul prea mult e un exces. Insomnia este o insuficienţă. La fel, 
lipsa poftei de mâncare este o insuficienţă. Nesaţiul este un exces. 
Mesotesul având ca ţintă măsura justă dintre aceste extreme, este identic 

cu sănătatea, care asigură ordinea, echilibrul, buna desfăşurare a vieţii 
omeneşti. Etica preia acest sens elaborat de concepţie medicală şi îl 
expune pe fundalul axiologic al sufletului omenesc. Astfel, Democrit 
spunea că: „în toate e frumoasă media” (meson). „Eu nu doresc ce este peste 
măsură şi nici sub măsură” (Fragm. 102). Protagoras face din mesotes un 
etalon existenţial: „cogitare est metiri” (a cugeta înseamnă a măsura). 
Revine lui Aristotel meritul de a evidenţia mesotesului calitatea de virtute 
etică, arătând că „virtutea este meditate, ţinta ei fiind măsura justă dintre 
două extreme... Excesul şi insuficienţa aparţin viciului, în timp ce virtuţii 
îi este proprie linia de mijloc (mesotes - Eth. Nic. II, 1106 b, 30). 

Ca şi sofrosyne, mesotesul, reprezentând un ideal şi o trăsătură 
fundamentală a spiritului elin, datează încă de la primii autori: Homer, 
Hesiod, Pindar, etc. şi cuprinde toate domeniile spirituale, precum: 
matematica, fizica, medicina, retorica, filosofia, etica. Iar virtutea cumpătării 
se implică în această noţiune şi o reprezintă. 

O altă formă care redă virtutea cumpătării este SrcxKpiotq şi Axryoc; opi3og. 

Cuvântul „StocKpictq” este format din 8id, care indică contrarietatea, 
separarea, deosebirea, despărţirea şi verbul Kp'tvco (a judeca). Cuvântul 
reprezintă deci ideea de judecată, care posedă capacitatea de a discerne 
(de a deosebi). Virtutea cumpătării exprimată prin acest termen reprezintă 
capacitatea raţională de a jdueca, de a separa binele de rău, virtutea de 
viciu. Sfinţii Părinţi obişnuiesc să-i spună „darul deosebirii”, având o sferă 
foarte largă de aplicare. „Cinstirea firii raţionale este discernământul, care 
deosebeşte binele de rău, spune sfântul Isaac Şirul. Şi cu dreptate cei ce 
au pierdut acest discernământ s-au asemănat cu animalele neînţelegătoare, 
care nu au raţiune şi putere de discernământ. Prin această putere noi 
suntem în stare să aflăm calea spre Dumnezeu. Aceasta este contribuţia 
naturală şi ea premerge credinţei. Prin ea putem să deosebim binele de 
rău şi să primim credinţa...” 1 . Noţiunea porneşte de la povestea lui 
Hercule aflat Ia încrucişarea drumurilor, când trebuia să aleagă între cele 
două femei, care reprezentau virtutea şi viciul. Simbolul ei a devenit litera 
„Y”, cu cele două ramificaţii ale ei. 

Diakrisis (discernământul) reprezentând prin definiţie sănătatea minţii, 
orientată axiologic, ca şi capacitate a sufletului de a distinge între bine şi 
rău, intră în similitudine cu sophrosyne şi astfel, pe lângă aspectul negativ 
al eliminării tensiunii spirituale generată de poftele şi patimile endothyme 
ce înrobesc natura umană, se manifestă şi sub aspect pozitiv, intrând în 
contextul virtuţilor pentru a determina realizarea autentică a echilibrului 
moral, prin evitarea nu numai a insuficienţei, ci şi a oricărei forme de 
abuz sau exagerare. în felul acesta sophrosyne intră în similitudine şi cu 
katharsis, care la rândul său nu desemnează numai purificarea unilaterală 
ca eliberare de patimi, creând astfel sufletului un vid static, lipsit de 
conţinut şi înţepenit într-un orizont închis; ci şi compensarea neprihănirii 
spirituale prin cultivarea virtuţilor, pe măsură să ofere sufletului omenesc 
un caracter dinamic şi creator, imitând astfel fizionomia duhovnicească a 
Mântuitorului. 

Virtutea cumpătării ca determinare a binelui de către raţiunea practică 
este redată şi prin „Xoyoq 6pt>o<;” (chibzuinţă, regulă dreaptă, sau dreaptă 
socoteală) 5 . Părinţii filocalici îl consideră sinonim cu „diacrisis” şi îl folosesc 
ca atare, deşi Ia o analiză mai insistentă s-ar putea determina unele nuanţe 
deosebitoare. 

Noţiunea de „logos orthos” este de origine platonică (Phaid. 73a; 
94a) şi devine curentă în timpul lui Aristotel, fiind mai ales folosit de stoici, 
ca şi de ceilalţi filosofi, intrând şi în literatura filocalică creştină. Logos orthos 
nu e Logosul pur grecesc, întâlnit la Heraclit şi preluat de stoici, ci numai 
expresia Raţiunii universale care devine forţă conducătoare şi susţinătoare 
a lumii, a omului, precum şi a tuturor principiilor şi a valorilor morale, ca 
proiectare a frumuseţii transcendente în universul uman. Dacă raţiunea 
umană este oscilatorie şi fragilă, „logos orthos” sau „ratio recta ” cum îi 
spune Cicero, se prezintă ca o lege sau ca o poruncă cu caracter veşnic 
şi neschimbabil. Ea a fost dată de Dumnezeu în sufletul fiecăruia şi cine 
nu o ia în seamă fuge de sine însuşi; şi dispreţuind firea omenească, nu 
va rămâne nepedepsit (De Republica III, 22-23) . Cicero spunea în acest 
sens că aşa „cum nimic nu este mai de preţ decât raţiunea, şi cum aceasta 
se află atât în om, cât şi în divinitate, cea dintâi comuniune dintre om şi 
divinitate se stabileşte prin raţiune. Dar celor cărora le este comună 
raţiunea, de asemenea le este comună dreapta raţiune („recta ratio”). 
întrucât aceasta este legea, se cuvine ca noi oamenii să ne socotim în 
comuniune cu zeii şi prin lege” (De legibus, 1, 7) 16a .De aceea, pe drept 
cuvânt putea preciza Aristotel că, după ce toţi filosofii admit că virtutea 
este dispoziţie habituală, adaugă că este conformă cu „logos orthos”, adică 
cu regula dreaptă, care la rândul ei este conformă cu înţelepciunea practică 
(fronesis) (Eth. Nic. VI, 1144b 27). Ea este norma care asigură rectitudinea 
morală şi devine cauza formală a binelui. 

Părinţii filocalici au preluat aceşti termeni, dar le-au dat coloratura şi 
duhul specific vieţii creştine. Sfântul loan Scărarul spune că „dreapta 
socoteală este făclia în întuneric, întoarcerea celor rătăciţi, luminarea celor 
cu vederea scurtă. Cel ce deosebeşte (cele bune de cele rele) află sănătate 
şi depărtează boala” 17 . 

Pentru a înţelege însă mai bine lucrarea practică a dreptei socoteli 
în viaţa creştină, vom lua un exemplu deosebit de sugestiv pe care ni-l 

prezintă unul din Părinţii pustiei .Vreau să vă vorbesc despre bunul cel 

mai ales, care este puterea de a deosebi lucrurile sau dreapta socoteală... 
Mi-aduc aminte că odată, în vremea tinereţii, aflându-mă în părţile 
Thebaidei, unde petrecea fericitul Antonie, s-au adunat la el nişte bătrâni, 
ca să cerceteze împreună cu el care este desăvârşirea în virtute; care adică 
dintre toate virtuţile e cea mai mare?... Deci fiecare îşi da cu părerea, 
după priceperea minţii sale. Linii ziceau că postul şi privegherea... Iar alţii 
puneau mai sus virtutea milosteniei... După ce, în felul acesta fiecare şi-a 
spus părerea sa, prin care virtuţi s-ar putea omul apropia mai bine de 
Dumnezeu,... la urma tuturor a răspuns fericitul Antonie: Toate acestea pe 
care le-aţi spus, sunt de trebuinţă şi de folos celor ce caută pe Dumnezeu 

si doresc să vină la EL Dar nu putem da cinstea întâietăţii virtuţilor acelora, 
din următorul motiv: ştim pe mulţi care şi-au topit trupul cu postul şi 
privegherea şi au petrecut prin pustietăţi, iar cu sărăcia atât s-au nevoit, 
încât nici hrana cea de toate zilele nu-şi mai lăsau pe seama lor; şi la 
atâta milostenie s-au dedat, încât nu le-ar fi ajuns toate câte sunt pe lume 
ca să le împartă. Dar după toate acestea au căzut din virtute şi s-au 
rostogolit în păcat. Deci ce i-a făcut pe aceştia să rătăcească de la calea 
cea dreaptă? Nimic altceva, după înţelegerea şi părerea mea, decât că 
n-au avut darul deosebirii. Căci acesta învaţă pe om să se păzească 
de ceea ce întrece măsura în amândouă părţile şi să meargă pe calea 
împărătească. El nu lasă să fii furat prin înfrânare peste măsură, de cele 
de-a dreapta, dar nici să fii tras, prin nepăsare şi moleşire, de cele de-a 
stânga. Darul acesta de discernământ este un fel de ochi şi de luminător 
al sufletului... în dreapta socoteală este înţelepciunea, în ea înţelegerea 
şi simţirea, fără de care nu se poate clădi nici casa noastră cea mai 
dinăuntru şi nu se poate aduna nici bogăţia duhovnicească... Din toate 
acestea se arată lămurit că nici o virtute nu se naşte şi nu rămâne 
neclintită până la urmă fără dreapta socoteală. Ea este maica şi păzitoarea 
tuturor virtuţilor. Aceasta a fost socotinţa şi părerea Sfântului Antonie, la 
care s-au alăturat şi ceilalţi părinţi... 18 

Cel care a creat vocabularul filosofic pentru Roma antică a fost Cicero. 
El întâmpină o mare dificultate în a reda înţelesul strict al sofrosynei. El 
nu va căuta înţelesul intelectual, ci cel mai mult înţelesul moral. Termenul de 
„temperantia” va deveni traducerea cea mai directă a sofrosynei. Acestui 
cuvânt îi alătură, pentru a cuprinde întreaga gamă de înţelesuri a 
sofrosynei, şi cuvintele: moderatio, modestia şi frugalitas. Acest ultim 
termen reprezintă: abstinentia (autoconstrângerea = înfrânarea) şi innocentia 
(reţinerea de a nu dăuna cuiva). în acest caz, frugalitas conduce şi supune 
mişcările sufletului pofticios, pentru a păstra totdeauna neclintita 
cumpătare (moderata constantia), în opoziţie cu libidoul, luxuria şi avariţia. 
De fapt, frugalitas, după Cicero, este temeiul şi termenul de referinţă, 
egal cu moderatus, modestus, temperans şi constans. El citează adesea 
proverbul: „Homo frugi omnia recta facit”, în care „homo frugi” este 
înţeleptul în accepţiunea sa stoică 19 . 

Pentru Horaţiu, sofrosyne corespunde stăpânirii de sine. în versurile 
sale ea este echivalentă cu „aurea mediocritas” . Din „Satirele” lui Horaţiu 
ne-a rămas şi cunoscuta luare aminte: „est modus in rebus” (1, 1, 106). 
Mai târziu, Fericitul Augustin explică frugalitas ca mamă a virtuţilor şi o 
redă prin modestia şi temperantia. Derivă „modestia” de la „modus" 
(măsură, măsură justă) şi temperatia din „temperies " (proporţie, echilibru) 
accentuând legătura ambelor cuvinte cu „Mijlocul” (mesotes, pentru a reda 
conceptul latinizat de sofrosyne, ca moderaţie. 

Toate acestea demonstrează că în filosofia latină sofrosyne are mai 
mult o valoare morală, decât intelectuală. De fapt noţiunea de „fronesis” 
a fost mai puţin implicată în redarea latinească a sofrosynei, şi tocmai 
această absenţă îi diminuează înţelesul ei intelectual 21 . 

în creştinism virtutea cumpătării îşi lărgeşte înţelesul în funcţie de 
noile realităţi duhovniceşti de care se leagă. Mai întâi de noile virtuţi: pistis 
şi agape, care reprezintă lucrări ale harului divin, şi care ne introduc în 
comuniunea lui Dumnezeu. Şi cum Dumnezeu este sfinţenia desăvârşită, 
sofrosyne pregăteşte sufletul pentru a obţine această sfinţenie. în acest fel 
ea va coresponde ideii de Katharsis, adică puritate, neprihănire, castitate. 
Pe lângă faptul că sofrosyne este sobrietas şi contientia (controlul şi 
înfrânarea poftelor), ea se desăvârşeşte prin pudicitia şi castitas, adică va 
îmbrăca martiriul sângelui (rubor), şi apoi martirul, sau jertfa abstinenţei 
(pudor). Şi astfel ea este virtutea sfinţeniei: hagneia, fiindcă prin definiţie 
sfinţenia înseamnă a te „despărţi” de lume şi a te consacra iui Dumnezeu. 

Dar întrucât sfinţenia lui Dumnezeu se exprimă prin agape, sofrosyne 
se îndreaptă către semeni sub forma mărinimiei, carităţii, generozităţii... 

Cuvântul românesc „a cumpăni”, de unde şi numele virtuţii, derivă 
de la latinescul „compito” sau „computo ” în sens de a socoti, a calcula, 
a chibzui cu măsură, accentuând astfel elementul raţional. De fapt verbul 
„penser” din limba franceză, care înseamnă „a gândi”, derivă de la supinul 
lui „pendo”, care înseamnă a cântări, a cumpăni. Cumpătarea oferă în acest 
caz imaginea unei cumpene ce ţine în echilibru două talere... 

CAPITOLUL 2 


VIRTUTEA CUMPĂTĂRII 
IN GÂNDIREA RELIGIOASĂ PRECREŞTINĂ 


Păcatul intrat în fiinţa omului a atras o dezarmonie izbitoare între 
credinţă şi fapte, între religie şi morală, creând o confuzie între bine şi 
rău; care merge până acolo încât se ajunge la o contradicţie morală care 
in mod paradoxal afirmă pentru unii răul ca normă religioasă. Spre 
confirmarea acestei confuzii religios morale, propunem spre exemplificare 
câteva cazuri concrete din viaţa şi activitatea religiilor precreştine. Astfel, 
ordinul călugăresc „uliato” din Insulele Mariane beneficiau de privilegiul 
de a trăi cu fetele nobililor înainte ca acestea să se mărite; 1 sau ceea ce 
ne spune Herodot cu privire la cultul zeiţei Iştar (religia asiro- 
babilonienilor), care consta nu numai din prostituarea preoteselor, ci mai 
mult, fiecare fecioară avea obligaţia să se prostitueze în „Dumbrava sfântă” 
a Iştar-Bilitei, urmând ca să depună Ia templu preţul obţinut 2 . La fenicieni, 
fecioarele aduceau jertfă zeiţei Melita, fecioria lor, iar femeile destrăbălate 
desfrâul lor . In Corint spre exemplu, desfrâul era ridicat Ia rang de cult, 
in aşa fel încât devenise termen de referinţă în lumea veche: „a se trăi ca 
în Corint (corintiazestai), era o vorbă de circulaţia uzuală... Exemplele în 
care desfrâul, dezmăţul, ca şi orice exces erau ridicate la rang de cult pot 
continua. E suficient să ne gândim la zeităţile romane; Venus, Bachus, 
anus, etc. (Afrodita, Dionysos), ca să ne facem o imagine asupra exceselor 
de mâncare şi beutură, cu dezmăţuri zgomotoase şi scandaloase practicate 
' naintea ven ' r " Mântuitorului în lume. Chiar şi paleosemiţii adorau unirea 
divină a zeului uraganului şi rodniciei, Ba’al şi zeiţa fertilităţii agrare Belit. 
Acest cult paleosemit al lui Ba’al şi Belit pe care profeţii Vechiului 
Testament îl considerau sacrilegiu, nu era numai o hierofan’ie, ci revela 

sfinţenia vieţii organice, forţele elementare ale sângelui, ale sexualităţii si 
fecundităţii . ’ ’ 

Dar nu intră în preocupările de faţă să evidenţiem întunericul firii 
căzute în păcat, nici alternanţa de umbră şi lumină, exprimată atât de 
p astic de gânditorii antici, ca o contradicţie existentă în însăşi firea omului 
(„Video maliora proboque, sed deteriora sequor”), ci ne propunem să 

scoatem în evidenţă lumina revelaţiei naturale, rămasă şi după căderea în 
păcat în firea omului, adică binele, frumuseţea sufletească pe care a 
descoperit-o gândirea şi religia antică pentru echilibrarea firii prin 
cumpătare, adică prin măsură, temperanţă, ordine, cuminţenie, chibzuinţă, 
linişte sufletească. Deşi înţeleasă diferit, cumpătarea era prezentă în diverse 
forme în viaţa omului ca o necesitate a firii şi ca un imperativ religios. 
De pildă, caraibii (canibalii) acordau o atenţie deosebită curăţeniei corpului, 
lucru întâlnit foarte rar la primitivi. Ei practicau apoi asceza (postul) ca 
mijloc, ca metodă de înfrânare a firii şi pedepseau cu severitate adulterul 5 . 


1. RELIGIA ŞI MORALA CHINEZĂ 


S-a spus nu fără temei că primul popor antic din Asia care a depăşit 
starea de barbarie în favorul culturii şi civilizaţiei au fost chinezii. 

Şirurile înalte de munţi şi celebrul zid chinezesc i-a despărţit mult 
timp de restul lumii, încât sub multe aspecte au fost puţin cunoscuţi. 
Descoperirile arheologice arată că ei sunt autohtoni, ocupând acest spaţiu 
din timpuri imemoriale. Ocupaţia populaţiei era în cea mai mare parte 
agricultura bine organizată. Aveau încă de timpuriu şcoli unde se făcea 
educaţie băieţilor, proveniţi din familiile aristocrate, precum şi şcoli speciale 
care pregăteau pe viitorii funcţionari publici, de unde rezultă că aveau o 
organizaţie administrativă bine pusă la punct. Cultura şi civilizaţia cuprindea 
o gamă foarte largă de activităţi, încât s-a spus că ceea ce era Grecia 
antică pentru Europa, era China pentru Asia. Aici se dezvoltă matematica, 
astronomia, medicina şi se inventează pentru prima dată în lume hârtia şi 
tiparul, magnetismul, busola, orologiul, praful de puşcă, mătasea, 
seismograful. 

Sub aspect religios nu se poate vorbi la chinezi de o mitologie. 
Aveau două zeităţi principale: San-ti - zeul cerului. Acesta revărsa în lume 
ploaia şi vremea bună, ţinea ordinea şi era favorabil oamenilor, cu condiţia 
ca şi aceştia să se supună legilor şi să-şi respecte filiaţia. Supremul împărat 
era considerat „fiul cerului”, şi se credea că în cer sunt sufletele familiei 
din care provenea, ducând o viaţă de fericire, ca pe pământ. 

Dacă zeul cerului era bun, zeul pământului Hu-tu era răzbunător şi 
sângeros. El proteja fecunditatea ogoarelor şi ajuta în războaie, dar la 
înapoiere pretindea jertfe omeneşti. 

Ca zeităţi secundare erau cei locali ai munţilor, fluviilor, mării. Zeul 
fluviului Galben, de pildă, avea două sanctuare şi în fiecare an i se aducea 
ca sacrificiu o tânără mireasă. în acelaşi timp, ei credeau că întreaga natură 

era populată de spirite, dintre care cele mai importante erau spiritele 
strămoşilor. 

Nu erau lipsite nici sacrificiile. Cele ordinare erau aduse principalilor 
zei, iar cele secundare, în diferite ocazii precum la începutul unui război, 
sau când recolta era compromisă de timpul nefavorabil. Foarte dezvoltat 
era cultul strămoşilor. La început sacrificiile erau aduse pe vârfuri de munte, 
în aer liber, iar apoi, cu trecerea timpului s-au construit temple speciale. 
Actele de cult pentru întreg imperiul erau împlinite de către împărat, iar 
pe plan local de principi, administratori şi capii de familie. Nu se cunoşteau 
preoţii propriu-zişi ca să împlinească actele de cult. Pe lângă cultul oficial, 
era şi un cult secundar îndeplinit de vrăjitori, magicieni, iar pentru zeul 
Fluviului de către preotese. 

Deosebit de dezvoltat era la chinezi cultul morţilor. Se considera că 
omul are două suflete: hun - sufletul nemuritor, care se înalţă la stăpânul 
cerului, şi sufletul po, care rămâne în cadavru; iar pentru ca acesta să nu 
flămânzească şi să nu devină strigoi, i se aducea cu regularitate sacrificii şi 
ofrande. Ceremoniile de înmormântare aveau o duritate excesivă, când era 
vorba de împăraţi şi demnitari de stat. La înmormântarea acestora se 
îngropau de vii, sau erau sacrificate persoane din suita lor, sau dintre sclavi. 
Cu timpul însă s-a renunţat la sacrificiile umane, acestea fiind înlocuite cu 
nişte obiecte asemenea unor păpuşi de paie. 

Cercetătorii scot tot mai mult la iveală diferite particularităţi ale 
gândirii filosofico-religioase ale chinezilor. Astfel, s-a arătat că religia 
chinezilor considera cerul de natură masculină, şi se numea Yang, iar 
pământul de natură feminină, numit Yin. Interacţiunea şi alternanţa 
complementară a celor două sexe aduc simetria perfectă a ritmurilor 
cosmice şi sociale. Astfel, principiul masculin Yang este luminos, cald şi 
creator; şi invers, principiul feminin Yin era întunecos, umed şi receptiv. 
Aplicate la natură şi societate, aceste principii contrare se referau la soare 
şi lună; bărbat şi femeie; suveran şi supuşi; soţ şi soţie etc. Dat fiind faptul 
că aceste principii se schimbă periodic unul în celălalt, sunt posibile 
mutaţiile în univers, cum ar fi alternarea anotimpurilor, a zilei şi a nopţii, 
metamorfoza animalelor etc. Alternanţele determinate de ritmul yang şi yin 
sunt aplicate şi în organizarea umană: anantomie, fiziologie, psihologie; iar 
pe plan social în: instituţii, locuinţe, cetate, temple, palat, casă, altar etc. 

Dar armonizarea acestor două principii antagoniste formează ordinea 
universală: DAO, care nu este nici cer, nici pământ, ci legea ordinei 
universale. Dao este Calea de mijloc, Care garantează echilibrul în societatea 
umană şi acţiunile individuale. Aşa cum orice fenomen are nevoie de 
ordine, tot astfel ordinea o găsim şi în sufletul omenesc ca o ca/e etică 6 . 

încă înainte de secolul al Vl-lea starea spirituală a Chinei era dominată 
de o perioadă de anarhie politică şi nedreptate socială, pe fondul unei 
confuzii generale şi mizerii economice. Impunându-se o reformă radicală 
şi generală, dar şi o serie de oameni luminaţi, care reînviind înţelepciunea 

şi tradiţiile străbune, vor crea epoca de aur a culturii si civilizaţiei chineze 
(sec. VI—III î. Hs.). 

Marele deschizător de drumuri este Kong Fu Zi (Maestrul Kong) 
(551-479 î. Hs.), latinizat sub numele de Confucius de către misionarii 
creştini din secolul al XVII-lea. 

Morala confucianistă va sta la temelia culturii şi civilizaţiei chineze 
până în 1911, iar Canonul confucian, redactat în cinci cărţi de el: Tin, a 
rămas pentru China şi Asia de Est secole de-a rândul, ceea ce a fost Biblia 
sau scrierile clasice pentru occident. 

Deşi evoca de multe ori cerul ca pe un judecător suprem, a cărui 
voinţă omul înţelept trebuie să o urmeze, Confucius refuză totuşi să discute 
despre „minuni, soartă şi duhuri”. Deşi aducea cu evlavie jertfe strămoşilor, 
simţindu-le chiar prezenţa în timpul ceremoniei, considera totuşi că menirea 
lui este de a salva societatea şi natura umană pe calea educaţiei. învăţătura 
lui având un caracter umanist, pornea de Ia ideea că nu are nici un motiv 
să se preocupe de mântuirea omului, fiindcă - spunea el: „când oamenii 
nu sunt în stare să-i slujească pe oameni, cum îi pot ei sluji pe zei?” De 
aici şi refuzul de a se orienta spre metafizică şi viaţă mistică: „Dacă nu 
cunoşti viaţa, cum vei putea cunoaşte moartea?” - se întreba înţeleptul. 
Aducerea tot mai rară, până la dispariţia jertfelor umane cu prilejul 
funeraliilor de la înmormântare - aşa cum am văzut — se datoreşte în cea 
mai mare parte umanismului promovat de el. 

împreună cu Max Kaltenmark, cercetător atent, sintetic şi explicit, 
vom încerca să determinăm mai în detaliu caracterul umanist al moralei 
confucianiste 63 . 

Virtutea graţie căreia oamenii pot convieţui în raporturi de ordine şi 
înţelegere în societate este numită Ren. Ea reprezintă valoarea Omeniei 
şi se caracterizează prin viaţă raţională şi stăpânire de sine: „Ren înseamnă 
să te domini pe tine însuţi şi să te întorci la normele raţionale de 
comportare”. Aceste norme redate prin Li desenează riturile de 
comportament moştenite de la strămoşi. Ren promovează iubirea de 
oameni, formulată prin binecunoscuta „regulă de aur”, care spune să nu 
faci altuia ceea ce nu vrei să ţi se facă ţie. Stăpânirea de sine ca expresie 
a „bunătăţii naturii umane", se axează pe un spirit de echitate, mai mult 
decât de iubire: „trebuie să fii bun, dar respectând normele, trebuie să-ţi 
stăpâneşti propriul temperament chiar şi în pornirile tale: să nu răspunzi 
răului cu binele, ci conform echităţii, căci nu este firesc să te comporţi la 
fel faţă de omul de bine şi faţă de cel ticălos”. Iar pentru a putea fi socotit 
ca om de bine, trebuie să te cultivi, să studiezi şi să aplici învăţătura 
vechilor înţelepţi. Trebuie să-i respecţi şi pe ceilalţi, în special pe cei mai 
mari decât tine, ca rang şi ca vârstă. Promovând Omenia (Ren), se cuvine 
ca aceasta să fie cultivată atât prin cuvânt, cât şi prin fapte, mai ales prin 
sentimente de dragoste pentru părinte şi frate, precum şi prin frumosul 
sentiment al prieteniei. în acelaşi timp, trebuiesc evitate fenomenele care 

depăşesc domeniul naturii umane, lăsând la o parte preocupările legate 
de ocultism şi destin. 

Referindu-se în mod special la virtuţi, ca aparţinătoare naturii umane. 
Confucius le reduce la trei: inteligenţa, curajul şi buna intenţie. Acestea 
determină: caracterul, corectitudinea şi sinceritatea. Baza caracterului este 
sinceritatea, care constă în „a-ţi pune în acord cuvintele cu faptele”. 
Probitatea înseamnă să „cauţi în tine cauza nereuşitei tale”. Apoi moderaţia 
în cuvinte şi în atitudini, precum şi simpatia cordială. „Omul superior, 
spune Kong Zi - trebuie să aibe mereu în vedere opt puncte esenţiale. El 
trebuie să se servească de ochi din dorinţa de a vedea limpede. El trebuie 
să vorbească cu blândeţe. El trebuie să păstreze o atitudine respectuoasă. 
El trebuie să vegheze ca vorbirea lui să fie totdeauna sinceră. în toate 
treburile se cuvine să arate atent, când se îndoieşte de ceva, se gândeşte 
să-i întrebe pe ceilalţi. Dacă încearcă un resentiment, el trebuie să se 
gândească la ce greutăţi îl poate duce acest resentiment. Când întrevede 
posibilitatea unui câştig, el trebuie să se gândească la echitate” 7 . 

Mai presus decât toate aceste virtuţi, care le armonizează pe toate 
şi care este cea mai înaltă, fiindcă reprezintă în sufletul omenesc ordinea 
lui Dao, este calea de mijloc sau de aur (mesotesul la Aristotel n.n.) 
Aşa de important este pentru viaţă acest drum, că „cine a auzit de el 
dimineaţa, poate muri seara”, convins că a atins scopul vieţii. Persistarea 
pe acest drum este o dovadă nu numai de statornicie, ci şi de înţelepciune 
adevărată şi de caracter moral. Drumul de mijloc este echilibrul între 
antiteze, împăcarea extremelor, mijlocul între virtuţile şi viciileopuse lor”. 
Ceea ce cerul a dăruit omului, se cheamă natura sa. Ceea ce corespunde 
cu această natură se cheamă drum, cale (ţinută dreaptă a lui Dao). 
Urmarea strictă a acestui drum se cheamă sistem de învăţătură. Dacă în 
suflet nu s-a trezit încă plăcerea, mânia, grija sau bucuria, numim această 
stare echilibru. Dacă s-au trezit aceste simţiri, dar toate în măsură şi gradul 
cuvenit, o numim pe aceasta stare de armonie. Acest echilibru este 
marea rădăcină din care ia naştere tot ce este în lume şi această armonie 
este drumul cel drept (pe care trebuie mers totdeauna)”. Prin urmare, spre 
a nu pierde echilibrul care-i este propriu, omul trebuie să evite orice exces 
şi dominare a patimilor. Aceasta înseamnă a ţine fără abatere calea de 
mijloc între extreme, şi a păstra astfel măsura egală, care corespunde 
armoniei din natura externă, sau legea lui Dao 7a . 

Continuatorul fidel al lui Confucius a fost Meng Zi (Maestrul Meng), 
latinizat: Mencius. 

Ca şi Confucius, Meng Zi îi venera pe „suveranii antichităţii”, creatori 
ideali ai instituţiilor şi moralei, singurii care puteau salva o lume aflată în 
decadenţă. Sub aspect social, Mencius este un reformator, arătând că 
instituţiile politice şi economice nu au fost concepute numai pentru profitul 
aristocraţiei, ci pentru binele poporului. „Poporul este cel mai important 
într-un stat, spune el. Zeii Pământului şi ai Recoltei sunt secundari; 

suveranul este cel mai puţin important”. Guvernarea prin Ren (Omenia 
superioară) este posibilă pentru că natura omului este funciarmente bună. 
Mai precis, omul are patru sentimente înnăscute, care sunt germenii 
virtuţilor: compătimirea se află la originea comportamentului uman superior 
(Ren); ruşinea (pudoarea) şi repulsia faţă de rău, sunt începuturile virtuţii 
echităţii (Yi); modestia şi simplitatea stau la baza spiritului ritual (Li); iar 
pe simţul adevărului şi al minciunii se sprijină discernământul moral (Zhi). 
lată deci cele patru virtuţi cardinale stabilite în confucianism: Ren, Yi, Li, 
Zhi. 

Analizând tema bunătăţii originare a naturii umane, ca şi Confucius, 
Meng Zi spune că toţi oamenii au o natură comună, dar se disting prin 
educaţia bună sau rea, pe care au primit-o. La baza ordinei sociale şi a 
bunei guvernări stau virtuţile familiale, adică: fiecare să-şi iubească părinţii, 
să-şi respecte fraţii mai mari, şi lumea întreagă va trăi în linişte. Principala 
datorie a oricărui om este să-şi onoreze părinţii şi să aibe copii de sex 
bărbătesc, pentru a putea asigura continuitatea cultului strămoşesc. 

După Meng Zi, cel mai celebru filosof confuciast a fost Xun Zi. în 
foarte multe opinii, Xun Zi nu este de acord cu predecesorul său. Astfel, 
el spune că natura este rea, şi ceea ce omul are bun, este dobândit în 
mod artificial prin educaţie. Dacă omul îşi urmează firea, pasiunile îşi dau 
frâu liber, fiind necesară o autodresare pentru reprimarea instinctelor rele. 
Omul devine sociabil şi civilizat prin educaţie. Natura fiind rea, binele nu 
vine din interior, ci din exterior, adică din înţelepciunea Maestrului. De 
aceea trebuie să dai dovadă de multă statornicie şi să nu te încrezi în 
propria-ţi reflexie. Mintea oricărui om este în general întunecată de 
prejudecăţi. Pentru a le îndepărta, el are nevoie de o igienă mentală; ca 
să aleagă între două posibilităţi, spiritul trebuie să se poată sprijini pe 
raţiune, adică pe Dao. Pentru aceasta spiritul trebuie să fie „gol, unul şi 
liniştit”. Vidul mental înseamnă aici absenţa prejudecăţilor, noţiunile 
dobândite nu trebuie să împiedice obţinerea de noi cunoştinţe. Pe de altă 
parte, însă, spiritul care a dobândit cunoştinţe multiple nu trebuie să-şi 
piardă unitatea, adică facultatea de concentrare şi polarizarea spre bine. în 
sfârşit, spiritul necontrolat se lasă uşor sedus şi impresionat, de aceea el 
trebuie păstrat netulburat, pentru a nu se întuneca şi pentru a rămâne 
perfect limpede. 

Pentru Xun Zi virtutea principală este Li interpretată ca reflectarea 
ordinei cosmice. Riturile stabilesc un echilibru just între dorinţe şi bunuri, 
primele netrebuind să le epuizeze pe celelalte; iar acestea din urmă 
trebuind să fie împărţite în mod echitabil pentru a satisface diversele nevoi. 
Riturile instaurează între oameni deosebiri şi orânduieli, care permit evitarea 
conflictelor; dar ele sunt completate de muzică, aceasta fiind o expresie 
a bucuriei şi un factor de unitate şi de armonie. Importanţa muzicii (care 
cuprinde şi dansul) a fost totdeauna apărată de confucianişti, iar aceştia 
aveau grijă să facă deosebirea între melodiile „corecte”, singurele în măsură 

3 - Cumpătarea 

3. Confucius. Copie după o sculptură a marelui artist 
chinez Wu Tao-ţzî (sec. Vili). Paris, Muzeul Guiment. 


1. Altarul de rugăciune al Templului 2. Pagoda templului Sung-yue-se, la Teng- 
Cerului din Beijing (Pekin). feng-shien, Prov. Honan, China (523 d. Hr.). 

să aducă înţelegerea între oameni, şi melodiile pe care le considerau 
„lascive”, despre care afirmau că au fost inventate de „principii 
destrăbălaţi”, şi care spre deosebire de primele, aveau în mod evident 
efecte asupra moravurilor şi chiar asupra naturii. 

Xun Zi se desparte de confucianiştii anteriori şi prin concepţia sa 
despre Cer. Acesta nu mai era o putere etică, ci ansamblul forţelor naturii, 
o entitate fără calităţi morale şi fără nici un fel de personalitate sau voinţă. 
De aceea, regulile morale au o orientare pur omenească şi nu există 
providenţă divină. Xun Zi inaugurând o concepţie mai raţionalistă, se 
apropie mai mult de legişti. Dar se deosebeşte şi de ei prin faptul că 
respinge guvernarea prin legea (penală) şi o înlocuieşte cu guvernarea prin 
Rituri. 

Contemporan cu Confucius a fost Lao-Zi, întemeietorul Daoismului. 
Cartea ce i se atribuie se intitulează: Dao-De-Jing. Este formată din 18 
capitole şi are un caracter obscur, fiind foarte diferit interpretată de cei ce 
s-au ocupat cu studiul ei. Prima parte a cărţii este învăţătura despre Dao 
(cale, drum), având un caracter metafizic-religios, spre deosebire de 
caracterul etic pe care am văzut că îl avea în confucianism. De înseamnă 
virtute, putere (forţă magică). în traducere ar fi: „Cartea despre cale şi 
virtute ”. 

Dao este legea ordinei universale, în acelaşi timp în materie şi în 
mişcare, asemenea unui fluviu în mişcare, la care putem remarca şi apa, 
dar şi curgerea. Nu este o categorie etică (cum era socotită de Confucius), 
ci cosmică, asemenea logosului hereditian. Dar această raţiune universală 
este „revărsată” atât în mediul social, cât şi în individ. Dao este o entitate 
primordială şi eternă. Este anterior tuturor lucrurilor vizibile, chiar şi 
divinităţilor superioare. Este inaccesibil simţurilor, nu este nimic perceptibil, 
în calitate de creator al universului, Dao este un principiu feminin, este 
matca lumii. EI zămisleşte fiinţele, iar De virtutea sa dătătoare de hrană 
le întreţine şi le duce la maturitate. Dar pentru ca Dao să dea naştere 
entităţilor este indispensabil să colaboreze cu sub-principiile sexuale, cu 
Cerul şi Pământul, cu Yin, şi astfel De se confundă cu Pământul. Ideea de 
fecunditate este strâns legată cu cea de vacuitate, care simbolizează 
absenţa calităţilor sensibile ale Principiului ca şi vidul mental al înţeleptului. 
Organele simţurilor sunt socotite de filosofia chineză ca deschizături prin 
care principiile vitale scapă dacă nu sunt controlate. Pasiunile sunt cauza 
unei pierderi de putere vitală şi spirituală. Era deci recomandată o anumită 
asceză, care avea în vedere folosirea armonioasă a facultăţilor senzoriale şi 
nu suprimarea lor 7b . 


muiciict uaoisra cazata pe dragoste, recomanda trei virtuţi cardinale: 
1. bunătatea, care trebuie să se asemene cu dărnicia lui Dao; 2. economia; 
3. modestia, care arată că pe măsură ce omul se smereşte, se va înălţa, 
lată ce ne spune Dao De Jing cu privire la aplicarea acestor virtuţi: „către 
cei ce sunt buni cu mine, sunt şi eu bun; şi către cei care nu sunt buni 

cu mine, eu sunt tot bun. Astfel, toţi se vor face buni. Către cei care 
sunt sinceri cu mine, sunt şi eu sincer; şi către cei care nu sunt sinceri cu 
mine, eu sunt tot sincer. Astfel, toţi se vor face sincer. Nedreptatea trebuie 
răsplătită cu bunătate”. 

De aici vedem că superioritatea morală a daoismului faţă de 
confucianism, este identică cu superioritatea iubirii faţă de dreptate. 


2 . CUMPĂTAREA ÎN GÂNDIREA INDIANA 

Cumpătarea se bazează în gândirea indiană pe noţiunea de măsură. 
Termenul utilizat „madhyamapratipat" defineşte „calea de mijloc” între 
asceză şi senzualitate, şi se realizează printr-o disciplină interioară, care 
pe lângă compasiune universală şi meditaţie, aşază şi puritatea gândului 
şi a faptei. Acesta este un punct central pentru stăvilirea dorinţei ducătoare 
la suferinţă, aşa că această „cale de mijloc” poartă în sine mesajul eliberării 
din suferinţă în nirvana. în această „aurea mediocritas” se deschide ochiul 
spiritual şi sufletul îşi găseşte adevărata linişte, ajunge la adevărata 
armonie, întocmai ca şi sunetele unui instrument muzical, care pentru a fi 
plăcute auzului trebuie ca coardele să nu-i fie nici prea tare, nici prea 
slab întinse şi lovite”. 

Pentru a determina calea de mijloc recomandată de Buddha trebuie 
să pornim de la universalitatea suferinţei. Naşterea, bătrâneţea, boala şi 
moartea înseamnă suferinţă. Apoi, a nu poseda ceea ce doreşti, a fi unit 
cu ceea ce nu-ţi place etc., sunt forme ale durerii sau suferinţei. Dar 
noţiunea de dukkha (durere, suferinţă) are un înţeles foarte larg şi 
diversificat. Există şi stări de beatitudine spirituală, dar acestea sunt supuse 
schimbării, nu au caracter permanent. Şi această schimbare este tocmai 
dukkha. La fel şi starea condiţionată este suferinţă. Şi cum toate lucrurile 
din această lume sunt condiţionate, durerea este peste tot... 

Originea suferinţei trebuie căutată în dorinţă sau în poftă, numită 
„sete” (tanha). Aceasta determină şirul neîntrerupt al reîncarnărilor. Această 
„sete” (dorinţă, poftă) caută mereu forme de satisfacţie, dintre care cele 
mai evidente sunt trei: plăcerea simţurilor, plăcerea de perpetuare şi cea 
de extincţie (adică de autoanihilare). Aceasta din urmă poate duce la 
sinucidere, ceea ce nu înseamnă o stăvilire a veşnicului ciclu al 
transmigrărilor. Prin eliberarea de pofte dispare şi durerea. Aceasta este 
Nirvana: „stingerea setei” (tanhakkhaya) 8 . 

Astfel stă scris în canonul budist: „Aceasta este, o călugări, Adevărul 
Naşterii Suferinţei. Doar setea sau apriga dorinţă (tanha) dau naştere 
existenţei repetate, doar ele sunt înlănţuite de poftele pătimaşe, doar ele 
caută plăceri noi, când într-un loc, când în altul, adică setea pentru 

plăcerile simţurilor, setea de existenţă, setea de nonexistenţă” (Samyutta 
Nikăya 421). De aici vedem că dorinţa nesăţioasă caută plăcerile nu numai 
în această viaţă, ci şi în vieţile de după ea. Pofta pătimaşă naşte tanha. 
Aceasta este dorinţa pentru plăcerea simţurilor. Ea este marele obstacol 
în calea realizării Sinelui sau a purificării sufletului 9 . 

Dar tanha (dorinţa aprigă), „sete” poate fi considerată ea însăşi 
lăcomie. Alături de ură şi de amăgire, pricinuind prin fapte rele celorlalţi 
răul, constituie cauze ale repetatelor naşteri în alte vieţi. Iată şi cuvintele 
canonului budist: „cuprins de lăcomie, arzând de ură, amăgit de iluzii, 
copleşit de toate acestea, pradă obsesiei, omul alege suferinţa pentru sine, 
pentru celălalt, pentru amândoi, făcând astfel experienţa durerii şi a 
mâhnirii” (Anguttara Nikaya III, 53) 10 . 

Căile care duc la încetarea suferinţei sunt concretizate în terapeutica 
răului existenţei. Metoda se numeşte: calea de mijloc. Ea este indicată, 
fiindcă evită două extreme care duc răul existenţei. Prima extremă este 
căutarea fericirii adusă de plăcerile simţurilor. Cea de a doua extremă este 
opusă primei şi rezidă în căutarea fericirii printr-un ascetism exagerat. Calea 
de mijloc se mai numeşte şi calea cu opt braţe. Acestea sunt: opinie 
corectă, gândire corectă, vorbire corectă, activitate corectă, mijloace de 
existenţă corecte, efort corect, atenţie corectă, concentrare corectă. De 
pildă, vorbirea corectă înseamnă abţinerea de la minciună, defăimare, 
calomnie, cuvânt brutal, injurios sau răuvoitor. Activitatea corectă opreşte 
de la ucidere, furt, desfrâu etc. Calea de mijloc crează o conduită etică şi 
o disciplină mentală". 

în altă ordine de idei, virtutea cumpătării prezintă în una din operele 
gândirii indiene motivul carului şi motivul înaripării sufletului, din care - 
susţine Paul Fridlănder, s-a inspirat mai târziu Platon în imaginea similară 
prezentată în Faidros şi Republica. Astfel, Katha Upanishad identifică carul 
cu trupul omenesc. Intelectul (buddhi) este cel care îl conduce. Hăţurile 
bine întinse reprezintă organul gândirii (manas). Atelajul greu de strunit, 
reprezintă simţurile, sufletul adevărat (Atman) călătoreşte în acest car 12 . 


3 . IRANIENII 

înrudiţi cu indienii sunt iranienii, care pornind de la concepţia 
luptei cosmice dintre principiul binelui şi al răului, preconizează o morală 
a purităţii vieţii, a faptelor, a gândurilor, a cuvintelor. Cea mai mare 
necurăţie este moartea. Cumpătarea apare sub forma activă, ca o virtute 
ce trebuie să caracterizeze viaţa celor ce activează; prin ea fiind combătută 
trândăvia. Cocoşul, de pildă, este considerat ca o pasăre sfântă, care îi 
scoală pe oameni, nelăsându-i să doarmă prea mult, ca astfel să nu poată 


fi stăpâniţi de duhul cel rău al somnului. Cocoşul ca „deşteptător” primeşte 
şi un sens simbolic, reprezentând vigilenţa, privegherea, dar mai ales 
trezirea sau deşteptarea conştiinţelor. Postul este recomandat numai ca un 
simplu mijloc de curăţie, păstrându-se anumite rezerve faţă de el, fiindcă 
slăbeşte trupul şi nu mai poate acţiona cu putere asupra răului 13 . 

Spre deosebire de mazdeismul închis şi ritualismul formal sacerdotal, 
în sec. VI î. Hs., Zarathustra angajează şi individualitatea omului în gigantica 
luptă dintre cele două principii: Binele şi Răul, într-o orientare etică. Având 
libertatea spiritului şi opţiunea pentru Bine, omului i se cer trei lucruri: 
cugetări bune, cuvinte bune, fapte bune. Astfel, virtuţile principale vor 
deveni: pietatea, cinstea şi spiritul de dreptate, manifestate atât în cuvinte, 
cât şi în fapte. Binele ca datorie morală pentru om - scrie în Avesta — 
este „să facă din duşman un prieten, din omul rău un om drept, din cel 
ignorant, un instruit” Zarathustra cerea apoi puritatea, cinstea şi purtarea 
dreaptă, caritatea faţă de săraci şi ospitalitatea faţă de străini, muncă, 
venerarea morţilor... precum şi a duce o viaţă de familie sănătoasă şi 
armonioasă. 

Dacă pe timpul Sassanizilor, zoroathismul a devenit religie de stat, 
în rândul maselor s-a păstrat totuşi şi mithraismul. Acesta s-a răspândit 
în aproape întreg imperiul roman, făcându-şi adepţi chiar şi pe unii din 
împăraţii Romei. Fiind religie de misterii, cultul lui Mithra cuprindea pe 
lângă riturile de iniţiere, şi ceremoniile desfăşurate sub formă spectaculară. 
Aspectul moral însă era legat de nemurirea sufletului la care se putea 
ajunge numai printr-o viaţă austeră, caracterizată prin stăpânirea asupra 
simţurilor. Promovând disciplina şi chiar rigorismul moral, mithraismul 
susţinea principiul justiţiei sociale şi al încrederii între oameni, temeluită 
pe eliminarea minciunii din relaţiile lor de comunicare 133 . 

în altă ordine de idei, reţinem faptul că şi în cult Zarathustra intervine 
cu temperanţa, exercitată asupra beuturii sacre numită haoma, rezultată prin 
fermentaţie, având calităţi alcoolice. Se spunea despre această beutură că 
oferea putere, sănătate şi viaţă. în realitate, datorită compoziţiei alcoolice, 
consumul ei ca beutură sacră crea tot felul de dezordini şi tulburări. Haoma 
va fi astfel înlocuită cu beutură numită parahom, preparată din aceiaşi 
plantă, dar cu oprirea procesului de fermentaţie, şi apoi cu adăugarea de 
lapte şi apă, pentru a-i atenua, sau chiar anihila efectele alcoolice. 


4 . GÂNDIREA EGIPTEANĂ 


Ideea de cumpătare trebuie pusă în gândirea egipteană în legătură 
cu ceea ce reprezintă adevărul şi dreptatea, exprimate prin Maat. Ea este de 
origine divină (fiica sau mama lui Ra) şi stabileşte armonia cosmică. De la 

ea se abat oamenii răi şi violenţi, caracterizaţi prin lăcomie, poftă, 
neînfrânare, dorinţe vulgare. înţelepciunea practică (un fel de fronesis) se 
prezintă sub două aspecte. Pe de o parte prin supunere, rezervă, ascultare, 
prudenţă, tăcere faţă de faraonul zeu, sau faţă de opresor; iar pe de altă 
parte ca reacţie, rezistenţa faţă de cele trei dorinţe: politice (faraonuVzeu), 
economice (despotul-stăpân al unui teritoriu) şi religios. Summum bonum 
în gândirea egipteană are un caracter de interiorizare, ca expresie a tăcerii 
şi supunerii oarbe, aparţinând unui om politic, care tinde necontenit să se 
conformeze cu Maat (o conformare pasivă) în această viaţă, şi apoi să 
poată deveni zeu în viaţa de dincolo, prin spiritualizarea lui Maat... 

Antichitatea egipteană ne-a lăsat mai multe opere în care cumpătarea 
ocupă un capitol special. Iată câteva aspecte ale problemei în unele din 
aceste opere. 

Sfaturile lui Ka-Geamni - vizir al regelui Senefru (începutul dinastiei 
a IV-a din imperiul vechi, circa 2723 î. Hr.). Cumpătarea porneşte din 
smerenie, are un caracter laic, nu religios. Ea se referă la omul umil într-o 
societate patronată în cel mai înalt grad de opresiune, unde omului i se 
recomandă cumpătarea (înfrânarea) pentru a putea fi folosit ca unealtă în 
mâna opresorilor. Cumpătarea la vorbă, de pildă, defineşte pe „omul 
tăcerii”, care manifestă însă o stare pasivă: el nu răspunde, nu protestează, 
ştie să păstreze un secret, vorbeşte foarte puţin, este lipsit de lăcomie şi 
înfrânat la mâncăruri şi băuturi, lată textul: „Omul smerit propăşeşte şi cel 
ce lucrează este lăudat. încăperea cea mai lăuntrică este deschisă pentru 
omul tăcerii. Larg este scaunul omului cu luare aminte la vorbele sale, 
dar cuţitul este bine ascuţit pentru acela care îşi croieşte drum cu silnicie... 
Dacă şezi laolaltă cu lumea adunată, să nu pofteşti şi să ceri de mâncare, 
chiar dacă ai nevoie (de hrană); nu-ţi trebuie decât o clipă spre a-ţi înfrâna 
dorinţa inimii, căci este ruşinos să fii lacom. Puţină apă în podul palmei 
este de ajuns să stingă setea şi o gură de pepene întăreşte (slăbiciunea) 
inimii (înfometate). Un lucru de folos ţine loc de ceea ce este bun şi câte 
puţin înlocuieşte ce este mult. Dacă şezi alături de un om mâncăcios, să 
începi a mânca atunci când el a sfârşit; dacă stai lângă un beţiv, primeşte 
de la el ceva băutură şi inima sa va fi mulţumită. Nu te mânia împotriva 
mâncării (ce ţi se oferă) în prezenţa unui om lacom; primeşte ce-ţi oferă 
el şi nu refuza nimic... Eşti tăcut şi (nu glăsuieşti) cu gura ta când ţi se 
adresează o vorbă! Nu fi lăudăros cu puterea ta în mijlocul celor tineri! la 
seama să nu pricinuieşti vrajbă!...” 14 . 

Aceasta este însă forma de înfrânare a celor obidiţi, condamnaţi să 
trăiască aşa, fiindcă nu puteau trăi altfel. Tăcerea este echivalentul 
supuşeniei oarbe, expresia pasivă a celor oprimaţi, ca o amorţire în faţa 
asupritorilor, dar în acelaşi timp şi caracteristica înţelepciunii celor din urmă, 
după cum putem citi şi în: învăţătura lui Ptah-hotep: „Deşi eşti un 
dregător ce stai aşezat la sfatul stăpânului tău, ia seama cât mai mult la 
cugetul tău, taci şi nu vorbi nimic. Nu trebuie să grăieşti, chiar dacă ştii şi 

Maat, zeiţa adevărului la egipteni, reprezentată cu o pană. Florenţa, Muzeul Arheologic. 

înţelegi... Vorbirea (frumoasă) e un lucru mai greu decât orice muncă... 
dacă eşti un dregător puternic trebuie să ştii să te faci respectat. Şi prin 
ştiinţa ta şi prin seninătatea vorbirii tale. Nu da porunci după bunul tău 
plac, ci în conformitate cu nevoile împrejurărilor. Omul fără luare aminte 
cade *fn nenoriciri. Nu îţi înălţa inima (nu te mândri) ca nu cumva să fii 
umilit (apoi). ...Când dai un răspuns la un cuvânt cu prea multă înflăcărare; 
mai degrabă întoarce-ţi faţa şi stăpâneşte-te” 15 . 

Problema cumpătării sub aspect religios o găsim în gândirea 
egipteană în Papirusul lsinger, scris de un preot, datând din epoca 
Ptolomeilor (scris în sec. II sau I î. Hr.). Autorul însuşi este un om 
cumpătat, vegetarian, ca toţi preoţii egipteni, recomandând în mod 
deosebit acest lucru: „Legumele gătite cu piatră acră sunt o hrană bună şi 
nu se poate afla alta mai bună” (6, 9). De altfel, cumpătarea apare în 
această scriere ca o necesitate pentru „omul divin” (cel religios) superior 
„omului înţelept” (cel laic). în opoziţie cu aceştia sunt cei lipsiţi de 
cumpătare, care sunt caracterizaţi ca fiind: „omul rău” (2, 17; 3, 2; 3, 7 
etc.), „omul fără minte” (prost sau nărod); „omul păcătos (nelegiuit) (4, 9; 
5, 14; 14, 14; 15, 1) şi „omul nesăţios” (lacom) (15, 7; 15, 11-13). în 
sfârşit omul bun, caracterizat prin dărnicie şi generozitate. „Omul bun 
săvârşind binele în zilele sale cugetă fără teamă la moarte” (18, 6). Pe de 
altă parte, categoria „omului de jos” (cei inferiori, servitorii), este privită 
de această scriere cu cruzime. Lor le este rezervată asprimea şi 
exploatarea... 

Cumpătarea ca virtute religioasă este exprimată în carte atât de 
plastic şi de sugestiv, încât preceptele ei sunt adevărate maxime, 
cuprinzând aspectele variate la care se referă înfrânarea ca stăpânire de 
sine, mai ales la mâncare şi băutură, echilibru sexual, combătând nu fără 
ironie risipa, moleşala, reaua chibzuinţă, lipsa de măsură: „Pasărea ce se 
repede asupra unui peşte spre a-şi umple pântecele, este ucisă. Porumbiţa 
merge la pierzanie din cauza pântecelui ei. Chiar rândunica ajunge în 
nenorocire din cauza piţinului pe care îl mănâncă. Traiul care micşorează 
prisosul de viaţă este ţinta omului înţelept... Boala omului îşi trage 
începutul din calitatea rea a mâncării... Cine se satură cu pâine peste 
măsură, se îmbolnăveşte de o boală dureroasă. Cine se satură de vin peste 
măsură, de multe ori este lipsit de putere şi zace culcat; pentru că orice 
boală a trupului îşi are obârşia în săturarea peste măsură... Boala nu se 
aprinde în cel ce păstrează măsura în hrana sa. Desfătarea nu stăpâneşte 
pe cel ce îşi ţine măsura în cheltuielile sale... Prostănacul cu burta mare 
nu e respectat şi lumea nu are încredere în el... Avem tot dispreţul faţă 
de o burtă lipsită de raţiune. Cel ce mănâncă nefiind sănătos, e ca omul 
care doarme când moartea e lângă el. Cel ce cheltuieşte fără să obţină 
nimic în schimb, este ca şi cel ce plăteşte dobândă la dobânzi” (VI, 5-240). 
„Nu există om risipitor care să nu fie şi desfrânat... Omul prost care vede 
o femeie se înfierbântă, iar cel ce ştie să-şi stăpânească inima sa 

posedă o împlinire a tuturor învăţăturilor” (VII, 16-24). „Omul nesăţios nu 
cugetă la ziua de mâine... Mănâncă tot până la săturare din cauza lipsei 
tale de minte. Lăcomia de bani şi răutatea nu au niciodată hotar. Banul 
este cursa trimisă pe pământ de zeul omului nelegiuit, pentru ca el să 
aibă o grijă necurmată. Dar harul e dăruit de zeu celui pe care îl 
îndrăgeşte ca să gonească grijile inimii sale” (XV, 12-20). 

Sub unghi teologic vedem că în concepţia cărţii, cel „nelegiuit” 
(păcătos) este identic cu „cel fără de minte” (prost). Acesta este „omul 
de jos” sortit să fie cu inima tulburată datorită „cursei” ce-i vine de la 
zeul rău. Spre deosebire de acesta, cel iubit de zeu este înzestrat cu cele 
necesare pentru a nu-i fi tulburată soarta sa. Dar unul ca acesta nu trebuie 
să reţină avuţia numai pentru el sub formă egoistă, fiindcă „soarta dăruieşte 
din nou avuţie celui ce o împarte cu mărinimie, căci avuţia se adună la 
acela care împarte hrană (celor sărmani)” (XV, 21-22). „Cumpătarea în toate 
lucrările sufletului este lauda omului înţelept... glasul tău să nu fie aspru; 
nu vorbi din toată tăria limbii tale, căci strigătle provoacă la fel ca şi boala, 
o nimicire în trupul tău” (XXII, 8-20) 16 . 


5 . CIVILIZAŢIA MESOPOTAMIANĂ 


Ca şi religia egiptenilor, religia, cultura şi civilizaţia mesopotamiană 
se va răspândi şi influenţa civilizaţiile din Orientul Mijlociu, pătrunzând 
până în Anatolia şi Grecia. 

S-a afirmat că cei care au tras cortina istoriei la începutul mileniului 
al Ill-lea î. Hs. au fost sumerienii, stabiliţi în Mesopotamia de Jos. „Istoria 
începe la Sumer”... spune celebrul orientalist american S. N. Kramer, 
arătând că textele sumeriene ne oferă primele informaţii religioase, de 
cultură şi civilizaţie. Apoi, în jurul anului 2350 î. Hs. grupuri de nomazi 
vin din deşertul Siriei, pătrunzând în cetăţile sumeriene şi impunând 
supremaţia akkadiană prin Saragon, crează o simbioză sumero-akkadiană. 
Limba liturgică rămâne o mare perioadă de timp sumeriană, iar akkadiana 
(limbă semită) era folosită mai mult în diplomaţie. După două secole se 
infiltrează în Mesopotamia seminţiile amorite, întemeind noi dinastii, iar în 
jurul lui 1700 î. Hs. întreaga Mesopotamie va fi cucerită de Hammurabi, 
care va întemeia primul imperiu babilonian, pentru ca pe la 1525 î. Hs. 
amoriţii să cedeze locul altor migratori, care vor stăpâni Mesopotamia patru 
secole. Iar după 1150 î. Hs. asirienii se vor stabili în regiunea râului Tigru. 
Ei pun stăpânire pe Babilon, întemeind cetatea Ninive şi ajungând la 
apogeu în secolul VII î. Hs. pe timpul lui Assurbanipal, întemeietorul 

Turnul dinspre apus al templului din Babilon al zeiţei Iştar (sec. VI t. Hr.). Decoraţia 
reprezintă simboluri ale zeilor Marduk şi Hadad. 


primei biblioteci din lume, a cărui stăpânire cuprinde aproape întreg 
Orientul antic... Revin după o anume perioadă de timp, din nou 
babilonienii, şi în sfârşit, civilizaţia elenistică se impune peste tot. 

Acest cadru istoric ne oferă posibilitatea să vorbim de civilizaţia 
mesopotamiană dezvoltată pe multiple planuri: literatură, artă arhitectură, 
sculptură, pictură, astronomie, drept, toate în interdependenţă cu religia. 
Documentele scrise vor fi răspândite în întreg Orientul antic. 

Referindu-ne însă la aspectul moral religios, se cuvine ca dintru 
început să semnalăm faptul că pe lângă zei, credincioşilor le era frică şi 
de demoni, care îi pedepseau cu diferite boli-pentru păcatele săvârşite. 
Această conştiinţă a păcătoşeniei pornea din sentimentul vinovăţiei. Iar 
recunoaşterea vinei se făcea prin rugăciuni pline de umilinţă adresate zeilor 
pentru a-i elibera de suferinţă. Vinovăţia pornea din păcat, care putea să 
aibe o determinare rituală, prin omiterea săvârşirii unor acte de cult; sau 
morală, prin comiterea faptelor antisociale: furt, adulter, asasinat etc. De 
aici abundenţa cântărilor de pocăinţă şi a rugăciunilor de umilinţă adresate 
zeilor. Şi fiindcă bolile sau nenorocirile veneau de pe urma păcatelor 
cunoscute, ori necunoscute, rugăciunea de iertare adresată oricărui zeu, le 
cuprindea pe toate, iată cum sună o astfel de rugăciune: „Zeul pe care îl 
cunosc, ori nu îl cunosc să se liniştească faţă de mine... Zeiţa care s-a 
înfuriat pe mine, să se linştească, păcatele pe care le-am comis nu le 
cunosc. Nelegiuirea pe care am săvârşit-o nu o cunosc... Un nume bun 
să-mi dea zeul pe care-l cunosc şi pe care nu-1 cunosc... Mâncăruri 
necurate eu n-am mâncat; apă tulbure eu n-am băut; din neştiinţă am 
mâncat ce a oprit zeul meu... O, stăpâne, încălcările mele sunt multe; mari 
păcatele mele... Zeul, întru aprinderea mâniei lui m-a întâmpinat; când 
zeiţa s-a mâniat pe mine, ea mi-a trimis boala... O, stăpânul meu, nu 
alunga pe servul tău... Păcatul săvârşit de mine, prefă-l în bunătate; 
nelegiuirea ce am comis, fă-o să fie luată de vânt; multele mele greşeli, 
scoate-mi-le ca pe o haină. O, zeul meu, încălcările mele sunt de şaptezeci 
câte şapte, dezlegă-mi păcatele... Iartă-mi păcatele şi eu voi cânta lauda 
ta...” 17 . Nu numai oamenii de rând rosteau rugăciuni de umilinţă, ci şi 
suveranul, chiar dacă era considerat reprezentant al zeului, se supunea şi 
el actelor penitenţiale de purificare, mai ales cu prilejul sărbătoririi Anului 
Nou. Sărbătoarea începea prin zilele de rugăciuni şi de purificare a 
sanctuarelor. După aceea, regele plin de umilinţă se înfăţişa înaintea zeului 
suprem Marduk pentru a i se închina. Preotul îl pune să îngenuncheze, îi 
ia semnele puterii, îl pălmuieşte şi îl trage de urechi. La rândul său, regele 
îşi declară în public nevinovăţia şi arată grija care a avut-o faţă de cetate, 
pentru respectarea ritualurilor şi pentru dobândirea dragostei supuşilor. în 
cele din urmă intră în posesia semnelor puterii şi aduce o ofrandă 18 . 

Parcurgând cărţile sapienţiale, ne pare mai uşor de identificat virtutea 
cumpătării în diversele situaţii şi împrejurări ale vieţii. Astfel, într-o scriere 
intitulată: „Sfaturi înţelepte " se accentuează în mod deosebit cumpătarea 

în cuvânt, ca forţă sau putere a stăpânirii de sine în relaţiile cu semenii. 
„Ca om înţelept, modest să strălucească priceperea ta; stăpâneşte-ţi gura, 
păzeşte-ţi vorbirea. Ca unui om cu stare, buzele tale să fie cinstite. Lasă-i 
să te jignească, cearta să-ţi fie ceva de groază.Nu vorbi nimic jignitor, nu 
da sfaturi neînţelepte. Tot cel ce face ceva urât, capul lui e de ocară. Nu 
te grăbi să stai în adunare publică; nu căuta locul gâlcevii” (20); „Nu bârfi, 
vorbeşte ce este frumos. Nu vorbi de rău, spune ce e bun... Nu deschide 
gura ta, păzeşte-ţi buzele; cuvintele din lăuntrul tău nu le spune chiar 
când eşti sigur. Ceea ce spui în grabă, mai târziu vei regreta; Să faci ca 
gândul tău să se oprească de-a mai vorbi” (30); „Nu vorbi nimic josnic, 
grăieşte de bine. Dacă ai promis, dă... Dacă ai încurajat, ajută” (40). 

Deşi prostituţia era ridicată la rangul de cult, cartea atrage atenţia 
asupra dreptei socoteli ce se impune înaintea unei căsătorii: „Nu te căsători 
cu desfrânata, ai cărei soţi sunt şase mii. O slujnică a Iştarei, ce s-a dedicat 
unui zeu, o prostituată sacră, ale cărei favoruri sunt nelimitate, nu te va 
scoate pe tine din necazul tău. în cearta ta ea te va bârfi. Respectul şi 
supunerea nu sunt ale ei. Şi dacă ea a pus stăpânire pe casă, condu-o 
afară; Către pasul străinului ea-şi întoarce urechea ei; Casa în care intră ea 
va fi nimicită, soţul ei va da înapoi” (23). Cartea îndeamnă apoi la 
îngăduinţa care pune stavilă mâniei pornită spre răzbunare: „Potrivnicului 
tău nu-i face rău, răsplăteşte-l cu bine; Duşmanului tău să i se facă 
dreptate. Asupritorului tău... fă-l să se bucure de tine... înapoiează-i Iui 
inima ta, să nu te împingă să-i faci rău” (40). 

O altă carte sapienţială se intitulează: „Cuvintele sau înţelepciunea 
lui Ahiquar ”. Cartea a fost răspândită în tot Orientul Apropiat antic, fiindcă 
cuprinde cuvintele pline de înţelepciune practică ale unui cancelar, la doi 
regi asirieni din secolul VII î. Hs. Cartea accentuează, prin sfaturi înţelepte, 
discernământul ca deprindere a deosebirii binelui de rău. Iată câteva 
maxime: „Două lucruri sunt frumoase şi chiar trei în care Samaş găseşte 
plăcerea: când cineva bea vinul şi îl dă şi altuia; când cineva stăpâneşte 
înţelepciunea şi o păstrează, şi când cineva află un lucru şi nu-l divulgă” 
(14-15); „Mai presus de orice păstrează-ţi gura, iar cu privire la ceea ce 
ai auzit vorbindu-se, stăpâneşte-ţi inima. Căci vorba e ca o pasăre, cine-i 
dă drumul nu o mai prinde. Ascune tainele gurii tale, apoi pronunţă 
cuvântul potrivit” (Col. 7, 4—5); „Nu te bucura de bogăţie şi nu-ţi rătăci 
inima după ea” (Col. 9, 12); „Nu destăinui tainele tale înaintea prietenilor, 
ca numele tău să nu rămână dispreţuit în faţa lor” (Col. 9, 16); „Cu cel 
care-i mai înalt şi mai tare decât tine, să nu te apuci la ceartă, căci el va 
lua din porţia ta şi o va adăuga la a lui” (Col. 10, 2—3); „Nu fii prea bun, 
ca să nu te înghită; nu fii prea amar, ca să nu te scuipe” (Col. 10, 7); 
„Dacă doreşti să fii înălţat, smereşte-te înaintea lui Samaş, căci el umileşte 
pe cel trufaş, şi înalţă pe cel smerit” (Col. 10, 8—9); „Foamea face dulce 
amărăciunea, iar setea acreala...” (Col. 12, 14). 


De o importanţă deosebită pentru instaurarea dreptăţii în societatea 
babilonică este Codul lui Hammurabi. Autorul se prezintă cu multă 
autoritate morală: „Eu Hammurabi, sunt regele dreptăţii, căruia Samaş (zeul 
dreptăţii) i-a încredinţat legea. Cuvintele mele sunt măreţe; faptele mele 
nu au egal. Numai pentru cel nesocotit ele sunt neînsemnate. Pentru cel 
înţelept ele-s un lucru de mirare” (Epilog). în 282 de paragrafe, codul 
expune întreg dreptul public şi privat existent în timpul lui Hammurabi. 
Virtutea bunei socotinţe aparţine tuturor acelora care vor împlini dreptatea 
în societate. Dar în acelaşi timp, buna chibzuinţă a codului are şi un 
caracter social, îndeplinind rolul de a tempera putemicile antagonisme 
de ordin social existente în rândurile populaţiei libere şi care aveau drept 
rezultat ruinarea masivă a comunităţilor săteşti şi a micilor producători... 
Această tendinţă de a tempera situaţia apare în mod cât se poate de 
vizibil în codul lui Hammurabi 19 ”. „...Atunci Anu şi Enlil m-au îndemnat 
pe mine să aduc bunăstarea poporului. Pe mine Hammurabi, devotatul, 
temătorul de zei, să fac ca dreptatea să aibe întâietate în ţară, să 
dezrădăcinez răul şi nelegiuirea, ca cel tare să nu mai apese pe cel slab” 
(Col. 1, 10). 

Parcurgând Codul lui Hammurabi ne apare încă dintru început 
binecunoscuta lege a talionului specifică legislaţiilor semite. Codul ia apoi 
atitudine punitivă faţă de mărturia falsă, faţă de calomnie, faţă de furt, 
ucidere, brutalizări de tot felul, adulter, incest, viol, ca şi de nerespectarea 
părinţilor de către copii, ceea ce indirect şi în fond reprezintă o pledoarie 
pentru cumpătare, chibzuinţă şi civilizaţie, ca stăpânire de sine faţă de 
instinctele generatoare ale sălbăticiei din om. De fapt, prin legi se căuta 
totdeauna să se stabilească ordinea, echilibrul, normalitatea în relaţiile 
dintre oameni. Dar aceasta presupune ca oamenii înşişi să fie echilibraţi şi 
normali; să-şi poată domina sau stăpâni dorinţele, poftele, plăcerile, 
emoţiile, ca şi întreg „rezervorul” manifestărilor endothime. De aceea, unde 
nu „funcţionează” conştiinţa, se impune legea... 


6 . HimTII 

9 


Influenţaţi profund de civilizaţia mesopotamiană au fost hittiţii. Erau 
«nrudiţi cu evreii, de aceea, când istoria „i-a pierdut” pentru o mare 
Perioadă de timp, numele lor a rămas înscris doar în paginile Vechiului 
Testament. Descoperirile arheologice au dat însă la lumină multe din 
scrierile lor, unde este încrustată în mare parte religia, morala, dreptul, ca 
Şi întreaga lor civilizaţie. Pentru a scoate în evidenţă cumpătarea ne vom 

referi în primul rând la codul lor de legi, care reglementează viaţa publică 
şi privată. Dintru început trebuie să precizăm că acest cod de legi hittit 
nu avea duritatea celui asirian, şi nu cuprindea nici legea talionului, proprie 
codului babilonian. Era mult mai îngăduitor, mult mai flexibil, mai ales în 
aplicarea pedepselor. Pentru noi însă este important faptul că prin 
caracterul lui punitiv prezenta o atenţionare a faptului că oamenii pentru 
a trăi în comuniune unii cu alţii, trebuie să fie înfrânaţi, dispunând de 
puterea stăpânirii de sine. Să nu dea, adică, impuls poftelor şi patimilor 
sălbatice, care tulbură viaţa socială, precum: desfrâul sub diferitele lui 
aspecte, uciderea, furtul, jignirile, ca şi brutalităţile de tot felul etc. 20 . 

Pe de altă parte, printre multele instrucţiuni pe care le prevăd textele 
hittite, de importanţă pentru virtutea buneicuviinţe erau cele referitoare la 
slujitorii templului. Astfel, clerului i se cere să fie într-o perfectă stare de 

curăţenie corporală când împlineau slujba la templu: .Voi toţi care sunteţi 

slujitori la masa zeilor... fiţi foarte atenţi cu privire la plăcerea zeilor. Daţi 
tot respectul cuvenit pâinilor pentru prinoasele zeilor şi vaselor de libaţie. 
Locul unde trebuie coaptă pâinea trebuie să fie măturat şi spălat... Cat 
despre voi înşivă, trebuie să vă îmbăiaţi şi să vă îmbrăcaţi în haine curate. 
Mai departe, părul şi unghiile voastre să fie tăiate... Oricine doarme cu o 
femeie, dacă superiorul sau mai marele lui îl întreabă, el să recunoască. 
Dacă el nu îndrăsneşte să-i spună, el să-i spună colegului slujitor şi să se 
îmbăieze în orice chip. Dar dacă el amână conştient aceasta şi fără să se 
fi îmbăiat se apropie de pâinile de prinos pentru zei şi de vasul cu libaţie 
într-o stare de necurăţie, ori dacă colegul slujitor ştie despre el, dar totuşi 
ascunde; dacă după aceea faptul devine cunoscut, ei sunt pasibili de 
pedeapsă capitală; ambii trebuie să fie ucişi” 21 . 

Mai mult decât atât, hittiţii considerau că orice boală sau supărare 
se datoreşte unui duh necurat care s-a furişat în sufletul şi trupul omului. 
Dar nu numai oamenii, ci chiar şi zeii puteau fi supăraţi de necurăţie. 
Aşa este cazul lui Telepinus, fiul zeului Furtunii, care în urma unei necurăţii 
sufleteşti şi trupeşti se înfurie atât de tare, încât părăsind lumea, se 
produce un adevărat dezastru cosmic: „grânele şi secara n-au mai crescut; 
vitele, oile şi omul nu au mai zămislit... vegetaţia a pălit; arborii se uscară 
şi nu mai dădură naştere la puieţi. Pajiştile se îngălbeniseră, izvoarele 
secară. în ţară se iviră lipsurile, încât oamenii şi zeii piereau de foame. 
Marele zeu al Soarelui dădu un ospăţ şi invită pe cei o mie de zei. Ei 
mâncară, dar nu-şi potoliră foamea; ei băură, dar nu-şi astâmpărară 
setea...” Toţi zeii au fost îngrijoraţi de plecarea lui Tlepinus, „care a luat 
cu el tot ce era bun”. Zeul soarelui trimite în căutarea lui vulturul, iar 
zeul Furtunii pleacă el însuşi, dar nu-l găsiră. Atunci trimise o albină, care 
muşcându-l, îl trezi din somn. El însă devine mai furios, pentru că a fost 
deranjat... Atunci o zeiţă „specializată” în ritualuri de curăţie, legănând în 
cele patru puncte cardinale prinoasele, îî redă liniştea, atât lui, cât şi 
întregii lumi, scoţând ura, turbarea, mânia, furia, îmbufnarea, limba cea 
rea (adică ochiul rău = deochiul) din sufletul şi trupul său 22 . 

„Scrisori” hitite în formă de fâşii de plumb rulate. 


7 . GETO-DACII 


Geto-dacii, strămoşii noştri, aveau o concepţie superioară faţă de 
celelalte religii despre nemurire. Dacă la cele mai multe dintre religii viaţa 
viitoare era considerată ca o prelungire a vieţii trupeşti de aici, geto-dacii 
promovau o concepţie spirituală referitoare la suflet. Nu pentru că ar fi 
dispreţuit trupul, sau că ar fi abordat viaţa pământească cu pesimism, ci 
Pentru că la Zalmoxis mergea numai sufletul care ducea o viaţă curată în 
existenţa lui pământeană. Este adevărat că ei promovau curajul în luptă, 
vitejia şi chiar cinstea şi bucuria de a întâmpina moartea în lupte. Dar 
aceasta numai pentru că lui Zalmoxis îi plăcea moartea vitejească. 
Promovând curăţia vieţii pe pământ, le era străină orice fel de îmbuibare 
Şi excese în satisfacerea dorinţelor trupeşti. Considerând îmbuibarea ca o 
Piedică în drumul spre eternitate, ei duceau o viaţă cumpătată, ferindu-se 
de excesul beuturilor, de desfrâu, şi chiar de consumul cărnii. Erau mai 
mult vegetarieni, hrănindu-se de preferinţă cu legume, lapte şi miere. 

Odată cu divinizarea Iui Zalmoxis, acesta se bucura de o deosebită 
cinstire din partea geto-dacilor. Astfel, mai mult decât regele dispuneau 
de autoritate preoţii, mai ales marele preot, care primea poruncile direct 
de la Zalmoxis, şi apoi le comunica regelui. Acesta era considerat mai 
mult decât un sfătuitor al regelui. Era considerat succesorul pe pământ a 
lui Zalmoxis şi cel mai apropiat sfetnic a lui. De fapt, preoţii erau şi 
judecătorii poporului. Şi chiar medicii lui. Erau organizaţi într-un fel de 
ordin călugăresc şi priviţi de popor de-a dreptul cu pietate, adresându-li-se 
ca unor sfinţi. De altfel şi ei duceau o viaţă foarte sobră, trăind retraşi în 
munţi. Nu se căsătoreau şi aveau o dietă exclusiv vegetariană. Urmând 
exemplul preoţilor, mulţi dintre credincioşi se retrăgeau în meditaţie în 
munţi, trăind necăsătoriţi şi ducând o viaţă de un înalt nivel moral, hrana 
fiindu-le vegetariană 23 . 

Faptul că geto-dacii promovau o concepţie spirituală despre 
nemurirea sufletului, ducând o viaţă moderată, şi chiar ascetică, a constituit 
o ambianţă favorabilă pătrunderii creştinismului odată cu naşterea noului 
popor român. 



Resturile sanctuarului patrulater şi ale sanctuarului mic rotund 
de la Sarmizegetusa. 


8 . GRECII 

în religia grecilor zeiţa măsurii era Nemesis. Ea apăra principiul 
destinului de la Delfi, pedepsind pe omul orgolios şi necumpătat... Faptul 
rămâne însă negativ, întrucât, „măsura” înseamnă o limită a destinului ce 

nu poate fi depăşită, iar porunca zeiţei: „Nimic prea mult!" însemna 
propriu zis stagnarea posibilităţilor de afirmare, ţinerea omului într-o umilire 
pasivă şi oarbă. Nemesis proclamă măsura împotriva orgoliului, întrucât 
„omul este împins prin instinctele sale să nu ţină nici o socoteală de 
limitele care-i sunt impuse prin natura sa” 24 . Aceasta însă reteza omului 
orice posibilitate de afirmare şi înălţare a personalităţii sale. 

O atenţie deosebită acordau grecii purificărilor. Acestea aveau un 
caracter material, fiind efectuate prin stropire sau scufundare. Nu erau 
însoţite de un examen al conştiinţei, sau o mărturisire a greşalelor. Astfel 
de purificări se săvârşeau începând cu udarea degetelor la intrarea într-un 
templu (asemenea romano-catolicilor când intră în biserică), şi continuau 
prin lustraţiile săvârşite când intrau într-o aşezare mortuară, sau chiar 
înaintea rugăciunii. La fel şi jertfa de animale era stropită tot cu apă 
purificatoare înaintea sacrificiului. 

Cea mai gravă necurăţie era socotită crima. Erniile cu părul despletit 
(vâlvoi) şi cu făclii în mână urmăreau pe cel vinovat, creându-i apăsătoare 
şi insuportabile procese de conştiinţă, ce mergeau până la sinucidere, sau 
cel puţin ucigaşii erau alungaţi din societate, fiind consideraţi duşmani 
publici, un fel de ciumaţi, care prin impuritatea lor contaminează şi pe 
alţii. Se considera că uciderea ca faptă abominabilă răspândea în jurul ei 
miasma aducătoare de repulsie şi desgust. Dreptatea impunea însă ca 
sângele să fie „plătit” tot cu sânge. Numai că sângele celui vinovat putea 
fi substituit cu sângele de animale. Apollo devenise zeul purificator. Aşa 
de pildă, când Oreste îşi omoară mama, suferă procese de conştiinţă 
insuportabile. Apollo îl stropeşte cu sângele unui purcel pe care i l-a adus 
ca jertfă, şi Oreste redobândeşte liniştea sufletului, adică pe sophrosyne 25 . 

Tot impuri erau consideraţi şi aşa-numiţi hiketai (rugători). Unii ca 
aceştia, în urma unor greşeli, erau alungaţi din familie, sau din sanctuare, 
considerându-se că necurăţia lor atrage mânia zeilor. Ei stăteau cu ramuri 
în mână, fiind ocoliţi de localnici de teama de contaminare. Nu erau totuşi 
alungaţi, ci trăiau numai din mila celor din jur. Numai în urma unui 
sacrificiu purificator, aceştia reintrau în starea de convieţuire socială 
normală. 

Se cuvine să ne referim chiar şi numai în treacăt asupra unor 
divinităţi greceşti devenite simbolul culturii şi civilizaţiei umane. In primul 
rând la muze. Erau divinităţi foarte vechi, fiicele lui Zeus şi Mnemosyne. 
Ele inspirau în primul rând pe poeţi, dar aveau în atenţie şi celelalte 
producţii ale spiritului uman, în special al literaturii şi artei, devenind sub 
diferite numiri protectoarele lor, precum: epopeea, istoria, dansul, tragedia, 
comedia, poezia lirică, elegia, astronomia şi în special muzica. 

Alte divinităţi sunt haritele (graţiile). La început erau divinităţi ale 
naturii, protectuare ale vegetaţiei şi ogoarelor. Erau trei la număr: Thalia 
(Prosperitate), Aglaia (Strălucire) şi Eufrosina (Seninătate). La început erau 
pictate sobru şi auster pentru a inspira respectul religios. Apoi, în epoca 

elenistică erau pictate goale, ţinându-se de mână, având coroniţe pe cap. 
Deşi se pare că reprezentarea lor nudică avea un caracter seducător, totuşi 
li s-a acordat o interpretare simbolică, cu un pronunţat caracter moral. 
Astfel, fiind fecioare şi goale, scot în evidenţă naturaleţea, faptul că 
neprihănirea sau castitatea reprezintă curăţia şi sinceritatea inimii, lipsită 
de orice artificii. Având înfăţişarea frumoasă, veselă şi blândă, ne duce cu 
gândul la frumuseţea gratitudinii (recunoştinţei) pe care ele o evidenţiază. 
Faptul că se ţin de mână şi nu sunt despărţite, ne învaţă că recunoştinţa 
trebuie să fie în unitate cu binefacerea. 



„Capodoperă" de antimuzeu, şlefuire flască — E. de Bonnencontre, 

secolul al XlX-lea. Cele Trei Graţii. Clişeu Braun. Divinităţile de la Eleusis: Demeter, Kore şi Triptolemos (430-420 î.e.n.). 

Edicul de marmură albă cu dubla reprezentare a zeiţei Nemesis 
(Tomis, sfârşitul sec. II d. Hr.). Constanţa, Muzeul arheologic Dobrogea. 


9 . RELIGIILE DE MISTERE 


Sophrosyne trebuie căutată pe plan religios mai ales în zonele tainice 
ale lui Katharsis. Şi aceasta cu precădere în religiile de mistere. 

Şi aici remarcăm mai multe aspecte: 

In primul rând, necesitatea purificării aducătoare a liniştei, ca expresie 
a sănătăţii sufleteşti (sofrosine) este dată de faptul că firea omenească este 


tulburată în ea însăşi, ca un datum existenţial. Misterele de la Eleusis 
învăţau cu privire la om că gândirea la început a fost ataşată Inteligenţei 
Eterne, cu sediul în lumea inteligibilă. Ea pătrunde în lumea vizibilă, în 
suflet, iar sufletul în corp. Trupul este născut din pământ şi este o 
închisoare a sufletului. La rândul său, sufletul cuprinde două facultăţi: 
dorinţa şi simţirea. Acestora le corespund pasiunile şi căldura vitală, 
impregnată de suferinţă. Gândirea este jenată şi de ignoranţă. Sufletul are 
menirea de a evada din necurăţia trupului şi de a se reîntoarce la 
Inteligenţa divină, de unde a emanat. Prin misterele eleusiene se ajunge 
ca gândirea să pătrundă sufletul şi chiar trupul, determinând purificarea, 
ca şi cunoaştere şi libertate absolută 26 . 

La fel învăţa şi orfismul, că trupul se află la originea oricărei necurăţii. 
Sufletul în trup este ca într-o închisoare, dar odată ieşit din corp urma 
nesfârşita reîncarnare... 

în al doilea rând, purificările aveau un caracter moral structurat pe 
renunţare şi abstinenţă, precum şi pe penitenţă. 

Astfel, se apreciază că ascetismul orfic a apărut ca o reacţie de 
dezgust faţă de viaţa plină de tot felul de abuzuri şi excese: petreceri, 
lux, nedreptăţi, practicate de nobilimea oraşelor greceşti. în acest caz 
purificarea consta în renunţare şi abstinenţă. Orice hrană animală era 
interzisă. Ritualul de purificare consta în scufundarea mystului (candidatul 
la purificare) într-o baie de lapte. Sufletul apoi mergea în iad unde se 
purifica total prin suferinţă 27 . 

Această trecere de la purificarea trupului, la cea a sufletului se face 
remarcată şi la alte religii de mistere. Astfel, în cadrul misterelor zeiţei 
Isis, riturile de purificare aveau la început un caracter extern, vizând 
sănătatea fizică, prin abţinerea de Ia mâncăruri de carne şi a băuturii de 
vin. Cu timpul s-a ajuns la concluzia că ia cunoaşterea divinităţii se poate 
ajunge numai prin renunţare la plăcerile simţuale. Isis nu va mai favoriza 
amorurile ilicite 28 , ci devine chiar protectoarea castităţii, purtând grija 
fecioarelor care petreceau în curăţie morală, după cum arată Xenofon 29 . 
Apoi, în cadrul misterelor de purificare ale zeiţei Cybele, pe lângă spălările 
în apă de râu, supremul act de purificare era autocastrarea, prin care se 
realiza comuniunea desăvârşită cu divinitatea 30 . 

Aspectul purificator avea - după cum am arătat mai sus - şi un 
caracter penitenţial. Astfel, ca să rămânem tot în cadrul misterelor de 
purificare ale zeiţei Cybele, originară din Frigia şi „transferată" la Roma, 
în luna martie iniţiaţii intrau în templul zeiţei şi stăteau acolo 9 zile în 
pocăinţă, care avea un caracter material şi spiritual. Aspectul trupesc consta 
în abţinerea de la anumite alimente, precum: pâinea, carnea de porc, de 
peşte, vin şi chiar de Ia unele fructe. Sub aspect spiritual pjjrificarea se 

făcea prin lamentaţii şi rugăciuni, într-o ambiantă marcată de un teribil 
zgomot de instrumente 31 . în cadrul misterelor zeiţei Isis, riturile 
penitenţiale de purificare aveau şi un caracter dur, în sensul că se spărgea 
apa Tibrului pentru a face baie în fluviu, apoi cu genunchii însângeraţi 
înconjurau templul zeiţei, pentru ca prin suferinţă să se obţină expierea 
păcatelor, arată Juvenal. Dar mai târziu, se va trece, în actul penitenţial 
purificator, de la aspectul trupesc, Ia cel spiritual, proclamând ca element 
esenţial „curăţia inimii ” 32 . 

Se cuvine ca la sfârşitul acestor câteva precizări ale căutării lui 
Katharsis prin asceză şi pocăinţă, să venim cu precizarea că purificarea 
spirituală nu are menirea „să distrugă” partea materială a fiinţei umane, ci 
să ridice umanitatea într-o perspectivă axiologică deasupra animalităţii 
Vladjmir Soloviov remarcă faptul că „se avansează opinia destul de 
răspândită după care aşa-zisele doctrine „orientale” promovează în mod 
excesiv asceza şi tocmai din acest motiv se caracterizează prin identificarea 
principiului răului cu materia lumii fizice (spre deosebire de adevăratul 
creştinism care plasează sursa răului în domeniul moralităţii). Strict vorbind 
însă, în nici un sistem filosofico-religios din Orient nu se poate găsi o 
asemenea identificare a răului cu natura materială... Simţul moral 
fundamental al ruşinii cuprinde în sine atitudinea negativă a omului faţă 
de natura lui animalică acaparatoare. Chiar şi pe cele mai joase trepte de 
dezvoltare spiritul uman se opune celor mai puternice manifestări ale 
acestei naturi prin conştiinţa demnităţii sale: îmi este ruşine să fiu subjugat 
de porniri trupeşti, să fiu aidoma unui animal, latura inferioară a fiinţei 
mele nu trebuie să precumpănească deoarece în ea Sălăşluieşte ceva 
ruşinos şi păcătos...” 33 . 


10. RELIGIA ROMANILOR 


Spre deosebire de religia grecilor şi a altor popoare, care aveau o 
mjtoJogie structurată pe o imaginaţie plină de farmec şi poezie, sau pe o 
mistică adâncă, religia romanilor era simplă şi pragmatică, accentul căzând 
pe elementul ritualistic, al respectării cu multă strictete si punctualitate a 
ceremoniilor religioase, a actelor de cult, a sărbătorilor şi a tradiţiilor 
străbune. Nu avea nici o preocupare cu caracter teologico-didactic, ’ nici 
etic, de teoretizare a valorilor morale. 

Manifestările religiei romane în esenţă ritualistice aveau pe de o 
parte un caracter domestic, iar pe de altă parte, un caracter public. Din 
ambele aspecte nu lipsesc însă elementele de purificare si de abstinentă 
specifice cumpătării. 


Dar chiar dacă nu aveau un caracter moral, purificările manifestate 
prin abluţiuni şi lustraţii erau întâlnite atât în cultul domestic, cât şi în cel 
public. Astfel, în cultul domestic săvârşit de pater familias, băieţilor la 9 
zile, iar fetelor Ia 8 zile li se aplica stropirea cu apă lustrată şi li se dădea 
numele (Până atunci băieţilor li se spunea „pupus”, iar fetelor „pupa”). Cu 
prilejul acestei „dies Iustricus” se rosteau rugăciuni de purificare, se 
aduceau jertfe şi se încheia cu o masă comună . 

La fel, şi trupurilor morţilor, fiind considerate necurate, ii se aplicau 
lustraţii. Moştenitorul avea obligaţia să măture casa şi să o cureţe, iar la 
poartă să pună o ramură de brad, pentru ca trecătorii văzând-o, să se 
ferească a intra în casă. Iar după săvârşirea înmormântării, se spălau pe 
mâini, îşi stropeau hainele cu apă şi se afumau pentru a se curăţi 35 . 

Purificările aveau şi un caracter public. Cenzorul împlinea marile 
lustrări cincinale pe Câmpul lui Marte, sacrificându-se cu acest prilej un 
bou, un porc şi o oaie. 

La fel şi sacrificiile de expiere aveau atât un caracter domestic, cât 
şi unul public. Acordându-li-se maximă importanţă în cult, erau săvârşite 
cu toate amănuntele ritualistice 36 . 

Dată fiind atenţia cu totul deosebită pe care romanii o acordau 
familiei, aceasta începea educaţia copiilor, învăţându-i să respecte riturile, 
precum şi să se orienteze în relaţiile sociale. Astfel, pentru un copil, pietas 
însemna în primul rând respectul faţă de tatăl său. Se considera că 
supunerea faţă de părinţi asigura relaţiile naturale ale vieţii, motiv pentru 
care nerespectarea lor se pedepsea cu moartea. Acest aspect mergea şi 
mai departe, orientându-se spre zei, spre grupul social din care făcea 
parte, apoi faţă de cetate şi chiar faţă de străini; încât cuprinzând pe toţi 
oamenii, într-un elan de bunătate, stabilea solidaritatea umană 37 . 

în cadrul ritualului domestic era şi focul casnic ocrotit de zeiţa Vesta, 
care ardea neîntrerupt. Exista însă şi un foc public. Acesta avea un caracter 
sacru, precum cel al regelui, aprins de fii lui şi întreţinut de fiicele sale. 
Lângă forum era un templu rotund, unde ardea focul sacru public întreţinut 
de preotesele numite vestale, în număr de şase. Acestea erau fecioare şi 
proveneau din familiile nobilijpr. Erau alese de Pontifex Maximus, când 
aveau vârsta de 6-10 ani. Ele locuiau în apropierea templului, într-un fel 
de mănăstire aşezată într-o grădină splendidă, până la vârsta de 30 de 
ani, când se puteau căsători. Multe din ele rămâneau însă pe viaţă în 
slujba templului. Ele aveau datoria de a întreţine focul sacru al templului. 
Dacă focul simbolic se stingea, el trebuia reaprins fără întârziere, dar 
nefolosind scântei provenind din alte focuri pământeşti, ci numai dintr-o 
obârşie solară, neprihănită. Se folosea în acest scop un vas în formă 
conică, ce concentra în focar razele astrului, ca o lentilă. Vesta devenea 
astfel prin castitate şi simbolul focului, zeiţa proteguitoare a căminului. Fiind 

sub protecţia Marelui Pontifex, se bucurau de multă cinstire în societate. 
Dacă cineva le jignea, era pedepsit cu moartea. Dar şi ele, dacă nu-şj 
păstrau castitatea (fecioria), erau îngropate de vii. Când, mai târziu cultul 
şi tradiţiile religiei străbune au căzut în desuetudine, Octavian Augustus, 
devenit Pontifex Maximus, insistă pe lângă nobili pentru încurajarea acestei 
instituţii sacre, spunând că dacă el ar avea o nepoată, la vârsta 
corespunzătoare, ar face-o vestală. 

Dar austeritatea religiei romane, deşi solemnă şi sever organizată, 
începe să decadă odată cu apariţia Republicii, prin „invazia” zeităţilor 
greceşti, care prindeau din ce în ce mai mult teren, aducând odată cu 
farmecul lor, şi obiceiurile decadente, încât autorităţile romane s-au văzut 
în cele din urmă obligate să ia măsuri punitive. Astfel, când zeiţa romană 
Venus, la început divinitate a vegetaţiei, devine zeiţa iubirii cu întreg 
cortegiul de imoralitate împrumutat de la Afrodita, creând dezmăţ public, 
ce ameninţa însăşi existenţa familiei romane, Octavian Augustus se vede 
nevoit să emită „Iex lulia de adulteriis”, care prevedea ca cei ce săvârşeau 
adulterul să fie exilaţi şi să li se confişte averea. Şi victimele nu au fost 
puţine... Dar pentru că imoralitatea s-a menţinut şi s-a accentuat de-a 
lungul vremii, Domiţian şi apoi Septimiu Sever reactualizează această lege. 

Odată cu aceasta apare şi „importarea” din Grecia şi a lui Dionysos, 
sub numele latin de Bacchus (de la „bacca” = vin). Sărbătorile închinate 
lui Bacchus se concretizau prin Bacchanalia, sub forma unor mistere 
nocturne manifestate prin pederastie, violuri şi organizarea de asasinate 
pentru dobândirea unor averi. De fapt, când în mod uzual se spunea 
„bacchanalia vivere”, se înţelegea a trăi în desfrâu, a fi într-o stare de 
surescitare, a se dezlănţui cu mult zgomot, în delir, într-o furie nebună... 
Titus Livius ne relatează că pentru a se stagna această decadenţă publică, 
autorităţile romane, prin legea „De bacchanalibus” au interzis în 186 Î.Hs. 
la Roma şi în peninsula Italică bacchanalele, iar 7 000 de persoane care 
practicau orgiile dionysiace, au fost urmărite 5 ani, decapitate, iar femeile 
au fost trimise acasă, pentru a fi ucise de către părinţii lor 38 . Legile care 
au urmat pedepsesc cu moartea pe femeile care beau vin sau săvârşesc 
adulter, după cum se pronunţă atât de sentenţios austerul Cato cel Bătrân 
(234-139 î.Hs.): „Soţul este judecător şi jurat pentru soţia sa. Puterea sa 
este fără drept de apel. Dacă ea s-a purtat rău o pedepseşte. Dacă a 
băut vin sau a comis adulter, o ucide 39 ”. 

Faptul că religia romană, deşi păstrătoare a străvechilor tradiţii ale 
cultului domestic de cinstire a zeilor protectori ai familiei, meşteşugurilor 
şi câmpiilor, nu putea totuşi să dea răspuns la marile întrebări de destin 
pe care în mod firesc şi le punea sufletul omenesc, şi mai ales, nu-i 
aducea nici speranţa de mântuire în viaţa viitoare, în perioada imperiului, 
cu toată strategia şi opoziţia de apărare susţinută de autorităţile vremii, 
pătrund tot mai mult religiile orientale, încât Ovidiu constată că Roma 
devenise locul cel mai vrednic de primire a tuturor zeilor (Dignus Roma 



Roma. Forul roman. Casa Vestalelor. 


locus quo deus omnis est) 40 . Iar dintre toate religiile care au cucerit Roma, 
creştinismul, cu toate persecuţiile care le-a îndurat, rămâne biruitor. Şi ne 
explicăm uşor acest fapt dacă ne gândim că prescripţiile ritualistice de 
lustraţii şi abluţiuni sunt înlocuite de noua religie cu seninătatea sufletului 
omenesc înnoit prin harul lui Dumnezeu, deschis spre fraternitate şi 
universalitate, cu nădejdea de neclintit a mântuirii. în acelaşi timp, 
Evanghelia propovăduieşte un singur Dumnezeu, spiritual, veşnic, atotsfânt, 
atotînţelept, atotbun, superior tuturor zeităţilor religiilor „infiltrate” în Urbs 
aeterna „ex toto orbe imperio romano...” Dumnezeu din marea Sa iubire 
coboară din gloria cerească spre creatura Sa spre a o elibera din păcat 
prin jertfa propriei vieţi, prin însuşi sângele Său, iar prin biruinţa asupra 
morţii, să-i dea puterea învierii. în primul rând ca o renaştere, la o viaţă 
nouă, prin eliberarea de „stricăciunea patimilor şi prin împărtăşirea 
dumnezeieştii firi” (II Petru 1, 4). în al doilea rând, prin aşteptarea 
revenirii lui Hristos cel înălţat la slava Tatălui, spre a transforma această 
lume „într-un cer nou şi pământ nou”, unde „Dumnezeu va fi totul în 
toate...” Pe de altă parte, toţi cei încorporaţi prin credinţă şi Botez în 
Trupul lui Hristos devin fii ai lui Dumnezeu şi fraţi întreolaltă, fără nici o 
deosebire de neam, de sex, de apartenenţă religioasă, sau stare socială. 
Toţi sunt în Hristos şi ai lui Hristos, şi viaţa lor se sfinţeşte mereu prin 
lucrarea Duhului Sfânt, lată noul model al religiei celei noi, ne mai întâlnită 
până atunci, şi de neasemuit cu nici una din religiile existente. Aceasta a 
biruit lumea şi a schimbat cunoştiinţele oamenilor, mentalitatea şi 
comportamentul lor. 

Sfanţul Apostol Pavel arată că mărirea lui Dumnezeu s-a descoperit 
nu numai poporului ales, ci şi celorlalte neamuri. Acestora din urmă p e 
cale naturala, conducându-le raţiunea cu care Creatorul însuşi i-a înzestrat 
sasesizeze şi sa înţeleagă din lumea creată, tainele măririi iui Dumnezeu 
adica veşnica lui putere şi dumnezeire (Romani, 1, 20). Astfel, neamurile 
au fost pregătite pe cale naturală, prin revelaţia naturală, pentru aşteptarea 
şi primirea Izbăvitorului. Chiar dacă, datorită păcatului şi a pervertirii firii 
„au schimbat adevărul lui Dumnezeu în minciună şi au cinstit făptura şi 
î-au slujit ei m locul Făcătorului...”; chiar dacă „au schimbat rânduiala cu 
ceea ce este împotriva firii” (Romani 1, 25-26), totuşi Dumnezeu a 
e gheat ca şi intre neamuri să apară minţi luminate, dornice să 
restabilească firea omenească în esenţa ei originară şi autentică, eliberând-o 

T de tot ceea ce ° -deranjează” în manifestarea 

! P |enara - Ş' a stfel au reuşit pe cale naturală să deosebească binele de 
rau ş' ceea ce Legea condamnă ca păcat, să condamne şi ei ca pe ceva 
potrivnic firi. ş. vieţi, omului, căci continuă Apostolul- „păgânii care nu au 
lege, din fire fac ale legii,. aceştia neavând lege, îşi sunt ei singuri lege; 
ei arata fapta legii înscrisa în inimile lor prin mărturia conştiinţei si prin 
judecăţile lor, care îi învinovăţesc sau chiar îi apără” (Romani, 2, \4~\5). 

Astfel, prin această lege morală naturală înscrisă în inima omului, s-a 
putut ajunge la determinarea faptului că stăpânirea de sine este calea sau 
drumul pe care urmându-l, îţi găseşti autonomia, ca eliberare din avalanşa 
ş. tirania poftelor oarbe pornite din firea aflată în contradicţie cu ea însăsi, 
sau din vârtejul tumultos al nebuniei din afară, care necontenit te apasă 
şi te derutează in acţiunile vieţii. Iar această stăpânire ca putere raţională 
şi voluntara a sufletului îi deschide perspectiva împlinirii sale prin măsură 
şi ordine, făcând din om un microcosmos în relaţie, armonie şi unitate cu 
podoaba şi ordinea creaţiei celei mari, a universului (macrocosmosul). 
Aceasta măsură, armonie şi ordine este virtutea cumpătării, ca sophrosyne. 


62 


VIRTUTEA CUMPĂTĂRII ÎN GÂNDIREA FILOSOFICĂ GREACĂ PRECREŞTINĂ 


jr a înobilează spiritul omenesc, dând fermitate caracterului şi orientându-l 
spre generozitate, spre a împlini tot ceea ce este frumos şi bun. 

V De aceea, această virtute, pe lângă celelalte, este numită cardinală, 
adică principală, esenţială bunei desfăşurări a vieţii. Ea a fost descoperită 
de „miracolul grecesc”. Nu că spiritul acestui neam ar fi fost deosebit în 
esenţă de al celorlalte, fiindcă a avut şi el metehnele şi căderile lui... Dar 
tocmai când se afla în criză, au apărut făclierii înţelepţi ai Eladei, care au 
aprins torţa cu şi mai mare convingere, şi au dus-o înainte, depăşind 
dificultăţile... Pe drept cuvânt s-a remarcat că „grecii antici n-au fost zei 
şi nici prototipuri eterne, dar în sufletul omului grec trăia năzuinţa spre 
divin” 1 . Astfel, nu fără temei a putut spune Goethe că „dintre toate 
popoarele lumii poporul grec a fost acela care a visat visul cel mai 
frumos” 2 . 

în acest cadru, virtutea cumpătării redată prin sophrosyne reprezintă 

„termenul cheie ai culturii greceşti; conceptul privilegiat al vieţii 
spirituale greceşti” 3 . 

O vom urmări în gândirea celor ce au creat-o, încercând să 
prezentăm subtilitatea de cunoaştere în care se integrează, având ca temei 
atât operele, cât şi modul în care ea a fost trăită de cei ce i-au dat 
numele. 


1. FILOSOFIA ŞI ETICA MILESIANĂ 


Primele forme reuşite de filosofie datează la greci din sec. VI 
î. Hs. Ele s-au afirmat în Milet, cetate înfloritoare din Asia Mică, aflat la 
întretăierea căilor maritime, loc de penetraţie, nu numai a negustorilor cu 
mărfuri, ci şi a idelor. Având pace şi linişte, cei înzestraţi cu înţelepciune, 
privind în jurul lor au observat frumuseţile naturii, cerul înstelat şi mişcarea 
astrelor, şi au încercat să dea o explicaţie fenomenelor vieţii şi existenţei 
însăşi; să răspundă adică la întrebarea: ce a fost început (âp%r|)? Iar 
răspunsurile au fost diferite. S-a spus că apa, apoi aerul; alţii că focul, iar 
alţii că pământul. S-a mers însă şi mai departe, arătându-se că nu materia 
a fost la început, ci diversele forme ale spiritului... 

Prin înţelepciunea minţii lor şi prin strădania de a explica natura şi 
Principiul ei, şcoala milesiană, reprezentată de Tales, Anaximandru şi 
Anaximene, a adus un însemnat aport în schiţarea primilor germeni ai 
Ştiinţei, ce de va dezvolta în viitor. Astfel, Tales, unul din cei şapte 
înţelepţi ai antichităţii, este considerat „părintele geometriei”, fiindcă a 
introdus Geometria în Grecia (D.L. I, 24)4, şi a determinat anul solar de 
365 zile. Anaximene schiţează prima hartă a pământului, indicând uscatul 

şi apa. El afirma apoi că pământul are formă cilindrică şi pluteşte în spaţiu, 
„ocupând locul din centru; că luna strălucind...îşi ia lumina de Ia 
soare...alcătuit din cel mai curat foc. El este cel dintâi care a descoperit 
un aparat de măsurat timpul (numit „yvco|icov” = arătătorul) şi l-a aşezat 
pe cadrane solare în Sparta, în aşa fel încât să arate solstiţiile şi 
echinocţiile; făcând apoi analogii care să arate timpul" (D.L. II,’ 1-2). 
Anaximene susţine că principiul (începutul tuturor lucrurilor) este aerul. 
Acesta nu are margini şi cuprinde întregul cosmos. Este „aerul infinit”. 
Chiar şi sufletul omenesc nu este altceva decât această materie fină, aerul. 
Acesta, după moarte va trece într-o lume subpământeană şi se va preface 
şi trăieşte pe mai departe ca umbră. Această concepţie s-a generalizat la 
toţi filosofii antici până la Platon. Pe de altă parte. Anaximene este primul 
filosof care arată că lucrurile din lume sunt produse de materia originară 
printr-o formă de energie 5 . 

Dar, de la aceşti filosofi nu avem numai cunoaşterea senzorială a 
naturii ca răspuns la întrebarea: care este începutul? încercând să 
abstractizeze răspunsul la această întrebare, ei au formulat şi primele 
noţiuni raţionale. Astfel, Anaximandru numeşte principiul existenţei prin 
noţiunea de „arceipov”, adică: nelimitatul, nemărginitul, indefinitul, sau 
mai precis.- infinitul. Acesta ar fi „nemuritor”, „netrecător”, „neprodus”, 
„veşnic tânăr”, fiind ceva divin (0eîov), spun unii, datorită faptului că este 
înaintea materiei senzoriale şi nu îl întâlnim în experienţa altor elemente. 

Un alt „aparţinător al şcolii milesiene a fost şi Anaxagora (500-428) 5 . 
El „este cel dintâi care a pus raţiunea peste materie. Cartea sa începe cu 
următoarele cuvinte: „Toate lucrurile erau amestecate la un loc; pe urmă 
a venit raţiunea şi le-a pus în rânduială (D.L. II, 6). In felul acesta se 
apreciază că Anaxagora „a substituit dragostei şi urii - dualitatea de forţe 
cosmice a lui Empedocle - un singur principiu motor, pe care l-a numit 
Spirit (vovq). Spiritul organizează lumea: el este „infinit şi stăpân absolut, 
numai el există în sine şi pentru sine”; e o inteligenţă ordonatoare, un fel 
de suflet al lumii. Aceşt suflet, foarte subţire, dar nu imaterial, exercită o 
acţiune mecanică asupra amestecului primordial, format din elemente 
calitative divizibile la infinit... Acţiunea spiritului asupra acestui amestec 
determină o mişcare giratorie, care formează universul printr-un proces de 
centrifugare . Acest „vo'uţ va intra de acum înainte în circulaţia limbajului 
filosofic, ca elementul raţional al sufletului, care aduce rânduiala sau ordinea 
în viaţă. El va fi adâncit apoi în literatura patristică, reprezentând „mintea” 
ca loc al încopcierii firii cu harul divin, ca factor care transfigurează firea 
spre îndumnezeire. 

Şcoala milesiană a mers însă şi mai departe, transferând şi aplicând 
ordinea şi rânduiala care se cuvine să fie statornicită şi în viaţa socială. 
Astfel legea zeiţei Dike reprezentând ordinea existenţei, pedepseşte 
totdeauna depăşirea măsurii 8 . 

64 


_ VIRTUTEA CUMPĂTĂRII ÎN GÂNDIREA FILOSOFICĂ GREACĂ PRECREŞTINĂ 

Punând măsura la temelia ordinei şi râduielii din natură, societate şi 
viata persoanei, Şcoala milesiană va formula şi principiul etic al măsurii. 
Ea impune astfel noţiunea „peaov” (cu înţelesul literal de „mijlocie”), celei 
de „foPptţ”- Primul termen indică măsura, echilibrul ordinea, moderaţia; 
jar cel de al doilea sfidează măsura, lăsând să se înţeleagă şi capriciul 
zeilor şi măsura violenţei, fiinţarea arbitrarului, a bunului plac. în felul 
acesta, „emblema măsurii recomandă cotitura săvârşită în cultura greacă... 
către filosofie, către ştiintă, şi etica măsurii spre care tind cei mai mulţi 
dintre gânditorii greci. 


2 . PYTHAGORAS 
(582-500 î. Hs.) 


Problema filosofiei milesiene cu privire la originea materială a lumii, 
trece începând cu Pythagoras la cea a formei. El mută centrul dezbaterilor 
filosofice din Grecia în Italia. Era fiul „unui gravor de pietre preţioase, 
Mnesarchos, din Samos” (D.L. VIII, 1), o insulă ioniană aproape de coastele 
Asiei Mici. „încă de tânăr era dornic de învăţătură, încât îşi părăsi ţara şi 
se iniţie în toate misterele şi ritualurile, nu numai ale Greciei, ci şi ale 
ţărilor străine. în Egipt, după ce a învăţat limba egipteană... a vizitat 
sanctoarele egiptene şi a învăţat doctrinele tainice ale egiptenilor cu privire 
la zei” (D.L. VIII, 3). „Sosind din Egipt, a introdus primul în Elada celelalte 
învăţături ale filosofiei şi perceptele referitoare la jertfe şi la riturile care 
se săvârşesc în timpul ceremoniilor religioase, arătând mai mult zel decât 
toţi ceilalţi” (Isocrate, Busiris, 28) 10 . 

în Elada întemeiază şi o congregaţie de tip religios-esoteric, trezind 
o mare admiraţie şi câştigându-şi o mare popularitate, „căci într-atât i-a 
depăşit în bunul său renume pe ceilalţi învăţaţi, încât şi tinerii râvneau cu 
toţii să devină discipolii săi, iar bătrânii îşi priveau copii cu mai multă 
plăcere, ori de câte ori aceştia începeau să-l frecventeze, decât atunci când 
ÎŞi vedeau de treburile casnice... iar cei care trec drept discipolii lui sunt 
mai admiraţi în tăcerea lor decât cei care obţin gloria cea mai aleasă prin 
cuvinte” (Isocrate, Busiris, 28). 

Izgonit de regele (titanul) Policrates, se refugiază în Crotona, sudul 
Italiei (Grecia Magna). Aici a „scris o constituţie pentru grecii din Italia, şi 
atât el, cât şi discipolii lui au fost ţinuţi în mare cinste. Erau în număr de 
aproape trei sute şi aşa de bine au condus statul, încât guvernarea lui a 
fost o adevărată conducere a celor buni” (D.L. VIII, 3). în această confrerie 
..toate lucrurile erau comune, prietenia însemnând egalitate. Timp de cinci 

5 - Cumpătarea 

Matematician pythagorician de la mijlocul secolului V; bustul prezumtiv 
al lui Pythagoras sau Archytas din Tarent. 


ani discipolii păstrau tăcerea, ascultând numai învăţăturile magistrului, fără 
să-l vadă, până ce erau supuşi unui examen. Erau apoi primiţi în casa lui. 
^ > l J 5 eau ° v ' a t a foarte cumpătată. „Beţia o considerau pur şi simplu 
vătămare şi dezaprobă mâncarea excesivă spunând că nimeni nu trebuie 
să treacă justa măsură nici în băutură, nicui în mâncare. Despre satisfacţia 
sexuală, de asemenea, spunea: „lasă plăcerile trupeşti... nu sunt bune 
pentru sănătate . întrebat odată când e bine ca un bărbat să se împreune 


o femeie, răspunse: „când vrea să-şi piardă şi vlaga ce o are (D.L. 
wi|| 9). Se mai spune despre el că „stabilindu-se la Crotona se dovedise 
fi un bărbat călătorit, foarte ales, bine înzestrat de soartă în privinţa 
făpturii sale: era înalt, avea înfăţişarea unui om liber, cu totul fermecător, 
ne deplin armonios (prin voce, prin purtările lui, prin toate celelalte). Astfel 
de sentimente izbutise el să inspire cetăţii crotoniaţilor încât, după ce 
câştigase sufletele bătrânilor care alcătuiau sfatul, rostind multe şi frumoase 
cuvântări, la îndemnul arhonţilor, a mai compus şi pentru tineri discursuri 
de îndreptare (pareneze) potrivit sufletelor adolescente şi apoi a cuvântat 
pentru copii, care se strângeau de prin şcoli în număr mare, şi tot la fel 
vorbi pentru femei, care se adunaseră şi ele ca să-l asculte. Iar după ce 
se întâmplă aceasta, faima învăţăturii sale a crescut considerabil şi a făcut 
mulţi adepţi, fie în această cetate... fie chiar în ţinutul barbar învecinat, 
de unde veniseră să-l asculte mulţi regi şi stăpânitori. Ce spunea 
discipolilor care intrau în relaţii cu dânsul nu ar putea nimeni să arate în 
mod sigur; căci în cercurile lor tăcerea nu rămânea la voia întâmplării. în 
orice caz dintre cele mai cunoscute de toţi era învăţătura potrivit căreia 
sufletul este, după cum spunea el, nemuritor, iar apoi trece în alte specii 
de vieţuitoare... „în mod evident aceste opinii Pythagoras le-a introdus 
cel dintâi în Elada. Herodot crede că această teorie de transmigrare a 
sufletelor a fost luată de Pythagoras de la egipteni, ca unii care au J ,vorbit 
primii despre această învăţătură...” (Istorii II, 123) . Propovăduind 
reâncarnarea Pythagoras spunea că sufletul lui, fiind de origine divină, a 
trecut prin mai multe trupuri. La fel se întâmplă tuturor oamenilor. Datorită 
faptului că sufletele se reâncarnează şi în trupul animalelor (nu şi în plante, 
fiindcă acestea nu au suflet), Cicero remarcă pe bună dreptate că 
„Pythagoras şi Empedocles vestesc (oamenilor) că toate făpturile însufleţite 
au drepturi egale şi proclamă răspicat că sunt hotărâte pedepse de ispăşit 
pentru cei care aduc vătătarea unei fiinţe vii (De Republica III, 11, 19: 
unam omnium animantium condicionem iuris esse denunţiat). Se aplică 
interdicţia şi în folosirea cărnii animalelor. Se impune o viaţă cumpătată, 
fiindcă în funcţie de viaţa trăită, urmează reâncarnarea după moarte. Dacă, 
de pildă, cineva trăieşte în abuzuri în mâncare şi băutură, se va reâncarna 
în porci. Pithagoras însuşi ducea o viaţă foarte echilibrată, cu multe 
înfrânări. „Unii spun că se mulţumea cu puţină miere sau cu fagure de 
miere, sau pâine, neluând vin în gură; în timpul zilei, pe lângă pâine 
mânca legume fierte sau crude. Haina îi era albă şi curată, aşternutul de 
pat de lână albă... N-a fost niciodată văzut uşurându-se, sau făcând 
dragoste, sau beat. Se ferea să râdă şi nu-i plăcea dezmăţul, batjocorile şi 
povestirile vulgare. La mânie nu pedeapsa nici pe slav, nici pe omul 
liber... Practica divinaţia din sunete şi zborul păsărilor, niciodată prin jertfe 
arse, în afară de cea de tămâie” (D.L. VIII, 19-20). Tot la viaţă cumpătată 
îi îndemna şi pe discipoli: „Să nu lase să se aducă victime, ca sacrificiu 
zeilor, să se închine numai la altarele nepătate de sânge... Lucru cuviincios 


66 


67 




CUMPĂTAREA 


VIRTUTEA CUMPĂTĂRII ÎN GÂNDIREA FILOSOFICĂ GREACĂ PRECREŞTINĂ 


şi de urmat este spunea el-să nu dai drum nestăpânit răului, nici să ai I 
o înfăţişare posomorâtă. Să eviţi îngrăşarea, iar la drum să schimbi p e 
rând repausul şi efortul... la mânie să-şi stăpânească vorba şi fapta...” (D [_ 
VIII, 22-23). Pythagoras şi ucenicii lui spuneau apoi că „mâncarea de carne 
este mai mult pentru fiare, iar aburii, care ies din carnea fiartă, fumurii 
întunecă sufletul” 12 

Încercând să adâncim puţin doctrina pythagoreică, vom porni de la 
constatarea că pentru prima dată Pythagoras a folosit cuvântul „Kosmos” I 
„de pe urma rânduielii ce domneşte în alcătuirea sa” (Aetios, II, 1,1). e! 
s-a orientat după concepţia doriană care proclama „buna rânduială" 
(eu-Kosmia) care trebuia să troneze în polis, adică în societate. El nu 
concepea însă Kosmosul asemenea lui Parmenides, sau Hesiod (D.L. VIII, 
48) sub forma de „podoabă”, cum ar fi cerul cu astrele, lumea 
înconjurătoare ca întruchipare a divinităţiilor, vorba ordonată, sau înfăţişarea 
atragatoare. Pythagoras înţelege Kosmosul ca „haimonia , adică ca proporţii 
matematice reprezentate prin intermediul numărului (arithmos). Şi aceasta 
pentru că numărul este principiul (începutul = arhe) tuturor lucrurilor 
existente. „Cerul întreg înseamnă pentru el armonie şi număr” (Aristotel, 
Metaph. I (A) 5, 985 b 23). Numărul este o realitate abstractă prin care 
poate fi sesizată unitatea şi multiplicitatea formelor existente. Numărul în 
ordine crescătoare dezvoltă de la simplu Ia complex imaginea Kosmosului 
şi prin stabilitatea sa crescătoare şi descrescătoare reflectă armonia care 
caracterizează întregul univers. Din principiul numărului, pythagoreii au 
descoperit zece opoziţii care se întâlnesc pretutindeni în lume: finitul şi 
infinitul, neperechea şi perechea, unul şi pluralitatea, dreapta şi stânga, 
masculin şi feminin, repaus şi mişcare, plan (drept) şi curb, lumină şi 
întuneric, bun şi rău, pătrat şi dreptunghi (Aristotel, Metaph. 1 (A) 5, 986 
a 15). Dat fiind faptul că principiul universului este numărul, aceste 
elemente contrarii se îmbină alcătuind harmonia. De fapt „principiul tuturor 
lucrurilor este unitatea, iar din această unitate provine doimea nedefinită, 
servind ca suport material unităţii care este cauza. Din unitatea şi doimea 
nedefinită se trag numerele, din numere punctele, din puncte liniile, din 
linii, figurile plane, din figuri plane figuri solide, din figurile solide corpurile 
sensibile ale căror elemente sunt patru la număr: focul, apa, pământul şi 
aerul. Acestea se transformă şi trec pe rând prin toate lucrurile. Astfel se 
naşte din ele Universul Kosmos însufleţit, înzestrat cu raţiune, sferic şi 
cuprinzând Ia mijloc pământul” (D.L. VIII, 25). 

Numărul are o dublă realitate: pe de o parte ca prezenţă în suflet, 
iar pe de altă parte ca realitate în firea tuturor lucrurilor care sunt sesizate 
prin poziţia lor numerică. Iar această proporţie se bazează pe măsură 
(mesotes) şi are un corolar etic: restabilirea armoniei cosmice în suflet. 
„Pythagoras spune că sufletul omului se împarte în trei: raţiunea (nous), 
mintea (frenes) şi pasiunea (thymos). Raţiune şi pasiune au şi celelalte 
animale, dar minte numai omul. 



Pythagoras din „Şirul filosofilor” de la Mănăstirea Suceviţa 

Pythagoras şi Philolaos făcând experienţe muzicale la monocord 
şi la instrumente de suflat. 



Omul-Microcosm după Agrippa von Nettesheim. 


Principiul sufletului fiinţează din dreptul inimii şi se întinde până * a 
re ier Partea care se află în inimă este pasiunea, iar părţile care sălăşluiesc 
5 * cre jer sunt mintea şi raţiunea. Simţurile sunt stropii care picură din 
acestea. Elementul mental este nemuritor, iar toate celelalte muritoare... 

■ r virtutea este armonie, la fel ca sănătatea, la fel ca binele-sub orice 
formă s-ar găsi, la fel ca divinitatea. Din această cauză toate sunt alcătuite 
notrivit legilor armoniei (D.L. VIII, 30-31). 

De aici vedem că sufletul omului este imaterial, independent de trup, 
în care locuieşte în mod forţat. Virtutea înseamnă armonie, adică biruinţă 
raţionalului asupra iraţionalului. Numai aşa proporţia existentă în suflet 
dobândeşte buna vedere a lucrurilor şi a proporţiilor care caracterizează 
întreaga realitate înconjurătoare. Ieşind de sub agresiunea voinţelor oarbe 
ale trupului, sufletul iese din ciclul reîncarnărilor, convieţuind conform 
raţiunii care armonizează întreaga realitate. Sensibilitatea sufletului se obţine 
piin punerea lui în rezonanţă cu armonia sunetelor muzicale, care prin 
proporţia lor (înălţime, tărie, gravitate) reflectă cel mai bine Kosmosul 
cu harmonia. . Dar atât proporţiile matematice, care determină harmonia, 
cât şi muzica, ce se structurează prin proporţie şi armonie, poartă în sine 
măsura (mesotes). De aceea, harmonia constituie rădăcina din care va lua 
fiinţă sophrosyne, ca virtute ce va stabili ordinea, echilibrul, rânduiala, 
sănătatea sufletului 14 . Dând sufletului armonia, muzica rămâne mijlocul care 
duce la Katharsis, adică la purificarea sufletului, prin izgonirea răului din 
el. Şi întocmai cum medicina vindecă boala trupului, tot astfel filosofia 
(cuvânt introdus de Pythagoras, care din modestie se socotea, nu „sofos” 
(înţelept), ci „filosofos” (iubitor de înţelepciune) devine arta vindecării 
sufletului. Astfel „muzica stă la baza virtuţii de căpetenie, sofrosyne” 

Muzica are o mare influenţă morală asupra sufletului omenesc prin 
harmonia şi eurythmia. Valoarea ei morală determină pe sophrosyne ca 
stăpânire de sine şi linişte sufletească, oferind astfel posibilitatea omului 
de a se integra în normele de bună conduită în cetate, formându-şi un 
comportament civilizat. 

Ne putem explica uşor că termenul „muzică” este derivat de la 
„Muze” care erau protectoarele oricărei activităţi intelectuale, raţionale, iar 
muzica era prima condiţie a civilizaţiei l6 . Sophrosyne în sinonimie cu 
muzica reprezintă armonia activităţii raţionale a omului, ca început şi 
condiţie a civilizaţiei umane. Pentru aceasta omul cult era etichetat ca 
un „musikos aner”. 

Punând acum bazele acestei sinonimii între sophrosyne şi muzică, 
lui Platon, mai târziu nu-i mai rămâne decât să conchidă că filosofia este 
muzica gândirii. 

De aici vedem că muzica privită ca şi concept, va trece de la 
înţelesul material, la cel spiritual, de la „ars” la „scientia” (de la X£%vr| la 
ETCiaxrnj.fi), adică de la reprezentarea artei ca senzaţie auditiv estetică, la 
Ştiinţa care va dezvolta prin filosofie intelectul şi gândirea, devenind 
harmonia şi euryhtmia ei. în felul acesta, sophrosyne este reprezentarea 

lui jj.o'ooţ.kt], nu ca T£%vr|, ci ca £7uaTr||_if|, care prin matematică ca m 
de exprimare superioară şi exactă a filosofiei coreTpundf muzicii ,° d 
scientia), deoarece numărul poartă în sine eurvthmia h^rmonî^ ^ 

şi simetria, ca şi calităţi raţionale şi intelectuale. 163 ’ propor to 

Mai departe, sub influenţa platonică, „conform esteticii Dita^ori^ . 
pe care o împărtăşeşte, Augustin ne arată cum se «du??SS?* 
uzicala ia percepţia unor raporturi matematice. Astfel, dincolo de muzi? 
materiala, reflecţia a izbutit să descopere o muzică mai aproniSă 
desăvârşire, o muzică pe deplin raţională, alcătuită nu din^imnreî 
sensibile, ci din valori matematice, absolute, eterne- o muzică ne^M " 

această '^nartirf ° realize , ază decât în chi P nedesăvârşit, cu toate ^ 
aceasta participare incompleta este suficientă oentru a-i întorr, ^ 

frumuseţea" De aici şi consecinţele practice asupra muzidi pe «Te “ 

alegem pentru a ne aduce fericirea. Desigur, pe cea a numerelor a cărn, 

frumuseţe este perfectă şi raţională. Ac?astă muzică transcendentă 

ternella an 3 ,oniel - mişcărilor cereşti. Şi astfel tonul lui Augustin 
devine religios, adica creştin. El trece de la Dumnezeul matematicii ^dp b 

? a ' învăţaţilor, la Dumn“ euS E^gSel 
Dumnezeul care aşteapta iubirea noastră.Să-l iubim dar pe Dumnezeu 

învE U r rU * bme Cert Ş ‘ ,muabi1 ’ nu lucrurile pământeşti. Va veni o zi dună 
înviere in care ne vom putea bucura de acestea netulburat- deocamdată 

nec2aÎă™ ,,6bPnn doband,rea virtu t ilor creştine, să realizăm în noi ordinea 


3 . HERACLIT DIN EFES 
(540-480 î. Hs.) 


greceşti"a h*' ri UStre c ? ' interesant e figuri ale filosofiei 

greceşti a fost Heraclit din Efes, „fiul lui Baston” (D.L IX 1- Clement 

al h^Codr 65 ' Prov . enea din vestitul neam al lui Androclos, fiul legitim 

Efesuluf orasui d^î aten '. enilor ■ iniţiatorul colonizării ionice... ctitorul 
tresului, oraşul de scaun al lomemlor, încât coborâtorii din acest neam 

sa"cLdoto ’e t eate trab ° n ^ *>’ ^ CU -u limitott slufbe 
sacerdotale, legate mai ales de cultul zeiţei Demeter din Eleusis 

functfa S poIiticâT sî se^'d- ^ î democra t ia oficiala - Heraclit renunţă la 
S a polltlca . se dedlca meditaţiei şi studiului (D.L.IX, 6- 1 7) retras si 

atribuie e SiSvul'de de T'*® f" nemu| ţ u ™ea, motiv pentru 'care i se 
triDuie calificativul de „cel ce plânge, sau „tânguitorul” 

pierdută^cJlS 1 inti,ulea ^ .neptrpixreoos". în mare parte este 

Cmadtor Arest™ fragmente se află doasr ca citate in operele 

deolină si ^ numa ' ca nu 11 se P°ate garanta autenticitatea 

deplina şi integrala, dar nefmd prezentate sistematic, a determinat 

Heraclit. Statuie. Muzeul din Candia 


posteritatea să-I numească pe Heraclit „obscurul”, sau „întunecatul” 
(6 ckoteivoc;). Se spune că Euripide i-a dat lui Socrate să citească 
scrisoarea lui Heraclit şi i-a cerut părerea asupra ei, iar el a răspuns: 
„partea pe care am înţeles-o e minunată şi îndrăznesc să cred că la fel e 
şi cea pe care n-am înteles-o, dar e nevoie de un cufundător din Delos 
spre a înţelege totul” (D.L. V, 22) 17 . 

Din aceste fragmente ne putem forma totuşi o imagine destul de 
clară despre ingeniozitatea lui Heraclit de a explica natura şi existenţa. 

Astfel el porneşte de la faptul că esenţa lumii constă într-o veşnică 
schimbare a lucrurilor. Această eternă schimbare este posibilă şi 
determinată de chiar capacitatea de mişcare (idvr|Gi<;). (De pildă, a-ţi 
mişca piciorul, braţul sau capul determină o schimbare a corpului). Heraclit 
arată aceasta prin imagini din natură. Astfel: „soarele este în fiecare zi 
nou” (Fragm. 6); pe oamenii care coboară în râu îi „scaldă merteu alte 
unde” (Fragm. 12): 7tâvra pet (totul curge), „nimic nu durează!...” este 
maxima heraclitiană care indică mersul tuturor lucrurilor spre devenire şi 
Progres. Din această continuă curgere se realizează devenirea existenţială, 
temeluită pe lupta contrariilor, ca dominantă a întregii fiinţări: „Toate se 
nasc din luptă. Conflictul este tatăl tuturor, regele tuturor; pe unii îi face 
zei, pe alţii oameni; pe alţii sclavi, pe alţii liberi” (Fragm 80 şi 50). Dar şi 
în unul şi în acelaşi lucru descoperim calităţi opuse: „Recele devine cald; 

caldul rece; umedul uscat; uscatul umed;” (Fragm. 126), iama - vară 

6 J ): ziua " n e a P te (Hagm 57, 67); viaţa - moarte (Fragm. 62 
7, 88), tinereţea - bătrâneţe (Fragm. 88); binele - rău (Fragm 58). Din 
aceasta contradicţie existentă în Univers şi în viata omului rezultă cpa 
mai frumoasă armonie” (Fragm 8) ce face „din toate unul” (Fragm. ”l 0 ) 
aşa cum în muzică din multitudinea şi alternanţa tonurilor înalte se naşte 

ar ™ nia; sau cum din Principiile contrare ale masculinului si femininului 
ia fiinţa şi unitatea căsătoriei...” (Fragm. 51). 

Universul cu toate lucrurile care sunt în el, se dezvoltă continuu 
dintr-un singur element care este focul. „Toate lucrurile sunt alcătuite din 
foc şi se dezvoltă tot în foc. Toate se prefac în conformitate cu destinul 
şi lucrurile se menţin în armonie prin transformări contrarii...” (D.L. IX, 7) 
„Focul îngroşându-se se lichefiază şi primind consistenţă se transformă în 
apa; iar apa la rânduI^ ei întărindu-se, se preface în pământ” (D.L. IX, 9) 
Aceasta ar însemna că prin efectul rarefierii şi condensării, din foc se naşte 
aerul apa şi pământul. Astfel focul condensat devine aer, aertul devine 
vapori, care la rândul lor se transformă în apă, iar apa produce pământul. 

’ i in , Ve If’ P amantul rarefiat se schimbă în apă, care se evaporă şi determină 
aerul. Deci nu există viaţă şi moarte, ci transformare, schimbare. Un lucru 
vede moartea celuilalt. Această explicaţie ar fi plauzibilă dacă Heraclit 
însuşi ne-ar spune mai clar ce înţelege prin foc... Datorită însă acestei 
neclarităţi, focului heraditian, i s-a atribuit raţiune şi conştinţă... Dincolo 
de aceasta : rămânem la formularea heraclitiană că „toate se preschimbă 
in egala măsură cu focul şi cu focul toate-aşa cum mărfurile se preschimbă 
in aur şi aurul pe mărfuri” (Fragm. 90). „Această lume, aceiaşi pentru toti 
(universala) n-a făcut-o nici unul din zei, nici vreunul din oameni. Ea â 
fost întotdeauna, este şi va fi foc veşnic viu, care pe măsură se aprinde 
Ş1 după măsura se stinge” (Clement, Strom. V. 105). Ideea de măsură 
este data prin „acotppocmvri”. Ea „accentuează faptul că natura, lumea, 
universul au o ritmicitate, ce se întâmplă după o măsură” 18 . în felul acesta 
„sofrosyne exprimă o relaţie existenţială, plasându-se pe un plan cosmic 
şi ontologic. 

Tot atât de interesant este şi faptul că principiu existenţial primeşte 
la Heraclit şi un aspect etic. Un doxograf (Hippolytos, Refutationes IX, 10) 
arata ca Heraclit „pretinde că acest foc este înzestrat cu inteligentă, fiind 
«uza care gospodăreşte totul în lume. îl numeşte „lipsă şi prisos (exces)”. 
Lipsa, după Heraclit este formarea lumii, iar prisosul, incendiu universal”. 
Aceasta înseamnă, într-o tălmăcire, că focul este numit „lipsă" 
(Xpriaocruvri) când se referă la formarea lumii, iar când se referă la 
incendiul universal este numit „prisos”, sau „exces” (Kopoq) este fiul lui 
WS ExcesuL sau prisosul (ic6poq) este fiul lui âjppiq personificat, care 
inseamna depăşirea conduitei cuvenite, atunci când multa bogăţie ajunge 
m posesia oamenilor, care neavând suficientă raţiune, nu-i dau 
întrebuinţarea cea mai potrivită, depăşind prin exces limitele conduitei 

Heraclit. Bust găsit la Herculanum (Muzeul Naţional. Napoli) 


cuvenite. Când „Kopoc,” (excesul) este opus lui ÂÂţiOQ (foame) atunci 
înseamnă „săturare” şi saturaţie” 19 . Cât despre „hybris” ca „depăşirea 
conduitei cuvenite”, Heraclit spune că „trebuie înăbuşit mai degrabă decât 
un incendiu” (D.L. IX, 2). De aici vedem că sufletul identificat cu focul nu 
este totdeauna curat. De multe ori este amestecat şi tulbure. Pentru acest 
motiv sublinia Heraclit că sufletul de calitatea cea mai înaltă este foc pur 
(conf. Fragm. 118), iar când moare se transformă în apă (Fragm 77, 117)). 

Trecând mai departe la prezentarea doctinei heraclitiene pentru a 
vedea etica sa şi a pune în evidenţă virtutea cumpătării ca măsură şi buna 

rânduită în viaţa omului se cuvine să cunoaştem învăţătura sa desnr* 
Logos, ca Raţiune universală. P r e 

f , . Necesitatea introducerii Logosului de către Heraclit este dată h 
faptul ca contradicţiile aflate în univers s-ar afla în stare de haos, dacă nf 
ar fi Logosul care sa le unifice în armonie. Ce este însă Logosul? 
Răspunsurile au fost diferite şi foarte ambigue în chiar redarea înţelesului 
acestui cuvânt Reţinem câteva din ele: sens (Diels-Kranz); fundament (Ott‘ 
Ap elt ) cauza (H.cks) măsură (jean Burnet) 20 Se indică apoi şi alte înţeleg 
cuvânt, doctrina, normă, lege. Se apreciază însă că în secolul al V-lea \ 
r. „Logosul nu indică o lege, sau o normă abstractă, ci „orânduirea” 
cosmica in concret Şi redarea termenului prin „raţiune universală” (l on 
Banu) este tot atat de binevenită, pentru a evidenţia caracterul lui panteist 
S-a remarcat pe buna dreptate faptul că „la Heraclit Logosul are caracterul 
de ordine universala, de acea măsură care e prezentă atât sus, printre 
astre, cat şi jos-in şi pe pământ, în şi printre oameni... Acest Logos 
este la Heraclit identic cu Divinitatea, încât... Logosofia lui este cel mai 
consecvent panteism pe care l-a produs filosofia antică greacă” 22 . 

> Ş - adar Â l ; 0 S? sui sau rânduiala raţională aparţine ca o realitate 
definitorie sufletului omenesc „Cercetând hotarele sufletului, n-ai putea să 

fre^Tr? 1 ’ 1 0r ',v re - 7 f r F ' cararea P e care ai merge. Atât de adânc logos 
* ' j. L - IX ’ 7) - - Tut uror oamenilor-spune Heraclit-le este proprie 

aptitudineei de a se cunoaşte pe ei înşişi şi a avea raţiune” (Fragm. 116) 
stabilind prin aceasta legătura şi identitatea dintre sufletul omenesc si 
universal. Raţiunea aduce totdeauna „dreapta judecată” (Fragm 
116), fiindcă simţurile sunt înşelătoare: „vederea este înşelătoare" (Fragm. 
46); „ochii şi urechile sunt răi martori pentru oamenii care au suflete 

areea Fe (Fra n m -' '° 7)> adic ? cei ce au o proastă calitate a raţiunii. De 
aceea, va sublima Heraclit ca „o judecată sănătoasă (xo acotppoveîv) este 

amsTI, T re V, r e ”- (Fragm - 112) ’ iar ” cea mai mare Piedică cu care 
riphiS^ Pt H- ° mU - In - Incercarea lu ' de a urma Logosului, este senzo- 
nabilitatea, din pricina ca simţurile îl îndepărtează pe om de la Logos. 

Sufletul celui care s-a îmbătat, şi care trebuie să fie condus de altcineva, 

f ste „ ”p. m ^ d „ ’ In tlm P ce -sufletul uscat este cel mai înţelept şi cel mai 
bun , fiindcă acesta nu se lasă murdărit de plăcerile corpului” 23 . 

Omul îşi mobilează deci firea, devenind curat şi identic cu sine însuşi, 
, n !™ at unci când prin raţiune (logos) devine stăpân pe pornirile senzoriale 
(epithymia) ale naturii (firii) sale. „Oamenii superiori-spune Heraclit-preferă 
un singur^ lucru tuturor celorlalte: gloria veşnică faţă de ce/e trecătoare; 

Strorp 11 V "(50) ^ mul ’ Umesc sa se S^uiască întocmai ca vitele” (Clement, 

Formulând o etică superioară, fundamentată pe concepţia despre 
Logos, Heraclit a e?<ercitat o mare inflluenţă asupra filosofiei în general, si 
asupra gan mi creştine, în special. De aceea nu e de mirare că, socotindu-l 
ca pe un adevarat prevestitor al Logosului întrupat, chipul lui a fost pictat 
pe zidurile exterioare ale bisericilor şi mănăstirilor ortodoxe 

4 . DEMOCRIT DIN ABDERA 
(cca. 460—360 î.Hs.) 

„Era originar din Abdera” (D.L.IX, 34), colonie ionică aflată pe 
coasta tracică; un înfloritor centru comercial şi cultural. Se trăgea dintr-o 
familie foarte bogată, pe măsură să-i asigure o educaţie dintre cele mai 
alese. Se spune că a fost „discipolul unor magi caldeeni...de la care de 
copil a învăţat teologia şi astronomia. După aceea intră în legătură cu 
Leucipp. A călătorit în Egipt ca să înveţe geometria de la preoţi şi a fost 
în Persia, ca să viziteze pe caldeeni, şi a ajuns până la Marea Roşie. Unii 
spun că a intrat în legătură cu gimnosofiştii din India, şi că a fost şi în 
Etiopia. Fiind al treilea fiu, a împărţit averea familiei, alegând partea cea 
mai mică... de care avea nevloie să-şi acoopere cheltuielile de călătorie” 
(D.L.IX, 35). „La reîntoarcerea din călătorie a fost nevoit să ducă o viaţă 
foarte umilă, deoarece cheltuise toţi banii, şi din cauza sărăciei a fost hrănit 
de fratele său... El deveni apoi celebru şi fu cinstit de cei mai mulţi ca 
un zeu. Există o lege conform căreia aceia care şi-au risipit averea 
părintească să nu fie înmormântaţi în patrie. Fiindu-i cunoscută această lege 
şi temându-se să nu fie tras la răspundere de unii invidioşi şi calomniatori, 
Democrit citi cu voce tare în faţa poporului tratatul său: „Marea 
cosmologie”, cea mai bună dintre lucrările sale, iar după aceia,... i s-au 
ridicat statui de bronz, iar după o viaţă de mai bine de o sută de ani, la 
moarte, i se făcură funeralii pe cheltuiala statului” (D.L.IX, 38-39). 

Concepţia lui filosofică este de tip materialist-atomistă, înţelegând 
prin aceasta că „principiile tuturor lucrurilor sunt atomii şi vidul... Atomii 
sunt infiniţi, ca mărime şi mulţime, şi sunt purtaţi în întreg universul, 
într-un vârtej prin care iau naştere toate lucrurile compuse: focul, apa, aerul 
şi pământul: căci chiar şi acestea sunt conglomerări de atomi. Aceştia sunt 
neschimbători şi nealternabili din cauza solidităţii lor. Soarele şi luna sunt 
compuşi din astfel de corpusculi netezi şi rotunzi, iar sufletul aşişderea” 
(D.L.IX,’ 44). 

Atomii sufleteşti au o formă sferică, de aceea se mişcă foarte repede. 
Şi gândirea este alcătuită din atomi. Atomii aşezaţi în organele omului 
îndeplinesc anumite funcţiuni. Astfel: în creier este gândirea, în inimă 
mânia, iar în ficat poftele. Prin inspiraţie omul ia atomii din aer şi îi 
elemină prin expiraţie 24 . 

Morala sa este eudaimonistă punând sufletul mai presus de corp. El 
spune „scopul vieţii este fericirea (e'uthipla) ceea ce nu-i tot una cu 
plăcere (f|8ovf|), cum am înţeles unii printr-o interpretare greşită, ci e o 
stare prin care sufletul trăieşte calm şi statornic, netulburat de nici o frică, 
sau superstiţie, sau de vreo altă emoţie. Aceasta el o mai numeşte şi 
„buna dispoziţie” (D.L.IX, 45). 

De aici vedem că etica democritiană este superioară predesorilor săi 
afirmând supremaţia spiritului, a echilibrului sufletesc dobândit prin virtute. 

Democrit. 


Bunurile şi plăcerile corporale sunt trecătoare şi lipsite de valoare. Ataraxia, 
ca stare de netulburare a sufletului, care asigură fericirea (euthimia) se 
obţine numai prin cumpătare şi măsură, fiindcă prea multe pofte şi plăceri 
îi destramă arhitectonica 25 . 

Acordând o mare importanţă măsurii şi cultivarea cumpătării pentru 
realizarea armoniei vieţii şi ajungerii la fericire, Democrit ne-a lăsat o 
mulţime de maxime, sau aforisme, care pentru frumuseţea lor nu mai au 


nevoie de nici un comentariu 26 : „în totul este frumoasă media. Eu nu 
doresc ce este peste măsură şi sub măsură” (Frag. 102); „Cine este măsurat 
la mâncare şi băutură, n-are niciodată o noapte lungă” (Frag. 209). „Atunci 
când cineva depăşeşte măsura, ceea ce este mai plăcut devine ceea ce 
este mai neplăcut” (Fragm. 233). „Oamenii imploră divinitatea pentru 
sănătate şi nu ştiu că ei înşişi posedă puterea asupra acesteia. Prin lipsa 
de cumpătare ei o subminează, iar poftele lor devin trădătorii sănătăţii 
lor” (frag. 234). „Arta medicului vindecă bolile trupului. înţelepciunea 
elibereazăînsă sufletul de pasiuni” (Frag. 224). „Cine alege bunurile 
sufleteşti acela alege ceea ce este divin; cine alege pe cele ale trupului, 
alege ceea ce este omenesc” (Frag. 37). „Cine îşi face din stomac izvorul 
plăcerilor sale şi depăşeşte măsura în mâncare, băutură şi plăcerile 
dragostei, pentru asemenea oameni bucuria este de o scurtă durată; numai 
atât cât ei mănâncă şi beau” (Fragm. 235). „Oamenii nu sunt fericiţi nici 
prin plăcerile corporale, nici prin aur şi bunuri, ci numai prin onestitate şi 
raţiune” (Fragm. 40). „Nu alege orice plăcere, ci numai cea produsă de 
bine şi frumos” (Fragm. 207). 

Chiar şi numai aceste câteva exemplificări demonstrează că Democrit 
a fost unul din înţelepţii care au făcut din cumpătare cea mai frumoasă 
floare a spiritului oemenesc. De aceea şi Biserica l-a preţuit, introducându-1 
în galeria acelora care au pregătit lumea pentru primirea lui Hristos; 
imortalizându-i chipul pe dosul iconostasului din catedrala patriarhală din 
Bucureşti. 


5 . PROTAGORAS 
(485-416 î. Hs.) 

Una din cele mai reprezentative figuri ale filosofiei sofiste este 
Protagoras. Ca şi Democrit era originar din Abdera (D.L.IX, 50). Acesta 
l-a întâlnit purtând nişte lemne. în urma unei discuţii avută cu Democrit 
Şi-a dat seama de perspicacitatea sa (D.L.IX, 53). Şi îl luă ca elev al său 
(D.L.IX, 50). Merse apoi la Atena şi îşi deschise o şcoală câştigându-şi o 
faimă ce trezea aclamaţiile atenienilor. Dar numai copiii aristocraţilor aveau 
acces la şcoala lui, fiindcă pentru un ciclu de lecţii cerea 100 de mine, 
echivalentul a 10 000 de drahme 27 . Se spune că şi-a comandat să i se 
facă o statuie de aur. Devenise apropiatul lui Pericle, de la care primeşte 
misiunea de a fonda şi organiza colonia ateniană de la Thurii, dându-le 
chiar legi (D.L.IX, 50). Nenorocirea lui a fost însă că a scris o carte „Despre 
zei”, în care afirmă: „în ce-i priveşte pe zei, n-am mijloace să ştiu nici că 
există, nici că nu există; căci multe sunt pricinile care împiedică 
cunoaşterea; atât obscuritatea problemei, cât şi scurtimea vieţii omeneşti”. 
Pentru această afirmaţie a fost acuzat de „asebie” (lipsă de evlavie) sau 

de „ateism”, şi atenienii l-au „expulzat şi i-au ars scrierile în piaţa publică 
după ce au trimis crainicul să le strângă de la toţi cei ce le posedau” 
(D.L.IX, 51-52). Scapă prin fugă şi în drum spre Sicilia moare într-un 
naufragiu, având 70 de ani. 

A mai scris şi altă carte intitulată „Adevărul şi dărâmătorii”, arsă de 
autorităţile ateniene. Cunoaştem din gândirea acestui celebru sofist un 
aforism enunţat în cartea mai sus amintită (D.L.IX, 51) şi în dialogul 
platonic: „Theaithetos” 152a, referitor la valoarea cu totul deosebită a 
omului în univers, datorită faptului că este o fiinţă raţională, capabil prin 
aceasta să măsoare, să valorifice întreaga existenţă. Textul îl defineşte pe 
om „măsura tuturor lucrurilor, a celor ce sunt că sunt în măsură în care 
sunt şi a celor ce nu sunt, în măsură în care nu sunt” (6 ocvtţpcoTroq ecmv 
xov ţrexpov 7ravxcov xptlM-â-rcov). 

Textului în original i s-au dat de-a lungul vremii mai multe 
interpretări şi traduceri. Se impune concluzia unui filosof român, care arată 
că „omul măsură a tuturor lucrurilor” implică faptul că cineva face această 
măsură, că cineva a gândit această măsură şi a descoperit etalonul măsurii. 
Cuvântul grecesc „ţiixpov ” se trage de la verbul „pexpEÎv” = a măsura, 
devenit în latină „metiri”, ambele având originea în sanscritul „matram”, 
semnificând „a măsura”, dar şi „a preţui”, „a aprecia”, „a judeca după...” 
In acest caz, „eycb pexpeco) ” sau „ego metior” înseamnă „eu măsor”, „eu 
apreciez”, „eu judec lucrurile”. în felul acesta propoziţia filosofului din 
Abdera poate fi redată astfel: „Omul este (cel ce apreciază) judecata tuturor 
lucrurilor, a celor ce există în măsura în care există, a celor ce nu există, 
în măsura în care nu există”. De aceeaşi părere este şi un gânditor de 
Ia intersecţia Evului Mediu cu Renaşterea, Nicolae Cusanus (1401-1464), 
care spune: „...Eu susţin că de la gândire toate lucrurile primesc limită şi 
măsură. Căci eu presupun că termenul „mens” (minte) se leagă etimologic 
de verbul „metiri” (a măsura). Astfel: „cogitare est metiri" (a cugeta 
înseamnă a măsura) în sensul de a aplica, a judeca lucrurile 28 . Aşadar, 
„prin nous-ul lui, omul cugetă atunci toate câte există, iar această cugetare 
este astfel măsură, etalon existenţial, încât „a gândi şi a fi este acelaşi 
lucru” 22 . 


6 . SOCRATE 
(470-399 î. Hs.) 

Dacă până acum gândirea filosofică avea în atenţie materia şi forma 
ei exterioară omului, odată cu Socrate se inaugurează cercetarea şi 
descoperirea sufletului omenesc în devenirea lui axiologică. De aceea 
spunem că Socrate a pus bazele eticii filosofice, orientând viziunea 
spirituală a omului spre cercetarea proprie, bazat pe cunoaşterea binelui 

şi spre făptuirea virtuţii, singura cale ce duce la fericire. Această orientare 
o crează Socrate determinat, pe de o parte de decadenţa moravurilor, de 
încălcare a legilor, de abuzurile necontrolate săvârşite în societatea greacă 
a timpului său; iar pe de altă parte de prezenţa sofistiţilor, care prin prea 
multa lor vorbărie artificială derutau conştiinţele. 

Socrate nu a scris nimic. Cunoaştem însă concepţia lui etică şi viaţa 
conformă învăţăturii sale, din scrierile urmaşilor săi: Xenofon, Platon, 
Aristotel, Diogenes Laertios. 

Era fiul lui Sophroniscos, sculptor, şi al moaşei Phainareta. Se crede 
că a fost elevul lui Anaxagora. Nu a călătorit nicăieri, fiindcă Atena, de 
unde era originar îi putea oferi cunoştinţele vremii atât în filosofie, cât şi 
în artă, „Avea grijă să-şi antreneze corpul şi era bine păstrat fiziceşte... 
Avea o fire independentă şi mândră... Ştia să dispreţuiască pe cei ce 
râdeau de dânsul. Se mândrea cu viaţa lui cumpătată şi nu cerea niciodată 
un ban nimănui. Avea obiceiul să spună că-i place cel mai mult mâncarea 
care avea nevoie de cât mai puţine garnituri, şi băutura care nu-i 
deschidea pofta pentru alta... Aprecia timpul liber ca pe cel mai preţios 
dintre lucruri... Bogăţia şi originea nobilă nu aduc nici un bine celui care 
le are, ci dimpotrivă, îi dăunează... La bătrâneţe a învăţat să cânte din 
liră şi spunea că nu vede ceva nechibzuit în a învăţa un lucru nou. Avea 
obiceiul regulat să danseze, socotind că aceste exerciţii ajută la buna stare 
a corpului... Pe tineri îi sfătuia să folosească mereu oglinda, ca cei cu chip 
frumos să dobândească o purtare la fel, iar cei urâţi să-şi ascundă lipsurile 
prin educaţie. El a invitat odată nişte oameni bogaţi şi Xantipei îi era 
ruşine cu masa ei: „Fii pe pace, îi spune el, dacă-s oameni cumpătăţi se 
vor mulţumi cu atât, iar dacă-s oameni de nimica, nu ne vom necăji 
pentru ei”. El ne-a lăsat maxima vieţii lui cumpătate: „mănâncă ca să 
trăieşti, nu trăi ca să mănânci!” înţelepciunea lui i-a creat o adevărată artă 
a replicei: „Când i se spune că cineva îl vorbeşte de rău, el îi răspunse: 
„într-adevăr, fiindcă n-a învăţat niciodată să vorbească de bine..." Spunea 
că a trăit cu o femeie aspră”, aşa cum unor călăreţi le plac caii focoşi, 
dar întocmai cum aceştia, după ce-i domolesc pot uşor să-i stăpânească 
pe ceilalţi, tot aşa şi eu, objşnuindu-mă cu Xantipa, voi învăţa să mă 
comport cu ceilalţi oameni”. în cele din urmă a fost chemat la judecată 
şi acuzat de refuzul de a recunoaşte pe zeii pe care îi cinsteşte cetatea şi 
de introducerea altor noi divinităţi. Este de asemenea învinovăţit de 
coruperea tineretului” (D.L.IX, 18-40). Tribunalul popular îl condamnă la 
moarte, cu 280 de voturi, contra 220. înainte de a bea cucută, cineva îi 
oferi o haină frumoasă, ca să moară îmbrăcat cu ea. „Cum aşa-îi zice 
Socrate-haina mea a fost destul de bună cât am trăit, şi acum nu-i bună 
ca să mor?” A murit cu o seninătate rămasă proverbială şi de referinţă. 
Se spune că „atenienii s-au căit după aceia, încât închiseseră palestrele şi 
gimnaziile, exilară pe acuzatori, iar pe unul din ei îl condamnă la moarte. 
In cinstea lui Socrate ridicară o statuie de bronz si o aşezară în sala de 
Procesiuni” (D.L.V, 35, 43). 

6 - Cumpătarea 

Arătăm că Socrate nu a scris nimic, ci şi-a răspândit învăţătura prin | 
cuvânt şi fapte. Fiindcă Oracolul de ia Delfi îl declară cel mai înţelept dintre 
oameni, el porneşte în lume şi pe cei pe care îi întâlnea, li se adresea 
simulat, spunând: „Ştiu că nu ştiu nimic”, pentru a-i putea întreba cu 
dibăcie despre cunoştinţele lor şi mai ales despre virtuţile pe care le 
pretindeau că le practică. Această siguranţă simulată de înţelept este 
cunoscută sub numele de „ironie socratică”. El pornea de la faptul că 
adevărul şi binele care aduc omului fericirea prin cunoaştere şi virtute, se 
află în adâncul sufletului omenesc. Altfel spus, omul posedă binele, dar 
nu-l făptuieşte, fiindcă nu-l cunoaşte. Prin întrebări şi răspunsuri înţeleptul 
caută să-l descopere în sufletul omului şi odată cunoscut, raţiunea 
determină fapta. Amintindu-şi probabil de îndeletnicirea mamei sale de a 
moşi (ţiaveuco), face din aceasta o artă a înţeleptului, de a „duce la viaţă” 
ideea adevărului şi a binelui existentă în adâncul sufletului interlocutorului, 
adică al oricărui om, chiar dacă nu-şi dă seama că o posedă. De aici şi 
numele metodei: „maieutică” (sau a moşitului). Şi fiindcă aceasta se 
realizează prin conversaţie, adică prin întrebări şi răspunsuri, metoda se 
mai numeşte şi „euristică”, (de găsire) sau „socratică” după numele lui, ca 
descoperitor şi practicant al ei. Aşadar, virtutea „âpexf]” este o 
descoperire, o ştiinţă, o cunoaştere a binelui, la care se ajunge prin 
cunoaşterea de sine „yvcoth ceccuTOv”, înscrisă pe frontispiciul templului 
zeului luminii (Apollo de la Delfi), avea să fie formula de aur a lui Socrate, 
menită să lumineze conştiinţele oamenilor spre a-şi câştiga capacitatea, 
vrednicia sau virtutea deosebirii binelui de rău „să ştii ce ştii şi ce nu 
ştii” (Charmides 164 e; 165 a; 167 a). 

Acesta este buna orientare a raţiunii; dar există şi o defectuoasă 
orientare a raţiunii „d|iatHxx "adică ignoranţa care se îndreaptă spre o rea 
valorificare a lucrurilor. Cel ce înţelege corect binele, acela va şi acţiona 
corect în săvârşirea lui. Şi cum binele înseamnă tocmai scopul vieţii, 
împlinirea lui ne conduce la fericire (euScaţtovicc). Virtutea aşadar este după 
Socrate o ştiinţă şi ca orice ştiinţă, ea se învaţă. El distinge cinci virtuţi: 
aocpia (tppovriaiq) înţelepciunea, ca cea mai înaltă virtute, virtutea 
cunoaşterii de sine, a descoperirii binelui cu propria raţiune. Urmează- 
8iKoao<x6vr|) -dreptatea, apoi: dv8peîa)-curajul; eyicpaxeta- înfrânarea, 
stăpânirea de sine, temperanţa; şi ei)oe(3e(a virtutea pietăţii, a cinstirii zeilor, 
a împlinirii datoriilor religioase. Astfel, Socrate spunea că pios este acela 
care ştie că este drept în faţa zeilor; drept este acela care ştie ce este 
drept în faţa oamenilor; curajos este acela care domină primejdiile, înţelept 
este acela care face binele, iar de „nestăpânirea (poftelor) să fugim cu 
toţii cât ne ţin picioarele” (Gorgias 507, b, c, d). 

Virtutea ca ştiinţă de a trăi, ca ducătoare spre fericire, prin binele 
care o determină reprezintă „metretike tehne”, adică „arta măsurii juste” 
Aceasta se impune în viaţă dat fiind faptul că aprecierea unui bine 
momentan trebuie legată de binele îndepărtat. De pildă, o plăcere 
apropiată apare mereu, depăşind una îndepărtată, care apare mai mică, 


dar care în fond este mai mare în viitor. Arta „măsurii juste” constă tocmai 
în depăşirea momentului şi alegerea soluţiei celei mai bune pentru viitor. 
Si această artă în alegerea şi urmarea binelui se învaţă 30 . 

Posibilitatea urmării binelui se realizează atunci când pentru raţiune 
el devine scopul suprem. Şi aceasta se împlineşte prin eliberarea de 
interese egoiste şi de plăceri vulgare şi excesive, temeluită pe înfrânare, 
sau temperanţă, fiindcă ea „disciplinează pasiunile şi dorinţele trupului, le 
subordonează raţiunii, asigurând stăpânirea omului asupra lui însuşi... 
Fundament al virtuţii, temperanţa este condiţia principală a fericirii pe care 
omul o poate obţine cu preţul renunţării, al luptei cu sine însuşi. Dar 
insistând asupra temperanţei, Socrate nu înţelege să-i imprime o rigoare 
excesivă... ci să facă din ea o atitudine opusă exceselor de orice fel: nu 
aprobă prea mare indulgenţă individului faţă de sine însuşi, care nu face 
decât să slăbească imperiul raţiunii asupra sufletului şi trupului; dar nu 
interzice nici plăcerea, atunci când aceasta are un caracter decent şi 
moderat” 30 . Socrate spunea adesea interlocuitorilor săi: „egtKe i'va ijjţ, 
ţifţ Qf| 'iva Eoftijiq”. Acest imperativ se păstrează până astăzi şi reprezintă 
formula de aur a temperanţei ca autodeterminare în favorul afirmării 
umanului din noi înşine, fiindcă invers este „dictonul” porcului... După cum 
arată Xenofon, Socrate rosteşte mereu „arete” ca o capacitate a unui lucru 
sau fiinţă de a-şi îndeplini menirea; şi „fronesis”, ca inteligenţă, echilibru, 
cumpătare, înţelegerea lucrurilor şi dreapta, măsurată comportare în viaţă. 
„Numai cumpătarea, spune Socrate, ne dă puterea de a ne abţine de la 
excese; numai ea ne dă adevărata bucurie de a trăi... Cel cumpătat este 
totdeauna gata să se instruiască, să cultive alte însuşiri şi deprinderi care 
menţin corpul sănătos, să-şi îngrijească gospodăria, să-şi servească prietenii 
şi patria, să ţină pe duşmani la respect, să tragă foloase şi să se bucure 
de toate, în timp ce unul stăpânit de instincte, nu cunoaşte nimic din 



Moartea lui Socrate. Pictură de Jacques - Louis David, 1787 
(Metropolitan Museum, New York). 

toate acestea. Crezi oare că există cineva să aibă partea mai puţin de 
foloasele şi bunurile cumpătării decât necumpătatul? Şi el nu-i în stare să 
le dobândească, fiindcă e mereu pradă plăcerilor”. 31 

în concluzie, vedem că Socrate este marele deschizător de drumuri 
în determinarea acţiunilor umane spre bine, prin forţa raţiunii. El ar avea 


Moartea lui Socrate 


Socrate - pictură exterioară de ia mănăstirea Voroneţ. 

dreptate susţinând supremaţia raţiunii, dacă acesteia i-ar urma şi voinţa. 
Dacă însă voinţa se opune, omul trăieşte dramaticul conflict moral: „Video 
meliora proboque, sed deteriora sequor” (Metamorfoze VII, 14). 


7 . PLATON 
(427-347 î. Hs.) 

Unul din genialii discipoli şi continuatori ai magnificului Socrate, care 
a făcut din sofrosyne legea de aur a filosofiei, a fost Platon. 

S-a născut în Atena pe la 428 î. Hs. Provenea dintr-o familie nobilă. 
Tatăl său era din seminţia regelui Kodros, iar mama sa se înscria pe linia 
genealogică a lui Solon. Numele lui era Aristokles. Platon era porecla 
primită „fie din cauza înfăţişării sale viguroase”, sau poate, mai sigur, din 
cauza „lăţimii frunţii sale” (D.L.III, 4), fapt care îl recomandă ca înţelept 
înăscut... Primeşte încă de mic o educaţie aleasă, iniiţindu-se încă de tânăr 
în filosofia heraclitiană prin Kratylos. La 20 de ani îl cunoaşte pe Socrate 
şi devine fidelul Iui discipol. La „tinereţe s-a ocupat de pictură şi a scris 
poeme...după aceea poeme lirice şi tragedii" (D.L.III, 5). După ce l-a 
cunoscut pe Socrate a renunţat la toate şi s-a dedicat filosofiei. A rămas 
în sufletul lui preferinţa pentru stilul dramatic, fapt concretizat în opera sa 
redactată sub formă de dialog. 

Influenţat de Socrate, nu aderă la democraţia susţinută de numărul 
voturilor, ci preferă aristocraţia spirituală, a înţelegerii, temeluită pe o 
cultură morală superioară. După moartea lui Socrate întreprinde mai multe 
călătorii, ajungând şi în Sicilia. Aici se împrieteneşte cu Dion, cumnatul 
tiranului Dyonisos cel Bătrân şi era pe punctul de a-şi impune crezul său 
politic. Lucrurile însă se încurcară în aşa măsură încât este tratat ca 
prizonier de război şi vândut ca sclav (D.L.III, 18-19). Este apoi eliberat 
şi se retrage în Atena, unde cumpărând grădina lui Akademos, va întemeia 
Academia, care aproape un mileniu va atrage cele mai erudite spirite din 
Grecia^ şi din lumea întreagă. 

în şcoala sa, Platon acordă o importanţă deosebită cumpătării ca 
virtute menită să împodobească sufletul omenesc şi să ofere trăsătura 
esenţială a filosofului. Şi nu numai prin cuvânt, ci şi prin exemplul vieţii 
sale. Se spune despre el că era „atât de sfios (ou.8tÎ|J.cov) şi aşezat (liniştit) 
(Koaţuoq), încât niciodată nu fusese văzut râzând în hohote” (D.L.III, 26). 
Se spune apoi că „încălecând într-o zi, descalecă imediat spunând că 
trebuie să se păzească ca să nu fie apucat de trufia cavalină. Sfătuia pe 
cei beţi să se uite în oglindă, căci aşa aveau să se abţină de la această 
comportare rea. Nicăieri nu trebuie să se întâmple să bei până te îmbeţi... 
De asemenea îi displăcea şi dormitul prea mult... Unii scriitori spun că-i 
plăcea mai ales viaţa retrasă” (D.L.III, 29). 


Moare la vârsta de 80 de ani. Posteritatea i-a înscris pe epitaf 
următoarele cuvinte: 

„Pe muritori întrecând prin cumpătare, dreptate, 

Loc aflatu-şi-aici Aristokles divin”. 



Platon (428-347 î.e.n). 

Referindu-ne la învăţătura lui Piaton trebuie încă dintru început să 
sesizăm distincţia pe care o face el între lumea ideilor şi lumea senzorială, 
numită a umbrelor, adică a lumi acesteia, vale a plângerii. Realitatea 
adevărată este reprezentată de lumea ideilor, fiindcă ideea reprezintă fiinţa, 
existenţa în sine (mieria, 6 eaxiv ov ovtco<; ov). Ideile de bază care le 
cuprinde şi pe celelalte sunt: Adevărul, Binele şi Frumosul. Pe vârful 
piramidei stă Binele identic cu divinitatea. Sufletul omului înainte de a 
intra, sălăşlui în corp a trăit şi experimentat adevărul, binele şi frumosul, 
rămânând cu nostalgia acestor idei. O vinovăţie, sau o lege universală a 
ţintuit sufletul preexistent în trupul senzorial, unde se află ca îiitr-o 
închisoare (acoţta = cf|ţta) din care caută mereu să se elibereze. Sufletul 
sesizează binele, adevărul şi frumosul din această lume, ca o umbră sau 
o copie a ideii însăşi, a esenţei pe care a trăit-o înainte de a fi fost în 
corp. Această năzuinţă, acest elan care îl înalţă spre lumea ideilor este 
erosul. Aşa cum gravitatea atrage corpul spre pământ, aşa erosul ridică 
sufletul spre lumea ideilor, spre contemplarea adevărului, binelui şi 
frumosului din lumea ideilor. De aceea, pe măsură ce se purifică de 
senzorial, de poftele trupului care crează confuzie între frumuseţea în sine 
şi cea aflată în această lume, el scapă de judecata ce i se va impune, şi 
se ridică spre lumea ideală. Să dăm însă cuvântul lui Piaton”... atâta vreme 
cât avem un trup şi cât sufletul nostru se află plămădit laolaltă cu 
asemenea năpastă, năzuinţa noastră, adică dobândirea adevărului, nu va fi 
îndestulată vreodată. într-adevăr, în nesfârşite chipuri se munceşte trupul 
datorită obligaţiei de a-l hrăni, iar dacă se adaugă şi vreo boală, iată-ne 
împiedicaţi de vânătoarea noastră de realitate. Trupul ne pângăreşte cu 
iubiri şi pofte, cu spaime, cu tot felul de năluciri... astfel încât de răul 
lui... nu mai ajungem niciodată să gândim cu adevărat... Dimpotrivă, avem 
neîndoielnică dovadă că, dacă e să cunoaştem vreodată un lucru în toată 
puritatea lui, trebuie să ne detaşăm de trup şi să contemplăm, cu sufletul 
în sine, realităţile în sine. Abia atunci aşa e de crezut, ne vom înstăpâni 
spre ceea ce râvnim şi spunem că este obiectul dragostei noastre: pe 
cunoaşterea deplină. Dar asta nu va petrece cât suntem în viaţă, ci... după 
ce vom fi murit... Căci abia atunci sufletul va rămâne el cu sine însuşi, 
despărţit de trup. De aici mai rezultă, pare-se, şi că atâta cât suntem încă 
în viaţă, cea mai mare apropiere de cunoaştere o vom realiza-o ori de 
câte ori, după măsura puterilor noastre, nu vom avea cu trupul legătură 
şi amestec câtă vreme ele nu sunt absolut necesare, nelăsându-ne astfel 
molipsiţi de natura lui, ci păstrându-ne cât mai curaţi de el, în aşteptarea 
ceasului când ne va dezlega de el însuşi divinitatea. Atunci, ne mai fiind 
legaţi de trup şi de nesăbuinţa Iui, deveniţi puri, vom exista, putem sa 
credem, printre realităţile cele pure şi vom putea cunoaşte prin noi înşine 
în întregime ceea ce e fără amestec, adică ceea ce, credem noi, că e 
adevărul. Căci celui ce nu este pur nu-i e îngăduit să se atingă de ceea 
ce este... Şi oare purificarea nu este tocmai...strădania sufletului de a se ■ 
obişnui să se concentreze în sine, strângându-se în el însuşi din toate 


ungherele trupului, de a trăi atâta cât stă în puterea lui, şi în viaţa de 
acum şi în cea care urmează, singur în sine însuşi, desprins de trup ca 
de nişte lanţuri?... Iar eliberarea de care vorbim, cine sunt oare singurii 
care o urmăresc neâncetat, din răsputeri, dacă nu cei cu adevărat filosofi, 
când tocmai asta, eliberarea şi desprinderea sufletului de trup, este de 
fapt preocuparea lor”? 32 

De aici vedem că întreaga etică platonică se axează pe ideea de 
eliberare, sau de mântuire a sufletului. Să vedem însă cum se realizează 

aceasta în compartimentele sufletului.Trei părţi-spune Platon-intră în 

alcătuirea fiecărui suflet; două din ele au chip de cal, iar cea de a treia 
întruchipează pe vizitiu (iţviKOt;) . Să păstrăm pe mai departe imaginea 
aceasta. Iar despre cai, spunea că unul este bun (dyadoc; iraioc;); nu şi 
celălalt. Dar nu am arătat-şi se cuvine acum s-o spunem-care anume e 
virtutea celui bun şi care e viciul celui rău. Acela dintre ei care-i de un 
soi mai bun are statura dreaptă, trupul bine legat, grumazul falnic, botul 
arcuit, ochi negri, iar culoarea lui e albă; e dornic de onoruri, dar 
totdeauna cumpătat şi ruşinos; iubeşte părerea cea adevărată. Când îl 
mâni, biciul nu-şi are rostul, pentru că ascultă numai de îndemn şi vorbă. 
Celălalt cal, dimpotrivă e şui şi greoi, clădit fără nici o noimă, cu grumazul 
ţeapăn, cu gâtul scurt, cu bot turtit; trupul tot e negru, ochii alburii şi 
injectaţi cu sânge; e nesăţios şi îngâmfat; urechile le are împăroşate şi 
abia de mai aude; şi doar cu lovituri de bici şi îmboldituri ce îl mai poţi 
mâna. Când, aşadar, vizitiul zăreşte chipul îndrăgit, priveliştea aceasta îi 
umple sufletul de foc, şi el se simte străbătut de împunsăturile dorului 
ce-1 înfioară” (Phaidros 253 d-e) 33 . 



A. Rosseliino. Carul sufletului, detaliu din soclul mormântului lui lacob de Lusitania 
(1461, Florenţa, Bazilica San Miniato al Monte). 

Platon predând geometria. Mozaic de la Pompei (Napoli). 


De aci vedem că sufletul se compune din trei părţi: raţiunea 
(to ?lOYHjtvk 6 v, sau vooq) voinţa sau curajul (i}' 0 |aoer 8 ec,)-este calul 
bun; şi calul rău-pofteie senzoriale, partea rea a sufletului, (to 
8TCith)ţt8TiK0v). Raţiunea îşi are sediul în creier; afectele şi sentimentele în 
inimă; iar poftele în pântece. Raţiunea e locul puterii intelectuale, a 
conştiinţei, a personalităţii; slăbiciunea sau tăria ei determină caracterul 
omului. Voinţa sau curajul stă între raţiune şi pofte, ajutând la lupta dintre 
ele, să biruiască raţiunea. Pofteie senzoriale îşi au originea în 
individualitatea animalică. Ele sunt mişcate totdeauna de nesaţiu. Ele se 
opun raţiunii; o împiedică. Dar aceste trei părţi nu sunt fiecare pentru sine, 
ci formează o unitate indistructibilă a sufletului. Esenţa sau fiinţa sufletului 

(coala) este gândirea sau raţiunea. Gândirea sau cunoaşterea mişcă mai 
întâi sufletul şi apoi urmează mişcarea corporală. De aceea sufletul este 
înaintea corpului şi este nemuritor . 34 

într-un alt dialog, Platon revine asupra celor trei componente ale 

sufletului, precum şi raportul dintre ele: .Nu fără temei-am spus eu-vom 

socoti că aceste aspecter sunt două, distincte şi deosebite una de cealaltă. 
Partea prin care se judecă o numim partea raţională a sufletului; pe când 
partea prin care el iubeşte, flămânzeşte, e însetat, cunoaşte şi celelalte 
pofte, o numim iraţională şi aparentă, însoţitoare a îndestulării şi a 
plăcerilor... Fie sufletul, aşadar divizat în aceste două părţi! Dar ceea ce 
ţine de aspectul pasional, de capacitatea de a ne mânia-oare nu reprezintă 
o a treia parte, sau ea ar fi de aceeaşi natură cu vreuna din celelalte 
două şi cu care anume?... Poate că este de aceeaşi natură cu partea 
aparentă (scil. iraţională) (Republica, 439 d, e) 35 . 

De aici vedem că virtutea reprezintă, ca la Socrate, ştiinţa binelui. 
Ea este efectul raţiunii ca şi cunoaştere. Şi aceasta, pentru că, poate exista 
şi ignoranţa, ca o falsă cunoaştere, care nu duce la stăpânirea de sine 
(sofrosyne), ci la dorinţa care ne subjugă”. „Trebuie să luăm aminte-spune 
Platon-că în fiecare din noi există două principii care ne mână şi ne 
stăpânesc şi pe care Ie urmăm ori încotro ne-ar duce; unul din ele e sădit 
în noi din naştere, şi anume dorinţa de plăceri; celălalt e o încredinţare 
dobândită, şi anume gândul că trebuie să tindem spre tot ce e mai bun. 
Aceste două principii care sălăşluiesc în noi, acum trăiesc în armonie, acum 
se iau Ia harţă; şi când biruie unul, când celălalt. Iar când o judecată bine 
chibzuită e cea care ne mână către bine şi biruie, numim această 
biruinţă-cumpătare. Dimpotrivă, când o dorinţă ne trage în chip nechibzuit 
către plăceri şi ne ţine în stăpânirea ei, această înstăpânire asupra fiinţelor 
noastre primeşte numele de desfrânare. Dar desfrânarea cunoaşte mai 
multe nume, ea are părţi şi chipuri felurite... Dacă pofta de mâncare biruie 
celelalte dorinţe precum şi judecata care îţi spune ce este bine, apare 
lăcomia, iar cel care este stăpânit de ea îşi va trage numele de aici. Şi 
iarăşi, dacă stăpână ajunge beţia mânându-l pe drumul ei pe cel care i-a 
căzut pradă, atunci e limpede ce nume i se va putea da acestui om. Cât 
despre celelalte nume asemenea acesteia şi care vorbesc despre dorinţe 
asemănătoare, e clar în ce fel se potriveşte să fie folosite: pornind de 
fiecare dată de la dorinţa care ne subjugă” (Phaidros, 237 d, e-238 a, b). 

După cum vedem, partea raţională a sufletului (to ĂoyiKOV pepoc; Trjq 
yoxflţ) este determinată de voîjq; partea iraţională a sufletului (t 6 
otXoyov ţispoţ Tf|q xj/tixTjq) este determinată de fTupoţ-ca sediu al 
pasiunilor, şi de e7utk>p.i.a, ca reprezentată a poftelor. 

Acestor trei părţi ale sufletului le corespunde trei virtuţi cardinale. 
Cea dintâi: (ppoveaiţ- cuminţenia corespunde părţii raţionale a sufletului. 
Ea este cauza execuţiei corecte a acţiunilor. avSpeta este virtutea curajului 
care se referă la iTopoi; (pasiunea generoasă) şi îi oferă omului puterea de 
a-şi ţine firea în pericole şi necazuri. Stăpânirea asupra poftelor trupeşti 

(£7udu|J.'ia), care nu ne lasă să fim robiţi de plăcerile corporale, este 
acocppOGiJvri - cumpătarea. Cele trei virtuţi corespondente celor trei părţi 
ale sufletului sunt armonizate de a patra virtute: 8iKoaocruvr|-dreptatea, 
care determină ordinea în statul ideal (D.L.III, 90-91). „Cetatea a apărut a 
fi dreaptă când cele trei categorii de firi existente într-însa şi-ar face fiecare 
ceea ce-i este propriu; ea este de asemenea cumpătată, vitează şi înţe¬ 
leaptă” (Republica 435 b) 37 . Platon merge şi mai departe, arătând că şi 
oamenii se deosebesc de la natură, în funcţie de felul în care domină 
unul din cele trei caracteristici sufleteşti. Unii „natura aurului” ar poseda 
însuşiri sufleteşti superioare. Alţii însă „de natură grosolană” sunt dominaţi 
de pasiuni vulgare. Prima categorie are inteligenţa cu sediul în creier; 
tendinţa spre acţiune îşi găseşte sediul în piept, iar dorinţele senzoriale 
sunt asociate pântecului. în statul ideal, categoriei inteligenţei îi corespund 
filosofii („arhontes”) chemaţi să conducă statul. Categoriei curajului îi 
corespund paznicii (militarii) („stratiotoi”) cu datoria de a întreţine ordinea 
în stat. în cea de a treia categorie intră meşteşugarii (demiurgoi) şi cultiva¬ 
torii pământului, oameni „ai pântecului” incapabili de a atinge virtuţi prea 
înalte, ci cel mult stăpânirea de sine (cumpătarea). Lipsiţi de capacităţi intelec¬ 
tuale şi morale, ei muncesc dar n-au dreptul să ia parte la viaţa publică 38 . 

După cum am văzut, virtutea dominantă în stat trebuie să fie 
dreptatea. Pentru a se ajunge la ea, trebuie să se armonizeze celelalte 
virtuţi. Iar aceasta se realizează prin sofrosyne. Observăm influenţa pe care 
pitagoreicii au exercitat-o asupra gândirii platonice, stabilind semnul 
identităţii între harmonia pitagoreică ca împăcare a contrariilor şi sofrosyne 
ca aducere în bună rânduiaiă a pasiunii şi poftelor prin stăpânirea de sine: 
„...După cum se vede acum, cumpătarea seamănă , mai mult decât 
virtuţile pomenite mai înainte, cu o potrivire de sunete şi cu o armonie... 
Cumpătarea este un fel de lume a bunei rânduieli, o stăpânire asupra 
plăcerilor şi poftelor. Se spune... „să fii stăpân pe tine însuţi” şi alte 
asemenea vorbe care indică numele cumpătării” (Republica 430 e). „!..Spre 
deosebire de vitejie şi de înţelepciune, care sălăşluind fiecare într-o parte 
(a cetăţii), fac ca întreaga cetate să fie vitează, respectiv înţeleaptă. 
Cumpătarea nu face aşa. Ea se întinde prin întreaga cetate şi prin toate 
(părţile sale), făcându-i pe cei mai slabi, pe cei mai tari şi pe cei mijlocii 
să cânte laolaltă aceeaşi muzică. Mai tari, mai slabi şi mijlocii, dacă vrei, 
în ce priveşte judecata, ori forţa, ori mulţimea banilor şi a altora asemenea, 
întrucât, pe drept cuvânt am numi această bună înţelegere „cumpătare”, 
adică concertul opiniilor celui mai slab şi celui mai tare din fire, în legătură 
cu partea care trebuie să conducă în cetate, cât şi în individ”. (Republica 
432, a). „Trei calităţi ale cetăţii noastre le-am văzut, pe cât se pare. Ultimul 
aspect, datorită căruia cetatea ar mai avea parte de încă o virtute, care ar 
putea fi? E vădit că tocmai aceasta este dreptatea „(Republica 432 b). 
Priveşte acum şi spre cetatea noastră cea nouă şi vei afirma, pe drept, că 
ea poate fi numită „stăpână pe ea însăşi”, dacă este adevărat că trebuie 

numit cumpătat şi stăpân pe el însuşi insul a cărei parte mai bună o 
stăpâneşte pe cea mai rea” (Republica 431, b). 

Extinzând sfera cumpătării (sofrosynei) ca harmonia, ea reprezintă 
ordinea din suflet, adică sănătatea acestuia transmisă şi în trup 38 . în 
Georgias 39 . Platon arată că ordinea (xot^ic; koc\ KOGţtoc,) este produsă în 
corp de sănătate, iar în suflet de dreptate şi sofrosyne (504 b-d). Legea 
este harmonia. Cel ce face ordine spirituală este un „nomimon” (legiuit, 
conform legii). De aceea în cei ce locuieşte legea, ordinea spirituală sau 
harmonia se numesc „Kosmioi” sau „sophrones”. „învăţaţi spun că Cerul 
şi Pământul, zeii şi oamenii trăiesc în unire, prietenie, armonie, înţelepciune 
şi dreptate. De aceea Universul acesta se numeşte „Koapoc;”, adică 
prietenie, şi nu haos, nici neînfrânare (Gorgias, 508 a). Nu este bună casa 
în care există ordine şi armonie, şi rea fără nici o ordine?... Şi despre 
corpurile noastre nu putem spune acelaşi lucru?... Dar sufletul? Este el 
bun datorită dezordinii sau datorită unei ordini şi armonii anumite?... Care 
este numele stării de ordine şi armonie a trupului?... Dar a stării de ordine 
şi armonie a sufletului?... (Dacă) stării de ordine a trupului i se potriveşte 
denumirea de trup sănătos., ordinei şi armoniei sufletului i se potrivesc 
numele de „legiuit” şi „lege”, drept care oamenii sunt buni cetăţeni şi 
înţelepţi... La ce foloseşte să dai unui trup bolnav şi nenorocit multă hrană 
aleasă şi toate celelalte, care nu mai pot să-i priască, ba dimpotrivă, după 
cum este şi firesc, îi fac rău? Nu cred că este plăcut unui om să trăiască 
cu trupul nenorocit, pentru el trebuie că şi traiul este o nenorocire... Oare 
pe omul sănătos, medicii nu-1 lasă să-şi stăpânească toate dorinţele, de 
pildă când îi este foame să mănânce cât vrea, să bea când îi este sete... 
în timp ce omului bolnav nu-i este îngăduit nicidecum să-şi îmdeplinească 
pofta? Cu sufletul nu se întâmplă la fel? Cât timp este rău, din pricina 
ignoranţei, neînfrânării, nedreptăţii şi nelegiuirii lui, trebuie să i se interzică 
dorinţele şi să nu i se permită decât să devină mai bun... Nu este asta 
spre binele sufletului? Dar a-i interzice ceea ce-şi doreşte, nu înseamnă 
a-l înfrâna?” (Gorgias, 504-506). De aici şi concluzia că aşa cum 
medicina vindecă trupul tot aşa şi filosofia vindecă sufletul. 

Cel mai însemnat dintre dialogurile platonice care introduce în centrul 
discuţiei ideea de sofrosyne, este Charmides 40 . 

în decursul timpului sofrosyne a avut mai multe înţelesuri. La început 
a avut sens educativ, de bun simţ, bună cuviinţă, sau reţinerea pe care 
tânărul trebuie să o aibe faţă de cei vârstnici. Cu timpul în diferitele 
schimbări istorice, politice, religioase sau filosofice, sofrosyne primeşte şi 
alte înţelesuri. Faţă de zei: sfială şi chiar teamă; chibzuinţă în relaţiile 
•nterumane, normă de convieţuire în societate alături de „8iK£” sau un 
sens peiorativ de laşitate, în timpul declinului polisului, sau a influienţei 
sofiste. Destrămarea socială din timpul lui Platon, îl determină să ridice 
înţelesul virtuţii la cotele valorice menite să redea ordinea spirituală şi 
culturală. în acest sens, Platon face din sofrosyne ştiinţa ştiinţelor, ştiinţa 
cunoaşteri şi a înţelepciunii însăşi. Expunerea este făcută însă gradat şi cu 

Şcoala din Atena de Rafael (Vatican) 


chibzuiala cea bună a unei dezbateri filosofice în care Socrate este 
personajul principal alături de Charmides. Aceasta aparţine cercului de 
tineri cultivaţi care în timpul liber se ocupă cu /ilosofia şi poezia. Socrate 
este în măsură să-i descopere idealul înţelepciunii la care trebuie să aspire 
sufletul său. Charmides este descris ca având un chip trupesc foarte 
frumos, dar se plângea „că-l doare capul când se trezea dimineaţa”. 
Socrate caută să-i arate că nu „poţi să-ţi vindeci capul singur, fără să iei 
seama trupului întreg... după cum nu trebuie să încercăm a vindeca ochii 
fără să vindecăm capul, ori capul fără să ţinem seama de trup, tot astfel 
nici trupul nu poate fi însănătoşit fără ca mai întâi sufletul să fie sănătos. 
Aceasta e şi pricina pentru care medicii greci nu izbutesc să vindece cele 
mai multe boli: ei nu se ridică până la întregul de care ar trebui să se 
îngrijească, iar dacă acestuia nu-i merge bine, nici partea nu se poate 
însănătoşi. Şi toate de aici pornesc, de la suflet: atât cele rele cât şi cele 
bune ale trupului ori ale făpturii noastre depline... Prin urmare, mai ales 
sufletul se cade îngrijit, dacă vrem să ducem la o bună stare atât capul 
cât şi restul trupului. Iar sufletul se îngrijeşte cu anumite descântece şi 
descântecele acestea nu sunt altceva decât rostiri frumoase. Din asemenea 
rostiri se iscă în suflet sofrosyne; iar odată cu aceasta iese la iveală şi 
stăruie în noi, îi e lesne să deschidă calea sănătăţii şi către cap şi către 
întregul trup... Şi tocmai aceasta este greşala pe care o fac astăzi oamenii, 
că încearcă să fie medici numai ai unei părţi, fără cealaltă” (156 b, c, e). 
Aici e vorba de concepţia potrivit căreia sufletul reprezintă un ansamblu 
care depăşeşte corporalitatea şi care trebuie el însuşi vindecat pentru a 
aduce trupului ordinea. Vindecarea sufletului se face prin filosofie, iar 
vindecarea trupului o fac medicii. Acestea nu trebuie depăşite. Greşala 
oamenilor este aceea că ei desfac unitatea suflet-trup. 

Mai departe, se trece la analiza formelor prin care se manifestă 
sofrosyne „căci de vreme ce se află în fiinţa ta sofrosyne, ea îţi dă ca 
fiind prezentă un anumit simţământ, din care să ţi se închege gândul cu 
privire la ce este... căci sofrosyne nu este altceva decât îndeplinirea a toate 
cu măsură şi linişte, fie că mergi pe drum, fie că stai de vorbă, sau că 
interpretezi orice altceva. într-un cuvânt... e un anume fel liniştit de a 
îndeplini orice” (159 b). Această „ricruxfi” este prima formă a sophrosynei 
în acest dialog, exprimând un sens moral-educativ. întrebat care ar fi altă 
formă a sofrosinei, Charmides „adâncindu-se stăruitor în sinea sa” răspunde 
că „sophrosynei îl face pe om să se sfiască şi să fie sfios (ouScoq), şi atunci, 
într-un fel, ar fi deopotrivă cu smerenia (160 e). I se reproşează însă că 
Homer avea dreptate când spunea că „smerenia nu e bună când stăruie 
' a omul nevoiaş...” (161 a). „Iar sophrosyne e bună de vreme ce-i face 
buni pe cei ce se pătrund de ea, iar nu răi... Prin urmare, sophrosyne nu 
Poate fi tot una cu smerenia, întrucât se întâmplă ca ea să fie bună, pe 
<tand smerenia nu e mai degrabă bună decât rea” (161 b). Această, a 
doua definiţie a sophrosynei, cu implicaţii moral pedagogice, cade. 

Cea de a treia formă a sophrosynei o defineşte ca „a săvârşi ce-i ai tău”. 

Această expresie prin care sophrosyne exprimă înţelepciunea trebuie 
înţeleasă ca o restrângere a sufletului în ce-i al său,"* 1 adică adunarea, 
concentrarea nousului în el însuşi, pentru a deveni prin askesis şi 
katharsis detaşat de trupul, care-i este închisoare (sema) şi mormânt. 

Şi aceasta pentru că ceea ce reprezintă valoarea veşnică a naturii umane 
este sufletul. De aici şi „strădania sufletului de a se detaşa cât mai mult 
de trup, de a se obişnui să se concentreze în sine, strângându-se în el 
însuşi din toate ungherele trupului, de-a trăi atâta cât stă în puterea lui şi 
în viaţa de-acum şi în cea care urmează, singur în sine însuşi, desprins 
de trup ca de nişte lanţuri... Iar eliminarea de care vorbim, cine sunt oare 
singurii care o urmăresc neîncetat, din răsputeri, dacă nu cei cu adevărat 
filosofi, când tocmai asta, eliberarea şi desprinderea sufletului de trup este 
de fapt preocuparea lor?” (Phaidon 67 d). iar această atitudine se explică 
prin faptul că „atâta vreme cât avem un trup şi cât sufletul nostru se află 
plămădit laolaltă cu asemenea năpastă, năzuinţa noastră, adică dobândirea 
adevărului nu va fi îndestulată vreodată. într-adevăr, în nesfârşite chinuri 
se munceşte trupul datorită obligaţiei de a-1 hrăni, iar dacă se adaugă şi 
vreo boală, iată-ne împiedicaţi de vânătoarea noastră de realitate. Trupul 
ne pângăreşte cu iubiri şi pofte, cu spaime, cu tot felul de năluciri, cu 
fleacuri fără număr, astfel încât de răul lui, cum vine vorba, nu mai 
ajungem niciodată să „gândim” cu adevărat. Cine altul decât trupul cu 
dorinţele lui ne aduce războaie, răzmeliţi, lupte? Căci nu este război care 
să nu se nască din dorinţa de a dobândi averi, iar la dobândirea de averi 
numai şi numai trupul ne dă ghies, robi îngrijirii sale, cum suntem...” 
(Faidon 66c). 

în sfârşit, Socrate spune în acest dialog platonic, Charmides, că 
sophrosyne înseamnă „a se cunoaşte pe sine” (164 e) „yvcoth aeauxov şi 
„fii înţelept” sunt unul şi acelaşi lucru, întocmai cum o arată inscripţia (de 
pe frontispiciul tempului din Delfi) şi cum o spun şi eu” (165 a)... căci 
dacă sophrosyne înseamnă a cunoaşte ceva, atunci e limpede că e vorba 
de un fel de ştiinţă a unui lucru anumit (165c). „Numai înţeleptul se va 
cunoaşte pe sine şi va fi în stare să cerceteze ce ştie şi ce nu; şi tot lui îi 
va sta în putinţă să-i iscodească şi pe ceilalţi, ce ştie fiecare şi ce crede că 
ştie, iar apoi ce crede fiecare că ştie, fără să ştie. Şi singur el între toţi, 
înţeleptul poate să o facă. lată ce înseamnă a fi înţelept, şi sophrosyne, şi 
a se cunoaşte pe sine, să ştii ce ştii şi ce nu ştii” (167 a). Aceasta e forma 
cea mai înaltă a sophrosynei. Ea reprezintă un concept filosofic superior 
celorlalte anterioare, atât în acest dialog, cât şi în literatura anterioară. 

După cum vedem, Charmides ne prezintă pe sophrosyne într-o formă 
valorică gradată., începând cu sănătatea sufletului, continuând cu ideea de 
măsură şi linişte (hesekia), apoi cu „aidos” (sfială, smerenie), continuând 
cu „a săvârşi ce-i ai tău”, şi culminând cu conceptul filosofic al înţelepciunii 
însăşi, ca şi cunoaşterea de sine, ca ştiinţă a ştiinţelor. 

Geometria de Pinturicchio (Vatican). 

Din cele până aici tratate vedem că virtutea cumpătării sub numele 
de sophrosyne exprimă în gândirea lui Platon, stăpânirea de sine, sănătatea 
sufletului, măsura, ordinea, harmonia, liniştea, virtutea principală în stat 
alături de dreptate, şi ca un corolar a toate acestea: cunoaşterea de sine, 
capacitatea de a cunoaşte Binele absolut, Ideea supremă, Divinitatea însăşi, 
cu care obţinând asemănarea, dobândeşti mântuirea sufletului. 

Pentru această învăţătură foarte apropiată celei creştine, divinul Platon 
a rămas un subiect de inspiraţie pentru Dascălii Bisericii, iar chipul lui, ca 
a unui profet rămâne imortalizat cu coroană împărătească (alături de alţi 
filosofi) pe pereţii exteriori ai mănăstirilor Moldoviţa şi Suceviţa. 

După cum s-a remarcat, „elementele platonice au fost-este drept-aşa 
fel asimilate, încât ele s-au topit complet în organismul creştin; dar nu e 
mai puţin adevărat că paginile unui Grigorie al Nissei, unui Grigorie din 
Nazianz, unui Vasile cel Mare, unui loan Damaschin respiră până departe 
parfumul lui Platon. La umbra crucii sute de milioane de creştini trăiesc 
până astăzi şi vor trăi încă multă vreme din darurile spiritului nemuritorului 
filosof 4 , a celui ce a fost şi va rămâne „cu adevărat un semizeu al gândirii 
greceşti şi umane” 43 


Platon-pictură exterioară de la mănăstirea Moldoviţa. 


8 . ARISTOTEL 
(384-322 î. Hs.) 


Cel care a pus bazele eticii filosofice ştiinţifice şi sistematice, lăsân- 
du-ne mai multe cărţi de referinţă, a fost Aristotel. 

S-a născut la Stagira (în Macedonia) în 384. Tatăl său, Nicomachos 
era medicul personal şi prietenul regelui Amyntas, al Macedoniei. La 17 
ani vine la Atena şi intră în Academia lui Platon unde rămâne 20 de ani. 
Aici s-a distins cu calităţi excepţionale, fiind o „enciclopedie vie”. Se spune 
că „era peltic, pulpele slabe, ochii mici şi avea deosebită grijă de 
îmbrăcăminte, inele şi felul de a-şi tăia părul" (D.L. V, 1). întreprinde mai 
multe călătorii, câştigându-şi ascultători, discipoli şi o faimă deosebită, încât 
1 ip al ll-lea, regele Macedoniei, îi încredinţează educaţia fiului său, 
Alexandru, în vârstă de 14 ani. Părăseşte Macedonia în 335, când 
Alexandeu cel Mare îşi începe expediţiile militare de cucerire a Asiei, şi 
stabileşte la Atena. A fost căsătorit de două ori, cu a doua soţie având 

, Un fiu P e nume Nicomah, căruia îi va dedica mai târziu monumentala sa 
■ucrare de etică. 

La Atena pune bazele şcolii sale numită Lykeion, unde a predat 
5 ani, promovând un învăţământ peripatetic (TrepiTiaxeiv = a se plimba) 

(predând filosofia prin plimbare). Este nevoit să părăsească Atena, fiind 
acuzat ca şi Anaximene, Protagoras şi Socrate, de „asebeia” (impietate). 
Moare la vârsta de 62 de ani, în anul 322, în urma unei boli de stomac 
care îl chinuia de mult mai timp 44 . 

sa es ^ e * m ensă. A studiat, a scris şi deschis orizonturi noi 
ştiinţei, biologiei, fizicii, psihologiei, logicii, metafizicii, retoricii, si nu în 
ultimul rând, eticii. 

Numai în domeniul moralei a scris trei tratate: Etica Nicomahică, Etica 
Eudemică şi Marea Etică (Magna Moralia). Cea mai însemnată este: „’HOtKa 
NiKoţt&xeta în zece cărţi (vom prescurta: „E. N.”) 45 . 

Privind Binele, ca referire a acţiunilor umane, trebuie însă dintru 
început să precizăm că Platon privea Binele în sine, transcedent şi abstract, 
pe când Aristotel îi dă un sens practic, operabil, scopul acţiunilor morale 
ale omului, „De la morala Binelui în sine la morala scopului operabil 
(TTpaKTOv) există întreaga distanţă ce separă platonismul de aristotelism 47 . 
De aici şi diferenţa de înţeles a lui „(ppiviţoiţ”. La Platon reprezenta ştiinţa 
supremă, capacitatea sufletului de a se ridica la cunoaşterea lumii ideilor, 
pe când la Aristotel primeşte un caracter moral-practic. „Aristotel socotea 
că în etică, singurul scop este exercitarea virtuţii într-o viaţă desăvârşită şi 
spunea că fericirea este o reuniune din trei feluri de bunuri: bunuri 
sufleteşti, pe care le consideră ca primele în rang. în rândul al doilea vin 
bunurile corporale, ca sănătatea şi vigoarea, frumuseţea şi celelalte; şi-n 
al treijea rând bunurile exterioare, ca bogăţia, naşterea bună, faima si cele 
asemănătoare. Socotea că numai virtutea nu-i de-ajuns ca să producă 
fericirea, ci că sunt necesare pe deasupra şi bunurile corporale şi 
exterioare, căci înţeleptul ar fi nenorocit dacă ar trăi în dureri, sărăcie şi 
alte asemenea împrejurări. Viciul însă e suficient ca să producă nefericirea, 
oricât de multe bunuri exterioare şi corporale i s-ar adăuga” (D.L. V, 30). 
„Dintre cele trei feluri de vieţi: cea contemplativă, cea practică şi cea 
închinată plăcerilor, el dădea precădere celei contemplative” (D.L. V, 31). ' 

Aristotel susţine două feluri de virtuţi: etice (fjtfiKod) şi dianoetice, 
sau intelectuale (SuxvoTjTiKCU). Virtuţiile dianoetice sunt: ocxpta, £ 7 UGTt)jj,t|, | 
tppovŢjGK; şi xe/vri; iar cele etice constau în „peGOTriq” (E.N. I, 1103, 5). 
Virtuţile dianoetice se referă exclusiv la partea raţională a sufletului; pe 
când cele etice, atât la partea raţională, cât şi la cea iraţională. De aici 
vedem că virtutea cumpătării, face parte din virtuţile etice, integrându-se 
în elementul de moderaţie, „medietate” sau „linie (cale de mijloc” căci 
referindu-ne la caracter (f^oq) nu spunem că cineva este înţelept, sau 
inteligent, ci blând sau cumpătat” (E. N. I., 1103, 10). 

Dar, ce trebuie să înţelegem prin virtuţile etice, prin mesotes şi prin 
cumpătare (sophrosine) ne explică magistral autorul însuşi, începând cu 
cea de a doua carte a „Ethicii Nicomahice” 47 . 

„Virtuţile nu apar în noi nici în mod natural, nici contra naturii, ci 
ne-am născut cu aptitudinea de a le primi, pentru a le perfecţiona prin 

Platon şi Aristotel — de Donatello (Firenze). 

deprindere (E. N. 1103 a. 25). De aici vedem că dacă Socrate spunea 
că virtutea este cunoaştere, sau ştiinţă, Aristotel o caracterizează ca o 
deprindere, introducând şi actul de voinţă. De aceea el spune în 
continuare că „virtuţile le dobândim după ce mai întâi am depus o 
activitate, aşa cum se întâmplă şi în cazul artelor, căci lucrurile pe care 
trebuie să le facem învăţând sunt cele pe care le învăţăm, făcându-le: de 
exemplu, construind case devii arhitect şi cântând Ia chitară devii chitarist. 
La fel, practicând dreptatea devii drept; practicând cumpătarea, cumpătat; 
practicând curajul, curajos” (E.N. 11, 1103 b). „Ca un semn distinctiv al 
deprinderilor trebuie luate în considerare plăcerea şi durerea ce însoţesc 
actele. Astfel, cel ce se abţine de la plăcerile senzoriale şi găseşte în asta 
bucurie, este cumpătat, pe când cel ce, abţinându-se, suferă, este nestă¬ 
pânit, iar cel ce înfruntă cu bucurie, sau cel puţin fără suferinţă, pericolele, 
este _ curajos, pe când cel ce suferă înfruntându-le este laş. Căci virtutea 
etică este legată de plăceri şi de dureri; într-adevăr comitem răul de 
dragul plăcerii, în schimb, de frica durerii, nu săvârşim binele” (E N II 
1104,5). 

în ce priveşte natura virtuţii, Aristotel analizează trei fenomene 
sufleteşti: afectele, facultăţile şi dispoziţiile habituale, şi se explică: „Numesc 
afecte (7Uxi3t|): dorinţa, mânia, teama, îndrăzneala, invidia, bucuria, 
prietenia, ura, regretul, emulaţia, mila şi, în general, toate cele cărora le 
urmează plăcerea sau durerea. Numesc facultăţi ceea ce ne dă posibilitatea 
să^ resimţim toate acestea, de pildă ceea ce ne face apţi să resimţim 
mânia, sau durerea, sau mila. Dispoziţii habituale numesc ceea ce ne 
determină să ne comportăm bine sau rău în ce priveşte afectele. De pildă, 
în ^Şătură cu faptul de a ne mânia, dacă reacţionăm cu violenţă sau cu 
slăbiciune procedăm rău, dar dacă păstrăm măsura, procedăm bine... Fără 
îndoială, nici virtuţile, nici viciile nu sunt afecte (fiindcă)... ne mâniem sau 
ne temem în mod spontan, pe când virtuţile presupun anumite intenţii 
deliberate... Virtuţile nu sunt nici facultăţi... (S'uv&peiq) fiindcă facultăţile ie 
avem de la natură, dar nu devenim buni sau răi în mod natural... Atunci 
rămâne ca ele să fie dispoziţii habituale... Dar nu este suficient să spunem 
că ea este un habitus (£^tţ = acţiune), ci ce fel de habitus este. Trebuie 
să spunem că orice virtute, în calitatea sa de virtute, perfecţionează şi pe 
cel ce o posedă şi opera acestuia. De pildă, virtutea ochiului face ca ochiul 
şi funcţia lui, să fie desăvârşite; căci virtutea ochiului este cea datorită 
căreia vedem bine...” (E.N. II, 1105 b, 4-110 c-a. 20). 

Se pune acum problema naturii specifice a virtuţii. Şi Aristotel spune: 
„In tot ce este continuu şi divizibil, pot fi sesizate plusul, minusul şi egalul. 
Egalul reprezintă un fel de mijloc (pEaoxtiq) între exces (tmepPoĂf|) şi 
insuficienţă (£/Ui£i\|Aq). Numesc mijloc al unui lucru ceea ce se află la o 
distanţă egală faţă de fiecare dintre cele două extreme, fiind unul şi acelaşi 
pentru oricine; iar mijloc în raport cu noi numesc ceea ce nu comportă 
nici exces, nici insuficienţă şi aceasta nu este nici unic, nici acelaşi pentru 

toţi... Astfel, orice cunoscător evită atât excesul, cât şi insuficienţa, căutând 
şi alegând măsura justă, dar această măsură justă nu în raport cu lucrul 
în sine, ci în raport cu noi” (E.N. II, 1106 a. 30-35-1106 b. 5). 

Pentru a înţelege mai bine calea de mijloc între extreme, să urmărim 
câteva exemple: De pildă, „curajul este linia de mijloc între laşitate şi 
îndrăzneala oarbă... în privinţa plăcerilor, linia de mijloc este cumpătarea, 
exces este desfrâul... Privitor la oferirea şi primirea de bunuri materiale, 
linia de mijloc este generozitatea, exces şi insuficienţă sunt risipa şi 
avariţia... în ce priveşte agreabilul, omul moderat este cel vesel, iar starea 
de spirit este veselia, excesul îl vom numi bufonerie şi pe cel ce-l comite 
bufon, iar pe cel căruia-i lipseşte cu totul veselia îl vom numi necioplit, şi 
caracteristica sa, grosolănie... Indignarea, la rândul ei, este linia de mijloc 
între invidie şi răutate...” (E.N. II, 1107 b - 1108 a, 25-1108 b). 

Şi acum se poate reda definiţia virtuţii etice, ca mesotes, astfel: 
„eoxiv apa T| âp£xf] £^n; 7tpoatp£xiKf| ev ţi£coxr|xi obca xrj Trpbq fipiotq, 
(bpiaoţt£vr| ^oyoo Kaî (bq av 6 cpp6vt|ioq opîaEtv (E.N. II, 1107 a) . 

De aici vedem aspectele esenţiale ale mesotes-ului va virtute etică, 
în primul rând este: E^iqrapoaipExiKri, adică un habitus dobândit prin 
voinţă, ceea ce înseamnă o deprindere. „TtpoaipEatq” determină o alegere 
deliberată, o preferinţă, o opţiune, o decizie. Adică o sinteză de raţiune 
şi dorinţă, ceea ce înseamnă „o dorinţă penetrată de raţiune”, sau o 
„raţiune animată de dorinţă”, fapt care se traduce cu „alegerea celor mai 
bune mijloace pentru a ajunge la scopul propus” 49 . 

în al doilea rând, virtutea constă ca esenţă „âv ţtEaoxrixi”, adică într-o 
dreaptă, echilibrată, orânduită măsură. Aceasta devine modul care oferă 
posibilitatea de determinare a virtuţii în general, sau a cumpătării în 
special, după cum precizează autorul însuşi, arătând că „exerciţiile fizice 
excesive, ca şi cele insuficiente, distrug vigoarea, Ia fel cum abuzul sau 
insuficienţa de băutură şi hrană periclitează sănătatea, pe când bine 
proporţionate, crează, dezvoltă şi conservă. Tot astfel se întâmplă şi în 
ce priveşte cumpătarea şi celelalte virtuţi... Cel ce profită de orice plăcere, 
neabţinându-se de la nici una, devine neînfrânat, iar cel ce Ie evită pe 
toate ca un sălbatic, devine insensibil. Aşadar, cumpătarea este distrusă 
atât de exces, cât şi de insuficientă, pe când mesotesul o salvează (E.N. 
II, 2, 1104 a). 

în al treilea rând virtutea este determinată, orânduită, impusă 
(poruncită) de raţiune „(bptaoţtEvţţ Âoyco”. Această precizare este de foarte 
mare importanţă, fiindcă atitudinea de mijloc potrivită pentru fiecare în 
parte (7tp6qfj|Liăq), nu stă la bunul plac al fiecăruia, adică nu este o dorinţă 
spontană şi hazardată, ci este rânduită de raţiune, de judecată. Aristotel 
consideră „logos-ul” ca ceva esenţial omului, ceea ce îl deosebeşte de 
animale. După el oamenii sunt vieţuitoare „logon ehon”. Logosul e partea 
raţională, îndrumătoare a sufletului omenesc, care conduce părţile iraţionale, 
patimile şi pornirile oarbe, cărora le dă măsura şi armonia . 

în fine, în al patrulea rând, mesotesul este determinat de cel ce 
dispune de înţelepciune (6 (ppoviţioq), de pricepere, de judecată, de 
chibzuinţă şi cuminţenie orientată practic spre un scop superior atât în 
ce-l priveşte pe el ca persoană, cât şi a mediului din care face parte. 
Este foarte importantă precizarea că virtutea este orânduită (opicav) de 
cel cu înţelepciune (6 (ppoviţiog) practică, fiindcă cel neînţelept nu reuşeşte 
să-şi rânduiască (cumpănească) bine lucrurile, şi cade în una din cele două 
extreme. Cel cu înţelepciune practică este oarecum deosebit de cel (6 
adcpoq) care dispune de o înţelepciune a gândirii pure, vizând exclusiv 
elementul raţional. El operează cu voiăq, care descoperă în el viaţa divină 
şi îl orientează spre contemplare, identică cu cea mai înaltă formă a fericirii. 
Deci, înţelepciunea practică operează cu „logosul”, care impune raţiunea 
peste părţile iraţionale ale sufletului şi determină virtutea etică (mesotes); 
pe când înţelepciunea speculativă, filosofică (aocpia) eliberată de orice 
legătură cu corpul şi ancorată în cunoaşterea contemplativă, a cărei esenţă 
este gândirea gândirii (voiţaecoq vofiaiq) devine virtutea dianoetică 
supremă. Această „6 Geopexiicoc; (3roq”, (viaţa contemplativă) reprezintă 
elementul divin al fiinţei umane. Am făcut această precizare pentru a 
înţelege mai bine sensul şi locul sophrosynei în gândirea lui Aristotel. 
Astfel, dacă la Platon, în „Charmides” acest concept se ridică până la 
înţelepciunea speculativ-filosofică a „cunoaşterii de sine”, la Aristotel 
rămâne închisă în mesotes ca virtute etică a înţelepciunii practice. 

în legătură cu mesotes-ul aristotelic trebuie să precizăm faptul că el 
nu se află într-o formă statică, ca un mijloc între două extreme, ci într-o 
formă activă şi dinamică. într-o reprezentare grafică, el nu se află, aşadar, 
în mijlocul unei linii dintre două extreme, ci pe culmea care le uneşte, 
fiindcă în raport cu binele suprem şi cu perfecţiunea, reprezintă punctul 
de cel mai înalt” (E.N. II, 1107 a, 5). Altfel spus, mesotesul nu înseamnă 
o „complacere” într-o „aurea mediocritas”, ci într-o continuă ascensiune 
spre mai bine 51 . Nicolae Hartmann arată că la Aristotel se disting două 
aspecte ale virtuţii. Primul, ca mijloc (|ieaoxr|<;) între două extreme. Al 
doilea ca înălţime nelimitată spre bine, fără abatere la stânga sau la 
dreapta 52 . De aici vedem că virtutea însăşi nu este o deprindere mecanică, 
o rutină lipsită de orice element creator, ci un act de voinţă impulsionat 
spre devenire şi perfecţiune. 

în esenţă, Aristotel adoptă virtuţile cardinale formulate de Platon. 
Cea mai însemnată dintre ele este dreptatea. „Ea este o virtute perfectă, 
nu în sens absolut, ci în raport cu altceva. Şi de aceea ea este privită în 
general ca o suverană a virtuţilor, mai strălucitoare decât liceafărul de 
seară, mai strălucitoare decât luceafărul de zi. De aici proverbul „Dreptatea 
concentrează în ea întreaga virtute”... Ea este perfectă pentru că cel ce o 
posedă poate face uz de virtutea sa şi în favoarea altora, nu numai pentru 
sine. Căci mulţi pot practica virtutea în chestiuni personale, dar sunt 
incapabili să o facă în cele privitoare la alţii... Aşadar, dacă omul cel mai 



Platon şi Aristotel din „Şirul filosofilor" de la mănăstirea Suceviţa. 

rău este cel ce face uz de răutate atât împotriva lui însuşi, cât şi împotriva 
prietenilor, omul cel bun este cei ce practică virtutea nu numai pentru 
sine, ci şi pentru alţii, căci lucrul dificil acesta este. Astfel înţeleasă, 
dreptatea nu reprezintă o parte a virtuţii, ci virtutea în întregime (oour| 
M-fcv obv r\ 5iKaioci)vr| ov UEpog âpexîiq, aXXa 6X.rj ocpexri egtiv). Din cele de 
mai sus reiese clar diferenţa dintre virtute şi dreptatea astfel concepută: 
dreptatea este identică cu virtutea, dar esenţa lor nu este aceeaşi, ci, în 
măsura în care se raportează al alţii, ea este dreptate, iar în măsura în 
care este o dispoziţie habituală propriu-zisă, este virtute” (E.N. V, 1129 
b. 25-1130 a 5-10). 

Spre deosebire de dreptate, care reprezintă aspectul altruist al virtuţii, 
bărbăţia şi cumpătarea se referă ca virtuţi la partea iraţională a sufletului. 
Curajul vizează sediul impulsivităţii (i!h)|iOEi88c;), iar cumpătarea, sediul 
dorinţelor, al poftelor (e7tiţh)|ir|xiK6v). Astfel curajul reprezintă mesotesul 
între teamă (laşitate) şi temeritate oarbă, (obrăsnicie nesăbuită) 
„Cumpătarea reprezintă măsura justă în ceea ce priveşte plăcerile” (E.N. 
III, 1117 b 25). „Pentru acesta este necesar - spune Aristotel - mai întâi 
să stabilim distincţia dintre plăcerile sufleteşti şi cele ale corpului. Să luăm 
ca exemplu dorinţa de onoruri sau dorinţa de studiu... Cei ce se bucură 
de asemenea plăceri nu sunt numiţi nici cumpătaţi, nici necumpătaţi... 
Cumpătarea deci trebuie raportată Ia plăcerile senzoriale, dar nici aici la 
toate, căci cei ce resimt plăcere datorită senzaţiilor vizuale, de exemplu 
în faţa culorilor, formelor sau imaginilor, nu sunt numiţi nici cumpătaţi, 
nici necumpătaţi. Şi totuşi s-ar părea că există şi în aceste plăceri, o 
măsură justă, precum şi un exces şi o insuficienţă...” (E.N. III, 1118 a. 5). 
Privind dorinţele, „unele par să fie comune tuturor oamenilor, altele 
particulare şi adăugate naturii. De exemplu, pofta de mâncare este 
naturală, căci orice om când simte nevoia, doreşte mâncare. Dar dorinţele 
oamenilor sunt diferite, nu toţi doresc acelaşi lucru... Necumpătaţii întrec 
în toate măsura, fie găsind plăcere unde nu Ie trebuie, fie mai mult decât 
trebuie, fie în mod vulgar, fie într-un fel nepotrivit. Lor le plac uneori 
lucruri ce nu s-ar cuveni să le placă (fiind detestabile), iar dacă le place 
ce se cuvine, le place mai mult decât trebuie şi se bucură de acestea în 
mod vulgar” (E.N. III, 1118 b. 25). „Cumpătatul însă păstrează măsura în 
legătură cu toate acestea. El nu găseşte plăcere în ceea ce place mai mult 
necumpătatului, ci mai degrabă asemenea lucruri îi provoacă dezgust, şi 
în general nu se bucură de ceea ce nu se cuvine. De altfel, nici una din 
plăceri nu-l delectează excesiv, nici nu suferă de lipsa lor, nici nu le 
doreşte decât cu măsură, nici mai mult decât trebuie, nici când nu trebuie. 
Plăcute fiindu-i cele care-i sunt utile pentru sănătate, sau pentru buna stare 
a corpului, el va tinde spre acestea cu măsură şi cuviinţă, iar dintre 
celelalte plăceri le va alege pe cele care nu-i periclitează sănătatea şi buna 
stare corporală sau nu se opune frumosului moral, şi nu-i depăşesc 
mijloacele materiale. Cel ce preferă să facă invers iubeşte plăcerile mai 


mult decât valorează ele, pe când omul cumpătat, dimpotrivă, se 
comportă conducându-se după regula raţională” (E.N. III, 1119 a, 15). 

Iată, în încheiere, profilul moral al omului cumpătat, aşa cum a dorit 
Aristotel să-l imortalizeze: „Omul superior este o personalitate, care trăind 
în mijlocul vieţii, nu este nici timid, nici temerar, care este măsurat în 
plăceri; care nu este nici încăpăţânat, nici slab; care este cu inima deschisă 
prieteneşte către lumea ce-l înconjoară, fără să fie mândru, este cu 
demnitate; care preţuieşte valoarea bogăţiei, dar care nu-şi leagă sufletul 
de ea, nici nu o risipeşte ca un uşuratec-, care se supune de bunăvoie 
legilor, dar care în anumite cazuri concrete, când ele nu sunt în acord cu 
conştiinţa sa, Ie completează cu toată cuviinţa; care nu dispreţuieşte buna 
părere a lumii despre sine, dar nici nu o supraevaluează; care nu jubilează 
în fericire şi în furtunile vieţii nu dă înapoi” 53 . 

întrucât Aristotel a reuşit să sistematizeze toate rezultatele ştiinţei 
din vremea sa, el rămâne un motiv de inspiraţie pentru ştiinţa modernă 
(Biologie, Fizică, Logică). Iar pentru teologie a avut o covârşitoare influenţă, 
atât pentru epoca patristică, cât şi pentru cea medievală, mai ales pentru 
filosofia şi etica tomistă şi neotomistă, fundamentate pe aristotelism. in 
secolul al VllI-lea influenţează şi pe filosofii şi savanţii arabi, Avicenna şi 
Averroes. 

Socotit ca cel mai complet filosof antic, Rafael i-a imortalizat chipul 
alături de Platon, şi tot în aceeaşi asociaţie, Biserica Ortodoxă Română, 
cinstindu-l, îl consideră al său, prin pictura mănăstirii Voroneţ. 


9 . STOICISMUL 


Stoicismul este un curent filosofic, cu un pronunţat caracter etic, 
întemeiat de Zenon (336—264), stabilit la Atena în jurul anului 300. „Era 
originar din Cition, ce se află în insula Cipru, un oraş grecesc care avea 
colonişti fenicieni” (D.L. VII, 1). îşi începe activitatea filosofică într-o galerie 
susţinută de coloane, pictată de cel mai renumit artist în domeniu, Polynot, 
numită rtonciTcri oxoa, de unde şi numele de „stoici”. Se afla la un loc 
retras şi liniştit, ferit de afluenţa mulţimii curioase. Discipolii se numeau 
la început „zenonieni”, iar apoi „stoicieni” (D.L. VII, 5). „Poporul atenian 
îl cinstea foarte mult pe Zenon, aşa cum dovedeşte faptul că i-a încredinţat 
cheile porţilor din zidurile cetăţii şi că l-a onorat cu o statuie din bronz 
(D.L. VII, c). Şi aceasta pentru că era înţelept, cultivând virtutea şi mai 
ales cumpătarea, după cum sună decretul dat de atenieni cu privire la el: 
„întrucât Zenon din Cition fiul Iui Mnaseias, s-a dedicat mulţi ani filosofiei, 

în cetate, şi a trăit ca un om vrednic în toate privinţele, îndemnând la 
virtute şi cumpătare pe tinerii care veneau Ia el ca să-i înveţe, 
îndreptându-i spre ce era mai bine şi dând tuturor, prin propria lui purtare, 
un model de urmat, în deplină armonie cu învăţătura pe care o 
propovăduia, poporul a găsit cu cale să-i aducă laudă lui Zenon din Cition, 
fiul lui Mnaseias, şi să-l încununeze cu o cunună de aur, în conformitate 
cu legea, pentru vrednicia şi cumpătarea lui, şi să-i ridice un monument 
funerar pe cheltuiala publică” (D.L. VII, 10). 

Din mărturia doxografilor reiese că ducea într-adevăr o viaţă 
cumpătată, „...avea gâtul plecat într-o parte, era uscat, foarte înalt şi 
brunet... avea pulpele groase, dar era firav şi slăbuţ... refuza cele mai 
multe invitaţii la masă. Se povesteşte că îi plăcea să mănânce smochine 
verzi şi să stea la soare... Mânca pâine cu miere şi bea vin puţin, cu 
buchet fin... Se spune că era foarte maleabil, încât de mai multe ori regele 
Antigonos a chefuit cu el şi că odată l-a luat cu alţi petrecăreţi la chitaristul 
Aristocles; Zenon însă s-a retras peste puţin. Se mai spune că evita 
contactul cu lume multă, încât se aşeza la capătul unei bănci, spre a fi 
scutit, cel puţin dintr-o parte, de asemenea neplăcere; şi nici nu se plimba 
cu mai mult de două sau trei persoane... Avea o fire posacă şi acră, şi o 
faţă crispată. Era foarte frugal. Dacă dojenea pe cineva, o făcea scurt, fără 
vorbe multe, ţinându-se la distanţă... Era de părere că în discuţii trebuie 
vorbit apăsat cu voce tare ca actorii, dar să nu deschidem gura prea mare, 
cum fac oamenii care vorbesc mult, dar fără şir... Arăta cea mai mare 
oţelire şi frugalitate; hrana pe care o folosea nu era pregătită pe foc, iar 
haina pe care o purta era subţire... Numea frumuseţe floarea cumpătării, 
sau cumpătarea floarea frumuseţii... El devenise aproape proverbial, ca un 
termen de comparaţie, spunându-se, de pildă: „mai îndurător ca Zenon 
filosoful , sau: „mai cumpătat decât Zenon”. Epitaful compus pentru el, 
face să rămână pentru eternitate lauda vieţii lui cumpătate: „Drumul spre 
aştri a aflat, cumpătat doar trăind” (D.L. VII, 1, 13, 14, 16, 20, 23, 27, 29). 

Urmaşul lui la conducerea şcolii a fost Cleantes din Assos (322-232), 
iar succesorul acestuia a fost Hrysip (277-210). Acesta din urmă a fost 
un excelent logician, polemist şi dialectician. Atât Zenon, cât şi discipolii 
şi succesorii lui ne-au lăsat importante cărţi de etică, care tratează diverse 
probleme, prin care putem pătrunde în tainele gândirii lor. 

Stoicismul a depăşit „graniţele” Atenei odată cu răspândirea în lume 
a culturii şi civilizaţiei în perioada elenistă, un centru important devenind 
Roma, iar susţinătorii promotori de frunte fiind: Seneca, Epictet si Marc- 
Aureliu 54 . 

înainte de a vedea însă concepţia lor etică în general şi cea despre 
virtutea cumpătării, în special, trebuie să dezbatem la început fizica lor. 

Inspirându-se din Heraclit, stoicismul promovează panteismul şi 
fatalismul caracteristic. Ei spun că „există două principii (dcpxrj) în univers, 
unul activ şi altul pasiv. Principiul pasiv este o substanţă fără calitate, adică 


materia, iar cel activ este raţiunea ( Xoyoc ;) iminentă din această substanţă” 
(D-L. VII, 134). Principiul activ are mai multe aspecte după care primeşte 
şi denumiri particulare: divinitatea (0eo<;) raţiunea (T-oyoţ) care reprezintă 
ordinea şi măsura în devenirea naturii; destinul (eiţiapţiăvri), suflul cald de 
natura focului (7tV£î3|J.a, Trup), sau focul artist (itup xe/vucov) creator. Acesta 
din urmă, focul artist, este TtVEbpa, Z6yoţ, adică creatorul şi conducătorul 
lumii până la conflagraţia universală (£K7x6pcootc;) care va fi tot prin foc. 
Aceasta are un caracter purificator şi periodic, fiind emanaţie şi absorbire 
a „logosului”, la sfârşitul Marelui An. După părerea stoicilor natura este 
un foc artist ce păşeşte pe calea creaţiei, ceea ce-i tot una cu un suflu 
de foc dotat cu artă” (D.L. VII, 156). în 7tV£X)p,a care e 7tîp şi A.oyo<; 
locuiesc şi arcEpţiaxtKOÎ Zoyot - adică raţiuni seminale, care sunt germenii 
tuturor lucrurilor care se produc în decursul evoluţiei lumii. Ele există în 
univers şi în noi constituind partea generatoare. „Toate lucrurile se întâmplă 
în conformitate cu destinul (ripappevri) aşa cum spune Hrysip în tratatul 
său „Despre destin..." Destinul e definit ca un lanţ neîntrerupt de cauze 
prin care se produc lucrurile, sau ca raţiune (Zoyoţ) în conformitate cu 
care se desfăşoară lumea” (D.L. VII, 149). în acelaşi timp „lumea este 
guvernată de logos (raţiune cosmică) şi de Tcpovoux (providenţă). Raţiunea 
pătrunde în toate lucrurile printr-o tensiune (xovoc,), care Ie asigură 
coeziunea de a-şi menţine fiinţa şi părţile (D.L. VII, 138). De aici vedem 
că stoicii promovează un pateism materialist, adică o teologie în care 
Dumnezeu este materia. Zenon ca şi Hrysip spun că „substanţa divinităţii 
este lumea întreagă şi cerul” (D.L. VII, 148). Aceasta înseamnă că şi omul, 
făcând parte din lume, trebuie să fie cât mai asemănător, mai apropiat şi 
identic cu natura, lumea. Este un animal dotat cu raţiune, viaţă şi 
inteligenţă, se exprimă Hrysip în tratatul său „Despre providenţă...” Este 
înzestrat cu suflet, de unde reiese că sufletele noastre sunt frânturi rupte 
din sufletul lumii” (D.L. VII. 143). Aceasta înseamnă că natura sufletului 
se întemeiază pe sufletul cald, devenit un suflet foc (TiVECţiaj 7rup), 
conţinând în el o fărămitură din focul universal. El posedă asemenea lui, 
acea tensiune „xovoţ” aflătoare în simţuri cu prelingire până în partea 
conducătoare a raţiunii: x6 lîyEţioviKOV. Acest „tonos” se află în lucruri şi 
în fiinţe sub o formă gradată. Astfel, în pietre el este „’â^tg”; în plante: 
..cp-bcnţ”; în animale: \|/x>xrî, iar pentru om f|y£|_ioviK'ov. Aceasta înseamnă 
că numai omul are sufletul raţional. Sediul lui este în inimă, spun stoicii, 
asemenea lui Aristotel „Prin partea conducătoare a sufletului... se nasc re¬ 
prezentările, pornirile din care se produce vorbirea raţională” (D.L. VIL 159). 

De aici vedem că viaţa în conformitate cu natura este o viaţă 
virtuoasă, „fiind scopul către care ne mână natura”, spune Zenon în tratatul 
său „Despre natura omului”. Hrysip în prima carte a lucrării sale „Despre 
scopuri” arată că „a trăi în conformitate cu virtutea este deopotrivă cu a 
trăi în acord cu experienţa nousului naturii, căci natura noastră individuală 

este o parte a naturii întregului univers” (D.L. VII, 87). „Prin natura cu 
care viaţa noastră trebuie să fie de acord, Hrysip înţelege atât natura 
universală, cât mai ales natura omului, în timp ce Cleantes spune că numai 
natura universului trebuie să fie urmată... Virtutea, susţin ei, este o 
dispoziţie armonioasă, un lucru care merită să fie ales pentru el însuşi.. 
Mai mult, fericirea constă în virtute, căci virtutea e acea stare a spiritului 
care tinde să facă armonioasă întreaga viaţă. 

Când o fiinţă raţională este pervertită, aceasta se datoreşte amăgirilor 
externe sau, uneori, influenţei celor cu care se asociază; căci impulsurile 
date de natura fiinţei umane nu sunt niciodată perverse” (D.L. VII, 89). în 
legătură cu virtutea ca formă exclusivă a fericirii se ridică şi problema 
bunurilor care ar juca un rol de influenţă asupra fericirii. Stoicii neagă acest 
fapt, spunând că toate bunurile exterioare sunt indiferente fericirii omului. 
Au . *? st în ? ă j' _ stoici care au ..negat că virtutea singură e suficientă 
(fericirii), ci sănătatea e necesară şi anumite mijloace băneşti si tăria 
(puterea) (D.L. VII, 128). 

Stoicii împart virtuţile în două: primare şi subordonate acestora. Cele 
primare sunt cele patru virtuţi cardinale „lansate” de Platon: înţelepciunea 
(aocpia) curajul (dvSpeta); dreptatea (SiKoaocnovTj) şi cumpătarea 
(acorppoo-uvri). Cele subordonate sunt: mărinimia, înfrânarea, prezenţa de 
spirit, hotărârea bună. înfrânarea, corespunzătoare sophrosynei este 
dispoziţia de a nu ne lăsa niciodată învinşi în ceea ce priveşte dreapta 
judecată (koyoqopftoq) sau deprinderea de â nu ne lăsa biruiţi de plăcere 
(D.L. VII, 92). Virtuţiile cardinale se armonizează între ele spre a se împlini 
în virtutea dreptăţii. Pe lângă aceasta, stoicii susţin că virtuţile se implică 
una pe alta Şi că posesorul uneia, le posedă pe toate, întrucât virtuţile au 
principii comune, cum spune Hrysip în prima carte a lucrării „Despre 
virtuţi”. Apollodoros în a sa „Fizica după şcoala veche" şi Hecaton în 
cartea a treia a tratatului său „Despre virtuţi”, spun că „dacă un om 
acţionează printr-o alegere inteligentă, uneori cu curaj, alteori pe calea 
unei juste distribuiri şi alte ori cu măsură, el este, totodată, înţelept, 
curajos, drept şi cumpătat. Fiecare dintre virtuţi are o anumită parte 
specifică pe care o cuprinde; de exemplu, curajul se ocupă de lucrurile 
care trebuiesc suportate, cuminţenia cu actele care trebuiesc săvârşite, cu 
acelea de la care trebuie să ne abţinem... La fel fiecărei virtuţi aparţine 
sfera ei proprie. înţelepciunii îi sunt subordonate sfatul bun şi înţelegerea; 
cumpătării, disciplina şi ordinea; justiţiei, echitatea si egalitatea; curajului 
neşovăirea şi tăria” (D.L. VII, 125-126). 

Binele Suprem ca frumos constă în faptul că el „posedă pe deplin 
proporţiile numerice cerute de natură sau are o armonie desăvârşită. Există 
patru feluri de frumos, anume: ceea ce este drept, curajos, orânduit şi 
înţelept, căci numai sub aceste forme sunt realizate faptele frumoase” (D.L. 
VII, 100). De aici observăm că prin virtuţile cardinale se realizează în 

112 


sufletul omenesc armonia existentă în natură. Aceasta este frumuseţea 
cosmică din lume, care implică concordanţa sufletului cu el însuşi. Iar 
acesta este Binele Suprem (Summum Bonum). Ca o consecinţă firească a 
acestui fapt este că „bunurile sufleteşti cuprind virtuţile prudenţei, justiţiei, 
curajului, cumpătării şi celelalte, pe când opusele lor sunt reale, anume: 
imprudenţa, injustiţia şi celelalte (D.L. VII, 102). 

Pentru stoici între virtute şi viciu nu există nici un intermediar. La 
Aristotel era mesotesul. Stoicii sunt foarte categorici, afirmând că cine nu 
este înţelept, este nebun, deoarece nefiind cuminte, face totul din nerozie, 
care-i aproape de nebunie” (D.L. VII, 124). 

con textul celorlalte trei virtuţi cardinale, apare virtutea 
cumpătării cu obiectiv specific însă, în a vindeca afectele, sau pasiunile. 
Dacă virtutea asigură ordinea şi armonia sufletului după modelele 
universale, afectele sau pasiunile (7tdrdr|) sunt boli ale sufletului (voooiTfjq 
WCH?)’ iar înţeleptul, filosoful era socotit medicul care le vindecă. Cel ce 
nu ascultă vocea raţiunii este dominat de afecte, având raţiunea subjugată 
^5 ^ icii es * e considerat: „phaulos” (om de calitate inferioară, rău, 
vătămător, prost, neglijent); sau „afron’ (fără minte, nebun, prost, 
nătărău) . 

Dar să vedem mai îndeaproape şi mai exact care este concepţia 
stoică cu privire Ia pasiuni sau afecte şi prin ce se evidenţiază virtuţile 
cardinale, (inclusiv cumpătarea) în tămăduirea vieţii sufleteşti. Zenon arată 
că perversiunea minţii dă naştere la pasiuni ( 7 tort)r|) care sunt tot atâtea 
cauze de tulburare. Această perversiune a minţii provine dintr-o 
considerare eronată a lucrurilor (e’k 5â xcov \|/£u8d5v £ 7 ayîv£adat xfjv 
5iaaxpo(pr|v £7ti TTjv Siaviav). Pasiunea (Ko.i}oq) e definită ca fjdA.oyoţKod 
Jtapa, adică o mişcare iraţională a sufletului contra firii. în continuare 
Zenon spune că pasiunea este un impuls iraţional care creşte în mod 
exagerat (oppfj TtteovdCouaa) (D.L. VII, 110). Aici e vorba de o creştere 
"ioră (exagerată) a impulsului, de care raţiunea (hegemonikon) nu are 
grijă, sau preocupare, la unii indivizi, să o controleze şi să o domine. 

Cele patru mari categorii de pasiuni sunt: 

1. Zikri (durerea) o strângere neraţională a sufletului. Speciile ei sunt: 
mila, invidia, gelozia, rivalitatea, tulburarea, supărarea, îndurerarea, supliciu, 
prăbuşirea. 

2. cpo(3oţ (frica) este o aşteptare a răului. Intră următoarele emoţii: 
teroarea, şovăiala, ruşinea, groaza, panica, anxietatea. 

3. £7tiţh)ţua (dorinţa) este o poftă neraţională, sub care sunt rânduite 
stările următoare: lipsa, ura, părtinirea, mânia, iubirea, pica, ciuda. 

4. iÎSovtî (plăcerea) este o exaltare iraţională, care rezultă din ceea 
ce pare a fi demn de alegere. Ea cuprinde: încântarea, bucuria de răul 
a| tuia, desfătarea, bucuria violentă. 

Aceste forme de pasiuni pot fi corectate de trei stări emoţionale 
bune, fiind întemeiate pe raţiune. 

1) %ocpîx (bucuria) opusul plăcerii. Este o exaltare justificată de raţiune. 

2) eij^cxfkia (prudenţa) opusul fricii, este o evitare bazată pe raţiune. 

3) poio^riaiq (voinţa) este opusul poftei, întrucât este o dorinţă 
raţională (D.L. VII, 111-116). 

De aici vedem că înţeleptul va acţiona totdeauna cu dreaptă raţiune 
„'koyoq 6pt>6q şi nu-şi va da asentimentul sau adeziunea la un lucru fals. 
Impulsul spre acţiune (6pţtr|) la animale este dat de senzaţie şi de 
reprezentare ((pocvxcxGtot). La om se impune adeziunea raţiunii 
(ouyKaTCitfeoiţ) în urma unei drepte judecăţi. Dacă la Platon şi Ari’stotel 
sufletul avea şi părţi iraţionale (aXoyov ţtepoc, xffg \|n))(î1<;), care erau 
SŢtvOuţuo^ şi tLupoţ, la stoici dirijarea se face prin conducerea raţională 
(riYEţuviKOv). De aici se vede încă o dată caracterul raţional, intelectualist 
al moralei stoice. 

Apreciind cu hotărâre că pasiunbile sau afectele sunt judecăţi false, 
prin dreapta judecată (A,oyo<; opi^og) se ajunge la eliberarea de sub 
dominaţia lor. Şi această eliberare se numeşte „ânadria” (adică „lipsă de 
pasiuni ), în sens de dobândire a libertăţii depline, menită să aducă 
liniştea, pacea, ordinea, echilibrul, armonia sufletului, prin simfonia virtuţilor. 
Apatheia este însă o izbândă a înţeleptului. „Numai înţeleptul este liber, 
P e când oamenii răi sunt sclavi, deoarece libertatea este puterea de a 
acţiona cum vrea (aii)X07tpayia) pe când sclavia înseamnă lipsa acestei 
puteri... Nu numai că înţelepţii sunt liberi, dar sunt şi regi, regalitatea 
fiind o conducere fără dare de socoteală, pe care nimeni în afară de 
înţelepţi nu o pot avea... deoarece cunoaşterea binelui şi a răului este un 
atribut necesar stăpânitorului, şi nici un om rău nu posedă această ştiinţă, 
înţeleptul e infailibil, nefiind supus greşelii. De asemenea sunt inofensivi, 
pentru că nu vatămă nici pe alţii, nici pe ei înşişi. în acelaşi timp n-au 
milă şi nici nu iartă pe nimeni, nu trec niciodată cu vederea pedepsele 
fixate de lege, întrucât indulgenţa şi mila şi chiar echitatea sunt semne 
ale unui spirit slab, care arată bunătate, în loc de severitate; nici nu 
socotesc că pedepsele sunt prea severe... înţeleptul nu se miră de nici 
un lucru care pare extraordinar... nici nu va trăi în singurătate, căci în 
mod firesc, el e făcut pentru societate şi acţiune. Dar el se va supune 
exerciţiilor, ca să-şi sporească puterea de rezistentă a trupulu” (D L VIII, 
121-123). ’ 

Scoţând din sufletul omenesc afectul, morala stoică îl face pe înţelept 
nepătimitor, dar în acelaşi timp el devine şi foarte rigid, îngheţat de 
raţiunea care îl face insensibil. Dacă va avea un caracter ferm, acesta va fi 
închis în sine însuşi ca stânca de granit... 

Se pune problema, în ce fel poate dobândi cineva libertatea, dacă 
0 mul este supus destinului? Este adevărat că aceasta este învăţătura stoică, 
clar libertatea este dată de faptul că înţeleptul se înscrie în destin, ca în 
c eva ce îl este necesar, fiindcă afectul lui este o fărămitură clin natura 
cosmică, din raţiunea universului. în ea sălăşluieşte acelaşi logos cu care 
cooperează şi destinul. Aşa că, omul ori se supune destinului şi îl urmează, 
ori destinul îl „târâie” după el, ca pe un câine - să zicem — legat de căruţă, 
care dacă nu urmează de bună voie mersul căruţei, va fi târât de ea... 

Vrednic de luat în seamă este modul în care Epictet redă libertatea 
raţională a filosofului, descătuşat de orice pasiuni şi prejudecăţi: „Adevărata 
libertate este eliberarea de părerile false şi „uzul reprezentărilor”, adică al 
imaginilor senzoriale: tiranul dispune de capul meu, de bunurile mele, de 
reputaţia mea, de prietenii mei, dar nu dispune de judecăţile mele, căci 
nimeni nu mă poate sili să gândesc ceva ce nu gândesc. Trebuie să mor. 
Dar trebuie neapărat să mor gemând? Trebuie să fiu întemniţat. Dar trebuie 
să mă plâng? Trebuie să fiu exilat. Dar cine mă poate împiedica să plec 
surâzând, cu inima sus şi împăcat? Pentru om, binele şi răul se află în 
judecata şi virtutea sa. Dacă judecata şi voinţa sunt sănătoase şi drepte, 
ele dau omului toată fericirea de care e în stare. Chiar dacă e supus ceiei 
mai cumplite torturi, stoicul nu admite că e nenorocit şi spune: „Aşteaptă 
puţin, o reprezentare a mea! Lasă-mă să văd ceea ce eşti şi care e obiectul 
tău, lasă-mă să te încerc!” Capabil să confirme sau să conteste 
reprezentările, omul — fie el sclav sau rege — porunceşte tuturor lucrurilor 
şi ajunge egal zeilor; el nu mai e opera lui Dumnezeu, ci un „fragment 
din Dumnezeu...” 56 . 

Din cele până acum tratate putem reţine prezenţa virtuţii cumpătării 
în etica stoică sub două forme. în primul rând, ca virtute, sub forma 
sophrosynei, alături de celelalte trei virtuţi cardinale, armonizează firea în 
ea însăşi orientând-o spre frumuseţea cumpătării morale (xo koAov) şi spre 
idealul lui „Summun Bonum”. în al doilea rând, prin dreapta judecată 
-Aoyoi; op-doţ” aduce lumină, destrămând impulsurile spre acţiune ale 
afectelor sau pasiunilor, care crează după stoici, o pervertire a judecăţii şi 
o înrobire morală. Astfel, „logos othos” eliberează de patimi şi aduce 
..apatheia”, pe măsură să proclame înţeleptului libertatea, ca stăpânire de 
sine şi forţă de caracter. 

Dată fiind asemănarea virtuţii stoice cu cea creştină sub aspectul 
fermităţii caracterului şi a dobândirii apathiei, s-a emis părerea influenţei 
Şi chiar a dependenţei moralei creştine de cea „stoică 58 . Dacă este adevărat 
că a existat o influenţă la unii dascăli ai Bisericii a unor aspecte ale 
învăţăturii despre Logos, formulată iniţial de Heraclit 58 şi preluată de stoici, 
Promovarea milei şi a smereniei în morala creştină, şi negarea lor în cea 
stoică, crează un hiatus irevocabil între cele două etici. 

10 . EPICUR 
(342—270 î. Hs.) 


Dacă stoicismul pune cumpătarea printre virtuţile de prim ordin 
(primare) menită să creeze „hegemonia” raţiunii asupra afectelor, 
epicurismul va face din cumpătare un mijloc de determinare a plăcerii şj 
de evitare a durerii, o adevărată artă de a trăi. 

Contrar detractorilor şi urmaşilor care i-au compromis învăţătura, 
Epicur a „avut o gândire şi o sensibilitate delicată” 59 . 

S-a născut la Samos în 342. Tatăl său, Neocles, venise aici ca şi 
colon atenian şi era învăţător de gramatică. Fiind cel mai în vârstă, din 
cei patru fraţi, încă de la 14 ani îşi ajută tatăl în activitatea sa. La 18 ani 
va merge la Atena ca efeb, pentru satisfacerea stagiului militar. încă de 
copil ia cunoştinţă la Samos de filosofia lui Platon. O va reîntâlni-o la 
Atena, când va audia cursurile lui Xenocrate. Nu-I va atrage însă deloc. 
El va formula un cu totul alt sistem filosofic. Moartea lui Alexandru 
Macedon (323) va determina la Atena tulburări, care îl vor pune în situaţia 
de a se retrage la Samos, şi de aici, alături de toţi colonii expulzaţi, va 
ajunge la Colofon. Aici ţine cursuri de filosofie. Se reîntoarce la Atena pe 
la 306 şi întemeiază şcoala sa filosofică într-o grădină pe care o cumpărase 
aici. Stă aici 36 de ani, adică până la moartea produsă la vârsta de 72 
de ani (270) în urma unor suferinţe de calculi biliari şi de colici renali. A 
avut foarte mulţi prieteni şi foarte mulţi adepţi. Nu a pus nici un fel de 
onorariu pentru cei ce se împărtăşeau din înţelepciunea sa. Darurile primite 
de la prietenii bogaţi le punea la dispoziţia şcolii. Avea o sănătate şubredă 
şi ducea o viaţă foarte cumpătată, mulţumindu-se cu „pâine goală şi apă” 
(D.L. X, 1-11). Astfel, el scria unui prieten: „Trimite-mi puţină brânză şi 
apoi eu am să fac un prânz excelent” 60 . Strictul necesar - zicea el - 
trebuie să fie suficient fericirii înţeleptului. Cu pâine de orez şi puţină apă 
cineva poate să fie mai fericit decât Jupiter” 61 . La fel se exprimă şi stoicul 
Seneca despre „binecunoscutul dascăl al plăcerii”, arătând că Epicur „avea 
zile când abia îşi astâmpăra foamea ca să vadă dacă lipsea ceva 
deplinătăţii şi perfecţiunii plăcerii sale, şi cât anume lipsea şi dacă merita 
să-şi dea cineva osteneala să-i împlinească această lipsă” (Scrisori către 
Licilius, XVIII, 5-10). La fel şi discipolii săi, „duceau o viaţă foarte simplă 
şi frugală, iar băutura lor era apa” (D.L. X, 11). 

Epicur vrea să găsească remedii pentru suferinţele omeneşti: oamenii 
sunt tulburaţi de misterele universului şi se cred supuşi necesităţii 
destinului; se tem de moarte şi de pedepsele de dincolo de mormânt şi 
le e frică de zeii rău voitori; în sfârşit nu ştiu să reziste la durere, şi 
bunurile materiale nu le ajung niciodată” 62 . 

Pentru împlinirea acestui deziderat eliberator şi a obţinerii liniştei în 
care sufletul să se regăsească pe el însuşi, Epicur se apropie de natură, 
unde întreaga existenţă se exprimă prin legi ale cauzalităţii fenomenelor... 
£1 porneşte de Ia concepţia lui Democrit, pe care o prelucrează original. 
Ca şi înţeleptul din Abdera, Epicur spunea că lumea nu a luat naştere 
„ex nihilo”, ci că materia a fost dintru început şi este veşnică. Ea nu poate 
fj divizată total, fiindcă atunci ar dispărea. Atomul este substratul 
neschimbat al tuturor lucrurilor. Amestecul atomilor determină mirosul, 
culoarea şi căldura. Chiar şi sufletul este format de atomi, adică într-o 
materie extrem de fină, ca aerul, suflarea, focul, căldura... El are o parte 
neraţională răspândită în tot corpul în ficat şi în inimă 63 . Partea raţională 
este spiritul sau inteligenţa. El este în piept şi este organul raţiunii şi al 
voinţei 64 . Acesta este centrul vieţii. Când acesta îşi opreşte funcţionalitatea, 
apare moartea. Ca şi corpul, sufletul se descompune după moarte în 
atomii din care a fost format. Dar moartea nu trebuie să ne sperie, spunea 
Epicur, fiindcă noi nu ne întâlnim cu ea niciodată. Atât timp cât suntem 
în viaţă, moartea nu există, iar când există moartea, nu mai suntem noi 
(D.L. X, 125). 

în lucrarea „Marele rezumat” şi în prima parte din tratatul „Despre 
natură”, Epicur arată că „universul consistă din corpuri şi din vid. Existenţa 
corpurilor este atestată peste tot de simţuri, din care lucrul necesar este 
probat prin raţionament” (D.L. X, 39). „Atomii sunt necontenit în mişcare 
veşnică” (D.L. X, 43). Datorită acestui fapt, obiectele formate din atomi 
emană ceva ce se exercită asupra organelor noastre de simţ şi creează 
senzaţiile (D.L. X, 49) şi astfel acestea devin modul de cunoaştere, de 
determinare a adevărului, după cum se exprimă Epicur în al său „Canon” 
(Logică) (D.L. X, 31). „Orice raţionament este dependent de senzaţii” (D.L. 
X, 32). Dacă apare greşeala, nu senzaţia e vinovată, ci raţiunea care nu 
le determină şi nu le exprimă cu exactitate. 

Cunoscând scopul-intenţie al filosofiei lui Epicur, ca şi concepţia sa 
despre natură şi despre suflet, putem înţelege şi etica sa. „Partea privitoare 
la etică tratează despre lucrurile pe care trebuie să le alegem şi pe care 
trebuie să le evităm; o putem găsi în cărţile: „Despre felurile de viaţă”, în 
„Scrisori” şi în tratatul „Despre scop” (D.L. X, 30). Astfel „epicurienii afirmă 
că există două pasiuni - 7tccâT| (afecte, stări sufleteşti, pasiune), plăcerea 
Şi durerea , care se produc în orice fiinţă, şi că prima e potrivită (oiiceîbv 

= proprie) firii; iar cealaltă străină, nepotrivită (âÂAoxpiov) oricărei fiinţe; 

cu ajutorul lor se stabileşte ce trebuie ales şi ce trebuie evitat” (D.L. X, 
34). „Ca dovadă că plăcerea este scopul, este dat de faptul că vietăţile 
de îndată ce s-au născut, îmbrăţişează plăcerea şi resping durerea şi 

acestea le fac de la natură, fără a raţiona. Din propria noastră experienţă 

deci noi evităm durerea” (D.L. X, 137). 

Vedem însă de la început, că etica lui Epicur nu are un caracter 
mtelectualist-speculativ, ci practic-aplicativ. Ea ne învaţă cum să căutăm şi 

să găsim plăcerea, care este cerută de fire şi cum să evităm durerea, 
străină firii. Filosofia lui Epicur este astfel o ştiinţă a vieţii, o artă de a 
trăi. 

Să urmărim însă mai departe desfăşurarea acestei arte şi să 
determinăm virtutea cumpătării, pe care o impune. 

• După cum se exprimă Epicur, „prin plăcere înţelegem absenţa 
suferinţei din corp şi a tulburării din suflet”, (D.L. X, 131). Aici este 
formulată definiţia plăcerii, vizând: omovia (lipsa suferinţei din corp) şi 
âxapa^la (starea de linişte, lipsa de tulburare a sufletului). La acesta se 
ajunge printr-o măsurare-calcuiare a plăcerilor, printr-o autonomie morală 
şi prin înţelepciunea practică ducătoare la virtute. în toate acestea este 
implicată virtutea cumpătării, cum vom vedea mai departe. 

După cum am arătat, Apicur susţine că atât corpul cât şi sufletul 
sunt formate din atomi în mişcare. Anumite mişcări ale atomilor crează 
anumite combinaţii, şi acestea duc la stări de agitaţie, de tulburare, atât 
în trup (aap^ - carne), cât şi în suflet. Tulburările din corp sunt stări de 
nesănătate, iar cele din suflet sunt neplăcute, prin agitaţia care le frământă. 
Aceste tulburări sunt stări dureroase, neaparţinătoare firii, contrare ei. Ele 
trebuiesc înlocuite prin plăcere. Dar nu orice fel de plăcere. De pildă, 
sănătatea trupului nu poate fi asigurată prin excese şi abuzuri în mâncare 
şi băutură. Acestea sunt cauze ale nesănătăţii, fiindcă aduc tulburări. Aşa 
că i se impune cultivarea frugalităţii când e vorba de mâncare, şi a 
sobrietăţii când ne referim la băutură. Astfel, virtutea temperanţei sau a 
măsurii juste duce la cntovîa — sănătatea trupului, ca absenţă a suferinţei. 
Acesta este primul aspect al plăcerii ca artă de a trăi. Cel de al doilea 
aspect, al lipsei de tulburare sufletească: - ocTOcpa^la, este dat de o 
alegere selectiv raţională a plăcerilor, după următoarele criterii: 

1 . Măsurarea, sau judecarea plăcerilor, (cru|u.|j.£i;pr|ox3 introduce ideea 
de măsură, dreapta judecată în aprecierea justă a valorii plăcerilor: „nu 
trebuie să alegem ori ce fel de plăcere ar fi, ci adesea renunţăm la multe 
plăceri, când din ele decurge o neplăcere mai mare pentru noi. Şi de 
multe ori considerăm multe suferinţe preferabile plăcerilor, dacă suportarea 
timp îndelungat a unor chinuri ne aduce, ca urmare, o plăcere mai mare... 
De aceea, nu orice plăcere este de ales... precum nu orice suferinţă trebuie 
totdeauna evitată" (D.L. X, 129). 

Originalitatea eticii epicureice este dată de faptul că durerea însăşi 
poate dinamiza, preluând plăcerea. O suferinţă continuă în trupul (oocp^ 
= carnea) nostru nu durează mult; dimpotrivă, suferinţa dacă e extremă 
ţine foarte scurt timp şi chiar acel grad de suferinţă care întrece plăcerea 
cărnii nu durează mai multe zile în şir. Boala de lungă durată îngăduie 
chiar un exces de plăcere asupra suferinţei în trup” (D.L. X, 140). Ca unul 
care şi-a trăit morala, el ne explică acest fapt într-o formă concretizată în 
scrisoarea adresată unui prieten al său: „Ţi-am scris în această zi fericită, 
care-i şi cea din urmă a vieţii mele. Suferinţele mele din pricina retenţiei 

urinei şi a dezinteriei sunt la paroxism, şi întru nimic nu-şi micşorează 
intensitatea lor; dar tuturor acestor dureri le opun fericirea pe care o simt 
în suflet, amintindu-mi convorbirile noastre trecute...” (D.L. X, 22). 

Tot în această măsură, sau dreaptă judecată a plăcerii intră şi dorinţa 
ca atitudine faţă de bunuri. Astfel, dintre dorinţele noastre, unele sunt 
fireşti şi necesare; altele sunt fireşti, dar nu sunt necesare, iar altele-nu 
sunt nici fireşti, nici necesare, ci se datoresc unei plăceri iluzorii... (D.L. X, 
149). „Iar dintre dorinţele necesare, unele sunt necesare pentru fericirea 
noastră, altele pentru ca trupul să^ fie ferit de suferinţă, iar altele sunt 
necesare pentru trai” (D.L. X, 127). în concret, dorinţele necesare se referă 
la necesităţile fiziologice de prim ordin: mâncarea, băutura, dormitul. Aici 
intervine dreapta judecată care fixează: ce, cât, cum se satisface această 
dorinţă. La fel şi în dorinţele naturale şi ne-necesare, precum: dorinţa 
sexuală, gloria, bogăţia. înţeleptul le va judeca dozajul, putând renunţa la 
ele, precum Epicur însuşi a făcut, rămânând celibatar şi neparticipând la 
viaţa publică spre a-i aduce glorie şi bogăţie. Cea de a treia categorie de 
dorinţe se exclude de la sine, fiindcă ce este ne-natural şi ne-necesar este 
opus naturii. 

Aşadar, „nici o plăcere nu-i în sine un rău, dar lucrurile care produc 
anumite plăceri prilejuiesc uneori necazuri mai mari decât plăcerile însăsi” 
(D.L. X, 141). 

2. a-uxocpKEia, sau autonomia morală, caracteristică tuturor filosofiilor 
reprezintă o independenţă faţă de lucrurile din afară, de vuietul tulburător 
şi nebunesc al lumii, precum şi capacitatea de a formula un principiu moral 
călăuzitor în viaţă. Raportată la bucuriile vieţii, plăcerea determinată de 
autarkeia înseamnă o îndestulare cu ceea ce posezi. Nu mulţimea bunurilor 
aduce plăcere, nici excesul folosirii lor, ci îndestularea cu ce ai şi tem¬ 
peranţa, dreapta judecată şi discernământul în folosirea lor. „fot aşa 
socotim ca un mare bine independenţa faţă de lucrurile din afară 
(autarkeia) nu aşa ca să ne mulţumim cu puţin în toate cazurile, ci aşa să 
fim mulţumiţi cu puţin, dacă nu avem mult, fiind pe deplin convinşi că 
se desfată de abundenţă în modul cel mai plăcut aceia care au mai puţină 
nevoie de ea şi că orice e firesc se procură uşor, şi numai ce e lipsit de o 
valoare reală e greu de procurat. O mâncare simplă ne face tot atât de 
multă plăcere, ca şi o masă scumpă, o dată ce suferinţa din cauza lipsei 
a fost înlăturată, pe când pâinea şi apa dau cea mai înaltă plăcere posibilă, 
dacă sunt prezentate celui ce duce lipsa lor. De aceea, a te obişnui cu o 
mâncare simplă şi ieftină împlineşte tot ce este necesar pentru sănătate, 
dă putinţă unui om să facă faţă fără multă caznă la cererile necesare ale 
vieţii, îl pune într-o dispoziţie mai bună, şi îl face să nu se teamă de 
loviturile soartei” (D.L. X, 130-131). 

3. <ppovr|cn.<; - înţelepciunea practică (asemenea lui Aristotel şi diferită 
de Platon care o consideră speculativă) determină totdeauna virtutea, iar 
cumpătarea îi temeluieşte afirmarea valorică: „Atunci când spunem că 


plăcerea este scopul vieţii, nu înţelegem plăcerile vicioşilor sau plăcerile 
ce constau în desfătări senzuale, cum socotesc unii, fie din neştiinţă, 
nepricepere sau din înţelegere greşită... Nu succesiunea neîntreruptă de 
chefuri şi orgii, nu dragostea senzuală cu băieţi şi fete, nu desfătarea cu 
un peşte sau cu alte delicatese ale unei mese îmbelşugate fac o viaţă 
plăcută, ci judecata sobră, căutarea motivelor fiecărei alegeri şi respingeri, 
ca şi alungarea acelor plăceri prin care cele mai mari tulburări pun 
stăpânire asupra sufletului. Dintre toate acestea, primul şi cel mai mare 
bun este înţelepciunea (cppovrjcu;). De aceea înţelepciunea este un lucru 
mai de preţ decât filosofia; din ea izvorăsc toate celelalte virtuţi, că ea 
ne învaţă că nu putem duce o viaţă plăcută dacă nu-i şi o viaţă înţeleaptă, 
cumsecade şi dreaptă; şi nici să ducem o viaţă înţeleaptă, cumsecade şi 
dreaptă, care să nu fie şi o viaţă plăcută, deoarece virtuţile merg mână 
în mână cu viaţa plăcută, iar viata plăcută nu poate fi despărţită de virtute” 
(D.L. X, 132). 

De aici reţinem în primul rând dependenţa filosofiei de înţelepciune. 
Dacă filosofia este arta de a trăi plăcut, ea va fi determinată de 
înţelepciune. Iar înţelepciunea înseamnă un act de purificare (Kocdapau;) 
ce orientează raţiunea şi înţelesurile spre sanctuarul axiologic al devenirii. 
Ea este ştiinţa cunoaşterii idealului moral. Iar aceasta eliberează de 
tulburătoarele plăceri grosolane şi vulgare, aducătoare de dureri, prin 
armonizarea elementelor şi funcţiilor biologice cu cele sufleteşti, spre 
plăcerea pură, supremă, identică au autarkeia. 

înţelepciunea practică orientată spre fapte, spre acţiune, spre a 
descoperi elementele unei vieţi plăcute, se exprimă prin patru virtuţi: 
temperanţa, dreptatea, curajul şi prietenia. 

„Temperanţa constă în a fi sobru şi frugal, evitând excesele de orice 
fel, în primul rând acelea care privesc plăcerile trupeşti... Temperanţa, sau 
moderaţia nu e un bun în sine, ci numai în raport cu efectele pe care le 
produce, precum şi cu natura omului. Efectul dorit este pacea interioară, 
acordul sufletului cu el însuşi, care e bunul cel mai de preţ” 66 . • 

De aici vedem deosebirea dintre Epicur şi morala hedonistă lansată 
de Aristip din Cyrene, în ceea ce priveşte plăcerea. Aceştia nu cuprind în 
acest termen plăcerea în stare de repaus, ci numai aceea care consistă în 
mişcare. Epicur le admite pe amândouă... lată cuvintele lui din lucrarea 
„Despre alegere": „Lipsa de tulburare (oruapaqîa) şi lipsa de suferinţă (a 
trupului = aroma) sunt plăceri în stare de repaus; bucuria (r| %apâ) şi 
veselia (rţ eLxppocrbvrj) se învederează în activitatea de mişcare (Kax& 
KÎvrjatv). Se mai deosebeşte de cirenaici şi prin faptul că aceştia susţin 
că durerile corporale sunt mai rele decât cele psihice-, de aceea răufăcătorii 
sunt supuşi la pedepse corporale; pe când Epicur susţine că suferinţele 
sufleteşti sunt mai rele; oricum trupul (oâpŞ,) îndură numai loviturile pre¬ 
zentului, mintea pe cele ale trecutului, prezentului şi viitorului. Tot în felul 
acesta susţine el că plăcerile sufleteşti sunt mai mari” (D.L. X, 136-137). 

în sfârşit, viaţa nu constă în abandonare în faţa instinctelor, ci 
înţeleptul trebuie totdeauna să opereze cu fronesis (raţiunea practică, 
prudenţa). Astfel vedem că hedonismului cirenaicilor, Epicur îi opune 
eudaimonismul 67 . 

Referitor la înţelepciunea raportată la plăcere, Epicur ne-a lăsat şi 
unele aforisme demne de reţinut: „Norocul intervine numai arareori în viaţa 
înţeleptului; cele mai mari şi mai înalte hotărâri ale acestuia au fost, sunt 
şi vor fi luate de raţiune, de-a lungul întregii lui vieţi”. „Plăcerea trupului 
(cărnii) nu îngăduie o creştere, odată ce durerea lipsei a fost înlăturată; 
după aceasta plăcerea admite numai variaţia. Totuşi, limita plăcerii spirituale 
este atinsă când ajungem să înţelegem acele lucruri, şi cele înrudite cu 
ele, care pricinuiesc sufletului temerile cele mai mari”. 

„Timpul cel limitat şi cel nelimitat oferă un total egal de plăcere, 
dacă măsurăm limitele acelei plăceri, prin raţiune” (D.L. X, 144-145). 

Şi acum îndemnul lui Epicur: „Zi şi noapte deprinde-te cu aceste 
precepte şi altele la fel, atât singur cât şi cu unul care-i la fel ca tine; 
atunci niciodată, fie treaz, fie în vis, nu vei fi tulburat şi vei trăi ca un 
zeu printre oameni; căci omul pierde orice asemănare cu ce-i muritor, 
trăind în mijlocul fericirilor nemuritoare” (D.L. X, 135). 

în concluzie, ataraxia formulată de Epicur, ca rod al înţelepciunii 
practice exprimată prin virtutea cumpătării, ca dreaptă judecată, ca măsură, 
temperanţă sau moderaţie, nu este o simplă lipsă a tulburării în sens pasiv, 
ca un somn adânc, fără vise; nici un calm nesimţitor, nici o „îngropare” 
în moleşală, ci este asemenea unui fluviu adânc şi liniştit ce îşi ondulează 
valurile, mergând tot înainte între zăgazurile sale spre â-şi împlini menirea. 

Dat fiind faptul că Epicur a fixat plăcerea ca obiectiv principal al eticii 
sale, iar raţiunea un mijloc de căutare şi exprimare a ei, mulţi din dascălii 
Bisericii au avut rezervă faţă de nemuritorul înţelept al plăcerii 67 . 


11. FILON DIN ALEXANDRIA 
(20 î. Hs. - 40 d. Hs.) 


O dată cu răspândirea civilizaţiei elenistice un nou centru va atrage 
atenţia lumii spre cultură, ştiinţă, filosofie, artă, literatură... E vorba de 
Alexandria, întemeiată în secolul IV î. Hs. de Alexandru Macedon, 
cuceritorul lumii. Este cel mai important port la Marea Mediteraneană, fiind 
în acelaşi timp şi o staţiune balneară maritimă. Aici veneau vase din toata 
lumea, spre a se aproviziona cu cerealele „Nilului” fertil, aducând în 
schimb mărfuri de tot felul. în secolul III î. Hs. se construieşte aici „Farul” 


cu trei etaje, de 120 m înălţime, una din cele şapte minuni ale lumii. 
Dar nu numai mărfuri veneau, ci şi oameni de toate categoriile. Atracţia 
înţelepţilor spre Egipt era, de altfel, veche şi tradiţională. Se crede că însuşi 
cuvântul „înţelepciunii” îşi avea aici obârşia 68 . Cu atât veneau mai mulţi 
înţelepţi în Alexandria, cu cât le-au fost create condiţii optime de existenţă 
şi de confruntare a ideilor. Astfel, Ptolemeu I face din Alexandria capitaia 
Egiptului, întemeindu-se aici pe la 285 cea mai celebră bibliotecă, 
numărând peste 700.000 cărţi. Aici era Mouseionul, cetatea muzelor, pe 
lângă care se dezvoltă şi activează Universitatea. Se editau textele clasicilor 
greci, însoţite de comentarii. Era un adevărat cult al înţelepţilor şi poeţilor 
din trecut. Se studiau: matematicile, fizica, alchimia, biologia, astronomia, 
geometria. Apoi, poezia, literatura şi arta dezvoltă o adevărată şcoală 
„alexandrină”. Cercetarea filosofică era şi ea pe prim plan. Aici gnosticismul 
îşi încheagă sistemul în cea mai superioară gamă. Stoicismul este în 
atenţie, iar platonismul domină, din el dezvoltându-se neoplatonismul. 

Creatorii de aici interpretau lumea şi viaţa mergând până în 
adâncurile de taină. Iar în pătrunderea adevărurilor „de taină” se 
inaugurează metoda alegorică, utilizând simbolul ca expresie a realităţii. 

Aici, la Alexandria nu va fi absentă nici religia. Atât cea iudaică, cât 
mai târziu, şi cea creştină. Este cunoscut faptul că comunitatea iudaică de 
aici avea chiar un templu, asemenea celui din Ierusalim 69 , precum şi multe 
sinagogi. Atât de mult s-au „complăcut” iudeii în atmosfera elenistică de 
aici, încât şi-au uitat chiar limba, fiind nevoie ca, Cuvântul revelat de 
Dumnezeu să le fie tradus în greceşte, concretizat în binecunoscuta: 
Septuaginta... 

Cea mai luminată figură filosofică a iudeilor din Alexandria, care a 
iniţiat cea mai celebră interpretare alegorică a textului sacru, a fost Filon, 
contemporan cu Mântuitorul Hristos. Influenţat de filosofia greacă, în 
special de Platon, el va elabora un sistem de gândire temeluit pe Sfânta 
Scriptură a Vechiului Testament, întreţesut cu elemente ale elenismului la 
modă. Circula chiar un dicton în acest sens: „citind scrierile lui Filon, nu 
ştii anume dacă este Platon care filonizează, sau Filon care platonizează” 70 , 
motiv pentru care Filon este şi numit „Platon evreu” 71 . Pe de altă parte 
însă, ca şi contemporanii săi, lui Filon, şi mai apoi multora din Sfinţii 
Părinţi, le plăceau să spună că marii înţelepţi ai Eladei au fost ucenicii lui 
Moise, când acesta se afla în Egipt... 

Intre scrierile Iui Filon, un loc important îl ocupă şi cele referitoare 
la virtuţi, în general; şi la virtutea cumpătării în special. 

Prima alegorie filoniană se referă la râurile din paradis, care după 
Geneză 2, 10-14 erau patru la număr, ca ramificaţii ale unui râu principal, 
care pornea din Eden. Râul principal simbolizează Binele suprem, 
dumnezeirea, adică „Agathontes”. El porneşte din Eden, adică din 
înţelepciunea lui Dumnezeu. Agathontes este originea virtuţii. Ei se 
desparte în cele patru virtuţi cardinale corespondente celor patru râuri, 

după cum urmează: Fison reprezintă pe „fronesis”; Ghilbon corespunde lui 
„andreia”; Tigrul simbolizează pe sophrosyne, iar Eufratul pe „dikaiosyne". 
Fison şi Ghilbon înconjoară teritoriile respective, pe când Tigrul şi Eufratul 
curg de-a lungul şi de-a latul Asiriei. Deoarece cuvântul „Asiria” înseamnă 
în limba ebraică „direcţionare”, virtutea cumpătării, ca simbol al Tigrului 
care intră în cuprinsul Asiriei, direcţionează slăbiciunile firii omeneşti ca 
reţinere de la tot felul de pofte şi plăceri. 

Pe de altă parte, Tigrul este cel mai greu de dresat dintre animale. 
La fel şi virtutea cumpătării se referă la epithymia, ca reprezentare a poftei 
şi plăcerii ce cu greu pot fi stăpânite şi îmblânzite. Dacă fronesis şi andreia 
înving şi anulează nebunia şi laşitatea, asemenea celor două râuri care 
încercuiesc gândirea; nu acelaşi lucru se poate spune şi despre sophrosyne. 
Ea nu poate anula pofta şi plăcerea. Le poate doar tempera, echilibra. Şi 
aceasta pentru că pofta şi plăcerea sunt necesare şi celor ce practică 
înfrângerea (enkrateia), fiindcă şi ei au nevoie de mâncare şi băutură 
pentru a-şi întreţine viaţa; motiv pentru care nu se pot dispensa total de 
poftă şi plăcere... în felul acesta, Filon nu-şi însuşeşte „apatheia” stoică, ci 
propune pentru omul de rând „metriopatheia ”, adică o măsură justă, o 
ordine, un echilibru, o temperanţă în buna funcţionalitate a afectelor 72 . 

O altă alegorie filoniană se referă la textul din cartea Facerii 49, 
16-17: „Dan va judeca pe poporul său ca pe una din seminţiile lui Israel. 
Dan va fi şarpe la drum, viperă la potecă, înveninând piciorul calului, ca 
să cadă, spre a fi salvat călăreţul”. In aceste text, cele patru picioare ale 
calului reprezintă cele patru patimi (afecte) stoice: teama, plăcerea, pofta 
şi tristeţea. Pentru ca să fie salvat călăreţul, adică „nous” (mintea), apare 
sophrosyne (şarpele) care înveninează piciorul calului ca să cadă călăreţul 
şi astfel să fie salvat. 

Textului de la Numeri 21.6, unde este vorba de şerpii veninoşi, care 
distrugeau poporul, şi şarpele de aramă salvator, îi este dat de Filon tot 
o interpretare alegorică, cu implicaţia sophrosynei. Şerpii veninoşi 
reprezintă pe hedone (plăcerea) care firuşându-se printre simţuri aduce 
moartea sufletului. Sophrosyne este şarpele de aramă salvator. Ea nu este 
din aur preţios, ci numai din bronz, care nu are strălucirea aurului. Nici 
sophrosyne nu are strălucirea celor ce-l iubesc pe Dumnezeu, (a 
„teofililor”), fiindcă se câştigă în mod gradat şi nu lipsit de efort. 

Dat fiind faptul că filosofii antici au învăţat înţelepciunea de la Moise, 
Filon pune în legătură Legea lui Moise cu legea filosofiei platonice şi 
stoice, care identifică viaţa cu natura. Referitor Ia Decalog, Filon asociază 
porunca a Vl-a: „să nu desfrânezi” cu porunca a X-a: „să nu pofteşti”, 
arătând că, întrucât vizează pofta (epithimia) la ele se referă sophrosyne 
şi enkrateia, ca înfrânare a poftei. De aceea sophrosyne şi enkrateia sunt 
sinonime în acest caz. Faţă de porunca a Vl-a care exprimă epithymia, 
sophrosyne poate primi un înţeles restrâns, identic cu cel al castităţii, opus 
în mod total lăcomiei, spre a o radia. 


Privind interdicţia la unele mâncăruri, intră în combinaţie sophrosyne 
ca dietă, sub numele de „nomos sophrosynes” adică legile sophrosynei. 

Filon a influenţat gândirea patristică în următoarele aspecte. 

1. Consideră păcatul strămoşesc identic cu lăcomia. Această părere 
a fost preluată de Părinţii Capodocieni, care vor socoti pe sophrosyne ca 
stăpânire de sine în faţa revoltei poftelor. De la ei, ideea a fost preluată 
de Sfântul Ambrozie care socoteşte virtutea sobrietas, ca virtute esenţială 
ce aduce la ascetismul manifestat prin abţinerea de la mâncare şi băutură 
pentru a tempera şi stăvili patima lăcomiei. 

2. Filon îl face pe Avraam modelul tuturor virtuţilor, „exempla 
virtutum”, inclusiv virtutea moderaţiei ca şi control asupra poftelor carnale. 
Filon remarcă evidenţa virtuţii la Avraam ca o cale de mijloc, între 
apatheia şi lype (întristarea, doliul excesiv) cu prilejul morţii soţiei sale 
Sarra. 

3. Un alt personaj care rămâne pentru Sfinţii Părinţi model de 
sofrosyne sugerat de Filon este losif. Efectele sofrosynei la Iosif sunt 
stabilitatea, pacea, liniştea, bucuria, bunătatea deplină. în închisoare, pentru 
ceilalţi prizonieri, Iosif este un „sofronisterion”. El demonstrează că a trece 
peste pasiuni este nevoie de ascetism. Iar ascetismul presupune o 
încordare morală, ceea ce nu e chiar uşor. El este „ponos” (trudă, caznă, 
nevoinţă) şi „agon” (luptă, războirea cu tine însuţi). 

4. Influenţat de Platon şi de stoici, Filon la rândul său influenţează 
pe Sfinţii Părinţi cu noţiunea „homoiosis Teo” (asemănarea cu Dumnezeu), 
care consideră virtuţile morale ale omului ca imitaţii ale virtuţilor cereşti. 

5. Filon nu este de acord cu stoicii, care spun că toate afectele sunt 
rele în sine. Există, spune Filon, influenţat de gândirea iudaică, şi patimi 
bune, cum ar fi mânia dreaptă şi folositoare a lui Dumnezeu. 

6. La cele patru virtuţi ale elinilor, Filon adaugă şi virtuţile iudaice 
ale credinţei şi pocăinţei, care ie vor influenţa pe cele dintâi, dându-le 
un înţeles superior 73 . 

Pe lângă aceste aspecte ale gândirii filoniene legată de sophrosyne, 
vom mai zăbovi puţin şi asupra cumpătării (sobrietas) şi a lipsei de 
cumpătare (ebrietas). 

Filon arată că beţia este cauza demenţei şi a rătăcirii spiritului. 
Adesea pot fi văzuţi oameni care sunt victimele beţiei, cheltuind toate 
bunurile, banii şi ajungând să-şi bată joc chiar şi de sufletul şi de trupul 
lor. Focul vinului provoacă otrava demenţei şi denunţă lipsa de educaţie, 
fiindcă reprezintă o ardere care nu se poate potoli până consumă tot 
sufletul. înţeleptul trebuie să fie un emigrant care trece de la război la 
pace; din tabăra morţii şi a confuziei, la viaţa divină a sufletelor liniştite. 

Beţia are şi o implicaţie mai adâncă în lăcomia pântecului. Ea aduce 
nesaţiul mult mai mult ca hrana sau alte fapte rezultate din pofte. Beţia 
are mereu nesaţiul aprins, pofta mereu animată de plăcere... Dacă există 
o saţietate în somn, hrană, în relaţiile sexuale, sau în alte lucruri de acelaşi 

fel - spune Filon - aproape toţi sunt nesăţioşi la vin, mai ales pentru 
aceia care constituie doar un exerciţiu. Unii ca aceştia au băut, dar nu 
şi-au potolit setea. Au început să bea din cupe mici, apoi din vase mai 
mari. Când sunt uşor ameţiţi, sunt pătrunşi de o căldură agreabilă, şi atunci 
nemaiputându-se stăpâni duc la gură polonicele, vasele mari pline, pe care 
golindu-le dintr-o înghiţitură, cad zdrobiţi într-un somn profund, şi având 
toate cavităţile umplute până la refuz, şi prea plinul debordă... Dorinţa 
nesăbuită şi nesăţioasă este asemenea viei, nu cu cea a fructelor sănătoase 
şi curate, ci cu cea care aduce amărăciune, răutate, ticăloşie, mânie, 
orgoliu, faţă de care nu se cunosc nici un fel de remedii... 

Pe de altă parte, sobrietas este utilă atât trupului, cât şi sufletului. 
Ea îndepărtează bolile pe care le provoacă o săturare excesivă, împiedică 
trupul să se îngreuneze şi să se prăbuşească. îl ridică, îl uşurează, 
asigurând starea bună a tuturor părţilor sale. Ce este mai de preţ la 
oameni ca o gândire sobră?... Cu cât sufletul este superior trupului, cu 
atât spiritul (nous) valorează mai mult decât ochii trupului. Dacă spiritul 
este în bună sănătate, va renunţa la somnul care naşte uitare şi lene în 
îndeplinirea datoriilor noastre şi va dirija vederea sa pătrunzătoare spre 
ceea ce este demn de contemplat... Cei care au în adâncul sufletului 
înţelepciune (fronimoi), stăpânirea de sine (cumpătarea-sofrones) curaj 
(andreoi) şi dreptatea (dikaioi) datoresc aceste virtuţi fie dispoziţiilor 
naturale, fie prescripţiilor legale, fie străduinţei lor totdeauna victorioase şi 
constante. Dar nu totdeauna au energia sau puterea de a manifesta aceste 
virtuţi din cauza sărăciei şi obscurităţii condiţiilor lor de viaţă. Sunt unii 
care dispun din plin de bunuri, prin afaceri private şi publice. Cei virtuoşi 
au bogăţia în ei înşişi. Cel înţelept şi stăpân pe sjne are bogăţia în 
capacitatea de a se putea controla în mod corect. Pentru cel drept, bogăţia 
e puterea de a împărţi dreptatea, pentru cel ce practică evlavia, este 
sacerdoţiu şi grija faţă de locurile de cult şi de ceremonii religioase. La 
polul opus acestora, sunt oamenii lipsiţi de virtuţi în fiinţa lor. Unii ca 
aceştia, când li se iveşte ocazia si posibilitatea, copleşesc pământul şi 
marea cu urâţenia defectelor lor.... 

în concluzie, putem afirma că gândirea lui Filon este eclectică. El 
preia dihotonomia platonică cu privire la sufletul raţional şi iraţional. Cu 
stoicii este de acord în ce priveşte facultăţile psihice. Triada luată de la 
Platon şi Aristotel face distincţie între un suflet nutritiv, sensibil şi raţional. 
Folosind imaginea lui Platon cu carul tras de cei doi cai... arată că simbolul 
concupiscenţei este feminin, iar cel al mâniei este masculin. Raţiunea este 
conducătorul carului. 

Afinitatea cu stoicii îl determină să accentueze rolul negativ al 
pasiunilor, dar aducând cele două tipuri de afecte, foarte apropiate unul 
de celălalt, le interpretează prin gândirea iudaică, unde elementul irascibil 
este justificat de mânia dreaptă atribuită lui Dumnezeu însuşi 75 . 

VIRTUTEA CUMPĂTĂRII ÎN SFÂNTA SCRIPTURĂ 


1. VECHIUL TESTAMENT 


Sfinţii Părinţi arată că virtutea cumpătării i-a fost dată omului încă 
de la creaţie, ea constând în porunca: „nu mâncaţi din pomul cunoştinţei 
binelui şi răului” ...Mai mult - spune Sfântul Vasile cel Mare - chipul în 
care au trăit primii oameni în rai este o imagine a postului, nu numai 
pentru că ducând o viaţă îngerească ajunseseră, prin cumpătare, la 
asemănarea cu îngerii, ci şi pentru că nu erau cunoscute locuitorilor 
paradisului toate cele născocite mai târziu de om: nici băutul vinului, nici 
tăierea animalelor, nici toate cele câte tulbură mintea omenească”. 1 

Virtutea cumpătării era dată apoi încă în paradis prin modul de hrană 
(dietă) indicat de Creatorul însăşi: „Iată vă dau toată iarba ce face sămânţă 
de pe toată faţa pământului şi tot pomul ce are sămânţă în el. Aceasta 
va fi hrana voastră" (Facerea 1, 29). Şi, de fapt, această alimentaţie 
corespunde cel mai bine organismului. Aceasta este ca şi cum - dacă am 
dori să exprimăm într-un limbaj tehnic — am spune că motorului cutare 
pentru funcţionarea optimă îi este necesar un anume carburant... 

A intervenit însă păcatul, care a adus boala firii, atât sub aspect 
sufletesc, cât şi trupesc. Au apărut tot felul de pofte, de plăceri cu finalităţi 
dezastruoase pentru viaţa omului. A apărut concupiscenţa. A apărut 
nesaţiul. Pentru a-şi putea normaliza viaţa, Dumnezeu îi vine în ajutor prin 
legea Sa, ca şi prin diferitele porunci referitoare la mâncare şi băutură, 
cât şi pentru înţelepciunea unei vieţi cumpătate. Astfel, porunca a X-a 
din Decalog spune explicit: „să nu pofteşti”. Dacă celelalte porunci opreau 
faptele dăunătoare vieţii personale şi sociale, această poruncă opreşte însăşi 
izvorul faptei, adică pofta, dorinţa, ceea ce arată că la o viaţă ordonată şi 
echilibrată se poate ajunge numai atunci când stăpâneşti controlul 
dorinţelor, al poftelor, care nu totdeauna sunt pe măsură să asigure buna 
desfăşurare a vieţii. 

Mai departe, Dumnezeu opreşte de la anumite mâncăruri, consi¬ 
derate „necurate”, care chiar dacă nu au o valabilitate veşnică, fiind, ca 


jertfele „umbra celor viitoare”, sau „pedagog spre Hristos”, cum spune 
Apostolul, au pe lângă un scop religios, şi un indiciu al stăpânirii de sine, 
a I înfrânării, al măsurii şi chibzuinţei în mâncare. Când, de pildă, Antioh 
Epifanes vrând să şteargă legea iudaică de pe faţa pământului, Eleazar 
este dus în faţa persecutorilor ca să aleagă între moarte şi consumarea 
cărnii de porc (IV Macabei 5, 4), el nu renunţă la prescripţiile legii, şi 
face astfel din cumpătare o virtute eroică. 

Cât priveşte băutura, porunca lui Dumnezeu este categorică: „Apoi 
grăind Domnul lui Aaron, a zis: „vin şi sicheră să nu beţi, nici tu, nici fii 
tăi, când intraţi în cortul adunării sau vă apropiaţi de jertfelnic, ca să nu 
muriţi. Acesta este aşezlământ veşnic în neamul vostru. Ca să puteţi 
deosebi cele sfinte de cele nesfinte şi cele necurate de cele curate” 
(Leviticul 10, 8-10). 

Rolul important pe care Vechiul Testament l-a avut ca „pedagog spre 
Hristos” se manifestă şi prin actele de curăţie, sau purificările cărora le 
putem aprecia un dublu aspect. în primul rând se va avea în atenţie 
aspectul moral de spiritualizare a vieţii sufleteşti, pornind de la curăţia inimii. 

1 . Aspectul material-ritualistic se referă cu precădere Ia curăţia 
trupului, ca simbol al curăţiei întregii naturi umane, ca adresare către 
Dumnezeu, care fiind sfinţenia absolută, Ie cerea şi credincioşilor să fie 
asemenea Lui (Leviticul 19, 2). Şi cum a fi sfânt însemna a fi curat, actele 
purificatoare aveau menirea de a cultiva sfinţenia în diferitele situaţii 
considerate necurate. 

Primul aspect purificator se referea la consacrarea leviţilor, săvârşită 
de către arhiereul în funcţie. întâilor leviţi, pe lângă stropirea cu „apa 
curăţiei” de către arhiereul Aaron, a raderii părului, a spălării veşmintelor 
şi a punerii mâinilor bătrânilor poporului peste ei, li se făcea şi o rugăciune 
specială de curăţie (Numeri 8, 21). 

Celelalte purificări materiale se refereau la promovarea vieţii spirituale 
şi a sfinţeniei faţă de trei stări considerate de legea mozaică ca necurăţie. 
Acestea erau: atingerea de cadavrul omenesc, lepra şi necurăţiile legate 
de viaţa sexuală. 

Atingerea unui cadavru, a oaselor unui mort, intrarea în casa unui 
mort, sau consumarea cărnii unui animal mort sau sfâşiat de fiare, până 
chiar şi Semănătura în care se găsea un cadavru, erau considerate a fi 
necurăţie pe o perioadă mai mică sau mai mare de timp. Stările de 
necurăţie erau eliminate prin spălări cu apă, şi prin stropirea cu sângele 
ce se scurgea dintr-o jertfă, socotindu-se că asemenea scurgerii sângelui 
din animalul jertfit, tot astfel se elimină şi necurăţia (Leviticul 19, 11-20). 

Cel ce era cuprins de lepră era considerat, la fel, necurat. El însuşi 
striga: „tame, tame!” (necurat). Era exclus din comunitatea civilă şi 
religioasă, până când preoţii constatând vindecarea, aplicau actele 
ritualistice de curăţie (Leviticul 13, 2-42). 

Necurăţiile considerate ca provenind din viaţa sexuală se refereau la 
femeia lăuză (Leviticul 12, 6-8), la ciclul lunar al femeii şi la poluţiile 
voluntare şi involuntare ale bărbaţilor (Leviticul 15, 6-28). 

Caracterul material al acestor acte purificatoare aveau în Vechiul 
Testament nu numai un simbol al curăţiei, ci şi un înţeles mai profund, 
vizând realităţile morale trecute şi viitoare. Adică, în aceste acte de curăţie 
era adânc imprimată conştiinţa vinovăţiei de pe urma păcatului strămoşesc, 
care constituie în ultimă instanţă şi cauza necurăţiei firii omeneşti. Iar 
proiectarea curăţiei în viitor viza aşteptarea vremurilor mesianice, când 
printr-o singură jertfa se aduce curăţia definitivă şi veşnică de păcat. „întru 
această voinţă suntem sfinţiţi, prin jertfa trupului lui lisus Hristos, odată 
pentru totdeauna... aducând o singură jertfa pentru păcat, a şezut în vecii 
vecilor de-a dreapta lui Dumnezeu... căci printr-o singură jertfă adusă, a 
adus Ia veşnică desăvârşire pe cei ce se sfinţesc" (Evrei 10, 10-14). 

în contextul vieţii trăită în curăţie este şi votul nazireatului (Numeri 
6, 2). El putea dura între 30 de zile, un an, sau toată viaţa, şi constituia 
un angajament moral de a trăi o viaţă de sfinţenie, consacrată Domnului, 
în concret, cel care depunea acest vot, bărbat sau femeie, trebuia să evite 
cu desăvârşire atingerea unui cadavru, să nu-şi tundă, nici să-şi radă părul, 
precum şi să se abţină de Ia beuturi alcoolice, sau de la oricare alte plăceri 
care să-l ducă la necurăţie (Numeri 6, 3-6). 

Tot în acest context e potrivit să ne referim şi la secta esenienilor, 
şi să arătăm că deşi datoria de a procrea, bazată pe porunca lui Dumnezeu 
(facerea 1, 28) era unanim recunoscută şi aplicată în iudaism, apare totuşi 
secta sesnienilor, care după mărturiile lui Iosif Flaviu (Antichităţi iudaice 
18, 1, 21) şi ale lui Filo din Alexandria (Apologia iudeilor 11, 14), trăiau 
într-o totală abstinenţă, renunţând la căsătorie. Ei erau caracterizaţi ca fiind 
un popor „sine ulla femina, omni uenere abdicata” (Pliniu cel Bătrân, Istoria 
naturală 5, 17, 4). Dacă erau totuşi şi esenieni căsătoriţi, singurul scop al 
familiei viza exclusiv procrearea. în afara datoriei de a prelungi specia, 
bărbaţii nu se atingeau de femei. Iosif Flaviu înrudeşte termenul de 
„esenian” cu cel de „omorric;” = sfinţenie, căci aceştia sunt oameni care 
mai presus de toate s-au făcut slujitori ai lui Dumnezeu, care nu sacrifică 
animale, ci consideră mai potrivit să-şi facă gândurile demne de un om 
sfinţit. înrudiţi cu esenienii sunt şi terapeuţii, numiţi şi „rugători”, fiindcă 
săvârşesc o neîntreruptă liturghie spirituală. Şi precum marelui preot când 
slujea la templu i se impunea abstinenţa sexuală, tot astfel şi terapeuţii, 
considerând că îndeplinesc o necontenită liturghie spirituală, şi-au impus 
o abstinenţă sexuală definitivă. 

Pe de altă parte, pentru a nu călca porunca lui Dumnezeu care 
impunea procrearea (Facerea 1, 28),mulţi esenieni îşi înfiau copii, sau mulţi 
intrau în comunitatea eseniană fiind înaintaţi în vârstă, după ce şi-au 
împlinit datoria (procreării) faţă de neamul omenesc. 2 


2. Pe lângă acest caracter material ritualistic, actul purificator care în 
Vechiul testament şi un caracter etic-spiritual, referindu-se la curăţia 
inimii, şi a dobândirii bunurilor duhovniceşti ce rezultă din aceasta, după 
c um se roagă psalmistul: „Inimă curată zideşte întru mine, Dumnezeule şi 
duh drept înnoieşte întru cele dinlăuntru ale mele. Nu mă lepăda pe mine 
de la faţa Ta şi Duhul Tău cel Sfânt nu-l lua de la mine. Dă-mi mie bucuria 
mântuirii tale şi cu duh stăpânitor mă întăreşte... Izbăveşte-mă de vărsări 
de sânge, Dumnezeule, Dumnezeul mântuirii mele; bucura se-va limba 
mea de dreptatea Ta. Doamne, buzele mele vei deschide şi gura mea va 
vesti lauda Ta...” (Psalmul 50, 11-16). 

înţelesul duhovnicesc al sfinţeniei promovată în Vechiul Testament 
constă în transferul pe care profeţii îl fac între jertfele materiale şi jertfirea 
păcatelor prin înnoirea vieţii. în viziunea aşteptărilor mesianice, împlinirea 
legii nu va mai avea un caracter simbolic, formal, exterior şi strict 
ritualistic, ci unul moral-interior, de sfinţirea şi înălţare a sufletului spre 
Dumnezeu: „Dar iată legământul pe care-l voi încheia cu casa lui Israel, 
zice Domnul: voi pune legea Mea înăuntrul lor şi o voi scrie pe inimile 
lor, şi le voi fi Dumnezeu, iar ei îmi vor fi popor” (leremia 31, 33). La fel 
şi jertfele vor primi un caracter duhovnicesc de sfinţenie a sufletului şi a 
relaţiilor dintre oameni: „Ce-mi foloseşte mulţimea jertfelor voastre? zice 
Domnul... Mâinile voastre sunt pline de sânge; spălaţi-vă; curăţaţi-vă. Nu 
mai faceţi rău înaintea ochilor mei. învăţaţi să faceţi binele, căutaţi 
dreptatea, ajutaţi pe cel apăsat, faceţi dreptate orfanului, apăraţi pe 
văduvă” (Isaia 1, 11-17); „jertfa lui Dumnezeu 'este duhul umilit, inima 
înfrântă şi smerită” (Psalmul 50, 80); „că milă voiesc, iar nu jertfă şi 
cunoaşterea lui Dumnezeu mai mult decât arderile de tot” (Oseia 6, 6); 
„Jertfa celor fărădelege este urâciune înaintea Domnului, iar rugăciunea 
celor drepţi este plăcerea lui” (Pilde 15, 8). 

La fel şi în practicarea ascezei prin post, precădere are aspectul de 
sfinţire a sufletului prin curăţirea inimii de păcate şi împlinirea Legii prin 
faptele de dreptate. „întoarceţi-vă la mine din toată inima voastră, zice 
Domnul. Sfâşiaţi inimile voastre şi nu hainele voastre şi întoarceţi-vă către 
Domnul vostru, căci El este milostiv şi îndurător” (loil 2, 12-13). S-a chiar 
instituit un post public al pocăinţei, precum cel al ninivitenilor, ţinut de 
conducător, dregători, adulţi, copii şi chiar animalele erau implicate (Ioana 
3,5-8). S-a instituit apoi o sărbătoare a curăţiei, în ziua a zecea a lunii a 
şaptea (Leviticul 16,29-34; 32), la care s-au adăugat şi altele tot în semn 
de pocăinţă. Postul practicat prin zdrobirea inimii şi pocăinţă, aducând 
curăţia sau sfinţirea vieţii duhovniceşti, este numit de profeţi „postul sfânt” 
(•oii 1, 14). Având un caracter duhovnicesc, „postul sfânt” se manifestă şi 
sub forma faptelor de iubire şi dreptate faţă de semeni: „Nu ştiţi postul 
care îmi place? - zice Domnul. Rupeţi lanţurile nedreptăţii, dezlegaţi 
legăturile jugului... împarte pâinea ta cu cel flămând, adăposteşte în casă 
Pe cel sărman, pe cel gol îmbracă-l... Atunci lumina ta va răsări ca zorile 

şi dreptatea va merge înaintea ta, iar în urma ta, slava lui Dumnezeu” 
(isaia 58, 6-8; vezi şi Ieremia 14, 12). 

Pe de altă parte, atât asceza, cât şi pocăinţa pe care Dumnezeu le 
cere omului aflat sub dominaţia şi vina păcatului, nu rămân decompensate 
şi nici apăsătoare şi fără rezultat, fiindcă aşa cum ne asigură tot profeţii, 
„Dumnezeu nu vrea moartea păcătosului, ci să se întoarcă şi să fie viu” 
(lezechiel 18,32 şi 33, 11). Aceasta înseamnă că precum Dumnezeu este 
drept şi pedepseşte păcatul, în acelaşi timp el este şi Părintele bun care 
iartă pe fiii Săi care se îndreaptă, fiindcă le vrea viaţa duhovnicească mereu 
şi mereu îmbunătăţită. De aici se întrevăd zorile principiului care va deveni 
formulă de aur în Noul Legământ: „urăşte păcatul, dar iubeşte pe păcătos!” 

Tot sub aspectul de sfinţenie-curăţie intră şi concepţia biblică şi 
iudaică potrivit căreia săvârşirea oricărui act sacru este incompatibil cu 
sexualitatea. Astfel, preoţii se abţineau de la raporturile sexuale înainte 
de a sluji la templu (Leviticul 22, 3), considerându-se că odată ce actul 
conjugal introduce necurăţia şi nu te mai poţi .„apropia de cele sfinte” 
(Leviticul 15,18). La fel şi arhiereul când îşi exercita funcţiile sacre, făcea 
abstinenţă sexuală. Vedem mai bine acest lucru din pregătirea primirii din 
partea poporului, prin Moise, a teofaniei de pe Sinai. Astfel, Dumnezeu îi 
spune lui Moise: „Pogoară-te şi grăieşte poporului să se ţină curat astăzi 
şi mâine şi să-şi spele hainele, ca să fie gata pentru pomâine” (Leviticul 
19, 10-11). „Pogorându-se deci Moise din munte la popor, el a sfinţit 
poporul, şi spălându-şi ei hainele, le-a zis: „să fiţi gata pentru poimâine 
şi de femei să nu vă atingeţi” (Leviticul 19, 14—15). Astfel cerând Moise 
poporului să fie sfânt, prin înfrânare timp de trei zile de la raporturile 
sexuale, rezultă că sfinţenia prin excelenţă este dată de abţinerea de la 
relaţiile sexuale. De aici vedem că dacă poporul Israel căruia Domnul nu 
i-a vorbit decât un ceas nu a putut auzi glasul lui Dumnezeu fără a se fi 
sfinţit vreme de trei zile, chiar dacă nu s-ar mai fi urcat pe munte şi nu 
a mai intrat în norul des, atunci Moise, acest prooroc, acest ochi luminos 
al întregului popor, care s-a aflat tot timpul înaintea lui Dumnezeu şi a 
vorbit cu El gură către gură (Numeri 12, 8), cum ar mai fi putut el însuşi 
să mai continue starea de om căsătorit? Căci Moise după ce a început să 
proorocească nu s-a mai apropiat de femeia lui, nu a mai avut copii, nu 
a mai zămislit, păstrându-şi viaţa pentru a o pune în slujba lui Dumnezeu; 
cum oare ar fi putut petrece 40 de zile şi 40 de nopţi pe Sinai, dacă ar 
fi fost reţinut de legăturile căsniciei? - se întreabă Epifâniu (P. G. 42, 724 
D-725 A), iar Fericitul leronim continuă: „Este tocmai acest Moise, care, 
după ce avusese parte de o înfricoşată viziune - un înger sau Domnul 
însuşi vorbind de pe rug - nu s-a mai putut apropia nimeni de el fără a- 
şi dezlega mai întâi curelele încălţămintei şi fără a lepăda legăturile 
căsătoriei” (P. L. 23, 249 A). E de remarcat faptul că exegeza rabinică 
spune că „scoaterea încălţămintei din picioare” (Ieşirea 3, 5) trebuie 
înţeleasă ca „renunţare la raporturile conjugale". Pentru acest motiv tradiţia 
iudaică învaţă că din ziua în care Moise a fost investit cu misiunea sa 


profetică, şi-a încetat viaţa conjugală. Datorită relaţiilor constante de max¬ 
imă apropiere cu Dumnezeu, pentru Moise castitatea trebuie să fie 
definitivă, în timp ce pentru restul poporului, avea doar un caracter 
temporar. 

Abstinenţa sexuală temporară făcea parte şi din riturile preliminare 
plecării într-o expediţie militară, fiindcă israeliţii considerau „războiul ca o 
acţiune sacră” 3 , de unde şi expresia: „qiddes milhama”, însemnând „a 
declara (în sens de a sfinţi) războiul”. Aşa se explică faptul că David 
ajungând cu tinerii care îl escortau la preotul Ahimelec şi îi cere să 
mănânce pâine, iar acesta neavând decât pâinea sfinţită de care nu se 
atingea numai preoţii, consimte totuşi să i-o dea, cu condiţia ca tinerii să 
fie în stare de curăţie sub aspect sexual (1 Regi 21, 2-7). 

Abstinenţa temporară se mai impune apoi şi ca rit penitenţial, în 
situaţii critice ameninţate de nenoriciri, cum a fost de pildă potopul, când 
Noe şi fii săi trebuiau ca pe toată perioada să trăiască în abstinenţă sexuală 
(Facerea 6, 12-18; 8, 16). La fel şi profetul Ieremia văzând dinainte ruina 
ce ameninţa ţara, primeşte poruncă de a nu se căsători. (Ieremia 16, 1-4). 4 

în altă ordine de idei cărţile profetice ca şi, mai ales cărţile 
sapienţiale ale Vechiului Testament abundă în texte care recomandă 
înţelepciunea practică a cumpătării în multiple formule ale vieţii. Toate 
aceste sfaturi au menirea de a arăta chibzuinţă, cuminţenia, echilibrul şi 
ordinea în viaţă. Ele nu exclud bunurile vieţii, nici nu interzic întrebuinţarea 
lor, ci indică scopul util al folosirii cumpătate. 

lată câteva din ele: 

„Asemenea unei cetăţi cu o spărtură şi fără zid, aşa este omul căruia 
îi lipseşte stăpânirea de sine” (Prov. 25, 28); „Este o mare însuşire pentru 
om să se stăpânească de la ceartă şi tot nebunul se întărâtă” (Prov. 20, 
3); „Nu te lăsa în voia patimilor tale, ca să nu fii târât de ele ca de un 
taur furios” (Sinah 6, 2); „Nu te veseli cu multă desfătare, nici nu te lega 
cu îngreunarea ei” (Sinah 18, 32); „Dacă ai găsit miel, mănâncă cât îţi 
trebuie, ca nu cumva să te saturi şi să verşi” (Prov. 25, 26); „Nu fi printre 
cei ce se îmbată de vin şi printre cei ce îşi desfrânează trupul lor” (Prov. 
23, 20); „Cel ce iubeşte veselia, va duce lipsă, cel căruia îi place vinul şi 
miresmele nu se îmbogăţeşte” (Prov. 21, 17); „Nu fii printre cei ce beau 
vin, nici printre cei ce se îmbuibă cu carne” (Prov. 23, 20); „Vai de cei 
ce aleargă după băuturi ameţitoare" (Isaia 5, 11); „Vinul... şi desfrânarea 
iau mintea omului” (Oseia 4, 11); „Vai de cel ce dă aproapelui său să 
bea... vai ţie, care torni băutură ameţitoare” (Avacum 2, 15); „Vinul este 
batjocoritor... oricine se îmbată nu este înţelept” (Prov. 21, 1); „Cine 
iubeşte banii nu se va sătura de bani, iar cel ce iubeşte bogăţia nu va 
avea parte de rodul ei” (Ecleziast, 5, 9); „Nu te încrede în avuţiile câştigate 
pe nedrept, că nimic nu-ţi vor folosi în ziua judecăţii” (Sinah 5, 10); „Cu 
îmbrăcămintea hainelor să nu te lauzi, nici cu ziua măririi să nu te 
trufeşti...” (Sinah 11, 4); „Bună este avuţia la cel care este fără de păcat 
Şi rea este sărăcia în gura celui nefericit” (Sinah 13, 29); „îmbrăcămintea 

omului, dezvelirea dinţilor când râde şi umbletul lui vestesc ce este el" 
(Sinah 19, 27); „Fii grabnic la ascultat şi zăbavnic la dat răspuns” (Sinah 
5, 13); „Mai înainte de a cerceta, nu huli; cunoaşte întâi şi apoi dojeneşte” 
(Sinah 18, 19); „Nebunul când râde îşi înalţă glasul, iar omul cuminte abia 
va zâmbi” (Sinah 21, 22); „Cel încet la mânie e mai de preţ decât un 
viteaz, iar cel ce îşi stăpâneşte duhul este mai preţuit decât cuceritul unei 
cetăţi. „Nu te întovărăşi cu omul mânios şi cu cel înfierbântat de furie să 
nu ai nici un amestec” (Prov. 22, 24); „Omul mânios aţâţă cearta, pe 
când cel domol linişteşte aprinderea” (Prov. 15, 18) 5 . 

Virtutea cumpătării apare mai evident şi direct exprimată în cărţile 
necanonice apărute în epoca elenistică. Şi este explicabil, întrucât virtuţile 
filosofiei greceşti pătrund odată cu influenţa platonică în Alexandria şi în 
marele centre culturale ale vremii. Iar evreii le-au primit pe considerentul 
că ele au fost totdeauna ale lor. înţelepţii Elladei care le-au transmis, au 
fost — spuneau ei, ucenicii lui Moise, care le-a primit de la Dumnezeu. 
Astfel cartea înţelepciunea lui Solomon (8,27) ne prezintă virtuţile cardinale 
toate la un loc: „Şi de iubeşte cineva dreptatea, ostenelile înţelepciunii 
rodesc sfinte puteri, ea ne învaţă înfrânarea - temperanţa (ococppocruvri), 
înţelepciunea-chibzuinţa ((ppovTţaiq), dreptatea (Sncatoauvri) şi curajul 
(avSpria). La fel adverbul „aoxppovcoţ” utilizat curent în epoca elenistică 
apare folosit şi de Septuaginta: „Fiindcă înţelepciunea toate le ştie şi le 
înţelege şi mă va povăţui înţelepţeşte (sofronos)...” (9, 11). 

O altă carte necanonică din perioada elenistică care s-a bucurat de 
mare popularitate la dascălii Bisericii din perioada de aur a patristicii, este 
cartea IV Macabei. Aici sofrosyne este alăturată sofiei aflându-se în 
antiteză cu îmbuibarea şi desfrâul (IV Macabei 1, 3). Este apoi identificată 
cu enkrateia, reprezentând controlul poftelor spirituale şi fizice, fiindcă ea 
exprimă partea raţională (logismos) îndreptată în scopuri practice (1, 35; 
2, 15; 3, 19). Sinonim cu „logismos” este „sofron nous” care îndeplineşte 
funcţia de control asupra ambiţiei, aroganţei şi mâniei; moderând unele 
patimi, sau anulându-le pe altele (2, 15-20) 6 . 

De o importanţă deosebită pentru remarca făcută cumpătării este 
tratatul filosofic „Despre raţiunea dominantă ” (Peri autocratoros logismon) 
atribuită lui losif Flaviu, datând din primul secol creştin. A fost scris la 
Alexandria şi a fost introdusă în Septuaginta sub numele de IV Macabei. 
Fiind inclusă şi în Biblia de la Bucureşti, din 1688, această operă constituie 
prima scriere în limba română cu caracter de filosofie morală. Cartea are 
19 capitole, dintre care primele patru expun teoria stoică a afectelor, apoi 
despre cele patru virtuţi luate de stoici de la Platon (Republica IV, 427e), 
pe fundalul evenimentelor de eroism ale fraţilor Macabei. Cartea poartă 
acest titlu, întrucât nu-şi propune, asemenea stoicilor, să „distrugă” afectele înăscute, 
ci să le domine prin raţiune. Raţiunea „bine cinstitoare” a omului credincios 
legii mozaice este definită, după Aristotel: „mintea cu cugetare dreaptă" 
(orthos logos) (E.N. 1144 b 26). Deşi acest tratat este socotit necanonic, 
i se atribuie cinstea cuvenită, Eusebiu de Cezarea spunând despre ea că 


este o „operă de artă puţin comună” (ist. bis. III, 10), iar Fericitul Ieronim 
îi spune: „liber valde elegans”. Virtutea supremă este prudenţa, (fronesis), 
iar sofrosyne alături de celelalte două ajută la conturarea ei: „După cum 
plăcerea şi durerea sunt ca două vlăstare răsărite din trup şi din suflet, 
mulţi sunt şi mugurii acestor vlăstare. Deci raţiunea, un grădinar al tuturor, 
curăţindu-le, plivindu-le, legându-le, udându-le şi îndreptându-le într-o 
parte sau alta, domesticeşte” obiceiurile şi pasiunile. Căci raţiunea este 
conducătoarea virtuţiilor şi stăpână a pasiunilor. Observăm deci mai întâi 
că raţiunea este stăpână a pasiunilor prin acţiunile inhibatorii ale cumpă¬ 
tării. Cumpătarea este cea care înfrânează dorinţele” (I, 28-32) „Când a 
alcătuit Dumnezeu pe om a sădit în el pasiuni şi înclinări şi totodată i-a 
aşezat mintea pe un tron în mijlocul simţurilor; iar minţii i-a dat legea, 
prin care de se va conduce, va stăpâni peste o împărăţie cumpătată şi 
dreaptă şi bună şi curajoasă (II, 22-23)”. ...Căci mintea cumpătată poate 
birui silniciile pasiunilor şi stinge flăcările împunsăturilor şi durerilor trupu¬ 
rilor” (III, 17).Tu îţi baţi joc de filosofia noastră, ca şi cum într-însa nu 

am vieţui în chip raţional. Dar ea ne învaţă cumpătarea (sofrosyne), ca să 
ne dominăm toate plăcerile şi dorinţele, ne îndeamnă la îmbărbăţie, ca să 
răbdăm toată durerea de bună voie şi ne povăţuieşte dreptatea, pentru ca 
numai pe adevăratul Dumnezeu să-l cinstim cu mare cuviinţă (V, 22).,.” 7 . 

Nu vom încheia expunerea cu privire la virtutea cumpătării în Vechiul 
Testament, înainte de a arăta că deşi noţiunea sofrosynei lipseşte din cărţile 
canonice, ea este totuşi prezentă în viaţa morală a multor drepţi care 
rămân preţuiţi prin trăirea ei. E suficient să ne gândim la tânărul losif, la 
eroismul lui moral de a rămâne neprihănit (castitas) în faţa lui Dumnezeu... 
Credinţa lui puternică face ca în suflet să vibreze legea sophrosynei înscrisă 
în natura omenească prin biruinţa iertării asupra răzbunării, a milei asupra 
mâniei; şi astfel să restabilească cerul senin al dragostei frăţeşti. Ne vom 
referi apoi la o altă situaţie care ne oferă posibilitatea de a o remarca pe 
sofrosyne. Şi anume, după ce Saul era tulburat de duhul cel rău, „David 
luând harpa şi cânta, lui Saul îi era mai uşor şi duhul cel rău se depărta 
de la el (I Regi 16, 23)”. lată deci că muzica, despre care am văzut că 
este identică cu sofrosyne prin harmonia proporţiilor existentă în univers 
şi în om, aduce liniştea, alungând zbuciumul sufletesc. Şi Saul se liniştea 
prin muzică, asemenea lui Oreste, care după ce aduce jertfa de ispăşire, 
depăşeşte tulburarea care îl chinuia, obţinând pe sofrosyne. 

Pe de altă parte Solomon nu cere de la Dumnezeu nici bogăţie, nici 
slavă şi nici capul duşmanilor. El cere înţelepciune pentru a putea conduce 
poporul. E vorba de înţelepciunea practică concretizată în discernământ, 
adică în capacitatea „de a deosebi binele de rău” (III Regi 3, 9). 

Vrednic de pomenit este apoi şi numele unei femei demne: Susana. 
Ea îşi apără cinstea şi nevinovăţia (innocentia) în urma acuzelor false ce i-au 
fost aduse, având încredere în atotputernicia şi dreptatea lui Dumnezeu. Demn 
de reţinut este şi numele Iuditei care zădărniceşte planurile criminale ale 
lui Olofern îndreptate împotriva poporului ei. Iar până la urmă, Olofern 
este victima propriei sale destrăbălări. Şi exemplele pot continua... 

2. NOUL TESTAMENT 


In Noul Testament virtutea cumpătării exprimată mai ales prin 
sofrosyne primeşte un caracter mult mai larg, vizând o gamă de nuanţe 
noi, legate atât de specificul noi religii care se răspândea la popoare cu 
culturi diferite, cât şi la necesitatea „încreştinării” însăşi a sofrosynei. 

Distingem astfel următoarele aspecte ale cumpătării: 

1. Sofrosyne îşi păstrează înţelesul de bază, cel de sănătate a minţii, 
contrar nebuniei, (pavia) când este vorba de îndrăcitul din Gadara, care 
după vindecarea săvârşită de Mântuitorul „şedea îmbrăcat si întreg la 
minte” (ooxppovowxa) (Marcu 5, 15, Luca 8,’ 35). Acelaşi înţeles îl oferă 
şi cuvintele Sfântului Apostol Pavel în faţa lui Festus: „nu sunt nebun (ou 
paivopai) ...ci grăiesc cuvintele adevărului si raţiunii sănătoase 
(cco(ppocr6vr|<;)” (Fapte 26, 25). 

2. Sofrosyne exprimă în Noul Testament contrarietatea faţă de 
hyperfrosyne, adică de cugetarea îngâmfată, arogantă şi dispreţuitoare, care 
produce tulburare în comunitatea creştină 8 . Astfel este întâlnit în Romani 
12, 3. După ce în versetul precedent (Rom. 12, 2). Apostolul se referă la 
schimbarea vieţii, prin înnoirea minţii; pentru a putea cunoaşte şi urma 
voia lui Dumnezeu, vine cu precizarea că această înnoire a minţii şi a 
vieţii constă în a „nu cugeta despre sine nimeni mai mult decât se cade 
să cugete (fir| wtep cpoveîv napk bei cppovdv), ci să cugete spre a fi 
chibzuit, înţelept, cuminte (aXXa cppovexv sic; xo oocxppovEÎv) după măsura 
credinţei ^pfexpov 7u<xx£Coq) împărţită de Dumnezeu fiecăruia”. De aici 
vedem că „sofronein este corelat cu „metron pisteos”, şi devine 
determinant în asigurarea bunei rânduieli a comunităţii creştine. Şi dacă 
„măsura credinţei” exclude pe „hyperfrosyne”, atunci ea va adopta pe 
„tapeinofrosyne , după cum precizează Apostolul în continuare: „nu vă 
gândiţi la cele înalte, ci lăsaţi-vă duşi spre cele smerite (Romani 12, 16)”. 
(pri xa vyr\Xa (ppovoovxeq ăXXa xoiţ xareivoig aovajtayopsvoi). 

In felul acesta Apostolul identifică pe sofrosyne cu tapeinofrosyne. 
Aceasta din urmă reprezintă „gândul lui Hristos” (Filipeni 2, 5), cu care 
trebuie să se identifice noua schimbare a minţii, cum am văzut mai sus. 
De aici recomandarea: „nimic făcând cu ceartă sau cu mărire deşartă, ci 
cu smerenie socotind unul pe altul mai de cinste decât el însusi’ (ăXkix 
xţi xaTteivorppocmvŢi âÂ.rţ/lo'uţ)” (Filipeni 2, 3; Col. 3,12). Această gândire 
smerită crează şi asigură unitatea credinţei în Hristos, fiindcă „dacă toţi 
cugetă ca lisus Hristos când a murit pentru noi păcătoşii, atunci nu se 
pot despărţi, atunci sunt solidari ca fraţii” 9 . 

3. Sofrosyne este în opoziţie cu tirania poftelor = £ 7 Xith)ţua; cu 
revolta poftelor carnale împotriva spiritului (Galateni 5, 17); cu „pofta 


trupului, pofta ochilor şi trufia vieţii” (I. loan 2, 16). Sofrosyne temperează, 
aduce măsura şi echilibrul în desfăşurarea vieţii spre a ne elibera din 
stricăciunea poftei celei din lume (xcp Kocţicp £V EmiTupla cpdopăq-(II Petru 
1, 4). Sfântul Apostol Petru arată că se cuvine ca creştinii să părăsească 
vieţuirea de altădată, când au „umblat în desfrânări, în pofte, în beţii, în 
îmbuibare de mâncare şi băutură (I Petru 4, 3)” ci mai presus de orice 
„să fie chibzuiţi şi să privegheze în rugăciune (acocppovf|aax£ ot>v ko& 
vri\|/ocx£ dc, TtpoxE'Uxâc;)” (I Petru 4,7). Apoi Apostolul adaugă: „iar mai 
presus de toate să aveţi dragoste fierbinte unii faţă de alţii, pentru că 
dragostea acoperă mulţime de păcate” (1 Petru 4, 8). Aceasta înseamnă 
că dragostea care acoperă păcatele trecutului este în funcţie de modul în 
care ei reuşesc să fie chibzuiţi (sofrosein) şi să. privegheze în rugăciune. 
Asociat şi sinonim cu vr|<pdÂ.ioc, este acxppcov şi atunci când arată calităţile 
episcopului şi însuşirile bătrânilor care trebuie să fie întregi la minte 
(cuminţi) (sofrona), (a avea sufletul curat, a fi drept, moderat în toate). 
Dar în acelaşi timp să fie treji, mereu în stare de veghe „nefalios” (I Tim. 
3,1; Tit 2,2). Literal, verbul „vf)(p£iv” înseamnă a nu bea vin. Acest înţeles 
este sinonim cu a fi treaz, a veghea, fiindcă vinul te adoarme şi îţi tulbură 
mintea. Această priveghere se referă în special la parusia Domnului, după 
cum El însuşi a poruncit: „luaţi aminte de voi înşivă, ca să nu se 
îngreuneze inimile voastre de mâncare şi băutură peste măsură şi de grijile 
lumii şi fără de veste să vină asupra voastră ziua aceea (Luca 21, 34)”. 

4. Sofrosyne este sinonim cu Koopioc; (în sensul de: cuviincios, 
decent, modest, cinstit, demn) şi cu oaSmc, (sfială). Astfel, Sfântul Apostol 
Pavel arată că „îmbrăcămintea femeilor trebuie să fie cuviincioasă, în 
bunăcuviinţă (decentă = ev Koaplqo) şi să se împodobească cu sfială (|i£xd 
odSoxx;) şi cu cuminţenie (p£xa aaxppoa'uvriq), nu cu împletituri de păr 
sau cu aur sau cu mărgăritare, sau cu veşminte scumpe, ci cu fapte bune, 
cum se cuvine femeilor care fac mărturisire de evlavie (I Timotei, 2, 9; 
vezi şi I Petru 3,2-5). 

5. Manifestând stăpânirea de sine şi autocontrolul în stăvilirea poftelor 
şi patimilor, sofrosyne devine hagiasmos (sfinţire), ca expresie a curăţiei 
(katharsis), a eliberării de sub revolta patimilor şi poftelor trupeşti (pathos 
epithymias). Acest fapt este subliniat de Sfântul Apostol Pavel când arată 
că Dumnezeu nu ne-a chemat la necurăţie (akatharsia), ci la sfinţenie 
(hagiasmos) (I Tesaloniceni 4, 7). Astfel virtutea cumpătării se încreştinează, 
fiindcă „cei ce sunt ai lui Hristos şi-au răstignit trupul împreună cu patimile 
şi cu poftele (epithymiai) (Galateni 5, 24), renăscând la o viaţă de sfinţenie 
în Hristos. Aceasta se evidenţiază prin faptul că la împlinirea sofrosynei 
ajută harul divin. Ea nu rămâne numai la nivelul puterilor fireşti, ci se 
împlineşte prin puterea harului divin, devenind astfel o virtute specific 
creştină: „Pentru că harul mântuitor a lui Dumnezeu s-a arătat tuturor 
oamenilor, învăţându-ne ca, lepădând fărădelegea şi poftele lumeşti 
(kosmikos epithimias), să vieţuim în veacul de acum cu cuminţenie 
(sofronos) şi cu dreptate (dikaios) şi cu evlavie (eusebos) (Tit 2, 11-12). 


138 


139 



CUMPĂTAREA 


Sofrosyne devine virtute duhovnicească, implicată în „roada Duhului Sfânt”, 
prin identitatea ei cu enkrateia (înfrânarea de la pofte si patimi) (Galateni 
5, 22). 

Caracterul creştin al cumpătării este dat şi de legătura ei cu virtuţile 
specific creştine: credinţa şi dragostea. Sfântul Apostol Petru arată cum 
virtuţile creştine pornesc din credinţă şi se împlinesc în dragoste: „...puneţi 
toată sârguinţa, adăugând la credinţa voastră virtutea, la virtute cunoştinţa, 
la cunoştinţă înfrânarea, la înfrânare răbdarea, la răbdare evlavia, la evlavie 
iubirea frăţească, iar la iubirea frăţească dragostea (II Petru 1, 5-6)”. Sfântul 
Apostol Pavel arată că sofrosyne se contopeşte cu agape în acelaşi duh: 
„pentru că Dumnezeu nu ne-a dat un duh de temere, ci de putere 
(dynamis), de dragoste (agape) şi sobrietate (sofronismos) (II Timotei 1,7). 

Virtutea cumpătării are în Noul Testament şi o referire la bunurile 
materiale necesare vieţii. 

De la început trebuie să precizăm că atitudinea Apostolului faţă de 
bunurile materiale este pozitivă şi foarte naturală: „Toată făptura lui 
Dumnezeu este bună şi nimic nu este de lepădat dacă se ia cu mulţumire" 
(I Timotei 4, 4). Problema se pune: cum se iau, adică cum se folosesc 
bunurile. Şi aici Apostolul apelează la „dreapta socoteală” (logos orthos) 
pentru a le da creştineasca folosire. El le vede toate „sub specie 
aeternitatis”: „Bucatele sunt pentru pântece, şi pântecele pentru bucate, 
dar Dumnezeu le va strica şi pe el şi pe ele. Iar trupul nu este pentru 
desfrânare, ci pentru Domnul, şi Domnul pentru trup” (I Corinteni 6, 13). 
De aici vedem că în chip natural şi necesar hrana este indispensabilă vieţii 
biologice. Trupul nu poate exista fără hrană. Hrana este deci necesară şi 
trebuie folosită până la necesar. Vinovate sunt îmbuibarea şi nesaţiul. Ele 
sunt determinate de poftele trupului, şi anume atunci când simţurile pierd 
controlul şi stăpânirea minţii. Trupul are menirea de a fi „templu’al Duhului 
Sfânt şi mădular a lui Hristos” (I Corinteni 6, 15—19; Coloseni 2, 16). 
Când însă mintea coboară în trup, ea va fi dominată de simţuri şi mai 
ales de concupiscenţa rămasă în fire odată cu păcatul strămoşesc. Şi’ astfel 
„mintea devenind a cărnii” voog xfjţ aapKoq (Coloseni 2, 18) este 
dominată de pofte şi îşi pierde rolul de „luminător al trupului”, iar „gândul 
intrând în lucrurile rele” (ev xoîq epyou; Ttovripoîg Coloseni 1, 21) îşi pierde 
„priceperea duhovnicească” (aiveotq Trvertţiaxiicrjc; Coloseni 1, 9), şi astfel 
în loc să controleze, să stăpânească şi să dirijeze simţurile, li se supune 
spre argumentare şi susţinere, încât se înrobeşte poftelor (Ioan 8, 34), 
devenind din „trupul lui Hristos" (xo ocopa xort Xptaxot) Coloseni 2, 17), 
„trupul păcatelor cărnii” (Col. 2.11), adică subjugat de pofte şi plăcerile 
animalice. 

Virtutea cumpătării se manifestă prin efortul moral al stăpânirii de 
sine, alungând, prin mintea luminată de credinţă şi întărită de har, poftele 
? arbe al 5 s P re a se statornici ordinea şi echilibrul. Este refuzul 
îmbuibării, nesaţiului, a lăcomiei; este stavila împotriva năvălirii poftelor 
care incendiază firea, este o „răstignire a poftelor” (Galateni 5, 24). De 

aceea Apostolul putea spune: „căci îmi chinuiesc trupul şi îl supun 
robiei...” (I Corinteni 9, 27). 

Virtutea cumpătării prin dreapta socoteală stabileşte necesarul în 
funcţie de scopul superior al vieţii duhovniceşti, nu numai cu referire la 
mâncare şi băutură, ci şi cu privire la îmbrăcăminte, comportare, 
acumularea şi folosirea bunurilor vieţii, după îndemnul Apostolului: „Evlavia 
cu îndestulare de sine este însă mare câştig, căci noi n-am adus nimic pe 
lume şi nici nu putem să scoatem ceva; având însă hrană şi îmbrăcăminte, 
vom fi îndestulaţi cu acestea. Iar cei ce vor să se îmbogăţească, cad în 
ispită şi în cursă şi în multe pofte nesocotite şi vătămătoare, care cufundă 
pe oameni în ruină şi în pierzare „(I Timotei 6, 6-11). în acelaşi timp, 
Apostolul prezintă virtutea cumpătării sub forma dreptei socoteli şi ca o 
chibzuinţă, ca o deliberare, o alegere, enunţând regula: „Toate să le 
cercetaţi, ţineţi ce este bun (I Tesaloniceni 5, 21)”. De pildă vinul nu e 
rău în sine. în antichitate era considerat un leac tămăduitor, alături de 
untdelemn (Luca 10, 34). Sfântul Apostol Pavel îl chiar recomandă 
ucenicului său pentru „desele sale suferinţe” (I Timotei 5, 23). Unora le 
„veseleşte inima”, cum spune psalmistul, sau cum îl recomandă Proverbele 
lui Solomon: „daţi vin celui cu amărăciune în suflet, ca să uite şi să nu-şi 
mai aducă aminte de chinul său (31, 6-7)”. 

Apostolul vorbeşte apoi de „Paharul Domnului” (I Corinteni 11, 27) 
spre iertarea păcatelor şi spre viaţă veşnică, spre împărtăşirea vieţii lui 
Dumnezeu. Dar acelaşi vin poate deveni „paharul diavolului”, aducător al 
beţiei demenţiale, ducătoare la tot felul de acte necontrolate, pofte 
nesăbuite, violenţă depresiune, orgii, boli... De aici şi interdicţia categorică 
a Apostolului: „nu vă îmbătaţi de vin, în care este desfrânare” (Efeseni 5, 
18). Văzând această contradicţie în folosirea şi efectele băuturii, a 
determinat pe un dascăl al Bisericii să spună că băutura este de la 
Dumnezeu, iar beţia este de la diavol... Iată, şi numai din acest exemplu, 
rezultă că virtutea cumpătării sub forma dreptei socoteli, trebuie să fie 
balanţa care şă chibzuiască şi să deosebească ce este bun şi folositor, de 
ceea ce este vătămător, chiar dacă este vorba de unul şi acelaşi lucru. 

Din cele de mai sus vedem că virtutea cumpătării încreştinată se 
deosebeşte de cea practicată de filosofii antici şi prin caracterul ei veşnic, 
prin modul de a aborda viaţa şi bunurile ei prin prisma veşniciei. Cei 
cumpătaţi vor beneficia de strădania cultivării acestei virtuţi nu numai în 
această viaţă, ci şi în viaţa viitoare, fiindcă „nici desfrânaţii, nici lacomii, 
nici beţivii, nici batjocoritorii, nici răpitorii nu vor moşteni împărăţia lui 
Dumnezeu” (I Corinteni 6, 9-10; Efeseni 5, 5). 

în sfârşit, virtutea cumpătării apare în Noul Testament şi ca o 
capacitate de bună chibzuinţă care deosebeşte, separă şi alege ceea ce 
este bun de ceea ce este rău. E vorba de „diakrisis”, care se manifestă 
ca o harismă, şi anume cea a deosebirii duhurilor (I Corinteni 12, 10), 
după cum arată şi Sfântul Apostol Ioan: „nu daţi crezare oricărui duh, ci 
cercetaţi duhurile dacă sunt de la Dumnezeu... (I Ioan 4, 1-3)”. 

lată o interpretare duhovnicească a Sfântului Grigorie cel Mare cu 
privire la modul în care creştinul trebuie să „deosebească” lucrarea lui 
Dumnezeu în viaţa lui: „Adesea omul atribuie mâniei lui Dumnezeu ceea 
ce este un dar al harului şi adesea el ia drept un har, ceea ce este un 
efect al mâniei divine. De multe ori el primeşte ca un har darul de a 
face minuni, şi totuşi chiar acest dar îl face să se înalţe prin orgoliu şi să 
cadă. De obicei el se teme ca de un efect al mâniei divine de ispitele 
care i se opun, şi totuşi chiar aceste ispite care îl apasă, îl fac mai treaz 
pentru a se menţine în virtute. Care dintre noi nu se va crede aproape 
de Dumnezeu când se va vedea copleşit de darurile de sus, când va primi 
darul profeţiei, ştiinţei de a învăţa pe alţii, harul de a vindeca bolile? 
Adesea se întâmplă că sufletul crezându-se sigur de virtutea sa, cade în 
delăsare, iar duşmanul care stă la pândă, îl pătrunde dintr-o dată, făcându-l 
să cadă într-o greşală pe care nici nu o prevăzuse, şi astfel el este pentru 
totdeauna despărţit de Dumnezeu prin aceeaşi faptă care îl apropiase 
pentru un timp de Dumnezeu. Şi aceasta, fiindcă sufletul nu a avut grijă 
să-şi păstreze statornicia faţă de Dumnezeu. Şi cine nu s-ar crede părăsit 
de harul divin, când, ajungând printr-o încercare la un progres duhovnicesc, 
se vede hărţuit neîntrerupt de ispitele carnale; când gândurile ruşinoase 
se adună în sufletul său, când imagini necurate îi obsedează imaginaţia? 
Totuşi, când aceste ispite nu reuşesc decât să-l obosească fără să-l învingă, 
ele nu-l ucid prin neruşinare, ci îl menţin prin smerenie, astfel că sufletul 
resimţindu-şi slăbiciunea în ispită îşi pune tot sprijinul în ajutorul divin” 10 . 

CAPITOLUL 5 


VIRTUTEA CUMPĂTĂRII ÎN GÂNDIREA PATRISTICĂ 


Veacul apostolic şi cel post apostolic va prelua tezaurul moral 
duhovnicesc pe care l-a creat Revelaţia Sfântă a Noului Legământ, 
lărgindu-i orizontul sub diferite forme şi practici, în funcţie de noile realităţi 
cu care Biserica creştină se va confrunta de-a lungul vremii. în felul acesta, 
virtuţile însele vor primi amprente particulare şi se vor dezvolta în noi şi 
variate viziuni. 

Acest fapt îl va demonstra şi virtutea cumpătării, dată fiind gama 
variată de înţeles şi de exprimare în viitor. 


1. PĂRINŢII APOSTOLICI 


Una din cărţile care au apărut în perioada apostolică este Didahia, 
sau învăţătura celor 12 Apostoli, care chiar dacă nu aminteşte în mod 
expres despre virtutea cumpătării, ne oferă posibilitatea de a-i semnala 
prezenţa prin alte moduri de exprimare, adică prin virtuţile cu care este 
asociată, sau cu păcatele cu care se află în contradicţie. Prezentând la 
început calea vieţii şi calea morţii, îl pune pe credincios, asemenea lui 
Hercule în faţa virtuţii şi a viciului, să aleagă şi să delibereze, urmând 
calea vieţii. Apare acelaşi „Y” ca simbol al lui Sioncpum; ca virtute a 
deosebirii, a chibzuinţei, prin care se exprimă virtutea cumpătării. în 
capitolul I al cărţii, după ce laudă milostenia şi laudă pe cel ce o practică, 
vine cu precizarea dreptei judecăţi, a logosului orthos: „să asude milostenia 
ta în mâinile tale până cunoşti cui o dai...” 1 . în alt capitol, cartea stabileşte 
dreapta judecată cu privire la ospitalitate, precizând: „Orice Apostol care 
vine Ia voi să fie primit ca Domnul: dar să nu rămână decât o zi; iar 
dacă e nevoie şi a doua zi; dar dacă rămâne trei zile, este profet fals 
(XI, 4-6)”. 

în acelaşi timp calea vieţii recomandă creştinilor virtuţile şi exclude 
poftele trupeşti şi lumeşti (I, 4): adulterul, lăcomia, răpirea,’ mândria 
(||, 1-7), mânia ce duce la ucidere şi pofta (£7ufh)|j.{a) care naşte 
desfrânare (III, 1-4). 

Pe de altă parte, manifestările hybrisului se încadrează în „calea 

morţii”, lată câteva din ele: .să nu te înalţi pe tine însuţi, nici să nu ai 

sufletul tău obraznic (111, 9)”. Se recomandă apoi să se evite „inima 
vicleană, mândria, lăcomia cuvintele de ruşine, îngâmfarea, lipsa de teamă, 
neruşinarea (impudiciţia), obrăznicia... (V, 1)”. 

în epistola I către Corinteni a Sfântului Clement Romanul, cumpătarea 
apare sub forma lui sophrosyne, în corelaţia celorlalte virtuţi specific 
creştine. Se arată astfel la sfârşitul cărţii că au fost trimişi Ia ei (corinteni) 
„bărbaţi plini de credinţă şi sobrietate” (pistous şi sofronas) (L XIII, 3). Iar 
în rugăciunea de la sfârşit se spune: „Cel ce a ales pe Domnul lisus Hristos 
şi pe noi prin El, popor ales, să dea oricărui suflet, care cheamă slăvitul 
şi sfântul Lui nume, credinţa (7ucmq), pacea, răbdarea, înfrânarea 
(enkrateia), curăţia (hagneia) şi neprihănirea (saphrosine) spre a bineplăcea 
Lui... (LXIV, 1). 

Sfântul Ignatie Teoforul în Epistola către Efeseni uneşte pe hagneia 

(curăţia, puritatea) cu sophrosyne ca virtuţi ale imitaţiei lui Hristos: .Să 

ne străduim să imităm pe Domnul... şi să rămânem trupeşte şi 
duhovniceşte în lisus Hristos, în toată curăţenia (hagneia) şi cuminţenia 
(sophrosyne)” (X, 3). 

Sfântul Policarp, în Epistola către Filipeni, recomandă văduvelor să 
se poarte cu cuminţenie (sofron) în credinţa Domnului, să se roage 
necontenit pentru toţi, să se depărteze de orice defăimare, de vorbire de 
rău, de iubire de argint şi de orice lucru rău...” (IV, 3). 


2. APOLOGEŢII CREŞTINI 


Prima îndatorire a apologeţilor în cultivarea şi impunerea 
monoteismului specific religiei creştine, era aceea de a arăta deşertăciunea 
Şi falsitatea idolatriei, faţă de superioritatea credinţei într-un singur 
Dumnezeu, deosebit total de zeii păgâni. Dacă zeii aveau toate defectele 
morale ale oamenilor, complăcându-se în acolasia, Dumnezeul adevărat, 
creatorul cerului şi al pământului, l-a făcut pe om după chipul Său, 
imprimându-i calităţile Sale şi chemându-l la desăvârşirea Sa. De aceea, 
Sfântul Iustin Martirul şi Filosoful sublinia: „Aşa cum am fost învăţaţi, 
Dumnezeu nu are nevoie nici măcar de ofrandele materiale ale oamenilor, 

El fiind acela care procură tuturor toate; dar cum am fost învăţaţi, suntem 
convinşi şi credem că Ei acceptă cu plăcere numai pe aceia care imită 
calităţile Lui bune: cco(ppo<rovr|v rai 8iraio<x6vr|v, rai cpiXavţ}pco 7 uav ral 
oca oiKela 0£(î> £<xn z . (înţelepciunea, dreptatea şi iubirea de oameni şi 
toate câte sunt proprii lui Dumnezeu). De acum sophrosyne va primi în 
concepţia Sfinţilor Părinţi o valenţă superioară. Ea va fi âţioicoaiţ Se® 
(asemănarea lui Dumnezeu). 

Prin acest aspect moral, reprezentând unul din atributele lui 
Dumnezeu, căruia trebuie să i ne asemănăm, sophrosyne devine superioară 
faţă de conceptul cu acelaşi nume promovat de filosofia antică. Cu toate 
acestea, apologeţii creştini sunt nevoiţi să apere viaţa morală a creştinilor 
în faţa acuzelor venite din partea duşmanilor, care îi învinuiau de orgii 
indecente şi obscene în timpul acelor rituri şi ceremonii ale căror taine 
vor provoca suspiciuni. De aceea în scrierile apologeţilor sophrosyne va 
primi mai multă atenţie chiar decât caritatea. Ei arătau că sophrosyne, 
virtute atât de preţuită la păgâni, nu numai că nu este străină creştinilor, 
dar primeşte valenţe mult superioare în noua religie acuzată de imoralitate. 
Astfel sophrosyne se identifică cu temperanţa şi se amplifică prin puritate, 
în castitate (neprihănire). în felul acesta, sophrosyne devine adevăratul 
criteriu de a judeca conduita creştinilor faţă de păgâni. De pildă, 
sophrosyne privită ca sobrietate reprezintă contradicţia cu beţia (ebrietate) 
la păgâni. 

Sfântul Iustin arată că după ce au primit pe Hristos în sufletul lor, 
creştinii nu-şi mai găsesc plăcerea în desfrâu, ci în sophrosyne (castitate) 3 . 

Sfântul Iustin citează cazul unei femei păgâne desfrânate (acolasia), 
care după ce se încreştinează devine „sofron” şi caută ca şi pe soţul ei 
să-l facă la fel. întrucât acesta refuză, soţia sa îl ameninţă cu chinurile 
veşnice, fiindcă nu a dorit să devină „sofron”. Dar să urmărim mai 
îndeaproape cuvintele apologetului creştin: „O femeie oarecare, soţia unui 
bărbat desfrânat (acolastos), fusese şi ea, mai înainte, tot atât de desfrânată. 
Dar de îndată ce a cunoscut învăţătura lui Hristos, ea s-a cuminţit (sofron) 
şi a încercat să-l facă şi pe soţul ei, deopotrivă, să se cuminţească (să 
devină sofron) amintindu-i despre această învăţătură, vorbindu-i despre 
chinurile pe care vor avea să le sufere în focul cel veşnic cei ce nu trăiesc 
în cuminţenie, în cumpătare (sophrosyne) şi cu dreaptă judecată (logos 
orthos). Acela, însă, insistând mai departe în aceleaşi năravuri uricioase, 
prin faptele lui de toată ziua şi-a îndepărtat singur de la el pe soţia lui... 
In loc ca acel bărbat să fie fericit de faptul că viaţa pe care o ducea 
femeia lui mai înainte, plină de uşurătate, cu servitorii şi cu argaţii, 
dedându-se la beţii şi la tot felul de răutăţi, a încetat de a o mai săvârşi 
şi că ea căuta pe orice cale să-l facă şi pe el să înceteze cu o astfel de 
viaţă, nevroind ca ea să se despartă de el, i-a adus învinuirea, spunând 
despre ea că este creştină...” 4 . 


Sfântul Iustin identifică pe sophrosyne cu puritatea morală a inimii, 
c u sfinţenia sufletului. Şi aceasta, pornind de la cuvintele Mântuitorului: 
că oricine caută la femeie spre a o pofti, a şi păcătuit cu ea în inima 
sa... sau cine îşi va lăsa femeia sa în afară de cuvânt de desfrânare, o 
face să desfrâneze, şi cel ce va lua pe cea lăsată, desfrânează (Matei 5, 
28, 32)", Iustin vrea să instituie acum o tradiţie care se va amplifica şi va 
deveni oarecum exagerată, socotind recăsătoria un păcat. El nu vrea să 
tină cont de slăbiciunile firii omeneşti... La fel şi Atenagoras socoteşte 
recăsătoria ca un „adulter gentil”. Tiţian Asirianul dezvoltă această idee şi 
cade în greşala morală a encratiţilor, care alunecă în extremă, refuzând 
căsătoria în general, precum şi carnea şi vinul, mergând până acolo că 
împărtăşenia o fac cu brânză şi lapte. 

Pentru Iustin, sophrosyne ca puritate (hagneia) este centrul moralităţii 
creştine, fiindcă învăţătura lui Hristos schimbă viaţa oamenilor, din 
desfrânaţi (acolastoi) devin sofroni. „Pentru ce am mai aminti aici de 
mulţimea nenumărată a celor ce şi-au schimbat viaţa lor de desfrâu, când 
au aflat de această învăţătură? Căci Hristos nu a chemat la pocăinţă pe 
cei drepţi şi nici pe cei cumpătaţi (sofroni), ci pe cei nelegiuiţi, pe cei 
vicioşi şi pe cei nedrepţi. El a zis: „n-am venit să chem pe cei drepţi, ci 
pe cei păcătoşi, la pocăinţă” 5 . 

Tatian Asirianul susţine că sophrosyne este virtutea prin care creştinii 
depăşesc pe grecii păgâni. Morala creştină este „sofron”; cea a grecilor 
este „mania”. El acuză pe greci cu privire la femei, pentru că au ridicat 
statui femeilor, care au scris poezii nefolositoare, precum Soppho, care îşi 
căuta propria desfrânare (lesbianism-Lesbos). „iar femeile noastre — spune 
Taţian sunt caste (sofrones) şi fetele noastre cântă pe teme divine” 6 . 

Atât de mult a contribuit sophrosine ca neprihănire şi castitate să 
influenţeze viaţa creştină, încât foarte mulţi, interpretând cuvintele 
Apostolului „că cel ce se căsătoreşte face bine, iar cel ce nu se căsătoreşte 
face şi mai bine” (I. Corinteni 7, 32-40) au renunţat de bunăvoie la 
căsătorie pentru a se apropia mai mult de Dumnezeu şi a-L sluji fără nici 
o reţinere. 

Un alt apologet grec, Teofil din Antiohia arată că sophrosine ca 
puritate a devenit în secolul II o virtute complet creştină. După ce arată 
dezastrul moral în care trăiau păgânii, el vine cu precizarea: „Departe de 
creştini de a se gândi să facă astfel de fapte! La ei castitatea (sophrosyne) 
este o realitate, înfrânarea (encrateia) se practică, monogamia se păstrează, 
curăţia (hagneia) se păzeşte, nedreptatea este izgonită, păcatul este smuls 
din rădăcină, dreptatea este trăită, legea stăpâneşte, cinstirea de Dumnezeu 
se săvârşeşte, adevărul este preţuit, harul nu se pierde, pacea se acoperă, 
înţelepciunea se învaţă, Dumnezeu împărăţeşte”' 

Dintre apologeţii latini, ne vom referi în primul rând la Minucius Felix, 
P&i precis la dialogul său „Octavius”, de unde vom vedea corespon- 

dentele latine ale sophrosynei. Apologetul latin foloseşte metoda deja 
încetăţenită în a răspunde acuzaţiilor aduse de păgâni creştinilor. Şi aceasta 
constă, aşa cum am văzut şi la apologeţii greci, în a demasca imoralitatea 
păgânilor şi a evidenţia calităţile morale ale creştinilor. „Cât despre 
ospeţele incestuoase, coaliţia demonilor, a minţit îngrozitor, ca să 
mânjească cu o infamie fala cinstei noastre şi să-i îndepărteze de noi pe 
oameni, îngrozindu-i înainte ca ei să poată cerceta adevărul”. Dar care 
este moralitatea păgânilor? „La perşi este permisă căsătoria fiului cu mama 
sa, iar la egipteni şi la atenieni e permisă unirea între frate şi soră... Voi 
cinstiţi nişte zei incestuoşi, care au trăit cu mama, cu fiica şi cu sora lor... 
Voi, care sunteţi cu adevărat incestuoşi, scorniţi vorbe împotriva noastră 
deşi nu ne ştiţi vinovaţi cu nimic. Noi însă dovedim pudoarea noastră 
din tot sufletul, nu numai pe deasupra, şi ne legăm cu plăcere în lanţul 
unei singure căsătorii. Şi pentru a avea copii ne trebuie o singură femeie, 
altfel nu ne căsătorim deloc. Ospeţele noastre nu numai că sunt 
cuviincioase (innocentiae), dar sunt şi modeste (modestiae), căci nu ne 
ospătăm cu mâncăruri alese, nici nu prelungim masa bând vin mult, ci 
îmbinăm veselia cu seriozitatea (Gravitate hilaritatem temperamus). Vorbim 
şi ascultăm vorbe nevinovate (casto sermones). Mulţi dintre noi se bucură 
de o continuă castitate (castitas) şi nu se laudă cu ea. E atât de departe 
de noi dorinţa de incest, încât chiar unirea legitimă îi ruşinează pe unii 
dintre ai noştri... Nu-i iarăşi adevărat, că nu ne-am recunoaşte după vreun 
semn al corpului, ci după semnul nevinovăţiei şi al modestiei. Ne iubim 
unii pe alţii, fiindcă nu ştim să ne urâm" 8 . 

După cum vedem, virtutea specifică creştinilor este puritatea (hagneia 
şi sophrosyne) şi se manifestă prin: innocentia, modestia, temperantia şi 
mai presus de toate prin castitas, ca numire a neprihănirii manifestată prin 
fecioria continuă. 

Un alt apologet latin de mare faimă a fost Septimius Florens 
Tertulianus, retor de înaltă vocaţie, a apărat creştinismul cu un entuziasm 
fără egal. A fost din păcate foarte radical şi extremist, neadmiţând nici o 
legătură cu nimic din ceea ce a creat bun lumea păgână. A proclamat un 
divorţ total şi irevocabil cu ea, rămânând peste veacuri celebre cuvintele 
sale: „Quid ergo Athenis et Hierosolymis? Quid Academiae et Ecdesiae? 
Quid Haereticis et Christianis? Nostra institutio de Porticu Salomonis est, 
qui et ipse tradiderat Dominum in simplicitate cordis esse quaerendum. 
Viderint, qui stoicum et Platonicum et dialecticum christianismum 
protulerunt. Nobis curiositate opus non est post Christum Jesum, nec 
inquisitione, post Evanghelium. Cum credimus, nihil desideramus ultra 
credere debeamus” 9 . 

Rămânând fidel acestei „mărturisiri de credinţă” el îşi va alege o 
extremă în care se va situa, rămânând tributar ereziei montaniştilor. Astfel, 
va privi căsătoria ca rea, iar castitatea ca supremă virtute, fiindcă păcatul 
prin care au căzut îngerii este intemperanţia. După ce, asemenea lui 


Minucius Felix şi a celorlalţi apologeţi, critică moravurile păgâne, vine cu 
o precizare: „...Pe noi însă ne fereşte să cădem în astfel de păcate o viaţă 
de aproape păzită şi cu credinţă păstrată; căsătoria, pe cât ne fereşte de 
stricăciune şi de alte păcate, pe atât ne pune în acelaşi timp la adăpost 
de orice fel de incest. Unii, ca să fie mai siguri că nu vor cădea în 
primejdia acestei greşeli, rămân fără împreunare femeiască toată viaţa, copii 
până la bătrâneţe” 10 . Referindu-se apoi la ospeţele şi adunările creştinilor 
în contrast cu ale păgânilor, Tertulian reţine modestia şi pudiciţia (buna 
cuviinţă) în care cele creştine se desfăşoară şi se sfârşesc: „...Apoi pleacă 
fiecare (de la ospăţ) nu ca o bandă de ucigaşi, sau ca o ceată de 
derbedei, ori ca unii porniţi spre desfrâu, ci cu aceiaşi grijă de modestie 
şi bunăcuviinţă, ca unii care au aerul că nu au luat parte la o cină, ci 
mai degrabă la o lecţie de virtute” 11 . După cum vedem pudiciţia exprimă 
bunăcuviinţă, deci autocontrolul, stăpânirea de sine. Ea este sophrosyne. 
Modestia este opusă mândriei, precum sophrosyne, hyperfrosynei. 

în acelaşi timp, Tertulian este foarte intransigent cu podoabele de 
tot felul şi cu metodele de înfrumuseţare născocite de femei spre a atrage 
bărbaţii spre desfrâu. în acest caz femeia e numită „uşa de intrare a 
diavolului”, sau „călcătoarea legii divine" lz . De aici şi îndemnul la 
sobrietate dat de Tertulian femeilor creştine: „Arătaţi-vă împodobite cu 
cosmetice şi ornamentele împrumutate de la profeţi şi apostoli. Luaţi 
albeaţa simplităţii şi roşeaţa pudoarei; pictaţi ochii voştri cu înfrânarea şi 
buzele voastre cu tăcerea; atârnaţi de urechile voastre cuvintele Domnului, 
puneţi-vă după gât jugul lui Hristos. îmbrăcaţi-vă cu mătasea cinstei, cu 
pânza de in a sfinţeniei, cu purpura curăţiei şi, împodobite astfel, veţi 
avea pe Dumnezeu de logotnic” 1 . 

Ucenicul lui Tertulian, Sfântul Ciprian orientează virtutea sophrosynei 
atât spre feciorie cât şi spre martiriu, arătând că fiecare creştin trebuie 
să-şi dorească atât coroana albă a fecioriei, cât şi coroana roşie a 
martiriului 14 . 

Sfântul Ciprian arată că „Fecioara este vlăstarul Bisericii, podoabă a 
frumuseţii spirituale, fire binevoitoare, lucrare a laudei şi cinstirii neatinsă 
Şi nestricată. Este imaginea (chipul) lui Dumnezeu, cuprinzând sfinţenia 
Domnului, partea cea mai strălucitoare (aleasă) a turmei lui Hristos” 15 . „Căci 
dacă stăpânirea de sine (înfrânarea = continentia) înseamnă urmarea lui 
Hristos, iar fecioria este hărăzită împărăţiei lui Dumnezeu, ne întrebăm ce 
legătură este între acestea şi grijile pământeşti şi podoabele? Atât timp 
cât oamenilor continuă să le placă acestea, ei supără pe Dumnezeu, 
necugetând la ceea ce li s-a predicat: „cei ce vor să placă oamenilor s-au 
tulburat, fiindcă Dumnezeu nu i-a mai luat în seamă” şi fiindcă chiar Pavel 
a predicat cu slavă şi înălţare: „dacă aş plăcea oamenilor, nu aş mai fi 
robul lui Hristos (Galateni 1, 10)”. însă stăpânirea de sine (înfrânarea - 
contientia = sinonim cu sophrosyne) şi curăţia (pudiciţia) nu constau numai 
în integritatea trupească, ci chiar şi în îngrijirea şi atenţia pe care i-o acordă 

şi în cuviinţă (pudor), încât cea care este fecioară, să fie sfântă atât cu 
trupul, cât şi cu sufletul, după cuvintele Apostolului: „Cel necăsătorit 
cugetă la cele ce sunt ale Domnului, cum să placă lui Dumnezeu; pe când 
însă cel căsătorit cugetă la cele ce sunt ale lumii acesteia, cum să placă 
femeii. La fel şi femeia şi fecioara necăsătorită cugetă la cele ce sunt ale 
Domnului, ca să fie sfântă şi cu trupul şi cu sufletul..." 16 . 

De aici vedem că la Sfântul Ciprian, sophrosyne se referă la castitate, 
sub formă de pudor (bună cuviinţă), înţelegând coroana albă a fecioriei. 
Dar de aceiaşi cinstire se bucură şi rubor sub aspectul tăriei, al puterii de 
neclintit în martiriu, şi încununarea cu coroana roşie a sângelui. 

Nu fără exagerare, Sfântul Ciprian, ca şi dascălul său mai sus amintit, 
se referă la semnele externe ale castităţii, adică la modestia în 
îmbrăcăminte, la absenţa podoabelor şi a cosmeticelor. Sfântul Ciprian, ca 
şi de fapt toţi Părinţii Bisericii, consideră că desfrânarea feţii prin „omnia 
artificia (toate meşteşugirile) este un lucru diavolesc pentru că omul 
reprezintă opera lui Dumnezeu, şi a-i aduce vreo modificare, înseamnă a 
ofensa pe Dumnezeu.- „A zis Dumnezeu: să facem pe om după chipul şi 
asemănarea noastră” Şi cine îndrăzneşte să schimbe şi să strice făptura lui 
Dumnezeu? Acesta însemnează că săvârşeşte un atentat împotriva lui 
Dumnezeu şi că pretinde să reformeze opera Sa şi să-i dea altă înfăţişare. 
Şi orice schimbare ce se aduce operei lui Dumnezeu, vine de la diavol” 17 . 

Pe de altă parte, orice încercare de înfrumuseţare urmăreşte să 
deştepte plăcerea sexului opus 18 . Iar frumuseţea devine sabia care 
înjunghie un suflet cast 19 . De aceea, Ciprian atrage atenţia femeii creştine 
pe un ton sentenţios: „când îţi dichiseşti părul cu multă strălucire şi apari 
astfel în public atragi asupra ta şi după tine, ochii şi suspinele tineretului, 
îţi procuri o hrană patimei şi poftei sexuale; aprinzi focul dorinţelor şi chiar 
dacă tu însuţi nu pieri, cu toate acestea pierzi pe alţii. Când aşadar eşti o 
sabie ş^ un venin pentru cei ce te privesc, nu poţi prezenta scuze că rămâi 
curată în adâncul inimii tale. lată, toaleta îngrijită spre a deştepta plăcerile 
iubirii şi podoabele neruşinate, dovedesc contrariul... şi astfel nu mai poţi 
fi socotită printre tinerele fete şi fecioare care aparţin lui Hristos" 20 . 

Desigur că nici Ciprian şi nici alţi Părinţi ai Bisericii nu au pledat 
pentru o ţinută neîngrijită, nici pentru evitarea curăţirii şi îngrijirii trupului. 
Ei au combătut luxul, exagerările de tot felul, lipsa cie naturaleţe, artificialul 
ţipător şi seducător, care de multe ori nu înfrumuseţează trupul, ci mai 
degrabă îl sălbăticeşte şi îl schimonoseşte... 

Pe linia evlaviei creştine, Sfântul Ciprian în binecunoscuta cateheză 
referitoare la Rugăciunea Domnească, intitulată „De Dominica Oratione” 
impune „verecundia, pudor, continentia şi modestia” ori de câte ori ne 
adresăm lui Dumnezeu prin cuvintele Fiului Său: „însă să fie cuvântul şi 
rugăciunea celor ce se roagă, cu cuviinţă, păstrând stăpânirea de sine 
(„contiens ) şi bunul simţ (ruşinea) (pudorem). Să ne gândim că stăm sub 
privirea lui Dumnezeu. Trebuie să placă ochilor dumnezeieşti şi ţinuta 

corpului şi felul vocii (graiului). Căci după cum celui neruşinat (nesimţit = 
impudentis) îi este caracteristic (potrivit) să se facă cunoscut prin strigăte, 
tot astfel, dimpotrivă celui cuviincios („verecundo”) îi şade bine să se 
roage cu rugăciuni smerite (modestis precibus orare)... Şi în timp ce ne 
adunăm la un loc cu fraţii şi săvârşim jertfele dumnezeieşti împreună cu 
preotul lui Dumnezeu, suntem datori să ne aducem aminte cu respect şi 
ordine (verecundiae et disciplinae), să nu aruncăm peste tot (împrăştiem) 
cererile noastre cu glasuri nechibzuite (inconditis vocibus = nesocotite, 
neserioase), nici cererea care trebuie înfăţişată cu modestie lui Dumnezeu 
(modeste Deo) să nu o aruncăm ca o vorbărie zgomotoasă (tumultoasa 
loquacitate iactare), fiindcă Dumnezeu nu este ascultătorul vocii (graiului), 
ci al inimii...” 21 . 

Un alt apologet latin, Lactanţiu, analizează virtutea ca dependenţă 
de Dumnezeu şi îi atribuie o finalitate veşnică. în fond virtutea înseamnă 
„non peccare”. Iar dacă păcatul înseamnă declanşarea nesăbuită a poftelor 
carnale şi a mâniei, virtutea este tocmai controlul acestora 22 . Dumnezeu, 
spune Lactaţiu, a sădit în sufletul omului pasiunile necesare vieţii 
(commotiones animi). Dar din acest material se pot plămădi şi viciile care 
degenerează în patimi, dăunătoare vieţii. De aceea, în acelaşi timp 
Dumnezeu a pus în sufletul omului şi voinţa prin care omul le poate stăvili 
şi chiar să anuleze viciile, prin virtuţi. Pentru acest motiv coroana virtuţii 
este „abstinentia voluptatum ”, adică abţinerea de la plăcerile ce duc la 
patimile ce degenerează în înrobirea sufletului, adică la moartea 
duhovnicească. De aceea ascetismul rămâne expresia unei abstinenţe, care 
temperând pasiunile le dizolvă, iar energia sufletească o transformă în 
virtute. Astfel ascetismul devine calea spre nemurire 23 . 


3 . ŞCOALA ALEXANDRINĂ 


Am amintit deja că în perioada elenistică Alexandria devine cel mai 
irnportant centru cultural şi ştiinţific. Aici se făcuse deja prin Filon legătura 
dintre filosofia greacă (platonică) şi religia iudaică. Aici apare şi se dezvoltă 
neoplatonismul. Tot aici, după propovăduirea Evangheliei se va întemeia 
Şi o şcoală catehetică creştină pe măsură să reprezinte noua religie în 
confruntarea cu păgânismul. Şi aceasta mai ales prin doi corifei care o 
reprezentau şi care se distingeau printr-o vastă cultură clasică şi o adâncă 
trăire creştină. Este vorba de Titus Flavius Clement şi de Origen. 

Vom vedea în cele ce urmează modul în care Clement Alexandrinul 
■rnpleteşte armonic filosofia greacă cu trăirea evanghelică, arătând 

superioritatea acesteia din urmă, şi dreptul dăinuirii sale în timp. EI se 
adresează nu numai creştinilor, ci şi păgânilor, motiv pentru care preia 
conceptele valorii culturii precreştine, cărora le imprimă superioritatea noii 
credinţe. Dintre acestea la loc de frunte se află sofrosyne. 

în scrierea sa, Protrepticul, Clement arată că „zeii voştri (ai păgânilor) 
sunt robii pasiunilor... Sunt iubăreţi şi pătimaşi, asemenea oamenilor plini 
de pasiuni... li se dă îngrijire şi mâncare fiindcă au nevoie de ele. De 
aceea vezi Ia ei ospeţe, beţii, râsete, împreunări; dacă ar fi nemuritori, 
n-ar avea nevoie de nimic; dacă ar fi fără bătrâneţe nu s-ar folosi de 
plăcerile sexuale omeneşti, nici n-ar face copii. însuşi Zeus a luat parte la 
o masă omenească... S-a ospătat cu mâncăruri lipsite de omenie şi 
nelegiuite; s-a îndopat fără să vrea cu carne omenească... Zeus era 
nedrept, criminal, nelegiuit, scelerat, neomenesc, violent, corupător, 
desfrânat...” 24 . Această lipsă de sofrosyme în viaţa zeilor se reflectă, ca o 
imitaţie şi în viaţa oamenilor, chiar în activitatea lor culturală: „Acestea 
sunt modelele destrăbălărilor voastre... acestea sunt învăţăturile zeilor voştri 
care se desfrânează împreună cu voi... Ce fel sunt apoi şi celelalte tablouri 
ale voastre? Tablourile cu chipurile lui Pan, cu femei goale cu sotiri beţi, 
cu organele în erecţie... Nu vă e ruşine să priviţi zugrăvite pretutindeni în 
văzul tuturor figuri cu tot felul de desfrânări; mai mult încă, le păstraţi ca 
şi cum ar fi consacrate... ridicaţi în casele voastre în cinste zeilor coloane 
pline de neruşinări... Condamnăm nu numai folosirea acestor tablouri, dar 
şi privirea lor, precum şi ascultarea poveştilor pline de ruşine. Urechile 
voastre s-au destrăbălat, ochii voştri vi s-au desfrânat, privirile voastre au 
desfrânat înainte de a vă împreuna... Nu credeţi nimic ca să vă puteţi 
desfrâna! Credeţi în zei, ca să Ie imitaţi desfrânarea, dar nu credeţi în 
Dumnezeu pentru că nu puteţi suporta castitatea! Urâţi binele şi cinstiţi 
viciul! Sunteţi spectatori ai virtuţii, dar săvârşitori ai viciului” 25 . 

Abandonarea vieţii păgâne prin convertirea la creştinism aduce o 
schimbare în viaţa omului, el devenind imitator al lui Hristos, şi prin 
cultivarea roadelor virtuţii, printre care la loc de frunte se află sofrosyne, 
se învredniceşte de împărăţia Iui Dumnezeu şi de viaţa Lui, de harul Lui. 
De aici şi îndemnul: „curăţeşte templul!... Cultivă cu judecată roadele 
cuminţeniei (sofrosynei)! Dă-te pe tine pârgă lui Dumnezeu ca să fii nu 
numai lucru, ci şi har al lui Dumnezeu...” 26 . 

„Pedagogul” este primul manual de morală creştină, fiindcă oferă în 
mod practic normele de conduită morală 27 

Logosul sau Pedagogul nu acţionează asupra oamenilor sub aspect 
teoretic-ştiinţific. El nu vrea să faci din suflet un „epistemonikos (plin de 
înţelepciune-cunoaştere), ci un sofron, adică un înţelept orientat practic, 
care reflectă în mod concret viaţa şi faptele Logosului întrupat: „Cuvântul 
(Logosul) sfătuitor conduce toate faptele noastre, iar Logosul mângâietor 
vindecă pasiunile noastre... Fiind Pedagog se îngrijeşte de educaţia 
oamenilor, nu de instruirea lor; scopul Lui este de a face sufletul mai 


bun, nu de a-l învăţa; de a da sfaturi pentru o viaţă înţeleaptă; nu pentru 
o viaţă dedicată ştiinţei (Cartea I, 1,2, 3, p. 167)”. 

Ca şi apologeţii, Clement găseşte valenţele cumpătării ca 
determinantă în eliberarea de patimi şi cale spre desăvârşirea vieţii. Spre 
deosebire de ei, Clement priveşte cumpătarea în contextul şi legătura 
celorlalte trei virtuţi cardinale: „Frumuseţea fiecăruia, plantă sau vieţuitoare, 
stă în virtutea fiecăruia; iar virtutea omului stă în dreptate, cuminţenie 
(sophroyne), bărbăţie şi credinţă în Dumnezeu”. Vedem că Clement nu 
rămâne totuşi la stricta enumerare a virtuţiilor cardinale, ci le uneşte cu 
credinţa (tcioxk;) în Dumnezeu, ceea ce le oferă specificul creştin (Cartea 
a doua, cap. XII, 121.4). 

Clement ia termenii filosofiei antice care denumesc virtutea 
cumpătării, dar le dă un înţeles şi o nuanţă creştină. 

Astfel, preluând din filosofia stoică termenul de ^.oyoq dp'doq, el 
declară fără echivoc: „mv xo 7iap& x6v Myov 6pţţ6v, tomo &p,(xpTr||a& 
serei” 28 . Şi apoi continuă: Filosofii caută să definească pasiunile cele mai 
generale astfel: pofta (epithymia) este o dorinţă care nu ascultă de raţiune; 
frica (fobos) este o abatere care nu ascultă de raţiune; plăcerea (hedone) 
este o umflare a sufletului care nu ascultă de raţiune; tristeţea (lype) este 
o strângere a sufletului care nu ascultă de raţiune. Aşadar, dacă 
neascultarea de raţiune dă naştere păcatului, nu urmează oare neapărat 
că ascultarea de raţiune, pe care o numim credinţă, să fie creatoare aşa 
numitei datorii? Virtutea este o dispoziţie sufletească conformă cu raţiunea 
pe întreaga viaţă. Da, de cea mai înaltă ştiinţă, însăşi filosofia este definită 
ca fiind o cercetare a justeţii raţiunii... Filosofii stoici numesc datorie şi 
faptă convenabilă, fapta săvârşită prin ascultarea de raţiune...” 29 . 

Ca unul care cu mult sârg a învăţat înţelepciunea vremii, Clement 
Alexandrinul vede în virtute - după cum am remarcat” - logosul orthos, 
sau dreapta socoteală inclusă în noţiunea de mesotes, adică în mijlocul 
care evită extremele şi asigură echilibrul şi ordinea. Cumpătarea va 
îndeplini funcţia de autocontrol al poftelor imprimându-i-se astfel caracterul 
moral mai mult decât cel intelectual. Clement face o analiză de detaliu 
privind educaţia pe care o face Logosul în diferitele situaţii ale vieţii, 
aplicând dreapta socoteală pe temeiul princiiplor evanghelice, după regula 
de aur formulată de Sfântul Apostol Pavel: „toate să le cercetaţi, ţineţi ce 
este bun” (I Tesaloniceni, 5,21). 

Astfel, cu privire la hrană, Clement spunea: „Mâncarea trebuie să 
fie simplă şi nu aleasă, potrivit cu credinţa cea adevărată... şi trebuie să 
fie o mâncare ce ne ajută să avem viaţă, nu să ne desfătăm” (li, 1.2.1.); 
„Am fost rânduiţi să împărţim şi să stăpânim, nu să fim robi mâncărurilor... 
Este cu totul nesocotit, nefolositor şi neomenesc să ne hrănim pentru 
moarte, aşa cum îngrăşăm vitele pentru tăiere... căutând în întreaga 
noastră viaţă numai să mâncăm; să îngropăm oarecum fericirea noastră 
numai aici, într-o viaţă care nu va mai fi, şi să mângâiem numai gâtlejul... 

De aceea nu trebuie să fim lacomi la mâncare; să mâncăm puţin şi cât e 
de neapărată treabuinţă... Deci nu trebuie să ne ferim cu totul cie feluritele 
mâncări, dar nici să nu ne străduim după ele. Să mâncăm din ce ni se 
pune înainte, cum se cuvinte unui creştin... o mâncare cu socotinţă este 
mulţumire adusă lui Dumnezeu. Dacă cineva mănâncă carne, nu face păcat- 
numai să mănânce cumpătat; nici să nu poată trăi fără carne... Lăcomia la 
mancare nu este altceva decât o lipsă de măsură la folosirea bucatelor; si 
iarăşi, lăcomia la mâncare este o nebunie a gâtlejului; în sfârşit lăcomia la 
mâncare este o nebunie a stomacului...” (II, 9.4; 10, 2—3; 11.1; 12.1) 
„Agapa trebuie înţeleasă ca o masă însoţită de dragoste. Calea de mijloc 
(mesotesul) este bună în toate, dar mai ales când este Vorba de pregătirea 
unui ospăţ. Exagerările sunt însoţite de greşeli; calea de mijloc este bună- 
iar cale de mijloc este tot ceea ce este desăvârşit de cele ce ne sunt de 
neapărată trebuinţă; că dorinţele noastre fireşti definesc cumpătarea (II, 16, 4). 

P?veşte băutura, Clement Alexandrinul recomandă „băutura 
cumpătării ”, dată de Dumnezeu poporului evreu în drum spre Ţara 
făgăduinţei... E bine ca băieţii şi fetele să se depărteze pe cât mai mult 
cu putinţă de vin. Că nu e potrivit ca vârstei clocotitoare să-i torni cel 
mai fierbinte lichid, vinul. Este ca şi cum ai turna foc peste foc. Din pricina 
vinului se aprind poftele lor sălbatice şi arzătoare şi temperamentul lor 
înflăcărat... In timpul băutului să ai comesean raţiunea care să disciplineze 
beţia... Setea este senzaţia unei lipse şi caută un ajutor potrivit pentru 
împlinirea acestei lipse. Nu căuta o băutură care să te înnebunească... Beţia 
este o privelişte urâtă şi necuviincioasă de desfrânare... „Sciţii, celţii, iberii 
şi tracii obişnuiesc să bea vin mult, să se îmbete, pentru că toate aceste 
ne * mur L sunt . neamu ri războinice şi socotesc băutul o ocupaţie frumoasă 
şi fericită. Noi creştinii suntem un neam paşnic; când stăm la masă nu ne 
insukăm; no ^ cu m * n ^ ea trează, făcându-ne unul altuia urări de 
sănătate, ca să arătăm că suntem în legături foarte strânse cu cel al cărui 
nume îl purtăm” (cartea II, cap. II. 19.2; 20, 3; 25, 1 ; 31,1). 

Spre deosebire de mulţi din contemporanii săi, care au făcut din 
sofrosyne-castitate (feciorie), Clement Alexandrinul pornind de la porunca 
lui Dumnezeu: „Inmulţiţi-vă! arată că „Dumnezeu trebuie ascultat. Si în 
această privinţă, omul este chip al lui Dumnezeu, întrucât ca om 
conlucrează cu Dumnezeu la naşterea omului” (cartea a ll-a cap. X, 83, 
2). Astfel în căsătorie omul îndeplineşte un act sacru „participând la actul 
dumnezeiesc creator (II, X, 9, 2), naşterea de copii fiind nu numai un 
act uman, ci o „conlucrare cu Creatorul” (II, X, 93, 1). Naşterea de copii 
fiind un cat sacru, reprezintă scopul însăşi al căsătoriei, iar căsătoria şi 
familia modul de a-l perpetua. Clement Alexandrinul accentuează foarte 
mult faptul că având ca scop naşterea de copii, ca prelungire a actului lui 
Dumnezeu creator, familia care îndeplineşte această funcţie trebuie să fie 
ferita de desfrânare, iar împreunarea dintre soţi să nu devină un desfrâu 
legalizat, victimă a plăcerilor, ci relaţiile dintre soţi să fie străbătute de 


oriScot; (de sfială, decenţă, bun, simţ, ruşine), păstrând „discreţia ca pe o 
lumină a minţii; ţesând dogmele cuminţeniei..." oferind oricui „mărturia 
vrednică de credinţă a castităţii familiei” (II, X, 97, 1-2). Aşadar castitatea 
se poate înfăptui şi în familie prin împlinirea scopului ei, de a perpetua 
neamul omenesc; la ea ajungându-se atunci când plăcerile sunt dominate 
de înfrânare. „Iată, trupul acesta stricăcios se va îmbrăca în nestricăciune 
(I. Cor. 15.53), când pofta cea nesăţioasă, care duce la desfrâu, fiind 
călăuzită de înfrânare nu va mai dori stricăciunea; atunci va duce pe om 
spre o castitate veşnică (II, IX, 100, 2-3). 

Şi comportarea la ospeţe, „să fie ospăţul cel făcut cu judecată! 
Departe să fie şi deşartele petreceri de noapte, pline de beţie! Cheful nu-i 
decât o viaţă dusă în beţie; este frământarea unei tremurături erotice. 
Erotismul şi beţia, patimi fără judecată, trebuie să stea departe de corul 
vieţuirii noastre. Petrecerea de noapte însoţită de băutură este o nebunie”. 
„De la ospăţul cel cumpătat trebuie îndepărtate şi instrumentele muzicale 
care aprind pofta, sau care aţâţă dragostea, sau care înverşunează mânia... 
Noi folosim un singur instrument muzical: ...Logosul, singurul făcător de 
pace...” (cartea II, cap. 4; 40, 1; 41, 1; 42; 1,3). 

„Şi râsului trebuie să-i punem frâu. Când râzi aşa cum trebuie vădeşti 
bunăcuviinţă; dar dacă nu râzi aşa, arăţi că eşti desfrânat. în general 
vorbind nu trebuie să suprimăm toate însuşirile fireşti pe care le are omul, 
ci dimpotrivă să le dăm măsura cuvenită şi să le săvârşim la timp potrivit. 
Omul este înzestrat cu capacitatea de a râde, dar nu trebuie să râdă de 
orice, căci nici calul nu nechează totdeauna, deşi este un animal înzestrat 
cu însuşirea de a necheza. Noi oamenii, pentru că suntem fiinţe 
cugetătoare, trebuie să ne purtăm cu cumpătare, potolind în chip armonios 
asprimea şi tăria strădaniei noastre, fără însă să ne moleşim. Destinderea 
cuviincioasă şi armonioasă a feţei, ca sunetul armonic al unui instrument 
muzical, se numeşte zâmbet de veselie, şi destinde întreaga faţă, şi este 
râsul oamenilor înţelepţi (şotron); pe când întinderea necuviincioasă a 
feţei... este un râs desfrânat, luând numele de hohot când e vorba de 
bărbaţi, sau e râsul unui om care plesneşte de mândrie” (cartea II, cap. 
V, 46, 1-3). 

Cel ce vrea să trăiască după virtutea cumpătării, în toate gesturile şi 
toate locurile trebuie să se prezinte cu măsură şi judecată. Clement 
Alexandrinul ne recomandă un adevărat cod de comportament creştin, 
care-l face pe acesta capabil să valorifice printr-un autocontrol al firii şi 
vieţii, toate calităţile care îl recomandă cumpătat şi bine educat. Pentru 
frumuseţea acestui comportament, ca rezultat practic al cumpătării, vom 
spicui câteva aspecte: „Tinerii... după ce s-au aşezat la masă, să nu ţină 
picioarele unul peste altul, să nu le fie apropiate coapsele şi nici să-şi 
sprijine bărbia pe mâini. Că este urât să nu-şi poată ţine capul drept. Iarăşi 
este semn de cuminţenie (sofrosyne) să mănânci şi să bei mai puţin, să 
mănânci încet, riu repezit, să fii nepasionat şi la începutul mesei şi în 

pauzele de masă să termini primul de mâncat... Niciodată nu trebuie să 
ne repezim la mâncări înaintea altora, împinşi de lăcomie; nici de dorinţa 
mare de a mânca să ne întindem la bucate mai mult decât trebuie, 
mărturisind, prin dorinţa de a nu rămâne în urma altora, neînfrânarea 
noastră; dar nici să stăm întinşi deasupra mâncărurilor ca vitele deasupra 
nutreţului... Un om cumpătat se ridică de la masă înaintea celorlalţi şi 
pleacă cuviincios de la ospăţ. Trebuie interzis râsul exagerat şi plânsul 
peste măsură. „Sunt de părere că oamenii înţelepţi (sofron), care doresc 
să vorbească, să aibe măsură la vorbă şi să ţină seama de cel cu care 
vorbeşte. Tăcerea este o virtute a femeilor şi o onoare lipsită de primejdii 
pentru tineri, iar cuvântul unui bătrân este un bine... Dacă vorbesc doi 
oameni, aceştia trebuie să-şi măsoare tăria vocii lor cu măsură potrivită; a 
striga când vorbeşti este cea mai mare nebunie; iar a vorbi fără să te 
audă cei din apropiere, este o nesimţire... Să fie depărtată de noi şi 
ambiţia unei biruinţe deşarte într-o discuţie cu cineva, pentru că se 
sfârşeşte cu ceartă. Şi afectarea vocii este semn de feminitate; vocea unui 
bărbat înţelept are măsură; bărbatul înţelept îndrăgeşte vocea lui în ce 
priveşte tăria glasului, iuţeala şi mulţimea cuvintelor. Nu trebuie să ne 
facem cuvântul nostru lung, nu trebuie să vorbim mult şi nici nu trebuie 
să vorbim de prisos, dar nici nu trebuie să vorbim fără să ne oprim şi 
grăbit. Trebuie să-i dăm vocii, ca să spunem aşa, ceea ce cu dreptate i 
se cuvine... Plescăitul cu limba, fluieraturile şi pocnirile din degete, cu care 
sunt chemate slugile, sunt semne fără socoteală; oamenii cu judecată 
trebuie să le evite. Trebuie cerut să nu se scuipe des, să nu se râgâie şi 
nici să se sufle nasul când se bea. Trebuie să se ţină seama de comeseni 
ca să nu le fie greaţă din pricina acestei necuviinţe, care poate fi socotită 
neînfrânare. Că la oameni nu-i la fel ca la boi şi la măgari, unde ieslea şi 
bălegarul e la un loc... De-i vine cuiva să strănute sau să râgâie, să caute 
ca zgomotul să nu fie auzit de vecinii de masă, ca să dea dovadă de 
proastă creştere. „ Trebuie evitate zgomotul supărător al strănutului, 
reţinându-ne cu încetul respiraţia... Este semn de neobrăzare şi de 
necuviinţă să voieşti să măreşti zgomotul strănutului şi să nu-1 înlături. 
Cei ce se scobesc în dinţi, sângerându-şi gingiile, sunt dezgustători şi fac 
scârbă vecinilor. Gâdilatul urechilor şi iritarea nasului penrtu a strănuta sunt 
scărpinări de porc, care duc la o desfrânare fără frâu. Trebuie evitate 
scenele indecente care ne cad sub ochi, ca şi cuvintele ruşinoase care se 
spun despre ele. Privirea să fie liniştită, întoarcerea şi mişcarea gâtului cu 
bună rânduială, la fel şi mişcările mâinilor în timpul vorbitului. Ca să spun 
pe scurt, esenţialului îi sunt proprii „calmul, liniştea, seninătatea, pacea" 
(Cartea a Il-a, cap. VII, 53, 1—60, 5). lată atributele sau însuşirile 
sophrosynei, dobândite prin stăpânire de sine şi educaţie. Stăpânirea de 
sine manifestată prin autocontrolul asupra poftelor şi patimilor duce la 
cunoaşterea de sine, iar aceasta, la rândul ei ne conduce la cunoaşterea 

lui Dumnezeu şi implicit la asemănarea cu Dumnezeu (oţioîooau; 0£âj). Iar 
această asemănare duhovnicească cu Dumnezeu se împlineşte în cele din 
urmă, după Clement Alexandrinul, prin sofrosyne. „Cea mai mare din toate 
învăţăturile era, după cât se pare, aceea de a te cunoaşte pe tine însuţi. 
Dacă cineva se cunoaşte pe sine însuşi, cunoaşte şi pe Dumnezeu; şi 
cunoscând pe Dumnezeu va fi asemănarea cu Dumnezeu, nepurtând haine 
brodate cu aur; nici îmbrăcăminte lungă până la călcâie, ci făcând fapte 
bune şi având mai ales nevoie de foarte puţine lucruri. Singur Dumnezeu 
nu are nevoie de nimic; El se bucură mai cu seamă când ne vede că 
suntem curaţi, cu sufletul împodobit, dar îmbrăcaţi şi cu trup împodobit, 
cu haina cea sfântă, haina castităţii. Dar noi vom ajunge la asemănarea cu 
Dumnezeu, având mereu în faţă Modelul Logosului, pe care să ne 
străduim a-L imita: „Acesta este pentru noi icoană fără de pată şi trebuie 
să căutăm cu toată puterea ca sufletul nostru să se asemene cu El. El e 
cu totul lipsit de pasiunile omeneşti; de aceea este şi singurul Judecător, 
pentru că este singurul fără de păcat; noi însă trebuie să încercăm pe cât 
ne stă în putinţă, să păcătuim cât mai puţin. Mai întâi suntem datori să 
scăpăm de pasiuni şi de boale, iar apoi să ne stăpânim să nu mai cădem 
cu uşurinţă în păcatele cu care ne-am obişnuit” (Cartea I, cap. 4, 2). Iar 
la idealul dobândirii sofrosynei, pe care Logosul ne-a arătat-o în vieţuirea 
Lui pământească, vom putea ajunge fiind ajutaţi de El, prin comunicarea 
vieţii Lui duhovniceşti pe care ne-o va împărtăşi. „Omul acela în care 
Logosul locuieşte nu este astăzi într-un fel şi mâine în alt fel, nu ia felurile 
chipuri; are chipul Logosului, care este asemenea cu Dumnezeu, este 
frumos, nu pune pe el găteală; este frumuseţea cea adevărată că este 
Dumnezeu; şi este Dumnezeu şi omul acela pentru că Dumnezeu o vrea” 
(Cartea III, cap. I, 4,5). 

Asemănarea lui Dumnezeu prin Hristos ca model şi susţinător în viaţa 
creştină a sofrosynei, reprezintă fără nici o îndoială noile evaluări creştine 
ale virtuţii cumpătării pe care le aduce marele alexandrin. 

Cel care a ridicat şcoala creştină din Alexandria la cel mai înalt nivel 
teologic a fost Origen (+ 254). 

Dacă înaintaşul său, Clement Alexandrinul susţinea, după cum am 
văzut, că fecioria nu este superioară căsătoriei, întrucât prin căsătorie omul 
devine un împlinător al poruncii lui Dumnezeu şi un împreună lucrător cu 
Dumnezeu la perpetuarea neamului omenesc, Origen dă prioritatea 
fecioriei. Şi întru atât l-a pasionat fecioria, încât luând literal textul de la 
Matei 19, 12, unde se vorbeşte de cei ce devin fameni pentru împărăţia 
lui Dumnezeu, a comis greşala de a se castra. Dar în această situaţie 
fecioria nu mai este o virtute... El a devenit famen, eunuc şi nicidecum 
„sofron”, chiar dacă i-a plăcut să stabilească o identitate între sofrosyne şi 
feciorie. 

Ca şi la scriitorii latini contemporani, şi la Origen fecioria este 
comparabilă cu martiriul (precum era de pildă rubor şi pudor la Ciprian). 

Oricum, Origen face trecerea dintre scriitorii secolului II, pentru care 
martiriul era prezent, şi scriitorii secolelor III şi IV, care au formulat ideea 
martiriului spiritual redat prin asceză, care reprezintă nu numai o abţinere 
în faţa poftelor şi plăcerilor, ci şi o luptă de necontenită creştere în virtute. 
De fapt, Origen este primul care introduce termenul de „asceză” (asceta 
referindu-se la lupta lui lacob cu îngerul... Iacob este numit ascet 30 . 
Mănăstirile se vor numi „asketeria” iar monahul prin înfrânare şi curăţia 
de patimi este ascet. Pentru Origen, asceza ca exerciţiu duhovnicesc are 
două aspecte: unul negativ, de eliberare de patimi, de pofte şi de păcate. 
E vorba de mortificarea patimilor (ca în gândirea stoică „gimnasia”). Dar 
asceza are şi un aspect pozitiv, compensativ, costând în exerciţiul, sau în 
deprinderea în vederea desăvârşirii vieţii duhovniceşti, prin continua 
creştere în virtute. 


4 . SFINŢII PĂRINŢI CAPADOCIENI 


Dăruiţi de Dumnezeu cu mulţi talanţi, Sfinţii Părinţi Capadocieni nu 
i-au îngropat, ci neîntrerupt i-au înmulţit spre a-şi dăltui caracterele lor 
creştine şi a lăsa posterităţii nemuritoare opere şi îndemnuri asupra 
modului cum trebuie trăită Evanghelia, cum se cuvine să controlăm 
plăcerile şi poftele, cum trebuie să ne stăpânim firea, pentru a face harul 
roditor, spre a ne ridica spre sfinţenia asemănării cu Dumnezeu. 

Ca unii care au studiat la cele mai înalte şcoli ale vremii lor, cu cei 
mai vestiţi dascăli, au căutat să urmeze regula de aur a dreptei socoteli 
formulată de Sfântul Apostol Pavel; „toate să le cercetaţi, ţineţi ce este 
bun” (I Tesaloniceni 5, 21). 

Spre deosebire de Tertulian, care - după cum am văzut - proclamă 
o sentinţă de divorţ între cultura clasică şi cea creştină, Sfinţii Părinţi 
Capodocieni le armonizează, arătând că Dumnezeu a pregătit toate 
neamurile^ pentru a-l putea primi în conştiinţa şi viaţa lor pe Hristos. De 
aceea Sfântul Vasile cel Mare arată că mintea omului trebuie mereu 
cultivată cu toate valorile care angajează fiinţa omenească spre adevăr, 
bine şi frumos ajutând-o astfel să se descătuşeze de poftele inferioare care 
o târăsc prin patimi. El spune că „orice om care iubeşte pe Dumnezeu 
are în mod firesc înclinarea spre studiu” 32 . Mai în concret, fiindcă Iulian 
Apostatul cerea excluderea creştinilor de la cultura clasică, Sfântul Grigorie 
de Nazianz îi răspunde: „Numai tu ai dreptul la elenism, de la tine vine 
elenismul... poezia vine de la tine? ...Dacă egiptenii, fenicienii şi evreii de 
a căror cultură profităm, dacă locuitorii insulei Eubeea, luându-se după 


concepţia ta, ar ridica pretenţii de proprietate asupra descoperirilor lor, ca 
aparţinându-le, numai lor, ce am face noi?...” 33 . De aceea Sfântul Vasile 
cel Mare, în „Cuvânt către tineri, cum pot avea folos din scrierile elinilor", 
spune foarte răspicat: „Trebuie să ne servim de poeţi, istorici, oratori, de 
toţi cei ce pot aduce un folos sufletului nostru...” 34 . Scrierile profane se 
aseamănă primului strat de vopsea, sau deprinderii de a vedea (privi) mai 
întâi soarele în apă şi apoi de-a privi lumina lui adevărată 35 . ...Folosind 
literatura profană imităm pe Moise şi pe Daniel. Primul s-a apropiat de 
Dumnezeu după ce a cunoscut înţelepciunea Egiptului, iar cel de al doilea 
pe cea a haldeilor 36 . în aceste scrieri se impune însă să facem o selecţie, 
primind din scrierile profane acele părţi „care laudă virtutea şi combat 
stricăciunea...”. „Trebuie să ne împărtăşim şi noi din scrieri în felul albinelor. 
Ele nu se apropie în acelaşi chip de orice floare, nici nu încearcă să ia tot 
din cele peste care au zburat, ci lăudând numai atât cât le este de folos 
pentru lucrul lor, lasă la o parte ce rămâne. Şi precum la ruperea 
trandafirilor ne ferim de ghimpi, aşa şi din asemenea scrieri să culegem 
ceea ce este folositor, iar de ceea ce este vătămător, să ne ferim” 37 . 
Aşadar, creaţiile minţii omeneşti sunt şi devin valori universale, pe care 
oamenii înţelepţi le preiau şi le amplifică, imprimând astfel progresului 
uman o continuă creştere şi dezvoltare. Acesta este firescul şi normalul 
care aparţine solidarităţii umane. Aşa am văzut că s-a întâmplat şi cu 
sophrosyne care reprezintă în cultura şi civilizaţia elină o sursă de valori 
etice, estetice, politice, medicale, sociale, educative, etc... 

Ca unii care au promovat virtutea ca o cale ce duce şi împlineşte 
sfinţenia asemănării cu Dumnezeu, Sfinţii Părinţi Capodocieni nu au putut 
rămâne indiferenţi faţă de modul în care era concepută ea de gândirea 
vremii lor. Şi preluând conceptul I-au aplicat în diversele interpretări 

scripturistice. Astfel, Sfântul Vasile cel Mare arată: .Şi fiindcă noi trebuie 

să ajungem la viaţa aceea a noastră prin virtute, căreia i s-au înălţat multe 
imnuri de către poeţi, istorici şi mai mult, de către bărbaţii filosofi, noi 
trebuie să ne îndreptăm luarea aminte, cu deosebire la scrierile de felul 
acesta” 38 . 

Astfel, preluând „mesotes-ul” din uzuanţa culturii clasice pentru 
definirea virtuţii ca mijlocul dintre două extreme dăunătoare vieţii, Sfinţii 
Părinţi Capodocieni îl introduc cu măiestria şi geniul lor în tiparele moralei 
creştine, pentru a formula raţionamente favorabile virtuţii creştine. Pentru 
frumuseţea lor venim cu două exemplificări: Sfântul Vasile cel Mare în 
„Comentariu la Protestul Isaia” arată că „porunca Domnului este 
strălucitoare şi luminează ochii, şi cuvântul Domnului este făclie picioarelor 
celui drept. Cel ce nu trăieşte conform virtuţii, ci se întovărăşeşte patimilor 
trupeşti, va îmbrăţişa viaţa trăită în răutate, iubind-o ca pe o lumină; iar 
faţă de viaţa trăită după porunca Domnului îşi întoarce privirea cu dispreţ. 
Pentru limba celui drept cuvintele Domnului sunt dulci, şi prin cugetarea 

lui gustându-Ie, par a fi mai dulci decât mierea. Pentru cel care însă nici 
nu vrea să audă de porunci, ci consimţind la dulceaţa plăcerii, unul ca 
acesta va spune că amaru-i dulcel şi dulcele este amar. Tocmai din această 
pricină se cuvine a cugeta la bine şi frumos, întrucât adevăratul bine îl 
constituie dreapta măsură existentă în sufletul care este înclinat spre o 
viaţă conformă virtuţii. De fapt virtutea este un fel de cale de mijloc 
(ţt£c6xr|<;) şi de dreaptă măsură între două extreme care se îndepărtează 
(abat) de la virtute: una prin exagerări (excese, depăşirea limitei = 
t>Tcep(3oA,rţ); alta prin insuficienţe, lipsuri (eXXeuinc;); una prin lipsă de 
măsură, alta prin disproporţie (urâţenie, faptă de ruşine). De pildă, curajul 
este un fel de cale de mijloc, dar exagerarea cu privire la acesta (curaj) 
este cutezanţa nesăbuită (îndrăzneala obraznică), iar lipsa acestuia (a 
curajului) este temerea (laşitatea). Prin urmare, frumuseţea sufletului constă 
în dreapta măsură, iar urâţenia (fapta de ruşine) o constituie disproporţiile, 
provenite din răutate” 39 . Sfântul Grigorie de Nissa în „Omilia IX-a la 
Cântarea Cântărilor” arată că „virtutea se află la mijlocul unor rele: între 
lipsă şi prisosinţă. Aşa se spune despre bărbăţie şi despre dărnicie, că 
cea dintâi se află între laşitate şi obrăznicie, iar cea de a doua, între 
zgârcenie şi risipă. Atât despre laşitate, cât şi despre zgârcenie se spune 
că sunt rele prin lipsa a ceea ce se datorează; iar risipa şi obrăznicia, prin 
pierderea măsurii şi prin prisos. Iar mijlocul (xo joioov) între lipsa de 
măsură într-o parte şi în alta, e numită virtute” 40 . 

Deşi au preluat termenul cel mai potrivit al virtuţii, unanim recu¬ 
noscut ca valoare etică a culturii clasice, Sfinţii Capodocieni îi imprimă 
specificul învăţăturii creştine. Astfel ei nu aşează virtutea pe un fundal 
static, ci îi imprimă un dinamism epectatic, orientând-o spre desăvârşirea 
sfinţeniei lui Dumnezeu. „Fiţi desăvârşiţi precum Dumnezeu este desăvârşit 
(Matei 5, 48). Sfântul Grigorie de Nissa putea spune în acest sens că „nu 
există alt hotar al virtuţii decât păcatul” („Introducere la Viaţa lui Moise”). 

Sfântul Vasile cel Mare vine cu două precizări importante pentru a 
arăta caracteristicile, sau specificul virtuţii creştine, deosebirea dintre 
virtutea creştină şi cea filosofică. în primul rând, virtutea filosofică se 
împlineşte numai prin efortul personal al firii, pe când virtutea creştină se 
realizează cu ajutorul harului divin: „Până în clipa în care razele 
supravegherii Tale au strălucit asupra mea, eu am petrecut într-o stare 
bună şi netulburată. De îndată însă ce ţi-ai întors faţa ta, s-a şi dat la 
iveală pornirea mea spre patimă şi tulburare” 41 . 

în al doilea rând, virtutea antică avea un caracter temporar: se 
referea exclusiv la această viaţă; pe când în creştinism ea primeşte un 
caracter veşnic, ea vizează nu numai viaţa de aici şi de acum, lipsită de 
tulburare şi agitaţie, prin stăpânirea de sine, ci mai ales fericirea veşnică 
în Dumnezeu, după cum subliniază Sfântul Vasile cel Mare: „Scopul vieţii 
noastre, în vederea căreia facem totul şi către care ne îndreptăm toate 
eforturile, este viaţa fericită în veacul ce va să fie, iar desăvârşirea acestei 

vieţi constă în a fi sub stăpânirea lui Dumnezeu. Nu s-ar putea imagina, 
nici măcar sub formă de ipoteză, nimic mai bun pentru creatura 
raţională” 42 . 

Toate aceste precizări până aici făcute prezintă cadrul şi ambianţa în 
care a fost preluată şi dezvoltată sophrosyne în urma credinţei, de Sfinţii 
părinţi Capodocieni. 

Se cuvine ca încă de la început să precizăm că Sfinţii Capodocieni 
au cunoscut virtuţile cardinale antice de la şcolile pe care le urmaseră. 
Şi-au dat seama de valoarea lor şi s-au străduit, ca interpretându-le corect, 
să le dea viaţă într-o interpretare creştină. Astfel, Sfântul Grigorie de 
Nazianz arătând importanţa stăpânirii de sine în dominarea poftelor, în 
scopul deschiderii spre o vieţuire duhovnicească, recomandă: „...Tu să-ţi 
strângi cu cumpătarea (sofrosyne) partea instinctuală poftitoare, pătimaşă 
(epithymetikon)... hărţuind şi sfârtecând ruşinoasa patimă, omorând 
mădularele noastre pământeşti (Coloseni 3, 5)...” 43 . „...Privirea la cele înalte 
ţine în frâu partea instinctuală şi poftitoare din noi, neîngăduindu-i să se 
mişte aiurea. Căci nu încape vorbă că cel mistuit de iubirea (divină) nu 
mai poate să aibe faţă de plăceri atracţia de mai demult” 44 . Vedem şi 
aici soluţia creştină prin care sofrosyne devine dominantă asupra pornirii 
pătimaşă (epithymetikon). 

Sfântul Vasile cel Mare arată cum virtuţile cardinale se leagă unele 
de altele într-o formă dinamică, pe măsură să-i înalţe tot mai mult pe 

creştin spre ajungerea la treapta cea mai superioară a binelui: Aşa a 

făcut şi (Sfântul) Pavel, care uitând de cele rămase în urmă-i, tindea spre 
cele dinainte... Aşa a făcut şi Isaac, despre care (Scriptura ne-a dat) această 
mărturie: „Sporind tot mai mult, el a ajuns foarte bogat”. Căci, într-adevăr, 
el nu s-a întors din drumul (pe care a pornit) şi (de la aceasta) nu s-a 
abătut deloc, când a văzut că a înaintat câtva, el nu s-a oprit, ci cu paşi 
hotărâţi a mers înainte mereu. (Astfel), el a săvârşit fapte (vrednice) de 
virtute: cu pas zorit a străbătut drumul (ce duce) la cumpătare (5ie(3r| 
ţi£y6cA,(B priţiaxi xrţv aaxppocruvriv), a ajuns (să urce până la făptuirea) 
dreptăţii, şi de acolo a urcat până la (starea de) adevărat bărbat. Mergând 
în felul acesta, cel drept ajunge treapta cea mai de sus a binelui” 45 . 

Pornind de la trihonomia platonică, Sfântul Grigorie de Nissa arată 
că prin sângele curat a lui Hristos şi prin Duhul Sfânt se produce o 
colaborare şi o întărire reciprocă a puterilor sufletului; mânia şi pofta 
umplându-se de înţelepciune, iar raţiunea de forţă (bărbăţie) şi de dorinţa 

(simţirea dispoziţiei) spre săvârşirea binelui: .Iar păzirea şi apărarea constă 

în a însemna pragul şi stâlpii naturii cu sângele Mielului. Prin chipurile 
acestea Scriptura arată natura sufletului aşa cum gândeşte şi cultura din 
afară, care împarte sufletul în trei părţi: raţiunea, pofta şi mânia. Cele din 
urmă, adică pofta şi mânia, stau dedesubt, sprijinind din amândouă părţtle 
partea înţelegătoare a sufletului. Iar raţiunea unindu-le pe amândouă, le 
susţine şi e purtată de ele, întărindu-se întru bărbăţie prin mânie, 

înlăturându-se prin poftă (epithymia) spre împărtăşirea de bine. Aşadar 
atâta timp cât sufletul e asigurat în această aşezare, având neclintirea prinsă 
în gândurile virtuţii ca în nişte cuie, se bucură de deplina conlucrare a 
tuturor părţilor lui spre facerea binelui, gândul dând întărirea părţilor 
supuse raţiunii şi primind acelaşi ajutor de la acestea ” 46 . 

Sfinţii Părinţi Capodocieni încreştinează pe sofrosyne definind-o ca 
forţă^ sau energie sufletească de a ţine în control poftele, asigurând 
stăpânirea de sine. De aici începe urcuşul vieţii duhovniceşti. Sofrosyne 
poate să ţină sub control poftele sub două forme, arătate, de altfel şi de 
antecesori. Acestea sunt: fecioria (castitatea, neprihănirea) şi asceza 
(renunţarea). Sfântul Grigorie de Nazianz arată că fecioria imită viaţa lui 
Dumnezeu şi a îngerilor, oferind în acelaşi timp şi posibilitatea de a sluji 
mai mult lui Dumnezeu, de a te dedica şi dărui integral lui Dumnezeu. 
De aceea, deviza sofrosynei este: „purifica te pe tine însuţi!” urmând 
castitatea şi hagneia lui Hristos şi a Sfinţilor Săi. Sfântul Grigorie de Nazianz 
în panegiricul rostit la moartea Sfântului Vasile cel Mare arată că Vasile 
atât la tinereţe, cât şi la maturitate a fost un adevărat „sofron”. Când era 
student, sofrosyne se manifesta la Sfântul Vasile prin renunţarea la 
dragostea trupească, iubind doar castitatea. Ca şi matur, sofrosyne se 
prezintă în patru feluri esenţiale: 1. encrateia (înfrânarea, supunerea 
poftelor), 2. parthenia (fecioria), 3. filantropia (dragostea de oameni - 
caritatea), 4. evitarea mândriei şi cultivarea smereniei (tapeinofrosyne). 
Astfel, Sfântul Vasile este superior exemplarelor păgâne de sofron, putând 
fi comparat şi pus alături de profeţii şi sfinţii Vechiului şi Noului Testament, 
precum Sfântul loan Botezătorul, caracterizat prin puritate şi abstinenţă 48 . 

In panegiricul la Gorgonia, Sfântul Grigorie îi aduce laude, ca uneia 
care a depăşit toate femeile în sofrosyne. Ea arată că şi căsătoria şi 
necăsătoria nu ne pot despărţi sau uni cu Dumnezeu, ci mintea sănătoasă, 
echilibrată, liniştită şi ordonată este cea mai importantă. Conduita Gorgoniei 
este exemplară ca şi casnică, conform idealului sugerat de Solomon: „Cine 
poate găsi o femeie virtuoasă? Preţul ei întrece mărgeanul” (Proverbe 31, 
10). Ea manifestă abstinenţă de la orice fel de exagerare şi păstra 
moderare, adică mijlocul între austeritate şi extravaganţă. Artificiile şi 
fardurile ei erau roşea/a aidosului şi albeala encratiei . 

Sfântul Grigorie de Nlssa asociază pe sofrosyne cu Katharotes. Şi prin 
aceasta se poate ajunge la asemănarea cu Dumnezeu 50 , care este Spiritul 
pur prin excelenţă şi în exclusivitate lipsit de pathos. Pentru a-L imita 
pe Dumnezeu, omul trebuie să se perfecţioneze neîncetat prin practicarea 
virtuţii, şi în special, acele virtuţi care îi permit să ţină sub control pasiunile 
inerente naturii umane 51 . Sfântul Grigorie de Nissa precizează că prin 
esenţa ei virtutea reprezintă „binele neamestecat cu răul” 52 . Această 
continuă tendinţă spre Katharotes ca mod de asemănare cu Dumnezeu, 
satisface dorinţa neîntreruptă a virtuţii spre devenire şi împlinire. De aceea 
„cel ce flămânzeşte după neprihănire (sofrosyne) se va sătura de curăţie 

(Katharotes), iar săturarea nu pricinuieşte oprirea dorinţei, ci întărirea ei, 
astfel cresc amândouă deopotrivă una prin alta” 53 . Aceasta este prin esenţă 
deosebirea de săturarea trupească. Cei flămânzi trupeşte ajung la săturare 
şi nu mai au nevoie de hrană, cei flămânzi duhovniceşte au un orizont 
deschis, care nu-i „plafonează”; ci le crează noi şi variate dorinţe de 
„foame” şi „sete” a spiritului eliberat de patimi (dcTtodteia), tinzând mereu 
spre asemănarea cu Dumnezeu. „Cel ce a dobândit ceva din cele înalte, 
fie neprihănirea, fie cumpătarea, fie evlavia către Dumnezeu... nu are 
pentru vreuna din cele dobândite vreo bucurie trecătoare şi nestatornică... 
Pentru că acestea se pot lucra mereu şi nu este nici o clipă în tot răstimpul 
vieţii în care să fie cineva sătul de lucrarea binelui. Căci neprihănirea şi 
curăţia şi statornicia în orice bine, şi nepărtăşia la rău se lucrează mereu, 
câtă vreme priveşte cineva spre virtute şi are bucurie întinzându-se 
împreună cu lucrarea. Dar cei revărsaţi în poftele fără rost, chiar dacă 
sufletul lor priveşte mereu spre desfrânare, nu se pot îndulci mereu de 
ele. Căci lăcomia de mâncare e oprită de săturare, şi plăcerea băutorului 
se stinge odată cu setea şi celelalte au nevoie, în acelaşi fel, de un timp 
oarecare şi de un răstimp, pentru ca uitându-se plăcerea şi săturarea, să 
se învioreze iarăşi pofta de ceea ce îndulceşti. Dar avuţia virtuţii, întemeiată 
statornic de unii... întreţine în cei ce vieţuiesc potrivit ei, simţirea întreagă, 
nouă şi viguroasă a bunătăţilor ei. De aceea, celor ce flămânzesc de 
acestea, Dumnezeu-Cuvântul le făgăduieşte săturarea, o săturare ce aprinde 
dorinţa prin împlinirea ei deplină, şi nu o toceşte” 54 . 

Virtuţile reprezintă pentru Sfântul Grigorie de Nissa atributele lui 
Dumnezeu implantate în natura raţională a omului încă de la creaţie. Ele 
reprezintă chipul lui Dumnezeu în om. Păcatul este acela care a desfigurat 
şi a întunecat chipul lui Dumnezeu. Iar dacă plăcerea, sau pofta a fost 
cauza căderii omului, a depărtării de Dumnezeu, sofrosyne care controlează 
plăcerile, îi redă sufletului chipul Iui Dumnezeu şi îl eliberează de rugina 
răului, şi poate contempla în oglinda sufletului său pe Dumnezeu însuşi 55 . 

Sfântul Grigorie de Nissa accentuează apoi faptul că pe măsură ce 
omul se depărtează de Dumnezeu este tot mai mult cucerit de plăcere. 
Dacă omul nu ar fi căzut în păcat, nu s-ar fi instituit căsătoria. Apariţia ei 
este determinată nu numai de înmulţirea neamului omenesc, ci şi de a 
ordona plăcerile. Dar şi plăcerile legitime pot duce la excese, de aceea 
fecioria rămâne calea cea mai sigură. Spre deosebire de Origen, Grigorie 
nu condamnă căsătoria ca rea. De pildă Isaac şi Rabeca rămân în cadrul 
căsătoriei sofron şi metrios 56 . 

Tălmăcind rugăciunea Domnească, în Cuvântul al IV-lea: „Facă-se voia 
Ta, precum în cer, aşa şi pe pământ”, Sfântul Grigorie de Nissa arată că 
voia lui Dumnezeu aduce sănătate firii, iar boala este victoria patimii asupra 
puterii de autocontrol asupra poftelor: „Am auzit pe cineva priceput în 
rneşteşugul vindecător al sănătăţii, explicând cu temeiuri naturale că ceea 
ce se spune în aceste cuvinte nu este fără de folos în ceea ce priveşte 

sănătatea sufletului. El spune că abaterea vreuneia din stihiile din noi de 
la măsura ei cumpătată e începutul şi pricina naşterii unei patimi. Si, 
dimpotrivă, spunea că readucerea celor mişcate în chip greşit la lucrarea 
lor cea după fire aduce vindecarea (pricinii) cauzei care creează boala. Si 
de aceea socotea că trebuie să urmărim să facem prin stăpânirea de sine 
(autocontrol) cât mai fără putere, în cele ce se mişcă neregulat în noi 
elementu! ce ni se împotriveşte, căci aceasta ajută cel mai mult la 

sănătate.Omul sufletesc se afla odinioară în starea de sănătate, 

mişcările sufletului aflându-se amestecate în noi ca nişte elemente (stihii) 
in chip cumpănit prin raţiunea virtuţii. Dar când elementul poftitor s-a 
întărit, înfrânarea mişcării potrivnice lui a fost covârşită de elementul acesta 
crescut şi nu a mai fost în stare să împiedice mişcarea fără măsură a poftei 
spre cele ce nu se cuvin. Din aceasta s-a născut în firea omenească 
păcătui, ca boala cea spre moarte... Dar voia lui Dumnezeu e mântuirea 
oamenilor. De aceea să stăruim în aceasta, zicând lui Dumnezeu: „facă-se 
vo,a . Ta Ş‘ întru mine". Şi zicând aceasta trebuie să ne lepădăm de acea 
viaţa care e în afara voii dumnezeieşti... Căci precum atunci când se aduce 
lumina in peşterile întunecate, întunericul dispare, aşa făcându-se voia Ta 
intru mine, toată mişcarea rea şi necuvenită a voii mele se scufundă în 
nefiinţa. Pentru că neprihănirea (sofrosyne) va stinge pornirea desfrânată 
şi patimaşa a cugetării; smerita cugetare (tapeinofrosyne) va mistui 
îngâmfarea, modestia (metriotes) va tămădui boala mândriei, bunătatea 
iubirii va alunga din suflet o listă lungă de rele potrivnice. Căci din faţa 
ei se retrage ura, pisma, mânia, mişcarea furioasă... făţărnicia... dorinţa de 
răzbunare, fierberea sângelui din jurul inimii, ochiul duşmănos... Facă-se, 
deci, voia Ta, ca să se stingă voia diavolului... De aceea zicem: deoarece 
voia Ta este neprihănită (sofrosyne), iar eu sunt trupesc si vândut sub 
pacat, sa se împlinească în mine, prin puterea Ta, această voie bună: 
dreptatea, evlavia, apathia (înstrăinarea de patimi). Căci cuvântul voie 
îmbrăţişează toate virtuţile şi cele ce se cugetă una câte una, 
cuprmzandu-se în bine şi prin aceasta aflându-se în voia lui Dumnezeu” 57 . 

De aici vedem că voia lui Dumnezeu este interpretată ca o putere 
de vindecare a firii căzute în păcat şi supusă poftelor oarbe care o duc la 
pieire. Ea are ca primă referire pe sofrosyne, care se afirmă în armonia si 
unitatea celorlalte virtuţi. 

Nu ne putem despărţi de Sfântul Grigorie de Nissa, fără a urmări şi 
reţine aspectul esenţial şi elementar pe care el îl atribuie sofrosynei ca 
virtute de autocontrol asupra poftelor. Şi când spunem aceasta reţinem 
mai presus de orice elementul raţional, de dreaptă judecată în evitarea 
exceselor şi insuficienţilor, şi impunerea acestei virtuţi prin condamnarea 
a tot ceea ce este dăunător vieţii prin prea mult, sau prin prea puţin... 
Rolul sofrosynei este comparat de Sfântul Grigorie de Nissa cu cel al 
pescarului (Matei 13, 47—48) care alege peştii buni de cei răi, pe cei buni 
îi reţine, pe cei răi îi leapădă afară... Sofrosyne rămâne dreapta socoteală, 

discernământul, mesotesul (mijlocul, măsura dreaptă), „calea împărătească” 
care evită atât destrăbălarea, cât şi austeritatea distrugătoare, lată cuvintele 

lui: .Legea îl călăuzeşte pe calea de mijloc (calea împărătească), 

neabătându-se într-o parte sau alta, Fiindcă abaterea spre margini este 
primejdioasă călătorului. Căci precum este primejdios pentru cel ce merge 
pe calea unei stânci între două prăpăstii, să se abată fie într-o parte, fie 
în cealaltă (de fiecare parte aşteptându-l prăpastia), la fel legea vrea ca 
cel ce urmează ei să nu părăsească nicidecum calea... neluând-o nici la 
stânga, nici la dreapta. Acest cuvânt ne învaţă să vedem virtuţile ia mijloc. 
Fiindcă tot păcatul se lucrează fie prin ceea ce este sub virtute, fie prin 
ceea ce „cade” deasupra ei... Cel lipsit de înfrânare este un desfrânat, cel 
prea înfrânat îşi chinuieşte conştiinţa... Unul se predă plăcerilor fără ruşine, 
iar altul se scârbeşte şi de căsătorie ca de o desfrânare. Cumpătarea este 
deprinderea de la mijlocul acestor două” 58 . 


5. SFÂNTUL IOAN GURĂ DE AUR 


Ca unul care şi-a pus temeliile unei solide culturi clasice la înaltele 
şcoli ale vremii pe care le-a urmat ca un învăţăcel desăvârşit, Sfântul loan 
Gură de Aur, devenit creştin nu a uitat ceea ce cu sârguinţă şi-a însuşit 
la şcolile păgâne, ci a valorificat totul spre înţelegerea şi trăirea noii 
învăţături creştine. 

Şi întrucât sofrosyne reprezintă conceptul de valori a culturii clasice, 
marele dascăl creştin nu l-a refuzat, fiindcă cei cărora li se adresa îl 
socoteau ca atare şi se bucurau chiar că acest termen poate vehicula 
valorile noii învăţături. Nu-i putea sminti în nici un caz pe nimeni, mai 
ales că Sfinţii Părinţi i-au imprimat pecetea creştină, specifică. 

Sfântul loan Gură de Aur recomandă virtutea cumpătării (sofrosyne) 
ca fiind necesară omului încă din fragedă copilărie, pentru a se deprinde 
cu săvârşirea ei şi a se temelui prin intermediul ei caracterul religios moral 

creştin.Aşadar, cu privire la thymos se spune că îşi are locul în piept 

şi în inimă care se găseşte în piept. Cu privire la epithymia, se spune că 
se găseşte în ficat. Iar cu privire la partea raţională (logistikon) se spune 
că se găseşte în cap. Despre acela (thymos) se spune că lui îi corespunde 
virtutea şi viciul (răutatea). Virtutea este sofrosyne şi epieikeia (dreptatea 
cu îngăduinţă), iar viciul (răutatea-micia) este agresivitatea şi îndărătnicia. 
Acestei părţi (poftei-epithymia) îi corespunde din nou o virtute. Aceasta 
este sofrosyne (adică cumpătarea, ca echilibrare a poftelor), iar viciul 
(Katda) este dezmăţul, destrăbălarea. (în sens creştin, cel ce săvârşeşte 
păcatul şi nu se ruşinează n.n.) 59 . 

Sfântul loan Gură de Aur recomandă în aceeaşi accepţiune şi limbai 
platonic virtutea cumpătării (sofrosyne - ca stăpânire de sine) atât pentru 
echilibrarea thymosului, cât şi a epythimiei. Şi aceasta, fiindcă fiecare din 
aceste părţi ale sufletului are atât virtuţi cât şi vicii. Iată cuvintele lui: „S-a 
spus că locuinţa părţii irascibile a sufletului este în piept, mai exact, în 
inimă, care-i aşezată, în piept, cea a poftei este în ficat (epithymia to 
hepar) iar a raţiunii în creier. Fiecare din acestea are virtuţi şi vicii. Virtuţile 
părţii irascibile (thymos) sunt andreia şi epieikeia (indulgenţa), iar viciile 
ei: îndrăzneala şi îndărătnicia. Virtutea poftei este cumpătarea (sofrosyne), 
iar viciul ei desmăţul (neruşinarea). Virtutea raţiunii este înţelepciunea 
practică (fronesis), iar viciul ei este nebunia (neştiinţa-anoia)” 60 . 

Structurând virtuţile cardinale pe trihonomia sufletului şi combătând 
viciile contrare. Sfântul loan Gură de Aur oferă în final o perspectivă 
creştină în educarea copilului, şi anume că idealul constă în a forma din 
copil un atlet a lui Hristos. Iar pentru împlinirea acestui deziderat se 
impune în primul rând creerea deprinderii stăpânirii de sine asupra 
poftelor, în asa fel încât „thymosul” şi „epithymia" să aibe drept vizitiu 
mintea (nous). 

Dacă odată cu intrarea maselor de păgâni în Biserică, prin edicte 
imperiale, aceştia fiind lipsiţi de convingeri şi idealuri creştine, au adus 
odată cu ei şi practicile lor necumpătate, producând sminteală multor 
creştini înduhovniciţi, i-a determinat să se retragă în mănăstiri, Sfântul loan 
Gură de Aur a rămas în Capitală să ia poziţie de apărare şi revendicare a 
valorilor morale creştine lezate. Şi face acest lucru cu toate ocaziile, şi nu 
cruţă pe nimeni, apelând totdeauna la viaţa primilor creştini, sau a mărilor 
personalităţi biblice, care trăind o viaţă cumpătată, plină de sfinţenie, 
rămân prin faptele lor săvârşite după voia lui Dumnezeu, pilde vrednice 
de urmat. Astfel, el arată că la căsătoriile patriarhilor biblici „nu erau 
cântece şi dansuri . Folosind ca pretext căsătoria lui Iacob la casa lui 
Laban, marele predicator atacă vehement şi necruţător dezlănţuirile 
pătimaşe şi neruşinoase devenite obiceiuri la nunţile creştine, opuse bunei 
cuviinţe şi cuminţeniei (sofrosyne), ce trebuie să fie şi să rămână o 
dominantă a vieţii duhovniceşti a tinerilor care se căsătoresc. Iată cuvintele 
lui: „Ai văzut cu câtă cuviinţă făceau cei vechi nunţile? Auziţi toţi cei care 
vă daţi în vânt după plăcerile drăceşti, toţi cei care murdăriţi chiar de la 
început sfinţenia nunţii! Erau oare fluiere? erau oare chimvale? Erau oare 
dansuri drăceşti? Nu! Spune-mi, pentru ce aduci în casă chiar de la început 
o atât de mare vătămare, pentru ce chemi oameni de pe scenă şi de la 
teatru, ca să pângărească cu o cheltuială nesăbuită cuminţenia miresei şi 
să-l fad pe mire şi mai fără de ruşine? Bine ar fi dacă chiar fără aceste 
flăcări tinerii ar putea îndura în linişte furtuna patimilor! Dar cum să nu se 
înece sufletul tânărului când, şi cu văzul şi cu auzul, atâtea şi atâtea îi 
aprind şi mai mult flacăra şi-i fac cuptorul patimilor şi mai învăpăiat? 
Pricina că se pierde şi se strică totul vine de acolo că de la început se 

sapă la temelia cuminţeniei tinerilor căsătoriţi... Dacă am dori să fim cu 
mintea trează şi ne-am îngriji cum trebuie de mântuirea noastră, am putea 
sa ne depărtăm de la acest rău obicei... Nu-mi puneţi înainte acele cuvinte 
fără rost şi de râs, spunând că acesta e un obicei legiuit şi că pentru 
aceasta trebuie neapărat împlinit. Nu obiceiurile acestea fac să fie legiuită 
căsnicia!... Să nu preferăm legile diavoleşti şi acest obicei pierzător. 
Obiceiul acesta de la nunţi este legea diavolului, a aceluia care se bucură 
totdeauna de pierderea noastră” 61 *. 

Deşi încreştinată în primul secol, Antiohia, unde pentru prima dată 
ucenicii Domnului şi-au auzit numele, nu s-a reuşit să se realizeze aici o 
reformă totală a moravurilor publice. Dacă foarte mulţi şi-au schimbat 
modul de viaţă potrivit noii credinţe, au mai rămas totuşi vechile 
obişnuinţe ale luxului extravagant, mai ales prin cei bogaţi. De fapt, 
domnea aici alături de corupţia şi decadenţa moravurilor orientale, tot felul 
de destrăbălări, superstiţii, fanatisme, orgii, bacanale, cu forfota cântecelor 
împreună cu dansuri şi jocuri zgomotoase, iar în societate, intrigile, 
parodiile şi glumele insolente erau la tot pasul... Văzând toate acestea, 
Sfântul loan Gură de Aur căuta să aducă lumea creştină de aici la 
acceptarea discernământului evanghelic, arătând că lucrurile de aici şi de 
acum nu au caracter veşnic, ci trecător ca omul însuşi, încât nu trebuie să 
le acordăm o folosire exaltată. Hainele - de pildă, „nu sunt decât nişte 
biete „lucruri”, pe care dacă se vor pune câteva molii, iată că te-au lipsit 
de orice mulţumire. Ai văzut cât de nesigur este slava vieţii prezente? Te 
mândreşti cu nişte lucruri pe care viermii le nasc şi tot ei le nimicesc...” 
(P. G. 62, 513). Şi apoi, „nu ştiţi Ia câte rele şi la câte pericole se expun 
oamenii care pleacă să caute ornamente de prisos. Trebuiesc construite 
corăbii, închiriaţi vâslaşi... Toţi aceşti oameni renunţă la ţara lor, ori lasă 
femeile, copii, îşi expun viaţa lor străbătând mările, traficând cu popoarele 
barbare; şi cu ce scop toate acestea? Pentru a cumpăra fire de mătasă şi 
a le potrivi la încălţămintea voastră, la o bucată de piele? O, culme a 
nebuniei”. 6113 

Pe de altă parte, Sfântul loan Hrisostom arată că în măsura în care 
femeia îşi iubeşte soţul, ea i se va dărui din iubire, şi în acest caz ea va 
căuta să-l atragă prin împodobirea sufletului cu virtuţile lui Hristos, singurul 
temei pe care se poate ridica o căsnicie fericită.” ...Dacă este nevoie să 
faci ceva spre a plăcea bărbatului tău, trebuie să-ţi împodobeşti sufletul, 
iar nu corpul. Căci niciodată nu o vor face pe femeie demnă de iubit şi 
dorită auriturile cu care este împodobită, pe cât o vor face înţelepciunea 
şi bunăvoinţa faţă de soţ, precum şi dorinţa nestrămutată până la moarte, 
de a duce viaţa împreună; fiindcă acestea îmblânzesc câştigându-i cât mai 
de grabă şi pentru totdeauna pe bărbaţi. Şi într-adevăr, acea frumuseţe 
este vătămătoare pentru bărbat, împuţinându-i peste măsură banii prin 
cheltuieli nemăsurate şi producându-i o mare grijă... pe când bunăvoinţa 
Şi prietenia şi dragostea fierbinte nu procură grijă şi nici nu dau naştere 

la risipă de bani. Apoi, când acea frumuseţe devine dezgustătoare prin 
obişnuinţă, înfrumuseţarea sufletului, din contră, înfloreşte în fiecare zi şi 
aprinde o şi mai mare flacără a dragostei. Astfel, încât, dacă vrei să placi 
bărbatului tău, îpodobeşte-ţi sufletul cu înţelepciune, cu evlavie şi cu 
simţământul căsniciei celei adevărate; căci aceste podoabe pe de o parte 
atrag mai mult, iar pe de altă parte, nu încetează niciodată..," 61c 

Dacă comportarea extravagantă a femeilor era frecvent remarcată în 
afara bisericii, ea tinde mereu să-şi facă Ioc şi în sfinţitul locaş de cult, 
încât marele antiohian încearcă cu multă stăruinţă să pună stavilă 
pătrunderii obiceiurilor păgâne în Biserică. „Ce spui - zicea el într-o 
predică? Te apropii să te rogi lui Dumnezeu, şi te înfăşori cu aurituri şi 
împletituri şi cârlionţi în păr? Nu cumva ai venit poate să joci? Sau poate 
să iei parte la vreo nuntă, ori poate la vreun praznic? Acolo îşi au loc 
auriturile, împletiturile şi cârlionţii, acolo luxul, iar aici nu este trebuinţă 
de nimic din acestea. Ai venit ca să rogi lui Dumnezeu pentru păcate, 
să-L rogi pentru acelea cu care L-ai mâniat, să-l ceri iertare, să-l faci să 
se îndure spre tine. Apoi atunci de ce te împopoţonezi? Momiţăriile 
acestea nu sunt ale unei femei ce se roagă. Cum vei putea ofta, cum vei 
putea plânge, cum te vei putea ruga cu stăruinţă, fiind împodobită cu 
astfel de momiţării? De vei plânge, lacrimile tale vor provoca râsul celor 
ce te văd, fiindcă acea care lăcrimează nu trebuie să fie împopoţonată cu 
aurituri. Este o adevărată scenă teatrală şi ipocrizie... Aruncă la o parte 
acea ipocrizie, fiindcă Dumnezeu nu se amăgeşte! Asemenea păpuşerii sunt 
ale mimilor şi ale celor din orchestră, ale celor de pe scena teatrului; unei 
femei cu rânduială însă, nu se potrivesc”. 61d 


6 . PĂRINŢII BISERICII LATINE: 

FERICITUL IERONIM, SFÂNTUL AMBROZIE SI FERICITUL 

AUGUSTIN 


Am văzut deja cum dascălii Bisericii latine alături de cei ai Bisericii 
greceşti au folosit pe sofrosyne (temperantia) ca pe o virtute ce 
caracterizează viaţa creştinilor. Şi aceasta faţă de atacurile de imoralitate 
aduse creştinilor de către păgâni. Am văzut apoi modul în care 
temperantia a dobândit pecetea sacrului, prin contientia, pudicitia, castitas. 
E vorba de o nouă manifestare a temperantei prin aceste forme, care o 
afirmă ca dominantă putere de manifestare a sufletului omenesc, prin 
castitate (neprihănire, feciorie), martiriu şi ascetism, ca moduri de dominare 
a poftelor şi patimilor. Iar când martiriul a încetat, ascetismul a rămas să-l 
continue, nu sub o formă sângeroasă, ci morală, de renunţare, de abţinere 
şi de necontenită strădanie (nevoinţă) de proces spiritual. 


Sub aceste forme va fi consacrată şi definită temperanţa şi în 
perioada de aur a patristicii apusene prin trei din reprezentanţii ei mai de 
seamă: Fericitul leronim, Sfântul Ambrozie şi Fericitul Augustin. 

Să vedem mai îndeaproape nuanţele specifice modului de a o 
exprima a fiecăruia dintre ei. 

FERICITUL IERONIM 

Preia întregul grup al virtuţilor antice, dându-le pentru prima dată 
în literatura patristică numele de virtuţi cardinale. El le foloseşte mai ales 
în comentariile la epistolele pauline. Tetrada virtuţilor cardinale pronunţată 
în mod expres şi concret o găsim în „Epistola despre familia lui 
Pammachius”, în care prudentia este virtutea cea mai importantă, 
aparţinând lui Pammachius. Justiţia aparţine soţiei sale Paula. Pe fecioara 
Eustochium, fiica sa, o caracterizează fortitudo; iar temperantia va 
caracteriza viaţa altei fice, căsătorită. în acest caz, castitatea conjugală este 
mai mult temperantia decât pudicitia 62 . Fericitul leronim consideră cele 
patru virtuţi cardinale ca reprezentare a voinţei lui Dumnezeu, menite să 
împlinească şi să statornicească viaţa creştină prin biruinţa asupra celor 
patru vicii opuse: stultitia, iniquitas, luxuria şi formido. 

Temperanţa primeşte o atenţie deosebită atunci când este inclusă în 
viaţa ascetică, pe care leronim o declară imitare a vieţii lui Hristos. El se 
ridică contra atacului lui Helvidius, care era împotriva fecioriei, şi a lui 
Vigilantius care condamna viaţa ascetică. Practicând el însuşi un ascetism 
rigid, atrage de partea lui mai multe femei ale nobilimii romane cu scopul 
de a influenţa şi pe soţii lor pentru o viaţă ascetică. Supuse la un post 
foarte aspru, unele din ele au fost chiar victime idealului lor duhovnicesc, 
de aceea leronim este nevoit să aplice virtutea temperanţei şi la acest 
capitol, spunând: „Nu trebuie să punem posturi fără măsură (adică fără 
dreaptă socoteală), fiindcă prin aceasta corpurile slabe vor fi ruinate şi 
boala îşi face loc înainte ca să fie aşezată temeluirea sfinţeniei” 63 . 

Pe de altă parte Fericitul leronim se ridică împotriva luxului, 
extravaganţei şi exceselor în ţinuta feminină şi recomandă pudicitia şi 
castitas ca forme de manifestare ale naturii, menite să evidenţieze 
frumuseţea spirituală a chipului lui Dumnezeu. Chiar dacă obişnuia să se 
spună că „femeile din fire iubesc împodobirea” 64 , această maximă putea 
fi oricând exagerată, ducând în fond tocmai la falsificarea naturii, leronim 
se referă în acest sens la femeile care „îşi pictează ochii şi obrajii cu 
rumeneală şi cu alte farduri... iar feţele devin pocite din cauza prea 
multului alb şi se aseamănă idolilor. Dacă se întâmplă să le scape câteva 
•acrimi, acestea îşi lasă urmele şi dungile pe obraz... Ele îşi aşează pe cap 
un etaj de păr fals; ele vreau să lase impresia că fruntea lor plină de 
riduri mai păstrează încă o tinereţe care a dispărut... iar prin clătinatul lor 
doresc să apară mereu tinere, asemeni unor fetiţe şi băieţi...” împodobirile 

artificiale reprezintă în ultimă instanţă mijloace de atracţie spre poftă şi 
desfrânare: „Ce efect produc rujul şi creta asupra feţei? se întreabă leronim. 
Una îşi aşează pe obraji şi pe buze o roşeaţă înşelătoare, cealaltă pe faţă 
şi pe gât un alb mincinos. Şi într-un caz şi în altul avem de-a face cu un 
mijloc de a aţâţa inimile tinere, de a întreţine focul patimilor; este semnul 
unui suflet neruşinat. Aceste podoabe nu vin de la Dumnezeu, ci sunt o 
perdea după care se ascunde antihrist. Cum ai putea astfel întoarce spre 
cer o faţă pe care Creatorul nu o cunoaşte?...” 65 . 

Fericitul leronim acordă foarte multă atenţie educaţiei pe care 
mamele trebuie să o acorde fiicelor pentru ca acestea să adopte o ţinută 
şi un comportament sobru, propriu noii vieţi creştine: „Fereşte-te să 
găureşti urechile fiicei tale şi să-i fardezi cu pudră şi cu ruj faţa închinată 
lui Iisus Hristos, sau de a-i acoperi gâtul cu aur şi perle, de a-i pune pe 
cap pietre preţioase, ori de a-şi roşi părul; ci teme-te ca această culoare 
să nu anticipeze focul Gheenei”. 653 Şi strădania lui leronim nu a fost 
zadarnică, fiindcă foarte multe femei din elita socială a timpului şi-au 
schimbat viaţa morală, renunţând la toate formele extravagante. 

SFÂNTUL AMBROZIE 

Episcopul Milanului a influenţat foarte mult gândirea creştină a 
timpului său şi mai târziu. Cartea sa, De officiis ministrorum, era asemenea 
unui manual de morală în apus, normativ veacuri de-a rândul. El s-a 
orientat în mare parte după Cicero, Seneca, Stoici, Filon. Diferenţa este 
însă una esenţială, fiindcă Ambrozie proclamă: „Fundamentum Christum est". 

Cicero include cumpătarea sub variatele ei forme şi înţelesuri în 
noţiunea de „honestum ”, arătând că aceasta conţine: ordo, modus, 
modestia, temperantia. Ambrozie din toate aceastea reţine temperantia, 
„care trebuie să păstreze modus şi ordo în tot ceea ce facem şi vorbim 66 . 

Primul aspect al temperanţei este după Ambrozie cel de sobrietas, 
iar când spune „sobria mens ” o echivalează cu sănătatea minţii (soffosyne). 
„Sobrietatea - spune Ambrozie înseamnă nu numai abstienţă de la vin, ci 
în primul rând de la pofta carnală (abstinenţia voluptatum-ca Ia Lactanţiu 
n.n) şi de mânia cuvintelor de care suntem intoxicaţi (otrăviţi) mai mult 
decât de vin” 67 . 

Sfântul Ambrozie orietându-se după Părinţii greci arată că îngerii răi 
şi omul au căzut datorită lipsei de temperantă. După Sfântul Grigorie de 
Nissa arată că plăcerea a cauzat căderea primilor oameni, iar şarpele ca 
promotor al păcatului este pofta. Iar dacă pofta l-a scos pe om din 
paradis, temperanta îl va reintroduce 68 Ambrozie urmând acestei idei arată 
că voluptas este asemenea şarpelui înşelător, „causa peccandi”, iar 
temperantia reprezintă o imitaţie a virtuţii lui F-|ristos şi a Sfintei Sale Maici. 
De aceea, dacă mâncatul şi băutul sunt cauza care aduce păcatul, postul 
este izvorul „contientiei” (enkrateia=înfrânarea) şi şcoala castităţii. Istoria lui 


Iudith combină în mod ideal cele două aspecte ale temperanţei: sobrietas 
şi castita s 69 . 

Victoria asupra lui Olofern în stare de „ebrietas” reprezintă „setvavit 
pudicitiam, victoriam reciperavit”. Judith este un model de înţelepciune şi 
curaj, iar temperanţa este declarată astfel „virtus feminarum Arătând că 
femeile pot ajunge la sfinţenie prin ascetism, l-a făcut pe Sfântul Ambrozie 
cunoscut sub numele de „doctor virginitatis” (învăţătorul fecioriei) (Papa Pius 
al Xll-lea în enciclopedia „Sacra Virginitas”). Astfel sofrosyne sau temperaţia 
este redată prin castitas 71 . Vedem de aici că Sfântul Ambrozie priveşte 
fecioria ca cea mai autentică formă de castitate şi cea mai înaltă şi 
aleasă podoabă a vieţii creştine, lată şi cuvintele sale adresate fecioarelor: 
„Sfânta pudoare vă înfrumuseţează faţa, castitatea vă serveşte ca podoabă. 
Puţin doritoare de a atrage privirile oamenilor, voi nu vă căutaţi meritul 
în ceea ce ar putea să-i amăgească. Desigur şi voi trebuie să vă îngrijiţi 
frumuseţea voastră, nu însă frumuseţea trupului, ci aceea a sufletului, pe 
care vârsta nu o poate risipi, nici moartea lua, nici vreo boală strica. 
Dumnezeu să fie unicul judecătr, El care iubeşte sufletele frumoase chiar 
atunci când sălăşluiesc într-un trup urât... lată ce vă oferă Duhul Sfânt în 
schimbul credinţei voastre: regalitatea, bogăţia, frumuseţea. Regalitatea, 
căci voi sunteţi logodnica unui rege nemuritor; în loc de a vă lăsa 
captivate de farmecul voluptăţii, voi îl dominaţi ca nişte regine. Bogăţia, 
căci întocmai ca aurul cercat prin foc devine mai preţios, tot astfel trupul 
unei fecioare consacrat Sfântului Duh dobândeşte o sporire a formei sale. 
Frumuseţea, că ce altceva ar putea să-i dea mai mult farmec decât a fi 
iubită de rege, plăcută Judecătorului, făgăduită Domnului, consacrată lui 
Dummnezeu, pururea logodită şi pururea fecioară. în felul acesta dragostea 
lui îşi păstrează drepturile sale fără ca pudoarea să sufere ceva” 72 . 

Acordând o atât de mare importanţă fecioarei, Sfântul Ambrozie nu 
dispreţuieşte nici căsătoria, pe care o consideră şi o ridică la nivelul tainei 
care uneşte pe Hristos cu Biserica Sa (Efeseni 5, 32). 

Temperanţa este potrivită firii omului raportată la natură, care de Ia 
început ne-a dat izvoare ca să bem şi fructe ca să mâncăm, dar funcţia 
superioară a temperanţei se manifestă prin „abţinerea de la poftă” (parca 
concupiscentiae). Iar această abţinere sau dominare a poftei, a plăcerii 
ducătoare la păcat, este concretizată la cel mai înalt nivel prin darul 
fecioriei (graţia virginitatis). Astfel fecioria devine „fons et origo 
pudicitiae in quo fonte imago Dei iuceat” 73 . 

Aşa cum Dumnezeu este fără de păcat, la fel şi omul trebuie să 
devină fără de păcat. Eliberându-ne de adulter, de pofte şi de celelalte 
păcate, îl imităm pe Dumnezeu, urcând spre asemănarea Lui prin virtuţi, 
ca pe nişte trepte, dobândind astfel stăpânirea de sine, ca expresie a 
libertăţii morale „Cel care îşi supune trupul şi îşi cârmuieşte sufletul a nu 
se lăsa copleşit de patimi este propriul său stăpân: poate fi numit rege 
pentru că e în stare să-şi guverneze (stăpânească) propria fiinţă; este liber 
şi independent şi nu se lasă pradă unei robii vinovate” 74 . 

Combătând, pe de altă parte, „omnia artificia” ca expresie a 
extravaganţei feminine, Sfântul Ambrozie arată că „această pictură e a 
viciului nu a frumuseţii, a înşelătoriei nu a simplităţii. Această picătură 
trecătoare o spală ploaia ori transpiraţia; această pictură înşeală şi duce în 
eroare, aşa că nu placi aceluia căruia doreşti să-i placi, deoarece acela 
află că aceea de care trebuie să-i placă nu eşti tu,ci alta. Apoi, tu displaci 
şi Creatorului care îşi vede stricată opera Sa. Dacă peste imaginea unui 
tablou pictezi o alta cu pretenţia de a fi superioară celei dintâi, oare nu 
se va indigna Acela care-şi vede falsificată opera Sa?... Dacă falsifică cineva 
opera lui Dumnezeu, comite un grav păcat, fiindcă e păcat să te socoteşti 
pe tine om, pictor mai bun decât Dumnezeu. Şi aceasta e grav ca 
Dumnezeu să-ţi spună: nu recunosc culorile mele, nu recunosc chipul meu, 
nu recunosc faţa pe care Eu însumi am creat-o; nu-Mi trebuieşte ceea ce 
nu este al Meu mergi pe urma celui ce te-a pictat. Fii alături de El; 
luându-ţi frumuseţea de la cel ce ţi-a dat-o!” (P. L. Î4, 276 BC). 

în altă ordine de idei, remarcăm că Sfântul Ambrozie posedă multă 
putere de discernământ în aprecierea cazurilor şi situaţiilor, atunci când 
face o judecată de valoare. De pildă, spune el, nu numai femeia e vinovată 
de luxul pe care îl aplică în ţinuta sa, ci mai ales bărbatul. Femeia ar 
putea fi mai bună, mai modestă, mai pudică, adică mai virtuoasă, dacă 
bărbatul i-ar cere acest lucru. în definitiv ea este mai slabă decât el, şi îi 
este supusă. Nu ar îndrăzni să cadă în excese etalându-şi farmecele sau 
împodobindu-se, dacă el nu i-ar îngădui. Bărbatul nu numai că îi permite 
aceasta, ci chiar i le pretinde. Şi atunci, tot el este acela care afirmă că 
femeia este pricina tuturor răutăţilor. 74 * 

Sfântul Ambrozie încreştinează învăţătura lui Platon referitoare la 
„melete thanatou” (pregătirea pentru moarte), spunând că Hristos e 
moartea trupului păcatului şi viaţa sufletului. Dacă vrem să trăim cu Hristos 
în veşnicie, trebuie ca mereu să trăim cu El, omorând zilnic patimile şi 
poftele opuse vieţii lui Hristos. Iar pentru a realiza acest deziderat, 
teperanţa şi virtuţile din sfera ei de acţiune, vor produce „imago morţiş” 
lui Hristos şi a vieţii noastre în El 75 . 


FERICITUL AUGUSTIN 

Cel mai proeminent reprezentat al literaturii patristice latine din 
epoca ei de aur este Fericitul Augustin. Personalitate complexă de largă 
erudiţie: literat, filosof, moralist, polemist, cunoştea prea bine gândirea 
antică, pe care respectând-o, a preluat-o în sistemul său propriu de 
cunoaştere. Era succesorul lui Cicero şi Seneca; „pritenul” lui Platon şi 
Aristotel, şi bun cunoscător al neoplatonicilor Plotin şi Porfiriu. Cu toate 
acestea, el a creat un sistem de gândire creştină coerent şi original. El 
defineşte virtutea creştină într-o formă profundă şi autentică, raportând-o 
la Dumnezeu ca izvor al Binelui, şi la om ca beneficiar al harului şi 


dragostei lui Dumnezeu. într-o pronunţare de sinteză virtutea este 
„summum amor Dei” 76 . El sprijină virtutea creştină pe doi piloni de 
susţinere: 1. dragostea omului faţă de Dumnezeu şi 2. dependenţa totală 
a omului faţă de Dumnezeu 77 . 

Dar pentru a ajunge la dependenţa totală faţă de Dumnezeu şi a-l 
iubi cu maximă putere pe Dumnezeu, se cuvine în primul rând să 
dobândim starea de purificare, adică de neprihănire, sau de castitate. Şi 
|a aceasta ajungem prin virtutea temperanţei. Prin ea liniştim patimile care 
ne îndepărtează de Dumnezeu. Prin ea punem stavilă cupidităţii. Ea este 
forţa de apărare împotriva dorinţelor trupului şi sufletului care ne duc la 
păcat prin egoism, care reprezintă o întoarcere de la dragostei faţă de 
Dumnezeu. Augustin arată că pasiunile sau efectele nu sunt rele în sine 
(adică: iubirea, ura, dorinţa, frica, bucuria, tristeţea, mânia). Ele devin rele 
în funcţie de modul în care se manifestă iubirea. Astfel „pasiunile sunt 
rele dacă iubirea este rea, şi bune dacă iubirea este bună” 78 . La fel şi 
păcatul este în funcţie de orientarea pe care i-o dă iubirea; ea (iubirea), 
poate fi egoism, şi atunci înseamnă înrobire de pofte; sau poate fi iubire 
îndreaptă spre Dumnezeu şi atunci înseamnă castitate, neprihănire, ca 
regăsire în Dumnezeu şi dobândirea virtuţii. în felul acesta, păcatul ca 
formă de egoism este dat de faptul că reprezintă „iubirea de sine până 
la dispreţul faţă de Dumnezeu” 79 . în acest caz, temperanţa este castitas şi 
exprimă „amor integrum se proebens ei quod amatur” (dragostea 
oferindu-se ea însăşi în totalitatea sa celui care este iubit, adică lui 
Dumnezeu) 80 . Sau altfel spus: „virtutea castităţii şi cumpătării este acea 
dragoste care păstrează pe om întreg şi neatins, (nevătămat, neprihănit) 
pentru Dumnezeu 81 . 

Pentru a-şi putea îndeplini funcţia de-a păstra pe om în stare de 
neprihănire, temperanţa trebuie să creieze mai întâi prin echilibrul şi 
ordinea aducătoare de sănătate şi pace în comporatamentul uman. Fericitul 
Augustin arată că „...pacea corpului este aşezarea echilibrată a părţilor 
(mădularelor) lui, pacea celor neraţionale este acordul lămurit (ordonat) 
între conştiinţă şi faptă; pacea între corp şi suflet este viaţa şi sănătatea 
în ordinea fiinţei raţionale” 82 . Cumpătarea asigură ordinea prin 
autodisciplinarea simţurilor, iar consecinţa acestui fapt constă în „dispoziţia 
lucrărilor asemănătoare şi neasemănătoare de a atribui locul fiecărui lucru. 
Pacea tuturor lucrurilor este liniştea ordinei” 83 . în acest caz, -observă un 
autor- „cumpătarea nu este însăşi valul, ci este un dig puternic, care face 
ca valul să se scurgă neâmpiedicat cu furia şi repeziciunea cascadelor” 84 . 

Consecinţa firească a cumpătării ca neprihănire îndreaptată sub forma 
iubirii către Dumnezeu are ca efect îndreptarea iubirii Iui Dumnezeu către 
semeni şi către întreaga creaţie. în general virtutea este cu atât mai 
desăvârşită, cu cât dragostea este mai mare, pentru că în acest caz nu 
numai că întăreşte voinţa, ci ordonează şi viaţa instinctelor. Virtutea 
primară este cea care transformă radical instinctele puternice, mai mult 
decât acea care simplu frânează instinctele minore. înţelesul virtuţii 

cumpătării este de a ordona insticteie primare (ereditare) ale omului pentru 
autopăstrarea (conservarea) sa şi menţinerea speciei. Cumpătarea este 
asociatul iubirii, ridicând semenul spre împlinire proprie. Necumpătarea îl 
coboară spre lăcomie egoistă după destrăbălare. Dragostea are trebuinţă 
fiinţială de a conduce, de a ridica pe cel iubit. Cumpătarea constituie 
virtutea care provine din iubire şi are ca scop iubirea. Dragostea lui 
Dumnezeu este mâncarea şi băutura nu în destrăbălări. Ea este linişte cu 
mulţumire întru toate, deoarece mâncarea si băutura sunt mijloace ale 
vieţii” 85 

De aici vedem că temperanţa eliberează sufletul de la iubirile 
frumuseţilor inferioare, pentru a se îndrepta şi zbura Ia siguranţa 
Dumnezeirii 86 . Temperanţa îndeplineşte astfel un rol crucial de a acţiona 
împotriva lui „cupiditas” şi de a efectua „conversio amoris”, renunţând 
la omul vechi şi proclamând omul înnoit de Dumnezeu 87 . 

De fapt sufletul însuşi simte nevoia acestei „conversio” pentru a se 
manifesta în ordine şi echilibru. Şi aceasta înseamnă întoarcerea de la 
nemoderaţia viciilor cu ajutorul temperanţei 88 . 

Pe de altă parte, am văzut că Augustin punea ca pilon de susţinere 
a virtuţii, dependenţa totală faţă de Dumnezeu. Şi aceasta pentru a se 
păstra castitatea sufletului faţă de Dumnezeu. Aceasta este forma unei 
dăruirii a sufletului lui Dumnezeu, în care situaţie superbia şi „vana 
cognitio trebuiesc evitate, fiindcă sunt expresii ale egoismului, ca iubire 
detaşată de Dumnezeu, şi îndreptată spre sine însuşi... Superbia este un 
„initium peccati” mai mult chiar decât voluptas... Ea este cauza căderii 
sufletului de la dragostea şi contemplarea lui Dumnezeu, mergând până 
la apostazie 89 . Superbia este viciul prin care sufletul uzurpă locul lui 
Dumnezeu, în loc să aibe satisfacţia că îl poate servi pe Dumnezeu 90 . De 
aceea, superbia este o lipsă de moderaţie a sufletului 91 . în felul acesta, 
temperanţa se asociază cu humilitas şi astfel sofrosyne primeşte o nouă 
dimensiune valorică în cadrul moralei creştine. Şi aceasta pentru că 
sofrosyne era în etica clasică doar contrarul lui hybris, iar tapeinofrosyne 
nu era considerată arete şi nici identificată cu sofrosyne. începutul acestei 
identificări am văzut că îl face Sfântul Apostol Pavel. Iar Augustin îl 
confirmă, făcând din el un concept creştin de largă circulaţie. 


7 . SFÂNTUL IOAN SCĂRARUL 


Prezentând o sinteză a gândirii duhovniceşti a părinţilor anteriori 
lui, Sfântul loan Scărarul preia părerea capadocienilor potrivit căreia păcatul 
lăcomiei pântecului a dus la neascultarea primului om, care „mâncând” a 


cedat ispitei... Această poftă determinată căderii, a schimbat şi chipul 
androgin al primilor oameni, fiind asemenea îngerilor. De la creaţie oamenii 
a u primit însuşiri proprii firii îngereşti, după cuvintele Apostolului: „L-ai 
pus (pe om) cu puţin mai prejos decât îngerii, cu mărire şi cu cinste l-ai 
pus peste lucrurile mâinilor tale” (Evrei 2, 7). „Mai prejos” nu înseamnă o 
stare de inferioritate, ci de deosebire, dat fiind faptul că îngerii sunt 
netrupeşti puteri spirituale. Dar şi omul poate participa la firea netrupească 
(asomatu fyseos oikeiosis), spune Sfântului loan Scărarul, prin eliberarea 
de păcat şi dobândirea purităţii, adică a sfinţeniei, hagneia 12 . Se ajunge 
ca acest foc duhovnicesc să ardă întinăciunea trupului şi să producă chiar 
o „minunată şi adecvată întrecere a trupului nostru stricăcios şi muritor, 
cu cei netrupeşti”. Astfel prin hagneia focului material al dorinţelor trupeşti 
este copleşit de focul duhovnicesc, nu în sensul anulării trupului, ci a 
spiritualizării lui. Această puritate, hagneia, este sinonimă cu sofrosyne, care 
după spusele Sfântului loan Scărarul, „este numele (titulatura, firma) 
universal (comun) al tuturor virtuţilor" (ococppoa'dvrj eaxiv Kat)o?atcf| Tiaacov 
xrov apsxcov £7tcov'uţna). Ea reprezintă atât castitatea trupească, cât şi cea 
sufetească. De aceea, monahul este „sofron” atunci când nici în timpul 
somnului, în vise, nu simte în sine mişcarea patimii; dar tot „sofron este 
şi cel ce a dobândit o totală indiferenţă faţă de trupuri, oricare le-ar fi 
frumuseţea” 93 . Aceasta este starea de experimentare a biruinţei 
înduhovnicirii trupului prin lucrarea duhului lui Hristos, care îl scoate din 
robia păcatului şi înalţă spre frmuşeţile duhovniceşti. La aceasta se referă 

şi Apostolul când spunea: .Iar dacă Hristos este în voi, trupul este mort 

pentru păcat, iar duhul este viaţă pentru sfinţenie” (Romani 8, 10). Şi 
adaugă Sfântul loan Scărarul: „Cu adevărat fericit este acela care a 
dobândit o desăvârşită insensibilitate faţă de orice trup, culoare şi 
frumuseţe. Spre a fi puri nu e suficient să ne păstrăm trupul neîntinat, ci 
trebuie să ne supunem foarte bine acest vas de ţărână sufletului nostru. 
Mare în virtute este cel care, atingându-se de cele trupeşti, rămâne 
neâmpătimit, dar mai mare este acela care rămâne neprihănit la vederea 
creaturilor pieritoare şi care stinge focul ce se aprinde la vederea trupurilor 
prin gândirea la frumuseţile cerului” 94 

în cuvântul al XXVI lea al Scării, Sfântului loan se referă la 
discernământ (SiaKpîaK;), ca şi capacitate a deosebirii gândurilor, sau 
dreapta socoteală. El arată că la cei începători discernământul este 
cunoaşterea adevărată a celor privitoare la ei înşişi. La cei desăvârşiţi este 
o cunoaştere dobândită prin iluminare dumnezeiască, care poate lumina 
prin strălucirea ei şi întunericul ce se află în alţii. Mai presus de orice, 
discernământul constă în cunoaşterea sigură a voii lui Dumnezeu în orice 
timp, în orice loc şi în orice lucru (ti tot) Osiou ■fteXTÎp.axot; âocpa?iT]q 
Kaxcx^r|V|/i<;). Ea se află numai în cei curaţi cu inima şi cu trupul şi cu 
gura. Discernământul se manifestă sub două forme: cunoştiinţa nepătată 

(cxu£{8r|Giţ aţioÂWTOc;) şi simţirea curată (KcrOapoc odai!}r|Oi<;) 95 . Aceasta 
înseamnă că de starea de curăţie a conştiinţei atârnă capacitatea de a 
adera la ceea ce este bun şi a avea aversiune faţă de ceea ce este rău. 
Cel cu simţirea curată este cel eliberat de patimile (întinăciunea) trupului. 

In buna desfăşurare a discernământului accentul cade în mod decisiv 
pe „lumina minţii” şi pe „trezirea minţii”, iar „uciderea sufletului este 
moartea judecăţii, după ce a căzut în fapte de necinste” 96 . 

Ca formă de iluminare a vieţii duhovniceşti, discernământul se 
manifestă ca un mod de pătrundere în explicarea lucrărilor din lume prin 
lumina credinţei. Se fac astfel pe baza credinţei judecăţi de valoare atât 
asupra faptelor ce trebuiesc săvârşite, cât şi asupra rosturilor pe care 
lucrurile le îndeplinesc în legătură cu Dumnezeu. în felul acesta lucrurile 
devin raze ale atotputerniciei şi dragostei divine, şi sunt scoase din 
obişnuinţa de a le interpreta ca obiecte ale satisfacţiei egoiste. De pildă, 
ca să folosim exemplul Sfântului loan Scărarul, prin discernământ eu nu 
privesc frumuseţea unei femei ca obiect al satisfacţiei poftei, ci ca motiv 
al contemplaţiei frumuseţii divine 97 . La fel, raţiunea oricărei fapte o găsesc 
într-o poruncă a Iui Dumnezeu care exprimă iubirea lui, spre conformarea 
cu ea a faptelor proprii. Iar faptele neconforme poruncilor divine, le judec 
ca iraţionale. Aceste judecăţi de valoare, adevărul implicat în credinţă, 
îndreptat spre înţelegerea raţiunilor din lucruri, determină discernământul 
ca şi cunoaştere a raţiunilor din lucruri. La baza lui stă însă un îndelungat 
exerciţiu al vieţii virtuoase. „Discernământul, ca sesizare a raţiunilor din 
porunci şi din faptele ce trebuiesc săvârşite, devine tot mai clar, iar 
cunoaşterea îndreaptă spre lucruri pătrunde spre raţiunile tot mai duhov¬ 
niceşti ale lor. Fapte care sunt în aparenţă bune, prin discernământ se 
descoperă ca lipsite de această calitate. Raţiuni care păreau înainte 
ultimele, trimit după noi progrese în viaţa virtuoasă, spre raţiuni şi mai 
adânci. Prin exerciţiu se ascute tot mai mult puterea de observaţie, de 
sesizare a sensurilor, a intenţiilor lui Dumnezeu prin ele, a urmării faptelor 
noastre pentru noi, pentru semeni” 98 . 


8 . ASPECTE ALE DISCERNĂMÂNTULUI 
ÎN SPIRITUALITATEA BISERICII ORTODOXE ROMÂNE 


Faptul că Paisie Velicicovski care a cultivat şi răspândit cu bogate 
roade duhovniceşti curentul isihast în spiritualitatea Bisericii noastre a 
învăţat rugăciunea lui lisus de la stareţul Vasile de la Poiana Mărului 
(Buzău), ne oferă posibilitatea de a face chiar şi numai o trecere în revistă 

a concepţiei stareţului Vasile despre discernământ, sau dreapta socoteală, 
urmărind expunerea unei reuşite teze de doctorat alcătuită recent (1986) 
de Dario Raccanello", din comunitatea Villa Brico (nordul Italiei) a Fraţilor 
Contemplativi ai lui lisus, preocupaţi intens de cunoaşterea spiritualităţii 
ortodoxe. 

Preluând discernământul din literatura filocalică, stareţul Vasile îl pune 
în legătură cu noţiunea de „înşelare”, adică de ispita la care sunt supuşi 
asceţii când practică rugăciunea lui lisus. Este astfel semnalată în acest 
sens apariţia senzaţiilor de căldură, care ar putea avea origini diferite. Ele 
se reduc la trei. Linele pot proveni din exerciţiul fizic; altele de la diavol; 
iar altele pot fi rodul harului divin. Aici trebuie să fie pus în mişcare 
discernământul, fiindcă numai căldura harului trebuie menţinută şi cultivată, 
iar celelalte două forme trebuiesc evitate şi înlăturate. 

în timpul rugăciunii, atenţia nu se fixează în inimă ca organ al 
corpului, ci „deasupra inimii”, adică în partea cea mai adâncă a 
sufletului 100 . Dar pentru a determina înşelarea şi discernământul, Vasile 
pleacă de la trihotomia platonică. El plasează pofta, concupiscenţa 
(epithymia) în zona rărunchilor (apropiat pântecului). Este sediul 
reminiscenţei păcatului strămoşesc. Diavolul se confundă cu puterea 
concupiscenei şi aduce gândurile păcătoase care tulbură firea şi creează 
senzaţiile de căldură. De aici vine marea înşelare şi tocmai aici atenţia 
trebuie să fie mai mult concetrată pentru birinţa discernământului. Cea de 
a doua parte a sufletului este thymosul, cu sediul în organul inimii. Apropiat 
de el, cu sediul în zona pieptului (între inimă şi piept) este logosul 
(raţiunea). Aceste două părţi fiind apropiate se influenţează reciproc, şi 
sunt infliuenţate de poftă, de concupiscenţa ce vine din zona rărunchilor. De 
aici porneşte căldura care prin inimă se difuzează în întreg corpul. De 
aceea, căldura harului depăşeşte toate aceste trei părţi ale sufletului şi 
acţionează mai sus de inimă, deasupra inimii, adică la nivelul părţii 
spirituale; a părţii care depăşeşte inima ca organ. Harul acţionează la 
nivelul minţii. Dacă aceasta este curată şi nepătimaşă, lipsită de poftele şi 
patimile concupiscenţei, atunci vine căldura harului. „Şezând ca un împărat 
deasupra inimii, mintea va putea să se ţină departe de toate cele din 
pântece şi să izgonească înapoi căldura poftei” 1 1 , spune stareţul Vasile. 
înşelarea este mai mare când atenţia se fixează „sub-inimă”. „Mintea unuia 
ca acesta Iăsându-se cu totul în pântece şi privind de acolo în adâncul 
inimii când lucrează rugăciunea, desfrânează în inima sa, aprizându-şi 
mădularele proprii cu dulcea pătimire a desfrâului şi lăsând de bună voie 
pe vrăşmaşul să intre înăuntrul său” 102 . 

Cea de a treia căldură a firii, întâlnită la cei ce încep să practice 
rugăciunea lui lisus, deşi produsă în partea rărunchilor şi sub forma unor 
săltări sub piele, nu este o înşelare, ci o acţiune a firii. 

O altă formă în care discernământul trebuie să însoţească atenţia este 
în cadrul psalmodierii. Sfântul loan Scărarul spune că trebuie să fim cu 

luare aminte asupra cântării, care poate veni de la diavoli, sau poate 
conţine părţi duhovniceşti venite din puterea harului care este în ele 103 . 

Ceea ce duce la pierderea discernământului este mândria ca 
„îngâmfare a minţii”. Calea împărătească a dreptei socoteli este drumul 
pe care trebuie să pornim pentru a ne debarasa de mândrie. în această 
situaţie, echivalentul discernământului este. Astfel, discernământul constă 
în faptul că nu trebuie să ne mândrim cu virtutea. De aceea, atât postul 
excesiv, cât^ şi abundenţa excesivă a hranei nu sunt conforme virtuţii 
moderaţiei. în felul acesta, virtutea moderaţiei este calea împărătească, 
care fixează criteriile discernământului privind postul ca terapie a 
păcatului mândriei. Se porneşte de la faptul că postul trebuie să fie în 
funcţie de puterile fiecăruia: „Hrana trebuie potrivită cu starea puterilor 
trupeşti. Când trupul este sănătos, el trebuie strâmtorat, atât cât e nevoie; 
iar când este neputincios, atunci trebuie îngrăşat ca să nu moară” 104 , spune 
stareţul Vasile. Astfel, hrănirea cumpătată fixează trei atitudini: 

1. înfrânarea: să-ţi fie foame puţin după ce ai mâncat. 

2. îndestularea: să nu fi nici flămând, nici sătul. 

3. Săturarea, adică îngreunarea. Aceasta trebuie evitată, fiincă atrage 
lăcomia şi desfrâul. Scopul postului rezidă în obţinerea atenţiei minţii 
care. este foarte necesară in rugăciune. Şi la aceasta se ajunge prin 
hrănirea cumpătată: „Aşa cum trupul îngreunat de mulţimea mâncărurilor 
face mintea oarecum molâie şi greoaie, tot aşa şi mintea slăbită de prea 
multă înfrânare face partea contemplativă a sufletului posomorâtă şi 
neiubitoare de cuvânt (lumea spirituală)” 105 , remarcă Vasile, după Diadoh 
al Foţiceii. Aşadar, înfrânarea trebuie aplicată atât la mâncare şi băutură, 
cât şi la posturile exagerate. Postul este în fond unealta de care se 
foloseşte mintea ascetului pentru ca să ajungă la atenţie. Poate să se laude 
cumva unealta de care s-a servit un artist care şi-a realizat capodopera? 
Desigur că nu. De aceea nici postul nu poate fi un mijloc de mândrie... 

Dreapta măsură rămâne calea împărătească pe care mergând vom 
evita înşelăciunea, după cuvintele Scripturii: „vom trece pe drumul 
împărătesc, neabătându-ne nici la dreapta, nici la stânga, până vom ieşi 
din hotarele tale (Numeri 20, 17). Excesul este „dreapta”; lipsa este 
„stânga , iar calea împărătească este dreapta măsură. 

Calea împărătească se aplică mai ales în viaţa monahală şi înseamnă 
renunţarea la voia propriei şi supunerea unul altuia, după cum se exprimă 
stareţul Vasile: „Sfinţii Părinţi împărat numai în trei cinuri toată viaţa 
călugărească. Cea dintâi e cea de obşte, adică viaţa cea dimpreună 
(chinovială); cea de a doua e cea numită calea împărătească sau de mijloc, 
care înseamnă a vieţui doi sau trei la un loc (schitică), având împreună 
agonisirea celor trebuincioase, dimpreună hrana şi îmbrăcămintea, 
dimpreună osteneala şi lucrul cu mâinile şi toată purtarea de grijă a vieţii 
a o avea împreună, iar peste acestea toate, a-şi lăsa voia sa şi a se 

supune unul altuia întru frica lui Dumnezeu şi întru dragoste. Iar cea de a 
treia e cea pustnicească sau sihăstrească (anahoretică sau eremită), care e 
lucrul bărbaţilor desăvârşiţi şi sfinţi” 106 . 

După cum vedem, această a treia formă, aparţine „bărbaţilor 
desăvârşiţi şi sfinţi”. Cei nedesăvârşiţi, trăind într-o „rânduială de sine”, 
uşor pot cădea pradă înşelării, hrănindu-şi slava deşartă şi mândria. El 
nu se poate cunoaşte pe sine însuşi, neputinţele proprii; fiindcă acestea 
se cunosc prin altul. Anahoretul cade pradă egoismului. El continuă să 
trăiască prin izolarea lui, în propriile patimi. Viaţa anahoretă are avantajul 
doar pentru cei ce caută un climat mai potrivit pentru practicarea rugă¬ 
ciunii minţii. 

CUMPĂTAREA SI VIRTUŢILE TEOLOGICE 

Omul şi-a dat seama că plăcerile şi patimile satisfac numai pentru 
puţin timp trupul, iar finalitatea lor tulbură firea şi înrobeşte sufletul. Şi pe 
măsură ce le satisfaci, devin mai nesăţioase, se amplifică tot mai mult, 
devin „o a doua natură” stăpânită de ele, de tumultul lor obsedant şi 
chinuitor. Eliberarea din acest jug tiranic şi apăsător se face, desigur, prin 
stăpânirea de sine, prin înfrânare, prin puterea de dominare asupra lor. Iar 
în acest cadru, un roi important şi decisiv îl are raţiunea. Ea este postul 
de comandă. E vizitiul care conduce doi cai nărăvaşi, care trag la trăsură... 
Dacă mintea e bună şi la datorie, formele iraţionale ale sufletului sunt bine 
cârmuite şi ţinute în frâu de voinţă... Dar, datorită păcatului „infiltrat” în 
firea omenească, se creează de multe ori deruta şi confuzia. Mintea nu 
este totdeauna luminată, trează şi limpede. De multe ori se întunecă şi 
atunci „pierde” orientarea şi coordonarea părţilor iraţionale, a afectelor din 
suflet şi acestea devin dăunătoare vieţii spirituale pe care o domină şi o 
înrobesc. Dar nu numai raţiunea este întunecată de păcat, ci şi voinţa e 
slăbită. Omul supus păcatului trăieşte acea sfâşietoare dramă morală de a 
vedea binele, de a-1 dori chiar, fiindcă este conştient de valoarea şi 
necesitatea lui, dar de a urma răul (Romani 7, 19). 

Din această stare de conflict moral, prin care omul este în contradicţie 
cu el însuşi, ne-a salvat Dumnezeu prin jertfa Fiului Său, oferindu-ne harul 
divin care vindecă firefi, care este puterea de însănătoşire a minţii, de 
întărire a voinţei şi de echilibrare a sentimentelor: „Şi voi, care eraţi 
oarecând înstrăinaţi şi vrăjmaşi cu mintea în lucrurile cele rele, acum v-a 
împăcat în trupul cărnii Lui prin moarte, ca să vă înfăţişeze sfinţi şi fără 
prihană şi nevinovaţi înaintea Sa, dacă, în adevăr, rămâneţi întemeiaţi în 
credinţă şi întăriţi şi nemişcaţi de la nădejdea Evangheliei...” (Coloseni 2, 
21-23). De aici vedem două din modurile prin care putem primi harul 
divin care să ne conducă la o viaţă de sfinţenie şi fără prihană; la o viaţă 
curată, dăruită lui Dumnezeu. Acestea sunt credinţa şi nădejdea. La 
acestea se mai adaugă şi virtutea iubirii; şi „acum rămân acestea trei: 
credinţa, nădejdea şi dragostea” (1 Corinteni 13, 13). Aceasta este „Sfânta 
Triadă”, cele trei virtuţi teologice, care ne ridcă la unirea cu Dumnezeu, 

întărindu-ne firea şi curăţind-o spre neprihănire prin lucrarea Sfântului 
Duh în inima şi viaţa celor ce-l primesc pe Hristos ca Domn şi Mântuitor 
al lor. 


1 CONCEPTUL CREŞTIN AL CUMPĂTĂRII SI RELAŢIA 
ACESTEIA CU VIRTUŢILE TEOLOGICE 


întregul program al vieţii duhovniceşti are ca obiectiv viaţa în Hristos. 
Aceasta înseamnă a te lega organic de viaţa dihovnicească a lui Hristos, 
asemenea „viţei de mlădiţă” (Ioan 15, 4-9). înseamnă în concret a avea 
gândul lui Hristos (Filipeni 2, 5; 1 Corinteni 16, 2; Romani 12, 2) simţirea 
Lui, a împlini voia Lui, a poseda sfinţenia Lui, adică curăţia lui 
duhovnicească, lipsa de păcat, neprihănirea Lui (Ioan 15, 4-5). Pe scurt, a 
fi un „alter Christus”, adică a făptui tot ceea ce ar face Hristos dacă ar fi 
în locul tău... 

Această viaţă a lui Hristos se realizează în fiinţa omului prin cele trei 
virtuţi: credinţa, nădejdea şi dragostea: „Iar acum rămâne aceste trei -spune 
Apostolul -credinţa, nădejdea şi dragostea; iar mai mare dintre acestea 
este dragostea” (1 Corinteni 13, 13). Acestea sunt virtuţi teologice, fiindcă 
ne conduc spre cunoaşterea şi unirea cu Dumnezeu. Ele sunt virtuţi prin 
care lucrează harul lui Dumnezeu la desăvârşirea noastră duhovnicească, 
restabilind chipul lui Dumnezeu în noi, şi oferindu-ne posbilitatea conlucrării 
cu harul divin, să ajungem la asemănarea cu Dumnezeu, să deveni „sfinţi, 
precum şi Dumnezeu este sfânt" (I Petru 1, 16). 

Prin credinţă, „Hristos locuieşte în sufletele noastre” (Efeseni 3, 17), 
trezindu-ne conştiinţa spre cunoaşterea lui Dumnezeu, spre a intra în 
comuniune cu EL Nădejdea este „ancora sigură şi tare, înfiptă în tărâmul 
veşniciei,, (Evrei 6, 19). Ea ne oferă totdeauna perspectiva veşnică a 
comuniunii cu Dumnezeu, ca Bunul cel mai preţ, spre care se îndreaptă 
dorurile, aspiraţiile şi viaţa noastră însăşi. Iubirea, spune Apostolul, este 
„cea mai mare , fiindcă ea nu numai că ne cunduce spre Dumnezeu, nu 
numai că ne oferă impulsul de a-L dori neîntrerupt pe Dumnezeu, ci fiindcă 
ne uneşte cu Dumnezeu. Şi aceasta pentru că „Dumnezeu este iubire şi 
cine rămâne în iubire, rămâne în Dumnezeu şi Dumnezeu rămâne în El” 
(1 Ioan 4, 16). Iar dacă Mântuitorul ne pune în faţă datoria de a fi 
„desăvârşiţi, precum şi Dumnezeu este sesăvârşit” (Matei 5, 48), noi vom 
atinge acest deziderat dacă ne vom desăvârşi în iubire. în primul rând, 
„a-l iubi pe Dumnezeu cu toată inima, cu tot sufletul, cu tot cugetul şi cu 
toată puterea”. Şi în al doilea rând, a face ca această iubire să se răsfrângă 

prin fapte îndreptate spre viaţa semenului, adică „să iubim pe aproapele 
ca pe noi înşine” (Matei 22, 37-39). 

Dar noi nu-L iubim pe Dumnezeu ca pe o idee abstractă, ci printr-o 
unire personală cu Tatăl, prin Hristos, în Duhul Sfânt. Trăirea în Hristos o 
facem vie prin comunicarea şi unirea cu El în dragoste: „De mă iubeşte 
cineva, va păzi cuvântul Meu, şi Tatăl meu îl va iubi şi vom veni la el şi 
locaş la el vom face” (Ioan 14, 23). Iar această iubire a noastră către 
Dumnezeu se întemeiază şi se desăvârşeşte prin iubirea lui Dumnezeu către 
noi prin Hristos: „Precum M-a iubit pe Mine Tatăl, şi Eu v-am iubit pe 
voi. Rămâneţi în dragostea mea” (Ioan 15, 9). 

Prin urmare, dacă credinţa face începutul vieţii în Hristos, iubirea o 
desăvârşeşte. Ea este scopul, ţinta, obiectivul suprem pe care trebuie să-l 
urmărim. De aceea, adevărata credinţă este totdeauna vie şi „lucrătoare în 
dragoste” (Galteni 5, 6). Şi astfel, prin iubirea lui Hristos noi ne unim cu 
Dumnezeu Tatăl în Duhul Sfânt, încât putem spune că scopul vieţii 
creştine este unirea cu Dumnezeu. 

Dar cei ce se unesc cu Dumnezeu prin viaţa în Hristos devin sfinţi, 
asemenea lui Hristos, fiindcă se împărtăşesc de sfinţenia Lui. Altfel spus, 
nu se pot uni cu Dumnezeu oricum. Sau, dragostea care ne uneşte cu 
Dumnezeu nu poate fi nici ea oricum. Nu poate fi o iubire egocentrică. 
Nu poate fi o iubire întinată, ci sfântă, adică curată. Acest fapt este 
confirmat de Mântuitorul însuşi prin inegalabila comparaţie a unirii organice 
dintre viţă şi mlădiţă. El spune explicit că „orice mlădiţă care nu aduce 
roadă în Mine o taie (Tatăl) şi pe cea care aduce roadă o curăţeşte ca 
mai multă roadă să aducă" (Ioan 15, 2). Aşadar, unirea cu Dumnezeu 
ne face prin iubire şi har „părtaşi dumnezeieştii firi” (II Petru 1, 4). Şi 
aceasta printr-o viaţă de sfinţenie. Iar viaţa de sfinţenie, adică viaţa curată 
înseamnă în primul rând, prin definiţie, eliberarea de „stricăciunea poftei” 
(II Petru 1, 4). 

Privind din alt unghi acest adevăr, am putea spune că dacă 
Dumnezeu este impasibil, noi nu putem deveni părtaşi dumnezeieştii firi 
dacă suntem dominaţi sau stăpâniţi de stricăciunea poftei desumanizate, 
ci numai prin sfinţirea firii, adică prin mai multă ei umanizare, spre 
îndumnezeire; prin mai multă strălucire a chipului lui Dumnezeu în noi, 
eliberat tot mai mult de pdftele care îl întinează, care îl fac să decadă în 
patimi. Sunt pline de elevaţie duhovnicească în acest sens cuvintele pe 
care le aude Moise aflat în faţa Sfinţeniei absolute a lui Dumnezeu: 
„scoate-ţi încălţămintea din picioarele tale, că locul pe care calci este 
pământ sfânt” (ieşirea 3, 4). Cu încălţămintea atingem totdeauna pământul. 
De aceea este întinată sau plină de praf, asemenea sufletului aflat sub 
stăpânirea tiranică a poftei: nu este curat; este lipsit de sfinţenie. 

De aici vedem că dacă scopul virtuţii creştine este unirea cu 
Dumnezeu în dragoste prin viaţa în Hristos, acest fapt implică şi impune 
sfinţenia, sau curăţia vieţii duhovniceşti prin eliberarea de sub stricăciunea 

poftei, care duce la înrobirea sufletului de patimi. „Iar acum -spune 
Apostolul - izbăvindu-vă de păcat şi făcându-vă robi ai iui Dumnezeu, aveţi 
roada voastră spre sfinţenie” (Romani 6, 22). Iar virtutea care reprezintă 
puterea sufletească de stăpânire asupra poftei; sau virtutea care nu lasă ca 
natura omenească să cadă sub stricăciunea poftei, este cumpătarea. Astfel 
virtutea cumpătării devine un mijloc necesar şi eficient în dobân~ 
direa sfinţeniei, exprimând „voia lui Dumnezeu, care este sfinţirea" 
(I Tesaloniceni 4, 3). 

Pe de altă parte, am văzut că Fericitul Augustin considera virtutea 
ca „ordo amoris”, sau „amor erga Deum”, iar temperanţei îi acorda funcţia 
de „conversio amoris”, adică virtutea care nu lasă iubirea să decadă în 
egoism şi întinăciunea poftelor, ci să o îndrepte prin înfrânare de la 
„concupiscentia carnalis”, spre iubirea către Dumnezeu, spre a ne uni cu 
Dumnezeu în dragoste. 

în felul acesta cumpătarea se leagă, intră în corelaţia virtuţilor 
teologice ca un mijloc, ca o forţă, ca o energie, ca o putere, prin care 
realizăm scopul vieţii în Hristos, care este unirea cu Dumnezeu în dragoste. 

Iată cum virtutea cumpătării în corelaţia virtuţilor teologice depăşeşte 
caracterul ei individualist, sau cetăţenesc (având ca scop dreptatea socială), 
pe care îl avea în concepţia precreştină, ea încreştinându-se prin 
integrarea în viaţa pe care creştinul o trăieşte în Hristos, ca o stăpânire, 
sau înfrânare de la pofte şi patimi, precum şi ca o impulsionare spre 
sfinţenia care crează terenul virtuţilor teologice, în special al iubirii, 
de a rodi şi împlini unirea cu Dumnezeu prin Hristos, fiindcă „cei ce 
sunt ai lui Hristos şi-au răstignit patimile şi poftele” (Ca/ateni 5, 24). 

Aşadar, dacă prin dreptatea socială, cumpătarea era orientată 
orizontal, având ca obiectiv buna desfăşurare a vieţii pământene, prin 
virtuţile teologice, şi mai ales prin iubire, ea se va orienta pe linie verticală, 
vizând realităţile transcedente ale vieţii în Dumnezeu. 

Am demonstrat până aici modul în care virtutea cumpătării se 
fncreştinează în corelaţia virtuţilor teologice, devenind un mijloc necesar şi 
eficient prin care acestea îşi îndeplinesc scopul unirii cu Dumnezeu prin 
Hristos, în Duhul Sfânt. 

Privind mai departe raportul cumpătării cu virtuţile teologice, se 
cuvine să venim cu o precizare de fond. 

Arătam deja că mesotesul nu se află la mijlocul unei linii drepte 
dintre două extreme, ci pe o curbă ascedentă... Aceasta înseamnă că 
mesotesul nu blochează şi nu „plafonează” specificul virtuţilor teologice ca 
legătură şi unire cu Dumnezeu, ci din contră, le oferă un orizont veşnic 
deschis într-o ascensiune infinită spre descoperirea continuă a noilor valenţe 
duhovniceşti în Dumnezeu. 

Psihologia modernă a demonstrat că psihismul se structurează 
dinamic şi creator pe ideea de noutate. Staticul „îmbâcseşte” mişcările 
sufletului, făcându-le să lâncezească ca într-o „mocirlă” din care nu mai 


poate ieşi... Numai că această blazare, denumită curent „plictiseală”, 
derutează dinamismul psihic, făcându-l să decadă spre rătăciri subiective. 
Ideea de noutate, reprezentând o continuă atracţie a sufletului, îi aduce şi 
elanul creator spre devenire, ca deschidere spre realitatea, pe care şi-o 
asumă în conştiinţă spre abordarea şi structurarea ei orientată spre valoare. 
Acest fapt l-a sesizat mai întâi Platon, când a emis celebra formulă: „Noesis 
tou neou hesis” (Cratylos, 411e=GânduI e dorinţă a noului, demonstrând 
prin aceasta că „nimic nu e nou sub soare”, adică, ceea ce a descoperit 
acum ştiinţa modernă, a anticipat el cu mult mai înainte). Acest principiu 
al structurării obiective a sufletului prin mişcarea spre o noutate axiologică, 
|-a intuit şi Sfântul Apostol Pavel, când a spus că „celui ce se pare că 
stă, să ia aminte să nu cadă” (1 Corinteni 10, 12). Mai înainte de orice, 
Apostolul vrea să atragă luare aminte că sufletul omenesc trebuie să se 
raporteze la Binele suprem într-o formă epectatică, îmboldit permanent de 
tensiunea creatoare a devenirii sale. Şi cum virtuţile teologice vizează 
totdeauna continua regăsire şi ascensiune a sufletului în Dumnezeu, 
mesotesul pregăteşte terenul şi deschide poarta acestei ascensiuni, prin 
aceea că asigură sănătatea conştiinţei, care aşa cum arătam mai sus, prin 
însăşi structura ei determină mişcarea dinamic creatoare a sufletului spre 
Binele aflat în vârful piramidei, şi la care când se pare că ajungi, eşti 
chemat de o nouă ascensiunea... 

Concret vorbind, Sfinţii Apostoli nemulţumiţi la un moment dat de 
starea lor duhovnicească, cer învăţătorului să Ie adauge credinţă (Luca 17, 
50). Simţeau ei că darul credinţei le e prea slab faţă de imboldul sufletului 
de a intra tot mai profund în comuniune cu Dumnezeu. Şi această 
întâmplare rămâne mereu valabilă să demonstreze că rugăciunea de a avea 
credinţă, şi tot mai multă credinţă, reprezintă cheia care deschide visteriile 
cerului, iar smerenia în recunoaşterea puţinătăţii credinţei, rămâne chezăşia 
că râvna spre împlinirea aspiraţiilor sufletului omenesc nu va fi lipsită de 
harul sau puterea ce vine din partea lui Dumnezeu pentru a stabili enerigia 
epectatică a sufletului omenesc, situaţie redată atât de sugestiv prin 
rugăciune: „cred Doamne, ajută necredinţei mele” (Marcu 9, 23). Iar acest 
strigăt smerit dornic de ajutorul lui Dumnezeu, se completează cu 
constatarea apostolică: „când sunt slab, atunci sunt tare” (II Corinteni 12, 10). 

Mai departe, nădejdea ca o aspiraţie a sufletului omenesc spre 
veşnica împlinire a comuniunii cu Dumnezeu poartă în sine specificul 
deschiderii spre plinătatea harului. De aceea, când sufletului îi lipseşte 
această năzuinţă şi aspiraţie plină de siguranţă spre veşnicie, va rămâne 
un însingurat şi un înstrăinat faţă de sine însuşi, închizându-se în carapacea 
eului imobilizat şi sufocat de neşansa propriei meniri. 

Iubirea merge şi mai departe. Ea reprezintă însăşi unirea şi 
comunicarea veşnică cu Dumnezeu, fiindcă „cel ce rămâne în iubire, 
rămâne în Dumnezeu, şi Dumnezeu rămâne în el (1 loan 4, 16). Sufletul 
omenesc tinde mereu spre o împlinire veşnică, ce mereu caută şi descoperă 

valenţele noi ale iubirii lui Dumnezeu. Şi această tensiune firească a căutării 
dinamizează sufletul, orientându-l spre noi şi noi împliniri duhovniceşti, iar 
pe măsură ce le descoperă şi le simte puterea de atracţie, se aprinde şi 
arde mai departe de dragostea lui Dumnezeu, pe care niciodată atingând-o, 
dar mereu este străfulgerat de bucuria şi dorul ce-l atrage spre o infinită 
adâncire a comuniunii cu Dumnezeu. Simţind pe mai departe îmbelşugatul 
rod care îi dă plenitudinea existenţei şi menirii sale, i se descoperă din 
nou infinite valori, care neîntrerupt îi aduc bucuria şi fericirea iubirii divine, 
care pe măsură ce îl inundă şi îl copleşeşte cu razele ei de lumină şi 
căldură, în aceaşi măsură orizontul devenirii rămâne mereu deschis... 

lată cum, prin faptul că mesotesul aflat pe o curbă ascedentă intră 
în sinergie cu cele trei virtuţi teologice orientate epectatic, spre a asigura 
nelimitatele aspiraţii ale sufletului omenesc, chemat mereu să adâncească 
comuniunea unirii cu Dumnezeu, într-o formă dinamică, creataoare şi 
veşnică. 

Vom urmări în continuare felul în care cumpătarea se corelează cu 
fiecare din cele trei virtuţi teologice, analizând şi modul în care cumpătarea 
ca discernământ contribuie Ia rodirea sau împlinirea autentică a virtuţilor 
teologice. 


2 . VIRTUTEA CREDINŢEI 


Am văzut că sfântul Apostol Pavel consideră credinţa ca o măsură a 
sophrosynei (Romani 12, 3), adică o normă de orientare în comunitatea 
creştină, detaşând-o de cugetarea îngâmfată, arogantă şi dispreţuitoare 
(hyperfrosyne). 

Pe de altă parte, virtutea credinţei vizează totdeauna realităţile 
transcendente la a căror cunoaştere nu putem ajunge nici pe calea 
simţurilor şi nici pe cale raţională. Prin ea ajungem să-L cunoaştem pe 
Dumnezeu, să ne legăm de El, şi să intrăm în comuniune cu El. De aceea, 
„fără credinţă nu putem fi plăcuţi lui Dumnezeu" (Evrei 11, 6). Ea este 
temelia şi începutul vieţii creştine. Prin ea toţi cei ce intră în comuniune 
cu Hristos se numesc credincioşi-creştini. „Credinţa este prin fire începutul 
virtuţilor... Credinţa e binele concentrat înăuntru, iar binele este credinţa 
actualizată” spune Sfântul maxim Mărturisitorul 1 . „înaintea credinţei nu se 
aduce nimic, căci începutul şi izvorul tuturor bunurilor este credinţa. Mai 
înainte de ea nu putem aduce nimic, fiindcă nimic nu este de valoare 
egală cu ea” 2 . Binele consacrat prin credinţă se realizează prin puterea şi 
acţiunea harului divin. El aduce însănătoşirea firii, eliberând-o de sub 

cătuşele dorinţelor oarbe ducătoare la patimi, prin credinţa cea vie care 
înviorează viaţa cea nouă în Hristos, după cuvintele Apostolui: „Fiind 
îngropaţi în Botez împreună cu El, întru care aţi şi fost înviaţi împreună, 
prin credinţa în puterea lui Dumnezeu, care l-a înviat pe El din morţi. Şi 
pe voi, care eraţi morţi în greşale... v-a făcut să trăiţi împreună cu el, 
iertându-vă toate greşalele” (Coloseni 2, 12-13). 

Dacă prin virtutea cumpătării reuşim să ne eliberăm de patimi, prin 
stăpânirea asupra poftelor, la aceasta ne ajută în primul rând credinţa şi 
harul divin. în acest caz şi sub această formă credinţă este un dar 
dumnezeiesc oferit sufletului. Virtutea credinţei implică şi un răspuns din 
partea omului, o adeziune liberă pe măsură să implice şi voinţa. Dar prin 
simpla sa voinţă, omul nu ar ajunge niciodată să creadă. începutul îl face 
tot Dumnezeu „prin prezenţa unui har prealabil în noi” 3 . 

Dar omul trebuie să-şi aducă şi el contribuţia la primirea liberă şi la 
conlucrarea cu harul divin. Altfel spus, harul numai prin consimţământul şi 
contribuţia omului dinamizează virtutea credinţei ca forţă, sau energie 
morală pe măsură să-i lumineze mintea şi să-i întărească voinţa pentru 
dobândirea cumpătării, ca virtute a nepătimirii. Fără credinţă mintea nu se 
îndreaptă spre lucrurile cereşti pentru dobândirea sfinţeniei, ci rămâne 
statică, uşor derutată să cadă sau să coboare în sfera de acţiune a patimilor. 
Dar şi mintea luminată de credinţă este înălţată de cumpătare (neprihănire). 
„Precum pasărea când începe să zboare având piciorul legat, e trasă la 
pământ de sfoară, aşa şi mintea care nu a dobândit încă neprihănirea, dacă 
vrea să zboare spre cunoştinţa celor cereşti, e trasă la pământ de patimi. 
Când mintea s-a eliberat desăvârşit de patimi, înaintează fără să se întoarcă 
îndărăt în contemplarea lucrurilor, făcându-şi călătoria spre cunoştinţa Sfintei 
Treimi” 4 . 

Prin urmare, „credinţa este prima virtute cu care creştinul porneşte 
în viaţă. Este pârâiaşul căruia i se adaugă pe urmă pârâiaşele altor virtuţi, 
formând toate împreună un fluviu autocuprinzător şi de neîntors al unei 
vieţi deplin virtuoase” 5 . 

Când vorbim însă despre raportul dintre credinţă şi cumpătare, se 
cuvine să avem în atenţie şi influenţa pe care o are cumpătarea ca 
discernământ, sau dreaptă socoteală asupra credinţei. Şi aceasta pentru că 
există credinţă sănătoasă şi adevărată, dar există şi credinţe false, 
mincinoase, adevărate păcate sau extreme ale credinţei. E suficient să ne 
gândim, fără a insista prea mult, la bigotism, fanatism, superstiţii şi tot 
felul de erezii... De aceea, Apostolul atrage atenţia episcopului Timotei, 
răspunzător pentru adevărata credinţă cultivată în sufletele credincioşilor, 
că „oameni vicleni şi amăgitori vor merge tot mai spre rău, rătăcind pe 
alţii şi rătăciţi fiind ei înşişi. Tu însă rămâi în cele ce ai învăţat, ştiind de 
la cine ai învăţat” (II Timotei 3, 13-14). Alţii au doar „înfăţişarea credinţei 
adevărate, dar tăgăduiesc puterea ei (II Timotei 3, 5); alţii „au rătăcit cu 
credinţa” (I Timotei 1, 19). în schimb alţii au credinţa sănătoasă şi 

nefăţamică (I Timotei 4, 12); Apostolul îi cere lui Timotei „să păzească 
ceea ce i s-a încredinţat, depărtându-se de deşartele vorbe lumeşti şi de 
împotrivirile ştiinţei mincinoase” (I Timotei 6, 20); să „păzească taina 
credinţei în cuget curat” (I Timotei 3, 15). 

In acelaşi timp Timotei este asigurat că el a mărturisit totdeauna 
credinţa adevărată pe care Domnul însuşi i-a descoperit-o „...căci ştim în 
cine am crezut şi sunt asigurat că el poate să păzească ceea ce mi-a 
încredinţat Să ai pildă cuvintele sănătoase pe care le-ai auzit de la mine 
în credinţă şi în dragostea cea întru Hristos lisus” (II Timotei 1, 12-13). 

Pe de altă parte credinţa sănătoasă reprezintă o deprindere în 
cultivarea bunei învăţături, ferirea de învăţăturile greşite şi o continuă 
exersare în evlavie (yuţtva^E 8 e aeatko ttpoţ £-ua£(3dav) (I Timotei 4, 6-8), 
căci exersarea trupească (yu|j.vacKa)este prea puţin folositoare, iar evlavia 
este spre toate folositoare 6 . 

Fiind zidită „pe temelia apostolilor şi a proorocilor, piatra cea din 
capul unghiului fiind însuşi lisus hristos” (Efeseni 2, 20), Biserica 
„Dumnezeului celui viu este stâlpul şi temelia adevărului” (I Timotei 3, 15), 
este păstrătoarea credinţei mântuitoare pe care trebuie să o urmeze cu 
discernământ şi dreaptă socoteală cei încorporaţi în Trupul Iui Hristos ca 
membrii vii, „înnoiţi cu duhul minţii... îmbrăcaţi în omul cel nou, zidit după 
Dumnezeu întru dreptate şi întru sfinţenia adevărului” (Efeseni 4, 23-24). 

Acesta este aspectul credinţei sănătase. Ea are trei moduri de 
manifestare: 

1. Este conformată cu revelaţia divină provăduită de Biserică. 

2. Prin „credinţă locuieşte Hristos în inima noastră (Efeseni 3, 17). 

3. Lucrează în viaţa oamenilor ca „roadă a Duhului Sfânt”, alături de 
iubire, blândeţe, pace, îndelungă răbdare, cumpătare... (Galateni 5, 22). 
Ea este farul luminos al conştiinţei, spre a „umbla întru înnoirea vieţii... 
ştiind că omul nostru cel vechi s-a răstignit împreună cu Hristos, ca să se 
nimicească trupul păcatului, pentru a nu mai sluji noi păcatului ” (Romani 
6, 4-6). 

Dreapta socoteală este în acest caz o adevărată pavăză a credinţei. 
Duhul deosebirii (diakrisis) tocmai face distincţie dintre credinţa sănătoasă, 
adevărată, recomandată lui Timotei şi cultivată de el — după cum am văzut — 
şi credinţa, sau credinţele false, nesănătaose, neaducătoare la mântuire. Şi 
acest lucru se întâmplă, şi trebuie prevenit, fiindcă — după remarca 
Apostolul făcută lui Timotei, nu toţi respectă credinţa sănătoasă. Mulţi ies 
din cadrul revelaţiei divine, refuză adică credinţa cea adevărată şi o 
înlocuiesc cu „credinţa învăţăturilor lor. De aceea, Apostolul socoteşte 
păcatele abaterii de la credinţa ca „fapte ale trupului” (ra spya Trjţ aapKOţ) 
care atrag după ele osânda veşnică (Galateni 5, 19—21). Acestea sunt trei 
la număr: eritheia, adică intrigile; dihostasiai, indicând dezbinările de tot 
felul; şi aireseis — desenând părerile diferite, învăţături greşite, forme 
agravante ale dezbinării, care duc la ruperea unităţii Trupului lui Hristos. 

par Apostolul insistă asupra celor care dezbină Trupul lui Hristos, arătând 
„trebuie să fie între voi erezii, ca să se verifice cei încercaţi” (I Corinteni 
11 , 19). Iar cei încercaţi sunt cei cu credinţa sănătoasă şi cu virtutea dreptei 
socoteli. Fiindcă aceasta îi ajută să deosebească credinţa adevărată de 
credinţa falsă, şi le dă putere să rămână statornici „în unitatea credinţei, şi 
s a nu mai fim purtaţi de valuri şi aruncaţi de tot vântul învăţăturii, în 
amăgirea oamenilor, întru vicleşug, spre mulţimea înşelăciunii, ci ţinând 
adevărul în dragoste” (Ef. 4, 13-15). A avea, deci, o credinţă sănătoasă şi 
adevărată trebuie să fii „desăvârşit la minte” (1 Corinteni 14, 20), prin 
discernământ. 

Dar credinţa decade nu numai prin detaşare de revelaţia divină, ci şi 
prin ruperea de harul divin. Este cunoscut faptul că în condiţiile firii căzute 
în păcat, mintea se întunecă, voinţa slăbeşte, iar sentimentele se 
pervertesc, şi astfel determină şi marile confuzii ale credinţei. Şi nu e de 
mirare că ia forme groteşti şi patologice. E suficient să ne gândim la „Killer 
instinct”, care ia forme de cult, evidenţiate prin acte de ucidere, precum 
jertfele aduse zeului Moloh, la asiobabilonieni, sau la mexicanii 
precolumbieni, ca să nu mai vorbim de atitudinea lui Cain, care ucide pe 
fratele său Abel... La acestea se adaugă şi aşa-numita prostituţie sacră, în 
care desfrâul era ridicat la rangul de cult... Credinţa fără lumina harului 
degenerează în tot felul de superstiţii, bigotisme şi fanatisme generatoare 
de războaie şi de lupte numite „sacre”. Iar dacă fanaticul era numit 
„manikos” (adică nebun), sofrosyne ca sănătate a minţii reprezintă o 
pledoarie pentru credinţa cea sănătoasă. Iar aceasta este cea descoperită 
de Dumnezeu, păstrată de Biserică şi cultivată în dragoste (Galateni 5, 6). 

Aşadar, credinţa sănătoasă se temeluieşte pe mintea sănătoasă, adică 
pe discernământ. Fără discernământ credinţa decade în tot felul de abateri 
şi excese. Nu va fi o credinţă autentică, „lucrătare în dragoste” (Galateni 
5, 6). Va lua formele „expiosive ale fanatismului. Iar fanaticul este un 
manikos... 

Se cuvine acum să conchidem şi să precizăm că sophrosyne ca 
sănătate a minţii aduce totdeauna discernământul lucid ce face deosebirea, 
în cadrul firii căzute în păcat, între credinţa sănătoasă şi cea nesănătoasă 
(maladivă). Credinţa sănătoasă propovăduită de Biserică este temeluită pe 
cuvântul lui Dumnezeu (revelaţia divină) şi animată de dragoste prin harul 
Duhului Sfânt. Ea luminează conştiinţa spre înnoirea vieţii celei noi în 
Hristos. Pe de altă parte, şi spre deosebire de aceasta, este credinţa 
nesănătoasă determinată de impulsurile endothime ale firii care păstrează 
rănile păcatului. Ea produce de-a dreptul o dezechilibrare şi o denaturare 
scabroasă a actului religios, ce merge de la extrema masochismului grotesc, 
Până Ia cea a sadismului bestial; sau în cadrul credinţelor păgâne, la 
flagranta confuzie între bine şi rău, făcând din ceea ce numim păcat 
(desfrâu, ucideri, destrăbălări de tot felul), adevărate acte de cult... 

3. VIRTUTEA NĂDEJDII 


Omul este singura fiinţă care priveşte realitatea şi situaţia vieţii nu 
numai în prezent, ci şi în trecut, precum şi în viitor. Privirea în viitor îj 
aduce omului atât nădejdea ca energie creatoare a sufletului, cât şi grija 
ca zbucium existenţial 7 . 

Aşezarea faţă de realitate într-o relaţie de cunoaştere, îl determină 
pe om să nu trăiască un prezent static, ci un prezent continuu, care îi 
îndreaptă aspiraţiile sale spre devenire, prin intuiţia care îi dă sufletului 
orientarea de a anticipa realităţile şi bunurile Ia care aspiră. Această 
aşteptare în sfera de analiză a conştiinţei, ca o determinare a realităţilor 
viitoare, poate fi subiectivă, sau obiectivă. Când năzuinţa ca elan îndreptat 
spre viitor este plină de încredere, temeluită pe o făgăduinţă obiectivă, 
sufletul se va „încărca” cu energie spirituală, care dându-i certitudinea, îi 
oferă optimismul creator, concretizat în virtutea nădejdii, sau speranţei. 
Când conştiinţa nu se întemeiază pe încrederea într-o făgăduinţă obiectivă, 
va aborda viitorul cu multă crispare şi nesiguranţă, aducându-i în suflet 
oscilaţia pesimistă şi sceptică, care îi strecoară în acelaşi timp şi 
neîncrederea în sine. Aceasta este grija, care poate fi accidentală, când 
vizează o realitate trecătoare, sau existenţială, când devine o obsesie fobică, 
o angoasă neliniştitoare, cu un grad mărit de emotivitate. Această grijă 
deprimă elanul creator al sufletului, făcându-l să decadă din aspiraţia 
devenirii sale morale. Când sufletul orbecăieşte în această noapte a 
nesiguranţei şi neliniştei grijii existenţiale, angoasa poate conduce spre 
patologic, fiindcă închide libertatea proprie sufletului, ca aspiarţie şi elan 
creator spre un orizont deschis. 

Spre deosebire de această închidere a sufletului, există şi marea 
deschidere spre un viitor, pe care îl aşteaptă cu ardoare. Aceasta este 
nădejdea creştină. Ea aduce încredere şi siguranţă sufletului omenesc după 
bunurile viitoare şi veşnice. De aceea, nădejdea creştină este o apE-nţ, 
fiindcă valorifică potenţialul spiritual uman, orientându-l spre o neântreruptă 
năzuinţă de împlinire. într-o fericită intuiţie a Apostolului, virtutea nădejdii 
este definită ca o „ancoră sigură şi tare înfiptă în tărâmul veşniciei” (Evrei 
6, 19). în acest caz, optimismul pe care virtutea îl aduce sufletului 
omenesc, e dat de faptul că năzuinţa spre veşnicie întemeindu-se pe 
cuvântul lui Dumnezeu are un temei obiectiv, care rezidă tocmai în 
făgăduinţa lui Dumnezeu, ce nu poate să fie decât adevărată şi sigură: 
„Să ţinem neclintită mărturia nădejdii, pentru că Cel ce a făgăduit este 
vrednic de crezare” (Evrei 10, 23 vezi şi Tit 1, 2). De aici şi îndemnul 
apostolic: „Nu lepădaţi încrederea voastră pe care o aşteaptă o mare 
răsplătire” (Evrei 10, 35). 


Prin urmare, privind în viitor, grija crispează, nelinişteşte, crează 
agitaţia imprevizibilului apăsător şi derutant, pe când nădejdea deschide 
sufletul spre o mare împlinire, spre o răsplată veşnică dominată de o 
bucurie sfântă: "Moartea este un câştig, viaţa este Hristos” spunea 
Apostolul (Filipeni 1, 23). 

Sfinţii Părinţi fac deosebirea dintre nădejdea ca aspiraţie a sufletului 
omenesc spre bunurile veşnice, care este nădejdea cu dreaptă socoteală; 
şi nădejdea confundabilă cu grija lucrurilor pieritoare, care închide orizontul 
duhovnicesc şi aspiraţia spre veşnicie. „Există o nădejde în Dumnezeu care 
se naşte prin credinţă, din inimă, spune Sfântul Isaac Şirul. Aceasta este 
nădejdea cea bună şi cu dreaptă socoteală. Şi există o alta, mincinoasă, 
ce se naşte din nelegiuire. Nădăjduieşte bine şi înţelept în Domnul acela 
care nu e deloc prins de grija lucrurilor pieritoare, ci e dăruit ziua şi 
noaptea în întregime lui Dumnezeu” 8 . în felul acesta dreapta socoteală 
stabileşte că adevărata nădejde o dobândeşte „cel ce stăruie pururea întru 
Dumnezeu în toate şi se apropie de EI prin bunătatea faptelor sale şi îşi 
întinde neâncetat privirea inimii spre harul Lui 9 . 

Dreapta socoteală creează cadrul autentic de manifestare a nădejdii 
ca virtute teologică, ferind-o de extremele în care ar putea cădea, şi care 
reprezintă păcate împotriva Duhului Sfânt. Acestea sunt, pe de o parte 
deznădejdea, adică pierderea nădejdii, cum a fost cazul lui iuda, care după 
greşeala lui s-a căit, a regretat adânc; atât de adânc încât a înebunit, fiindcă 
a pierdut nădejdea în bunătatea lui Dumnezeu, în iubirea iertătoare, care 
cu braţele deschise aşteaptă neântrerupt să-i primească pe cei ce se întorc 
la pieptul ei liniştitor. Pe de altă parte, prea marea încredere, nesăbuită, 
obraznică şi nesimţită, socotind că oricât ai greşi, în atotbunătatea Lui 
Dumnezeu te va ierta la nesfârşit... Este desigur un abuz, şi abuzul 
defineşte o exagerare a dreptei folosinţe (ab+usus=pe lângă uz). Analizând 
amintitele păcate ale nădejdii, moralistul Bernhard Hăring arată ca 
deznădejdea are două forme: 

a) lipsa adevăratei cerinţe după bunurile divine, creând o detaşare 
de dragostea lui Dumnezeu şi devenind prizonierul „plăcerilor carnale”; 

b) lipsa credinţei (încrederii) în atotbunătatea lui Dumnezeu. 

Deznădejdea ca pierdere a încrederii în Dumnezeu este un păcat 
apăsător, întrucât sufletul omenesc rămâne însingurat şi înstrăinat, prin 
pierderea comuniunii cu Dumnezeu. Iar consecinţa acestui fapt rezidă în 
anularea aspiraţiilor şi a elanului devenirii sale, făcându-l să lâncezească 
într-o fobie obsesiv-anxioasă, copleşită de cele mai multe ori de 
sentimentul vinovăţiei, ce conduce spre complexul de inferioritate şi mai 
ales spre maladiile depresive. Lipsa unui orizont luminos face ca sufletul 
să zacă învins în noaptea întunecată a existenţei sale, ca într-o peşteră 
fără ieşiri... Şi în astfel de situaţii, el fumegă în beznă, sufocat de 
ţ „rumeguşul” care înăbuşă căldura şi dinamismul său creator. 

Pe un astfel de fundal moral, tragicul fiinţării poate continua mai 
departe prin pierderea variantelor şi argumentelor existenţiale, ducând la 
disperare şi descurajare fatală, amintindu-ne de cuvintele adresate de Enea 
ostaşilor săi odată cu căderea Troei: „Una salus victis, nullam sperare 
salutem” (Eneida 11, 354). 

Celălalt păcat al nădejdii, cutezanţa sau îndrăzneala oarbă alungă 
„temerea salutară” - ca moment necesar. îndrăzneala îşi atribuie momentul 
împlinirii speranţei cu prezumţie. Păcătuieşte contra dreptăţii divine, 
îndrăzneala contravine dărniciei, recunoştinţei, stăruinţei, fiindcă cel 
îndrăzneţ socoteşte că darul divin e un merit al lui, sau că, îl va merita în 
viitor... După cum se vede, acest fapt este foarte aproape de nesocotirea 
rugăciunii şi încălcarea smereniei 10 . Un alt teolog conchide cu privire la 
cele două păcate împotriva nădejdii, arătând că „în timp ce omul îndoielnic 
anticipă starea de neâmplinire, cel îndrăzneţ îşi atribuie deja împlinită starea 
nădejdii” 1 '. 

Sfântul loan Scărarul arată că prea multă încredere în iertarea lui 
Dumnezeu (ca hiperbole-extremă a excesului) şi deznădejdea (sau 
întristarea, ca extremă a lipsei de nădejde) reprezintă două păcate ale 
nădejdii care aduc multă tulburare şi derută, atunci când credinciosul le 
cade victimă în ispită: „Vrăjmaşul cel fără de omenie şi ocrotitorul 
desfrânării zice la început că Dumnezeu este iubitor de oameni şi mult 
iertător a patimii acestuia, ca una ce e firească... pentru a ne îndemna la 
desfrânare. După ce am păcătuit însă, ne spune că este nemilostiv, pentru 
a ne prăbuşi în deznădejde. Când întristarea şi deznădejdea ne dau 
târcoale, nu mai avem energia necesară săvârşirii altor păcate; dar când 
acestea au dispărut, tiranul începe din nou să ne vorbească despre 
bunătatea lui Dumnezeu, spre a ne duce astfel în ispită” 1 la . 

De aici vedem că dreapta socoteală păstrează, susţine virtutea 
nădejdii în autenticitatea căi de mijloc între două extreme care constituie 
prin gravitatea lor păcate împotriva Duhului Sfânt. 


4. VIRTUTEA IUBIRII 

Trecută în creştinism, virtutea cumpătării-sofrosyne va denumi realităţi 
noi, cu caracter duhovnicesc, reflectând aspiraţiile şi năzuinţele vieţii 
creştine în anume timp şi situaţii. Odată cu ivirea martiriului, sofrosyne 
era virtutea Iui definitorie, fiindcă reprezenta o totală dăruire lui Dumnezeu 
prin stăpânirea de sine. După ce a trecut martirul, sofrosyne devine virtutea 
specifică castităţii, a fecioriei, ca o caracteristică a monahismului, care 
înseamnă martiriul poftelor şi al patimilor. Apoi, sub denumirea de control 
asupra poftelor şi stăpânire (dominare) a acestora, sofrosyne se împlineşte 
prin neprihănire, puritate (katharsis) şi pudiciţia, ca sfială, decenţă, modestie, 
contra destrăbălărilor şi extravaganţei existente în lume. 


I 

Toate aceste aspecte le sintetizează fericitul Augustin în definiţia dată 
cumpătării ca „ acea dragoste care păstrează pe om neprihănit' (întreg, 
neatins, nevătămat) pentru Dumnezeu"' 2 . Aşadar, atât martirul sângelui, cât 
şi martirul poftelor, atât puritatea, cât şi înfrânarea, decenţa, modestia, etc., 
reprezintă expresia dragostei arătată lui Dumnezeu. Prin toate acestea 
transpare bucuria duhovnicească de a te putea dărui integral lui Dumnezeu, 
de a-i aparţine Lui, de a-L recunoaşte pe El Părintele tău şi Stăpânul vieţii 
tale. Prin sofrosyne, ca şi castitas, chipul dragostei lui Dumnezeu din om, 
alterat prin păcat, reânvie spre însănătoşirea şi desăvârşirea firii. 

Această neprihănită dragoste arătată lui Dumnezeu este în fond o 
dragoste răspuns iubirii lui Dumnezeu arătată în jertfa mântuitoare a lui 
Hristos. Şi noi oferim astfel lui Dumnezeu cumpătarea vieţii noastre sub 
forma neprihănitei iubiri după modelul lui Hristos. Prin aceasta intrăm în 
comuniune cu Dumnezeu, devenind un duh cu Hristos, asemenea legăturii 
dintre viţă şi mlădiţă... (Ioan 15, 1-9). El prinde viaţă duhovnicească în 
noi, ne purifică mereu de păcate după modelul vieţii Lui şi ne ajută prin 
harul Lui să ne desăvârşim viaţa, devenind asemenea Părintelui nostru 
ceresc (Matei 5, 48). Şi cum „Dumnezeu este iubire, cel ce rămâne în 
iubire, rămâne în Dumnezeu şi Dumnezeu rămâne în el” (I loan 4, 16); 
Aceasta însemnă că desăvârşirea în Dumnezeu sau asemănarea cu 
Dumnezeu se împlineşte prin iubire, în continua, neântrerupta creştere în 
iubire, până la cotele de neatins ale iubirii lui Hristos arătată lui Dumnezeu 
şi nouă... "Cel ce mă iubeşte - a spus Mântuitorul — păzeşte poruncile 
Mele” (loan 14, 15). Iar „scopul poruncilor Mântuitorului este să 
slobozească mintea de necumpătare şi să ducă la dragostea Lui şi a 
aproapelui, din care se naşte în mod efectiv lumina sfintei cunoştinţe” 13 . 

Privind la raportul dintre cumpătare şi iubire, pe lângă aspectul haric, 
care făcând mintea cumpătată, ducând-o la dragostea de Dumnezeu şi de 
aproapele, o înalţă la generozitatea spiritului, creind modul de manifestrae 
autentică a agapei ca şi coborâre spre cei mai de jos oameni, spre a le 
reda demnitatea chipului lui Dumnezeu... Astfel au apărut operele caritative 
ca expresie a „cpiA.avdpcoma £7t£(pocvrj tou acotripoq rjţicov tteou” (Tit 3, 4) 
şi care au uimit lumea salvată din nenorociri şi necazuri. „Cele mai 
frumoase pagini din istoria lumii le-a scris iubirea creştinilor, iubirea lor de 
Dumnezeu şi de oameni. Eroismul martiric şi caritatea evanghelică au ridicat 
pe om la cea mai înaltă treaptă a virtuţii, oferind omenirii spectacole şi 
lecţii de morală, neegalate, dar nici măcar concepute în afara 
creştinismului” 14 . 

Şi în acest inegalabil entuziasm al filantropiei creştine, Biserica a fost 
nevoită să apeleze şi la dreapta socoteală, nu pentru a diminua opera 
caritativă, care-i era specifică, ci de a-i stăvili pe profitori, pe leneşi şi pe 
falşii profeţi abuzivi de ospitalitatea şi dragostea creştină. Aşa se explică 
faptul că în învăţătura (Didahia) celor 12 Apostoli se specifică spre luare 
aminte şi discernământ: „să asude milostenia în mâinile tale până cunoşti 
cui o dai” 15 . Aceste îndrumări apostolice au rămas în comunitatea creştină 

ca un dicton, sau ca o normă de conduită, la care fac referinţe mulţi din 
Sfinţii Părinţi, precum: Augustin, Casiodor, Grigore cel Mare, etc. 

La fel, cu privire la modul de aplicare a ospitalităţii creştine ca rod 
al filantropiei, trebuiesc avute în vedere îndemnurile Didahiei; prin care se 
impune discernământul alături de iubire: "Orice profet care vine la voi, să 
fie primit ca Domnul; dar să nu rămână decât o zi; iar dacă e nevoie şi a 
doua zi; dar dacă rămâne trei zile, este profet fals... la fel dacă cere bani 
este profet fals” 16 . Şi apoi, putem citi în continuare: „Tot cel ce vine în 
numele Domnului să fie bine primit; iar apoi, după ce îl cercetaţi, îi veţi 
cunoaşte, căci veţi avea pricepere să deosebiţi dreapta de stânga. Dacă 
cel ce vine este drumeţ, ajutaţi-l cât puteţi; dar să nu rămână la voi decât 
două sau trei zile, dacă e nevoie. Dacă vrea să se stabilească la voi ca şi 
meseriaş, să lucreze şi să mănânce; dar dacă nu are o meserie, socotiţi-vă 
după priceperea voastră, ca să nu trăiască împreună cu voi un creştin 
trândav. Iar dacă nu vrea să facă aşa, atunci înseamnă că face negustorie 
cu Hristos. Fiţi cu luare aminte cu unii ca aceştia” 17 . 

O altă formă de aplicare a dreptei socoteli sau a discernământului în 
opera caritativă, se aplică şi prin legătura care trebuie stabilită între iubire 
şi milă, sau caritate. „S-a spus - şi pe bună dreptate - că mila fără iubire 
înjoseşte pe cel compătimit. Explicarea acestui fapt? Am văzut că mila se 
referă la omul aflat în stare de nefericire, de slăbiciune, mizerie, suferinţă. 
Faptul că eu îl fac pe unul ca acesta să ia la cunoştinţă compătimirea mea, 
îi poate răscoli, în chipul cel mai dureros, sentimentul de inferioritate în 
care se află. Ori, a-i da cuiva prilej să-şi recunoască inferioritatea, 
nevrednicia, mai ales când se află prăbuşit sub povara unei nenorociri, 
înseamnă a-i atinge în mod grav simţământul său de demnitate şi de a-i 
revărsa în suflet amărăciunea ucigătoare a ruşinii şi umilinţei. Dacă însă 
mila este învăluită de iubire, lucrurile se schimbă cu totul. Iubirea descoperă 
chiar în cel mai nevrednic om, în decăzutul decăzuţilor, în nenorocitul 
nenorociţilor acel nucleu curat de umanitate ideală, sâmburele unei vieţi 
capabile să se dezvolte în florile celei mai alese vrednicii” 18 . 

în altă oridine de idei, s-a arătat că aşa cum „Dumnezeu este 
iubirea", tot astfel şi omul, ca „imago Dei”, în esenţa sufletului său este şi 
el iubire. De aceea ne putem referi la raportul dintre iubire şi funcţiile 
sufletului; şi putem spune că iubirea este cunoaştere, este voinţă, este 
sentiment. „Iubirea este cel mai puternic dintre sentimentele omeneşti, are 
cel mai bogat conţinut de viaţă, e bucuria cea mai curată şi mai înaltă, 
fericirea cea mai deplină” 19 . 

Dar acest sentiment atât de nobil, la un moment dat se poate 
perveti. Se poate desprinde de sub lumina raţiunii şi devine orb în 
instinctul animalic care îl domină. De aici şi zicala că „dragostea e oarbă!” 
...Când cade de sub controlul raţiunii şi când este dominată de instinctul 
automat, ca descătuşare a poftelor, atunci într-adevăr dragostea se 
perverteşte. Virtutea cumpătării ca stăpânire de sine nu lasă ca dragostea 
să se „prăvălească” în zona tenebroasă a instictelor biologice, ci o 

converteşte, o transformă, schimbându-i traiectoria spre idealul dragostei 
lui Dumnezeu. Şi aceasta prin castitas ca feciorie. Astfel sentimentul 
iubirii va deveni o totală dăruire plină de smerenie Iui Dumnezeu: „Iată 
roaba Domnului, fie mie după cuvântul tău” (Luca 1, 38). 

Aşa cum martiriul sângelui (rubor) era expresia celei mai mari iubiri 
faţă de Hristos, tot astfel şi castitas-fecioria ca martiriul poftelor (pudor), 
reprezintă tot o jertfă de iubire adusă de bunăvoie dragostei lui Dumnezeu. 
Ea a fost numită de Părinţii Bisericii „bios anghelos” (viaţă îngerească), 
fiindcă reprezintă £K(3aatq (ieşire din trup), adică despărţirea de lume şi 
consacrarea integrală lui Dumnezeu, corespunzătoare sfinţeniei, ca o 
depăşire a dorinţelor carnale înrobite sau o „ieiunare a natura” (post de 
Ia cele fireşti), nu pentru că ar fi împotriva naturii trupeşti, ci pentru că 
desăvârşeşte natura coruptibilă prin spiritualizarea ei. iar dacă îngerii sunt 
fiinţe spirituale prin însăşi firea lor, prin feciorie oamenii îi depăşesc, fiindcă 
aceştia ajung ia spiritualizare prin înfrânare, iar aceasta este „ponos” 
(nevoinţă, osteneală) şi „agon” (luptă). în acelaşi timp, fecioria asemenea 
îngerilor reprezintă „împărăţia cerurilor” (Matei 19, 12), ca o anticipare a 
vieţii veşnice în care nu va mai exista sexualitatea. Se cuvine să mai 
precizăm că imitarea prin feciorie a vieţii îngerilor, nu înseamnă renunţarea 
la firea trupească, ci la grijile lumii, care tulbură comuniunea şi totala 
dăruire lui Dumnezeu, după cuvintele Apostolului: i^eA-CO Se ap.epiiJ.vo'uc, 

eivou. Vreau ca voi să fiţi fără grijă (fiindcă) cel necăsătorit se îngrijeşte 

de ale Domnulu, cum să placă Domnului, pe când cel căsătorit seîngrijeşte 
de ale lumii, cum să placă femeii” (1 Corinteni 7, 32-33). 

Pe de altă parte, iubirea adresată lui Dumnezeu ca şi castitate-feciorie, 
reprezintă şi o imitare a spiritualităţii Sfintei Treimi, o „logodnă cu Hristos” 
(Sfântul Grigorie de Nazianz - P. G. 37, 598), precum şi o imitare a unirii 
iui Hristos cu Biserica, considerată ca fecioară şi mireasă (Origen). 

Dar castitatea-feciorie înseamnă şi 7tapprjata, adică îndrăsneală faţă 
de Dumnezeu prin Hristos (Efeseni 2, 18; 3, 12). Prin aceasta avem liberul 
acces la Dumnezeu, fiindcă neaparţinând nici unui om, aparţii în întregime 
lui Dumnezeu, spune Clement Alexandrinul (Stromat. 111, 7, 60, 1). 

Iar dacă castitatea este „summus amor erga Deum” (cea mai mare 
dragoste faţă de Dumnezeu), cum am văzut că spunea Fericitul Augustin, 
Sfântul Grigorie de Nazianz este foarte categoric când arată că stăpânirea 
trupului fără dragoste de Dumnezeu, falsifică de-a dreptul înţelesul castităţii 
(P. G. 37, 564). 

Dar tocmai fiindcă este cea mai mare virtute creştină, castitas-feciorie, 
sofrologia atrage luare aminte că la trebuie interpretată şi practică cu 
discernământ. Fără dreaptă socoteală se riscă soarta fecioarelor nebune din 
pilda Mântuitorului... 

Astfel, în primul rând, fecioria reprezintă o vocaţie specială, e care 
Sfântul Apostol Pavel o numeşte „dar de la Dumnezeu” (1 Corinteni 7, 7). 
Mântuitorul însuşi s-a referit la „famenii din naştere”, precum şi „la cei ce 
se fac fameni pentru împărăţia lui Dumnezeu” (Matei 19, 12). Cei fameni 

din naşter I se pot dărui lui Dumnezeu în mod firesc. Ceilalţi încearcă 
eroismul moral în luptă cu ceea ce Fericitul Augustin numea „concupis- 
centia carnalis . De fapt enkrateia are o parte de „nevoinţă” (ponos), dar 
şi o parte de „luptă” (agon). Iar în această luptă unii ies biruitori, alţii însă 
sunt învinşi. Nu rezistă. Cad victime. Acceptă compromisul fiindcă nu mai 
pot da înapoi... Şi totul se traduce printr-un faliment moral. Oricum, 
această luptă a înfrânării nu e uşoară. E o încordare în care apar şi formele 
nevrotice de agitaţie, iritare, tulburare, comportament particular... Pentru 
aceasta Apostolul specifică faptul că fecioria nu este o poruncă, ci un 
îndemn, un sfat care se adresează unei vocaţii sau chemări speciale (1 
Corinteni 7, 6-9. 25). 

Dar chiar dacă unii reuşesc prin practici ascetice, de multe ori dure, 
să-şi menţină castitatea, nu toţi o cultivă ca dăruire totală şi sinceră faţă 
de Dumnezeu prin lepădarea de sine şi iubire faţă de semeni. Mulţi reuşesc 
să învingă învolburările trupeşti, dar rămân dominaţi de patimile spirituale, 
în special mândria, iuţime la mânie, zgârcenie, cleveteală, defăimare. De 
aceea dacă castitas nu reprezintă dăruire totală lui Dumnezeu temeluită 
pe lepădarea de sine şi iubirea faţă de semeni, manifestată prin smerenie, 
blândeţe, bunătate, milostenie, îngăduinţă, iertare, recunoştinţă, etc., rămâne 
din nefericire un non sens, un paradox, un fals, „pentru că cel cu nu 
iubeşte pe fratele său pe care îl vede, nu poate să iubească pe Dumnezeu 
pe care nu-L vede. Şi această poruncă avem de la El: cine iubeşte pe 
Dumnezeu, iubeşte şi pe fratele său” (1 loan 4, 20). 

Sfinţii Părinţi insistă mult asupra modului raţional, al discernământului 
cu care trebuie cultivată harisma castităţii ca mod de exprimare a supremei 
iubiri faţă de Dumnezeu. Sfântul Vasile cel Mare, de pildă, arată că „...la 
această stăruinţă (apatheia ca linişte a sufletului) este împreună lucrătoare 
fecioria pentru aceia care cultivă această harismă în mod raţional, pentru 
că harisma fecioriei nu se dobândeşte numai prin renunţarea la naşterea 
de copii; dimpotrivă, toată viaţa şi modul de viaţă şi atitudinea să fie 
curate, demonstrând caracterul indiferent al celui necăsătorit spre orice 
faptă. Pentru că cineva poate să desfrâneze şi cu cuvântul, şi cu privirea 
să săvârşească adulter, şi cu urechea să se întineze şi să primească 
necurăţia în inima lui, şi cu mâncare exagerată şi cu beutură să se sustragă 
de la normele cumpătării. Căci cel care în toate acestea se stăpâneşte pe 
sine cu cumpătare, în limitele fecioriei, dovedeşte cu adevărat că harul 
fecioriei este în el deplin din orice punct de vedere”. Pe de altă parte se 
arată că fecioria nu se poate „limita la singura păzire a trupului, ci în 
general la orice fel de dispoziţie pătimaşă, încât cel ce doreşte să se 
păstreze pe sine lui Dumnezeu să nu se întineze cu nici una dintre patimile 
omeneşti, cum sunt: mânia, invidia şi ranchiuna, minciuna şi mândria, duh 
nestăpânit şi cuvinte deplasate, îndepărtarea dela rugăciune şi dorirea 
lucrurilor imaginare, neglijarea poruncilor şi împodobirea cu îmbrăcăminte, 
grija deosebită pentru faţă şi întâlniri şi discuţii necuviincioase şi inutile. 
Dar cel care s-a consacrat pe sine lui Dumnezeu în feciorie, se cuvine să 


se păstreze cu mult de aceste patimi, încât dacă primejdia l-ar face să 
cadă într-una din aceste şi într-un păcat interzis este aproape la fel. Pentru 
că toate faptele pătimaşe întinează într-un oarecare fel curăţenia sufletului 
si împiedică viaţa dumnezeiască... Dar se cuvine să reflecteze îndeosebi la 
aceea că acela care a ales viaţa îngerească a depăşit limitele firii omeneşti 
si s-a rânduit pe sine în viaţa netrupească, căci semnul distinctiv al naturii 
îngereşti este libertatea de comuniunea căsătoriei, indiferenţa faţă de orice 
altă frumuseţe şi privirea continuă numai spre faţa lui Dumnezeu. Astfel, 
cel care a trecut în rândul îngerilor, dacă s-ar întina cu patimi omeneşti, 
se aseamănă cu pielea leopardului, al cărui păr nu este nici complet alb, 
nici în întregime negru, ci poartă pete amestecate după culorile opuse şi 
nu este socotit nici între cele negre, nici între cele albe. Aşadar, aceasta 
să fie singura instrucţiune pentru cei care au preferat viaţa cumpătată şi 
castă (curată)” 193 

Confirmăm cele spuse de marele capadocian cu câteva referiri extrase 
dintr-o operă scrisă de Metodiu de Olimp (+311), care face din feciorie 
„temeiul şi floarea creştinismului, starea de asemănare cu Hristos, viaţa 
creştină desăvârşită, mijlocul de a realiza în sine pe Hristos, implicând toate 
celelalte virtuţi, ea rămânând principiul fundamental al vieţii creştine. Opera 
se intitulează „Banchetul sau despre castitate (feciorie)”, vrând să imite 
„Banchetul” lui Platon, (care face din eros-iubire principiul filosofiei). 

în lucrarea lui Metodiu ne este prezentat elogiul fecioriei adus de 
zece fecioare. Arbitrând Virtutea însăşi, ea acordă premiul lui Tecla; şi 
motivând opţiunea ei, face câteva reflexii asupra modului de aplicare 
practică a castităţii-feciorie, spre a-şi putea atinge în mod corect şi 
desăvârşit menirea ei: „...într-adevăr, a pune castitatea înaintea celorlalte 
moduri de viaţă, inspirate de mine, precum şi a susţine că trebuie 
îmbrăţişată înaintea celorlalte, înseamnă a formula un principiu corect. Mulţi 
cred că onorează şi că slujesc castitatea, însă în realitate sunt puţini cei 
care o cinstesc după cuviinţă. Nu, atunci când cineva îşi ţine trupul departe 
de plăcerile însoţirii, dar nu-şi stăpâneşte celelalte (porniri), nu cinsteşte 
castitatea, ba, din contră o dezonorează şi nu puţin, atunci când schimbă 
unele cu altele dorinţele sale josnice. Nici atunci când cineva îşi stăpâneşte 
trupul, dar se mândreşte cu aceasta, şi la celelalte porunci nu ia aminte... 
Cel care îşi menţine trupul curat, dar îşi murdăreşte inima cu mândria şi 
iubirea de stăpânire, este asemeni celui ce cucereşte blidul doar pe 
dinafară. Nici cel care se înfumurează cu bogăţiile sale nu o cinsteşte, nici 
cel care preferă castităţii câştigul josnic nu o onorează... Pentru că toată 
bogăţia şi tot aurul este înaintea ei ca un pumn de nisip (lnţel. 7, 9). Nici 
cel ce se iubeşte pe sine peste măsură şi se gândeşte doar la folosul său, 
fără să poarte grijă de aproapele, nu o consteşte, ci o dezonorează şi acela. 
O dezonorează şi nu o practică cu demnitate pentru că insultă iubirea şi 
dragostea de oameni. Prin urmare... se cade să păstrăm neîntinate de 
stricăciune toate mădularele noastre, nu numai pe unele. Pentru că este o 
insultă să păstrăm virgine organele de protecţie, dar să nu avem fecioare 

limba, vederea, auzul şi mâinile; sau să le avem pe toate acestea fecioare 
dar inima să se destrăbăleze cu mândria şi mânia. Acela care vrea să nu 
ştirbească valoarea castităţii să-şi aibe toate simţurile sale curate şi 
inexpugnabile - aşa cum închid corăbierii corăbiile din toate părţile - 
pentru ca păcatul să nu găsească loc de unde să se strecoare înăuntru. Pe 
cei cu o viaţă superioară îi pândesc greşeli tot mai mari, pentru că cel rău 
duşmăneşte mai mult pe cel cu adevărat bun... Prin urmare, mulţi au crezut 
că prin castitate se înţelege doar stăpânirea poftelor carnale si au neglijat 
celelalte porunci; aceştia au greşit...”' 95 

înainte de a vedea care sunt păcatele necumpătării, trebuie să venim 
cu câteva precizări. 

Spre deosebire de stoici care considerau afectele (7tcnTr|) ca 
dăunătoare firii, boli ale sufletului pentru că, reprezentând acţiunea 
simţurilor, erau în contradicţie cu raţiunea, care reprezintă virtutea, Sfinţii 
Părinţi au o altă concepţie. Ei spuneau că „afectul este o mişcare 
iraţională a sufletului, provocată de ideea de bine sau de rău” 1 . 

Pornind de la această definiţie putem constata mai multe aspecte 
ale modului în care se formează şi se desfăşoară afectele ca premergătoare 
păcatelor necumpătării. 

în primul rând vedem că afectul este o „mişcare iraţională a 
sufletului”. Această mişcare a sufletului a apărut după căderea omului în 
păcat, ca urmare a decăderii omului din viaţa spirituală a unirii cu 
Dumnezeu. E o mişcare a sufletului spre partea biologică, animalică, 
detaşată de partea raţională, care reprezintă spiritul, chipul lui Dumnezeu 
în om. Această mişcare biologică a sufletului, nefiind controlată de raţiune, 
este iraţională. Reprezintă o mişcare spre lumea biologică, asigurându-i 
asemenea vieţii animalelor, existenţa trupească. în concret, ele sunt: 
plăcerea de a se hrăni, pofta după mâncare, frica, întristarea etc. Ele nu 
sunt ostile firii şi vieţii, ci ajută la conservarea ei. De aceea spunem că 
aceste afecte sunt ireproşabile, sau nevinovate. Ele pot deveni însă 
exagerate pe măsură ce iraţionalul se înrobeşte, se subjugă plăcerilor 
trupului pe care le satisface peste măsură, peste necesar. Ele devin atunci 
patimi oarbe, detaşate de Dumnezeu, detaşate de raţiune şi determinate 
de simţuri, care pe măsură ce le satisface, le impulsionează prin nesaţiul 
plăcerii şi al poftei... 

în al doilea rând, vedem că afectele pot fi bune sau rele, în funcţie 
de ideea care le provoacă. Lumea le oferă plăcerile şi poftele care devin 
ispite, ce le determină să se rostogolească spre rău şi să atragă firea spre 
cădere. Ele devin în acest caz contra firii. Dar dacă sunt ţinute în frâu de 
argumentele raţiunii, ele devin favorabile şi necesare firii, „pentru că şi 

hrana mai simplă ne produce o plăcere naturală, chiar dacă nu voim 
întrucât ne satisface o necesitate biologică. La fel băutura, prin faptul că 
ne potoleşte neplăcerea setii, sau somnul, prin faptul că reînnoieşte puterea 
cheltuită prin veghe. La fel şi toate celelalte funcţiuni ale firii noastre, care 
sunt pe de o parte necesare pentru susţinere, pe de alta folositoare celor 
ce se sârguiesc pentru împlinirea virtuţii" (Sfântul Maxim Mărturisitorul) 2 . 

în al treilea rând, afectele nu se află într-o stare de indiferenţă mor¬ 
ală.. Ele reprezintă o continuă mişcare, de aceea pot fi influenţate si 
dirijate de voinţă spre a sluji lui Dumnezeu, sau spre a se înrobi lumii, 
sau mai bine zis, atracţiei plăcerilor lumii. Sfântul Maxim Mărturisitorul 
arată că „afectele devin bune în cei ce se străduiesc, atunci când, 
desfăcându-le cu înţelepciune de cele trupeşti, le folosesc spre câştigarea 
celor cereşti. De pildă, pofta o pot preface în mişcarea unui dor spiritual 
după cele dumnezeieşti; plăcerea în bucuria curată pentru conlucrarea minţii 
cu darurile dumnezeieşti; frica, în grijă de a ocoli osânda viitoare de pe 
urma păcatelor; iar întristarea, în pocăinţa de pe urma răului săvârşit în 
timpul de aici” 3 . 

Dată fiind această mişcare continuă a afectelor, ele pot avea - spun 
Sfinţii Părinţi - un efect favorabil vieţii spirituale prin frâul şi măsura aplicată 
plăcerii trupeşti, care poate fi transferată sufletului, şi astfel poate aduce 
un surplus de energie vieţii duhovniceşti. Dar şi invers, plăcerile trupeşti 
pot priva sufletul de energiile duhovniceşti, pervertindu-le. Iar aceasta se 
produce atunci când raţiunea şi voinţa au pierdut măsura şi frâul. Atunci 
întreaga fiinţă se dezechilibrează, se descumpăneşte, decade în animalitate, 
ajungându-se la ceea ce Părinţii numesc: xo dţiapxexiKOV xot3 acoţiaxoi; 
(căderea în păcat a trupului) 4 . De aici poate cădea mai departe într-o 
degenerare degradantă, în jta#r| âxiţnca (Romani 1, 26). Sfântul Antonie 
arată că „sufletele care nu sunt ţinute în frâu de raţiune şi nu sunt cârmuite 
de minte, ca să o stăpânească şi să cârmuiască patimile lor, adică întristarea 
şi plăcerea, se pierd ca dobitoacele cele necuvântătoare, raţiunea fiind 
târâtă de patimi, ca vizitiul biciuit de cai” 5 . 

Pe de altă parte, s-a constatat că şi trupurile care nu sunt ţinute în 
frâu de raţiune, determină o imobilitate intelectuală a sufletului. De aceea, 
s-a şi formulat dictonul: „plenus venter non studet libenter”, tocmai pentru 
a indica necesitatea înfrânării poftei şi plăcerii în favoarea raţiunii ca lumină 
a sufletului. 

în sfârşit, afectele trupeşti şi sufleteşti se pot afla într-o reciprocitate 
determinantă a diferitelor aspecte morale. Sfântul Isaac Şirul arată că „tot 
afectul existent a fost dăruit de Dumnezeu cu folos. Şi afectele trupeşti 
s-au pus în om spre folosul şi creşterea lui. La fel şi cele sufleteşti. Căci, 
dacă se întâmplă ca trupul să se afle în afară de buna sa propăşire, 
lipsindu-i ceea ce-i aparţine, şi să urmeze sufletului, el slăbeşte şi se 
vatămă. La fel se întâmplă şi cu sufletul, care atunci când părăseşte cele 

ce sunt ale lui şi urmează trupului, se vatămă şi el, după cuvintele 
Apostolului: „duhul pofteşte împotriva trupului şi trupul împotriva 
Duhului...” (Galateni, 5,17) 6 . Aceasta înseamnă că sunt afecte trupeşti, 
precum: foamea, setea, somnul... Sunt şi afecte sufleteşti, precum 
întristarea. Aceasta poate avea un caracter moral vizând părerea de rău, 
sau căinţa pentru un rău săvârşit. Poate să fie însă şi o întristare firească, 
legată de un deces. întristarea aceasta a sufletului se răsfrânge şi asupra 
trupului, oprindu-l să mănânce, sau să se odihnească. Dar sufletul poate şi 
el să fie împiedicat să se întristeze pentru răul săvârşit (să se căiască), 
atunci când trupul consumând alcool şi denaturând în beţie, întristarea 
(căinţa) sufletului se va transforma, paradoxal, în veselie. 

Dacă ar fi să lărgim aspectul discuţiilor într-o dezbatere eclectică, 
ne-am putea referi şi la alte moduri de interpretare a afectelor, mai ales 
în viziunea biopsihistă, care stă la baza psihanalizei, la modă, acceptată 
ca o dogmă şi respinsă ca o erezie. 

Plecând de la viaţa biologică, psihanaliza afirmă că aceasta se 
desfăşoară într-o formă energetică pe planul evoluţiei materiei vii. Astfel, 
cele mai simple organizaţii vitale monocelulare (amoeba proteus), pe 
fundalul instinctului primar de conservare, ca şi cel de agresiune-apărare, 
posedă aşa numitele tropisme. La animalele pluricelulare, odată cu apariţia 
sistemului nervos, apar reflexele; iar pe măsura evoluţiei animalelor apar 
instinctele, ca forme primare de manifestare a vieţii animalice. Acestea sunt 
trei la număr: de conservare (alimenter); agresiune-apărare (combativ) şi 
sexual, sau de reproducere (de conservare a speciei). Afectul este legat 
de instinct şi are două aspecte; de plăcere, când instinctul este satisfăcut; 
şi de neplăcere, când instinctul nu este satisfăcut. 

La om, sistemul celebrai şi viaţa psihică reprezintă o sensibilizare a 
materiei vii, şi dă naştere şi altor forme ale vieţii afective. Astfel, afectele 
primare au un sens material, legat de viaţa biologică (a mânca, a bea, a 
respira). Satisfăcând instinctele primare, ele determină şi plăcerile primare. 
Acestea sunt înnăscute. Pe lângă acestea apar instinctele secundare, care 
determină plăcerile secundare specifice omului, determină adică specificul 
personal în funcţie de realitatea conştientă, socială, inteligentă, voliţională, 
sentimentală, morală. în acest cadru, psihanaliza distinge mai multe Euri. 
în primul rând este Eul vegetativ sau instinctual, determinat de cele trei 
forme instinctive primare. Cel de al doilea Eu este cel social, sau moral 
câştigat prin educaţie, adică în funcţie de influenţa mediului social. Acest 
Eu stăvileşte, inhibă şi canalizează multe din aspectele „animalice” ale Eului 
instinctiv sau vegetativ, creând stări conflictuale şi antagoniste. Din Eul 
social sau moral se dezvoltă Eul raţional sau critic, ca o instanţă juridică 
ce „dezbate” stările conflictuale dintre cele două forme de instincte, 
stabilind gândirea critică între afectul plăcerii şi cel al datoriei. Eul raţional 
sau critic determină aspectul deliberativ al luptei cu tine însuţi. 

în decursul vieţii, omul se află la început sub impulsul instinctului 
alimentar; apoi sexual, în perioada de pubertate, până la maturitate, când 
lupta pentru existenţă angajează instinctul combativ (apărare-agresiune). Dar 
unii oameni pot rămâne „înţepeniţi” în una din aceste trei forme instinctive. 
Astfel, apare tipul digestiv, obsedat de plăcerea mâncării şi beuturii 
(gurmanzii, afaceriştii, zgârciţii). Tipul erotic este obsedat de sexualitate 
până la bătrâneţe. în sfârşit, tipul anxios-agresiv, după cum se orientează 
după tipul de apărare şi agresiune. Această împărţire unilaterală este mai 
mult teoretică, fiindcă în realitate apar tipurile mixte: digestiv-erotic şi 
agresiv, cu comportament specific, în care fiecare gen se condiţionează 
reciproc. Ex. gurmand, erotic, agresiv 63 . 

Fiziologia evoluţionistă modernă adaugă la cele trei tipuri instinctive 
produse de hipotalamus, şi instinctul social, produs al conştiinţei, specific 
omului. El a fost identificat la început de Aristotel în celebra definiţie dată 
omului ca fiinţă socială. Prin aceste zone sociale înscrise în conştiinţa 
omului, acesta se îndreaptă spre valoare şi devine fiinţă culturală şi etică, 
în „luptă" cu hipotalamusul este conştiinţa, ca o instanţă ce deţine 
capacitatea de a frâna formele instinctive primare, într-o direcţie raţională, 
specifică omului. Prin raţiune şi libertate, omul are puterea voinţei de a 
spune Nu instinctelor primare, şi astfel să orienteze comportamentul uman 
într-o direcţie socio-culturală. Mergem însă şi mai departe, şi ajungem la 
spiritualizarea conştiinţei umane. Arătam încă de la început că omul a fost 
definit „Magnul Amphibium” (R. Barry), datorită faptului că el îşi trăieşte 
viaţa pe două planuri: instinctiv-biologic, pe de o parte, dar pe de altă 
parte îşi poate trăi viaţa şi pe plan spiritual. Dacă în forma strict biologică 
poate cădea în animalitate, prin viaţa lui spirituală, omul poate deveni, 
aşa cum spunea Platon: „zoon theomenon” (fiinţă îndumnezeită). 

Făcând însă aceste câteva precizări vom putea mai bine aprecia 
sensul păcatelor necumpătării. 

Trecând la prezentarea lor, vom arăta încă de la început că ele fac 
parte din cele şapte (opt) duhuri ale răutăţii, numite şi păcate de moarte, 
sau păcate capitale. Din acestea, în mod specific păcatele necumpătării 
sunt: lăcomia, mânia, desfrâul şi mândria. 

Sfântul Apostol Pavel numeşte patimile necumpătării ca „faptele 
trupului (Ta spya xfjt; aapicoţ = opera carnis). Acestea sunt: 7topveia 
(desfrânarea); aKadap 0 ta (necurăţie, depravare morală, păcatul sexual, 
impuritate ceremonială); ăaeXyem (destrăbălare, stricăciune, extravaganţă); 
peţb) (beţie); Ktoţioi; (chefuri = beţie care degenerează în dezmăţuri)... Cei 
ce fac unele ca acestea nu vor moşteni împărăţia lui Dumnezeu” (Galateni 
5, 19-21). 

Le vom vedea pe rând: 


1. LĂCOMIA 


Lăcomia ca păcat capital are două aspecte după formularea iui 
Evagrie, şi a Sfântului Casian (şi a celor care au urmat după ei: Nil Ascetul, 
Grigorie cel Mare şi loan Damaschinul). Primul aspect este yaaTptpapyîa 
(gula) - lăcomia stomacului, adică lipsa de cumpătare la mâncare şi 
băutură. Cel de al doilea aspect este (piA.apyupta (avariţia) - iubirea de 
arginţi, sau lăcomia după bunurile materiale, adică lipsa de cumpătare în 
agonisirea şi folosirea bunurilor materiale. 


a) LĂCOMIA LA MÂNCARE ŞI BĂUTURĂ 

Am văzut deja din cele până aici tratate că afectul de foame şi sete 
se înscrie ca o necesitate biologică de prim ordin, pe măsură să 
împlinească instinctul de conservare. Altfel spus, mâncarea şi băutura 
reprezintă o condiţie „sine qua non” a vieţii biologice. încă de la creaţie 
i-a fost dat omului nu numai locul de existenţă, ci şi modul de a vieţui 
biologic. Şi aceasta prin mâncare. A fost înzestrat de Creatorul însuşi cu 
organele necesare şi cu hrana trebuitoare... (Facerea 1, 29). 

Mântuitorul ne învaţă ca zilnic să cerem Părintelui nostru să ne dea 
pâinea necesară vieţii... El combate doar excesul, îmbuibarea şi nesaţiul 
faţă de mâncare, băutură şi întristare. El spune: „Luaţi aminte la voi înşivă, 
să nu vi se îngreuneze (împovăreze) inimile la băutură şi mâncare multă 
şi de beţie (ţieiTiţ = ebrietas) şi de grijile vieţii” (Luca 21, 34). Nu este 
condamnat aici faptul că mănânci sau bei, până la necesar, sau că eşti 
preocupat de problemele vieţii, ci atitudinea care duce la împovărarea sau 
copleşirea inimii (papTţdcoatv, de la papeco = a fi îngreunat, copleşit, 
împovărat), ca şi abuzul, exagerarea, îmbuibarea (KpaiitâÂri) ca şi beţia 
(ţi£ţ)r| — îmbătarea, ebrietas) 7 . De aici vedem că Mântuitorul combate, pe 
de o parte excesul, îmbuibarea, abuzul, exagerarea (hiperbole), adică ceea 
ce depăşeşte necesarul, sau măsura. Pe de altă parte, Mântuitorul ia 
atitudine şi faţă de lipsa de tărie a sufletului care se lasă copleşit de „grijile 
vieţii” (ţiepiţivau; (3uoTiKai<;), ceea ce ar reprezenta o lipsă, o slăbiciune, 
o derută (un eleipsis), care însă poate fi compensată prin echilibrul şi tăria 
ce ne vine din grija iui Dumnezeu: „Şi voi nu căutaţi ce veţi mânca sau 
ce veţi bea şi nu fiţi neliniştiţi (îngrijoraţi) (Matei 6,31; Luca 12, 29) 8 . De 
aici vedem că virtutea înseamnă evitarea lăcomiei manifestată prin excese, 
îmbuibare, abuzuri la mâncare şi băutură, dar şi a grijii sau neliniştirii 
sufletului că nu putem satisface necesarul vieţii. 

Mâncarea şi băutura sunt deci bunuri naturale şi necesare vieţii. Iar 
pentru buna desfăşurare a hrănirii. Dumnezeu ne-a lăsat şi plăcerea de a 

mânca. Nu sila, nu forţa, ci plăcerea. Ea constă atât în hrana ca atare, cât 
şi în firea omului. Este o predispoziţie vitală; am spupne: instinctivă. Ştiinţa 
a demonstrat că instinctul alimentar cuprinde foamea şi setea, provocate 
de contracţiile tubului digestiv. Aceste contracţii sunt declanşate de centrii 
nervoşi din hipotalamus. Aceşti centrii sunt provocaţi de faptul că sângele 
nu mai are aceeaşi compoziţie ca atunci când alimentează sistemul nervos. 
Aşa că starea de foame este un proces fiziologic, legat de metabolismul 
uman. Foamea este pentru unii mai mare, iar pentru alţii mai mică, în 
funcţie de munca prestată, de constituţia neurovegetativă, de starea 
generală de sănătate, ca şi de ereditate... 

Dacă aceasta este starea naturală a omului; şi dacă aceasta a fost 
starea lui primordială, din nefericire normalitatea ei a fost tulburată de 
apariţia păcatului. Şi Sfinţii Părinţi Capodocieni, am văzut că ne învaţă cu 
privire la păcatul primului om, că a fost săvârşit tocmai din lăcomia 
pântecului... Dacă plăcerea determină buna desfăşurare a vieţii, ea însoţind 
instinctul de conservare al omului, lăcomia o deformează, transformând-o 
din mijloc necesar, în scop ce duce ia excese, abuzuri şi până Ia urmă 
la nesaţietate, încât devine contrară firii, fiindcă în loc să o susţină, să o 
împlinească spre desăvârşirea ei, îi destramă arhitectonica şi o prăbuşeşte 
într-un neîntrerupt lanţ de destrăbălări. Trupul supus păcatului lăcomiei 
pântecului se deformează şi se împovărează cu un „balast” nefolositor vieţii. 
Sfântul Vasile cel Mare întrebă: „Ce înconjori cu atâta grijă un lucru mic 
care mai pe urmă se va nimici? Ce te îngraşi atâta şi te rotunjeşti? Uiţi 
oare că în măsura în care sporeşti carnea de pe tine, închisoarea pe care 
o construieşti sufletului tău devine mai grea?...” 9 . în astfel de situaţie omul 
nu mai rămâne stăpân pe sine, ci înrobit, dominat de pofta lăcomiei după 
mâncare şi băutură, în aşa fel încât „dumnezeul unor astfel de oameni 
dominaţi de lăcomie devine pântecele” (Filipeni 3, 19). Plăcerea pentru ei 
devine un idol. Lumea un loc de căutare a plăcerilor şi poftelor trupului. 
Aceasta este boala spiritului. E paradoxul tradus printr-un dezechilibru 
moral. Primul om în paradis mânca pentru a trăi. Păcatul care transformă 
plăcerea sau pofta în scop, îi dictează: „trăieşte ca să mănânci!" Şi de aici 
decurge abuzul şi îmbuibarea, nesaţiul ca efect al lăcomiei. Şi aceasta 
constă în faptul că ceea ce era firesc devine nefiresc: „grija de trup” e 
ceva firesc. „Prefacerea ei în pofte” este nefirescul, abuzul (adică ceea ce 
este pe lângă uzanţa normală şi naturală) (Romani 13, 14). Cu alte cuvinte, 
afectul foamei nu se mişcă orientat de ideea de bine, până la necesar; ci 
orientat de pofta care domină raţiunea, naşte ideea rea a nesaţiului, 
decăzând în animalitate şi chiar sub aceasta, fiindcă orice animal are înscrisă 
în firea lui norma saţietăţii... 

E momentul să precizăm că dacă lipsa poftei de mâncare (anorexia) 
este un simptom maladiv, tot aşa şi insaţietatea reprezintă o patologie a 
naturii umane. E vorba de eclimie (£KA,rţua) = foame, lăcomie devorantă, 

şi bulimie (pouA-iţila), sau glutonerie (glutto = mâncăcios, lacom). Există 
a poi şi anemia de foame' 0 . 

Cât despre lăcomia la băutură se poate spune că aceasta se referă 
la folosirea în special a alcoolului. Am arătat deja normativele Vechiului şi 
Noului Testament cu privire la folosirea băuturilor ameţitoare... Am văzut 
apoi şi rigorismul lui Tertulian şi a sectei ebionite, ...La fel măsura şi buna 
cuviinţă pe care o cunoşteau primii creştini la mesele comune sau la 
ospeţe, prezentată de Clement Alexandrinul. Pentru a determina folosirea 
băuturii, ne par sugestive şi vrednice de reţinut îndemnurile înţelepţilor 
antici, când spuneau că primul pahar îl bei de sete, al doilea de voie bună, 
iar al treilea şi mai departe duc la nebunie. Ei mai arătau apoi că pentru 
fiecare este o măsură. Omul cuminte trebuie să şi-o cunoască şi şă nu o 
depăşească. Sfântul Vasile cel Mare atrage atenţia că băutura are de multe 
ori un caracter insaţiabil: „Vinul însuşi împinge la consumare. în loc de a 
potoli setea, face să apară în continuare o sete nouă. Vinul arde pe beţiv 
şi-l provoacă să bea tot mai mult... dar continuitatea plăcerii toceşte 
senzaţia” 11 . Este cunoscut oricui cât de dăunătoare este depăşirea limitei, 
sau abuzul în folosirea băuturilor alcoolice, atât pentru individ, cât şi pentru 
familie, ca şi pentru comunitatea din care face parte... Spre deosebire de 
beţia accidentală, care poate duce la multiple tulburări şi deranjamente 
fizice, psihice şi sociale, dar care trec odată cu cauza care le-a provocat, 
alcoolismul înseamnă consumarea consecventă a băuturii şi dependenţa de 
ea, ca de un drog. El este înainte de toate un viciu, o boală a voinţei, 
care poate avea şi o cauză ereditară, dar şi una morală, fiindcă patima se 
instalează în urma unei obişnuinţe; şi ca orice patimă, îl înrobeşte pe cel 
ce-i devine dependent, sau sclav... 12 . Sfântul Vasile cel Mare face beţivului 
următorul portret: „Ochii beţivului sunt livizi, pielea feţei îmbujorată, 
respiraţia geroaie, limba încărcată, vorba încurcată, picioarele şovăie ca ale 
copiilor” 13 . 

Atât îmbuibarea la mâncare, cât şi alcoolismul sunt cauza mai multor 
boli precum: cardiace, digestive, de nutriţie, renale, nervoase, psihice, de 
aceea în mod curent, în asemenea situaţii medicii recomandă abţinerea de 
la băutură şi o alimentaţie adecvată. Această realitate constituie un 
argument concludent că îmbuibarea şi nesaţiu, ca şi beţia şi alcoolismul 
sunt păcate dăunătoare firii şi vieţii omeneşti. 

Şi pentru a arăta că gastrimargia este un păcat capital (de moarte), 
dăunător naturii umane, vom argumenta cu datele ştiinţei. Astfel, ştiinţa 
demonstrează că metabolizarea energetică a produşilor alimentari de origine 
animală, pe lângă energia furnizată, pe lângă apă şi dioxid de carbon, lor 
li se adaugă în plus produşi secundari extrem de toxici pentru organism; 
iar pentru neutralizarea lor la nivelul ficatului, rinichilor şi altor organe sunt 
depuse eforturi suplimentare. Dintre aceştia amintim: amoniacul, ureea şi 
acidul uric derivaţi din proteine; şi corpii cetonici, derivaţi din lipide. 
Aceştia acţionează asupra sistemului nervos, endocrin, renal, hepatic. 

mus c u| ar, şi nu de puţine ori le dereglează buna lor funcţionalitate 
mamfestandu-se prin dureri musculare, ameţeli, greţuri, cefalee, oboseală’ 
.5 a< ^evărat ca organismul uman prin funcţia antitoxică a ficatului ţi 
rinichilor reuşeşte de cele mai multe ori prin mecanisme biochimice 
complicate sa neutralizeze aceste substanţe nocive, dar nu de puţine ori 
cu eforturi suplimentare, mai ales când se abuzează de o nutriţie carnală 
sau bogata în grăsime animală. Neputând face faţă acestor cerinţe, se 
instalează bolile renale şi hepatice. Prin depunerea acizilor graşi nesaturati 
proveniţi din grăsimile animale pe pereţii vaselor de sânge, se ajunge ’b 
ateroscleroză, cu manifestările sale clinice multiple, precum: infarctul 
miocardic, hemoragia cerebrală, arteriopatia membrelor inferioare. La fel si 
obezitatea poate fi determinată de o alimentaţie excesivă. Ea se manifestă 
piin cieşterea exagerată a greutăţii corporale datorită acumulării unei 
cantităţi mari de grăsime în ţesutul subcutanat şi în jurul viscerelor. 
Obezitatea nu numai că „îngreunează" organismul, dar se asociază 
diabetului. Se apreciază că peste 80% dintre diabetici sunt sau au fost 
obezi; iar 30-40% dintre obezi au şi un diabet mai evident sau mai ascuns 
Datorita fenomenului de insulinorezistenţă a obezului, se impune ca orice 
diabetic obez să slăbească pentru a-şi scădea glicemia. Si exemplele pot 
continua... ’ ' 

La fel şi alcoolul, pe lângă faptul că rătăceşte mintea, având 
consecinţe nefaste sub aspect profesional, familial, social, economic etc., 
nocivitatea lui se manifestă mai ales la nivelul organelor vitale precum- 
nervi, inimă, stomac, rinichi, ficat. Când este vorba de ficat şi rinichi,’ 
alcoolul „obligă" la eforturi deosebite pentru neutralizarea produsilor 
secundari rezultaţi din metabolizarea lor energetică, şi nu în puţine cazuri, 
celulele hepatice şi cele renale cedează, ceea ce constituie punctul de 
plecare în dereglările lor funcţionale, inclusiv „pregătirea” terenului pentru 
maladiile canceroase... 


b) LĂCOMIA DUPĂ BUNURILE MATERIALE 


Părinţii Bisericii au arătat că omului i-au fost date la creaţie de către 
Dumnezeu toate mijloacele şi posibilităţile ca viaţa lui spirituală şi biologică 
să se poată desfăşura în condiţii optime, l-a dat cele necesare traiului spre 
a le folosi cu mulţumire, cât îi sunt de trebuinţă, l-a dat simţurile ca în 
mod natural să se bucure de frumuseţea creaţiei pe care o vede, să simtă 
plăcerea gustului hranei, să se „dezmierde” în mireasma florilor... Să ducă, 
altfel spus, o viaţă de bucurie în mijlocul creaţiei, ce i-a fost hărăzită. 
Aceasta este starea naturală şi normală înscrisă de Creator în destinul 
omului. Dar a apărut odată cu păcatul şi revolta poftelor. Lumea a devenit 
o ispitire spre păcat, „căci tot ce este în lume, adică pofta trupului, pofta 
ochilor şi trufia vieţii, nu sunt de la Tatăl, ci din lume sunt” (I loan 2, 16). 
A apărut anormalul, dezordinea, dezmăţul, plăcerile nesăbuite, având ca 

rezultat excesele şi nesaţiul. Şi fiindcă reprezintă anormalul, sunt socotite 
boli ale spiritului. Le-am urmărit în privinţa mâncării şi băuturii. Acum le 
vom vedea în legătură cu bunurile materiale. 

Am văzut că bunurile materiale reprezintă o necesitate naturală a 
vieţii omului. Fără hrană, îmbrăcăminte, locuinţă, omul nu poate trăi. 
Insuficienţa lor determină o viaţă de lipsuri şi sărăcie, un mod indecent 
de a trăi. Dar şi excesul, mai mult ca orice, aduce tulburarea vieţii. Mai 
mult ca insuficienţă, el creează paradoxul spiritual şi tot atâtea tulburări în 
viaţa socială. Şi aceasta datorită faptului că are la bază lăcomia după 
acumularea de bunuri materiale peste necesar şi nu totdeauna pe căi 
cinstite şi drepte; precum şi folosirea lor în formă egoistă, preferând să-ţi 
prisosească inutil, decât să le împărtăşeşti şi altora pentru strictul necesar... 

Se cuvine să precizăm încă de la început că Mântuitorul nu a avut 
o atitudine negativă faţă de bunurile materiale luate în sine, ca necesare 
vieţii. în dialogul cu tânărul bogat, Domnul pronunţă o sentinţă tăioasă la 
adresa celor înavuţiţi, spunând că „mai lesne este a trece cămila prin 
urechile acului, decât bogatul să intre în împărăţia lui Dumnezeu (Matei 
19, 24). Tânărul nu s-a făcut vinovat de faptul că ar fi avut bunuri materiale 
moştenite sau dobândite, ci de faptul că inima lui, viaţa lui era legată de 
ele mai mult decât de orice. Mai mult decât de împărăţia lui Dumnezeu, 
mai mult decât Dumnezeu însuşi. Ele erau idolul său. Nu ar fi renunţat la 
ele pentru nimeni şi pentru nimic... 

Bogatul căruia i-a rodit ţarina (Luca 12, 16-21) nu a fost condamnat 
că şi-a mărit hambarele, pentru că pământul a rodit îmbelşugat, ci pentru 
atitudinea sa faţă de bunurile materiale. El este pe drept cuvânt socotit 
„nebun”, fiindcă se adresează sufletului şi nu trupului spre a-l asigura de 
belşug şi huzur, de îmbuibare şi de nesaţiu... închis în egoismul său rigid 
nu mai vroia să ştie că în jurul său pot fi oameni care nu au nici strictul 
necesar... El se gândeşte cu exclusivitate numai la poftele lui destrăbălate. 
Nici la semeni, nici la Dumnezeu, nici Ia ziua de mâine... 

La fel, nici bogatul „îmbrăcat în porfiră şi în vison” (Luca 16, 19-31) 
nu se face vinovat pentru hainele lui şi poate mei pentru belşugul hranei 
sale, ci pentru că la uşa casei lui erau nenorociţii lumii, învinşii soartei, 
desmoşteniţii pământului. în timp ce el se ghiftuia, ceilalţi nu aveau nici 
strictul necesar. De viaţa lor nu se îngrijea nimeni. 

Mântuitorul exprimă în mod explicit concluzia cu privire la bunurile 
materiale, când „cineva din mulţime” îi cere să intervină pe lângă fratele 
său ca să împartă moştenirea cu el. Domnul îi spune nu numai lui, ci şi 
nouă tuturor: „vedeţi să vă feriţi de lăcomie” (dub nxiariq 7t?i£OV8^taq = 
de abundenţa bunurilor de trai prisositoare), căci viaţa cuiva nu stă în 
prisosul (ev tco 7t£pta0CU£tv = ceea ce este în plus, excedentar) avuţiilor 
sale (Luca 12,' 15) U . 

Când ne referim la lăcomia după bunurile materiale, distingem două 
faze, sau aspecte. Primul este avariţia, caracterizată prin grija acumulării 
şi păstrării bunurilor, şi cupiditatea (lăcomia) de a-şi însuşi cât mai multe 

bunuri materiale. Prima este zgârcenia (a nu da nimănui din ce-i al tău) 
A doua este nemulţumirea continuă de ceea ce posezi, şi nestăvilita 
dorinţă de-a acumula cât mai multe bunuri, pierzând discernământul 
necesarului lor. Este interesantă deosebirea pe care un autor o face între 
ele: „Avarul e ataşat de proprietatea sa, lacomul râvneşte la proprietatea 
altuia; avarul^ păstrează, lacomul răpeşte, avarul se fereşte de a cheltui 
lacomul caută să dobândească; avarul îşi împuţinează punctele de contact 
cu lumea exterioară, lacomul le sporeşte. Avarul are groază de risc, lacomul 
ştie să fie îndrăzneţ când trebuie” 15 . 

Avariţia în esenţa ei este un paradox, o formă a egoismului morbid, 
al absurdului, fiindcă dacă cineva posedă bunuri materiale, în mod normal 
face din ele un schimb de valori, pentru a crea o gamă cât mai variată 
mişcare a vieţii omului, creându-i astfel un orizont mereu deschis 
Mântuitorul a condamnat pe cei înrobiţi de bogăţiile lor şi a arătat că nu 
se poate sluji la doi stăpâni: „lui Dumnezeu si lui mamona...” (Matei 6 
24; Luca 16, 13 - vezi şi Matei 19, 21-22) 16 . ’ 

Numele avariţiei, ca lăcomie faţă de bunurile materiale, este pus în 
circulaţie sub forma de „filarghirie ” (iubirea de argint). A fost astfel numită 
de Sfântul Apostol Pavel, când arată ca „iubirea de arginţi este izvorul 
tuturor relelor” (I Timotei 6, 10). Filarghiria denumeşte iubirea, ataşamentul 
faţă de bani. Nu că aceştia ar reprezenta valoarea în sine, ci fiindcă sunt 
simbolul valorilor materiale, care fiind foarte înşelătoare si atrăgând goana 
nebuna după ele, devin izvorul tuturor relelor, fiindcă îl’înrobesc pe om, 
şi îl depărtează de la bunurile spirituale. După cum s-a remarcat, printre 
„poftele, nebuneşti şi vătămătoare, care prăbuşesc pe oameni în ruină şi 
pierzare” (I Timotei 6, 9) este şi avariţia, ca poftă iraţională după bani. De 
aceea „iubirea de arginţi” este rădăcina tuturor relelor, pe care poftind-o 
unu (cu înfocare-„oregomenon”) s-au rătăcit de Ia credinţă si au fost 
străpunşi de mai multe dureri: „Filarghiria” (de la „filos-iubi’tor”, amic şi 
„arghirion"-argint, adică bani, avere) reprezintă stabilirea unei legături dintre 
doi termeni, pentru a evidenţia simpatia, aprecierea, preţuirea dintre ei 17 . 
Aici „filarghiria” determină o adeziune, o permanentă grijă faţă de bogăţie, 
sau pofta, lăcomia, cupiditatea faţă de bani, ca semn al valorilor care 
exprimă bogăţia. Aceasta este avariţia: o poftă înflăcărată plină de ardoare, 
nechibzuinţă, dorinţa iraţională nestăpânită de a avea, de a poseda. Altfel 
spus, avariţia reprezintă excesul care depăşeşte normalul menit să asigure 
Această poftă iraţională devine vătămătoare. Ea este „izvorul sau 
rădăcina tuturor relelor . în primul rând a viciilor şi patimilor care provin 
din ea. In al doilea rând „prin străpungerea de multe dureri” fizice şi 
morale determinate de nesăţioasa şi pofta nebună (I Timotei 6, 9) după 
bani, ca semn al^ bunurilor trecătoare. „După cum nebunii nu văd lucrurile 
reale - spune Sfântul Vasile cel Mare - ci pe cele închipuite de fierbinţeala 
bolii lor, tot aşa şi sufletul tău obsedat de dragostea de bani, vede totul 
aur, totul argint. Tu priveşti mai cu plăcere aurul decât soarele... Nu există 
săturare şi nici sfârşit al dorinţei după aur... Omul lacom cu cât se umple 


--* " 

mai mult de aur, cu atât doreşte mai mult” 18 . Această „auri sacra fames”, 
cum îi spune Virgiliu, este o rătăcire de la credinţă şi o abatere de la voia 
lui Dumnezeu, care întotdeauna temperează prin îndemnul său redat „sub 
specie aetemitatis”: „nu vă adunaţi comori pe pământ ci în ceruri; că unde 
este comoara voastră, acolo este şi inima voastră...” (Matei 6, 19—21) 
sau: „dacă avem ce mânca şi cu ce ne îmbrăca este de ajuns, căci noi nu 
am adus nimic pe lume şi nici nu putem să scoatem ceva” (1 Timotei, 6, 7-8). 

Dacă caracteristica de bază a avariţiei constă în faptul că cel zgârcit 
oricât ar avea, oricâte bunuri ar poseda, totuşi nu-i sunt suficiente şi este 
mereu nemulţumit, această tensiune morbidă angajează cel de al doilea 
aspect, al cupidităţii sau al lăcomiei de a agonisi cât mai multe bunuri. Şi 
din nou apare tulburarea şi agitaţia, fiindcă lacomul oricâte bunuri ar avea, 
el se consideră totdeauna sărac, lipsit, dornic de mai mult. Iar această 
nesăbuită dorinţă îi determină tulburarea şi agitaţia de a aduna mereu. 
„Lacomul cu cât obţine mai mult, cu atât e mai sărac, fiindcă cineva este 
cu atât sărac cu cât doreşte mai mult - spune Sfântul loan Gură de Aur. 
Dacă spuneţi că e plăcere să doreşti fără a obţine ceea ce doreşti, ignoraţi 
cu totul în ce constă plăcerea - Nu e o plăcere, e un supliciu” 19 . De aceea, 
lăcomia ca maladie a spiritului stă tocmai în tensiunea nemulţumirii. 
Dereglarea morală a lăcomiei este aceea că cu cât posedă mai mult, cu 
atât este mai nemulţumit, şi astfel patima nesaţiului îl înrobeşte tiranic... 
Necesarul pentru lacom este o infinită neîmplinire... 

Lăcomia după bunurile materiale este păgubitoare vieţii duhovniceşti 
şi prin aceea că această maladie a necumpătării atrage după sine încă două 
păcate. în primul rând, furtul ca un atentat la bunurile semenului câştigate 
cu trudă spre dreaptă folosinţă. Apoi este păcatul invidiei, îndreptat spre 
cel ce te depăşeşte, dobândind mai multe bunuri, chiar dacă sunt câştigate 
pe merit şi prin muncă cinstită. Toate acestea tulbură viaţa sufletească, 
aducându-i neliniştitoarea tensiune şi obsesie paralizantă, care întunecă 
dinamismul sincer şi creator al relaţiilor cu semenii. 

în felul acesta, lăcomia după bunurile materiale este expresia celui 
mai dur egoism şi în acelaşi timp sursă de nedreptăţi sociale. De aici 
vedem că nu totdeauna agoniseala bunurilor este pe cale cinstită. Lăcomia 
nu caută modul de dobândire a bunurilor, ci posesia lor. Mulţi „au luat 
de la familii întregi bunuri pe care le posedau, au despuiat pe văduve, au 
jefuit pe orfani..." spune Sfântul loan Gură de Aur 20 . 

Sfinţii Părinţi având în faţă aceste realităţi au stabilit că acumularea 
de bunuri trebuie să fie până la strictul necesar, iar ceea ce este de prisos 
„este necesarul săracilor. Când posedăm de prisos, posedăm bunul 
altuia” 22 . Iată cum exprimă Sfântul Vasile cel Mare această idee: „Pâinea 
pe care o posezi aparţine săracului flămând, haina pe care o păstrezi în 
dulapul tău este a celui zdrenţăros, încălţămintea pe care o laşi să 
putrezească este a celui desculţ, banul pe care-l ţii îngropat este al 
nevoiaşului. Tu pe tot atâţia neîndreptăţeşti, câţi ai putea să ajuţi” 21 . 

Problema care se pune însă de mulţi dintre comentatori este aceea 
a găsirii criteriului de stabilire a „strictului necesar” şi al „prisosinţei ”, 

fiindcă aceasta diferă de la individ, la individ, de la situaţie. Ia situaţie. Se 
apreciaza insa că noţiunea „de prisos", ce este în strânsă legătură cu aceea 
de „strict necesar , poate căpăta un conţinut precis numai raportată la 
situaţia materiala a întregii societăţi. Cu alte cuvinte, atâta vreme cât ex 
ista oameni pire mor de foame, nimeni nu are dreptul să considere că 
ţinând de strictul necesar al lui de a se „îndopa” cu bucate scumpe sau 
când- exista oameni care mor de frig, de a-şi îngădui schimbarea blănurilor 
ca sa fie din ce in ce mai scumpe. Mai mult chiar, când există un om care 
™ a . ° i . ca . ma ^ A F* el, cel care are două, însemnează că are una de 
prisos.^ Totul trebuie sa fie, deci, în funcţie de nevoile aproapelui ” 23 . 

. n De .. faP o. aceasta este Ş' viziunea Evangheliei, susţinută şi confirmată 
de Dăscălii Bisericii, in pledoaria lor pentru promovarea dreptăţii sociale 
pe baza iubirii faţa de aproapele: „Cu cât mai bine ar fi - zice Asterie ai 
Amasiei - ca bogatul care mănâncă pe o masă de argint să se mulţu¬ 
mească sa manance pe o altă masă, iar preţul mesei sale de argint să 
servească drept hrană celor lipsiţi” 24 . S 

în felul acesta, bunurile materiale nu numai că nu sunt o piedică în 
calea mantum. ci devin un mijloc de dobândire a virtuţii, dacă radiem 
prin folosirea lor păcătui lăcomiei. Printr-un elan retoric fără egal, Sfântul 
foan Gura de Aur spune: „...Aveţi un obol! cumpăraţi cerul! Nu că cerul 
ar i ieftin dar pentru că Stăpânul e bun cu oamenii... Cerul se cumpără 

îunurinep“emoare â' PUti " * P"™' 1 mU ' 1 ' ^ bUnUri pierltoilre Şi prlm * 

Şi nu puţini creştini au fost aceia care au transformat bunurile materiale 
in opere cantative, înscriindu-şi numele în calendarul sfinţeniei creştine. 

La toate acestea trebuie să adăugăm faptul că asa cum lăcomia după 
bunurile matenale reprezintă o patimă abuzivă şi înrobitoare, tot ca patimă 

hi3r P ~ atani t POat ^ fi S ° COtlta şi risi P irea bunurilor materiale. Risipirea 

nesăbuite, în prietenii înşelătoare, ca si în tot felul 

desron^fdî^r 1 ’ ^ ° 'fîf de chlbzuin t a - care >n ultimă instanţă înseamnă 
desconsiderarea sau sfidarea propriei activităţi prin care ai dobândit 

bununle, precum ş. desconsiderarea familiei faţă de care ai obligaţii, ceea 
ce de multe ori duce chiar la ruinarea propriei vieţi... Iar sub aspect moral 

m °* Pr ° pdi reprezintĂ ° afinnare a orgoliului nesăbuit în 
detrimentul filantropiei generoase. 


2. DESFRÂNAREA 


După cum arată chiar şi numele, desfrâul sau desfrânarea înseamnă 
pierdere a fraului, a stăpânirii de sine în desfăşurarea vieţii 

Dacă celelalte forme instinctive întreţin şi protejează viata, instinctul 
de reproducere are viaţa în sine şi o transmite mai departe. De aceea, 

impulsul care îl susţine nu este simplu hedone, ci şi eros, indicând o 
angajare integrală a sufletului omenesc, ca libertate, conştiinţă şi afecţiune. 
Iar când acest instinct care transmite odată cu viaţa şi informaţia genetică 
a speciei şi persoanei umane, este exercitat în afara normelor morale, doar 
pentru satisfacţia plăcerii insaţiabile, după cum îl împinge biologicul 
hormonal .şi erosul scăpat de sub instanţa conştiinţei, atunci acest instinct 
vital se perverteşte şi devine cauza şi începutul dezordinei morale şi 
sociale, adică păcat ca greşeală în atingerea unui scop util şi necesar. 

Noţiunea are un caracter larg, fiindcă orice pierdere a măsurii este 
desfrânare. Referind desfrâul la comportamentul instinctului de reproducere, 
noţiunea ar primi o distincţie mai precisă dacă am numi-o adulter (în 
termeni populari: „curvie”). în limbajul lui Evagrios care l-a „descoperit” 
ca păcat capital, de moarte i se spune: nopvda, indicând atât prostituţia 
sacră, cât şi pierderea frâului şi a conduitei cuvenite în exercitarea 
instinctului sexual; iar Sfântul Ioan Casian îl transmite spiritualităţii apusene 
sub numele de „luxuria” indicând excesul, abundenţa seminală şi risipirea 
ei necontrolată. 

Oricum, păcatul desfrâului reprezintă o maladie a spiritului, deoarece 
lezează şi denaturează buna funcţionalitate a instinctului de reproducere, 
atrăgând după sine atât o dezordine socială, cât şi una referitoare la natura 
umană. 

Urmărind mai întâi aspectul legat de natura umană, vom determina 
maladia spirituală, legată de funcţionalitatea sexului. 

Luat din limba latină, cuvântul „sex” înseamnă „şase”, indicând 
porunca a VI din Decalog, prin care se interzice desfrâul (după numerotarea 
făcută de Biserica Romano-Catolică). Unii Părinţi urmând pe Platon au spus 
că omul de la creaţie, înainte de căderea în păcat, a fost fiinţă androgină 
(fără sex). Platon pornea de la ideea că omul este „homoiosis Theo” 
(asemenea cu Dumnezeu); iar Dumnezeu este Spiritul pur, impasibil. Filon 
din Alexandria, adept şi simpatizant (chiar tributar) lui Platon a preluat 
această teză, şi îi convenea cu atât mai mult cu cât avea un corespondent 
biblic; şi anume, textul din cartea Facerea, care spune că omul a fost creat 
„după chipul şi asemănarea lui Dumnezeu”. Având de partea lor şi pe 
Filon, mulţi - Părinţi au primit androginismul. Nu fiindcă l-ar fi copiat pe 
Platon, ci pentru că le plăcea să spună, după Filon, că înţelepţii greci şi-au 
însuşit aspecte ale referatului biblic, precum şi virtuţile cardinale din Egipt, 
învăţându-le chiar de la Moise pe când era acolo, iar acesta avându-le 
descoperite de Dumnezeu. Părinţii Bisericii susţinători ai omului androgin 
invocă şi cuvintele Domnului, care referindu-se la veacul viitor, arată că 
fiii învierii vor fi asemenea îngerilor, nici nu se însoară, nici nu se mărită 
(Luca 20, 34-36). 

Faptul că această formulare, fie ea chiar şi patristică, nu este o 
dogmă, ne permitem să o punem în discuţie. De la început semnalăm că 
e greu de acceptat această „confuzie” dintre bărbat şi femeie, 
prezentându-se înainte de căderea în păcat ca o fiinţă asexuală. 

In primul rând pornim de la faptul că neputând sub nici o formă 
face experienţa începutului, e greu să formulăm concluzii temeluite pe 
realităţi obiective şi sigure. în astfel de situaţii se operează cu deducţii 
şi analogii, care pot fi interesante, dar nu oferă garanţii certe. 

în al doilea rând, chiar şi asemănarea lui Dumnezeu nu se referă la 
aspectul trupesc, ci la cel sufletesc. Chipul e raţiunea şi libertatea, care-i 
dau omului demnitatea de stăpân al lumii văzute şi împreună lucrător cu 
Dumnezeu la desăvârşirea ei. 

în a^ treilea rând, referatul biblic ne informează explicit că femeia a 
fost creată din bărbat, spre a întemeia prima familie, formată din două 
persoane distincte ca numire. Iar numirea de bărbat si femeie au primit-o 
după sexul diferit. 

în al patrulea rând, după căderea în păcat, femeii i se spune că va 
naşte în dureri. Aceasta înseamnă că menirea ei de a naşte indică sexul 
distinct de cel al bărbatului. Şi întrucât nu există nici o’ referire asupra 
formei de procreare, putem accepta că aceasta nu a suferit nici o 
modificare faţă de cea preconizată să se înfăptuiască în paradis. 

In al cincilea rând, „fiii învierii, asemenea îngerilor” nu vor fi astfel 
decât numai în veacul viitor, care nu neapărat trebuie să fie identică cu 
starea de la creaţie. îngerii nu se „însoară şi nici nu se mărită’*, deci nu 
procrează, pe când omul dinaintea căderii în păcat, prin întemeierea 
familiei, avea odată cu aceasta şi menirea procreaţiei. 

Pe de altă parte, p!edându-se pentru această formă androgină 
primară, s-a mers şi mai departe, combătându-se chiar şi iubirea dintre 
sexe care conduce la procreare, fiindcă s-a considerat că procrearea firii căzute 
este un păcat, |ar căutarea dintre sexe, având ca scop procrearea este o 
pornire demonică (Soloviov, Berdeaeff), ceea ce, evident, nu poate fi acceptat. 

Tot în acest cadru al discuţiei mai reţinem şi faptul că unii Părinţi 
susţin ca păcatul originar constă tocmai în pierderea frâului sexual. Sfântul 
mbrozie, de pildă, făcând o insistentă pledoarie în favoarea „gratiaei 
virginitatis”, prin care ne asemănăm cu Dumnezeu, susţine că prin 
pierderea acestei graţii, primul om s-a detaşat de Creatorul'său, rupând 
legătură cu El şi ieşind din comuniunea iubirii Lui. 

Dincolo de toate acestea, noi ne putem referi la sex cu certitudine 
numai în faza de după căderea omului în păcat, fiindcă numai pe aceasta 
o putem „palpa’ şi numai asupra acestei naturi a omului putem identifica 
păcătui desfrânării şi găsi terapeutica vindecării lui. 

Reflectând asupra naturii omului căzut în păcat, putem constata încă 
dintru început^ că^ având mintea întunecată de păcat, omul fascinat de 
fenomenul de însămânţase şi rodire, prin neîntrerupta reîntoarcere a naturii 
spre viaţa, a început să o sacralizeze, închinându-i un cult cu ritualuri 
serbări, tradiţii, interpretări simbolice, etc. Pământul devenise „Gea mater”! 
care primeşte sămânţa lui Uranos şi rodeşte viaţa... Culesul recoltelor era 
un mare prilej de bucurie, care devenise o sărbătoare a belşugului la multe 

din religiile antice. Când însă cultul sacru al fecundităţii s-a transformat 
ţntr-un cult erotic ce însoţeşte fecunditatea, a apărut tulburătoarea 
decadenţă a religiei, cu serbări orgiace, cu dansuri lascive, cu mese 
îmbuibate şi beţii destrăbălate, ce se opreau de multe ori în „vomitorium". 
S-a dezvoltat chiar şi o adevărată mitologie sexual-erotică... Apoi, de-a 
lungul vremii, viaţa particulară şi publică a devenit arena declanşărilor 
sexuale, pervertind conştiinţele, destrămând familiile, făcând victime mo¬ 
rale şi fizice, detronând capete încoronate şi schimbând chiar mersul 
istoriei... Dar văpaia desfrâului nu a putut fi stinsă din sufletele oamenilor. 
S-au văzut oameni plini de vitejie şi dibaci, care au învins şi supus 
popoare, dar nu au putut învinge fiara din ei înşişi... 

Pe de altă parte, conştiinţa umană a avut şi puterea de a ordona 
manifestarea instinctiv sexuală, prin canalizarea şi exercitarea tensiunii 
libidinale într-un anume mod de convieţuire socială impus de natura 
spirituală a omului determinată de legea divină prin poruncă, dar şi mai 
mult, prin accepţiunea liberă a conştiinţei atrasă de valoarea care vizează 
o dominantă spirituală superioară. Iar când această valoare supremă este 
numită Dumnezeu, iubirea faţă de El transformă erosul libidinal în castitas. 

Dat fiind faptul că desfrâul este legat de funcţionalitatea sexului, se 
impune să lămurim care este fiziologia instinctului de reproducere. 

La începutul secolului nostru, celebrul medic englez Emest Henry 
Starling (1866-1927) descopere hormonii (cuvânt derivat de ia „hormao” 
a porni, a pune în mişcare, a excita) şi devine unul din întemeietorii 
Endocrinologiei moderne. El a demonstrat că hormonii sunt produşi 
secretaţi de glandele endocrine, care vehiculaţi pe cale sanguină în tot 
organismul acţionează asupra unor organe şi contribuie decisiv la 
dezvoltarea şi funcţionarea normală a organismului. Astfel de hormoni 
secretă şi glandele genitale, care dezvoltă începând cu perioada pubertăţii 
(băieţi: 13-16 ani; fete: 12—14 ani), accelerarea transformărilor sexuale, cu 
influenţă asupra vieţii fizice şi psihice. Urmează apoi adolescenţa şi 
maturitatea cu influenţa specifică asupra comportamentului uman. Instinctul 
sexual dezvoltat şi influenţat de hormonul specific, devine cel mai puternic 
instinct. în corelaţia conştiinţei umane însă, instinctul de reproducere nu 
rămâne pe un plan strict biologic, ci vizează realităţi spirituale superioare 
şi de destin, ca dorinţa pasională de păstrare a propriei identităţi printr-o 
altă fiinţă care te reprezintă. Este instinctul vieţii ce nu vrea să capituleze 
în faţa morţii; este informaţia genetică ce îşi cere mereu dreptul la 
existenţă, prin reproducerea şi afirmarea ta în istorie, ca reprezentant al 
speciei umane. 

Continuând dezbaterea, putem spune mai departe că funcţia hormon¬ 
ală a instinctului de reproducere posedă energia specifică tensiunii libidinale, 
având un mecanism inconştient şi egocentric. La animale această tensiune 
libidinală se declanşează mecanic, având în exclusivitate ca scop 
reproducerea, datorită faptului că ele nu dispun de conştiinţă, ci numai de 

^ nc : iile „ vegetative ale creierului primitiv (hipotaiamusul). La om tensiunea 
libidinală poate fi reglată şi chiar determinată de formele sociale înscrise 
în conştiinţa sa. Datorită acestor forme conştiente, spre deosebire de 
ahimale, omul are pe lângă mecanismul libidinal, şi sistemul erotic, fată 
de care se poate lua o atitudine de alegere şi de opţiune. El poate fi 
_ er prin decizie şi înfrânare, ca acte raţionale şi voluntare. Dacă însă 
rămâne pasiv, tensiunea libidinală inconştientă şi egocentrică îl determină 
la declanşarea ei sub forma unei „eliberări” e’rotico-libidinale. în acelaşi 
timp, conştiinţa socială specifică omului, poate acţiona asupra inconştien¬ 
tului egocentric, sublimând energia instinctiv egoistă într-o direcţie social 
erotică creatoare de valori culturale, literare si artistice, precum si a actelor 
altruiste. 

Neexistând funcţia conştiinţei, la animal tensiunea libidinală rămâne 
exclusiv pe plan inconştient şi egoist de reproducere, după legile impuse 
de natura sa. In schimb la om, însăşi fiziologia sexual hormonală are un 
mecanism înscris într-o perioadă de timp mult mai frecventă, caracteristică 
persoanei umane, ca fiinţă ce deţine în ontogeneza ei însuşirea de 
comunicare şi comuniune, iar erosul absoarbe tensiunea libidinală, aducând 
împlinirea, fie prin actul sexual care consumă tensiunea, fie prin sublimare 
care transformă energia. 

Faptul că persoana umană se află datorită aversiunii tumultoase a 
existenţei sale într-o stare de „hărţuire” solitară ce nu-i este proprie, în 
mod ontologic resimte nevoia de a se regăsi în comuniunea de intimitate 
a altei fiinţe omeneşti. Aceasta reprezintă înainte de orice un datum pe 
care Dumnezeu însuşi l-a imprimat destinului uman, atunci când a văzut 
că nu e bine să fie omul singur..." (Facerea 2, 18), şi când a binecuvântat 
prima familie la creaţie (înainte de căderea în păcat) de a fi „amândoi un 
trup ” (Facerea 2, 24). 

Pe de altă parte, însăşi fiziologia sexuală umană este diferită de cea 
a animalelor. La bărbat există poluţia, iar la femeie ciclul lunar caracteristic. 
Constituind cauze, acestea pretind efecte specifice. Animalul niciodată 
nu va practica masturbaţia, pe când omul, dacă nu va avea puterea stăpânirii 
de sine ca să aştepte actul fiziologic, va fi atras fie de sexul opus, fie 
provocându-şi eliminarea hormonală prin onanie, sau alte forme aberante... 
Iar dacă ar fi să exemplificăm fiziologia sexual umană specifică, vom invoca 
un exemplu chiar din spiritualitatea creştină. Se relatează astfel despre un 
tânăr retras împreună cu tatăl său în Sketis, care nici nu stiuse că există 
femeie, până ce demonul i-a arătat-o în vis 25fl . 

Pe de altă parte, intensitatea tensiunii libidinale la om este în funcţie 
de firea persoanei, dar poate fi şi stimulată sau inhibată de anumiţi factori, 
precum: vârsta, temperamentul, imaginaţia, starea de sănătate, de bună 
dispoziţie sau de oboseală, dar mai ales de erotismul exterior, pe care îl 
recepţionează ca reflex şi imitaţie. E ca o trecere firească - am putea spune 


- de la aisthesis (simţirea). Ia epithymia (dorinţă), şi apoi hedone 
(plăcerea)... Sfântul Apostol Pavel recomandă în mod special 
temperanţa, ca o replică morală pentru echilibrarea mecanismului 
tensiunii libidinale: „Nu vă îmbătaţi de vin în care este desfrânarea” 
(Efeseni 5, 18). Evagrie arată apoi că este cu neputinţă ca cineva să scape 
de desfrânare, dacă nu a doborât mai întâi lăcomia pântecului 26 . 

Prin urmare, când impulsurile instinctive pierd controlul instanţelor 
superioare ale conştiinţei, atunci apare desfrâul. 

De aici vedem că desfrâul este pierderea din frâu a instinctului sexual 
firesc, care determinând defecţiunea în comportamentul uman, aduce 
dezechilibrul moral prin derutarea judecăţilor de valoare, prin slăbirea 
voinţei în determinarea caracterului moral şi prin perversiunea 
sentimentelor. 

Acest păcat este prin definiţie un păcat al trupului, care îl duce la 
declinul animalic şi chiar mai jos: „Orice alt păcat ar face omul - spune 
Apostolul - este afară de trup, dar cel ce face desfrânare păcătuieşte în 
trupul său... Iar trupul nu este pentru desfrânare, ci pentru Domnul şi 
Domnul pentru trup... Nu ştiţi că trupurile voastre sunt mădularele lui 
Hristos? Luând deci mădularele lui Hristos, le voi face mădularele unei 
desfrânate?... Sau nu ştiţi că cel ce se alipeşte de desfrânată este un trup 
cu ea? Căci vor fi, zice, amândoi un trup... Sau nu ştiţi că trupul vostru 
este un templu al Duhului Sfânt care este în voi?... Preamăriţi dar pe 
Dumnezeu în trupul vostru care este de la Dumnezeu” (I Corinteni 6, 13-20). 

Pe lângă acest aspect trupesc, definitoriu păcatului desfrâului, 
Mântuitorul insistă şi asupra laturei sale spirituale, spunând: „Aţi auzit că 
s-a zis celor de demult: „să nu desfrânezi”. Iar eu zic vouă că oricine caută 
la femeie spre a o pofti a şi desfrânat cu ea în inima sa” (Matei 5, 
27-28). De aici vedem că Domnul merge mai în adâncul fiinţei umane. El 
vizează pofta (epithymia-concupiscenţa) şi introduce noţiune de „păcat al 
poftei”. E vorba de afectul mişcat spre rău ce determină păcatul, fiindcă 
păcatul însuşi (hamartia) înseamnă greşeala în atingerea unui obiectiv, 
a unei ţinte (ca la vânătoare), sau a unui scop util vieţii. Prin aceasta 
Mântuitorul demonstrează că păcatul provenit din plăcerile dereglate se 
instalează mai întâi în inimă. De aici ies gândurile şi faptele bune sau rele, 
pe măsură să împlinească sau să destrame arhitectionica duhovnicească a 
omului (Marcu 7, 21-22). Altfel spus, înainte de a deveni păcat al faptei, 
el este, prin accepţiunea minţii şi a voinţei, păcat al inimii. E inima rea, 
pervertită de poftele oarbe lipsite de controlul stăpânirii de sine. Pentru 
a înţelege mai bine această deosebire, Sfântul Ioan Casian evocă 
convingătoarele cuvinte ale Sfântului Vasile cel Mare, care mărturisea: „nici 
femeie nu cunosc, nici feciorelnic nu sunt”. El ştia că darul fecioriei nu 
se deosebeşte numai prin depărtarea cea trupească de femeie, ci şi prin 
sfinţenia şi curăţia sufletului...” 27 . 


216 


217 


CUMPĂTAREA 


PĂCATELE ÎMPOTRIVA CUMPĂTĂRII 


In urma pervertirii firii determinată de tirania poftei, desfrâul devine 
obişnuinţă, adică o „patimă distrugătoare”. „Devenind o a doua natură a 
omului şi dobândind o autonomie şi putere deplină în forul său lăuntric, 
patima transformă integral o persoană într-un obiect de plăcere... dorinţa 
erotică fiind atrasă şi influenţată numai de imaginea sensibilă a făpturii 
îndrăgite. Actele de seducţie nu au nimic personal în ele, de aceea 
consecinţele lor sunt grave şi se răsfrâng puternic atât asupra vieţii trupeşti 
cât şi asupra celei sufleteşti” 28 . 

_ Pe ^e altă parte, o caracteristică esenţială a patimii desfrâului este 
insaţiabilitatea, motiv pentru care pofta devine un exces aberant. „E 

paradoxal faptul că pe măsură ce dorinţa satisfăcută, în calitatea ei de 
oarecare energie naturală, slăbeşte şi se preface, nu de puţine ori, în 
dezgust, adică în contrariul ei, tot ea, în schimb, persistând în timp, se 
arată ca patimă funestă, tot mai excesivă şi mai nesăţioasă. Astfel, desfrâul, 
prin însuşi caracterul său distructiv şi nesăţios, face dovada faptului că, deşi 
se află în antiteză cu iubirea, el nu poate fi înscris în ordinea regnului 
animal. în ordinea lumii căzute, el predă omul dominaţiei infinităţii rele a 
atracţiei senzuale care nu cunoaşte nici potolirea, după cum nu cunoaşte 
nici un sfârşit” 29 . 

Desfrâul ca păcat trupesc nu este totdeauna numai o simplă pervertire 
a poftei sexuale, ci merge şi mai departe, ducând la decăderea din con¬ 
diţia umană, degradându-l pe om chiar sub condiţia animalică. E vorba 
de desfrâul cu animale, sau de lesbianism, sau homosexualitate, sau pedofilie 
numite de Sfântul Apostol Pavel „patimi de ocară” (Romani 1, 24—27). 

De aici vedem că desfrâul înseamnă, simplu vorbind, pierderea frâului 
în exercitarea sexului. El defineşte în general relaţiile extraconjugale. Dar 
şi in cadrul familiei poate fi un prea mult, o depăşire a necesarului, 
sau chiar şi forme de pervertire a firii... 

Referindu-ne însă în special la desfrâul pervertit putem spune că 
acesta devine mai grav şi pentru faptul că în acest caz sexul depăşeşte 
funcţionalitatea normală a naturii umane. Se ştie prea bine că organele 
corpului omenesc au menirea unei fiziologii specifice, bine definite. Când 
însă unele din ele sunt subjugate de sex pentru satisfacerea exacerbată şi 
fantezistă a plăcerii, asistăm la perversiunea sexuală, ceea ce înseamnă 
prin definiţie un abuz sexual. Şi când spunem aceasta ne gândim la „ab + 
usus”, care înseamnă o deviere de la folosinţa normală, adică o 
anormalitate, mai precis ceea ce este ne-bun, adică nebunia sexului. 
Perversiunea sexuală sau nebunia sexului se exercită oral sau anal de 
persoane de sex diferit sau de acelaşi sex. în această situaţie, desfrâul 
devine, după expresia Apostolului „patimă de ocară" (de necinste), adică 
o depravare bizară, fiindcă este contrar firii ca funcţionalitate si scop. Mai 
mult decât atât, descătuşarea fanteziei libidinale pervertite sfidează brutal 
şi abuziv pudiciţia (ca bun simţ), şi transformă erosul dintr-un sentiment 
nobil şi sublim, într-o sexualitate grotească şi scabroasă... în această 


situaţie, obiectivul sexualităţii este determinat exclusiv de plăcerea 
insaţiabilă, iar scopul devine delirant şi obsesiv. 

Ca forme abuziv-pervertite ale desfrâului sunt cu precădere violul şi 
homosexualitatea (cu formele de pederastie-pedofiiie şi lesbianism). 

Violul reprezintă o agresiune tulburătoare a sexualităţii, manifestată 
prin compromiterea şi îndobitocirea totală a sentimentului de iubire. Femeia 
devine un obiect devorat de instinctul orb şi imbecilizat. Este o explozie 
pasional instinctivă în detrimentul factorului raţional. Este apoi, impulsivitate 
voluntară, pe de o parte; iar pe de altă parte, o paralizie a voinţei, în 
cadrul instinctului de conservare şi perpetuare. 

Atât homosexualitatea, cât şi vioiul reprezintă o anormalitate, fiindcă 
sunt contrare firii. Un abuz plin de tiranie şi bestialitate; o aberaţie lipsită 
de finalitate; un eşec al instinctului de conservare a speciei umane. 

Dar dacă violul reprezintă o depravare abuzivă unanim recunoscută, 
nu acelaşi lucru se spune despre homosexualitate, care îşi cere dreptul 
de a fi legalizată,, şi dintre care mulţi socotindu-se creştini, cer 
binecuvântarea mariajului lor de către Biserică. 

Pe de altă parte dacă Biserica Ortodoxă şi cea romano-catolică nu-1 
acceptă, Biserica anglicană şi multe alte confesiuni ar fi dispuse să-l 
motiveze de pe poziţie creştină. 

De aceea, se impune să zăbovim puţin asupra acestei probleme, 
urmărind ideile enunţate în favoarea lor de către un reprezentant al Bisericii 
anglicane, într-o carte recent apărută. E vorba de teologul Adrian Thatcher, 
directorul Centrului de Teologie şi Educaţie creştină de pe lângă Colegiul 
„Sf. Marcu” şi „Sf. loan” din Plymount, Marea Britanie. El a predat la aceste 
colegii un curs despre: „Credinţa, sexul şi zămislirea”, idei pe care le 
sintetizează în cartea: „Liberating sex” (Descătuşarea sexului), cu bibliografia 
la zi 30 . Cartea are pretenţia să ofere o „perspectivă creştină asupra 

sexualităţii”, adică o viziune creştină modernă uneia dintre cele mai 

* ’ » 

controversate teme ale contemporaneităţii. Şi propune în acest sens o 

„Teologie a sexualităţii”. 

Noua viziune creştină modernă pe care şi-o propune autorul este 
determinată de starea de criză socială, religioasă şi morală cu care este 
confruntată Biserica creştină în actualitate. Astfel, în unele ţări, persoanele 
singure formează jumătate din populaţia adultă. în SUA, 53 la sută din 
femei sunt singure, 20 la sută nu au fost căsătorite niciodată; iar 33 la 
sută sunt divorţate sau văduve. Un raport elaborat de Alianţa Evanghelică 
din Marea Britanie arată că 44 la sută din bărbaţii sub 30 de ani, enoriaşi 
ai Bisericii evanghelice, sunt singuri, iar singurătatea şi îngrijorarea în 
privinţa vieţii sexuale le trăiesc în mod obişnuit. Se pare că numărul 
persoanelor singure în rândul cogregaţiei variază între o treime şi 
jumătate 31 . 

Se constată apoi că după adolescenţă, 37 la sută din populaţia 
bărbătească a avut contacte homosexuale, că 13 la sută au fost mai mult 

homosexuali decât heterosexuali cel puţin trei ani, între adolescentă si 
momentul când au împlinit vârsta de 55 de ani, iar 4 la sută au fost 
exclusiv homosexuali după încheierea adolescenţei 32 . Alte cifre arată că cel 
puţin 50 la sută din bărbaţii adulţi se consideră predominant heterosexuali 
cu experienţă homosexuală accidentală; iar 37 la sută sunt în esenţă 
heterosexuali, cu experienţă homosexuală importantă. Pe lângă această 
omosexualitate, se constată că „atracţia între persoane de acelaşi sex 
exista, într-o^ oarecare măsură, la jumătate din întreaga populaţie” 33 . 

„ _ A P oi ' în problema divorţurilor, se constată că în Anglia una din trei 
casatorii contractate sfârşesc prin divorţ. în SUA, situaţia este si mai 
alarmanta, cifra de divorţ fiind una la doi i4 . 

O altă criză morală este desfrâul. Astfel, 70 la sută din eşantionul 
de femei chestionate, care erau căsătorite de mai mult de cinci ani aveau 
sau avuseseră relaţii sexuale în afara cadrului căsătoriei, deşi majoritatea 
credeau încă în monogamie. O analiză recentă a adulterului în Anglia arată 
ca un număr egal de femei căsătorite, ca şi de bărbaţi, au relaţii 
extraconjugale şi le prezintă ca fiind „aventuri de o noapte" 33 . 

„ To î‘ cei amintiţi cu metehne morale sunt creştini. Excomunicarea lor 
ar însemna renunţarea la eficienţa mesajului evanghelic, iar rămânerea 
nepasătoare,^ indiferentă faţă de ei, ar însemna un abandon al misiunii si 
responsabilităţii pastorale a Bisericii. Acţiunea lor de reeducare va fi refuzată 

înainte de a fi pusă în aplicare, fiindcă o vor considera-o ca un atentat la 
libertatea lor... 

Autorul arată că singura soluţie care rămâne aplicabilă constă în 
revizuirea concepţiilor tradiţionale despre sex şi sexualitate, şi propunerea 
unei viziuni creştine „moderne” a acestei probleme, creând astfel o 
Teologie a sexualităţii. 

S p Porneşte de la necesitatea liberalizării sexualităţii, ca plăcere si 
scop al omului în lume, binecuvântat şi întreţinut de Dumnezeu. Astfel, 
daca până acum Biserica proclama prin dascălii’ei că scopul căsătoriei este 

naşterea de copii, se impune o nouă reevaluare a valorilor teologice si 
morale. ° Y 

Astfel, de-a lungul vremii s-au impus restricţii, înfrânări asupra 
relaţiilor sexuale în cuplurile căsătorite, pe care nu toţi creştinii le acceptă, 
sau prea puţini rămân fideli lor. Spre exemplu, Părinţii desertului sfătuiau 
persoanele căsătorite să evite contactul sexual sâmbăta, duminica, 
miercurea şi vinerea în toate cele 40 de zile ale postului Pastelor şi înaintea 
tuturor sărbătorilor la care s-ar putea împărtăşi. Ulterior s-a stabilit că 
aceasta abţinere să fie şi joia în amintirea arestării lui Hristos, vinerea în 
amintirea morţii_ Iui, sâmbăta pentru a o cinsti pe Fecioara Maria; duminica 
pentru a cinsti învierea; şi lunea pentru a-i comemora pe cei morţi. Apoi, 
cd căsătoriţi trebuiau să se abţină 40 de zile înainte de Paşti, Rusalii, 
Crăciun; în fiecare duminică noaptea, miercurea şi vinerea, precum si din 
momentul în care femeia ştie că este gravidă până după naşterea copilului. 


£ra interzis contactul sexual în timpul perioadei, şi şapte zile după aceea, 
Sfântul Ambrozie susţinea că relaţiile sexuale în căsătorie, care au loc din 
dorinţa de a simţi „plăcerea voluptoasă”, echivalează cu adulterul. Mai 
înainte însă apologetul Teofil al Antiohiei spunea că cea de a doua 
căsătorie este un „adulter gentil”. în felul acesta, adulterul a devenit o 
teamă chiar în cadrul căsătoriei. Augustin susţinea că dorinţa de a simţi 
plăcerea în actul sexual este o confirmare a păcatului originar, la care a 
fost osândită umanitatea, şi o dovadă a incapacităţii fatale a voinţei de a 
controla trupul. Unicul scop recunoscut al raportului sexual era procrearea, 
scop ce dispărea imediat ce numărul de copii era atins, sau se pierdea 
capacitatea de procreare. „Relaţiile sexuale de urgenţă” erau tolerate atunci 
când se considera că unul dintre parteneri era pe cale să comită un adulter, 
fiind de datoria celuilalt să-i ofere uşurare sexuală... Orice „act nelalocul 
lui”, adică făcut cu pasiune, sau într-o „poziţie nefirească”, sau prea repede 
după altul, era considerat că duce la conceperea de copii cu malformaţii, 
sau la naştere de fete 36 . 

Pe de altă parte ivirea ascetismului care impune celibatul, proclamat 
solemn ca obligaţie pentru preoţi la Sinodul de la Elvira, din 306, şi Arles, 
din 309. Prin această marginalizare a experienţei sexuale, credinţa creştină 
este transformată într-o „experienţă asexuală” 37 . Faptul că Apostolul Pavel 
afirmă că celibatul este totdeauna mai bun decât căsătoria, îl determină 
pe teologul Peter Brown să reacţioneze pe un ton foarte dur spunând că 
„prin această strategie în esenţă negativă şi chiar alarmistă, Pavel a lăsat 
o moştenire nefastă epocilor următoare” 38 . 

Reacţia faţă de toate aceste comandamente etice, propune o teologie 
a sexualităţii, care pleacă de la realitatea că pentru perpetuarea iubirii dintre 
oameni, Dumnezeu l-a înzestrat pe om cu sex. Prin aceasta Dumnezeu 
deschide omului posibilitatea de a valorifica plăcerea pentru afirmarea 
iubirii, care-l defineşte pe Dumnezeu în Treime, precum şi faptul că suntem 
chipul lui Dumnezeu, persoane care se comunică în reprocitatea iubirii. 
„Plăcerea pe care o simte trupul nostru este o precondiţie a recunoştinţei 
profunde pe care suntem datori să i-o arătăm lui Dumnezeu, pentru că 
ne-a înzestrat cu acest dar al sexualităţii, care este cheia iubirii pline de 
pasiune şi de responsabilitate” 39 . 

încă de la început vedem că autorul declară un „divorţ” ireversibil, 
un hiatus prăpăstios faţă de strădania depusă de Biserică de-a lungul vremii 
pentru a se ajunge la cumpătarea şi echilibrul sexului, încât în cele ce 
urmează vom urmări „motivarea teologică” a descătuşării sexului, adică a 
unui declin în desfrânare şi perversiune... 

Autorul accentuează faptul că ceea ce a tulburat şi tulbură egalitatea 
dintre bărbat şi femeie este patriarhatul şi androcentrismul, care se mai 
păstrează încă în Bisericile care ţin la dreptul natural tradiţional. Potrivit 
patriarhatului, femeia era considerată de la natură inferioară bărbatului. Ea 
este o servitoare a lui, alături de copii şi de ceilalţi servitori (sau sclavi). 

Bărbatul este „parter familias care în epoca sclavagistă avea supra întregii 
familii „jus vitae ac necis”. De fapt însuşi cuvântul „familia” derivă de | a 
„famula şi „famulus”, care înseamnă servitor sau servitoare. Femeia era |^ 
dispoziţia bărbatului spre a-l satisface sexual şi a-i da naştere la copii 
Trupul femeii era considerat curat numai atunci când era controlat exclusiv 
de bărbatul ei. 

Autorul arată că de acest patriarhalism androcentric a fost influenţat 
Apostolul Pavel prin formaţia sa iudaică atunci când recomandă femeilor 
să fie supuse bărbaţilor lor ca Domnului (Efeseni 5,22); sau când combate 
homosexualitatea în Epistola către Romani, considerând-o după cum am 
văzut: „patimă de ocară”. Ea era într-adevăr „patimă de ocară”, dar numai 
pentru iudei. Pentru cultura greco-romană, dacă nu decădea în violarea 
copiilor şi a sclavilor, sau în forme ale depravării, homosexualitatea era 
socotită ca un fenomen public acceptat chiar ca instrucţie. De aceea, foarte 
mulţi din filosofii care recomandau virtutea, practicau şi homosexualitatea, 
fără ca aceasta să smintească pe dneva 39a ... 

Pe de altă parte, însă, autorul nostru apreciază pe Apostolul Pavel 
când proclamă că în Hristos nu este nici iudeu, nici elin, nici parte 
bărbătească sau femeiască, fiindcă toţi sunt una (Galateni 3, 28). Aceasta 
- spune el - este duhul Evangheliei. Acesta este Hristos, „Verbum Dei”, 
deosebit de cuvintele Scripturii care sunt simplu: „oratio”. De aceea, aşa 
cum Vechiul Testament se interpretează în lumina celui Noi, tot astfel litera 
sau cuvântul (oratio) Noului Testament trebuie acceptat în duhul lui Hristos 
înnoitor, devenit duhul Bisericii, al comunităţii creştine, deosebit de litera 
Noului Testament identică de multe ori cu cea a Vechiului Testament... 

Teologia sexualităţii se bazează pe iubirea divină a Sfintei Treimi de 
care trebuie să se împărtăşească cuplurile umane. Urmând gândirea 
Părinţilor greci, autorul declară: „Credinţa creştină ne oferă viziunea şi 
experienţa lui Dumnezeu înţeles ca iubire. Această iubire este identică cu 
natura lui Dumnezeu. Ea se manifestă în harul lui Hristos, între relaţiile 
dinăuntrul Sfintei Treimi şi în relaţiile ei cu lumea, în actul creaţiei, mântuirii 
şi consacrării. Ea este mediată şi inspirată de Sfântul Duh şi reînnoită în 
cadrul fiecărei noi generaţii. întruparea lui Dumnezeu şi manifestarea Sa în 
Sfânta Treime arată concomitent că Dumnezeu este iubire şi cum se 
manifestă această iubire. Nep'utinţa omului de a trăi în iubire este o 
trăsătură umană perenă, similară cu „păcatul”. Credinţa creştină înseamnă 
împărtăşirea din iubirea divină... Credinţa într-un Dumnezeu care se 
întrupează face posibilă celebrarea unirii celor doi şi crează posibilitatea ca 
relaţiile umane să fie potenţial sfinte” 40 . în altă parte, autorul leagă iubirea 
divină de sexualitate şi spune: „Sexualitatea ne transmite, nouă şi celorlalţi, 
un mesaj viguros. Ea ne arată că suntem incompleţi şi că suntem făcuţi 
pentru a avea legătură cu ceilalţi. Suntem făcuţi pentru a trăi în comuniune, 
nu în izolare. Din punct de vedere teologic, sexualitatea este un mod 
ingenios prin care Dumnezeu ne cheamă să intrăm în comuniune unii cu 


alţii. Sexualitatea noastră este o dovadă că suntem făcuţi după chipul lui 
Dumnezeu; noi suntem făcuţi pentru a intra în relaţie cu cineva, şi natura 
| U i Dumnezeu este relaţie. Fondul acestei relaţii între persoanele divine ale 
Sfintei Treimi şi, potenţial, între persoane omeneşti, este iubirea” 41 . Această 
iubire - spune autorul - cuprinde deopotrivă cuplurile heterosexuale, cât 
s i cele homosexuale. Tocmai de aceea, homosexualitatea nici nu poate fi 
considerat păcat, fiindcă păcatul înseamnă doar un eşec în iubirea divină, 
apreciază autorul. De aceea, homosexualii (bărbaţi sau femei) sunt creştini, 
iar căsătoria lor poate fi binecuvântată de biserică. Ei pot deveni chiar 
clerici, fără însă a se uni în căsătorie 42 . 

Biserica anglicană acceptă toate acestea?!... Teologii le temeluiesc mai 
mult sau mai puţin justificat şi se ceartă cu Biserica romano-catolică, fiindcă 
aceasta nu e de părerea lor, lăsând impresia unor copii revoltaţi pe părinţii 
lor că nu le satisfac toate capriciile... 

Nu vom face o dezvoltare a problemei homosexuale aici, ci vom 
face o simplă remarcă de bun simţ. în actul creaţiei Dumnezeu a dat viaţă 
bărbatului şi femeii, imprimându-le menirea de a fi „un singur trup”. 
Aceasta este creaţia lui Dumnezeu şi aceasta este voinţa lui Dumnezeu. Şi 
tot ce este împotriva voinţei lui Dumnezeu este păcat. Iar dacă iubirea 
divină a lui Dumnezeu este sfântă, de ea trebuie să ne împărtăşim cu 
sfinţenie. Eşecul în iubirea divină este mai degrabă „terfelirea” ei în 
noroaiele patimilor nesăbuite. Şi aceasta este mai degrabă un abuz, decât 
o dreaptă folosinţă. Un abuz şi împotriva firii, cât şi a ordinei stabilite de 
Creator în procesul perpetuării neamului omenesc, unde legea care 
stabileşte normalitatea firii este foarte clară: bărbatul oferă sămânţa, iar 
femeia este aceea care o primeşte. Că homosexualitatea este o realitate, 
nimeni nu contestă. Dar nu poate fi o realitate creştină întemeiată pe o 
etică creştină, promotoare a vieţii creştine autentice. Pretinsa iubire divină 
pe care „se întemeiază” homosexualitatea şi adulterul, nu este deloc divină, 
ci mai degrabă un sentiment pervertit, pornit dintr-o aprindere instinctivă 
scăpată de sub control... 43 . 

Că Biserica anglicană ar fi dispusă să binecuvânteze căsătoria 
homosexualilor ar putea deveni realitate, dar se pune problema dacă în 
felul acesta ea îşi poate îndeplini misiunea de a conduce poporul lui 
Dumnezeu pe drumul mântuirii?!... Dacă Domnul, Capul Bisericii, a fost 
atât de categoric împotriva desfrâului, cine şi-ar putea închipui că El ar fi 
acceptat perversiunea sexuală?!... Biserica şi-ar putea îndeplini misiunea 
mult mai bine, încercând să-i abată pe homosexuali din aprinderea lor 
nefirească, şi să-i orienteze spre voia lui Dumnezeu, spre adevărata sfinţenie 
a vieţii lor în iubirea cea neprihănită a Sfintei Treimi. 

- La aceasta am adăugat faptul că de pe poziţie creştină poate exista 
şi un alt mod de a vedea problemele morale, oferind un model opus faţă 
de cel al autorului de care ne ocupăm. 

Astfel dacă dorim ca iubirea divină a Sfintei Treimi să-si arate roadele 
transmiţând viaţa lui Dumnezeu, atunci trebuie să acceptăm „căsătoria 
creştină ca un proces de desfacere din robia păcatului şi de câştigare a 
vieţii neprihănite, care este asemănătoare cu modul existenţei îngereşti. Fii 
ai lui Dumnezeu şi fii ai învierii, soţii „sunt la fel ca îngerii" (Luca 20,36) 
Câtă vreme mai trăiesc pe pământ ei au îndatorirea naşterii de prunci. Prin 
această menire, ei copiază „faptele” lui Dumnezeu, cum ei înşişi sunt o 
copie, sau o imagine a firii dumnezeieşti” 44 . 

Dacă putem înţelege criza în credinţă cu care este confruntată Biserica 
creştină în actualitate, în nici un caz nu putem accepta „legalizarea" 
compromisului moral... 

Pe de altă parte, A. Thathcher refuză să accepte spusele Sfântului 
Apostol Pavel „că cel ce nu se căsătoreşte face şi mai bine...” (I Corinteni 
7,38), fiindcă autorul nostru vede viaţa creştină „hic et nune”, pe când 
Apostolul o transpune „sub specie aeternitatis...” De aceea cuvintele 
Apostolului reprezintă marea taină a vieţii, pe care mulţi, necunoscând-o 
o refuză, deoarece veşnicia însăşi le este străină... 


3. MÂNIA 


Dacă cele două păcate amintite se referă în special la trup, mânia 
vizează sufletul, tulburarea şi aprinderea sufletului. 

referim la mânie sau irascibilitate, trebuie să avem în atentie 
doi termeni. iToţioq şi 6pyr|. Primul termen intră în trihonomia platonică 
ca parte irascibilă a sufletului, element iraţional coordonat de voue;. El este 
aprinderea patimii, „focul de paie care izbucneşte spontan şi nu durează 
prea mult. Al doilea termen reprezintă mocnirea de durată, fierberea 
prelungită a sufletului, care aşteaptă „la pândă” răzbunarea, care iartă 
formal, dar nu uită... 45 . 

Evagrie, Nil Ascetul şi Sf. loan Casian socotesc, după cum am 
ami - ti . t ,; mânia ’ alături de celelalte şapte-opt păcate capitale, „duhuri ale 
răutăţii , care reprezintă o necontenită războire cu firea omenească. Referitor 
la „duhul mâniei” Sf. loan Casian ne îndeamnă „să tăiem veninul cel 
purtător de moarte al duhului acestuia din adâncul sufletului nostru! Căci 
mocnind acesta tăinuit în inima noastră şi orbind cu tulburări întunecate 
ochii inimii, nu putem dobândi cele ce ne sunt de folos, ...Dar nu ne 
vom face părtaşi nici de înţelepciune dumnezeiască, chiar dacă am fi 
socotiţi de toţi fraţii înţelepţi: Fiindcă s-a scris: „Mânia în sânul celor fără 
de minte sălăşluieşte” (Ecl. 7,1). Dar nu putem dobândi nici sfaturile 


mântuitoare ale dreptei socoteli, chiar dacă ne socotesc oamenii cuminţi. 
Căci scris este: „Mânia şi pe cei cuminţi îi pierde” (Prov. 15, 10). Nu vom 
putea ţine nici cumpăna dreptăţii cu inimă trează, căci scris este: „Mânia 
bărbatului nu lucrează dreptatea lui Dumnezeu” (lacob 1, 20). Nici podoaba 
şi chipul cel bun nu-1 putem dobândi, cu toate că ne laudă toţi, căci iarăşi 
scrie: „Bărbatul mânios nu este cu chip bun” (Prov. 11, 25). Drept aceea, 
cel ce vrea să vie la desăvârşire şi doreşte să lupte lupta cea 
duhovnicească după lege, străin să fie de toată mânia şi iuţirnea, după 
cum scrie: „Toată amărăciunea şi aprinderea şi mânia şi strigarea şi 
defăimarea să se lepede de la voi, împreună cu toată răutatea” (Efeseni 4, 
31)... Din orice fel de pricină ar clocoti mânia în noi, ea ne orbeşte ochii 
sufletului şi nu-l lasă să vadă Soarele dreptăţii...” 46 . 

Plutarh şi Sfinţii Părinţi Capadocieni, prezintă o adevărată simptoma¬ 
tologie a mâniei, asemenea unei psihoze agresive. Mânia se produce mai 
ales în sufletele slabe, care nu au stăpânirea de sine. Mânia, spune Plutah, 
aduce adevărate dezastre morale omului, tulburându-i conştiinţa, „scoţându-I 
din fire” şi făcându-l impulsiv 47 . Mânia e mândră, încăpăţânată şi greu de 
, înduplecat... Ea e întărâtată printr-o batjocură, o glumă, sau la o simplă 
aluzie pe seama cuiva 48 . De mânie nu scapă nimeni neatins. Cel mânios 
se supără pe prieteni, pe duşmani, pe copii, pe părinţi şi chiar pe zei 49 , 
înfăţişarea mâniosului este dezagreabilă şi inabordabilă. Din cauza mâniei, 
omul îşi schimbă înfăţişarea; iar culoarea feţei, mersul, glasul cu un aspect 
sălbatec şi neobişnuit, vocea aspră şi ursuză, nu mai are farmecul 
cuvântului, nici afabilitatea, şi n#-d puterea de convingere 50 . Ar fi 
recomandabil ca în momentele de mânie, cineva să ne ţină în faţă o 
oglindă pentru a ne vedea chipul schimonosit şi tulburat. Umflându-ne şi 
încordându-ne chipul, mânia ne face să scoatem un glas urât şi neplăcut . 
„Se spune că marea tulburată de vânturi când aruncă la ţărm alge şi iarbă 
de mare, se curăţă, dar ceea ce mânia scoate din suflet când ea îl face să 
rostească cuvinte amarnice, deşănţate şi urâcioase, murdăreşte mai întâi 
pe cei ce scot astfel de cuvinte şi îi umple de ocară, îndepărtându-ne să 
bănuim că ei sunt totdeauna plini de asemenea hâzenii şi că mânia nu 
face altceva decât să le scoată la suprafaţă... în felul acesta lasă impresia 
că sunt nişte firi rele, duşmănoase şi spurcate la gură 52 . De obicei oamenii 
fac din mânie forţă şi curaj, dar în realitate este o slăbiciune şi o micime 
de suflet 53 . 

Sfântul Vasile cel Mare foloseşte, ca şi Plutarh, comparaţii deosebit 
de sugestive pentru a reda modul de manifestare al mâniei. El spune că 
mânia este asemenea unui şuvoi de apă violent, ca o tulburare urâtă, ca 
o fiară, care decade pe om din umanitate, fiindcă îi lipseşte ajutorul raţiunii. 
Precum veninul otrăveşte pe cei atinşi de el, tot astfel şi mânia aduce 
otrava pierzătoare. Cei cuprinşi de mânie sunt turbaţi asemenea câinilor şi 

muşca asemenea şerpilor . 

Sf. Grigorie de Nazianz arată că trăsăturile sufleteşti ale celui mânios 
ies din normalitatea psihică. El arată că mâniosul are o înfăţişare de 
cruzime, privirile îi sunt rătăcite, perii capului zburliţi ca la mistreţi’, bărbia 
umedă, obrajii palizi cu aspect cadaveric. La unii obrajii sunt roşii, la alţii 
sunt plumburii, ca şi cum i-ar fi mânjit un pictor nebun şi plin de răutate. 
Gâtul e umflat, vinele ridicate, respiraţia deasă, nările dilatate, mâinile 
lovindu-se, aplecări cu capul în sus şi jos, fără raţiune, gura zgomotoasă, 
degetele semnalând ameninţare 55 . 

Aşa cum tulburările psihosomatice se influenţează şi se determină 
reciproc, tot aşa se întâmplă şi cu maladiile spiritului, după cum remarcă 
Sf. Grigorie de Nissa referindu-se la mânie. „Cine ar putea descrie după 
cuviinţă suferinţele produse de mânie? Ce cuvântare ar putea zugrăvi 
urâţenia unei asemenea boli?... Când patima ajunge să fie stăpână, şi 
sângele clocoteşte, deoarece, cum se spune, fierea se răspândeşte în 
întregul corp; atunci toate organele simţurilor situate la cap sunt presate 
de aburii strânşi înăuntru. Ochii ies din pleoape şi însângeraţi privesc otrăvit 
ca şerpii către obiectul care a produs iritaţia; răsuflarea îngustează inima; 
vinele gâtului se umflă; limba se îngreunează, vocea, din pricina îngustimii 
arterelor, se ascute involuntar; buzele din pricina revărsării fierii devin 
rigide, vinete şi greoaie... încât nici saliva abundentă nu o mai poate reţine 
în gură, ci o aruncă afară odată cu vorbele 56 . 

Am văzut până aici aspecte ale modului de manifestare al afectului 
mâniei în mişcarea lui iraţională. Se cuvine să precizăm acum că el nu a 
fost aşa de la creaţie, când firea nu era „bolnavă", de păcatul care a 
pătruns-o... El a decăzut în animalitatea irascibilului, cum este întâlnit de 
pildă la îndrăcitul din Gadara, „neîntreg la minte”. Fără minte sănătoasă, 
irascibilul nu este altceva decât energie vulcanică pornită din străfundurile 
tenebroase ale firii căzute în păcat, care îl sălbăticeşte şi îl dezumanizează 
pe omul creat după chipul lui Dumnezeu. E iureşul de apă nămoloasă care 
inundă şi dărâmă orice stavilă, orice barieră, distrugând câmpiile fertile... 

Pe lângă acest aspect al patologiei spirituale pe care o manifestă 
păcatul mâniei, ca pasiune (afect) a sufletului, ea este socotită de Platon a 
fi „generoasă”, atunci când se află sub controlul raţiunii. Din iraţional se 
transformă în virtute. Mergând pe această afirmaţie Sfântul Ambrozie 
apreciază că atunci când mânia este dominată de raţiune, se transformă 
într-o energie creatoare în stare să facă din cel ce se înfrânează mai tare 
decât cuceritorul unei cetăţi 57 . 

La fel şi Sfântul loan Gură de Aur o consideră ca necesară pentru 
îndreptarea nedreptăţilor, corectând în acelaşi timp neglijenţa şi 
nepăsarea 58 . 

Mânie dreaptă temeluită pe lege şi bună rânduială a arătat şi 
Mântuitorul atunci când cu biciul în mână a curăţat templul de profanatori... 

Pe de altă parte, Sf. Maxim Mărturisitorul prezintă păcatul mâniei 
într-o viziune trihotonistă. El porneşte de la constatarea lui Evagrie că mânia 


este precedată de supărare, iar supărarea înseamnă lipsa de plăcere. Astfel 
mânia se află în interdependenţă cu concupiscenţa. Supărarea fiind cauzată 
de o lipsă de plăcere, sau de dorinţă, devine fructul mâniei. Maxim merge 
mai departe, arătând că supărarea îl raportează pe om atât la Dumnezeu, 
cât şi la aproapele (de pildă faţă de aproapele se manifestă cu invidie). 
Lipsa de plăcere (hedone) atrage după sine suferinţa (odyne) şi aceasta 
duce la întristare (lype), care se concretizează în mânie. Pentru un om 
virtuos există însă şi o supărare folositoare (contra păcatului), care în 
aceeaşi măsură determină şi o plăcere sănătoasă, pe măsură să transforme 
supărarea în bucuria împlinirii 59 . 

în acest context, pe bună dreptate putea spune Sfântul Apostol 
Pavel, citând pe psalmist: „Mâniaţi-vă, dar nu păcătuiţi; Soarele să nu 
apună peste mânia voastră” (Efeseni 4, 26). Sfântul loan Casian, conchide 
că „imboldul mâniei s-a semănat în noi spre mântuire, ca să ne mâniem 
asupra păcatului, nu ca să ne înfuriem asupra aproapelui. Prin urmare, nu 
mânia în sine e păcătoasă, chiar dacă noi o folosim în rău” 60 . 


4. MÂNDRIA 


Am văzut din cele de până acum tratate că unele patimi ale 
necumpătării se referă la trup, altele la suflet; unele se statornicesc mai 
uşor la.tineri, iar altele la cei mai vârstnici, altele durează o parte a vieţii, 
altele toată viaţa. Astfel s-a apreciat că lăcomia este mai evidentă la cei 
tineri. La fel desfrâul care se formează din ea. Spre deosebire de acestea, 
mândria vizează mai mult pe cei în vârstă şi spre deosebire de desfrâu 
durează toată viaţa. Dacă, am văzut că unii din Dascălii Bisericii socotesc 
lăcomia ca păcat primar, alţii spun că toate celelalte păcate pornesc din 
mândrie. Şi aceasta pentru că mândria înseamnă o înstrăinare de 
Dumnezeu. Păcatul strămoşesc constă în lăcomie şi neascultare, iar mândria 
este expresia firească a neascultării. Dar păcatul strămoşesc este egoismul 
ca şi consecinţă firească şi expresie a mândriei însăşi. „Vei fi asemenea cu 
Dumnezeu, cunoscând binele şi răul”, îi ispiteşte diavolul pe primii oameni. 
Şi când ei au acceptat ispita, în sufletul lor s-a instalat mândria, care în 
mod inevitabil a adus căderea... Mândria a fost de altfel şi prima formă a 
înstrăinării îngerului de lumină de Creatorul său (Isaia 14, 13), în urma 
căreia a devenit generator al întunericului... Iar această detaşare prin 
mândrie de Dumnezeu, care reprezintă Izvorul existenţei şi a tot binele, 
evident că este egoismul, ca închistare în propria carapace, ca într-o 
închisoare fără ieşire la lumină... Este o moarte morală; o secătuire, prin 
desprindere de izvor... 

Dar să determinăm mai îndeaproape păcatul mândriei: 

în mod firesc omul posedă sentimentul demnităţii, al valorii sale încă 
de la creaţie^ El reprezintă coroana creaţiei divine, este stăpânul lumii 
văzute, poartă în sine chipul lui Dumnezeu prin raţiune şi libertate. Acest 
sentiment al valorii proprii reprezintă o determinare epectatică a devenirii 
sale. Necontenit trebuie să-şi fortifice şi să-şi valorifice calităţile spirituale 
spre a ajunge la asemănarea cu Dumnezeu. Acesta era imperativul devenirii 
sale. Acesta era datumul întipărit în fiinţa sa. 

Cu toate că a căzut în păcat, cu toate că şi-a „minat” puterile 
spirituale, el nu şi-a pierdut totuşi acest sentiment al valorii proprii. El a 
văzut în natura sa că firea sa e tulburată; e mereu în contradicţie cu sine 
însuşi... Dar nu a contenit să stăruie a crede în necesitatea căutării binelui 
c^ire să-l^ împlinească. Şi mai ales nu a încetat să se vadă chiar pe sine 
însuşi, să se definească ca un căutător, ca unul care nicicând nu renunţă 
să aspire la valorile autentice care exprimă frumuseţile spirituale. Dovada 
concludentă în acest sens rezidă în însuşi numirea ce şi-a dat-o. Astfel, 
dacă latinii, ancoraţi mai mult în realităţile pământene, spuneau omului 
„homo”, de la „humus”, grecii dăltuitori în stânca spiritului, au spus omului 
avdpomcK; adică fiinţa care vede şi examinează, care face judecăţi de 
valoare şi descoperă noi valori 61 . 

„După ce ai privit sufletul, - spune Sfântul Vasile cel Mare, priveşte 
şi alcătuirea trupului şi admiră ce locaş potrivit a creat Dumnezeu sufletului. 
Dintre toate vieţuitoarele numai pe om l-a creat Dumnezeu cu puterea de 
a sta drept; ca să cunoşti din poziţia lui că viaţa este de origine 
dumnezeiască. Toate animalele au patru picioare privesc la pământ, şi sunt 
plecate spre pântece, numai omul are privirea ridicată spre cer, ca să nu 
se îndeletnicească nici cu pântecele, nici cu pasiunile cele de sub pântece, 
ci să aibe pornirea lui spre înălţime. Apoi, aşezând' capul în partea cea de 
sus a trupului, a pus în el cele mai alese simţuri... Ochii au luat locul cel 
mai înalt, ca nici una din părţile trupului să nu le stea în cale... şi aşa, 
dacă vei cerceta cu atenţia cuvenită şi pe toate celelalte organe ale 
trupului... atunci din toate vei vedea adânca înţelepciune a Creatorului 
tău...” 6Z . 

Tocmai aici a apărut greşeala omului cu privire la „înţelepciunea 
Creatorului” raportată la el. Frumuseţea şi ordinea trupească a denaturat-o 
în excese de tot felul spre a o folosi în satisfacerea peste măsură a 
poftelor; iar sentimentul valorii proprii şi l-a pervertit, scoţându-1 din ordinea 
şi echilibrul firesc. Iar această pervertire a valorii proprii este mândria. 
Ea reprezintă un exces, un abuz, sau o sfidare a măsurii; de aceea este o 
patimă împotriva cumpătării. în acelaşi timp ea frânează acel elan al 
devenirii spre desăvârşire, fiindcă mândria se autotimbrează ca un apogeu, 
ca o perfecţiune împlinită. 

Mândria este deci păcatul luciferic care stăpânindu-ţi conştiinţa într-o 
formă egocentrică, reprezintă abuzul propriei demnităţi ca înstrăinare de 
Dumnezeu, în detrimentul şi defavorul semenului. Ea este o agresivă 


încredere în sine, o idolatrizare a eului afişat de impulsul de afirmare şi 
interes, pe fundalul invidiei, mâniei, urii şi răzbunării violente, dar de multe 
ori plină de viclenie, ce merge până la crima morală cu tot cortegiul ei 
de sălbăticie (calomnie, intrigi, defăimări etc.), şi chiar la crima materială, 
atunci când conflictele de interese ajungând la cote diabolice, duc la 
pierderea stăpânirii de sine. (îţi „pierzi firea” datorită urii implacabile). 

Iată de ce mândria face parte dintre păcatele capitale, sau de moarte. 
Cei care au catalogat-o astfel au împărţit-o în două: Kenodoxia, adică slava 
deşartă şi hyperefania (sau superbia) este mândria propriu zisă, sau trufia 63 . 

Pentru a ne face o imagine mai clară asupra mândriei ca păcat al 
necumpătării, se cuvine să trecem în revistă cele patru aspecte sau forme 
sub care se prezintă. 


a) KENODOXIA 

(Slava deşartă) este orgoliul, sau vanitatea (lăudăroşenia cu diferite 
succese sau îzbânzi duhovniceşi). Sfântul loan Casian arată că „patima 
aceasta este foarte felurită şi foarte subtilă... având foarte multe înfăţişări 
şi este greu de biruit. Ea încearcă să săgeteze pe ostaşul lui Hristos prin 
orice îndeletnicire, prin cuvânt, prin tăcere, prin lucru, prin priveghere, 
posturi, rugăciune, citire, linişte, până şi prin îndelunga răbdare. Pe cel ce 
nu izbuteşte să-l amăgească prin valoarea hainelor, îl va ispiti prin 
îmbrăcămintea slabă; pe cel ce nu l-a putut face să-l laude prin cinste, pe 
acela îl duce Ia nebunie prin aşa numita răbdare a necinstei. Cel ce nu 
este împins la slava deşartă pentru destoinicia în cuvânt, va fi amăgit prin 
tăcere, făcându-I să-şi închipuie că a dobândit liniştea. Dacă cineva nu s-a 
moleşit de belşugul bucatelor, va fi istovit prin postul pe care îl ţine de 
dragul laudelor, lată cum toată îndeletnicirea se războieşte şi se agită de 
slava deşartă”. Kenodixia în tradiţia trihotomică evagriană este socotită 
alături de mândrie un păcat al minţii, dar în acelaşi timp şi un asociat al 
concupiscenţei şi al irascibilului, şi aceasta pentru faptul că slava deşartă 
nu are o legătură pozitivă şi eficientă cu cunoaşterea (gnomis) pentru a 
putea stăpâni cele două părţi iraţionale ale sufletului 64 . Mai mult decât atât: 
slava deşartă poate fi chiar provocată, se interacţionează cu lăcomia şi 
mânia: „din iubirea faţă de vanitate - orgoliu, omul caută avuţie pentru a 
desfăşura luxul, care-i aduce laudele oamenilor şi pentru a privi de sus pe 
ceilalţi, sau să se întristeze, sau să se mânie când nu este destul de 
onorat”. Sfântul Maxim Mărturisitorul arată că slava deşartă este contrară 
cunoaşterii (gnomis) şi astfel va orbi elementul raţional, şi va distruge 
virtuţile deja formate, declanşând factorul iraţional 65 . 

în felul acesta Kenodixia se manifestă ca vanitate, neruşinare şi 
indecenţă, anulând virtutea cumpătării ca pudicitia şi castitas. 

b) HYPEREFANIA 


Păcatul mândriei se dezvoltă din cel al vanităţii şi al orgoliului aşa 
cum un om matur se dezvoltă dintr-un băiat tânăr... Mândria^ este 
eminamente un păcat al minţii, fiindcă nesăţioşilor în mâncare şi băutură 
nu li se „cere” prin acest defect al lor să fie şi mândri, iar foarte mulţi 
postitori şi mari asceţi se pot mândri cu nevoinţele lor 66 . De aceea, 
mândria, rămâne păcatul înşelător, asemenea plasei în care cad pretinşii 
sfinţi... Nil Ascetul şi Maxim Mărturisitorul o prezintă foarte sugestiv ca o 
„îngâmfare a sufletului” 67 , iar noi am putea-o caracteriza, după cum îi arată 
şi numele, ca o depăşire sau o arătare peste măsură, opusă sofrosynei. 
Astfel hyperefania ne prezintă o tendinţă bizară de afirmare, indiferent de 
calităţi, pierderea echilibrului raportării la realitate printr-o evaziune din sine 
însusi, prin contradicţia cu Dumnezeu şi cu semenii... E o dominare 
obsedantă „de a fi”, de a „apărea”, ne mai ţinând cont nici de obiectul, 
nici de împrejurările şi nici de scopul faptelor scăldate într-un libertinaj al 
căutărilor haotice şi tulburătoare, a „arătării peste măsură”. Conştiinţa valorii 
proprii primeşte o formă paradoxală, cu ceea ce am putea numi 
„întunecatul azur” alimentat de pierderea măsurii, plutind pe vârful unei 
piramide imaginare... 


c) FILAUTIA ((piAouma) 

Ca o patimă care „umflă sufletul” în el însuşi, detaşându-I de 
Dumnezeu şi suprapunându-l peste semeni, mândria reprezintă egoismul 
în forma cea mai dură, iar „cine posedă egoismul, posedă toate patimile", 
spune pe drept cuvânt Sfântul Maxim Mărturisitorul 68 . 

în acest caz mândria alimentează acea iubire exclusivă a propriei fiinţe 
prin lipsa dialogului cu sine însuşi ca expresie de cunoaştere şi 
comunicare... închistarea în carapacea unei lumi iluzorii dominată de 
tendinţa vulcanică de revenire în sine, ca afirmare, fără a intui că ridicarea 
pe culmea unei prăpăstii poate avea consecinţa căderii în abis... 

O formă caracteristică de manifestare a mândriei egocentrice este 
invidia. Se manifestă sub forma aversiunii şi duşmăniei faţă de calităţile şi 
bunele reuşite în viaţă ale semenului. Şi aceasta fiindcă cel stăpânit de 
nocivitatea acestei otrăviri, în luciferica lui mândrie, face din sine un idol, 
căruia i se închină el, şi pretinde şi altora să i se închine... Această tensiune 
sterilă, lipsită de temei şi motivaţie se manifestă totdeauna prin animozităţi, 
duşmănii, calomnii, delaţiuni şi tot felul de denigrări şi minimalizări aduse 
la adresa semenului. Ea este socotită păcat capital, de moarte, fiindcă 
macină şi otrăveşte fiinţa spirituală a celui stăpânit de ea, precum şi relaţiile 
interumane. 

d) HYPERFROSYNE 

în sfârşit, dar nu în ultimul rând, tot ca o formă de manifestare a 
mândriei este hyperfrosyne, termen folosit de Sfântul Apostol Pavel ca opus 
„tapeinofrosynei”, cu care se asociază virtutea cumpătării. Hyperfrosyne 
reprezintă o „umflare” nesănătoasă a raţiunii practice, manifestată prin 
exaltarea triumfalistă a eului, detaşându-se de cei din jur prin descon¬ 
siderarea şi dispreţul faţă de ei, indiferent de calităţile şi meritele reale pe 
care le deţii... 

Din cele de mai sus reţinem că mândria ca păcat opus cumpătării 
are o referinţă morală ce vizează în exclusivitate partea raţională a 
sufletului, motiv pentru care diversele ei forme se înscriu ca acte 
psihopatologice. 

Sfântul loan Casian conchide că „mândria este cea mai cumplită şi 
mai sălbatică decât toate păcatele. Ea războieşte mai ales pe cei desăvârşiţi 
şi pe cei ce s-au urcat aproape de culmea virtuţilor, încercând să-i 
prăbuşească. Şi precum ciuma cea aducătoare de stricăciune nimiceşte nu 
numai mădularul trupului, ci întreg trupul, aşa mândria nu strică numai o 
parte a sufletului, ci tot sufletul... Dar păcatul mândriei, când pune stăpânire 
pe bietul suflet, ca un tiran prea cumplit care a cucerit o cetate mare şi 
înaltă, îl dărâmă în întregime şi îl surpă până în temelii. Mărturie despre 
aceasta este îngerul acela, care pentru mândrie a căzut din cer. Căci fiind 
zidit de Dumnezeu şi împodobit cu toată virtutea şi înţelepciunea, n-a voit 
să le recunoască pe acestea venite din darul Stăpânului, ci din firea sa...” 69 . 

Dacă virtutea cumpătării prin definiţie reprezintă sănătatea minţii, 
mândria, nefiind corespunzătoare firii şi naturii omului, ridică forme 
patologice, după cum remarcă un cercetător de înaltă competenţă 
profesională: „în opoziţie cu omul de o reală valoare, care se judecă mai 
puţin decât este, avem paranoicii şi megalomanii, care se simt mai mult 
decât sunt. Cum lumea nu Ie recunoaşte pretenţiile exagerate, la delirul 
de grandoare, ei adaugă şi pe cel al persecuţiei. Paranoicii şi megalomanii 
pretind şi recunoaşterea altora. Narcisiştii se mulţumesc cu recunoaşterea 
lor proprie. Alături de ei, avem şi persoanele care se cred altceva decât 
sunt...” 70 . 

Iată şi cuvintele unui dascăl de psihiatrie de largă apreciere în 
domeniu: „Paranoia se poate asemăna cu un sistem de interpretare a lumii, 
a societăţii, a valorilor din care individul bolnav deduce o situaţie de 
nerecunoaştere a propriei valori şi faţă de care el se apără enunţându-şi 
propria dreptate cu o convingere absolută sau cu dorinţa de supremaţie 
subiectivă faţă de ceilalţi oameni. Lumea delirului este dominată de o lege 
de bază: alterarea infrastructurală a psihismului prin degradarea valorilor 
morale, închistarea într-un egoism singular, agresiv, de persecuţie etc., 
terminând totdeauna prin sentimentul adevărului propriu” 71 . 


231 


CUMPĂTAREA 


PĂCATELE ÎMPOTRIVA CUMPĂTĂRII 


-NOTE BIBLIOGRAFICE- 


1. Sf. loan Damaschin, Dogmatica, traci. D. Fecioru, Bucureşti, 1938, p. 114. 

2. Quaest ad Thalas (55), Migne, P.G. 90, col. 541. 

3. Idem, col. 269. 

4. Placide Deseille, Nostalgia Ortodoxiei, trad. Dora Mezdrea, Bucureşti, 1995, p. 

91-92. 

5. Cap. 25, Filocalia, gr. ed. 3, 1 Atena, 1957, p. 7, la Pr. Prof. Dr. Stăniloae, Teol. 
Morală Ortodoxă, cit. p. 67. 

6. Cuvântul LXXXI11, Despre suflet şi despre patimi, Filocalia, voi. X trad. Pr. Prof. 
Dumitru Stăniloae, Bucureşti, 1981, p. 411. 

6a. Dr. 1. Popescu Sibiu, Concepţia psihanalistă, Sibiu, 1947, p. 112-117. 

7. în original textul are următoarea formulare: „îtpoosXExe 8s eauxolq (ir) noxe 
papîţOmotv lipan' a't KapStai ev KpcurakArj Koit peârţ kocÎ. peplpvatq Piomicaiţ". Redarea 
sensului exact pe care îl exprimă cuvintele, pentru a afla înţelesul cel mai potrivit textului, 
ridică o determinare exactă şi o pătrundere în subtilitatea fiecăruia. Astfel Kpco.mA.ri 
înseamnă beţie (îmbătare) corespondentul latinesc este crapuia = beţie (mahmureală). MeOrţ 
înseamnă tot beţie, ebrietate. Latinescul „ebrietas", figurat înseamnă şi belşug. Cuvântul 
icpairtdAr) mai poate avea şi înţelesul de desmăţ, desfrâu (fig. abuz, exagerare), adică: 

206 b-e; 209 b-e) se clarifică, spune Marrou, în lumina unei analize freudiene: este evi¬ 
dent, instinctul normal al generării, dorinţa pasională de a se perpetua într-o fiinţă 
asemănătoare sieşi, dorinţă care, frustrată de inversiune, deviază şi se defulează pe acest 
pian pedagogic. Educaţia transmisă de un erast apare ca un substitut, ca un derizoriu Er- 
satz al zămislirii: obiectul iubirii (pederastice) este acela de a procura şi de a da naştere 
întru Frumos (Platon, Symp. 206 e) - (o.c.p. 60-65). 

40. A. Thatcher, o.c.p. 47-48. 

explicaţii biologice se referă la cantitatea relativă de testoteron existentă în perioadele vitale 
pentru dezvoltarea creierului fetusului, imprimă copilului ce urmează să se nască o orientare 
masculină sau feminină, dar nu întotdeauna în concordanţă cu sexul genetic al fetusului. Se 
spune că bărbaţii homosexuali au „comisura anterioară”, fascicol de nervi care leagă lobul 
stâng şi lobul drept al creierului, mai mare decât bărbaţii heterosexuali. în schimb, ei au 
„nucleul interstiţial”, alt fascicol de nervi din hipotalamus, mai mic decât bărbaţii 
heterosexuali. Alte studii sugerează o puternică influenţă genetică. Astfel, 52 la sută din 
fraţii gemeni identici sunt homosexuali; 22 la sută din fraţii gemeni neidentici şi doar 11 la 
sută în cadrul fraţilor adoptivi. 

Sub aspectul explicaţiei sociale se arată că homosexualitatea este „o funcţie a 
adaptării determinată de selecţia naturală”. Alţii spun că e pur şi simplu o „construcţie 
socială", adică o idee inventată la sfârşitul secolului al XVIII-/ea şi în secolul al XIX-/ea, la 
început de comunitatea medicală, în aşa fel încât medicii şi categoriile profesionale să-şi 
poată asuma controlul asupra unui anumit segment al societăţii, care mai înainte era 
controlat de Biserică şi de tribunale (A. Thatcher, o.c.p. 196-197). 

Dar, dincolo de aceste mai mult sau mai puţin reuşite explicaţii, indiferent dacă 
homosexualitatea era condamnată de lege, sau mai nou aprobată în unele state, rămâne 
mai presus de orice o perversiune sexuală cu implicaţii psihopatologice. 

44. I. Moldovan, o.c.p. 94. 

45. Pr. Prof. loan G. Coman, Mânia şi fenomenologia ei în literatura patristică, rev. 
Studii Teologice nr. 7-10/1976, p. 547. Cuvântul lîuţtoq derivă din sanscritul „dhumas”, 
ceea ce corespunde latinescului „fumus” (fum). în asociere cu focul el reprezintă sufletul 
pasional, sediul vieţii şi al fenomenelor pătimaşe legate de acesta. De aici şi adjectivul 
„thymoeides”, care exprimă ideea de înflăcărare, sau ceea ce posedă înflăcărarea (Platon, 
Republica, traducere, interpretare, lămuriri preliminare şi note de Andrei Cornea, Bucureşti, 
1986 p. 452, n. 67). La Platon, thymosul este pasiunea generoasă. El l-a luat de la 
Pythagoras, unde avea înţelesul de suflu, cu sediul în inimă. (Mihai Nasta, Note la 
Pythagoras, o.c.p. 148, m. 96). „Thymos” este mânia care în pieptul oricui urcă precum 
fumul (lliada XVIII, 110). Fumul este „foc în piept”. El este „sângele" care în jurul inimii se 
încinge şi fierbe, când îi este sete de răzbunare... Thymosul are şi sensul de impetuozitate, 
înflăcărare, elan vital. El desemnează şi curajul, dar nu curajul rece, intelectualizat, ci cel 
care purcede din furie, din dorinţa de a ucide. Thymosul este atunci sinonim cu mânia 
(Felix Buffiere, o.c. trad. cit. p. 212—213). 

C APITOLUL 8 

TERAPEUTICA MALADIILOR NECUMPĂTĂRII 


înainte de a vedea în detaliu terapeutica maladiilor necumpătării la 
care ne-am referit, se cuvine să venim cu câteva precizări. 

După cum am văzut tratând despre legătura cumpătării cu cele trei 
virtuţi teologice, spiritualitatea creştină oferă o viziune îndreptată spre un 
orizont veşnic, corespunzător idealului desăvârşirii vieţii în Hristos prin 
Duhul Sfânt, care constă în împărtăşirea prin har a „dumnezeieştii firi” (II 
Petru 1, 4). Acesta este însă „terminus ad quem”, „vârful muntelui” la 
care trebuie să ajungem. E un ideal al perfecţiunii la care ajung numai 
oamenii foarte înduhivniciţi, adică „fii învierii”, care anticipează prin 
„apatheia”, încă de pe pământ viaţa îngerilor din cer (Luca 20, 34-36). 

în terapeutica maladiilor necumpătării vom începe cu viaţa în Hristos. 
Iar „Hristos locuieşte prin credinţă în sufletele noastre” (Efeseni 3, 17). Prin 
credinţă noi intrăm în comuniune cu Hristos, ne împărtăşim de duhul iubirii 
Lui, fiindcă adevărata credinţă este cea „lucrătoare în dragoste” (Galateni 
5, 6). Prin „credinţa în Hristos avem îndrăznire şi apropiere la Tatăl” 
(Efeseni 3, 12), şi „apropiindu-ne prin sângele lui Hristos” (Efeseni 1, 7; 
2, 13), din fii ai mâniei lui Dumnezeu înrobiţi de poftele trupului şi ale 
gândurilor (răutăţii) (Efeseni 2, 3), primim „înfierea în dragoste prin lisus 
Hristos” (Efeseni 1, 5), pentru ca să fim sfinţi şi fără prihană” (Efeseni 1, 4). 

Prin urmare, prin Hristos, având apropiere şi îndrăznire Ia Tatăl, 
prin faptul că El ni se descopere în Hristos prin Duhul Sfânt, reuşim să-l 
cunoaştem, în perspectiva unei comuniuni veşnice cu El: „Aceasta este 
viaţa veşnică: să te cunoască pe tine unicul Dumnezeu adevărat şi pe Cel 
pe care L-ai trimis, pe lisus Hristos” (loan 17, 3). 

De aici vedem că credinţa şi iubirea devin acte de cunoaştere şi de 
comuniune cu Dumnezeu prin har, şi conduc totdeauna prin smerenie şi 
pocăinţă, având în sine puterea de trezire a conştiinţei spre viaţa divină 
pierdută prin păcat. Iar revenirea la viaţa divină înseamnă o schimbare, 
o transformare spirituală prin înnoirea vieţii. Astfel, când lisus intră în 
casa vameşului Matei, acesta din om înrobit păcatului devine apostol. Când 
Apostolii recunosc în persoana învăţătorului pe Fiul Iui Dumnezeu, credinţa 

lor se transformă într-o mărturisire de credinţă rămasă peste veacuri 
pilduitoare. Când Maria Magdaiena se întâlneşte cu Fiul lui Dumnezeu 
sufletul ei se eliberează de păcatele care îl stăpâneau, şi apoi nimeni si 
nimic nu o mai putea îndepărta de Mântuitorul ei. Femeia samarineancă 
după ce descopere în „drumeţul” obosit de la fântâna lui lacob pe Mesia 
se vede copleşită de păcatul ei, şi va deveni o misionară convinsă. Când 
Zaheu recunoaşte în persoana lui lisus pe Fiul lui Dumnezeu, el se 
detaşează de patima înrobitoare a avuţiei, şi sufletul lui înnoit, va’deveni 
generos şi altruist. Mândria lui Saul din Tars se năruie în pulberea drumului 
când îl întâlneşte pe lisus cel înviat şi înălţat la Tatăl, şi din omul vechi va 
reînvia o făptură nouă, va reînvia Pavel, Apostolul Neamurilor. Mai departe, 
Augustin şi Maria Egipteanca din „celebri” desfrânaţi devin sfinţi. Si 
exemplele pot continua cu tot atâtea conştiinţe care trezindu-se din poftele 
nesăbuite de altă dată şi împărtăşindu-se de viaţa divină, au renunţat de 
bună voie la poftele şi plăcerile lor, fiindcă au descoperit în sufletele lor 
împărăţia lui Dumnezeu aureolată de veşnica ei putere (Luca 17,21). 

Din aceste câteva exemple am văzut, ca să zicem asa „terapia de 
şoc” a maladiilor necumpătării. Spiritualitatea creştină ne pune în fată o 
terapie mai lentă, care vindecă progresiv păcatul, şi tot progresiv duce la 
desăvârşirea vieţii în Dumnezeu. Şi această terapie începe şi se temeiuieşte 
pe comuniunea cu Dumnezeu prin credinţă, iubire şi har. Şi împărtăşindu- 
ne astfel de viaţa divină, ne detaşăm şi ne eliberăm cie „stricăciunea 
poftelor din lumea aceasta" (11 Petru 1, 4), nu „mai umblăm după veacul 
lumii acesteia, după domnul stăpânirii văzduhului, a duhului ce lucrează 
acum în fii neascultării” (Efeseni 2, 2). Iar detaşarea de ispita şi păcatul 
lumii atrage după sine şi eliberarea de propriile păcate, printr-o afirmare 
pozitivă, de înnoire a vieţii, „ca să nu mai umblaţi cum umblă păgânii 
ceilalţi în deşertăciunea minţii lor... care în nesimţire fiind s-au dedat 
necumpătării spre săvârşirea cu lăcomie a toată necurăţia... Dar voi să vă 
lepădaţi de vieţuirea dinainte, de omul cel vechi, care se strică după 
poftele înşelăciunii... şi să vă înnoiţi cu duhul minţii voastre, şi să vă 
îmbrăcaţi în omul cel nou, cel zidit după Dumnezeu întru dreptate si întru 
sfinţenia adevărului” (Efeseni 4, 17-25). 

Din această înnoire a minţii „rezultă schimbarea de mentalitate şi 
angajarea voinţei pentru schimbarea de comportament. 

Aşa că, terapia maladiilor necumpătării începe prin însănătoşirea firii. 
Şi aici distingem două faze. Sub aspect negativ, lupta cu păcatul, considerat 
o boală a firii, ce^ trebuie eradicată. Sub aspect pozitiv, însănătoşirea firii 
prin virtute, fiindcă aceasta asigură sănătatea firii omeneşti. 

Să le vedem pe rând: 

Sub aspect negativ, eliminarea păcatului din făptura omenească căzută 
în păcat şi ispitită în ea însăşi spre păcat, nu este uşoară. Pretinde un 
exerciţiu de voinţă constant; mai întâi lupta cu pornirile tenebroase ale 
firii trupeşti, care îşi cer „dreptul” de afirmare, dar pe care neţinându-le 

s ub control, atrag suferinţa morală, prin declinul prăbuşirii în patimi. Sfântul 
Apostol Pavel compară această luptă cu antrenamentele atletice, pentru 
obţinerea performanţelor... El declară în acest sens că „îmi chinuiesc trupul 
şi îl supun robiei”, pentru a obţine o cunună nestricăcioasă (1 Corinteni 9, 
25-27). Această luptă cu „boala păcatului” trebuie să fie fără ezitări. Ea 
este de multe ori dramatică, mergând chiar până la jertfă. „...încă nu v-aţi 
împotrivit până la sânge împotriva păcatului” (Evrei 12, 4), spune 
Apostolul. Aşa cum medicul pentru a curăţi natura umană de ceea ce la 
un moment dat nu-i este necesar şi folositor, întrebuinţează bisturiul şi 
deschide rana hemoragică, tot astfel şi înfrânarea, asemenea bisturiului, care 
deschide „hemoragia” dureroasă a renunţărilor, pentru a curăţi rănile 
păcatului. Dar acţiunea de stăvilire a dorinţelor păcătoase nu decompen¬ 
sează firea umană, fiindcă acestea nu sunt proprii, necesare şi folositoare 
naturii omeneşti. Oprirea pornirilor păcătoase este asemenea cu stagnarea 
unei boli. Dar pentru a ajunge la vindecare, firea nu se poate ajuta singură. 
E nevoie de harul salvator, care asemenea unui antibiotic distruge microbul 
sau virusul cauzator al maladiei spiritului, care netratată îi aduce moartea, 
în acelaşi timp harul divin alungă din viaţa duhovnicească întunericul pe 
care păcatul l-a infuzat în suflet, şi aduce lumina vieţii lui Hristos, care 
însănătoşind natura umană, îi deschide perspectivele bunei funcţionalităţi 
spre desăvârşirea vieţii. Aşa cum prin apariţia luminii dispare întunericul, 
tot astfel terapia de înlăturare a bolii păcatului, se va compensa cu viaţa 
cea nouă de sfinţenie, după spusele Apostolului: „Şi izbăvindu-vă de păcat, 
v-aţi făcut robi sfinţeniei" (Romani 6, 18). Altfel spus, omul cel nou în 
Hristos „va umbla cuviincios, nu în ospeţe şi în beţii, nu în desfrânări şi 
în fapte de ruşine, nu în ceartă şi în invidie, ci îmbrăcându-vă în Domnul 
lisus, şi grija de trup să nu o prefaceţi în pofte” (Romani 13, 13-14). 

Dar viaţa lui Hristos de care se împărtăşeşte sub aspect pozitiv 
credinciosul în lupta cu păcatul nu este o lumină palidă, care abia pâlpâie 
sau fumegă. E o lumină puternică, pe măsură să lumineze calea spre 
fortificarea naturii până la desăvârşirea ei, „până vom ajunge la starea de 
bărbat desăvârşit, la măsura vârstei deplinătăţii lui Hristos, ca să nu mai 
fim prunci clătinaţi de valuri şi purtaţi de orice vânt de învăţătură încoace 
şi încolo prin viclenia oamenilor... ci în iubire trăind după adevăr, în toate 
să creştem întru El...” (Efeseni 4, 14-15). 

în felul acesta putem spune că lupta împotriva păcatului se 
interpătrunde cu creşterea în virtute. Nu sunt fraze distincte cu stavilă între 
ele. Omul cel nou se naşte din ruina celui vechi. Din moartea omului 
v echi, înviază omul nou, aşa cum Trupul Mântuitorului a înviat din 
mormântul stricăciunii, Ia slava cea fără stricăciune a lui Dumnezeu. Nu 
suferinţa şi nici moartea au fost dominante, ci mai de grabă le putem 
socoti un laborator al schimbării, al transformării spre viaţa desăvârşită, plină 
de lumină şi biruinţă. 

Dat Fiind faptul că terapeutica maladiilor necumpătării reprezintă un 
act de spiritualitate creştină, care are un caracter sinergie, de conlucrare a 
firii omeneşti cu harul divin, se cuvine să vedem cum se prezintă natura 
omenească în care se formează maladiile necumpătării, şi asupra cărei părţi 
trebuie să acţionăm pentru terapia lor. 

Am văzut deja că stoicii, referindu-se la ceea ce ei numeau „pathe” 
(sau „afecte”), le considerau boli ale sufletului, iar eliberarea de ele, adică 
„apatheia”, constituia tocmai însănătoşirea firii. Ei vorbeau de patru afecte 
mari din care decurgeau şi celelalte... în orice caz, afectele au o referire 
biologică, precum: foamea, setea, somnul etc. Dar ele pot fi însuşiri 
sufleteşti, ca: teama, întristarea, mânia, bucuria etc. Spre deosebire de 
stoici, Părinţii Bisericii nu le consideră boli ale sufletului, ci posibile tentaţii 
ce pot degenera în maladii spirituale, precum pot fi şi convertite, schimbate 
sau transformate în virtuţi, care să definească sănătatea spiritului şi a firii, 
încât apatheia creştină înseamnă tocmai această eliberare de pathe, prin 
convertirea lor în virtuţile corespunzătoare firii. 

Dar pentru a nu rămâne numai la afirmaţii, se cuvine să vedem mai 
în detaliu învăţătura Sfinţilor Părinţi despre aceste patimi, şi modul de 
abordare a lor în terapeutica maladiilor necumpătării. 

Plecând de la ideea că Dumnezeu este impasibil, iar omul a fost 
creat după chipul Lui, Sfinţii Părinţi arătau că natura lui trebuie de 
asemenea să fie lipsită de pasiuni (sau afecte). „Pasiunile nu au fost create 
la început cu natura, ca şi cum ar face parte din definiţia ei”, spune Sfântul 
Maxim Mărturisitorul 1 . Pasiunile nefiind proprii firii, virtutea este naturală 
în suflet, fiindcă prin ea imităm pe Dumnezeu. Aşadar mai întâi a existat 
în suflet sănătatea, dată de virtute, şi în ai doilea rând, pe plan secundar 
au apărut pasiunile, care au determinat viciile (mida) şi astfel a apărut 
boala spiritului. Sfântul Ioan Scărarul arată că „răul sau patima nu se găsesc 
în mod firesc în natura omului, căci Dumnezeu nu este autorul patimilor. 
Există în inima noastră multe virtuţi sădite de El, dintre care iată câteva: 
milostenia, fiindcă şi păgânii sunt compătimitori; iubirea, pentru că şi fiinţele 
fără raţiune deseori plâng când sunt despărţite unele de altele; credinţa, 
pentru că toţi o avem în noi înşine, fără să avem nevoie să o împrumutăm 
unii de la alţii...” 2 . Patimile apar în firea noastră odată cu păcatul 
strămoşesc, odată cu căderea. Dar ele pot fi stăvilite, şi chiar înlăturate. 
Sfântul Macarie Egipteanul arată că „în urma neascultării primului om, a 
intrat în noi ceva străin de firea noastră, şi anume a intrat răutatea 
patimilor, care prin multe exerciţii şi obişnuiţi ne-a devenit a doua fire. 
Se cuvine, deci ca iarăşi să o îndepărtăm, cu ajutorul darului Duhului, acel 
element străin de firea noastră şi să fim aduşi la curăţia cea dintâi..." 3 - 
Părinţii arată că patimile au fost introduse şi au pătruns în partea iraţională 
a sufletului. Omul nu poate fi învinuit pentru că le posedă în firea sa. De 
aceea spunem că sunt conforme firii, incluse firii. Luând firea omeneasca 
cu toate slăbiciunile ei afară de păcat, Mântuitorul le-a primit şi pe acestea. 

Rezultă clar că nu le putem socoti păcate, şi atunci spunem că sunt 
ireproşabile. Dar cei ce rămân exclusiv dependenţi de ele, pierzând 
specificul raţional uman, care îl ridică pe om la E)umnezeu, şi astfel 
gândirea rămâne dominată de iraţionalul lor. Cauza şi efectul lor sunt 
determinate de folosirea greşită a liberului arbitru, care derutează voinţa şi 
conştiinţa. Altfel spus, prin căderea în păcat, libertatea Iui a fost atrasă de 
„pofta ochilor, pofta trupului şi trufia vieţii” (I Ioan 2, 15—16) şi astfel lumea 
(Kocgxoţ) căzută şi ea, i-a imprimat firii omului pasiunile şi viciile, ca unele 
„Ttccpa epumţ”, l-au ademenit, făcându-l să se înece în propria-i libertate. 
S-a produs deci o deviaţie voluntară, spune Sfântul Ioan Damaschin, de la 
„conform naturii , „la împotriva naturii” 4 . Afectând partea pasională a 
sufletului (xo TiaâriTiKOQ ţiepoţ) adică epithymia şi thymos, devin 7tathţxiKod. 
5uva(M<; (puteri pasionale), atrăgând spre viciu şi facultăţile bune ale 
spiritului. Datorită acestui fapt, Părinţii le numesc nebune, fiindcă ne produce 
în suflet un fel de beţie, prin întunecarea raţiunii, făcând spiritul rătăcitor 
în căile sale naturale şi normale. De aceea ele devin adevărate boli ale 
sufletului (voaoi xr |5 \)A)^riţ), cum le spune Clement, după stoici, încât ceea 
ce este sănătatea şi boala trupului, aşa sunt virtutea şi viciul pentru suflet. 
Sfântul Ioan Casian, Evagrie, Sfântul Grigorie de Nissa, Macarie Monahul 
arată că patimile asemenea bolilor se atrag una după alta şi cuprind 
întreaga viaţă spirituală, precum bolile pătrund întreg trupul 5 . 

De aici vedem că în interpretarea patimilor influenţa sroică asupra 
gândirii patristice are precădere faţă de tradiţia iudaică. 

în terapeutica bolilor spirituale, care vizează în fond aspectul pasional 
în diversele lui manifestări şi situaţii se impune să cunoaştem mecanismul 
şi modul de manifestare a pasiunilor, precum şi purificarea minţii şi întărirea 
voinţei pe măsură să poată orienta şi educa sufletul spre idealul a ceea 
ce Socrate numea: „i3£pa7t£iaxTjţ\|n)%f|<;”. 

în primul aspect, privind cunoaşterea afectelor şi a modului lor de 
manifestare, să urmărim cuvintele Sfântului Maxim Mărturisitorul. El arată 
că „afectele nu au fost create la început împreună cu firea oamenilor, căci 
altfel ar intra în definiţia firii. Spun, învăţând de la marele Grigorie al Nissei 
că ele odrăslesc în fire, după ce au pătruns în partea cea mai puţin 
raţională a ei, din pricina căderii din starea de desăvârşire. Prin ele, în loc 
de chipul dumnezeiesc şi fericit, îndată după călcarea poruncii s-a făcut în 
om străvezie şi vădită asemănarea cu dobitoacele cele necuvântătoare. Căci 
trebuia, după ce s-a acoperit demnitatea raţiunii, ca firea oamenilor să fie 
chinuită pe dreptate de trăsăturile iraţionalităţii (dobitociei) la care a fost 
atrasă prin voia ei, Dumnezeu rânduind, prea înţelept, ca omul, în felul 
acesta, să vie la conştiinţa măreţiei sale de fiinţă raţională. Cu toate 
acestea şi afectele devin bune în cei ce se străduiesc, şi anume atunci 
când, desfăcându-le cu înţelepciune de lucrurile trupeşti, le folosesc spre 
câştigarea bunurilor cereşti. De pildă, pofta o pot preface în mişcarea 
unui dor spiritual după cele dumnezeieşti; plăcerea în bucuria curată 

pentru conlucrarea de bună voie a minţii cu darurile dumnezeieşti; frica 
în grija de a ocoli osânda viitoare de pe urma păcatelor, iar întristarea, 
în pocăinţa care aduce îndreptarea pe urma păcatului din timpul de 
aici. Şi scurt vorbind, asemenea medicilor înţelepţi, care vindecă prin trupul 
veninos al viperei o muşcătură înveninată sau care se va învenina, să ne 
folosim şi noi de aceste afecte spre înlăturarea răutăţii celei de faţă sau a 
celei ce va să fie şi spre dobândirea şi păzirea virtuţii şi a conştiinţei. 
Precum am spus deci, acestea devin bune prin întrebuinţare în cei ce îşi 
robesc orice cuget spre ascultarea lui Hristos 

La rândul ei, ştiinţa confirmă puterea de echilibrare, de armonizare a 
firii, prin dominarea spiritului asupra manifestărilor ei endothime. 

Un cercetător arată că prin voinţă, ca putere a sufletului, călăuzită 
de raţiune se ajunge la stăpânirea de sine, care transformă reflexele simple 
în trăsături de caracter: „A te putea stăpâni este o dovadă de maturitate 
a sistemului nervos, un exemplu de model cum activitatea perfecţionată a 
scoarţei cerebrale poate domina funcţiile elementare ale centrilor inferiori. 
Funcţia de frânare sau de inhibiţie a reflexelor simple... va atinge un grad 
înalt, ea transformându-se într-o adevărată trăsătură de caracter, într-o 
capacitate de stăpânire, care constă în a-şi putea înfrâna unele reflexe, de 
a le domina cu raţiunea 7 . 

Vom urmări în continuare în concret terapeutica maladiilor necumpătării: 


1. TERAPEUTICA LĂCOMIEI PÂNTECULUI 


Am văzut că lăcomia este unul dintre cele mai grele păcate trupeşti, 
care atrage după sine şi pe celelalte, şi care uşor devenind scop al vieţii, 
constituie o barieră între Dumnezeu şi om, ducând la idolatrizarea 
pântecului (Filipeni 3, 19), la transformarea grijii de trup care este ceva 
normal şi natural, în poftă care degenerează în tot felul de destrăbălări, 
ducând la ruina şi declinul fiinţei umane (Romani 13, 13-14). 

Constituind o maladie spirituală, ca rezultat al poftei înrobitoare, care 
degradează fiinţa umană, pentru normalizarea ei se cer anumite intervenţii 
terapeutice. 

Am văzut că Mântuitorul a îndemnat la cumpătare, la evitarea 
exceselor la mâncare şi băutură. Dar mai mult decât atât, El ne lasă ca o 
formulă de aur orientarea că „nu numai cu pâine va trăi omul, ci cu tot 
cuvântul lui Dumnezeu” (Matei 4, 4). 

Fără a anula necesitatea „pâinii”, adică a hranei ca mijloc de existenţă, 
Domnul atrage atenţia ca aceasta nu trebuie să devină o exclusivitate în 
utilizarea ei, ci să fie corelată cu viaţa şi sfinţenia lui Dumnezeu. în acest 
caz lăcomia nu mai este bariera de granit dintre om şi Dumnezeu, nu-l 


mai izolează pe om de Dumnezeu într-o înrobire despotică. Urmărind 
această terapeutică divină, Sfântul Apostol Pavel putea să proclame: „ori 
de mâncaţi, ori de beţi... toate spre slava lui Dumnezeu să le faceţi” (I 
Corinteni 10, 31). într-o astfel de situaţie, mâncarea şi băutura nu mai 
reprezintă o tiranică ispitire pasională, ducând la excese, nesaţietate şi 
destrăbălări, ci devine o euharistie adusă lui Dumnezeu prin sfinţirea creaţiei 
binecuvântate, care din obiect al poftei, se transformă în darul lui 
Dumnezeu: „...Pentru că toată făptura lui Dumnezeu este bună şi nimic 
nu este de lepădat, dacă se ia cu mulţumire, (pexa E\)xapi.(xria<;) căci se 
sfinţeşte (dyiâ^exai) prin cuvântul lui Dumnezeu şi rugăciune (Timotei 4, 
4—5). Apostolul cere în continuare ucenicului său ca să facă din aceasta o 
regulă de vieţuire creştinească, prin eliberarea firii de dominaţia oarbă a 
poftelor: „De vei învăţa aceasta pe fraţi, vei fi bun slujitor a lui Hristos, 
hrănit cu cuvintele credinţei şi bunei învăţături, căreia ai urmat” (I Timotei 
4, 6). Această terapeutică a euharistiei şi sfinţeniei în combaterea păcatului, 
lăcomiei, va deveni normativă în Biserică şi în viaţa credincioşilor prin 
moderaţie, justa măsură, prin mărturia conştiinţei şi prin discernământ, sau 
dreapta socoteală. Lăcomia dintr-un act patologic, contra naturii, va suferi 
o terapie manifestată prin schimbarea de atitudine care permite omului să 
dea primul loc dorinţei lui Dumnezeu, atenţiei către Dumnezeu şi a con¬ 
sidera că Dumnezeu este pentru el singurul sfârşit adevărat al existenţei sale. 

în concret, gastrimargia are ca impuls vital elementul subiectiv 
determinat de epithymia. Acesta iese în evidenţă ca o cerinţă a simţurilor, 
având ca prim factor gustul. Se chiar spune că „de gustibus non disputandum 
est”. în acelaşi timp gustul poate avea şi o determinare orexică, spunându-se 
că „fames est optimus coquus”. Gustul hranei şi al băuturii poate fi stimulat 
şi de celelalte simţuri: olfatic, vizual, chiar tactil şi auricular. Mesele, de 
pildă, sunt mai savurate atunci când sunt servite în tihnă, în ambianţă 
festivă şi prietenească, mai ales cu muzică... Apoi, bucatele sunt mai atră¬ 
gătoare atunci când sunt aşezate într-o anume estetică... Iar pentru ca gastri¬ 
margia să fie cât mai mult stimulată, reţelele culinare se întrec unele pe altele, 
însoţite de excitanta aromă a băuturilor îmbietoare la nesaţiu şi „înveselire”. 

Pentru ca gastrimargia să nu devină un „idol” (Filipeni 3, 19), iar 
gustul determinat de epithymia un scop în sine al vieţii; pentru a nu „trăi 
ca să mănânci sau să bei, sofrosyne (chibzuinţă, dreapta socoteală) ne 
scoate din subiectivismul poftei, determinând o viziune obiectivă asupra 
hranei şi băuturii. De fapt şi hypocraticii spuneau că nu orice hrană cu 
gust atrăgător are şi finalitate bună. Gustul este trecător, dar efectele sunt 
persistente!... De aceea, multe ierburi cu gust amar pot fi leacuri de mare 
preţ! Astfel, hrana văzută obiectiv este bună prin valoarea ei nutritivă, prin 
calitatea ei aducătoare de sănătate şi energie, iar băutura prin efectul său 
eupeptic... 

Din această viziune obiectivă a hranei şi băuturii începe terapia 
gastrimargiei, concretizată în stăpânirea de sine, ca eliberare a spiritului 

de sub tirania obsedantă şi oarbă a poftelor, şi ridicarea sufletului spre 
lumina aducătoare de viaţă spirituală. 

De aici vedem că lăcomia constă într-o anumită atitudine faţă de 
alimente şi într-o anumită manieră de a considera hrănirea (nutriţia). Ea 
rezidă esenţial într-o căutare a plăcerii legată de cantitatea sau (şi) calitatea 
alimentelor, fapt care duce pe om la hrănirea excesivă, nesăţioasă 8 . 

De aceea Părinţii Bisericii au găsit terapia atât sub aspectul calitativ, 
cât şi cantitativ ai alimentelor. 

Dacă lăcomia reprezintă o pervertire a funcţiei nutritive a orga¬ 
nismului, calitatea alimentelor avută în vedere cu moderaţie în scopul 
menţinerii şi restabilirii sănătăţii, evitând orice nesaţietate pentru satisfacerea 
plăcerii, rămâne un aspect pozitiv al cumpătării. Dreapta socoteală caută 
utilul, adică necesarul şi măsura, şi nu plăcerea pasională, plăcerea 
nesăţioasă a gustului, care tulbură funcţiile trupului prin abundenţă şi exces, 
privându-l de calmul şi liniştea funcţiei sale digestive. Nu e vorba aici 
despre plăcerea în sine, ci de tulburătoarea căutare a plăcerii şi ataşarea 
de ea, ceea ce duce la patimă. Sfântul Casian arată clar că plăcerea pe 
care o găsim în mâncare nu este un rău esenţial. Dacă nu este însoţită de 
nemoderaţie sau de alt viciu, nu se poate spune că ar fi rea plăcerea 9 . 
Moderaţia consistă deci strict vorbind mai de grabă în a se abţine de la 
plăcere, în a nu o căuta şi a nu se ataşa ei, şi în mod fundamental a nu-i 
acorda nici o atenţie. în acest sens Ava Pimen sfătuieşte: „mănâncă fără a 
mânca, bea fără a bea” 10 . 

In ai doilea rând, privind cantitatea hranei, trebuie să reţinem că 
încă în prima comunitate creştină, „...în toate zilele... primeau hrană cu 
bucurie... după cum avea fiecare nevoie” (Fapte 2, 45-46), şi nimeni nu 
era lipsit între ei, ...căci se da fiecăruia după cum cineva avea trebuinţă 
(nevoie) (Fapte 4, 34-35). După cum vedem criteriul a devenit trebuinţa, 
sau necesarul fiecăruia. Nu se pune problema - a se abţine de la hrană, 
ci a lua fără patimă din ea. Nu este vorba nici a urî hrana, ci doar dorinţele 
pasionale care sunt în legătură cu ea". 

Sfântul loan Casian arată că „de alimente numai atât să ne slujim 
cât să trăim, nu să ne facem robii pornirilor poftei. Primirea hranei cu 
măsură şi socoteală dă trupului sănătate, nu îi ia sfinţenia. Regula 
înfrânării şi canonul lăsat de Părinţi acesta este: cei ce se împărtăşeşte 
de vreo hrană să se depărteze de la ea până mai are încă poftă si să 
nu aştepte să se sature” 12 . 

Grigorie Sinaitul (+1346) sintetizând dreapta socoteală a Părinţilor, 
stabileşte trei criterii orientative în terapia lăcomiei pântecului. „Părinţii au 
spus că sunt multe deosebiri între trupuri în privinţa hranei. Unul are 
trebuinţă de puţină, altul de multă hrană, pentru ţinerea puterii sale fireşti, 
fiecare îndestulându-se după puterea şi deprinderea lui. Dar cel ce se 
linişteşte trebuie să fie totdeauna în lipsire, nesăturându-se. Căci 
îngreunându-se stomacul şi tulburându-se prin aceasta mintea, nu mai 


poate zice rugăciunea cu tărie şi curăţie. Ci biruită de somn, din pricina 
aburului multor mâncări, doreşte să doarmă degrabă, din care pricină îi 
vin în minte în vremea somnului nenumărate năluciri...” (S-a chiar format 
în acest sens şi dictonul: „Plenus venter non studet libenter”). „Trei hotare 
are mâncarea, spune mai departe Grigorie Sinaitul: înfrânarea, îndestularea 
şi săturarea. înfrânarea stă în a se scula cineva flămând de la masă. 
îndestularea, în a mânca atât cât să nu rămână flămând, dar nici să nu 
se îngreuneze. Săturarea stă în a se îngreuna puţin, iar dacă mai mănâncă 
cineva după ce s-a săturat a deschis poarta lăcomiei pântecului, prin care 
intră desfrâul”. Şi de aici îndemnul dreptei socoteli: „Tu, ştiind acesta cu 
de-amănuntul, alege ce este mai bun după puterea ta, netrecând hotarele 
(adică: măsura)” 13 . 

De fapt şi medicina combate supra-saturaţia (îmbuibarea sau nesaţiul) 
într-un anume timp al zilei, indicând pentru buna desfăşurare digestivă, să 
se mănânce puţin şi des. Se indică apoi ca hrana de dimineaţă să fie mai 
consistentă pentru susţinerea cu energie a activităţii ce urmează să se 
desfăşoare în timpul zilei. La prânz, masa principală va fi completă, cu 
saţietate; iar seara, cu câteva ore înainte de culcare, se recomandă o masă 
cât mai frugală, pentru ca organismul să nu fie îngreunat în timpul 
somnului. S-a chiar formulat o zicală, care spune: „masa de dimineaţă 
serveşte-o singur, cea de la prânz împarte-o cu prietenii, iar cina 
îmbelşugată dă-o la duşmani”. Iar pentru ca digestia să se desfăşoare în 
condiţii fiziologice optime, natura impune ca masa să fie servită în linişte, 
nu în grabă şi nici în tensiune nervoasă. Şi aceasta pentru că funcţia 
mecanică, fizică şi chimică a digestiei trebuie să fie într-o cât mai 
desăvârşită armonie şi corespondenţă cu reglarea ei reflexă şi umorală. 
Ţinând astfel regula cumpătării, se asigură sănătatea organismului şi 
longevitatea vieţii. 

La acestea putem adăuga că nu nejustificat s-a formulat dictonul: 
„Plenus venter, non studet libenter.” Această realitate resimţită de organism 
are o explicaţie ştiinţifică legată de fiziologia sistemului nervos raportată la 
funcţia digestivă. Şi anume, când fibra musculară gastrică este angajată în 
digestie, consumul de oxigen cerut de ea decompensează oxigenarea 
creierului, determinând starea de inhibiţie nervoasă, tradusă prin somno¬ 
lenţă. De aici apare necesitatea siestei, mai mult decât dorinţa studiului... 
Şi tot pentru combaterea stării de somnolenţă s-a creat şi obiceiul încheierii 
meselor nu numai cu beuturi eupeptice, ci şi cu cafea, care stimulând 
sistemul nervos, aduce echilibrul prin înlăturarea stării de inhibiţie la care 
ne refeream. 

Din înţelepciunea practică a Părinţilor reţinem că în terapia lăcomiei 
trebuie să se aplice moderaţia şi discernământul sau dreapta socoteală în 
echilibrarea naturii însăşi. Astfel, Sfântul Hypatios învaţă: „noi poruncim ca 
astfel să conducem trupul, încât el să nu fie îngreunat de alimente, 
determinând ca sufletul să se întunece în păcate. Iar pe de altă parte avem 

grijă ca el să nu slăbească şi să decadă, împiedicând sufletul să se dedice 

lucrurilor spirituale. Căci, sufletul trebuie într-adevăr să constrângă corpul, 
dar când el slăbeşte, trebuie să-i cedeze puţin, iar când îşi recapătă 
energia, să strângă din nou hăţurile” 14 . Părinţii insistă asupra proporţiei 
necesarului vieţii trupeşti pentru a asigura buna desfăşurare a vieţii 
duhovniceşti, când e vorba de aplicarea moderaţiei ca terapie a lăcomiei. 
Dacă cineva — spune Dorotei de Gaza - îşi fixează o anume raţie zilnică şi 
când rernarcă că aceasta îl îngreunează, o micşorează mereu. Dacă 
dimpotrivă această raţie departe de a-l îngreuna, nu-i susţine trupul, ea 
trebuie uşor mărită, adăugându-i un mic supliment. în felul acesta el 
echivalează corect nevoile sale şi se conformează apoi la ceea ce a fost 
fixat, nu pentru plăcere, ci în scopul de a-şi menţine forţa trupului 15 . Sfântul 
Vasile cel Mare insistă asupra măsurii ca manifestare a cumpătării în terapia 
gastrimargiei, arătând că „cea mai bună hotărâre şi cel mai bun mod de 
cumpătare să fie acesta: să nu avem ca scop nici plăcerea, nici oboseala 
trupului, ci să evităm lipsa de măsură în amândouă direcţiile, aşa încât 
trupulnostru, nici din prea buna stare să nu se agite, nici din slăbiciune să 
nu-şi poată îndeplini poruncile. Pentru că sufletul este vătămat deopotrivă 
din ambele extreme, adică şi atunci când trupul este nestăpânită şi sare 
spre plăceri deplasate sub motivul bunei stări fizice, şi atunci când, obosită 
şi slăbită şi fără vlagă, este continuu ţinută de suferinţe. Căci cu această 
stare a trupului, sufletul nu este sârguitor să privească spre cel înalte în 
mod liber, ci este preocupat de senzaţia durerii şi se înclină doborât de 
suferinţa tru^pului. Aşadar, folosirea lucrurilor să fie după nevoia pe care 
o avem... Sfântul loan Casian ne prezintă o experienţă duhovnicească 
a terapiei lăcomiei, în care măsura şi discernământul se impune cu şi mai 
multă stringenţă. „Am cunoscut - spune el - pe unii care n-au fost biruiţi 
de îmbuibarea pântecului, dar au fost doborâţi de postirea cea peste 
măsură şi s-au rostogolit spre aceeaşi patimă a îmbuibării pântecului, din 
slăbirea ce le-a venit de pe urma postirii fără măsură. îmi aduc aminte că 
şi eu am pătimit una ca aceasta. Aşa de mult mă înfrânam, încât uitam 
de trebuinţa hranei până şi două şi trei zile şi nicidecum n-aş fi dorit hrană 
de nu m-ar fi îndemnat alţii să mănânc... Mai greu m-am primejduit — 
conchide sfântul — din pricina nemâncării, decât din pricina îmbuibării 
pântecului” 16 . 

Sfântul Maxim Mărturisitorul axează terapia lăcomiei cu precădere pe 
w ( minţii, ca temei al virtuţii, al cunoaşterii lui Dumnezeu şi 

al nepăţimirii: „Dă trupului tău după putere şi toată ’ nevoinţa ta întoarce-o 
spre minte. Căci cel ce lucrează trupeşte, uneori este biruit de lăcomia 
pântecului, de somnul mult, de împrăştiere şi de vorbărie, şi prin acestea 
îşi întunecă mintea. Iar alteori îşi tulbură înţelegerea prin postul prelungit, 
prin privegheri şi prin osteneli peste măsură. Dar cel ce are grijă de minte, 
contemplă, se roagă, cunoaşte pe Dumnezeu şi poate dobândi toată 
virtutea" . 


Sfântul loan Scărarul merge mai în adâncuri, arătând că prin roadele 
Mângâietorului, a Duhului Sfânt, printre care şi înfrânarea, lăcomia pasională 
va fi stăvilită 18 . Aceasta este terapia prin harul divin care restabileşte firea 
spre împlinire şi desăvârşire, eliberând-o din patimi. 

La toate acestea se cuvine să adăugăm ca mijloc terapeutic eficient 
al maladiei necumpătării la mâncare şi beutură, modelul primar de hrană 
indicat de Dumnezeu omului, înaintea căderii în păcat. Necunoscându-se 
atunci nici beutul vinului, nici carnea animalelor, hrana omului era mult 

mai simplă, după cum glăsuieşte Scruptura: .Şi apoi a zis Dumnezeu: 

iată vă dau toată iarba ce face sămânţă de pe toată faţa pământului şi tot 
pomul ce are rod cu sămânţa în el. Acestea vor fi hrana voastră” (Facerea 
1, 29). Aceste ultime cuvinte sunt ca o pecete asupra nutriţiei corpului 
omenesc. E vorba de o exprimare categorică, ca o luare aminte, nelăsând 
nici un dubiu şi nici o altă alternativă. E ca şi cum, după ce ai fabricat o 
maşină, vii cu precizarea: „acesta este combustibilul tău...” Numai cu acesta 
funcţionalitatea va fi optimă. Altfel spus, vei putea folosi, dacă vrei, şi alte 
forme de combustibil, dar acestea vor crea dificultăţi în utilizarea maşinii... 

Pătrunzând în tainele si miracolul vieţii, stiinta modernă oferă o 

w ’ *99 

adevărată pledoarie pentru modul primar de hrană, cel paradisiac. 

Considerăm că este interesant şi nu lipsit de importanţă să redăm 
demonstraţia şi recomandarea ştiinţei în acest sens. Pornind de la afirmaţia 
unanim recunoscută că viaţa poate fi considerată un anumit mod de 
chimizare a unuia dintre cele mai răspândite elemente din natură - 
carbonul, plantelor verzi le revine această sarcină prin miraculosul fenomen 
al fotosintezei. Această sinteză a luminii solare este făcută de plantă prin 
miraculoşii pigmenţi dorofilieni, ca substanţe organice puse de Creator în 
structura plantei. Aceştia luând din mediul înconjurător dioxidul de carbon 
şi apa, în prezenţa temperaturii pozitive şi a luminii solare se produce 
fotosinteza, ca un adevărat miracol prin care carbonul anorganic se transformă 
în carbon organic. Şi astfel, ca prin minune apare viaţa. Procesul de 
chimizare a carbonului mineral în carbon organic este strâns corelat cu alte 
circa 60-62 elemente chimice (din cele 110 cunoscute în univers). Dintre 
acestea menţionăm: oxigenul, hidrogenul, azotul, sulful, fosforul; precum 
şi alte elemente aflate într-un procentaj mai mic, dar indispensabile 
organizării şi desfăşurării vieţii pe pământ, cum ar fi: magneziu!, cuprul, 
fierul, cobaltul, clorul,oidul, potasiul etc. Aceste elemente sunt luate de 
plantă din pământ, sau din mediul înconjurător. Ele îndeplinesc rolul de 
biocatalizatori, care ajută la formarea reacţiilor chimice ale fotosintezei. 
Dintre acestea, magneziul, de pildă, este un adevărat stimulent al 
fotosintezei prin captarea energiei solare. După cum arătam, pigmenţii 
dorofilieni transformă carbonul mineral în carbon organic, pe care unindu-l 
cu oxigenul şi hidrogenul, formează cea mai simplă formă de substanţă 
organică: glucoza. Deşi incorporează doar trei elemente chimice: carbon 
organic, oxigen şi hidrogen, printr-un proces miraculos, glucoza reuşeşte 

să preia din lumina şi căldura solară o mare cantitate de energie chimică, 
care rămâne potenţială. Dar odată intrată în organismul uman, în urma 
arderilor celulare, energia potenţială aflată în glucoză, se transformă în 
energie actuală, adică în energie vitală. 

Mai departe, mergând pe urmele Creatorului, observăm că prin 
fotosinteză se produce încă un fenomen esenţial. Şi anume, plantele 
fotosintetizate, pornind de ia glucoza existentă, reuşesc cu forţe proprii 
numai de ele ştiute să diversifice, să transforme substanţele organice din 
ele în celelalte două grupe de substanţe organice proprii materiei vii, şi 
anume în proteine şi lipide, cărora li se asociază şi acizii nucleici. 

De aici vedem că prezenţa glucozei ca produs primar de sinteză or¬ 
ganică motivează de la bun început de ce alimentele de origine vegetală 
primează într-o alimentaţie raţională, asigurând valoarea nutritivă a tuturor 
categoriilor de alimente. Astfel, bazele biochimice ale alimentaţiei raţionale 
evidenţiază ca factori nutritivi: proteinele, lipidele, glucidele, vitaminele, 
sărurile minerale şi apa. Pe lângă funcţiile de bază ale acestor principii 
alimentare, considerăm că rolul energetic primează mai ales când aceşti 
factori sunt în exclusivitate de origine vegetală. Valoarea energetică a 
principiilor alimentari de origine vegetală se motivează mai ales prin faptul 
că din arderile biologice a produşilor de origine glucidă rezultă energie 
vitală şi cantităţi neglijabile de apă şi dioxid de carbon, faţă de care 
organismul se comportă normal, fără a face apel la eforturi 
suplimentare pentru neutralizarea lor. 

Acest model paradisiac de hrănire asigură sănătatea trupească şi 
sufletească, precum şi longevitatea vieţii. El este în acelaşi timp modelul 
raţional ce frânează poftele necontrolate ale naturii umane, ca dorinţe 
determinate de păcat. El este reprezentantul unui anume fel de trai, adică 
a dietei, iar dieta este „nomos sophrosynes” (legea cumpătării). 


2 . TERPAUTICA LĂCOMIEI DUPĂ AVUŢIE 


Omul este fiinţa care nu priveşte numai în prezent, ci şi în trecut şi 
în viitor. Privind în viitor el nu poate prevedea toate situaţiile pe care le 
va întâmpina şi cărora va trebui să le facă faţă. Neprevăzutul îl determină 
la reflexii şi „planuri de viitor”, iar „timor ignoti” îl determină spre precauţii 
şi grijă. Privind în viitor, în mod instinctiv omul este preocupat de banaia 
grijă a „zilei de mâine”, pe care caută să şi-o asigure. Toate acestea sunt 
realităţi care aparţin în mod natural vieţii în desfăşurarea ei. Dar toate 
acestea pot fi amplificate. Şi orice amplificare nefondată reprezintă un 


exces. Aşa se întâmplă şi cu ceea ce îndeobşte este cunoscut ca „grija 
zilei de mâine”. E normal să te gândeşti la ea, să-ţi asiguri necesarul, dar 
să nu-l amplifici spre excese care îţi tulbură şi îţi agită viaţa prin grijile 
persistente, prin anxietate şi angoisse, după surplus, după prisosinţă. Acesta 
este excesul grijilor care îl înrobeşte pe om, târându-l în patima lăcomiei 
de a acumula cât mai multe bunuri materiale. Şi în mod paradoxal, cu cât 
ai mai multe, cu atât grija devine morbidă, fiindcă atunci te simţi mai sărac 
şi mai avid în agoniseală excesivă şi abuzivă. De fapt aceasta este trăsătura 
esenţială a lăcomiei după bunurile materiale, că cu cât ai mai multe bunuri 
acumulate, cu atât eşti mai neliniştit, mai „angoissat” după agoniseală şi 
câştig... Niciodată-nu eşti mulţumit... Acesta este abuzul, excesul, 
paradoxul, tirania patimei. Care este terapia? Care este ieşirea din ea, sau 
remediul? 

Aşa cum atunci când apare lumina, întunericul dispare, tot astfel 
întunericimea păcatului va fi înlocuită de strălucirea virtuţii. 

Iar în cazul nostru virtuţile care vindecă maladia lăcomiei după 
acumularea de bunuri materiale sunt două: &KTTţpocr6vr| ca virtute a 
detaşării de bunurile materiale, adică sărăcia, care se opune acumulării 
peste măsură. Cea de a doua virtute este eA,A.eTm.o<xuvr|, virtutea 
milosteniei, a carităţii, a dărniciei 19 . 

a) VIRTUTEA DETAŞĂRII (ACTEMOSYNE) 

Această virtute porneşte de la faptul că atât viaţa cât şi bunurile 

vieţii, sunt trecătoare, nu sunt veşnice: .Şi cei ce plâng (să se comporte) 

ca şi cum nu ar plânge şi cei ce se bucură, ca şi cum nu s-ar bucura, şi 
cei ce cumpără, ca şi cum n-ar stăpâni, şi cei ce se folosesc de lumea 
aceasta, ca şi cum nu s-ar folosi deplin; căci chipul lumii acesteia trece ” 
(I Corinteni 7, 30-31). Părinţii Bisericii arată că oamenii nu sunt posesori 
absoluţi ai bunurilor lor, ci doar administratorii lor. De aceea nu trebuie să 
se lase înrobiţi de ele, fiindcă numai temporar le aparţin, mai mult cu 
drept de uzufruct. Degeaba ai bunuri prisositoare, fiindcă nu foloseşti decât 
ce îţi este necesar. 

Virtutea detaşării de bunuri ne pune în comuniune cu Dumnezeu, 
proprietarul lor absolut şi Părintele nostru bun şi iubitor, care ne aduce 
totdeauna în suflet încrederea în bunătatea şi purtarea Lui de grijă, după 
cuvântul Apostolului: „Purtarea să vă fie fără iubire de argint, îndestulându-vă 
cu cele ce aveţi; căci El însuşi a zis: „nu te voi lăsa, nici nu te voi părăsi” 
(Evrei 13, 5). în acelaşi timp actemosyne ne întăreşte sufletele prin 
credinţă, iar „credinţa puternică - spune Sfântul Ioan Scărarul — va înlătura 
toate grijile” 20 . Credinţa ne ridică la „gustarea" bunurilor duhovniceşti şi 
ne arată superioritatea lor faţă de cele pământeşti şi trecătoare, după 
cuvintele aceluiaşi Părinte: „Cel ce a gustat cele de sus, cu uşurinţă 

dispreţuieşte cele de jos. Dar cel ce n-a gustat din acelea, se bucură de 
avuţii... Să nu ne arătăm mai necredincioşi decât păsările care nu se grijesc 
de prezent şi nu adună pentru ziua de mâine. înaintea lui Dumnezeu e 
mai mare acela care cu pietate îşi împarte banii săi... căci va lua însutit fie 
bunuri pământeşti, fie daruri cereşti” 21 . Ca virtute, actemosyne reprezintă 
puterea morală de a ataca răul de la rădăcină, eliminând din suflet orice 
dorinţă de posesiune peste măsură, prisositoare. Sfântul loan Casian arată 
că nu e suficient să evităm dorinţa după câştigul de bunuri şi posesia de 
bani, ci trebuie de-a dreptul smulsă din suflet, ca pe o buruiană dăunătoare 
această dorinţă, detaşându-ne de ea, eiiberându-ne, eliminând orice gândire 
pasională. Şi astfel sufletul va rămâne curat, iar virtutea triumfătoare z . 


b) VIRTUTEA MILOSTENIEI (ELEEMOSYNE) 

Eleemosyne reprezintă atât sentimentul natural de milă faţă de 
suferinţa cuiva, cât şi compasiunea, ca participare la durerile şi bucuriile 
cuiva, cât şi milostenia, sau caritatea, ca act de iubire şi de salvare 
îndreptat spre suferinţă, spre neajunsurile, şi spre necazurile semenilor 
noştri, Eleemosyne este numită de Sfântul loan Gură de Aur: „pacnAiSa 
tcov âpexcbv” („regina virtuţilor”) 23 . 

Ca antidot al lăcomiei manifestată prin egoism, milostenia este rodul 
iubirii active şi salvatoare. Şi pentru a-i înţelege mai bine caracteristicile 
Mântuitorului ne-a lăsat frumoasa pildă a „samariteanului milostiv" (Luca 
10, 29-37). Pilda ne arată că mila samariteanului porneşte din iubire şi se 
îndreaptă spre „un om oarecare”, aflat în suferinţă sfâşietoare, despuiat de 
orice putere de a se ajuta singur. Nu era nici prieten, nici cunoscut şi nici 
din acelaşi neam. Alţii au trecut nepăsători pe lângă suferinţa lui. 
Samariteanului însă „i s-a făcut milă” şi i se dăruie binevoitor şi plin de 
îndurare. „Şi apropiindu-se i-a legat rănile, turnând untdelemn şi vin şj 
punându-l pe dobitocul său, l-a dus la o casă de oaspeţi şi a purtat grijă 
de el. Şi a doua zi plecând, a scos doi dinari, a dat gazdei şi a zis: poartă 
grijă de el şi orice vei mai cheltui îţi voi da când mă voi întoarce”. Vedem 
de aici că samariteanul nu a urmărit nici un interes egoist. Nu l-a interesat 
decât salvarea acelui om aflat în nenorocire. L-a înduioşat şi chiar copleşit 
suferinţa şi neputinţa lui. El se sacrifică ridicându-1 şi transportându-1 la casa 
de oaspeţi pe nenorocitul aruncat la periferia vieţii, oferind şi gazdei plata 
pentru îngrijirea acordată. Milostenia lui este apoi dezinteresată şi discretă, 
lipsită de orice publicitate sau urmă de orgoliu. în sfârşit, milostenia 
samariteanului a avut un caracter de profunzime, vizând nu simpla 
ajutorare, ci salvarea vieţii, a reintegrării ei în cursul normal. 

Urmând pilda Samarineanului milostiv, creştinii devin prin milostenie 
mântuitorii lumii, asemenea lui lisus Hristos. „Noi moştenim un nume mare 
şi nou, acela de creştini - de la Hristos - spune Sfântul Grigorie de 


Nazianz. Suntem popor sfânt, preoţie împărătească, popor ales şi pus 
deoparte, cu năzuinţa spre fapte bune şi mântuitoare; ucenicii lui Hristos 
cel blând şi iubitor de oameni, purtătorul slăbiciunilor noastre, Cel ce s-a 
umilit pe Sine, îmbrăcând alcătuirea noastră omenească; Cel care pentru 
noi a sărăcit cu trupul şi cu cortul acesta pământesc, care pentru noi a 
suferit durerea şi epuizarea pentru ca noi să ne îmbogăţim în dumnezeire. 
Având în Hristos o pildă de atâta milă şi împărtăşire, a suferinţei, vom 
dispreţui oare, pe aceşti nenorociţi şi vom trece pe lângă ei? îi vom părăsi 
ca pe nişte morţi, ca pe nişte blestemaţi, ca pe nişte infame reptile şi 
fiare? Nu, fraţii mei, pentru că noi suntem oile lui Hristos, Păstorul cel 
bun, care îşi aduce la turmă oaia cea rătăcită, care caută oaia cea pierdută 
şi întăreşte oaia cea slăbită. Prin facerea de bine faţă de semenul nostru, 
îndeosebi faţă de cel în suferinţă, noi repetăm în mic şi faţă de cei puţini, 
opera de mântuire a lui lisus Hristos faţă de întreaga umanitate; ajungem 
şi noi un fel de mântuitori, de Hristoşi, cu perspectiva îndumnezeirii”. 23 * 
Ca terapie a lăcomiei după bunurile materiale, milostenia pornită din 
iubire faţă de semeni, s-a manifestat practic odată cu întemeierea Bisericii, 
ca şi comunitate creştină. Cuvintele Domnului că „mai bine este a da decât 
a lua” (Fapte 20, 35) deveniseră regula de aur sau norma de conduită. 
Ele exprimau iubirea creştină în acţiune, menită să sfinţească viaţa 
credincioşilor, eliberând-o atât de lăcomie, zgârcenie, cât şi de pofta de 
acumulare a bunurilor prisositoare. în prima comunitate creştină nu se ştia 
ce este al meu şi al tău, fiindcă toate erau de obşte, primind fiecare după 
cum aveau nevoie: „Şi nimeni nu era lipsit între ei, căci toţi câţi aveau 
ţarini sau case, vânzându-le, aduceau preţurile celor vândute şi le puneau 
ia picioarele apostolilor...” (Fapte 4, 34-35). Pe de altă parte, soţii Anania 
şi Safira dornici după acumularea de bunuri pe cale necinstită, au fost 
pedepsiţi exemplar... (Fapte 5, 1-10). La fel şi Simon Magul a rămas peste 
veacuri simbolul falsificării darurilor lui Dumnezeu, determinat de filarghirie 
(Fapte 8, 18-24). Pe de altă parte, Biserica a înscris în calendarul sfinţeniei 
creştine chipul atâtor sfinţi, care învingând păcatul lăcomiei, au ridicat 
caritatea pe cele mai înalte culmi, unii ca aceştia împărţindu-şi întreg 
prisosul avuţiei lor celor nevoiaşi, spre a se mulţumi cu strictul necesar şi 
a simţi în străfundul inimii lor bucuria de a se fi putut dărui total iubirii lui 
Dumnezeu şi a semenilor. Fiindcă în aceasta constă forţa morală a 
milosteniei care învinge lăcomia: în bucuria împlinirii duhovniceşti, a 
dobândirii calităţii de fiu care imită şi desăvârşeşte opera de milostenie a 
Părintelui (Luca 6, 36), de a putea vedea în semenul nevoiaş de lângă 
tine pe Hristos, şi a recunoaşte că Lui i-ai dăruit (Matei 25, 40). De aceea 
caritatea nu constă numai în ajutorul material oferit celui nevoiaş, ci şi 
împărtăşirea celui care dă, de bunuri spirituale. Pentru cel ce primeşte, darul 
are o valoare materială şi se consumă în timp, dar pentru cel ce dă, 
rămâne un izvor de bunuri spirituale nepieritoare. 

în actul de milostenie Dumnezeu consideră, nu numai fapta, ci si 
voinţa, dorinţa interioară! Iar sophrosyne ca sfinţenie a sufletului axează 
actul de milostenie pe naturaleţe, discreţie şi decenţă; pe iubirea sinceră 
şi dezinteresată izvorâtă din dragostea lui Dumnezeu şi împărtăşită 
semenului, adică oricărui om aflat în nevoie şi suferinţă: „Deci când faci 
milostenie să nu trâmbiţezi, înaintea ta... ca să fiţi slăviţi de oameni... | ar 
tu făcând milostenie să nu ştie stânga ta ce face dreapta ta. Ca să fj e 
milostenia ta într-ascuns şi Tatăl tău cel ce vede în ascuns îţi va răsplăti | a 
arătare” (Matei 6, 2-4). A preface, adică, iubirea sufletului tău în fapte de 
ajutorare a celor sărmani şi neputincioşi care nu-ţi pot răsplăti, nu va 
rămâne totuşi fără răspuns. în locul lor îţi va răsplăti Pătintele lor şj 
Dumnezeul tău, „El va răsplăti fapta ta cea bună” (Pilde 19, 17). Având 
ca finalitate imitarea milosteniei lui Dumnezeu, prin adresarea către Hristos 
(care se identifică cu cel nevoiaş), opera de caritate devine un act de 
sfinţenie. Cel ce o săvârşeşte devine fiul- lui Dumnezeu, şi curăţindu-şj 
sufletul de întinăciunea poftelor lăcomiei după bunuri, dobândeşte iubirea 
atotcuprinzătoare, care îl desăvârşeşte în Dumnezeu, după îndemnul unui 
Părinte al Bisericii: „Să biruiască în tine pururea cumpăna milosteniei, până 
ce vei simţi în tine mila lui Dumnezeu faţă de lume... (căci) nimic nu poate 
apropia aşa de mult inima de Dumnezeu ca milostenia” 24 . De aceea „omul 
milostiv este doctor chiar al sufletului său, pentru că alungă întunericul 
patimilor din lăuntrul său, ca printr-o suflare puternică. Iar aceasta este o 
datorie bună faţă de Dumnezeu” 25 . Prin aceasta, mila depăşeşte sensul 
primar şi elementar al unei virtuţi naturale, şi devine prin operele caritative 
un act de sfinţenie, pe care sofrologia creştină, ca megalopsihia l-a afirmat 
în istorie la cotele cele mai înalte. 

Dar şi în exercitarea milosteniei se impune dreapta socoteală, sau 
discernământul, pentru a şti cui trebuie să dai şi cât trebuie să oferi. 
Slăbiciunea întâmpină riscul de a favoriza trândăvia şi parazitismul, dând 
posibilitate profitorilor să acumuleze bunuri pe cale necinstită. Altfel spus, 
sophrosyne face deosebirea între a da lui Dumnezeu şi a refuza pe profitorii 
şi necinstiţii lumii... Nu lasă, adică, dragostea să devină slăbiciune, iar 
milostenia o naivitate şi un eşec moral... 

Discernământul implică şi deosebirea ce trebuie făcută în modul de 
aplicare a eleemosynei. „Există două feluri de compătimire, citim pe 
frontispiciul romanului „Suflete zbuciumate” de Ştafan Zweig. Unul plin de 
slăbiciune şi sentimental care de fapt nu este altceva decât nerăbdarea 
inimii de a se elibera cât mai repede cu putinţă de penibila înduioşare în 
faţa nenorocirii altora, aşadar o compătimire care nici măcar nu este 
compătimire ci doar o apărare a propriului suflet în faţa unei suferinţe 
străine. Şi un altul, singurul demn de luat în seamă, compătimirea 
nesentimentală, dar creatoare, care ştie ce vrea şi este hotărâtă să îndure 
totul, cu răbdare şi compasiune, până la capătul puterilor ei şi chiar mai 
departe”. 


Pe de altă parte, sofrosyne menţine milostenia în „normalitate”, 
ferind-o de paradoxul risipei şi al zgârceniei hapsâne. Fără luciditatea 
rnorală a dreptei judecăţi milostenia se degradează axiologic, încercând 
riscul paradoxal al fariseilor de altă dată. Şi astăzi conştiinţa fariseică poate 
fi remarcată în faptele de milostenie săvârşite din mândrie, pentru 
aprecierea credinţei şi obţierea „aplauzelor”... Fapta rămâne însă sub aspect 
moral, reprobabilă: obiectul e bun, dar scopul e rău; aşa că finalitatea 
poartă timbrul păcatului. Mai mult decât atât, contradicţia sau paradoxul 
moral apare mai evident atunci când „darnicul”, „milostivul”, „zelosul” 
aparent şi nesincer cade pradă păcatului lăcomiei după bunuri. Acesta îl 
transformă în avar, hapsân şi hrăpăreţ, atunci când se ivesc situaţii 
favorabile de a-şi însuşi bunuri care nu îi aparţin... Şi astfel se reactualizează 
faptele „milostivilor” farisei, care „jefuiau casele văduvelor şi ale orfanilor” 
(Matei 23, 13)... Această conştiinţă fariseică trădează pe „omul cel vechi”, 
„înjugat cu păcatul”, căruia oricât i s-au închis „rănile păcatului”, mai 
păstrează totuşi cicatricea. „Der Mensch im Widerspruch”i-ar spune Emil 
Brunner. Oricum, fapt este că mândria şi ticăloşia fac totdeauna „casă 
bună”. Dacă li se adaugă şi prostia, atunci rezultă dezastrul moral şi social... 

De aici vedem că fără dreapta socoteală, milostenia decade din 
menirea ei axiologică şi nu-şi mai poate îndeplini rolul de antidot al 
lăcomiei şi avariţiei... Dreapta socoteală ţine conştiinţa morală trează, sigură 
şi dreaptă, asigurându-i statornicia în săvârşirea binelui. Iată încă odată cum 
prin legea împărătească a cumpătării virtuţile se împlinesc în autenticul lor. 


3 . TERAPEUTICA MÂNIEI 


Am văzut că mânia reprezintă un afect iraţional, care înflăcărează 
sufletul, îl tulbură şi îl agită prin impulsivitate şi lipsă de control. Ea este 
la fel de rea ca nebunia şi beţia, atât prin persistenţa sa, cât şi prin violenţa 
de manifestare. Fiind de multe ori greu de stăpânit, poate cauza „instinctul 
de ucidere” (Kiiler instinct),motiv pentru care Mântuitorul pe cât posibil 
cerea eliberarea de sub impulsivitatea violentă şi lipsită de control: „Aţi 
auzit că s-a zis celor de demult: să nu ucizi, că cine va ucide, vinovat va 
fi juecăţii; iar eu zic vouă că oricine se mânie asupra fratelui său în deşert, 
va fi vinovat judecăţii...” (Matei 5, 21-22). Vedem de aici că Mântuitorul 
în mod preventiv, combate mânia, ca un păcat al inimii, al sufletului, ca 
să nu se transforme în fapta păcatului atât de grav al uciderii. 

Ne punem întrebarea: care este terapia eliberării de sub povara 
acestei maladii otrăvitoare a sufletului? 

Am văzut că mânia este o pasiune contra firii, un afect iraţional 
provocat de lipsa raţiunii, care ţine sub control formele animalice rezultate 
în urma căderii în păcat. Mânia sau irascibilul este provocat de alte afecte 
vinovate, precum: ura, invidia, orgoliul, plăcerea, ofensele, tendinţa de 
răzbunare, lipsa de iubire şi incapacitatea de a ierta şi de a uita, precum 
şi lipsa de discernământ, sau dreapta socoteală în aprecierea faptelor 
precum şi dreapta măsură în echilibrarea lor... De aceea cei vechi spuneau: 
OuSetq yocp noxe pex opyiţţ oocpcoţ ePoiAeucaTO (căci nimeni nu poate lua 
vreodată o hotărâre înţeleaptă la mânie). 


a) DREAPTA SOCOTEALĂ 

Leacul esenţial şi primordial în tratarea mâniei este raţiunea (ratio- 
Xoyoq) sau mai precis „dreapta judecată" (logos orthos), care frânează 
iraţionalul sălbatic spre judecată şi echilibru, stingând astfel „explozia” şi 
violenţa... Sfântul Ambrozie arată că atunci când raţiunea şi judecata stau 
la cârma sufletului aduc mânia în temperanţă şi ordine, înfrânându-i 
impulsivitatea oarbă 26 . 

La rândul său Sfântul Vasile cel Mare atrage atenţia: „Dacă vei lua 
aminte la tine însuţi, vei potoli mânia, ca pe un mânz nesupus şi neînfrânt; 
cu lovitura raţiunii o vei atinge, ca şi cum ai iovi-o cu o vergea; îţi vei 
stăpâni limba şi nu-ţi vei îndrepta mâinile asupra celui ce te-a mâniat...” 27 . 

Sfântul Grigorie de Nazianz arată că această maladie a irascibilului 
poate fi tratată mai cu seamă într-o formă profilactică, prin detaşarea minţii 
de la ea, şi îndreptarea raţiunii spre Dumnezeu, care aduce liniştea 
sufletului, iar flacăra incendiară a mâniei poate fi stinsă prin ruşine şi teamă. 
Şi aceasta pentru că mânia în continuu se aprinde pe sine şi se amplifică 
în vâlvătaia flăcărilor, răsturnând judecata care îl conduce pe om 28 . 

Pe lângă raţiunea trează, adică dreapta judecată aflată Ia postul de 
comandă a sufletului, ca o primă terapie a mâniei, Sfinţii Părinţi recomandă 
încă două virtuţi: blândeţea şi răbdarea. Acestea aduc întotdeauna liniştea, 
calmul, temperanţa şi înfrânarea mâniei tulburătoare şi incendiară 29 . 

b) BLÂNDEŢEA 

Sfântul loan Scărarul spune că blândeţea „este o dispoziţie 
neschimbătoare a minţii, prin care ea rămâne aceeaşi, fie în cinstiri, fie în 
necinstiri. Blândeţea constă în a rămâne netulburat faţă de ocările pe care 
le îndreaptă aproapele împotriva noastră şi în a face sincere rugăciuni 
pentru dânsul. Blândeţea este stânca deasupra mării mâniei, de care, 
lovindu-se, se sfarmă toate valurile, fără ca ea să poată fi clintită vreodată 
din loc... Blândeţea este ajutătoare a ascultării, călăuză a frăţietăţii (obştii 

fraţilor), frâu celor ce se înfurie, curmare celor ce se mânie, dăruitoare a 
bucuriei, imitatoare a Iui Hristos... Domnul tronează în inima celor blânzi, 
sufletul tulburat (furtunos) este scaun al diavolului. „Blânzii vor moşteni 
pământul” (Matei 5, 4) mai bine-zis vor stăpâni pământul, iar bărbaţii 
mânioşi vor fi nimiciţi din pământul lor. Sufletul blând este tronul simplităţii, 
mintea mânioasă însă este născătoare a răutăţii... Sufletelor celor blânzi se 
va umple de cunoştinţă, dar mintea mânioşilor sălăşluieşte împreună cu 
întunericul şi neştiinţa. întâlnindu-se odată între dânşii mâniosul şi făţarnicul, 
n-au putut găsi nici un cuvânt sincer în discuţia lor. Dacă ai deschide inima 
celui dintâi ai găsi într-însa nebunie, iar cercetând sufletul celui de al doilea, 
vei vedea în el viclenie...” 30 . 

Pildă de biruinţă a blândeţei, care destramă mânia, ne-a oferit-o 
Mântuitorul însuşi, după cuvintele Sale: „învăţaţi de la Mine că sunt blând 
şi smerit cu inima” (Matei 11, 29). „Deşi este stăpânul cerului şi al 
pământului”, „s-a adus ca o oaie spre înjunghiere şi ca un miel fără glas 
nu şi-a deschis gura Sa”. A îndurat scuipări şi loviri. Nu s-a certat şi nu a 
strigat în timpul batjocoririi şi torturii. Pe tâlharul plin de răutate nu l-a 
zdrobit. Dacă se ţine seama de cel ce suferă, nu se poate face comparaţie 
între suferinţele noastre şi cele ale Domnului” 31 . Dacă cineva socoteşte că 
te insultă considerându-te că eşti sărac, aminteşte-ţi că Mântuitorul „bogat 
fiind, s-a făcut pentru noi sărac” (II Cotinteni 8, 9). „Iar dacă te califică ca 
prost şi neînvăţat, adu-ţi aminte de insultele cu care duşmanii îi batjocoreau 
adevărata înţelepciune. Dacă te vei mânia, confirmi insulta, iar dacă nu te 
mânii, rămânând indiferent, cel ce te insultă se va ruşina. Ai fost pălmuit? 
La fel şi Domnul a fost pălmuit. Eşti scuipat? Şi Domnul nostru a fost 
scuipat... Eşti calomniat? Şi el a fost calomniat, deşi era judecător. Ţi-au 
sfâşiat haina? Şi pe Stăpânul l-au dezbrăcat şi au împărţit hainele Lui între 
ei. Tu nu ai fost nici condamnat la moarte, şi nici răstignit pe cruce. 
Domnul le-a suportat pe toate şi nu s-a mâniat, ci a rămas blând ’ 32 . 

Cel care prin blândeţe învinge mânia, rămâne invulnerabil atunci când 
este insultat. Iar dacă totuşi sufletul îi va fi afectat, nu se va răzbuna, nici 
nu se manifesta în afară, ci va avea puterea sufletească de a tăcea, ţinând 
mâhnirea în sine 33 . 

Mai mult decât atât, blândeţea devine o terapie a mâniei, prin 
învingerea răului cu binele, blestemul cu rugăciunea, brutalitatea cu 
bunăvoinţă şi ura prin iubire, făcându-ţi din duşmanul plin de mânie, un 
ataşat şi chiar un prieten. Aceasta dovedeşte - spune Sfântul Grigorie 
Teologul - că dacă natura a sădit în noi mânia, Dumnezeu şi natura ne-a 
dat raţiunea ca să o putem stăpâni 34 . 

Am văzut că Mântuitorul se oferă ca pildă de „blândeţe şi smerenie”. 
Aceasta înseamnă că între blândeţe şi smerenie există o legătură organică, 
ele fiind în multe aspecte similare 35 . Sfântul loan Scărarul arată în mod 
sugestiv şi plastic că „precum lumina zorilor precede ivirea soarelui, tot 
astfel blândeţea este înainte-mergătoare smereniei” 36 . Asemenea blândeţei. 

smerenia este şi ea o terapie a mâniei. Este ştiut faptul că de multe ori 
mânia, ca iritare a sufletului porneşte din orgoliu. Neluând însă în seamă 
jignirile ce ne sunt adresate, prin educarea smereniei o vom lecui cu calmul 
şi liniştea care o „desumflă”. „Dacă te jigneşte un copil - spune Sfântul 
Vasile cel Mare - faci din insulta lui un temei de râs. Când un nebun îţi 
atribuie cuvinte de necinste, îl socoteşti mai degrabă vrednic de milă decât 
de ură... Rana provocată de mânie nu se datoreşte orgoliului îndreptat 
contra ta, ci a părerii pe care fiecare o are despre sine 37 . 

Sfântul Ioan Scărarul ne învaţă că arătând mereu atitudini de blândeţe 
faţă de semen, aceasta îl împiedică să se înfurie, şi îl determină să devină 
primul care risipeşte orice mânie 38 . 

De aici vedem că alungând mânia din suflet, blândeţea corelată cu 
iubirea se extinde în relaţiile interpersonale până la iubirea vrăjmaşului, 
pentru ca dezarmându-l de sub obsesia mâniei şi urii, să-l transforme în 
prieten... în felul acesta blândeţea ridică sufletul omenesc spre katharsis, 
ca o împlinire a sophrosynei. 


c) RĂBDAREA 

în primul rând trebuie să spunem că răbdarea înseamnă a suporta 
relele ce ne vin de ia oameni şi din împrejurări, fără a ne irita şi tulbura, 
ci a ne abţine, stăpânindu-te pe tine însuţi după cum ne spune Scriptura: 
„cel domol la mânie e mai de preţ decât un viteaz, iar cel ce îşi stăpâneşte 
duhul este mai preţuit decât cuceritorul unei cetăţi” (Pilde 16, 32). 

Prin răbdare putem să ne stăpânim faptele şi cuvintele prin care se 
exprimă mânia, ştiut fiind că „cel încet la mânie (răbdător) este bogat în 
înţelepciune, iar cel ce se mânie degeaba îşi dă pe faţă nebunia” (Pilde 
14, 29); precum: „un răspuns blând domoleşte mânia, pe când un cuvânt 
aspru aţâţă mânia” (Pilde 15, 1). Sfinţii Părinţi acordă multă importanţă 
tăcerii ca mijloc eficient de a frâna partea irascibilă. „Cel care nu scoate 
nici o vorbă este asemenea unei case plină de iubire şi rămâne nemişcat 
înaintea mâniei” 39 . 

în al doilea rând, răbdarea se îndreaptă şi spre viaţa semenilor. Şi 
aici apare mai ales mânia sau irascibilitatea, când se pune problema de 
a-i suporta pe toţi: ndvtaq pâaxa^e îndemna Sfântul Ignatie pe Policarp. 
„Rabdă-i pe toţi în dragoste precum şi faci” continuă mai departe 
epistola 40 ”. Desigur că nu e uşor să întâmpini fără mânie şi întristare, ci 
cu îngăduinţă şi iertare situaţiile şi confruntările nedorite şi tensiunea 
conflictuală în relaţia cu semenii. E adevărat că există oameni de bine, firi 
generoase, înclinate spre înţelegere şi pace, dar sunt şi firi dificile, intersate, 
neînţelese, impulsive sau chiar rău voitoare... Sunt oameni cu care cel mai 
bun lucru este să nu-ţi faci de lucru cu ei!... Suportându-i şi pe aceştia cu 
înţelepciune şi iubire pentru ca pacea şi buna înţelegere să rămână 

^totdeauna biruitoare, îţi solicită desigur o energie morală care nu odată 
ţtj pune răbdarea la încercare. Dar „a învinge mânia şi injuria este o 
comoară a răbdării”, spune Sfântul Ciprian 41 . Aceasta nu este însă o 
pierdere, ci un câştig duhovnicesc, fiindcă „cine ştie să rabde mai mult, 
aceia îşi va păstra o pace mai îndelungată” 42 . Tot câştig duhovnicesc se 
obţine şi atunci când răbdarea se omogenizează cu iubirea (care „toate le 
rabdă” 1 Cotinteni 13, 7) în terapia mâniei. Prin răbdarea acordată 
semenului, mânia lui primeşte răspunsul binecuvântării mele. „Te-a insultat 
cineva? Tu binecuvântează! Te-a lovit cineva? Tu rabdă! Te dispreţuieşte 
cineva şi te socoteşte cineva de nimic? Tu reflectează că eşti făcut din 
pământ şi că în pământ te vei întoarce. Arătându-te invulnerabil insultelor, 
« faci duşmanului imposibilă răzbunarea. Făcând din mânia altuia prilej de 
filosofie personală, îţi pregăteşti marea cunună a răbdării, diverselor insulte 
care îţi sunt adresate, răspunde-le cu tăcere. Când !a rândul tău te ispiteşte 
pofta de a insulta, gândeşte-te că eşti pus la încercare, anume dacă cu 
ajutorul răbdării treci de partea lui Dumnezeu, sau cu mânia treci la 
adversar. Dă judecăţii tale timpul de a alege partea cea bună. Ce e mai 
dureros pentru un duşman decât să vadă pe adversarul său neatins de 
insulte? Să nu-ţi lepezi dreapta judecată şi să nu dai curs insultărilor. După 
cum cel ce loveşte pe cineva insensibil se pedepseşte pe sine, fiindcă nici 
pe duşman nu se răzbună şi nici mânia nu o consumă, tot astfel cel ce 
insultă pe cineva insensibil la pedepse, nu poate găsi o mângâiere a 
patimii sale. Dimpotrivă, se chinuieşte. El apare insultător, iar tu 
mărinimos; ei mânios şi dificil, iar tu răbdător şi blând” 43 . 

Mai mult decât atât, având datoria să cultive roada Duhului Sfânt, 
credinciosul este îndemnat spre îndelunga-răbdare (macrothymia-Galateni 
5, 22), ca o imitare a lui Dumnezeu, „iertând unul altuia precum şi 
Dumnezeu v-a iertat vouă în Hristos” (Efeseni 4, 32). îndelunga răbdare a 
lui Dumnezeu vizează totdeauna mântuirea omului. Ea este îndelunga 
aşteptare a reîntoarcerii omului la Dumnezeu prin pocăinţă (Romani 2, 4; 
1 Petru 3, 20; 11 Petru 3, 9, 15). Este expresia iubirii „care toate le rabdă” 
(1 Corinteni 13, 7). Raportată la sophrosyne, macrothymia reprezintă 
biruinţa raţionalului asupra impulsivităţii iraţionalului. A nu te „lăsa biruit 
de rău, ci a birui răul cu binele” (Romani 12, 21), sau a „ierta de şaptezeci 
de ori câte şapte” (Matei 18, 22), şi nu numai de formă, ci din toată 
inima (Matei 18, 22), nu este la nici un caz o slăbiciune, fiindcă nesfârşita 
iertare şi uitare a răului temeluită pe macrothymia reprezintă mai presus 
de orice şi de fiecare dată o victorie a raţionalului, care impune umanul 
asupra sălbăticiei învolburate a irascibilului, transformând astfel tensiunea 
sufletului în energie creatoare şi dobândind pe sophrosyne ca hesykia. 

Iată acum chipul senin al sufletului omenesc pătruns de sophrosyne 
jţa rezultat al terapiei mâniei prin răbdare, ca roadă a Duhului Sfânt, redat 
în celebra personificare al lui Tertulian: „Faţa îi este liniştită şi binevoitoare, 
fruntea senină, decontractată de nici un rid al tristeţii şi al mâniei. Sprân- 

cenele neîncruntate a supărare, cu ochii privind în jos de umilinţă, nu de 
nefericire. Gura însemnată cu cinstea vorbirii măsurate, culoarea cum se 
cuvine celor liniştiţi şi nevătămători... îmbrăcămintea curată şi căzând 
cuviincios pe corp, ca una care nici nu se făleşte, nici nu dezonorează. 
Şade pe tronul acelui spirit prea blând şi prea bine voitor, care nici nu se 
frământă în vârtej, nici nu se întunecă de nor, ci este o seninătate tânără, 
deschis şi simplu, cum l-a văzut pentru a treia oară Ilie. Unde este 
Dumnezeu, acolo este şi fiica Sa, răbdarea. Aşadar, când coboară Duhul 
iui Dumnezeu, îl însoţeşte în chip nedespărţit răbdarea. Dacă o vom 
despărţi de Duhul, va rămâne în noi pentru totdeauna? Nu ştiu cât ar sta 
cu noi. Fără ea, ca însoţitoare şi conducătoare în orice loc şi timp, spiritul 
nostru în mod sigur s-ar înăbuşi. Sigur n-ar putea rezista la atacurile 
duşmanului, fiindcă i-ar lipsi mijlocul de a rezista.” 43a 

Pe lângă cele arătate mai sus, ca forme ale terapiei mâniei pot fi 
şi altele. Ele sunt rezultatele înţelepciunii practice ale fiecăruia, aplicată 
în diferite împrejurări sau situaţii. Sfântul Grigorie de Nazianz arată că 
prin tăcere sau chiar printr-o glumă putem dezarma pe cel pornit cu 
mânie contra noastră 44 . 

Despre Socrate se spune că atunci când simţea că se mânie, îşi 

îndulcea vocea, începea să surâdă şi privea blajin, nelăsându-se biruit 
de patimă 45 . 

Evagrie arată că „mânia o domoleşte desăvârşit cântarea de psalmi, 
îndelunga răbdare şi mila” 46 / 

La fel şi Sfântul Vasile cel Mare arată că „psalmodierea face sufletele 
senine, procură pacea, calmează tumultul şi mulţimea gândurilor” 47 . 

După cum am văzut şi în alte 'cazuri, prin muzică regăsim pe 
sofrosyne ca linişte a sufletului, în măsură să tempereze pe thymos şi orge. 

De mare importanţă în terapia mâniei este rugăciunea ca ridicare şi 
curăţire a gândului prin comunicarea cu Dumnezeu, precum şi pocăinţa, 
ca regret pentru faptele săvârşite din mânie: „Precum tot aruncând câte 
puţină apă peste un foc, până la sfârşit îl stingem, tot astfel şi lacrima 
plânsului celui adevărat (al pocăinţei) poate să stingă văpaia mâniei si 
furia” 48 . 

Nu vom încheia aceste referiri la terapia mâniei, înainte de a reveni, 
după sfatul Sfinţilor Părinţi, la profilaxia ei, care constă în strădania de a 
nu lăsa ca patima mâniei să se instaleze şi să prindă rădăcină în sufletele 
noastre, amplificându-se apoi tot mai mult şi dominându-ne viaţa 
duhovnicească. Se cuvine să nu o lăsăm în suflet, ci să ne debarasăm de 
ea cât mai curând, după cuvântul Apostolului: „Soarele să nu apună peste 
mânia voastră...” (Efeseni 4, 26). 


Dat fiind faptul că desfrâul este o deviere şi un declin a conduitei 
cuvenite impusă de natură, reprezintă o defecţiune de mentalitate şi 
comportament. Deşi este un păcat al trupului, terapia trebuie căutată mai 
întâi în schimbarea de mentalitate. 

Dacă păcatul coboară mintea în poftele carnale, devenind „vooţxrjţ 
oapKoq” (Coloseni 2, 18), înrobită de ceea ce Fericitul Augustin numea 
„concupiscentia carnalis”, terapia vine cu antidotul temperanţei, fiindcă 
numai aceasta poate să înceapă „conversio amoris”. Adică, dacă instinctul 
desfrâului porneşte din egoismul feroce, ca iubire sălbatică şi animalică faţă 
de sine, temperanţa schimbă direcţia acestei iubiri dinspre eul păcatului 
tiranizat, spre iubirea lui Dumnezeu, care revărsându-se în suflet, pune 
instinctul sub instanţa conştiinţei, şi prin harul divin o îndreaptă ca iubire 
răspuns spre neprihănita iubire a lui Dumnezeu. 

Am văzut cum Sfântul Maxim Mărturisitorul demonstrează posibi¬ 
litatea convertirii patimilor (afectelor) în virtuţi. în cazul nostru, pofta care 
determină desfrâul se poate preface într-un dor spiritual după cele 
dumnezeieşti, dar plăcerea, adică erosul voluptatis pe care îl aduce el, se 
poate preface în bucuria curată pentru conlucrarea de bunăvoie a minţii 
cu dararile dumnezeieşti. 

Sfântul loan Scărarul le confirmă toate acestea printr-un exemplu 
concret. El spune că i-a fost istorisită o întâmplare de foarte înaltă castitate. 
Văzând cineva o femeie foarte frumoasă, în loc să-şi întărâte pofta, slăvea 
cu acest prilej pe Creatorul ei, şi numai la vederea ei, gândul lui se 
îndraptă spre iubirea lui Dumnezeu, iar din ochi izvorau lacrimi 48 / 

Dar la acest stadiu de desăvârşire nu se ajunge dintr-o dată, ceea 
ce înseamnă că terapia desfrâului se desfăşoară progresiv. Se începe cu 
enkrateia (simpla înfrânare) şi apoi se urcă treptat spre culmea apathiei 
(nepătimirea). în felul acesta, terapia desfrâului nu-şi propune să modifice 
natura printr-un şoc dur de anulare, ci printr-o educare ce va orienta spre 
învierea din păcat şi necontenita înnoire duhovnicească. 

Sfântul Apostol Pavel scria corintenilor: „Din cauza desfrânării, să-şi 
aibe fiecare femeia sa, şi fiecare femeie să-şi aibe bărbatul său... să nu vă 
lipsiţi unul de altul, decât din bună înţelegere... şi iarăşi să fiţi împreună 
să nu vă ispitească satana pentru neînfrânarea voastră” (I Corinteni 7, 2-5). 

După cum vedem, Apostolul se adresează unei comunităţi nu de 
mult încreştinată, în care credincioşii încă mai păstrau în dorinţele lor 
reminiscenţele păcatelor în care au trăit altă dată. Se ştie prea bine că în 
Corint desfrânarea era ridicată la rang de cult, încât deveniseră de-a dreptul 
„proverbiali” la acest capitol. „A se trăi ca în Corint” (Korintiazestai) era 
socotit un termen de comparaţie în lumea veche, spre a evidenţia că aici 

desfrâul devenise o obişnuinţă, o deprindere, un mod de a vieţui fără nici 
un fel de ruşine. Evanghelia aduce într-adevăr înnoirea morală, dar 
Apostolul ştia şi vedea că „omul vechi” nu murise în întregime. Ispita 
neînfrânării lor de altă dată putea oricând reînvia, asemenea unor buruieni, 
care deşi smulse, mai păstrează totuşi parte din rădăcina lor, şi ivirea unor 
condiţii favorabile, vor încolţi din nou... Apostolul ştia că „obişnuinţa este 
a doua natură”, de aceea procedează pedagogic, cu mult tact şi 
discernământ. Ca fiecare bărbat să-şi aibe femeia sa şi fiecare femeie să-şi 
aibe bărbatul său era desigur prima treaptă, prima fază a înnoirii morale 
pentru combaterea desfrâului. Mai întâi se iau măsurile de prevedere, se 
asigură temelia, şi apoi se ridică edificiul virtuţii, al înduhovnicirii. Mai întâi 
se crează condiţiile de înfrânare adaptate situaţiei, pe urmă, în treapta a 
doua şi a treia vin darurile speciale duhovniceşti, cu referire la vocaţia 
fiecăruia. Mai întâi Apostolul se adresează unor „oameni trupeşti, ca unor 
copii (duhovniceşti), hrăniţi cu lapte, nu cu bucate, fiindcă nu le puteau 
mânca” (I Corinteni 3, 1-2). 

La fel se adresează Apostolul şi văduvelor tinere, pe care le 
îndeamnă „să se mărite, să nască copii, să chivernicească în casă, ca să 
nu dea nici o pricină potrivnicului spre ocară; căci unele s-au şi abătut 
după satana" (1 Timotei 5, 14-15). 

Pe de altă parte, această ferire de desfrânare asigurată prin căsătorie 
prezintă şi un aspect pozitiv, de întărire, de consolidare a legăturii dintre 
soţi şi a unităţii famiijale temeluită pe iubire ca un element esenţial, 
determinant al fidelităţii şi al comuniunii înfrânate. Şi pentru nişte „copii 
duhovniceşti” această iubire era mai întâi la nivelul comuniunii trupeşti strict 
biologice, sau fiziologice, în care „eros voluptatis” este orientat de la 
plăcerea ca scop în sine, la plăcerea ca mijloc de a asigura unitatea 
celor doi soţi, pentru consolidarea unităţii familiale. De aici şi precizarea 
care o face Apostolului, arătând că „femeia nu este stăpână pe trupul său, 
ci bărbatul; asemenea nici bărbatul nu este stăpân pe trupul său, ci femeia” 
(1 Corinteni 7, 4). Numai după ce se va consolida această reciprocitate 
dintre bărbat şi femeie, ca să-şi aparţină unul altuia, Ia început trupeşte, 
se va pune stavilă desfrâului. Iar înfrânarea ca un exerciţiu spiritual redat 
prin abţinerea de la plăcerea fizică pentru „îndeletnicirea cu postul şi cu 
rugăciunea” (1 Corinteni 7, 5), chiar şi numai pentru o scurtă perioadă de 
timp, a „nu cădea în ispită”, reprezintă o metodă pedagogică a ridicării 
comuniunii dintre soţi pe un plan spiritual, pentru a înţelege şi aplica în 
viaţă valoarea tainei căsătoriei „în Hristos şi în Biserică” (Efeseni 5, 32). 
Pe măsura creşterii duhovniceşti în Hristos, a maturizării (Efeseni 4, 
13-14), pe măsură ce trupurile vor avea tot mai mult amprenta Duhului 
Sfânt (1 Corinteni 6, 19), impusă de „înnoirea duhului minţii, îmbrăcaţi în 
omul cel nou, zidit după chipul Iui Dumnezeu întru sfinţenie" (Efeseni 4, 
23-24), atunci „orice desfrâu şi de orice necurăţenie nu se va mai pomeni 
(şi vor trăi) aşa cum se cuvine sfinţilor” (Efeseni 5, 3). în felul acesta se 


face trecerea de la aspectul uman la cel divin al căsătoriei. Astfel, divinul 
devine cheia de boltă a comuniunii conjugale. Fiinţa sau esenţa căsătoriei 
se va întemeia pe sensul divin al unui act, şi anume pe sensul dăruirii. 
Ori, această dăruire nu înseamnă nici simplă pornire erotică şi nici interes.^ 
Căutând voluptatea pe care ţi-o procură instinctul erotic nu poţi spune că 
te dăruieşti... La fel, nici interesul nu-ţi cere decât să primeşti, nicidecum 
să dai. Adevărata dăruire care defineşte sensul divin al căsătoriei^ nu poate 
fi găsită decât la confluenţa iubirii cu viaţa... Dăruirea devine egală cu jertfa, 
dar jertfa la rândul ei, nu este moarte, ci după modelul divin, este viaţa. 
Menirea iubirii în căsătorie este unirea, iar menirea unirii este dăruită spre 
naşterea de prunci... Prin aducerea în existenţă a unor noi ipostaze umane, 
prin copii pe care îi nasc, soţii nu cunosc egoismul vieţii în doi, ci se 
întrec pe ei înşişi, crează o lume nouă prin care se continuă zidirea omului. 
Fără transmiterea vieţii, alianţa dintre soţi nu ar avea dreptul să poarte 
nici numele de iubire. Căci în această iubire se răsfrâng razele unei alte 
iubiri, nu de pe pământ, ci din cer, care se vrea împărtăşită de cât mai 

multe ipostaze create” 49 . . 

De aici rezultă că aspectul esenţial şi determinant în terapia desfrâului, 
ca de altfel şi a lăcomiei, este ca plăcerea (sau pofta) să nu se transforme 
din mijloc în scop. Când ea devine scop în sine, se produce o răsturnare 
valorică, în sensul că plăcerea se dezvoltă în patimă înrobitoare. 

Referindu-ne mai îndeaproape la terapeutica desfrâului vom spune 
că mai întâi trebuie să pregătim terenul duhovnicesc, eliminând cauzele 
care duc la desfrânare, şi apoi să oferim terapia de însănătoşire a firii. 

Sfinţii Părinţi sunt cu toţii de acord că păcatul desfrânam ca 
perversiune a simţământului sexual este provocat în modul cel^ mai general 
si mai des întâlnit de plăcerea, sau de pofta, de lăcomia pântecului, de 
mâncarea şi băutura abundentă şi nesăţioasă... „Este cu neputinţa sa cada 
cineva în desfrânare - spune Evagrie - dacă mai întâi nu a fost doborât 
de lăcomia pântecului” 50 . 

De aceea Apostolul ne sfătuieşte: „nu vă îmbătaţi de vin, in care 
este desfrânare” (Efeseni 5, 18). Asemenea unei sobe în care arde focul, 
este si pofta desfrânării, spun Părinţii patericului şi ai filocaliei. Pe măsură 
ce punem lemne, ea va da tot mai multă căldură, chiar dacă nu voim 
noi. Să oprim punerea lemnului, şi se va potoli şi căldura patimei... 

La această ispitire trupească, devenită condiţie „sine qua non’ pentru 
viata trăită în neprihănita castitate, trebuie să avem în atenţie în terapeutica 
desfrâului si celelalte forme de manifestare ale ispitei, atât interne, cat şi 
externe, care „aţâţă” dorinţa şi întreţin poftele amăgitoare ca pe o ardere 
a sufletului spre flacăra pătimaşă, care după ce incendiază inima cu 
imaginea plăcerii, o târăşte spre declanşarea faptei păcătoase, ce duce la 
patima înrobitoare ca suferinţă morală... Sfântul Apostol Ioan sintetizând 
ispitirea internă şi externă, o axează pe trei factori: „pofta trupului, pofta 
ochilor şi trufia vieţii” (1 loan 2, 16); iar sfântul Iacob concluzionează: 

„Fiecare se ispiteşte fiind tras şi amăgit de pofta sa. După aceea, pofta 
zămislind, naşte păcat, iar păcatul săvârsindu-se, naşte moartea” (Iacoh 
1, 14-15). 

Sfântul loan Casian arată că pofta desfrânării „începe să supere pe 
om ^5 * a cea ma * f ra Ş ec *ă vârstă. Mare şi cumplit război este acesta şi 
|uptă îndoită cere. Căci acest război este îndoit, aflându-se şi în suflet şi 
în trup. De aceea, trebuie să dăm lupta din două părţi împotriva lui. Prin 
urmare nu ajunge numai postul trupesc pentru dobândirea desăvârşitei 
neprihăniri şi adevăratei curăţii, de nu se va adăuga şi zdrobirea inimii şi 
rugăciunea prelungită către Dumnezeu şi citirea deasă a Scripturilor şi 
osteneala şi lucrul mâinilor, care abia împreună pot să oprească pornirile 
cele neastâmpărate ale sufletului...” 51 . 


a) PRIVEGHEREA 

Pentru a opri pofta spre desfrânare, sau pentru a pune stavilă 
săvârşirii păcatului, Părinţii Bisericii recomandă virtutea privegherii (sau 
trezvia), prin care suntem mereu cu sufletul treaz, mereu atenţi la păcat, 
totdeauna hotărâţi să nu-l săvârşim. 

Starea de priveghere are un caracter introspectiv. Ea se manifestă 
prip „atenţia ia sine însuşi”. Sfântul Vasile cel Mare i-a închinat o omilie, 
intitulată: 7tp6oe%e OEcruTCp 52 . Privegherea sau atenţia este expresia 
îndemnului apostolic de a /? treaz (I Petru 5, 8 - vf|\|/aT£). Factorul sufletesc 
în acţiune este atenţia. Ea este păzitoarea inimii, oferind imaginea 
paznicului, a santinelei, care stă la poarta inimii spre a opri orice gând rău 
ce vrea să se furişeze în suflet. Sfinţii Părinţi vorbesc de paza inimii, ca de 
paza unei fortăreţe: qn)A.aKiţ KapSîag şi de paza minţii, a păstrării curate 
a duhului: xrjpricri<; vooq. 

Atenţia ca păzitoare a inimii şi a minţii îndeplineşte o funcţie de 
apărare. Iar ca metodă îndreptată împotriva gândurilor rele este cuvântul 
îndreptat spre Dumnezeu. lisus Mântuitorul lumii a răspuns ispitirii 
diavolului, prin cuvântul Scripturii, fără să accepte alte discuţii... Există deci 
o împotrivire sau o combatere prin cuvânt a gândurilor rele ce bat la 
poarta jnimii şi a minţii. Această combatere poartă numele în literatura 
filocalică de „antirrhesis". Aceasta este rugăciunea. Deci gândurile rele, 
care generează păcatul în general şi cel al desfrânării în special, sunt 
„nepsis şi „antirrhesis”. Legătura dintre atenţie şi rugăciune apare evi¬ 
dentă şi prin asemănarea termenilor patristici care le redau. Atenţiei i se 
spune „Ttpoooxe”; iar rugăciunii: „7ipoo£t>%£” 53 . 

Dar să vedem amănuntele: 

Virtutea privegherii are două aspecte: unul interior şi altul exterior. 

Aspectul interior al privegherii priveşte ceea ce am văzut că 
Mântuitorul a numit păcatul inimii (Matei 5, 28), desfrâul săvârşit în suflet. 
De aceea, privegherea interioară vizează mai întâi, ceea ce Părinţii numesc 

„lupta de gând”. 


Cei vechi spuneau că gândul se află totdeauna într-o neîntreruptă şi 
dinamică mişcare spre noutatea axiologică, care necontenit îi asigură 
devenirea: „noesis tou neou hesis" (Gândul e o dorinţă a noului - Platon, 
Cratylos, 411, e). Părinţii filocalici exprimă într-o formă foarte plastică, 
dinamica şi neîntrerupta mişcare a gândului. Sfântul Casian arată că 
„precum moara, câtă vreme e mişcată de apă, nu se poate opri de la 
sine, dar stă în puterea morarului să macine grâu sau neghină..., tot astfel 
şi cugetarea noastră, fiind mereu în mişcare, nu poate sta fără gânduri, 
dar stă în puterea noastră să gândim cele duhovniceşti sau cele trupeşti” 54 . 
Sub aspect psihologic plăcerea sau pofta desfrânării apare sub formă de 
momeală, în gând. Ea este numită „Tcpoo(3o)Lf|” sau „sugestio”. E prima 
fază a ispitei, care oferă doar imaginea păcatului. Dacă nu o stăvilim, 
înlocuind-o mai ales prin rugăciune, sau prin alte gânduri bune sau 
evlavioase, ea va creşte mereu şi îşi va contura tot mai mult forma prin 
ceea ce Fericitul Augustin numea „delectatio”. E vorba de o desfătare 
sufletească a poftei. In această „plăcere” apare forma păcatului. Gândul 
devine „necurat şi duce mintea la stricăciune” spune Evagrie 55 . Afectul 
iraţional şi ireproşabil, câştigă „argumentele” minţii, iar raţiunea, în loc să 
fie frâul care opreşte, ea va alimenta desfrâul, care finalizează accepţiunea 
păcatului, prin „consensus" (ouyK«'tâtl£OL<;) şi apoi fapta (actio). După cum 
putem remarca, virtutea privegherii trebuie să ţină mereu mintea trează, şi 
aceasta la rândul ei, gândul curat. Iar „paza gândului” se împlineşte prin 
discernământ (8i&Kpiorc;) ca deosebire între ceea ce este bine, de ceea ce 
este rău. 

Aceasta se realizează prin conştiinţa morală existentă în sufletul 
omenesc. Sineidesis având în esenţa ei elemente intelectuale, reprezintă 
tocmai capacitatea deosebirii dintre bine şi rău, indicând orientarea 
axiologică a acţiunilor umane. Iar când conştiinţa morală este dreaptă, 
sigură şi trează, îşi îndeplineşte funcţionalitatea prin acceptarea şi urmarea 
binelui, respectiv a virtuţii, şi evitarea patimei. De aici rezultă în concret 
biruinţa virtuţii asupra plăcerii, adică afirmarea discernământului sau dreapta 
socoteală ca forţă morală. 

în concret, prin biruinţa virtuţii asupra plăcerii oricât de „dulceagă” 
şi derutantă ar fi aceasta, înţelepciunea practică sau dreapta socoteală te 
orientează totdeauna spre finalitate (respice finem!), iar sfârşitul patimii 
înseamnă înrobirea. De aceea Sfântul Vasile cel Mare recomanda ca mintea 
să fie întreţinută mereu neprihănită prin paza gândului. Iar paza gândului 
înseamnă neîntrerupta „atenţie la tine însuţi": „Fiecare animal are prin fire 
de la Dumnezeu, Creatorul lumii, instinctul conservării fiinţei sale, spune 
Sfântul Vasile cel Mare. De cercetezi temeinic totul, vei vedea că cele mai 
multe animale se feresc instinctiv de tot ceea ce le vatămă, şi printr-o 
pornire naturală, se îndreaptă să mănânce numai ce le este folositor. Nouă 
însă Dumnezeu, învăţătorul nostru ne-a dat această mare poruncă, adică 
să facem cu ajutorul raţiunii, ceea ce animalele fac din instinct, ne-a 

poruncit ca, pe cele săvârşite de animale prin instinct, noi să le facem C n 
luare aminte şi cu o continuă supraveghere a gândurilor, ca să putem p^j 
cu străşnicie darurile date nouă de Dumnezeu. Să fugim de păcat, după 
cum animalele fug de ierburile otrăvitoare; să urmăm dreptatea, după cum 
ele caută iarba cea hrănitoare. Ia aminte la tine însuţi, ca să poţi deosebi 
ce-i vătămător de ce-i mântuitor... Ia aminte la tine însuţi, adică la sufletul 
tău. Pe el împodobeşte-l, de el poartă de grijă, pentru ca prin /ucarea 
aminte să fie îndepărtată toată întinăciunea venită peste el din pricina 
răutăţii, să fie curăţit de toată ruşinea provenită de pe urma păcatului, să 
fie împodobit şi să strălucească cu toată frumuseţea virtuţii...” . 

Al doilea aspect al virtuţii privegherii este aspectul ei exterior, prile¬ 
juit de ispita din afară, de ispita lumii, care acţionând asupra simţurilor, le 
stimulează spre păcat. E vorba de „pofta trupului care se împreună cu pofta 
ochilor” (I loan 2, 16). De aceea pe drept cuvânt putea spune Sfântul Grigorie 
Teologul că oprirea privirii pofticioase înseamnă stăpânirea asupra adulterului 57 . 




El stăpân, şi în locul lui te pui pe tine însuţi, faci din tine un idol căruia i 
te închini, şi ceri şi altora să se închine... Este egoismul în forma lui dură 
si sălbatică, izvorul şi originea multor patimi care destramă viaţa sufletească 
si crează stările şi situaţiile conflictuale cu semenii.... 

Dacă mândria este o patimă a sufletului, mai precis a raţiunii sau a 
gândului, terapia ei constă în mod evident în schimbarea de mentalitate. 
Iar această schimbare de mentalitate se împlineşte prin două virtuţi: 
smerenia (tapeinofrosyne - gândul smerit) şi pocăinţa (metanoia - 
schimbarea, transformarea gândului). Şi fiindcă mândria este egoism care 
întinează viaţa duhovnicească cu tot felul de patimi ale izolării de 
Dumnezeu, de semeni şi de întreaga creaţie, terapia unei astfel de 
mândrie-egoism (filautia) se realizează prin curăţia de patimi, printr-o inimă 
plină de milă pentru toată făptura. 


a) VIRTUTEA SMERENIEI 


b) ORA ET LABORA 

Sub aspect pozitiv, terapia desfrâului Se poate realiza eficient prin 
muncă, prin activităţi creatoare. Lenea sau trândăvia este păcatul care aţâţă 
gândul, aprinde pofta şi declanşează patima. Ceea ce este rugăciunea 
pentru privegherea interioară, ca un mijloc de regăsire a sufletului în 
Dumnezeu, este munca în privegherea exterioară. Prin activitatea intelec¬ 
tuală şi manuală energia sexuală se „converteşte” în energie creatoare, 
îndreptată spre valorile morale, economice etc. De aceea se chiar vorbeşte 
şi se aplică cu mult succes „ergoterapia”, pentru combaterea stărilor psihice 
obsesive, a poftelor oarbe, care înăbuşă firea, ţinând-o într-o formă statică, 
ca într-o mlaştină îmbâcsită de noroi, din care greu se mai poate ieşi. 
Această îmbinare armonică între rugăciune şi munca fizică şi intelectuală a 
devenit din cele mai vechi timpuri deviza monahismului („ora et labora”), 
care în esenţa sa are votul castităţii sau al fecioriei. Iar „castitatea — remarcă 
Sfântul loan Scărarul — este o virtute atât de înaltă, încât unii din Părinţi 
au îndrăznit să o numească apathie (eliberare de patimi)” 58 . 


5 . TERAPEUTICA MÂNDRIEI 


Am văzut că mândria este un păcat în exclusivitate al sufletului. El 
constă în pierderea proporţiei şi a identităţii proprii. Este păcatul luciferic 
prin care te excluzi din iubirea lui Dumnezeu, refuzi să-L mai recunoşti p e 


înainte de a arăta modul în care smerenia este antidotul mândriei, 
se cuvine să o determinăm ca virtute. Cuvântul „humilitas” avea în lumea 
antică înţelesul de micime, înjosire, descurajare, neputinţă, sărăcie... Cei 
vechi spuneau: „humilitas dicitur ab humo”, definind prin aceasta atributul 
existenţei materiale şi spirituale a celor lipsiţi de puterea de afirmare în 
viaţă. Astfel, orice formă de declin moral, care te face să te simţi ruşinat, 
copleşit, şi să „priveşti în pământ”, era considerată umilinţă; ca şi toate 
formele de descurajare morală determinată de lipsa unei energii eficiente... 
Umiliţi erau conducătorii încinşi în lupte, prizonierii de război, şi odată cu 
ei cetăţile şi popoarele învinse, care trebuiau să suporte jugul asupririi, 
dispreţul învingătorilor şi supunerea faţă de ei. La fel şi corespondentul 
grecesc „xoOT£ivoxr|c;” (de la xarceivoco: a coborî, a reduce, a înjosi, a 
micşora, a se descuraja), avea înţelesul de condiţie josnică, înjosirea 
caracterului, a sentimentelor, sau condiţia de viaţă mizerabilă, lipsită de 
energia sau puterea de afirmare. 

Mântuitorul oferă smereniei un cu totul alt înţeles. Şi anume, El face 
din smerenie o virtute religios-morală. Noul înţeles al smereniei este dat 
de întruparea, activitatea şi jertfa Mântuitotului, care alcătutuiesc kenoza. 
„Dacă pentru mântuirea omului se întrupează însuşi Fiul lui Dumnezeu, 
persoana doua a Treimii dumnezeieşti, şi îmbracă pământeasca noastră 
haină, „chipul robului luând şi întru asemănarea oamenilor făcându-se şi 
introducând astfel pe om în sânul Treimii - ceea ce nu se petrece nici cu 
îngerii - înseamnă că demnitatea omului este foarte înaltă. Aceasta nu 
justifică însă mândria, ci mai degrabă îndeamnă la smerită adorare”. 58a 

Sfântul Apostol Pavel introduce în epistolele sale cuvântul 
xa.7r£ivo(ppoci)vr| pentru a indica noua înţelepciune divină, care face din 
smerenie virtutea prin care iubirea ridică persoana umană la demnitatea 

desăvârşirii chipului Iui Dumnezeu, opusă mândriei care a distrus, şi mereu 
distruge viaţa divină din om. De aceea, smerenia devine virtutea înălţării 
duhovniceşti, şi nu e de mirare că de patru ori, în patru ocazii diferite 
Mântuitorul o evidenţiază prin cunoscuta formulă de aur: „cel ce se înaltă 
pe sine, se va smeri; şi tot cel ce se smereşte pe sine, se va înălţa” (Matei 
18, 4; 23, 12; Luca 14, 11; 18, 14). 

Smerenia ca o caracteristică esenţială a vieţii morale creştine 
porneşte din credinţa în Hristos, spre a realiza gândul Lui smerit (Filîpeni 
2, 5; I Corinteni 2, 16; Col. 3, 2—3) şi a deveni o imitare a vieţii Lui (Matei 11, 29) 

Prin credinţă Hristos locuieşte în sufletul nostru (Efeseni 3, 17), i ar 
smerenia face vie această prezenţă. De aceea este temeiul evlaviei şi 
sfinţeniei creştine, cale care duce la desăvârşirea iubirii în Dumnezeu, prin 
imitarea şi urmarea vieţii lui Hristos. în felul acesta, Sfântul loan Gură de 
Aur numeşte smerenia ca mama, rădăcina, hrănitoarea si temelia celorlalte 
virtuţi (P.G. 60, 225 b), sau TtavapExog (atotvirtuoasă) îi spune Sfântul 
Vasile cel Mare (P.G. 31, 645 b). 

Simplu vorbind, dacă gândul mândriei (hyperfrosyne) reprezintă o 
îngâmfare, sau o „inflamare” a eului, ceea ce evident este o aberaţie, ca 
ceva nefiresc, gândul smereniei (tapeinofrosyne) te face să raţionezi simplu, 
realist şi convingător. Dacă prin mândrie îţi vezi doar grandoarea aberantă, 
smerenia îţi aduce sentimentul realist al micimii proprii, al faptului că 
existenţa nu-ţi vine de la tine însuţi, că talanţii pe care îi ai, sunt o 
înzestrare a lui Dumnezeu, că puterea de muncă si sănătate reprezintă si 
ele în mare parte un dar al Părintelui. 

Şi dacă este darul Lui nu se cuvine să ne lăudăm ca şi cum ar fi un 
merit al nostru, ci să-i mulţumim Lui. Şi toată strădania noastră, şi toate 
împlinirile noastre să le recunoaştem ca o binecuvântare a Lui, şi din toate 
să facem o euharistie dăruită bunătăţii şi iubirii Lui: „Ale Tale dintru ale 
Tale, Ţie aducem de toate şi pentru toate..." în acest context foarte realist 
Apostolul putea pune întrebarea: „ce ai pe care să nu-l fi primit? Iar dacă 
Lai primit, de ce te lauzi ca şi cum nu l-ai fi primit?” (I Corinteni 4, 7). Şi 
răspunsul la această întrebare îl dă tot Apostolul prin recunoaşterea 
nimicniciei proprii şi a lucrării harului divin: „cu harul lui Dumnezeu sunt 
ceea ce sunt, şi harul Lui care este în mine nu a fost în zadar, ci m-am 
ostenit mai mult decât ei toţi, dar nu eu, ci harul lui Dumnezeu care este 
în mine (| Corinteni 15, 10)... „Căci avem această comoară în vase de 
lut, ca să recunoaştem că puterea covârşitoare este de la Dumnezeu şi nu 
de la noi... (II Corinteni 4, 7). De aceea, „Dumnezeu stă împotriva celor 
mândri, iar celor smeriţi le dă har” (lacob 4, 6; Pilde 3, 34). Printr-o imag¬ 
ine deosebit de plastică Fericitul Augustin arată că harul este o ploaie 
fecundă care se revarsă peste înălţimi, dar care se adună în vale. Vârfurile 
înalte nu o^pot reţine şi de aceea se usucă; văile însă se umplu şi se 
înverzesc... ^ De aceea, „cu cât mai înalt vrei să ridici edificiul virtuţii, cu 
atât mai adânc sapă temelia smereniei”, este îndemnul aceluiaşi mare 


dascăl al smereniei (P. L. 37, 441). De aici şi concluzia episcopului 
Hipponiei, urmând cuvintele Domnului: „humilitas hominem exaltat” 60 . 

De aici vedem că în terapeutica patimei mândriei, smerenia aduce 
adevărata cunoaştere de sine, fiindcă se bazează pe cunoaşterea măsurii, 
care trebuie respectată. Mândria reprezintă o falsă cunoaştere de sine prin 
depăşirea limitelor proprii în gândire, mentalitate şi comportament, pe când 
smerenia, fără a leza demnitatea umană, o afirmă prin adevărata cunoaştere 
de sine, care după cum arăta Sfântul loan Gură de Aur înseamnă 
recunoaşterea lucidă a limitelor şi slăbiciunilor omeneşti (P.G. 63, 618a). 
De fapt, smerenia ca lipsă de îngâmfare: axxxpia (modestie), stabileşte 
tocmai dreapta măsură: ţi£xptoxr|c;, aflată la mijlocul dintre două extreme, 
care dezechilibrează firea şi activitatea umană: koo)voxt|<; (vanitatea) şi 
(laşitatea), observă Aristotel (E..N.IV, 7, 1123 b). De fapt, 
dictonul templului din Delfi: „yv corii csaux'ov” avea drept sens evitarea 
oricărei lipse de măsură, întotdeauna pedepsită: piycx cppov£tv. Dar limitele 
umane sunt destul de largi în gândirea filosofică. Cunoaşterea de sine 
revelează o prezenţă divină: „De ce îţi ignori originea nobilă - scrie 
Epictet... Nu ştii că hrăneşti în tine un, zeu? Că porţi în tine pretutindeni 
un zeu, şi nu ştii nimic, nefericite?” Pentru Filon cunoaşterea de sine este 
meditaţia omului asupra lui însuşi pentru a ajunge la desăvârşirea Minţii 
care guvernează lumea. Origen arată că a te cunoaşte pe tine însuţi 
înseamnă a-ţi aprecia propriile posibilităţi, propria putere, spre a putea spori 
în bunătate şi înţelepciune 603 . Sfântul Vasile cel Mare arată că o asemenea 
cunoaştere „te va conduce la aducerea aminte de Dumnezeu” (P.G. 31, 
213 d). E ceea ce spunea proorocul: „Minunată e ştiinţa pe care am scos-o 
din mine” (Psalmul 138,6). Cu alte cuvinte, cunoscându-mă, am învăţat 
înţelepciunea nesfârşită care este în Tine” (P.G. 29, 204 b.c.). în acest sens, 
Sfântul Grigorie de Nazianz îndeamnă: „Cunoaşte-te pe tine însuţi! 
Cunoaşte-ţi obârşia şi firea ta, şi-ţi este deschisă calea spre a atinge 
frumuseţea Prototipului” (P.G. 37,911). Omul apare acum în adevărata sa 
realitate, aşa cum îl vede şi îl vrea Dumnezeu. De aici şi concluzia: „mizeria 
şi măreţia omului, slăbiciunea şi forţa sa, ignoranţa sa de sine şi cunoaş¬ 
terea sa de sine în Dumnezeu, au un singur nume: smerenia 606 . Iar aceasta 
este, după celebra expresie a Sfântului Grigorie de Nissa: „o pogorâre spre 

înălţimi 60 c . 

* 

Recunoscând astfel prin smerenie nimicnicia proprie, precum şi faptul 
că toate calităţile noastre reprezintă darul lui Dumnezeu, vom şti să 
interpretăm după dreapta socoteală darul lui Dumnezeu, care nu ne 
înjoseşte, ci ne desăvârşeşte viaţa duhovnicească. în primul rând ne vom 
bucura de talantul pe care Dumnezeu ni l-a dăruit. în al doilea rând, ne 
vom strădui să-l înmulţim, să-I fructificăm, împărtăşindu-l semenilor noştri, 
spre a ne putea bucura împreună cu ei de bunătatea lui Dumnezeu, şi 
astfel bucuria noastră să fie deplină, după înţeleaptă vorbă care spune că: 
.,dar din dar se face har!” Şi astfel sufletul omenesc devine generos, 
depăşind egoismul trufaş şi insensibil... Concret vorbind, prin recunoaşterea 

darului vieţii, al inteligenţei, al sănătăţii, al puterii de muncă, al succeselor 
care te fac fericit prin aureola care străluceşte în lumina ei nepieritoare 
eşti condus la smerenia ce te scoate din închistarea obsedantă a mândriei 
egocentrice, dezvoltându-ţi în suflet dăruirea jertfelnică pentru salvarea 
marginalizaţilor lumii, a celor ce au nevoie de binefacerile talantului tău, 
împărtăşindu-se şi ei de bucuria darului pe care l-ai primit de Ia Dumnezeii 
spre fructificare. Este edificatoare în acest sens declaraţia teologului creştin 
Albert Schweitzer, care prin fructificarea darurilor cu care Dumnezeu l-a 
înzestrat, a devenit nemuritorul „Doctor din Lambarene”: „întocmai cum 
valul nu poate rămâne izolat, ci participă la mişcarea oceanului, spune el, 
tot aşa nici eu nu pot să mă izolez în viaţa mea, ci trebuie să particip la 
viaţa care mă înconjoară. Adevărata etică îmi susură în ureche o doctrină 
neliniştitoare: Tu eşti fericit, îmi spunea ea, iată de ce eşti chemat să dai 
şi mai mult din tine însuţi. Tot ceea ce tu ai primit în plus faţă de ceilalţi, 
sănătatea, calităţile tale, capacitatea, succesele, copilăria ta radioasă, viaţa 
ta de familie armonioasă, nu le poţi accepta ca şi cum ţi s-ar fi cuvenit: 
trebuie deci să plăteşti preţul şi să oferi în schimb sacrificiul excepţional 
al vieţii tale, altor vieţi” 61 . 

Dar şi în cultivarea smereniei, ca antidot al mândriei, trebuie să fie 
prezentă legea împărătească a dreptei socoteli. Şi aceasta pentru că 
problemele duhovniceşti se află multe din ele „pe muchie de cuţit”, şi se 
impune să discernem, să deosebim binele de rău, adevărata strălucire a 
virtuţii, faţă de o altă imagine a ei nu totdeauna autentică. Se vorbeşte 
astfel chiar de „capcanele smereniei”; şi se arată că atunci „când dorim să 
fim socotiţi mai smeriţi e cu atât mai rău, căci în smerenie trebuie să cazi, 
nu să urci, trebuie să te faci neobservat, nu recomandat” 62 . 

S-a remarcat apoi foarte ingenios faptul că „mândria vine, în primul 
rând şi în ultimul rând, din comparaţie cu altul, din dorinţa de înălţare 
mai presus decât celălalt. Păcatul smeritului poate fi şi acela de a zice, 
sau a se crede, sau a se simţi mai smerit decât alţi smeriţi. întrecerea în 
smerenie e o întrecere între orgolii. Smeritul adevărat e cel care nu ştie 
că e smerit, şi care nu ştie că alţii ştiu că e smerit. Smeritul adevărat e 
anonim, e trecut cu vederea, şi nici măcar nu ştie că e trecut cu vederea, 
şi nu-1 preocupă vederea de către alţii. Au fost şi dintre cei care au 
înfruntat lupta cu mândria. Dar calea cea mai sigură a fost aceea a ocolirii 
luptei. Smerenia nu trebuie pusă la încercare. Uneori, paradoxul, tocmai 
când ar părea că a biruit, biruinţa se preface în cădere din smerenie. 
Smerenia, ca să nu cadă, nu trebuie să se urce. Altfel, lupta ei de 
supravieţuire e în permanent pericol. Smeriţii stau în umbră. Cei mai smeriţi 
însă sunt cei ce stau în plin soare, ca în umbră. Când lumina lor e atribuită 
soarelui! Căci smerenia care pur şi simplu nu face nimic, e nimic. Cel care 
e smerit pentru că e prost, e mai degrabă prost, decât smerit. Cel care e 
mândru pentru că e deştept, e mai degrabă mândru decât deştept. Se 
zice că diferenţa dintre un prost şi un deştept, e că cel dintâi nu vede 
nici o diferenţă. Pentru asta nu e smerit” 63 . 


Pe de altă parte, funcţia terapeutică a smereniei se manifestă şi ca 
antidot al invidiei, care nu este altceva decât otrava tensiunii mândriei 
egocentrice. Tepeinophrosyne aduce luciditatea minţii de a vedea la sine 
n u numai calităţi, ci şi defecte; iar la semeni, nu numai defecte, ci şi 
calităţi. De aici porneşte, de altfel, procesul duhovnicesc spre desăvârşire, 
fiindcă desăvârşirea este tocmai conştiinţa nedesăvârşirii. Şi aşa cum spunea 
/Uigustin, cu cât sapi mai adânc temelia smereniei, cu atât ridici mai înalt 
edificiul sfinţeniei. în acelaşi timp, ca leac împotriva mândriei egocentrice, 
tepeinophrosyne lărgeşte mereu sfera iubirii şi a solidarităţii umane. 

b) VIRTUTEA POCĂINŢEI 

Cea de a doua virtute care schimbă mentalitatea şi comportamentul 
mândriei este pocăinţa. 

Dacă mândria este o „umflare” egocentrică a spiritului, pocăinţa ca 
terapie, reprezintă convertirea vinovăţiei într-un act de jertfă şi de dăruire. 

Omul este singura fiinţă care se raportează la propria-i viaţă nu numai 
în prezent, ci şi în trecut şi în viitor. Când conştiinţa omului îşi analizează 
laptele trecute, apare în suflet sentimentul de vină. Raportată la ea, apare 
satisfacţia sau mustrarea. Satisfacţia este bucuria eliberatoare a unei împliniri 
axiologice, pe când mustrarea este judecata care creează criza morală, sub 
forma unei tulburătoare nelinişti, determinată de sentimentul vinovăţiei. 

Dar reacţiile sufletului omenesc faţă de sentimentul de vină sunt 
foarte diferite. Conştiinţele adormite şi laxe trec pe lângă vină cu 
indiferenţă. Nu o iau în seamă, nu-i acordă nici o atenţie, ca şi cum pentru 
ei nu ar exista aşa ceva. Cele scrupuloase şi îndoielnice îşi asumă în mod 
exagerat starea de culpabilitate, mergând până la autoinsinuări imaginare, 
lipsite de un criteriu obiectiv, de o deliberare bine chibzuită, sau de un 
discernământ lucid, iar „autoflagerarea” conştiinţei aduce stări de tensiune 
anxioasă, creând derută, scepticism şi chiar deznădejde, când este vorba 
de adresarea către Dumnezeu. 

Există şi cazuri patologice de extremă, care se manifestă sub forma 
pasivităţii morale, a imbecilităţii reflexului moral. Unii ca aceştia rămân 
pasivi la sentimentul de vinovăţie şi la implicaţiile lui sociale. Pe de altă 
Parte sunt paranoicii, care niciodată nu se consideră în culpă. în fierbinţeala 
conştiinţei lor ciclopice, ei totdeauna „deţin” adevărul, şi dreptatea este 
de partea lor, neavând niciodată ce să-şi reproşeze. Toţi oamenii din lumea 
aceasta pot greşi, toţi sunt vinovaţi de pe urma greşalei lor, dar ei, 
Paranoicii şi megalomanii deţin perfecţiunea, şi astfel orice formă de 
v înovăţie este în afara conştiinţei lor. Această viziune deformată a vieţii, 
care totdeauna răstoarnă valorile în favorul lor, pun pe aceşti egocentrici 
agresivi în conflict cu societatea, şi în afara ei. La majoritatea oamenilor 
'^stanţa conştiinţei funcţionează obiectiv. Ei deţin spiritul critic de analiză 
Asupra faptelor lor. Iar pentru a depăşi conflictul interior ai vinovăţiei, au 

puterea de caracter, delicateţea spiritului, sensibilitatea şi bunul simţ de a 
recunoaşte că aşa cum alţii greşesc şi ei sunt supuşi greşelii, şi astfel 
învingând mândria din sufletul lor premerg cu iertarea (cerându-şi scuze), 
pentru ca relaţiile inter-umane să revină la ordine şi normalitate. Mai mult 
încă, sufletele cultivate sincere şi bine intenţionate privesc viaţa înainte, şi 
prin autocontrol evită chiar săvârşirea faptei ce le-ar reduce discordia 
culpabilităţii. 

Din nefericire, există şi oameni necinstiţi. Unii ca aceştia evită 
vinovăţia fărădelegii pentru a se putea sustrage din neliniştea ei 
tulburătoare. Se retrag de sub instanţa conştiinţei raportată la fapta comisă, 
şi prin viclenia raţiunii alungă din sufletul lor orice autoritate a normei morale. 

Pocăinţa ca stare de conştiinţă raportată ia vinovăţia apăsătoare a 
greşelii, a fost prezentată totdeauna sub foarte multe forme la toate 
popoarele şi în toate religiile. E vorba de interesul sufletului omenesc 
pentru mântuire, decompensat de vinovăţia păcatului. Iar acesta aduce 
mustrarea ca nelinişte şi tulburare a sufletului, menţinându-1 într-un con¬ 
flict moral cu sine însuşi. De aici şi atât de variatele forme de dorinţe 
eliberatoare a sufletului de a ieşi din labirintul căutărilor zbuciumate şi a 
redobândi liniştea de care are atâta nevoie. în astfel de situaţii, vinovăţia 
primeşte şi echivalentul necurăţiei sau impurităţii sufletului, de unde şi 
zbuciumul conştiinţei întunecată ea însăşi de păcat, de a găsi remediul. Şi 
astfel, metodele de curăţie sau de purificare apar într-o gamă foarte variată, 
uneori de-a dreptul naive, sau chiar groteşti. La iranieni, de pildă, oamenii 
erau consideraţi curaţi sau necuraţi după cum sunt stăpâniţi de gânduri, 
vorbe, fapte bune sau rele. Purificările se făceau prin recitarea rugăciunilor, 
păzirea învăţăturilor şi a poruncilor morale, spălarea, postul, jertfe publice, 
biciuiri. Se considera că urina de vacă sau de bou are rol curativ, motiv 
pentru care se folosea la stropiri, spălări şi chiar beutură 63 *. 

La greci, personificarea conştiinţei care sancţionează vinovăţia faptei 
era redată sub forma unor divinităţi numite Erinyes (sau Eriniile, sau Furiile 
la romani). Aveau înfăţişarea unor femei înfuriate, cu ochii ieşiţi din orbite, 
cu părul despletit şi cu felinare în mână urmărind pe criminali şi 
producându-le insuportabile tulburări sufleteşti. Victima acţiunilor acestor 
divinităţi a fost şi Oreste. După ce acesta îşi ucide mama (pe Climnestra) 
va fi urmărit de ele ca de nişte câini îndârjiţi, tulburându-l până la nebunie, 
nelăsându-i nici o clipă de linişte... 

Avem şi în Sfânta Scriptură foarte multe cazuri de căinţă zguduitoare, 
ca şi de foarte multe moduri sau proceduri de a evada de sub teroarea 
ei. Mustrarea de conştiinţă apare pentru prima dată în urma fratricidului 
săvârşit de Cain. O dramatică mustrare de conştiinţă o resimte şi 
profetul-rege David, în urma faptei săvârşite şi a mustrării venită din partea 
profetului Natan. Pocăinţa lui reprezintă însă supapa de siguranţă care îi 
readuce liniştea şi împăcarea cu Dumnezeu. în Vechiul Testament existau 
şi practicile simbolice cu caracter penitenţial, precum: ruperea hainelor (Ioil 
2, 13); îmbrăcarea în sac, presărarea capului cu cenuşă şi culcarea în cenuşă 


I 

(Iov 42,6), baterea pieptului, smulgerea părului şi a bărbii (Esdra 9,13). 
Era chiar şi o zi a împăcării cu Dumnezeu, când arhiereul mărturisea 
păcatele poporului pe capul unui ţap, căruia îi da drumul în pustie, în loc 
neumblat, ca astfel să dispară şi fărădelegile poporului (Leviticul 16,21-22). 

Mai presus de aceste practici simbolice este glasul direct şi sentenţios 
al profeţilor. Ei aveau ca obiectiv să cheme la pocăinţă printr-o adresare 
duhovnicească, asigurându-i pe toţi cei ce au comis fărădelegi că 
Dumnezeu este bun şi iertător, iar prin pocăinţă, ca întoarcere de la păcat 
vor putea intra în comuniune cu el, obţinând mult dorita izbăvire. 
„Convertiţi-vă (întoarceţi-vă) către mine, zice Domnul şi veţi fi mântuiţi, 
voi cei ce locuiţi toate ţinuturile cele mai îndepărtate ale pământului” (Isaia 
45, 22, vezi şi 44,22); „Omul cel rău să lase calea lui şi omul cel nedrept 
vicleniile lui şi să se întoarcă spre Domnul şi spre Dumnezeul nostru cel 
bogat în iertare, şi atunci se va îndura de el” (Isaia 55,7). 

în Noul Testament ne vom referi doar la două cazuri de căinţă, 
remarcate la doi din Apostolii Domnului. Iuda după ce se conştientizează 
de fapta săvârşită, îi apare căinţa, părerea de rău, tulburătorul regret, într-o 
formă atât de violentă şi de tirană, încât aducându-i dezagregarea eului, 
„îl aruncă” într-o deznădejde cumplită, nelăsându-i nici un argument de a 
mai trăi... Apoi, cântatu! cocoşului va fi pentru Sfântul Petru o trezire a 
conştiinţei şi un regret continuu pentru fapta săvârşită. 

în timpul Mântuitorului însă unii pretinşi reprezentanţi ai Legii fac 
din actele lor formale de pocăinţă un motiv de mândrie şi de triumfalism 
pentru a primi laude din partea poporului de rând... 

Am făcut aceste câteva exemplificări pentru a arăta că pocăinţa alături 
de smerenie este antidotul sau leacul spiritual cel mai eficient în terapia 
mândriei, care tulbură sufletul prin diferitele ei forme de manifestare. 

în altă ordine de idei, după cum am văzut, mândria este un păcat 
de căpetenie, având originea în căderea iremediabilă a îngerului de lumină, 
transformat în generator al întunericului. Şi aceasta, pentru că la el nu putea 
exista calea de întoarcere”, adică pocăinţa. Pietrificându-se în rău, mândria, 
ca „învârtoşare a inimii”, ca închistare în cerbicia ce-1 claustrează în 
egocentrismul incurabil, i-a devenit o „altera natura”. Mândria a intrat în 
onticul său moral. S-a solidificat, devenind asemenea stâncii de granit ce 
nu poate fi „dizolvată” oricât ar lovi-o valurile apelor. Spre deosebire de 
diavol, la om nu este vorba de o pietrificare în mândrie, prin ruperea 
comuniunii cu Dumnezeu. Natura spirituală a omului nu e iremediabil 
căzută. E bolnavă, merge spre moarte, dar poate fi salvată. Poate fi 
eliberată din obsesia tulburătoare a mândriei. Omul poate reveni la 
conduita cuvenită, îşi poate regăsi condiţia autentică a devenirii sale, poate 
avea cale de întoarcere, de revenire prin pocăinţă. Aceasta face începutul, 
fiindcă pocăinţa aduce în primul rând schimbarea de mentalitate în urma 
unei conştientizări deliberate şi libere. Şi astfel, gândul căzând sub instanţa 
conştiinţei se poate transforma prin credinţă şi har într-un comportament 
nou. Iar mântuirea ca eliberare din tulburătoarea boală a păcatului prin 

credinţa şi har, va începe cu schimbarea de mentalitate si comportament 
L>e aceea, ne apare foarte evident faptul că Mântuitorul şi-a început 
activttatea cu cuvmtele; „petavoEÎTE Kod mazevExe ev tco ’ E'uayYeA.lco” 
(marcu 1,15). Spre deosebire de simpla căinţa ca regret în urma unei fapte 
sau greşeli săvârşite, Mântuitorul face din pocăinţă o virtute. Adică 
pocăinţă nu va mai fi un simplu act expiator, menit să aducă liniştea 
conştiinţei, c, prin trezirea conştiinţei de sub povara apăsătoare a păcatului 
° or ' entare pozitiva, ca un act de voinţă ce duce Ia sfinţenia 
vreţii. Elementu| nou pe care îl aduce Mântuitorul pentru trezirea conştiinţei 
’ n - PaC ^ + GS ţ e harul divin Prealabil (care premerge harului 

e a Lif! 7? j a ,UCratoare în dragoste. Astfel pocăinţa înseamnă o 
trăire a sufletului din pacat, armonizată de dorinţa şi hotărârea de a se 

îndrepta spre viaţa in Dumnezeu. Iar începutul mântuirii îl face, după cum 
arata Mântuitorul, harul divin; „Nimeni nu poate să vină la Mine de 
nu-l va trage Tatal meu cel care m-a trimis...” (loan 6,44): „Nimeni nu 
poate sa vie la mine de nu-i va fi dat de Tatăl meu" (loan 6,65). Prin harul 
care începe mântuirea, pocăinţa devine un act moral, o virtute care 

în n HriSo Via n S - mtUala ; ° desavâr ? e ^ te în mod constant spre sfinţenia vieţii 
nnî CUm bine remarca un trăitor cretin, metanoia (schimbarea 

înnoirea vieţi.) este cea mai mare minune a Mântuitorului, care se continuă 
P , e f- e ve fcun. vizând sufletul omului care este nemuritor; „Nu vindecarea 
slăbănogilor muţilor, surzilor, leproşilor, orbilor, muribunzilor, nu înmulţirea 

morţilor Minun^ P& tamăduirea demonizaţilor, şi nici chiar învierea 

moţlor. Minunea cea mai mare şi fără seamăn aceasta este: prefacerea 

sfdună S U1, savâ . rş,ta atat în vremea în care a trăit El pe pământ, cât 
şi după inalţarea Sa la cer, de-a lungul veacurilor, prin şirul practic infinit 

nu^totl S j in ^V convertiti > transfiguraţi. metanoia pe Tare am 
• d % z J nt . e f are a omului păcătos şi imediata iui metamorfozare 

care ne toî/T5'i . ulu,toare minune a Domnului, neîntrecută, 

care pe toate celelalte le laşa in urmă şi le pune în umbră oricât de 

cutremurătoare ar fi şi ele. Dar metanoia pentru cine ştie ce este viata si 
cunoâşte firea omenească, se arată cu totul mult deasupra frângerii legilor 
aturale de către Mântuitorul. Căci legile naturii sunt deterministe, cauzale 
* Pasive, ş. se supun Făcătorului lor, pe când fiinţa înzestrată cu darul 
gândirii şi conştiinţei libere, pentru a-i determina schimbarea, divinitatea 
însăşi are de înfruntat dreptul de liberă alegere dăruit omului. De data aceasta 
ea nu porunceşte scurt, ci numai acţionează pe calea harului îndrumător” 64 .’ 
După cum am văzut din cuvintele Mântuitorului, pocăinţa este 
enumita ţtemvoia, ceea ce înseamnă o schimbare de gând, de concepţie 

no^comportament. 6 * ^ Ş ' ab °^nd-o prin,,-un 

Metanoia cuprinde în ideea de înnoire, trei elemente: recunoaşterea 
faptei; regretul sau căinţă determinată de sentimentul vinovăţiei si 

feh!r^t 3 repe , ta fapte ^ ţ pau tulburat şi neliniştit viata. în 

felul acesta, raportandu-se la funcţiile sufletului omenesc, metanoia este 

un act psihologic integral, format din cunoaşterea faptei, respectiv a 
păcatului, sentimentul vinovăţiei care determină atitudinea faţă de păcat şi 
voinţa, ca hotărâre şi putere a sufletului de a rămâne constant străin faţă 
de fapta care altădată stăpânindu-te, ţi-a adus la sfârşit suferinţa, ca 
nelinişte tulburătoare a conştiinţei. Dar oricum ar fi, metanoia schimbă 
lacrima chinuitoare şi tiranizantă a regretului determinat de eşecul moral 
în xapoTEOiov nev&oq („plâns făcător de bucurie”) 64 *, ca o subapă de 
siguranţă care eliberează sufletul de sub presiunea clocotitoare, apăsătoare 
şi sufocantă a tensiunii copleşitoare şi distrugătoare, aducând serenitatea 
sufletului omenesc. 

De aici vedem că sofrologia creştină având ca obiectiv eliberarea 
sau curăţia sufletului de tensiunea patimilor şi poftelor care îi sufocă puterea 
de afirmare, cultivă bucuria sfântă a Duhului ca seninătate a vieţii sufleteşti 
prin regăsirea împărăţiei lui Dumnezeu în inima noastră (Luca 17, 21), ca 
„pace, dreptate şi bucurie în Duhul Sfânt” (Romani 14, 17), sau ca „rod al 
Duhului Sfânt” (Galateni 5, 22). Astfel, metanoia ca virtute reprezintă pacea 
şi bucuria sfântă ca împreună lucrare a firii cu harul divin; fapt care reiese 
din însăşi identitatea temei lui (bucurie) şi %api<; (har), iar sofrologia 

creştină va împlini cu consecvenţă stăruitorul îndemn apostolic: „Bucuraţi-vă 
totdeauna în Domnul şi iarăşi zic: bcuraţi-vă” (Filipeni 4, 4). Aceasta este 
„bucuria deplină” (loan 16, 24) pe care nimeni şi nimic nu o va putea lua 
(loan 16, 22) din sufletul acelora care „primind cu dragoste cuvântul” 
(Fapte 2, 42) au devenit pentru totdeauna ucenicii Domnului. Iar această 
bucurie sfântă este echivalentă cu pacea lui Hristos ca „rod al Duhului”, 
care „depăşeşte toată mintea” (Filipeni 4, 7)... 

Pe lângă metanoia, mai sunt în Noul Testament şi alţi termeni care 
exprimă ideea de pocăinţă. Toţi însă formează o unitate organică şi se 
succed pentru a defini acest proces duhovnicesc de înnoire sau 
schimbare de mentalitate şi comportament 646 . 

Vom înţelege mai bine aceste faze urmărind dramatica schimbare 
produsă în viaţa fiului risipitor din pilda Mântuitorului. 

Elementul moral determinant, „punctul forte” care pune acţiunea în 
desfăşurare este „venirea în sine”, adică conştientizarea faptei. Venirea în 
sine ca prim element al pocăinţei trezeşte conştiinţa din amorţirea în păcat. 
Când şi-a venit în sine, fiului risipitor i s-au deschis ochii. Până atunci a 
fost un orb sufletesc. S-a complăcut într-o situaţie insuportabilă. Această 
venire în sine a determinat mustrarea, părerea de rău că a ajuns în această 
stare deplorabilă. Această ţiETaţieXeia conştientizează criza şi determină 
reflecţia, sau discernământul, analiza obiectivă a situaţiei, ca şi studiul 
posibilităţilor de a o depăşi. Caută luminosul drum într-o pădure în care 
s-a rătăcit, şi în care nu mai poate rămâne, fiindcă îl urmăreşte pericolul 
fatal... De aici se naşte marea părăsire şi marea întoarcere, deliberarea 
asupra schimbării drumului vieţii, căutând şansa salvatoare. Această 
întoarcere sau schimbare de drum şi de orientare în urma unei deliberări 
este ETUGTpocp'n adică convertirea: „ Scu/a-mă-voi şi mă voi duce la tatăl 

meu! Aceasta este marea înviere la viaţa cea nouă, prin ridicarea din 
mormântul tenebros al păcatului. La fel Zacheu, la fel femeia samarineancă, 
la fel Saul din Tars... Iar după această „întoarcere”, schimbarea de poziţie, 
sau de drum, apare mărturisirea: e^oţio^oynoK;, ca o subapă de siguranţă 
prin care se elimină tensiunea clocotitoare a sufletului. Mărturisirea este 
expresia smereniei, încrederii şi iubirii, „...şi îi voi spune: Tată, am greşit 
la Cer şi înaintea Ta!" Şi de aici faza finală: £7tm|j.ia, adică mustrarea, 
recunoaşterea vinovăţiei şi a pedepsirii pentru restabilirea dreptăţii: „Nu 
sunt vrednic să mă numesc fiu al Tău, primeşte-mă ca pe unul din argaţii 
Tăi . Aici se manifestă pocăinţa ca penitenţă (de la poenam+tendere), ca 
pedeapsă, ca sancţiune pentru păcatul săvârşit. S-a spus pe drept cuvânt 
că păcatul se iartă, dar nu rămâne nerăsplătit!... Şi aceasta nu numai pentru 
triumful dreptăţii, ci şi ca un leac educativ, menit să creeze şi să susţină 
deprinderile noi în viaţa cea nouă pentru care te-ai hotărât să o urmezi 
cu bucurie sfântă. Prin aceasta mândria se transformă într-un act de jertfă 
şi de dăruire. Vedem aceasta şi din făgăduinţa făcută de Zaheu după ce 
primindu-l pe Iisus în casa sa, şi-a schimbat complet viaţa. El făgăduieşte 
solemn actul de jertfire: voi da împătrit tuturor acelora pe care i-am 
nedreptăţit!... De aici vedem că epitimia ca mustrare, sau ca pedeapsă nu 
este un act pasiv din afara noastră, care sancţionează o faptă rea pentru a 
restabili ordinea socială. Epitimia porneşte din sufletul nostru eliberat de 
sub tensiunea apăsătoare a conştiinţei. E un angajament liber, pornit dintr-o 
necesitate de conştiinţa cu caracter reparatoriu. Ea reprezintă un răspuns 
adresat iubirii eliberatoare a lui Dumnezeu. Este expresia negrăitei bucurii 
duhovniceşti pe care au simţit-o totdeauna sufletele care s-au întâlnit cu 
Hristos, Mântuitorul lumii, după ce L-au primit pe El în sufletul lor. Epitimia 
este minunea şi taina care verifică naşterea din nou, sau renaşterea 
duhovnicească pe care Iisus promiţându-i-o lui Nicodim în miez de noapte, 
acesta i-a rămas ucenic pentru întreaga viaţă. 

Inspirându-se din aceste faze ale metanoei, Biserica a stabilit etapele 
psihologice pe care trebuie să le treacă penitentul în Taina Sfintei 
Spovedanii: 1. Mărturisirea păcatelor în urma analizei de conştiinţă, prin 
recunoaşterea lor, regretul săvârşirii lor (sau căinţa), şi hotărârea de a nu 
le mai săvârşi. 2. Iertarea păcatelor primită din partea lui Dumnezeu, prin 
preotul duhovnic, care rosteşte formula de dezlegare, asemenea tatălui care 
îl primeşte pe fiul cel pierdut în braţele iubirii sale iertătoare, declarând că 
acesta „pierdut a fost, dar s-a aflat; mort a fost, dar a înviat”. 3. Canonul 
sau epitimia, ca o mustrare pentru îndreptare; ca un exerciţiu menit să 
întărească formarea noilor deprinderi, conform iertării primite prin harul 
divin, şi a hotărârii de îndreptare. 

Pocăinţa ca terapie a mândriei acţionează prin schimbarea de 
mentalitate şi comportament. Cel ce are duhul lui Hristos, acela se 
împărtăşeşte de viaţa Lui (Romani 8, 9). Devine „mort faţă de păcat” 
(Romani 8, 10) şi dobândeşte fizionomia morală a lui Iisus Hristos, 
„cugetând la fel ca El” (Filipeni 2, 5), având adică gândul lui smerit 

(tapeinophrosyne), contrar gândului îngâmfat (hyperphrosyne), generator al 
păcatului. Iar această nouă mentalitate (metanoia) temeluită pe 
tapeinophrosyne formează un nou comportament moral duhovnicesc, 
trezind conştiinţa păcătoşeniei redată printre pocăinţă continuă, „fiindcă 
dacă zicem că păcat nu avem, ne amăgim pe noi înşine şi adevărul nu 
este în noi” (f loan 1, 8). 

Pe de altă parte, mândria are în sine dorinţa de afirmare a persoanei 
în vâltoarea vieţii, depăşind condiţia umană prin declinul în patimi şi pofte 
degradante. E vorba de orgoliu, de luciferica încredere în sine, de aroganţa 
ce depăşeşte măsura. E libertate nesăbuită, determinată de fantezia unei 
„împliniri” hazardate, asemenea fiului risipitor, care ia nechibzuita hotărâre 
de a părăsi casa părintească, mânat de exuberanţa tinerească a fascinaţiei 
vieţii, fără a se gândi că destrăbălările în care se va „bălăci”, cheltuindu-şi 
toată avuţia, îl vor duce la ruina fatală a vieţii... Dar în noaptea vieţii lui 
apare o lumină. E imaginea casei părinteşti... Dacă nu a privit cu 
discernământ în viitor, când a plecat de acasă, acum e obligat să privească 
în trecut... Şi astfel apare regretul, căinţa, cu schimbarea de mentalitate, 
care „taie” orgoliul de altă dată, manifestat prin „elanul” căutării voinţei 
de a trăi cufundat în poftele înrobitoare ale patimilor. Căinţa îi trezeşte 
luciditatea cugetului în găsirea soluţiei salvatoare. Determinându-I să 
renunţe la mândria de altă dată, îl orientează spre regăsirea în căldura 
iubirii părinteşti... Dar nu într-o situaţie de glorie, ci de umilinţă; nu ca 
fiu, ci ca argat... 

De aici vedem că scoţând din suflet mândria, pocăinţa determină pe 
păcătos să se regăsească în el însuşi, printr-o schimbare de mentalitate (meta¬ 
noia), singura în măsură să-l repună în condiţia umană a devenirii sale. 

în altă ordine de idei, pocăinţa este un antidot al mândriei şi pe 
plan comunitar. Pornind din smerenie, pocăinţa îşi manifestă funcţionalitatea 
tot în duhul smereniei. Iar smerenia te face să înţelegi că aşa cum cineva 
ţi-a greşit, tot astfel şi tu ai greşit lui sau altora. Şi aşa apare căinţa şi 
regretul propriei fapte, odată cu puterea de iertare şi uitare a greşelii 
semenului. Din cauza mândriei însă, oamenii nu-şi pot ierta unii altora 
greşelile. Din cauza orgoliului fiecare aşteaptă întâietatea scuzei celuilalt. 
Datorită orgoliului lipseşte celui ce a greşit puterea sufletească de a-şi 
recunoaşte propria greşeală. Orgoliul şi amorul propriu nu-I lasă să se 
plece, ci îl înalţă deasupra altora. îi pun stavilă în recunoaşterea vinovăţiei 
proprii, orientându-l să acuze fapta celuilalt... Nici unul din cei orgolioşi 
nu se căieşte, ci se acuză reciproc. Şi datorită acestui fapt, tensiunea creşte 
tot mai mult, iar relaţiile se deteriorează în defavoarea amândorora. Cel ce 
are însă puterea de a se căi, de a regreta partea lui de greşeală, de a 
avea iniţiativa recunoaşterii şi apropierii, biruieşte prin iertarea acordată şi 
primită, statornicind iubirea şi buna înţelegere în relaţiile cu semenii. Unul 
ca acesta nu rămâne în pierdere, nu-şi lezează întru nimic demnitatea, 
fiindcă renunţând la orgoliu în favoarea generozităţii, câştigi totdeauna 
înnobilarea sufletului şi mântuirea lui. 

Dar în legătură cu raportul dintre pocăinţă şi mândrie, mai putem 
vorbi şi de replica mândriei, de capcanele mândriei, atunci când pocăinţa 
nu este determinată de dreapta socoteală. Altfel spus, nu numai pocăinţa 
este un leac împotriva mândriei, ci şi mândria poate face din pocăinţă o 
victimă a ei. în concret vorbind, pot fi văzuţi mulţi credincioşi care se 
căiesc la un moment dat de păcatele lor şi prin aceasta se simt oarecum 
învioraţi duhovniceşte. Mai târziu însă mulţi dintre ei fac din aceasta un 
adevărat triumfalism. Ei se consideră mântuiţi, şi ca urmare, nu mai au 
nevoie de căinţă, de regret pentru păcatul care „pururea este înaintea 
mea”. Ei se consideră transformaţi duhovniceşte, născuţi din nou... Şi 
pierzând conştiinţa păcătăşeniei, se mândresc cu pocăinţa lor. Fac din 
pocăinţa lor un titlu de glorie. Le place să se autocalifice „pocăiţi”, şi 
bravând cu aceasta, asemenea fariseilor mândri din timpul Mântuitorului, 
tot astfel şi aceştia privesc cu dispreţ şi desconsiderare spre ceilalţi 
credincioşi, pe care cu sfidare îi consideră „din lume”, rătăciţi pe drumul 
pierzării. Ei însă se consideră cu autoritate divină să-i cheme la pocăinţă 
şi mântuire. Mai mult, cei ce-şi spun pocăiţi, în mândria lor, nici nu se 
amestecă „cu cei din lume”. îi privesc nu numai cu desconsiderare, ci şi 
cu duşmănie şi ură, mai ales dacă unii ca aceştia îşi menţin crezul lor şi 
nu acceptă să Ie devină prozeliţi... 

Dar şi continua pocăinţă îşi poate pierde la un moment dat 
discernământul, atunci când este „alimentată" de o scrupulozitate exacer¬ 
bată ce duce la „colapsul” nădejdii, ca încredere în marea iubire iertătoare 
izvorâtă din Jertfa Iui Hristos, care mereu se oferă Tatălui ca preţ de 
răscumpărare pentru păcatele noastre. Unii ca aceştia rămân ca într-o 
mlaştină din care nu mai pot ieşi, înrobiţi fiind de obsesia maladiv- 
depresivă a unor fapte ce le sufocă respiraţia sufletului. Aflându-se mai 
mulţi în această situaţie, intonează la un loc o melodie sinistră, străbătută 
de grotească şi scabroasă distonie şi dezarmonie, asemenea unor afoni, 
acompaniaţi de instrumente dezacordate şi defecte, încât în dezagregarea 
lor sufletească, bizara melodie a vieţii lor rămâne închistată într-o noapte 

întunecoasă în care s-au rătăcit ca într-o peşteră labirintică din care nu 

mai pot ieşi, fiindcă refuză să zărească luminişul salvator... Ca exemplificare, 
Sfântul Ioan Scărarul oferă imaginea unei mănăstiri (loan din Rait), pe care 
o vizitase timp de 30 de zile, iar la despărţire de cei de acolo, era „cu 

totul schimbat şi tulburat la culme” („ca ieşit din minţi") 64c . 

Iată cum, fără dreaptă socoteală, pocăinţa decade din calitatea ei de 
virtute, pierzând harul de însănătoşire spirituală prin înlăturarea definitivă a 
mândriei din suflet. 

c) IUBIREA UNIVERSALĂ 

Am arătat că terapia filuatiei (mândria ca egoism) este inima curată, 
plină de mila arătată semenilor şi întregii creaţii: „Şi ce este inima plină 


de milă? - se întreabă Sfântul Isaac Şirul. „Este arderea pentru toată zidirea, 
pentru oameni, pentru păsări, pentru dobitoace, pentru diavoli şi pentru 
toată făptura. în acest caz, gândul la acestea şi vederea lor fac să curgă 
din ochi şiroaie de lacrimi. Din mila multă şi apăsătoare ce stăpâneşte 
inima şi din stăruinţă, inima se micşorează şi nu mai poate căuta şi auzi, 
sau vedea vreo vătămare, sau vreo întristare cât de mică, ivită în vreo 
zidire. Şi pentru aceasta aduce rugăciune cu lacrimi în tot ceasul şi pentru 
cele necuvântătoare şi pentru duşmanii adevărului şi pentru cei ce-l vatămă 
pe el, ca să fie păziţi şi iertaţi; la fel şi pentru firea celor ce se târăsc pe 
pământ. O face aceasta din multă milostivire ce se mişcă în inima lui 
fără măsură, după asemănarea lui Dumnezeu” 65 . 

înlocuind patimile necumpătării prin virtuţile aducătoare de lumină şi 
viaţă duhovnicească sufletului, facem ca sofrosyne să strălucească ca o 
virtute a neprihănirii, a castităţii, a purităţii morale, a iubirii dăruite lui 
Dumnezeu. 


6 . CURĂŢIA INIMII - TEMEI ŞI SINTEZĂ A TERAPEUTICII 

CUMPĂTĂRII 

Am lăsat la urmă acest capitol, fiindcă în curăţia inimii se sintetizează 
şi se desăvârşesc toate strădaniile noastre duhovniceşti, ea reprezentând 
„leacul” cel mai de preţ al harului divin necreat, care eliberându-ne de 
pornirile pătimaşe, ne ridică la contemplarea, cunoaşterea şi vederea 
realităţilor dumnezeieşti; ea reprezentând astfel trecerea de la „bios 
practikos”, la „bios theoretikos”. Iar la acest ideal duhovnicesc se ajunge 
prin sofrosyne ca raportare la hesykia, ambele definind liniştea şi pacea 
sufletului regăsit în dragostea lui Dumnezeu, prin gândul neprihănit şi sfânt 
la capătul unei continue strădanii de curăţie a inimii. 

Să vedem însă detaliile problemei: 

Sub aspect duhovnicesc inima „este centrul spiritual al omului, creat 
după chipul lui Dumnezeu, eul cel mai adânc şi cel mai adevărat, altarul 
lăuntric în care se intră în starea de kenoză şi de jertfă şi în care are loc 
unirea cu Hristos” 66 . Ca suflare divină inima nu putea fi decât bună. 
Căderea omului în păcat a adus însă şi răul în inimă, încât Sfinţii Părinţi 
vorbesc de două inimi: inima bună, ca templu ascuns al inimii, partea 
dinăuntru a catapeteasmei, care ia îndemnurile bune şi frumoase de la 
Hristos, care locuieşte acolo de la Botez şi se prelungeşte într-o vieţuire 
virtuoasă 67 . Există însă şi o inimă rea, rezultată în urma căderii omului în 
păcat. La această inimă se referă Mântuitorul când spune „că dinăuntru, 
din inima oamenilor ies gândurile rele, dezbinările, adulterul, uciderile, 
furtişagurile, asupririle, vicleşugurile, înşelăciunile, necumpătarea, pisma 

hula, trufia, uşurătatea; toate aceste rele ies din năuntru si necurătersc 
(întinează) pe om (Marcu 7, 21-23). Această inimă fiind întinată, din ea 
nu poate emana decât necurăţia, adică tot felul de pofte, de patimi, de 
excese, de abuzuri care tulbură, înjosesc şi ruinează viaţa omului. S-a 
remarcat astfel că „prin inima bună lucrează Dumnezeu, iar prin inima rea 
uhurile rele , încât ^conştiinţa noastră devine un teren de luptă între 
Hristos şi duhul cel rău, prin gândurile bune şi rele ce le trimit prin cele 
două inimi. Fiecare caută să câştige adeziunea conştiinţei noastre. Raportând 
totul la inima bună, ajutăm la biruinţa lui Hristos în noi, care va curăti si 
„inima pătimaşă” 68 . ’ • 

Gândurile pe care omul le are mai întâi în minte, le exprimă apoi în 
cuvinte şi le materializează prin fapte. Ele îşi au rădăcinile în adâncul 
sufletului, adică în inimă. Mântuitorul însuşi a spus că „din inimă ies 
gândurile rele’ (Matei 15, 19). Aceste gânduri rele, sau „duhuri ale 
răutăţii , cum le numesc dascălii Bisericii, întrucât inima omului sunt păcate 
ale sufletului care alterează chipul lui Dumnezeu în om. Dar curăţind 
„ţarina” inimii de toate rădăcinile gândurilor şi patimilor rele, credinciosul 
P° at ® f i p sco P eri ..comoara ascunsă în ţarina sa” (Matei 13, 14), adică 
„împărăţia lui Dumnezeu care se află înăuntrul nostru” (Luca 17, 21). Iar 
„împărăţia lui Dumnezeu este dreptate, pace şi bucurie în Duhul Sfânt" 
(Romani 14, 17). Cine_ posedă şi cultivă aceste virtuţi, ca şi pe toate 
celelalte, ca rod al lucrării Duhului în inimă, descoperă în interiorul fiinţei 
sale împărăţia lui Dumnezeu. Şi aşa cum la apariţia zorilor de lumină 
dispare întunericul nopţii, tot astfel inima devine curată prin roada vieţii 
Duhului care alungă întinăciunea poftelor ducătoare la păcat. Astfel, 
blândeţea şi răbdarea alungă mânia; iubirea alungă ura şi duşmănia; iertarea 
aduce pacea; pocăinţa aduce înnoirea vieţii; bucuria alungă tristeţea şi 
teama; dreptatea aduce sfinţenia; cumpătarea alungă lăcomia, neînfrânarea, 
îmbuibarea. Smerenia scoate din suflet mândria şi egoismul... Statornicind 
imparaţia lui Dumnezeu în inimă, prin lucrarea Duhului, ea devine tot mai 
curată prin prezenţa vieţii Iui Hristos, pe măsură să înnoiască firea, 
restabilind chipul lui Dumnezeu alterat prin păcat: „Să vă lepădaţi de omul 
*~ el , v | ec . c (* re se strică după poftele înşelăciunii şi să vă înnoiţi iarăşi cu 
duhul minţii^ voastre. Şi să vă îmbrăcaţi în omul cel nou, cel zidit după 
Dumnezeu, întru dreptate şi întru sfinţenia adevărului” (Efeseni 4,22-24). 

De aici vedem că a fi curat înseamnă a fi sfânt, lipsit de păcat şi în 
acelaşi timp pătruns de duhul lui Hristos, încât curăţia inimii reprezintă 
esenţa însăşi a sfinţeniei, idealul şi temelia evlaviei creştine: „Fiţi sfinţi, 
precum şi Eu (Dumnezeu) sunt sfânt” (Levitic 19, 2). 

Printr-o analogie deosebit de sugestivă, Mântuitorul ne arată că la 
curăţia inimii se ajunge pornind la început de la curăţia gândului şi a mintii: 
„Luminătorul trupului este ochiul. Deci de va fi ochiul tău curat tot trupul 
tau va fi luminat; iar de va fi ochiul tău rău, tot trupul tău va fi întunecat. 
Deci, dacă lumina care este în tine este întuneric, dar întunericul cu cât 
mai mult? (Luca 6, 22-23). Aceasta înseamnă că aşa cum ochiul conduce 

activitatea trupului, tot la fel şi mintea conduce activitatea sufletului. Pentru 
acest motiv, privegherea asupra minţii are un rol decisiv asupra curăţiei 
inimii. De aici şi îndemnul Apostolului: „supuneţi-vă gândul spre ascultarea 
lui Hristos” (II Corinteni 10, 5). Nu-I lăsaţi, altfel spus, victimă poftelor şi 
dorinţelor oarbe care îl atacă şi vrea să-l înrobească. Jertfiţi-I lui Hristos pe 
care îl aveţi în inimile voastre (Efeseni 3, 17), străduiţi-vă să dobândiţi 
„gândul luf Hristos” (1 Corinteni 2, 16; Filipeni 2, 5). S-a remarcat că „nu 
totdeauna putem apăra gândul simplu, întâi născut, din ghiarele fiarei care 
îl pândeşte. Aceasta se întâmplă mai ales atunci când nu l-am jertfit îndată 
lui Hristos, când mintea nu s-a îndreptat cu el spre inimă, ci a privit, ca 
soţia lui Lot, îndărăt spre atacul apărut, spre pofta ce şi-a semnalizat 
prezenţa în conştiinţă" 69 . Mintea îndată ce „se depărtează de inimă şi de 
căutarea împărăţiei lui Dumnezeu aflătoare înăuntrul ei - spune Marcu 
Ascetul - dă loc momelii (atacului) diavolului şi devine capabilă să 
primească şoapta lui cea rea” 70 . 

Mijlocul de a menţine mintea mereu trează, iar curăţia inimii într-o 
continuă priveghere, este rugăciunea. De aici şi îndemnul Apostolului: 
„Rugaţi-vă neîncetat” (I Tesaloniceni 5, 17), „stăruind în rugăciune, 
priveghind în ea cu mulţumire” (Coloseni 4, 2). Prin rugăciune, Dumnezeu 
coboară şi omul se ridică, comunică, se uneşte cu Dumnezeu, iar harul îl 
transformă întru asemănarea lui Dumnezeu. Fiinţa se purifică şi se îmbogă¬ 
ţeşte în virtute, în viaţa lui Dumnezeu. „Rugăciunea noastră să nu 
înceteze niciodată - spune Sfântul Ciprian - pentru că ori de căte ori va 
veni duşmanul, ori de câte ori va încerca să intre în inima noastră, să o 
găsească închisă şi înarmată împotriva lui”. Iar cel mai important rod al 
rugăciunii este tocmai integritatea şi pacea vieţii spirituale prin puterea Sfântului 
Duh unificator. De aici şi isihia, adică reunificarea cugetului cu inima” 71 . 

Cei care practică isihia îşi disciplinează viaţa interioară prin rugăciunea 
continuă care invocă numele lui lisus, şi care, din această pricină, se 
numeşte „Rugăciunea lui lisus”, „Rugăciunea inimii”, sau „Rugăciunea 
pură”. Această rugăciune are ca scop să ţină conştiinţa în stare de 
priveghere, prin păzirea minţii de orice gând dăunător, iar prin continua 
rostire a numelui lui lisus, iubirea divină se revarsă în inimă, spre a o 
curăţi şi desăvârşi. 

Practica isihasta are trei faze: 

1. Paza cuvântului, efectuată prin repetarea neîntreruptă a numelui 
lui lisus printr-o concentrare a întregului gând spre lisus. Odată cu aceasta 
se duce şi lupta pentru eliberarea de patimi şi creşterea în virtute. în lupta 
cu ispitele, credinciosul este lăsat singur. 

2. Paza gândului. Credinciosul devine stăpân pe instincte şi începe 
să se cureţe de patimi. Toate gândurile se îndreaptă către Hristos, ceea 
ce face ca şi faptele să le urmeze. Aceasta determină o învingere a 
patimilor şi prin lucrarea harului care aşează în suflet pacea. 

3. Paza inimii. Harul coboară tot mai abundent în inimă spre a o 
sfinţi. Rugăciunea se face nu prin cuvinte, nici prin gând, ci prin Duhul 


279 


CUMPĂTAREA 


Sfânt, care „se roagă pentru noi” (Romani 8, 26). Se simte vederea lui 
Dumnezeu şi inima astfel curăţită primeşte bucuria şi pacea prin prezenta 
lui Hristos, încât „tăria rugăciunii credinciosului stă în aceea că lisus Hristos 
se roagă împreună cu cei ce se roagă şi stăruie pentru cei ce stăruie. El 
însuşi se roagă Tatălui împreună cu cei pentru care El mijloceşte. Iar 
rugăciunea Lui este totdeauna biruitoare: „Eu ştiam că Tu pururea mă 
asculţi” (Ioan 11, 14). » 

Cei curaţi cu inima sunt cei „născuţi din Dumnezeu”. Şi „oricine 
este născut din Dumnezeu nu săvârşeşte ’ păcat, pentru că sămânţa lui 
Dumnezeu rămâne în el şi nu poate să păcătuiască, fiindcă este născut 
din Dumnezeu (I Ioan 3, 9). Viaţa lor este „ascunsă cu Hristos în 
Dumnezeu” (Coloseni 3, 3Ţ Ei sunt biruitori asupra păcatului, fiindcă dacă 
„sunt ai lui Hristos şi-au răstignit trupul împreună cu patimile şi poftele” 
(Galateni 5, 24). Prin hesekia ei au dobândit pacea şi iubirea lăuntrică, care 
îi „legitimează” ca „fii ai lui Dumnezeu” (Matei 5, 9; Ioan 1, 12; Galateni 
3, 26). In ei transpare viaţa lui Dumnezeu, chipul şi asemănarea Părintelui, 
care cuprinde şi pe sofrosyne, definită ca linişte şi atribut a lui Dumnezeu 
(Sf. Iustin). Mintea fiilor care prin har poartă chipul şi asemănarea Părintelui 
ajunge la sfinţenie prin dăruirea (jertfa) ei lui Hristos. Iar această „sacra 
mens , cum îi spune Lactanţiu, este eufrosyne încreşinată, adică 
înţelepciunea practică (de la Ei) = bun şi <ppovr|cn.c; = înţelepciunea 
practică). Ea este seninătatea şi bucuria Duhului care anticipează veşnicia 
şi care iradiază de pe faţa, în privirile, în cuvintele, în acţiunile şi în faptele 
fiilor lui Dumnezeu înduhovniciţi... Eufrosyne este zâmbetul liniştit şi 
inteligent iubitor şi blând, plin de pace, care dezvăluie seninătatea minţii 
lor bune şi curate, în care se vede chipul lui Hristos. Ea este mişcarea 
bine armonizată a minţii şi sufletului către Dumnezeu şi către lume. 

rugăciunii inimii curate sunt atât de evidente prin pacea, 
liniştea şi neprihănirea ei, încât un om înduhovnicit, copleşit de dragoste faţă 
de semeni, întâmpină pe oricine venea la el, cu adresarea: „bucuria mea!”. 
Iar Sfântul Serafim de Sarov, fiindcă despre el este vorba, se putea exprima 
astfel, deoarece el constatase că atunci „când Duhul lui Dumnezeu se 
pogoară la om şi îl luminează cu deplinătatea luminii Sale, inima omului 
se umple de o negrăită bucurie, fiindcă Duhul lui Dumnezeu înveseleşte 
totul, cu orice ar veni în atingere” 723 . 

în. acelaşi, timp, inimile curate au puterea de a pătrunde şi influienţa 
favorabil şi inimile celor din jur. N S-a remarcat pe bună dreptate că „prin 
sinceritatea şi nevinovăţia sa, prin calmul, seninătatea şi firescul cu care 
face faţă celor mai primejdioase obstacole şi tentaţii, prin puritatea 
copilărească îngemănată cu o adâncă seriozitate, omul pur răscoleşte 
puternic pe cei căzuţi moralmente, le trezeşte şi le înviorează puterile inte¬ 
rioare, le readuce conştiinţa la nivelul răspunderii faţă de sine şi faţă de 
oameni şi-i pune astfel din nou pe linia unei vieţi omeneşti normale. Un 
om curat e un nesecat izvor de regenerare morală, cu adânci repercusiuni 
asupra coeziunii, dăinuirii şi promovării vieţii comunitare însăşi”. 


_ TERAPEUTICA MALADIILOR NECUMPĂTĂR1I 

Referindu-se la efectele terapeutice ale rugăciunii asupra trupurilor 
celor din apropierea noastră, Doctorul AJexis Carre! arată că „trebuie să 
înţelegem prin rugăciune, nu o simplă recitare maşinală de formule, ci o 
înălţare mistică, în care conştiinţa se absoarbe în contemplarea principiului 
imanent şi transcendent al lumii. Această stare psihologică nu e 
intelectuală. Ea nu poate fi înţeleasă de filosofi şi de oamenii de ştiinţă, şi 
de aceea, le este inaccesibilă... Rugăciunea însoţită de efecte organice 
prezintă anumite caractere particulare. Mai întâi, e cu totul dezinteresată. 
Omul se oferă lui Dumnezeu aşa cum pânza se oferă pictorului sau 
marmora sculptorului. Totodată îi cere harul, îi expune nevoile lui, şi mai 
ales pe acelea ale semenilor lui. în genere, nu acela care se roagă pentru 
sine e vindecat, ci acela care se roagă pentru ceilalţi. Acest fel de 
rugăciune cere o condiţie prealabilă: lepădarea de sine însuşi, adică o formă 
foarte înaltă a ascezei... Astfel înţeleasă rugăciunea dă naştere uneori la 
miracole... Concepţia noastră actuală despre influenţa rugăciunii asupra 
stărilor patologice este întemeiată pe observarea bolnavilor care, aproape 
instantaneu au fost vindecaţi de boli ca tuberculoza osoasă sau peritonală, 
abcese reci, plăgi supurate, lupus, cancer etc. Procesul de vindecare variază 
de la un individ la altul. De multe ori e mare durere. Apoi sentimentul 
brusc al vindecării complete. în câteva secunde, câteva minute, cel mult 
câteva ore, rănile se cicatrizează, simptomele generale dispar, pofta de 
mâncare revine. Uneori, tulburările funcţionale dispar înaintea leziunii 
anatomice. Deformaţiile osoase ale bolii Pott, ganglionii canceroşi persistă 
adesea încă două sau trei zile după clipa vindecării. Miracolul e caracterizat 
mai cu seamă printr-o grăbire extremă a proceselor de reparaţie organică. 
Nu încape îndoială că procentul cicatrizării leziunilor anatomice e cu mult 
mai ridicat decât procentul normal. Singura condiţie care e absolut necesară 
fenomenului, e rugăciunea. Nu e nevoie însă ca bolnavul să se roage el 
însuşi sau să aibă credinţă religioasă. E de ajuns dacă cineva lângă el se 
află în stare de rugăciune. Asemenea fapte au o înaltă semnificaţie. Ele 
arată realitatea unor anumite relaţii, de natură necunoscută încă, dar 
procesele psihologice şi organice, dovedesc importanţa obiectivă a 
activităţilor spirituale, de care igieniştii, medicii, educatorii şi sociologii nu 
s-au gândit niciodată să se ocupe. Ele ne deschid o lume nouă”. 73â 

Dar neprihănirea şi nepătimirea inimilor curate se extinde spre a 
cuprinde în iubirea lor întreaga creaţie: „Când începeam să mă rog cu 
inima - spunea un om înduhovnicit - toată împrejurarea mi se înfăţişa 
într-o formă fermecătoare: pomii, iarba, păsările, pământul, aerul, lumina, 
toate păreau că vorbesc către mine, că sunt aici pentru om, că mărturiseau 
dragostea lui Dumnezeu către om şi că totul se ruga, totul lăuda pe 
Dumnezeu. Atunci am înţeles cuvântul Filocaliei: „a înţelege duhul 
făpturilor”; şi am văzut calea pe care trebuia mers, pentru a ajunge să stai 
de vorbă cu făpturile lui Dumnezeu” 74 . 

De aici vedem că discernământul ca rezultat al credinţei lucrătoare 
în virtute reprezintă capacitatea deosebirii binelui de rău şi cultivarea inimii 

bune. Dar în acelaşi timp discernământul este judecarea raţiunilor din 
lucruri. El se întâlneşte astfel cu gnoza, ca şi cunoaştere contemplativă 
desăvârşindu-se în iubirea faţă de Dumnezeu revărsată în creaţie. 

In concluzie, dacă inima rea dominată de pofte şi dorinţe pătimaşe 
aduce zbuciumul neîmplinirii lor, inima bună ca expresie a nepătimirii se 
„alimentează continuu din duhul lui Hristos, aducând vieţii duhovniceşti 
pacea, liniştea şi bucuria Duhului Sfânt, inima curată rămâne cel mai preţios 
remediu al poftelor oarbe, sau terapia cea mai eficientă imprimată firii prin 
sofrosyne, ca virtute creştină. 

Iar dacă pe hesekia am întâlnit-o şi în „Charmides” a lui Platon, ca 
expresie a sofrosynei; prin lucrarea Duhului Sfânt ea primeşte o aureolă 
amplificată de linişte, seninătate şi bucurie spirituală, anticipând veşnicia 
comuniunii şi cunoaşterii lui Dumnezeu. 

şi după mărturisirea fiecărui păcaţ scuipă odată. După spovedanie, confesorul priveşte 
succesiv spre cele patru puncte cardinale, invocând divinitatea, zice: „Dumnezeule care eşti 
la dreapta, Dumnezeule care eşti la stânga, iartă-i păcatele apoi rosteşte formula- Te iert 
de păcatele pe care le cunoşti şi pe care nu le cunoşti", pe urmă face'un gest, ca şi când 
ar smulge din mima penitentului păcatul, să-l arunce de departe. La tribul Buciuma din 
Africa, mărturisirea este urmată de stoarcerea câtorva stropi de sânge din buric, la alţii din 
palmă, care apoi se aruncă spre cer. Membrii tribului Sulka din Malesia aveau credinţa că 
necurăţia păcatelor se vede în lumina ochilor. La triburile din Guatemala şi Yucatan (Amer¬ 
ica Centrală) se practica scoaterea sângelui în caz de boli, naşteri grele, sterilitate, despre 

de iarbă, care se arunca în curentul apei. Marele sacerdot arunca mai întâi buchetul în foc, 
apo| cenuşa în apă. Focul şi apa erau considerate elemente de curăţie magică. Era chiar o 
lipsă a păcatelor ce trabuiau mărturisite. Printre acestea, cele referitoare la modul de 
abordare a divinităţilor, a respectării sărbătorilor, a preoţilor, a cinstirii părinţilor. Apoi: 
uciderea, avortul, adulterul, lenevia. In şinţoism, pentru mărturisirea păcatelor era dedicată 
sarbatoarea marei purificări: Oho-harari. în taoism, păcatele erau scrise pe o hârtie şi 
aruncate pe o apă curgătoare. Se făcea şi un jurământ în faţa zeilor de a nu-I mai săvârsi. 
Bolnavii pentru a se vindeca erau stropiţi cu apă vrăjită şi supuşi mărturisirii păcatelor. în 
ueanism jsec. VIII—VI î. Hs.), călugărul îşi făcea zilnic examenul de conştiinţă şi păcatul 
trebuia mărturisit preotului duhovnic (guru), sau în faţa unui laic, sau chiar singur întorcându- 
se spre răsărit sau spre nord, cu o mână pe creştetul capului. Se dădeau şi canoane, care 
constau în post, asceză, exercitaţii spirituale, mergând pentru păcate grave chiar cu 
excluderea din ordinul călugăresc.^ Laicii făceau mărturisiri anuale în sezonul ploilor (8 zile 
în luna august) în temple şi mănăstiri. în ziua a opta se ţinea post negru, se făcea 
mărturisirea generală, iar preoţii rosteau rugăciunile rituale, după care urmau iertările 
reci prore, şi astfel se asigura curăţia pe un an. La brahmanii din Sutre, ucigaşul purta pe 
stradă craniul victimei. Femeia adulteră îmbrăca o piele de asin (considerat animal libidinos), 
se hrănea cu carne de asin şi era purtată pe asin prin oraş. Cine fura, se prezenta în faţa 
regelui cu părul despletit şi cu o măciucă pe umăr. După fiecare păcat mărturisit, regele îl 
lovea odată cu măciuca. Legea lui Mânu (XI, 228-231) prevedea: „Pe cât-unu-om-inuma îi 
detestă mai mult fapta rea, pe atât trupul său este liber de gresala aceasta. Cine a făcut 
un păcat şi se căieşte de el, e liber de acel păcat; însă nu va fi curăţit de el, decât numai 
atunci când se va hotărî să nu-l mai facă . La sirieni, mărturisirea păcatelor se făcea prin 
lovituri şi flagelaţii, considerându-se că acestea sunt plăcute zeilor. Deşi exprimată diferit, 

genunchii şi bătându-şi fruntea de pământ. Pe alţii lovindu-şi mereu pieptul... Unii din aceştia 

să-l ţină, ţipau pe neaşteptate. Am văzut acolo pe unii ca ieşiţi din ei înşişi în felul purtării 
şi al gândirii pierduţi şi întunecaţi de multe mâhnire şi nesimţitori faţă de toate cele ale 
vieţii; apoi scufundaţi în adâncul smereniei şi frigându-şi în focul întristării lacrimile ochilor. 
Pe alţii zăcând jos îngânduraţi şi căutând la pământ, mişcându-şi capetele şi răcnind ca 
nişte lei, din fundul inimii şi scrâşnind din dinţi şi suspinând... Alţii... se osândeau, socotindu- 
se nevrednici de iertare şi nefiind în stare să se apere, strigau către Dumnezeu. Unii se 
rugau să fie pedepsiţi aici şi miluiţi acolo. Iar alţii zdrobiţi de povara conştiinţei cereau cu 
sinceritate să nu fie nici chinuiţi (în iad), nici învredniciţi de împărăţie, căci „de ajuns ne 
este’’... Se puteau vedea oameni îndurând chinuri şi încovoiaţi până la sfârşitul vieţii lor, 
umblând toată ziua întristaţi. Se putea vedea uitând să mănânce pâinealor, iar apa lor bând- 
o amestecată cu plânsul şi mâncându-şi pâinea tăvălită în cenuşă şipraf. Se puteau vedea 
alţii având pielea lipită de oase şi fiind uscaţi ca iarba veştedă. Nimic altceva nu se putea 
auzi de la ei decât aceste cuvinte: „Vai, vai, vai! Of! of! E drept, a drept! Cruţă-mă, cruţă- 
mă, Stăpâne!” Unii ziceau: „Miluieşte-mă, miluieşte-mă!” Iar alţii mai jalnic: „lartă-mă, 
Stăpâne! lartă-mă de se poate!’’. Unii se pedepseau pe ei înşişi în arşiţă, alţii se chinuiau 
de frig. Unii gustând puţină apă, se opreau îndată; gustau doar atât cât să nu moară de 
sete; alţii, împărtăşindu-se de puţină pâine, aruncau restul cu mâna dreaptă de la ei, 
numindu-se nevrednici de hrana cuvântătoare, ca unii ce au săvârşit faptele celor 
necuvântătoare... Unii, bătându-şi cu putere pieptul, strigau către Dumnezeu de parcă stăteau 
la poarta cerului... Altul, la rândul său: „Degrabă să ne întâmpine îndurările Tale, Doamne, 
că ne-am pierdut, că am desnădăjduit, că ne-am stins foarte"... Toţi şedeau privind pururea 
cu ochii sufletului lor moartea şi zicând: „Oare ce ni se va întâmpla? Oare care va fi 
hotărârea? Oare care va fi sfârşitul nostru? Oare va mai fi pentru noi chemare înapoi? Oare 
mai este iertare pentru noi, întunecaţii, smeriţii, osândirii? Oare a avut cererea noastră putere 
să intre înaintea Domnului, sau s-a întors înapoi, pe drept cuvânt, umilită şi ruşinată? Oare 
intrând, cât folos a agonisit? Câtă bunăvoinţă? Cât rod a dobândit lucrarea ei? Pornind din 
trupuri şi guri necurate şi neavând multă putere, a împăcat ea oare pe Domnul cu 
desăvârşire, sau măcar în parte? Sau a tămăduit măcar pe jumătate ranele noastre, care 
sunt mari şi au nevoie de mari dureri şi sudori şi de multe osteneli? Oare s-au apropiat 
de noi îngerii păzitori, sau sunt încă departe de noi?... Unii de multe ori se întrebau 
reciproc, plini de nesiguranţă, zicând: „Oare vom scăpa, fraţilor? Oare ni se va împlini 
rugămintea? Oare va fi primită? Oare se va deschide? Iar ceilalţi răspundeau: „Cine ştie 

(cum ziceau fraţii noştri niniviteni) de se va răzgândi Domnul şi ne va izbăvi pe noi dp 
multe muncire? Dar noi să facem ceea ce ţine de noi. Şi de nu ne va deschide, binecuvântat 
sa fie Domnul Dumnezeu^ Cel ce ne-a lăsat afară cu dreptate... La alţii se vedeau genunchii 
uscaţi de mulţimea mătăniilor; ochii topiţi şi scufundaţi înăuntru, undeva în adânc. Erau 
lipsiţi de păn obrajii erau răniţi şi arşi de fierbinţeala lacrimilor; feţele veştejite şi galbene 
nedeosebite întru nimic de feţele morţilor. Ce înseamnă greaua pătimire a celor îndrăciţi 
pe lângă a acelora? Sau a celor îndureraţi pentru morţi? Sau a celor ce petrec în exil? Sau 
pedeapsa celor osândiţi pentru omoruri? Nimic nu e chinul şi pedeapsa fără de voie a 
acestora, pe lângă cea de bună voie a acelora. Şi vă rog să nu socotiţi cele spuse, povesti 
fraţilor. Aceştia rugau de multe ori pe judecătorul acela mare, pe păstorul şi îngerul între 
oameni, să le pună mâinile şj grumazul în fiare şi câtuşi, şi să le ţintuiască picioarele î n 
butuci ca la cei osândiţi, şi să nu-i deslege din acelea înainte de a-i primi mormântul, ba 
nici chiar în mormânt... Când vedeau că vor purcede spre Domnul, ca să se înfăţişeze 
înaintea ScaunuJ Celui neprimitor de mită... rugau pe întâistătătorul lor cu jumătate, pe acel 
mare păstor, să nu-i învrednicească pe ei de înmormântare omenească, ci să fie aruncaţi 
ca nişte dobitoace, în apa râului, sau să fie lăsaţi în ţarina cutreierată de fiare (Scara 
Cuvântul V, trad. cit. p. 135-147). ' 

65. Cuvântul LXXXl, Filocalia, voi. X, cit. p. 393-394. 

66. Pr. Prof. Dr. Ion Bria, Dicţionar de Teologie Ortodoxă, Bucureşti, 1981, p. 221. 

66a. Cuvântul „inimă" are un înţeles foarte variat, complex şi diversificat. Inima este 

in primul rând organul central al aparatului circulator, legat de viaţă atât de strâns, încât 
atunci când inima nu mai bate, viaţa încetează. Prin analogie cu inima ca organ central al 
corpului omenesc care pune viaţa în mişcare, inima ca determinare spirituală reprezintă 
centrul cel mai adânc al sufletului, afectivitatea care îl vitalizează, punându-i în mişcare şi 
celelalte funcţii, precum: gândirea, voinţa şi apoi faptele. Chiar inima din corp a primit 
simbolul afectiv al iubirii, întâlnit bunăoară în mitologie prin imaginea lui Cupidon, care 
aruncă săgeţMe lui în inimile îndrăgostiţilor... Inima-suflet punând în mişcare viaţa afectivă 
este^ redată în limba noastră printr-o gamă foarte nuanţată de expresii, ca de pildă: cu 
toată inima, după voia inimii, a-i râde inima, a unge (pe cineva) la inimă, a-şi călca pe 
inimă, a i se rupe inima, a pune la inimă, a avea inimă bună, rea, dreaptă, deschisă, haină 
de piatră; slab de inimă, a fi (om) cu inimă, a fi fără inimă; a-şi lua inima în dinţi; a-i veni 
(cuiva) inima la loc, (a fi) cu inima împăcată. Tot prin analogie cu inima-organ, care ocupă 
un loc interior şi central în corpul omenesc, pentru a indica partea cea mai importantă a 
unui obiect, folosim şi în acest caz cuvântul „inimă", ca de exemplu: inima carului, sau a 
unei plante (adică miezul).” 

J n f'l° s °fia antică, Aristotel considera sediul sufletului în inimă, adică în cord, dată 
fiind căldură sa mare şi mişcarea ritmică. Tot în cord sunt localizate şi funcţiile emoţional- 
afective şi motivaţionale; fiind în acelaşi timp şi sediul senzaţiilor. Principiul vitai este 
entelechia, de natură transcendentă, difuzat în tot organismul. Funcţiile cognitive sunt 
localizate în ventriculi cerebrali (vezi: C. Bălăceanu-Stolnici, Anatomistii în căutarea sufletului, 
Bucureşti, 1981, p. 29). 

In Sfânta Scriptură, cuvântul „feb , însemnând inimă ca organ al corpului omenesc 
(corespondent cu „cor” şi „kardia”), avea şi un sens spiritual, de adâncime, definind 
pnncipiul gândirii, al deciziilor şi al sentimentelor; fiind foarte uzitat pentru a numi sufletul 
omenesc, cu aspiraţiile lui şi cu înclinaţiile lui bune sau rele. 

67. Marcu Ascetul, Despre Botez, Filocalia, voi. I, cit. p. 287 şi 297. 

68. Pr. Prof. D. Stăniloae, Teologia Morală Ortodoxă, cit. o. 127. 

69. Idem, p. 132. 

70. Despre Botez, cit. p. 304. 

71. Despre gelozie şi invidie, cap. XVI, cit. p. 503. 

72. Pr. Prof. Ion Bria, Credinţa pe care o mărturisim, 1987, p. 254. 

72a. Filaret Costea, Sensul bucuriei în viata creştină, în rev. Studii Teologice nr 1-2/ 
1963, p. 42. ' 

73. Pr. Prof. D. I. Belu, Inima curată, în rev. Studii Teologice, nr. 5-6/1952, p. 355. 

73a. Omul, fiinţă necunoscută, trad. Lia Busuioceanu, f.a.p. 156-157. 

74. Pr. Prof. D. Stăniloae o.c.p. 236. 

Spiritul grec profund cugetător nu a trăit şi nu a trecut prin lume 
fără să-şi dea seama de realităţile din jurul lui, precum şi de relaţiile lui 
cu ele. Astfel, el a acordat o atenţie deosebită naturii înconjurătoare şi s-a 
numit pe sine „microcosmos”... Interdependenţa cu natura exterioară l-a 
determinat nu numai să o divinizeze, dar să şi-o supună spre a-i fi 
favorabilă, folosind-o după trebuinţele sale... 

Accentuând în mod deosebit şi aproape exclusiv valoarea naturii sale, 
şi având ca obiectiv desăvârşirea ei, gândirea elină a promovat mai multe 
păreri. Cinicii, de pildă, spuneau că „naturalia non sunt turpia”, şi 
dispreţuind întru totul relaţiile sociale, au ajuns să „evalueze’ viaţa strict 
biologic instinctiv, încât s-a ajuns la fapte lubrice, determinând pe unul 
din ei (Diogene), ca văzând eşecul, să se refugieze, găzduindu-se într-un 
butoi, devenind astfel de-a dreptul proverbial, hilar şi ridicol... 

Stoicii au formulat principiul devenit clasic în lumea veche: „a se trăi 
conform naturii”. Observând însă că natura umană are şi părţi întunecate, 
care constituie o boală a ei (pe care le-au numit „patimi sau afecte), au 
simţit nevoia să vină cu precizarea că a trăi conform naturii, înseamnă a 
trăi conform raţiunii. Iar raţiunea operează cu bună chibzuinţă, cu dreaptă 
judecată, cu „depistarea” a ceea ce este propriu, folositor şi necesar naturii 
la un moment dat. Iar aceasta este dieta, adică felul de trai corespunzător 
naturii. Şi astfel, dieta va deveni legea sophrosynei. 

Reprezentând idealul culturii şi civilizaţiei elene, sofrosyne este o 
creaţie a spiritului grec, stând la baza altor virtuţi, care s-au răspândit şi 
s-au temeluit la baza gândirii europene şi mondiale 1 , alcătuind ceea ce 
prea frumos a fost numit „miracolul clasic’ 2 . 

Descoperită de „giganţii” înţelepţi ai Elladei, virtutea cumpătării a 
pătruns şi în gândirea şi cultura creştină, primind amprenta şi specificul 
noii religii, fără a-i micşora întru nimic aureola de valori, ci amplificând-o 
cu valori creştine superioare oricărei alte filosofii. 

în cele ce urmează vom căuta să ne justificăm afirmaţia prezentând 
pe sofrosyne ca o virtute înmiresmată de darurile cereşti; creatoare de 
suflete neprihănite, care au umplut calendarul sfinţeniei creştine. 

SPECIFICUL CUMPĂTĂRII CA VIRTUTE CREŞTINĂ 




1. CUMPĂTAREA ÎNTRE: 

A TRĂI CONFORM NATURII” SI „FIREA CEA NOUĂ” 

DUPĂ HAR 


Ca şi celelalte virtuţi antice, sofrosyne este o însuşire naturală a 
omului, mai precis, este natura ce tinde spre desăvârşire 3 . 

Astfel, virtutea antică reprezintă o prelungire a vieţii biologice, iar 
idealul moral este expresia nevoilor şi instinctelor care constituie „voinţa 
de a trăi” 4 . Virtutea cumpătării antice se încadrează în stăruinţa omului de 
a trăi viaţa după legea morală naturală cunoscută prin raţiune 3 . 

Aceasta înseamnă că virtutea, pornind din nevoile sufleteşti şi trupeşti 
ale omului, îi aduce ordinea şi echilibrul fiinţei sale. Ea se întemeiază pe 
puterile naturale ale omului, pe forţa lui morală, pe neîntreruptul efort, sau 
războire cu sine, de a dobândi controlul şi stăpânirea a tot ce pornind din 
fire, îl vatămă, îl tulbură, ÎI nelinişteşte... 

înţelepţii antici nu cunoşteau însă natura umană căzută. Nu aveau 
noţiunea păcatului, care tulbură natura psiho-fizică, şi nici nu căutau ajutorul 
salvator în afara lor. Şi datorită acestui fapt ei nu şi-au dat seama că natura 
în care rodea cariul păcatului este înşelătoare şi derutantă... Ei au reuşit să 
dobândească „arta măsurii” şi să-şi domine tymosul şi epithymia, irascibilul 
şi pofta, dar nu în toate aspectele şi în toate „variantele” acestora, căzând 
de multe ori în plasa celor învinşi şi prefăcuţi în victime. în concret 
vorbind, ei şi-au putut domina lăcomia pântecelui, lăcomia după 
acumularea nestăvilită de bunuri materiale, au putut învinge mânia şi s-au 
lepădat de întristare, dar mulţi dintre ei au căzut pradă desfrâului, şi încă 
formelor celor mai josnice de perversiune. Virtutea cumpătării în 
accepţiunea creştină reprezintă rezultatul lucrării harului divin. Iar harul divin 
însănătoşeşte firea căzută în păcat, redându-i minţii lumina şi puterea de a 
discerne între bine şi rău, întărind voinţa şi aducând ordinea şi echilibrul 
în viaţa haotică a sentimentelor pervertite în păcat. Această însănătoşire a 
firii, sau a naturii crează omul nou, făptura cea nouă, restabilită după chipul 
lui Dumnezeu (II Corinteni 5, 17; Efeseni 4, 24; Coloseni 3, 10, Galateni 
<5, 15), „şi îmbrăcând-o în Hristos" (Galateni 3, 27), o înviază cu El spre o 
viaţă nouă prin Botez (Romani 6, 1—5), „ca să se nimicească trupul 
păcatului, pentru a nu mai sluji noi păcatului... Şi izbăvindu-vă de păcat, 
v-aţi făcut robii îndreptării” (sfinţeniei) (Romani 6, 6-18). în acest cadru 
de renaştere spirituală prin însănătoşirea firii, a naturii, sofrosyne nu se 
împreună cu păcatul, fiindcă acesta i-a devenit dăunător, o tulbură, o 
nelinişteşte, o apasă. Şi astfel, în locul spinilor desfrâului pervertit, al naturii 
căzute în păcat — care reprezintă un compromis al sofrosynei — prin har 


ea devine - floarea castităţii, a neprihănirii, ca imitare a vieţii lui Hristos, 
şi dăruire totală lui Dumnezeu spre sfinţirea naturii şi desăvârşirea ei. 

Sofrosyne încreştinată primeşte în cadrul raportului dintre natură şi 
har o dimensiune superioară prin referirea ei la natura materială a omului. 
Astfel, dacă gândirea antică proclama dualismul spirit-materie, creştinismul 
depăşeşte această concepţie. Mai precis, dacă gândirea platonică crea 
identitatea „soma-sema”, Sfântul Apostol Pavel arată că „trupul este 
mădularul lui Hristos” (I Corinteni 6, 15), „templu al Duhului Sfânt” 
(I Corinteni 6, 19); ceea ce înseamnă că nu numai sufletul este a lui Hristos, 
ci şi „trupul este a Iui Hristos” (Coloseni 2, 17). în felul acesta prin lucrarea 
Duhului Sfânt în Hristos se stabileşte o legătură interioară între materie şi 
spirit, pe măsură ca materia să fie transfigurată, sfinţită, îndumnezeită. De 
aici şi îndemnul Apostolului adresat creştinilor unei Biserici, de a se „sfinţi 
întregi, deopotrivă cu duhul, cu sufletul şi cu trupul” (I Tesaloniceni 5,23). 
Evidenţa posibilităţii transfigurării trupului îl demonstrează schimbarea la faţă 
a Domnului, sau transfigurarea Trupului Său înviat şi înălţat la dreapta 
Tatălui, devenit putere de sfinţire şi îndumnezeire a materiei prin lucrarea 
Sfântului Duh care îi este interior. Lucrarea de sfinţire a materiei prin 
lucrarea harului Sfântului Duh o dovedeşte şi prezenţa moaştelor, ca 
păstrătoare a nestricăciunii materiei. 

Posibilitatea transfigurării materiei de către spirit are şi un temei 
ştiinţific, dat de faptul că materia reprezintă concentrare de „energie şi 
calităţi logice”, iar spiritul îi poate fi interior. „Spiritul nu se confundă cu 
materia, fiindcă sufletul rămâne suflet, iar trupul rămâne trup, dar între spirit 
şi materie există o legătură interioară care face posibilă transfigurarea 
materiei din interior prin lucrarea Duhului Sfânt în Hristos şi Biserică. Acesta 
este şi motivul pentru care Taina creştinismului, în viziunea ortodoxă, este 
taina materiei transfigurate în Hristos. După vreme îndelungată, fizica 
fundamentală a început şi ea să progreseze în aceeaşi direcţie. După ce 
secole de-a rândul cultura europeană a fost dominată de opoziţia carteziană 
dintre spirit şi materie (res cogitans-res extensa), care îşi are temeiul ei 
tot în gândirea antică de unde a fost preluată de scolastică..., a început 
astăzi să descopere că particulele elementare ale microcosmosului nu sunt 
nici numai corpuscule, nici doar unde, ci că sunt în acelaşi timp şi una şi 
alta” 6 . După cum a arătat învăţatul Heisenberg, „starea de complemen¬ 
taritate între aspectul de particulă şi cel de undă în materie pune sfârşit 
pentru totdeauna dualismului cartezian între materie şi spirit. Şi un aspect 
şi celălalt sunt elementele complementare ale singurei şi unicei realităţi. 
Astfel se modifică, în profund şi ireversibil distincţia fundamentală dintre 
spirit şi materie. Şi de aici o nouă concepţie pe care am putea-o numi 
metarealism” 7 . S-a remarcat pe bună dreptate că această descoperire are 
un caracter epocal şi este mai importantă decât orice revoluţie coperniciană, 
fiindcă din momentul în care materia este atât corpuscul, cât şi undă, 
aceasta demonstrează că materia poate fi transfigurată, că materia se poate 

spiritualiza şi transforma în lumină, aşa cum a fost convingerea teologiei 
patristice... în textul biblic se spune că Domnul s-a schimbat la faţă înaintea 
unora dintre ucenicii Săi, astfel încât „faţa Lui strălucea ca soarele, iar 
hainele erau mai albe decât lumina”. Hristos a descoperit astfel ucenicilor 
Săi Taina împărăţiei lui Dumnezeu în care drepţii vor strălucii ca soarele, 
şi ne-a lăsat să constatăm că materia se poate transforma în lumină” 8 . 


Z. CUMPĂTAREA PRIVITĂ CA ROD AL RAŢIUNII 
DUHOVNICEŞTI ŞI CA VIAŢĂ ÎN HRISTOS 
ŞI IN BISERICA 


O altă caracteristică a sofrosynei antice rezidă în faptul că ea se 
întemeiază exclusiv pe raţiune, are un caracter intelectualisr. 

Socrate spunea foarte clar că înţelepciunea se învaţă, este o ştiinţă. 
Acesta pornea de la principiul „cunoaşte-te pe tine însuţi”, şi se desfăşura 
într-o formă individualist-intelectualistă. Platon arată în Charmides că cea 
mai înaltă formă a sofrosynei rezidă tocmai în acel „yvcoDi aeamov”, prin 
care înţelepciunea practică (fronesis) se împlineşte prin sănătatea minţii. La 
fel şi Aristotel, care împarte virtuţile în două părţi: dianoetice şi morale. 
Primele au un caracter strict individualist, se fondează exclusiv pe raţiune. 
Virtuţile morale reprezentate prin mesotes au şi o completare a voinţei, 
ca formă de deprindere în îndeplinirea binelui, rămân la bază, întemeiate 
pe raţiune. Mesotestul reprezintă o „socoteală”, o judecată personală a 
înţeleptului. El este acela care îl stabileşte, care şi-l orânduieşte. Astfel şi 
virtutea cumpătării, ca virtute morală este stabilită raţional ca mijlocul între 
două extreme, ambele dăunătoare vieţii. 

Stoicii mai mult ca oricare, socoteau raţiunea ca un dar divin, sau ca 
divinul însuşi în om. Dacă Platon vorbea de asemănarea cu Dumnezeu 
(homoiosis Teo), ca o ascensiune a sufletului, stoicii proclamau această 
asemănare prin raţiune. Şi în concepţia lor panteistă mergeau şi mai 
departe, spunând că prin raţiune devenim egali cu Dumnezeu. Dacă 
afectele reprezintă „boli ale sufletului”, raţiunea este virtutea însăşi, care 
aduce sănătatea sufletului prin „apatheia” (nepătimire, adică dominarea 
raţională a afectelor, până la eliminarea lor totală din viaţa omenească). 
Dacă ei proclamau iubirea (agapesis) ca mod de adresare cuiva, prin 
aceasta nu înţelegeau o comuniune personală, ci impersonală, ca ataşament 
faţă de cineva pentru motivul că posedă ca şi tine, raţiunea. Până întru 
atât mergea ridicarea de către stoici a raţiunii la gradul cel mai înalt al 


fiinţei şi existenţei umane, încât dacă înţeleptul nu-şi poate îndeplini idealul, 
să se sinucidă. Şi cazurile nu au fost puţine. 

Este adevărat că raţiunea este un dar de la Dumnezeu. Este o 
podoabă a sufletului omenesc, decât care alta mai frumoasă nu este. Ea 
reprezintă alături de libertate însăşi chipul lui Dumnezeu în om, dându-i 
demnitate unică în univers. 

Dar în situaţia raţiunii întunecate de păcat, ea devine oscilantă, fragilă, 
calculată şi vicleană Dovadă este modul foarte variat şi contradictoriu de a 
determina virtutea în sistemele filosofiei antice, căutând fericirea în plăcere 
sau util... 

Pe de altă parte, în cadrul cumpătării se impune o colaborare 
armonioasă între raţiune şi voinţă, pentru a se ajunge la dominarea poftelor 
oarbe şi la stăpânirea de sine. Dar această colaborare armonioasă dintre 
raţiune şi voinţă, devine dramatică în cadrul firii căzute şi alterate de păcat. 
Sfântul Apostol Pavel o expune foarte clar, arătând că „nu fac binele pe 
care-l voiesc, ci răul, pe care nu-1 voiesc, pe acela îl săvârşesc. Iar dacă 
fac ceea ce nu voiesc eu, iată, nu eu fac aceasta, ci păcatul care locuieşte 
în mine... căci văd altă lege în mădularele mele, luptându-se împotriva 
legii minţii mele şi dându-mă rob legii păcatului, care lege este în 
mădularele mele...” (Romani 7, 19-23). 

Dacă virtutea în gândirea filosofică antică se întemeia exclusiv pe 
raţiune şi avea un caracter subiectiv, în creştinism virtutea are un cu totul 
alt sens. Ea înseamnă săvârşirea binelui după modelul vieţii duhovniceşti 
a Mântuitorului. Şi în acest caz, Sfintele Evanghelii ne prezintă un criteriu 
obiectiv după care trebuie să ne orientăm. Iar acesta este viaţa 
duhovnicească a lui Iisus Hristos, puritatea lui morală şi sfinţenia vieţii Lui 
în care virtuţile strălucesc ca razele binecuvântate ale soarelui. Strălucesc 
în toată plinătatea lor: iubirea, smerenia, milostenia, blândeţea, bunătatea, 
înţelepciunea, bărbăţia (curajul), dreptatea, pacea, bucuria etc. Toate rămân 
modele, piscuri ale desăvârşirii, demne nu numai de admirat, ci mai mult, 
pentru cei ce „sunt ai lui Hristos" (Galateni 5, 24), devin datori sau obligaţi 
să le urmeze şi să le împlinească în viaţa duhovnicească. Dar această urcare 
pe piscul virtuţilor lui Hristos, se săvârşeşte prin unirea cu El, prin 
împărtăşirea din duhul lui Hristos, din harul Lui, din puterea Lui. Hristos 
nu este un Model rece, ca o statuie de piatră ce se cere a fi dăltuită, nici 
ca Tablele Legii scrise tot pe piatră. Hristos este mereu viu, „mereu cu 
noi şi în noi până la sfârşitul veacurilor” (Matei 28, 20). Mereu trăieşte şi 
ia chip, în toţi cei ce-l urmează Lui, împărtăşindu-se din duhul Lui. în viaţa 
celui ce-L urmează pulsează viaţa duhovnicească a lui Hristos: „De acum 
nu mai trăiesc eu, ci Hristos trăieşte în mine” (Galateni 2, 20). Asemenea 
legăturii dintre „mlădiţă şi viţă”, Hristos rămâne şi lucrează neîntrerupt 
comuniunea de iubire şi împărtăşire a vieţii Lui duhovniceşti (loan 15, 
1-9). Aşadar, Hristos reprezintă întruchiparea Binelui absolut. „în El locuieşte 
toată plinătatea dumnezeirii” (Coloseni 2, 9). El este întruchiparea 

desăvârşită a virtuţii creştine în unitatea ei. Dar EI nu reprezintă numai un 
Model şi un Criteriu obiectiv al virtuţii, ci virtutea creştină se realizează î n 
Hristos, în comuniunea vieţii lui Hristos, care rămâne în viaţa celui ce crede 
şi I se dăruieşte Lui. De aici vedem că virtutea creştină primeşte specificul 
de a fi rezultatul unei relaţii personale cu Hristos. Şi fiindcă Hristos 
locuieşte prin credinţă în sufletele credincioşilor (Efeseni’ 3, 17), tot prin 
credinţă noi avem „îndrăsnire şi apropiere către Tatăl” (Efeseni 3, 12). El 
este „calea, adevărul şi viaţa”, singura Cale care ne duce şi ne uneşte cu 
Tatăl (loan 14, 6). Şi astfel, virtutea creştină devine o comuniune cu Tatăl 
în Hristos, o legătură personală cu Dumnezeu, rezultaul unei deschideri şi 
comunicări: „Dumnezeu este iubire şi cel ce rămâne în iubire, rămâne în 
Dumnezeu şi Dumnezeu rămâne în el” (I. loan 4, 16). 

Această legătură personală cu Dumnezeu împlineşte şi un alt criteriu 
obiectiv al binelui, care rezidă în poruncile lui Dumnezeu, în împlinirea 
cuvintelor lui Hristos: „Căci dragostea lui Dumnezeu aceasta este: să păzim 
poruncile Lui” (I loan 5, 3); „De mă iubeşte cineva, va păzi cuvântul meu 
şi Tatăl meu îl va iubi şi vom veni la el şi locaş la el vom face” (loan 14 
23 vezi şi 14, 15; 15; 10). 

în contextul acestei realităţi duhovniceşti, necunoscută trecutului antic, 
cumpătarea reprezintă o împlinire a voii lui Dumnezeu cunoscută din 
poruncile Sale, deci după un criteriu obiectiv, şi reprezintă o înălţare a 
sufletului spre comuniunea lui Dumnezeu: „Ori de mâncaţi, ori de beţi, 
ori altceva ce veţi face, toate să le faceţi spre slava lui Dumnezeu” (I 
Corinteni 10, 31). 

Pe de altă parte, cumpătarea nu numai că se conduce, se realizează 
după „legea duhului vieţii lui Hristos ’ (Romani 8, 2), ci este rezultatul vieţii 
neprihănite, plină de sfinţenie a lui Hristos: „Iar dacă Hristos este în voi, 
trupul este mort faţă de păcat, iar duhul este viaţă spre îndreptăţire, 
sfinţenie (Romani 8, 10). Altfel spus: „cei ce sunt ai lui Hristos şi-au 
răstignit trupul împreună cu patimile şi cu poftele” (Galateni 5, 24), 
devenind „fără prihană, curaţi, fii ai lui Dumnezeu nepătaţi” (Filipeni 2, 15). 

De aici vedem că prin credinţă şi iubire cumpătarea este rezultatul 
duhului vieţii lui Hristos, care o animă şi îi imprimă pecetea sfinţeniei lui 
Hristos, făcând din ea Katharsis (hagneia), castitas şi pudicitia. Iar în 
comuniunea relaţiei personale cu Dumnezeu, ea devine o iubire răspuns, 
dragostei lui Dumnezeu oferită în Hristos, capabilă să jertfească tot ceea 
ce este rău în fiinţa omului vechi, spre a se „îmbrăca în omul cel nou, 
care mereu se înnoieşte, spre a ajunge la cunoaştere, după chipul Celui 
ce l-a creat (Coloseni 3, 10). De aici şi îndemnul Apostolului: „înfăţişaţi 
trupurile voastre ca pe o jertfă vie, sfântă, bineplăcută lui Dumnezeu, ca 
închinarea voastră duhovnicească” (Romani 12, 1). Iar pentru realizarea 
acestei sfinţenii a trupului, „omorâţi mădularele voastre cele de pe pământ: 
desfrâul, necurăţia, patima, pofta cea rea şi lăcomia” (Coloseni 3, 5). Iar 
ca expresie a jertfirii poftelor şi patimilor (Galateni 5, 24), sofrosyne nu 


cruţă nimic pentru dragostea lui Dumnezeu. Ea devine o virtute eroică, 
pătrunsă de duhul lui Hristos, care cu negrăită bucurie şi aureolată în glorie, 
oferă preţul jertfei supreme. 

lată cum sofrosyne ca rezultat al raţiunii şovăielnice în filosofia greacă, 
devine idealul sfinţeniei şi desăvârşirii în Dumnezeu, concretizată prin 
rubor şi pudor (martiriu şi ascetism). 

Am văzut până aici superioritatea sofrosynei prin depăşirea 
raţionamentului subiectiv şi fixarea unui criteriu obiectiv, constând în voia 
lui Dumnezeu, animată de duhul lui Hristos şi legătura personală cu 
Dumnezeu. Vom face în continuare o scurtă trecere în revistă a superiorităţii 
raţiunii şi voinţei înnoite prin har, ca şi determinante ale sofrosynei 
încreştinate. 

Am arătat că raţiunea firii căzute în păcat nu are totdeauna lumina 
cunoaşterii celei adevărate. De multe ori este întunecată chiar de patimile 
iraţionale, şi atunci deciziile ei devin confuze şi derutante. 

Harul însănătoşeşte firea, inclusiv, sau în primul rând, mintea. Şi 
sofrosyne care defineşte mintea sănătoasă se va regăsi în această 
transformare prin har. De aici şi îndemnul Apostolului: „nu vă potriviţi 
acestui veac”, adică nu trăiţi după poftele şi plăcerile, pe care vi le oferă 
lumea, devenită în urma păcatului o continuă ispitire; „ci schimbaţi-vă prin 
înnoirea minţii” (metamorirjsthe te anakainosei tu noos) (Romani 12, 2). E 
vorba de o schimbare a vieţii, prin detaşare de ispitele lumii, la care 
schimbare (transformare), se ajunge printr-o minte înnoită de puterea şi 
lucrarea harului divin. Acest „nous” înnoit va determina făptura cea nouă, 
omul cel nou în Hristos, prin renunţarea Ia omul vechi supus poftelor de 
altă dată ale lumii. Această „înnoire a minţii” reprezintă o chemare a 
întregii fiinţe a omului din păcat, spre împărăţia lui Dumnezeu. Iar aceasta 
se realizează şi prin sofrosyne, fiindcă ea reprezintă sănătatea minţii în 
putere să tempereze, să liniştească, să echilibreze, şi să aducă în ordine 
afectele iraţionale. Acest „nous” înnoit prin har ar fi în exprimarea lui Platon 
- vizitiul destoinic să conducă atelajul tras de cei doi cai nărăvaşi... Sub 
aspect creştin însă, această schimbare prin înnoirea minţii este identică cu 
matanoia (meta + noeo = schimbarea modului de a cugeta, de a gândi), 
care prin regretul sau căinţa pentru răul săvârşit, urmată de hotărârea 
îndreptării în bine, determină o stabilitate axiologică, care este echivalentul 
caracterului moral creştin. Aceasta este naşterea din nou pe care Domnul 
i-a descoperit-o în miez de noapte lui Nicodim... La fel şi Zaheu când 
apare în intimitatea lui lisus şi se împărtăşeşte din duhul Lui, în suflet apare 
marea schimbare, prin înnoirea minţii, a modului de a gândi, de a cugeta, 
de a raţiona. El va întoarce împătrit tuturor acelora pe care altădată i-a 
nedreptăţit, lată marea taină a naşterii din nou, care face din sofrosyne 
alături de iubire temelia caracterului moral creştin. 

Această minte înnoită prin har merge prin sofrosyne şi mai departe, 
ajungând la Katharsis, ca şi curăţie a minţii, sau castitatea minţii, adică la 

„neatingerea” minţii de patimi, prin înfrânarea de la ele. Altfel spus, la 
dobândirea unei minţi curate îndreptată spre împlinirea voii lui Dumnezeu 
Această curăţie a minţii progresează spre yuţivoţ vou<;, echivalând cu 
„golirea minţii” de patimi, adică cu dobândirea neprihănirii, asemenea 
pământului fertil în care cresc şi se dezvoltă florile virtuţilor, care 
împodobesc viaţa creştină. Iar această puritate, înfrânare, curăţie şi 
neprihănire a minţii este tocmai sofrosyne în evoluţia ei duhovnicească de 
la simpla sănătate a minţii, la desăvârşirea ei. De aceea Sf. Ioan Scărarul, 
alături de ceilalţi Părinţi ai Bisericii, spune că „sofrosyne este numele comun 
dat tuturor virtuţiilor’ 10 . Astfel sofrosyne reprezintă stabilitatea minţii, 
puterea, energia, forţa ei de acţiune spre idealul hesykiei, ca stare de 
linişte, de concentrare interioară prin tăcere, ca rod al harului divin necreat, 
care îndumnezeieşte firea, asemenea ploii fecunde care se revarsă pe 
pământul curat al grădinii, din care au fost smulse buruienile patimilor, şi 
aerul este înmiresmat de frumuseţe multicoloră şi parfumul florilor 
virtuţilor... Iar această afirmaţie se întemeiază pe faptul că „hesykia are ca 
început tocmai asceza minţii” 12 . 

Trecând mai departe ne vom referi acum la voinţa care face 
„distonie cu raţiunea. Dacă raţiunea vede ce este binele şi îl aprobă, 
voinţa slăbită de păcat nu o urmează, determinând acea tulburare 
paralizantă a sufletului omenesc, care îl pune în contradicţie cu el însuşi. 
Acesta este de altfel dramaticul zbucium al omului aflat’ sub dominaţia 
păcatului, care am văzut că o redă Sf. Apostol Pavel 11 , şi ca el, mulţi alţi 
gânditori, filosofi, poeţi... Astfel, dacă Ovidiu, spunea: „video meliora 
proboque, sed deteriora sequor” (Metamorfoze VII, 14), Sf. Apostol Pavel, 
de data aceasta în calitate de om al harului, care însănătoşeşte firea, 
tonefiind voinţa, răspunde plin de siguranţă şi încredere: „pot totul în 
Hristos care mă întăreşte” (Filipeni 4, 13). Prin această întărire 
(endynamunti) venită din partea harului lui Hristos, sofrosyne iese din 
conflictul dramatic dintre raţiune şi voinţă, încât cu „mintea înnoită” după 
cum am văzut, şi cu „voinţa întărită”, ea îşi va putea îndeplini rolul de 
înfrânare a patimilor, prin stăpânirea de sine, conducând firea umană spre 
desăvârşirea ei. 

Din cele până aici tratate vedem că virtutea cumpătării se încadra în 
viziunea filosofiei antice în limitele naturii şi în puterea raţiunii. în 
creştinism, raportată la Dumnezeu şi la harul divin, ea aduce un rol 
determinant la perfecţionarea, sau desăvârşirea naturii (firii) omeneşti. 

Datorită acestui fapt, virtutea cumpătării primeşte în creştinism un 
pronunţat caracter duhovnicesc. Sub numele de enkrateia, ea face parte, 
alături de iubire, pace, îndelungată răbdare, bunăvoinţă, credinţă, bunătate 
şi blândeţe din „roada Duhului Sfânt” (Galateni 5, 22-23). 

Pe lângă înţelesul de stăpânire de sine, de temperanţă, ca virtute 
naturală Ia care se ajungea prin multă stăruinţă şi exerciţiu îndelungat, 
enkrateia este şi un „dar al lui Dumnezeu”, precum cel al castităţii, ca 

predispoziţie a firii (I Corinteni 7, 7), precum şi rod (karpos) al Duhului, 
adică a lucrării harului divin, care ajută firii sau naturii omeneşti să se 
desăvârşească prin virtuţile amintite, ca şi prin cumpătare. 

Sf. Clement Romanul în Epistola I către Corinteni enumeră înfrânarea, 
asemenea Apostolului, printre virtuţile care reprezintă „darurile lui 
Dumnezeu”: Cât de fericite şi minunate sunt darurile lui Dumnezeu, 
iubiţilor! Viaţa în nemurire, strălucire şi dreptate, adevăr, îndrăznire, credinţă, 
încredere, înfrânare, în sfinţenie" 13 . în alt loc, acelaş autor arată modul în 
care fiecare credincios trebuie să cultive „harisma sa’ ca membru al Trupului 
lui Hristos: „Cel tare să se îngrijească de cel slab..., cel bogat să ajute pe 
cel sărac... înţeleptul să-şi arate înţelepciunea lui, nu în vorbe, ci în fapte 
bune. Cel smerit să nu dea mărturie el despre el însuşi, ci să lase ca altul 
să dea mărturie despre el. Cel curat cu trupul să nu se mândrească, ştiind 
că altul este cel ce i-a dat înfrânarea” 14 . 

De aici vedem că virtutea cumpătării, având un pronunţat caracter 
duhovnicesc se împlineşte în Biserică devenind virtute bisericească. 

Ca virtute bisericească, sophrosyne prezintă în cadrul spiritualităţii 
ortodoxe un proces duhovnicesc specific de profunzime, determinat de 
lucrarea harului divin în acţiunea de restabilire sau de însănătoşire a firii 
căzute în păcat. Şi apoi de desăvârşire a vieţii morale prin participarea la 
jertfa şi învierea Domnului în comuniunea eclezială. Aici, în Biserică, omul 
primeşte după cum am văzut harul Sfântului Botez de renaştere 
duhovnicească, de făptură nouă, de regenerare a naturii. Tot aici, prin Taina 
Mirului, ni se acordă „pecetea Duhului Sfânt” spre întărirea şi creşterea 
duhovnicească. Taina Pocăinţei corectează prin căinţă eventualele păcate 
ale necumpătării, iar harul iertării mereu ne îndeamnă la stăpânirea de sine 
asupra poftelor şi patimilor, ca o condiţie esenţială a creşterii duhovniceşti. 
Prin Taina Dumnezeieştii Euharistii ne împărtăşim cu însuşi Trupul şi Sângele 
Domnului. Ni se împărtăşeşte duhul lui Hristos spre înnoirea vieţii, precum 
şi comuniunea cu Tatăl în Duhul Sfânt. Dar ni se cere să ne păstrăm 
necontenit „haina de nuntă” prin care ne-am făcut vrednici „dumnezeieştii 
firii şi să ne păstrăm eliberaţi de stricăciunea poftei din lume” (II Petru 1, 
4), străduindu-ne să menţinem necontenit trează stăpânirea de sine, 
temperanţa, sau cumpătarea. în sfârşit, prin Taina Sfântului Maslu ni se 
împărtăşeşte harul tămăduirii deopotrivă a trupului şi sufletului. Şi câte boli 
trupeşti şi sufleteşti nu provin din neînfrânare?... Câte boli nu se vindecă 
prin cumpătare, la care, dacă adăugăm puterea harului divin, ne întăreşte 
mereu credinţa şi ne curăţă duhovniceşte de păcatele care ne împovărează 
conştiinţa şi ne destramă arhitectonica vieţii?... 

în felul acesta, prin viaţa de sfinţenie a harului divin în care este 
implicată virtutea cumpătării, ne introducem şi ne menţinem în viaţa 
comunitară a Bisericii. Pentru înţelepţii antici această virtute avea un caracter 
particular şi individualist. Nu se ştia de nici o afirmare comunitară a ei. 
De aceea numărul celor care o practicau era foarte redus. Ea era mai mult 

un ideal al filosofilor, care aveau accesul la valorile culturii şi civilizaţiei 
Ca virtute bisericească însă, cumpătarea cheamă prin cuvântul ’lui 
Dumnezeu la sfinţenie pe orice credincios, chiar pe cei mai mari păcătoşi- 
„Fiţi sfinţi pentru că Eu sunt sfânt” (Levitic 11, 44; I Petru 1, 16) fiindcă 
„cei bolnavi au nevoie de doctor, nu cei sănătoşi” (Matei 9, 12). 

. n sfârşit, virtutea cumpătării face vie şi lucrătoare puterea harului 
divin, prin strădania voinţei proprii de a cultiva roadele lui. Astfel, virtutea 
cumpătării continuă sfinţenia sacramentală primită la Botez, sau prin 
celelalte Sfinte Taine, în sfinţenie morală. „Germenele sfinţeniei, primit prin 
Botez trebuie să crească şi să rodească într-o viaţă sfântă; el trebuie să se 
dezvolte până la desăvârşire. Grăuntele de muştar trebuie să devină un 
copac, în care să se odihnească toate „păsările cerului”, adică toate virtuţile. 
Prin Botez noi abia ne-am născut la viaţa cea nouă... în faţă avem idealul 
creşterii până la statura sfinţeniei lui Hristos. Sfinţenia sacramentală trebuie 
concretizată în sfinţenia vieţii, pruncul pur şi neîntinat trebuie să devină 
bărbat desăvârşit, păstrându-şi, întărindu-şi şi dezvoltându-şi puritatea. 
Această consecvenţă în viaţă faţă de starea de sfinţenie primită în Botez, 
o accentuează foarte des Sfântul Apostol Pavel. Astfel, pe de o parte, el 
afirmă că „omul cel vechi a fost împreună răstignit cu Hristos”, „şi a fost 
nimicit , pe de altă parte pune în faţă imperativul de a răstigni sau de a 
ne dezbrăca de „omul cel vechi” (Romani 6, 6; Galateni 5, 24; Coloseni 
3, 5-9; Efeseni 4, 22) I5 . 

„Sunt două morţi şi două mortificări - spune Sfântul loan Gură de 
Aur — dintre care cea dintâi se face de Hristos în Botezul ce-l primim, iar 
a doua trebuie să se facă în noi prin sârguinţa noastră, după aceasta" 16 . 
De aici vedem că sensul mortificării patimilor înseamnă biruinţa învierii lui 
Hristos în noi, sau după expresia sfântului Simeon Noul Teolog: Coxmoioc 
VEKpoxnc; (omorâre făcătoare de viaţă 16 *.) 

în felul acesta, mortificarea, omorârea păcatului, prin stagnarea 
poftelor oarbe şi a patimilor înrobitoare, are sensul afirmării virtuţii ca stare 
de sanatate a naturii umane, pe măsură să-i deschidă perspectiva 
desăvârşim ei. De aceea, fascinaţia vitalului ca bucurie de a trăi, ca expresie 
a puterii şi a sănătăţii umane, prin declanşarea forţelor oarbe propusă de 
vitalismul neopăgân şi secularizant, nu rezolvă afirmarea pozitivă a vieţii 
umane. Aceste forme „explosive” duc mai degrabă la epuizarea, ruinarea 
şi destrămarea puterii vieţii. Dovadă sunt formele maladive rezultate din 
îmbuibare şi exercitarea plăcerii la orice ocazie cu intensitate maximă... 
Numai cumpătarea stabilizează echilibrul şi ordinea naturii, asigurând 
longevitatea. Numai virtutea în Hristos aduce sănătatea minţii, a sufletului 
şi a trupului, precum şi liniştea şi seninătatea vieţii eliberată de tensiunile 
şi tulburările iraţionalului. 

De aici vedem că aşa cum a prevăzut Fr. Nietzsche, neopăgânismul 
a înlocuit pe Apollo cu Dionysos... Acest fapt se răsfrânge si asupra 
sophrosynei. şi anume, în cadrul aşa-numitei morale biologizante 
neopăgânul a cărei virtute principală este forţa, sophrosyne cade în 

desnetudine. în schimb spiritualitatea creştină îi oferă aureolă sfinţeniei prin 
valorificarea ei hristocentric — edizială. 

Astfel sophrosyne ca virtute creştină devine un act sinergie de 
împreună lucrare a firii (naturii) cu harul divin spre îndumnezeirea acesteia. 
Dar această sinergie nu se desfăşoară numai pe un plan individual, ci şi 
comunitar; în unitatea de credinţă şi de viaţă a Bisericii. Printr-o neasemuit 
de simplă şi de adâncă imagine, Mântuitorul ne arată că mlădiţele cresc 
şi se dezvoltă prin seva ce vine din viţă, dar ele nu se despart unele de 
altele, ci împreună rodesc viaţa cea nouă a Duhului în împlinirea împărăţiei 
lui Dumnezeu (loan 15, 1-9). 

Acest caracter sinergie eclezial al sophrosynei încreştinată este dat 
mai întâi de faptul că odată cu răscumpărarea şi înfierea am primit harul 
prin umanitatea lui Hristos înviat şi înălţat la cer. Dacă Biserica a câştigat-o 
Domnul prin Jertfa Sa (Fapte 20, 28) şi dacă harul Sfintei Treimi îl primim 
tot în urma Jertfei Sale, înseamnă că Biserica este continuatoarea operei 
de transmitere a harului pentru sfinţirea acelora care cred şi aderă la Jertfa 
Domnului. Pe de altă parte, acelaşi har necreat care izvoreşte din Sfânta 
Treime îi leagă pe cei care primesc răscumpărarea, înfierea şi iertarea 
mântuitoare a Jertfei Domnului. 

Membrii Bisericii devin toţi cei care au primit harul Duhului Sfânt 
prin Botez şi îl primesc necontenit prin celelalte Sfinte Taine. Prin lucrarea 
Duhului Sfânt Biserica împlineşte activitatea mântuitoare a Domnului, fiind 
Trupul Său tainic. Mântuitorul rămâne Capul ei, iar credincioşii membrele 
acestui Trup. „El este Capul Trupului care este Biserica” (Coloseni 1, 18- 
24; Efeseni 1, 22; 1 Corinteni 10, 17), arată Sfântul Apostol Pavel. Hristos 
lucrează prin harul sfinţilor al Sfântului Duh unitatea de iubire a membrilor, 
iar Duhul prin darurile Sale zideşte necontenit Trupul lui Hristos (Efeseni 

4, 12), „căci după cum trupul este unul şi are mădulare multe şi toate 
mădularele unui trup, deşi sunt multe, sunt un trup, aşa şi Hristos. Pentru 
că într-un Duh ne-am botezat noi toţi...” (I Corinteni 12, 12—13). 
Continuând până la sfârşitul veacurilor opera răscumpărătoare a Domnnului, 
Biserica actualizează neîntrerupt întruparea, moartea şi învierea lui Hristos 
cel înălţat în slavă, în membrele ei, săvârşind astfel opera de sfinţire a lor, 
îndumnezeindu-le firea sau natura prin harul necreat al Sfintei Treimi. 
Sophrosyne străbătută de har îndeplineşte funcţia sinergismului eclezial în 
două forme: pe de o parte prin „răstignirea patimilor şi poftelor” (Galateni 

5, 24), iar pe de altă parte prin sfinţenia vieţii care impulsionează 
necontenit viaţa duhovnicească spre ridicarea epectatică la „împărtăşirea 
dumnezeieştii firi" (II Petru 1, 4). „Eu m-am răstignit faţă de lume - spune 
Apostolul - de acum nu mai trăiesc eu, ci Hristos trăieşte în mine” 
(Galateni 2, 20). Iar această sfinţire în duhul şi viaţa lui Hristos are un 
caracter activ şi dinamic. E un prezent continuu, fără limite şi fără sfârşit; 
o chemare necontenită spre atingerea piscului sfinţeniei Sale, ce nu poate 
fi atinsă... Sophrosyne ca act sinergie eclezial conduce spre împărtăşirea 
de viaţa iubirii comunitare pe care Hristos cel înviat o aşează în viaţa 
Trupului Său, spre a împărtăşi membrelor viaţa Sa plină de sfinţenie, şi a 

e ridica la comuniunea Sfintei Treimi. De aceea, Hristos actualizează până 
la sfârşitul veacurilor Jertfa Sa răscumpărătoare, pentru ca cei ce se împăr¬ 
tăşesc din ea să moară neîntrerupt faţă de păcat şi să învieze necontenit 
întru înnoirea vieţii, iar Biserica, Trupul lui Hristos, vesteşte prin aceasta 
„moartea şi învierea Domnului până va veni El” (1 Corinteni 11, 26). - Ea 
cheamă întreaga lume la Hristos, spre a face din toţi înrobiţii poftelor si 
împătimiţii instinctelor oarbe, fii ai împărăţiei, renăscuţi prin har la o viată 
nouă. Şi „eliberaţi de stricăciunea poftelor, să devină părtaşi dumnezeieştii 
P r ' ^L*.^ e * ru ^ ^ar î n ace laşi timp, Biserica poartă grijă si fiilor 
împărăţiei, pentru ca cei căzuţi în păcat să revină la însănătoşirea firii. î n 
legătură cu aceasta se cuvine să amintim că s-a afirmat greşit socotind 
Biserica numai a celoj drepţi, ca şi „comuniune a sfinţilor”, pe'care numai 
Dumnezeu îi ştie... In realitate însă, Biserica nu poate fi socotită ca o 
noţiune abstractă, formată din membrii predestinaţi la fericirea sau osânda 
veşnică. Revelaţia divină ne arată că Dumnezeu aşteaptă neîncetat 
reîntoarcerea păcătoşilor în braţele iertătoare ale iubirii părinteşti. Nu ex¬ 
clude pe nimeni, ci se bucură de un păcătos care se întoarce la pocăinţă 
mai mult decât de_99 de drepţi... (Luca 15, 7). Atât timp cât Biserica’e 
pe cale, ea se află în luptă cu păcatul. E ca o Vitezdă spirituală gata 
oricând să acorde harul vindecător, pentru ca cei păcătoşi care au nevoie 
de doctor, să poată obţine tămăduirea... Dar în acelaşi timp, Biserica este 
şi un^ sanctuar, unde cei sfinţi necontenit se sfinţesc, ca să ajungă la 
asemănarea sfinţeniei lui Dumnezeu. 

De aceea, în situaţiile mai sus amintite, pe de o parte, sophrosyne 
ca sinergism eclezial despovărează pe cei înrobiţi de patimi şi pofte, 
împotmoliţi în ispite şi căzuţi în drumul ce duce spre virtute... Pe de altă 
parte, sophrosyne este un imbold şi un mijloc necesar şi eficient spre 
desăvârşire, pentru cei ce se nevoiesc pe drumul sfinţeniei. 

Pe lângă aceste aspecte, sophrosyne ca act sinergie eclezial se 
manifestă vizibil în viaţa membrelor luate personal, si prin faptul că este 
rodul actelor purificatoare. Cunoaştem deja că Sfinţii Capodocieni 
accentuând acest fapt, au proclamat că deviza sophrosyne! este: 
„curăţeşte-te pe tine însuţi!” Altfel spus, curăţia având un caracter 
expirator, aduce liniştea şi armonia sufletului. Această deviză a sophrosynei 
se impune cu atât mai mult atunci când sufletul omenesc se îndreaptă 
plin de smerenie spre împărtăşirea dumnezeieştii firi prin marea Taină a 
comuniunii şi unităţii ecleziale: „Nimeni din cei legaţi cu pofte şi cu 
desfătări trupeşti nu este vrednic să vie, să se apropie! sau să slujească 
Ţie, împărate al slavei; căci a sluji Ţie este lucru mare şi înfricoşător chiar 
pentru Puterile cereşti... Deci pe Tine te rog, Cela ce singur eşti bun şi 
binevoitor, caută spre mine păcătosul... şi-mi curăţeşte sufletul şi’inima de 
cugete viclene; învrednicindu-mă cu puterea Sfântului Duh... să stau înaintea 
Sfintei Tale mese acesteia şi să jertfesc sfântul şi Preacuratul Tău Trup şi 
scumpul Tău Sânge...” Şi mai departe, se continuă smeritele cuvinte: 
„Dumnezeule, curăţeşte-mă pe mine păcătosul”..., cu cât ne apropiem mai 


mult de împlinirea Jertfei de împărtăşire cu „Preacuratul Trup” şi 
„Preacuratele Taine”. Iar atunci când invocăm pogorârea Sfântului Duh 
pentru sfinţirea darurilor, ne adresăm prin cuvintele psalmistului: „Inimă 
curată zideşte întru mine, Dumnezeule...” De fapt întreaga slujbă a sfintei 
Jertfe o săvârşim prin lucrarea Sfântului Duh. De aceea, începem slujba 
prin invocarea Duhului „de a se sălăşlui întru noi şi a ne curăţi de toată 
întinăciunea...” Chiar spălarea mâinilor sfinţiţilor slujitori înainte de a primi 
Preacuratele Taine, pe lângă efectul curăţitor, are şi un înţeles duhovnicesc 
privind dăruirea întregii fiinţe lui Dumnezeu într-o formă neîntinată, 
neprihănită. Mai mult, pregătirea însăşi a preotului înainte de săvârşirea 
Sfintei Liturghii, şi a credincioşilor înainte de a se împărtăşi, urmăresc 
acelaşi scop şi obiectiv de primire a lui Dumnezeu şi de dăruire Lui într-o 
formă neîntinată, neprihănită, curată, atât trupeşte cât şi sufleteşte. 

Pe de altă parte, pentru întărirea caracterului eclezial al sophrosynei 
de o deosebită eficienţă sunt imnele liturgice şi rugăciunile făcute cu 
participarea întregii comunităţi. Şi aceasta pentru că rugăciunea obştească 
este plină de înălţare şi strălucire duhovnicească. Precum cărbunii ţinuţi pe 
o vatră de jăratec se aprind unii din alţii, iradiind lumină şi căldură, tot 
astfel şi credincioşii pătrunşi de viaţa Duhului, luminează viaţa spirituală a 
Ecleziei în unitatea aceleiaşi simţiri. într-o astfel de ambianţă de credinţă, 
nădejde, iubire şi har, Jertfa euharistică ne aduce liniştea, armonia şi 
împăcarea cu Dumnezeu şi cu lumea, adică pe sophrosyne străbătută şi 
sfinţită de har, pe care am putea-o numi hesykia euharistică, ca forma 
cea mai înaltă de mulţumire şi regăsire în pacea şi iubirea Iui Dumnezeu. 
Cel ce ajunge la sophrosyne ca hesykia euharistică va simţi până în 
adâncurile de taină ale sufletului său adevărata şi negrăita pace pe care 
Hristos o dă celor ce se împărtăşesc cu duhul şi viaţa Lui: „Pacea mea vă 
las, pacea mea vă dau. Nu precum dă lumea vă dau eu. Să nu se tulbure 
inima voastră, nici să se spăimânte” (Ioan 14, 7). 

Tot ca rod al actelor purificatoare, la sophrosyne se ajunge şi prin 
actele sfinţitoare ale Bisericii, adică prin ierurgii, care fiind slujbe sfinte şi 
rugăciuni ale Bisericii, satisfac diferite trebuinţe ale credincioşilor, privind 
buna desfăşurare a vieţii lor prin binecuvântarea şi purtarea de grijă a Iui 
Dumnezeu, de la naştere şi până la mormânt. Aceste acte sfinţitoare 
conduc la dobândirea sophrosynei evidenţiată de Sfinţii Părinţi Capodocieni 
sub denumirea de hagneia (sfinţenie). 

Slujbele sfinţitoare aduc în sufletele credincioşilor pe sophrosyne ca 
rod al harului şi darului dumnezeiesc, sub forma liniştei împăciuitoare a 
omului cu creaţia, în comuniunea iubirii lui Dumnezeu. 

Ierurgiile sfinţesc relaţia omului cu creaţia lui Dumnezeu, cu firea 
înconjurătoare, cu care omul se află în interdependenţă şi corelaţie de 
structură şi destin. La început în armonie deplină, dar în urma păcatului, 
în necurăţie, şi blestem. Pogorârea Sfântului Duh în lume, prin harul necreat 

al Sfintei Treimi va transforma creaţia din necurătie în binecuvântare; ea însăsi 

» * ’ » 

putând să devină izvor al darurilor dumnezeieşti. E suficient să ne gândim 

la efectele apei Sfântului Botez de ştergere a păcatului strămoşesc şi de 
renaştere spirituală. Apoi, Sfântul Mir care ne oferă darurile Sfântului Duh; 
Pâinea şi Vinul euharistie ne împărtăşeşte însuşi Izvorul harului divin, iar 
untdelemnul sfinţit ne aduce tămăduirea trupului şi a sufletului. La fel şi 
ierurgiile conduc la dobândirea sophrosynei prin curăţia de patimile şi 
poftele păcătoase, după cum rezultă atât de clar din rugăciunea de sfinţire 

a apei: .Cel ce opreşti valurile patimilor celor potrivnice şi potoleşti 

marea cea învolburată a acestei vieţi şi îmblânzeşti pornirile cele grele 
de purtat ale plăcerilor... Şi prin gustarea şi stropirea cu apa aceasta, 
trimite nouă binecuvântarea Ta, care spală întinăciunea patimilor...” 


3 . ASPECTUL VEŞNIC AL VIRTUŢII CUMPĂTĂRII 
CA ŞI CONCEPT CREŞTIN 


Spre deosebire de oricare altă vieţuitoare din lume, omul este singura 
fiinţă care are conştiinţa morţii. Şi de aici rezultă aspiraţia sufletului spre 
nemurire, iar cu cât acest simţământ este mai cultivat, cu atât orientarea 



„Moartea este un câştig, viaţa este Hristos" (Filipeni I, 23). 

omului spre valorile veşnice este mai pronunţata. Se_ poate vorbi chiar de 
năzuinţa sufletului de a afirma personalitatea umana in acţiuni care sa-ţ 
consacre nemurirea morală. Dar şi mai mult, credinţa în nemurirea sufletului 
angajează nădejdea ca dorinţă a dobândirii bunurilor veşnice, iar iubirea 
ca forţă morală anticipează încă din această viaţă împlinirea în comuniunea 
iubirii lui Dumnezeu, care fiind resimţită de sufletul omenesc, reprezintă o 
chezăşie a vieţii veşnice. Si cu cât această aspiraţie spre veşnicie este mai 
intensă, cu atât şi mai mult actele umane sunt aureolate de valorile care 

îl conduc pe om spre veşnica împlinire a lor. 

Morala filosofică precreştină este eudaimonistă. Ea urmăreşte fericirea 
ca scop în sine. Virtutea este căutată întrucât îmi aduce fericirea. De aici 


„întruparea lui Dumnezeu 
este chezăşia sigură a 
nădejdii de îndumnezeire a 
firii oamenilor” (Maxim 
Mărturisitorul, Filoc. voi. 

III, p. 74). 

şi diversitatea de a temelui virtutea, fie pe raţiune, fie pe plăcere, fie p e 
util, după modul în care fiecare înţelege să „cucerească” fericirea în viaţă. 
Ei spuneau că fericirea este o tendinţă firească a sufletului, ea este înscrisă 
în natura umană, de aceea năzuinţa de a ajunge la ea trebuie să devină 
scopul vieţii însăşi. în acest caz virtuţile, printre care şi cumpătarea au un 
caracter interesat, de caicul, al modului în care pot ajunge la fericire. în 
creştinism fericirea ca scop vizează comuniunea cu Dumnezeu, legătura 
personală cu El, regăsirea sufletului în iubirea lui Dumnezeu, şi restabilirea 
firii prin harul lui Dumnezeu. S-a remarcat de către filosoful N. Hartmann 



„Dacă nădăjduim în Hristos numai în viaţa aceasta, suntem mai de 
plâns decât toţi oamenii. Dar Hristos a înviat din morţi şi s-a (acut 
începătura celor adormiţi” (1 Corinteni 15.19-20). 



„Pentru că avem un arhiereu... să ne apropiem cu încredere de tronul harului, ca 
să luăm milă şi să aflăm har spre ajutor la timp” (Evrei 4,15-16). 

în mod critic că şi în creştinism există un eudaimonism al vieţii veşnice 
denumit de el „Eudaimonismus des Jenseits", care are un caracter egoist’ 
interesat, în contradicţie cu altruismul creştin din această viaţă 17 ’ 
Obiecţiunea lui Nicolai Hartmann nu este însă întemeiată, fiindcă viata 
veşnica înseamnă comuniunea de iubire cu Dumnezeu, începută neapărat 
in această viaţă. Fericirea este o consecinţă a acestui fapt. Ea este o 
regăsire a sufletului în Jiniştea iubirii lui Dumnezeu, cum ar spune Fericitul 
Augustin. Aşa că, dacă faptele morale sunt altruiste în această viată ele 
nu pot avea caracter interesat, vizând în mod egoist veşnicia, fiindcă în 
cadrul iubirii veşnice a lui Dumnezeu, egoismul interesat este exclus. 

Daca am reveni însă la virtutea cumpătării ca ideal moral, remarcăm 
faptul ca pentru înţelepţii Eladei ea avea un caracter imanent Ei o 
săvârşeau în această viaţă. Cumpătarea filosofică avea un caracter strict 
individualist, utilitarist şi de calcul. Adică, a fi cumpătat însemna calcul 
evemt măsură în folosirea avuţiilor, să nu organizezi ospeţe prea 
costisitoare, să nu fii risipitor, aruncând bunurile pe lucruri de nimic, sau 
m a i? Ceri ru $ inoase - Viaţa de dincolo nu-i interesa pe majoritatea dintre 
ei. Daca pe unu îi preocupa totuşi, această preocupare nu implica întru 
nimic virtutea cumpătării. In morala creştină însă virtutea cumpătării are 
un răsunet m veşnicie, întocmai ca milostenia, dreptatea, curăţia inimii, 
pocăinţă etc., fiindcă „nici nedrepţii... nici desfrânaţii, nici malahienii, nici 
sodomiţii nici lacomii, nici beţivii... nu vor moşteni împărăţia lui 
Dumnezeu” (I Corinteni 6,9-10). 

Pe de altă parte, este adevărat că înţelepţii Elladej acordau din cele 
mai vechi timpuri importanţă deosebită lui „ţtetexe Oavaxot)” (pregătirea 
pentru moarte). Dar ei înţelegeau prin pregătirea pentru moarte, filosofia 
care te invaţa cum sa trăieşti, încât „metele thanatou" este însăşi definiţia 
ilosofiei, ca şi strădanie continuă de perfecţionare în mentalitate si 
comportament Iar Ia aceasta se ajunge prin concentrarea, restrângerea, sau 
adunarea sufletului in el însuşi prin detaşarea sau eliberarea prin katharsis 
faţa de trupul considerat închisoarea (sema) sau mormântul lui. Astfel, 
^anatou înseamnă neîntrerupta exersare (askesis) în practicarea 
morţii faţa de viaţa trupească accidentală şi înşelătoare, în favorul vieţii 
înţelepte care promovează valorile eterne ale sufletului şi la care se ajunge 

. C f r . Plat °" nu ™? a Pe s °P hros y ne (înţelepciunea) ca „a săvârşi 
ce i al tau (Charmides 161 b) şi „a te cunoaşte pe tine însuţi” (Charmides 

~ a ',. „ ” A sava rşi ce-i al tău”, înseamnă retragerea sufletului în ce-i al 

sau adica adunarea, concentrarea sufletului în el însuşi, prin detaşare fată 
de trup. Aceasta - spune Platon - este filosofia: „o stăruitoare pregătire 
pentru moarte (Phaidon 81 a; vezi şi 65 a; Gorgias 493 a; Kratylos 400 
b). lata insa explicaţia mai detaliată pe care Platon însusi ne-o oferă cu 
privire la pregătirea pentru moarte, ca practicare sau exersare continuă 
pentru eliberarea sufletului prin filosofie. „Cei care sunt filosofi în adevăratul 

înţeles al cuvântului se abţin de la orice dorinţă a trupului, rezistând cu 
dârzenie şi nelăsându-i-se pradă. Ei nu se sperie, ca mulţimea iubitorilor 
de averi, să-şi piardă bunul lor şi să cunoască sărăcia-, şi nu se tem ca 
iubitorii de putere şi de onoruri, de lipsa de cinstire şi de nume bun legată 
de viaţa lor neînlesnită. Şi atunci se ţin departe de dorinţele acestea... Cei 
cărora le pasă de sufletul lor şi nu trăiesc doar ca să-şi plăsmuiască trupul, 
aceia spun tuturor acestor lucruri rămas bun („chairein” = formulă de salut 
prin care sufletul se desparte de trup şi rămâne el însuşi n.n.). Având în 
gând că nu trebuie să facă nimic neconform cu filosofia şi cu acea eliberare 
şi puritate pe care filosofia o dă, se îndreaptă, urmând-o, către ţelul în 
spre care îi călăuzeşte ea... Iubitorii de cunoaştere ştiu că, atunci când 
filosofia a pus stăpânire pe sufletul lor, acesta este închis şi ferit de trupul 
său şi că, în Ioc să cerceteze realităţile nemijlocit şi cu propriile sale puteri, 
era silit să le privească dinăuntrul temniţei acesteia şi să se tăvălească în 
deplină neştiinţă; dar ei mai ştiu că tot meşteşugul acestei închisori constă 
în exigenţa dorinţelor, datorită cărora cel mai sârguincios temnicer al său 
este însuşi cel întemniţat... Ştiu bine iubitorii de cunoaştere în ce stare se 
află sufletul lor când s-a înstăpânit pe el filosofia, şi că după aceea, ea, 
filosofia, îi încurajează cu blândeţe şi începe să-i elibereze, arătându-i cât 
de iluzorii cunoştinţe ne dă atât privirea sau auzul, cât şi orice simţ, 
încercând să-I convingă să se ferească de a se mai folosi de ele mai mult 
decât strictul necesar, îmbiindu-1, dimpotrivă, să se adune şi să se strângă 
în el însuşi...” (Phaidon 82 c-83a). 

De aici vedem că „melete thanatou” are un înţeles mai mult etic, 
decât eshatologic. în acelaşi timp, sfera îi este foarte restrânsă, rezervată 
numai filosofilor, pe când în creştinism toţi pot şi trebuie să devină făpturi 
noi în Hristos, şi prin urmare, filosofi. Nu prin „chairein”, ci prin învierea 
morală, deopotrivă a sufletului şi a trupului, începând cu viaţa de aici şi 
de acum, şi continuând în aceeaşi formă în eshatologie. Aceasta este 
noutatea eshatologică pe care o aduce softologia creştină, ca filosofie 
divină, sacră, sau ca „Philosophia Christi”, iar filosofii creştini i-au pătruns 
tainele şi au descoperit-o lumii prin viaţa lor trăită în duhul vieţii lui 
Hristos. 

Caracterul veşnic al cumpătării este dat de deosebirea existentă între 
„apatheia” stoică şi cea creştină. Prima are un caracter static, de stâncă ce 
nu poate fi mişcată. Apatheia creştină însă are un caracter dinamic şi 
creator. Ea este realizată în această viaţă într-o formă epectatică, corespun¬ 
zătoare îndumnezeirii omului, dar continuă în veşnicie, neavând stavilă nici 
acolo, ci fiind într-o continuă devenire pe măsura infinităţii lui Dumnezeu, 
care cheamă mereu sufletul omenesc îndumnezeit şi veşnic spre o neîntre¬ 
ruptă desăvârşire, spre a se împlini cuvintele Domnului: „Fiţi desăvârşiţi, 
precum şi Tatăl vostru cel din ceruri desăvârşit este” (Matei 5, 48). 

4 . ADRESAREA CĂTRE DUMNEZEU PORNITĂ DIN IUBIRE 

ŞI SMERENIE 


Privind pe înţelepţii care practicau pe sofrosyne, aceştia erau plini 
de mândrie, erau asemenea fariseilor din timpul Mântuitorului, care se 
considerau „împlinitorii legii”, privind mulţimile de la înălţimile Olimpului. 
Smerenia pentru ei nu era o virtute, ci o condiţie umană rezervată tuturor 
complexelor de inferioritate. „Humilitas dicitur ab humo” era însăşi definiţia 
pe care ei o dădeau smereniei, pentru a indica starea de înjosire în care 
erau cufundaţi cei cuprinşi de ea. Sofrosyne nu are legătură cu 
tapeinofrosyne decât în paginile Noului Testament, în scrierile Sfinţilor 
Părinţi şi în viaţa creştinilor. Şi aceasta datorită noii concepţii pe care o 
aduce morala creştină, făcând din smerenie o legătură personală cu 
Dumnezeu. De aceea, putea spune Fericitul Augustin: „Humilitas hominem 
exaltat". 

Tocmai datorită absenţei Iui Dumnezeu din cadrul virtuţii şi a 
smereniei din care porneşte comuniunea cu El, Fericitul Augustin declară 
pe un ton sentenţios că virtuţile antice sunt mai degrabă vicii: „Oricât s-ar 
părea de lăudabil faptul că sufletul stăpâneşte trupul şi raţiunea afectele, 
dacă nici sufletul şi nici raţiunea nu servesc lui Dumnezeu însuşi, după 
cum El a poruncit, în nici un caz nu poate fi vorba de o adevărată 
stăpânire de sine (ţinere în frâu) nici a trupului şi nici a pasiunilor. Fiindcă 
ce fel de stăpân ar putea fi raţiunea, care ignoră pe adevăratul Dumnezeu 
şi nu se supune poruncilor Lui, ci desfrânează cu toţi demonii încarnaţi în 
vicii? Dar şi virtuţile pe care unii pretind că le au, şi prin ele comandă 
atât trupului, cât şi afectelor, fără însă a adera şi a tinde către Dumnezeu, 
în realitate sunt mai degrabă vicii, decât virtuţi... Ele sunt pline de 
mândrie şi îngâmfare, încât nici nu trebuiesc privite ca virtuţi, ci ca vicii 
(inflatae ac superbae sunt, ideo non virtutes, sed vitia judicanda sunt) 18 . 
De aceea, superioritatea virtuţii creştine, faţă de virtutea antică similară, o 
vede Augustin prin „secundum Deum vivere”, pe când în virtutea antică 
„secundum hominem vivere". 

Oricum, dincolo de aceste consideraţii formulate mai tăios şi 
exclusivist de către Augustin, sofrosyne reprezintă o podoabă a minţii 
şi a sufletului omenesc. Ea are ca funcţionalitate măsura şi ordinea, care 
combat abuzurile şi haosul din lume şi din fiinţa omului. De aceea 
reprezintă idealul de valori ale culturii şi civilizaţiei universale. Preluând~o 
ca pe un juvaier de mare preţ, creştinismul i-a dat aureola şi strălucirea 
ei deplină, care conduce la desăvârşirea vieţii în Dumnezeu. 

Am văzut încă de la început că hybrisul reprezintă depăşirea 
condiţiei umane, a conduitei cuvenite şi a măsurii. El este luciferica 
încredere în sine, prin abuziva sfidare a măsurii. El se concretizează prin 
impetuozitate, aroganţă, obrăznicie, excese de tot felul, agresivitate, ca 
manifestări instinctiv animalice. Toate aceste manifestări lipsite de 
discernământ şi buna chibzuinţă, creează dezordinea în viaţa personală şi 
în relaţiile cu semenii, devenind defecţiuni de comportament social. 

Pe de altă parte, sophrosyne ca sănătate a minţii aduce discernă¬ 
mântul, şi operând mai departe cu judecăţi de valoare, determină măsura, 
printr-o mişcare bine amortizată a sufletului faţă de lucruri şi faţă de realitate, 
stabilind în felul acesta ordinea, iar „ordo est anima rerum...” Descoperind 
elementarul bun simţ înscris în natura spirituală a omului, sophrosyne 
defineşte apoi respectul (la început al tinerilor faţă de cei vârstnici), ca o 
condiţie ce stabileşte bunele raporturi dintre generaţii. în acelaşi timp, se 
manifestă prin modestie, sfială, pudoare, decenţă, delicateţe în atitudini şi 
comportament. Iar prin identificarea cu dieta, sophrosyne ca măsură şi bună 
chibzuinţă înfrânează pornirile excesive ale firii şi aduce seninătatea 
sufletului omenesc, ca expresie a sănătăţii lui, într-o orientare etică, hotărâtă 
să afirme binele. Şi astfel, dând fermitate voinţei şi înobilând sentimentele, 
sophrosyne îndeplineşte o funcţie educativă, ca o „therapeia tes psihes” 
- cum spunea Socrate, spre a trata, a vindeca şi a controla comportamentul 
hybrisial al omului, aducător al dezordine! şi al conflictelor sociale. 

în felul acesta, prin acţiunea ei educativă exercitată asupra funcţiilor 
instinctive ce determină comportamentul uman în cele patru forme de 
manifestare ale sale: de alimentaţie, reproducere, apărare şi social, 
sophrosyne devine cheia ce deschide tezaurul valorilor culturii şi civilizaţiei 
umane, formând caractere morale şi stabilind ordinea în relaţiile 
inter-umane. De aceea, pe drept cuvânt spunea Platon, că pentru cei ce 
din conştiinţă şi educaţie săvârşesc binele şi dreptatea în lume, nici nu e 
nevoie de legi, fiindcă acestea vizează sub formă de constrângere punitivă 
numai pe cei ce acţionează în viaţă fără discernământ şi măsură. Iar pentru 
cei ce prin faptele lor devin un pericol social, singura formă de apărare 
socială constă în izolarea lor. Dar, totuşi nu pentru a-i nimic, ci pentru a-i 
reeduca în direcţia reintegrării în normele de conduită ordonată în 
societate... 

Ne vom referi în continuare la funcţia educativă a sofrologiei creştine 
în vederea redării demnităţii umane prin formarea caracterului religios moral. 



La început însă trebuie să vedem cadrul general al educaţiei. 

Termenul naiSeîa (de Ia naîq-copil) întruneşte în mod fericit educaţia 
şi cultura, pe care le exprimă sofrosyne ca mijloc de realizare a acestora. 
Dar cultura nu înseamnă simpla acumulare de cunoştinţă încă din perioada 
copilăriei, ci o dăltuire a personalităţii umane conform unor deveniri 
axiologice, de adevăr, bine, frumos şi dreptate sugerate de principiile ia 
care sunt supuse. Platon arată că persoanele umane îşi plăsmuiesc chipul 
după procesul la care sunt supuse (Politeia II, 377 B). De fapt însăşi verbul 
7tA,6cTT£Toa care exprimă lucrarea educaţiei, înseamnă a modela, a da formă 
unui obiect sau unei lucrări în forme. Acest cuvânt vizează meşteşugul 
ceramiştilor, al tâmplarilor, al pictorilor, al statutarilor, al făurarilor. Grecii 
au transpus înţelesul „modelării” pe plan spiritual, vizând în special 
modelarea sufletului, fapt care se realizează şi se împlineşte prin educaţie. 
De aceea, Platon recomandă ca (mamele şi doicile) să modeleze sufletele 
copiilor cu povesti mult mai mult decât le modelează trupurile cu mâinile 
(idem II, 377 C) f . în funcţie de valorile pe care le cultivă sufletul omenesc 
prin educaţie, aceasta poate avea un caracter moral, social, politic, religios, 
fizic, economic etc. 

Lucrarea de îmbunătăţire, de modelare a fiinţei umane spre valorile 
recomandate de procesul educativ, vizează o activitate cu o arie deosebit 
de variată şi de întinsă, pornind de la stări imperceptibile cum sunt 
mişcările trupului, şi mergând mai departe, se referă la locuinţă, la 
îmbrăcăminte, la atitudinea faţă de semeni, precum salutul şi modul de a 
conversa. Apoi modul de a munci, de a se distra, de a scrie, de a merge, 
de a servi masa, de a călători, de a dormi... Toate aceste forme ale 

cducaţid dezvăluie şi determină o viaţă civilizată, având menirea să de* 
°'? riulu ' 1 un P |US de v ^*oare, să-l determine pe om a depăşi stadiul 
sălbăticiei, determinată de instincte şi afecte iraţionale, spre ceea cl 
reprezintă frumos şi bun, ridicându-l pe om să devină „mai Om”... să-ci 
afirme autenticitatea sa de fiinţă raţională orientată spre progres si devenire 
Iar întreaga această modelare a fiinţei umane prin cultură şi educaţie se 
împlinesc prin sofrosyne, fiindcă ea înseamnă sănătate sufletească, ’ adică 
buna funcţ^nahţate a naturii prin păstrarea proporţiilor, prin măsură, ordine 
şi echilibru; prin bunul simţ şi decenţă; abordând viata prin evitarea 
exceselor şi abuzurilor... ’ ea 


1 KALOKAGATIA ŞI FILOCALIA 


Pornind de la faptul că idealul educaţiei este acela de a desăvârşi 
natura omului, grecii înţeleg prin natură deopotrivă sufletul si trupul într-o 
unitate fimţiala şi de expresie, în sensul că un trup frumos poartă si un 
suflet frumos. Fixând idealul kalokagatiei îl refereau la această unitate a 
naturii umane, în înţelesul de frumos şi bun. Agathos viza aspectul moral, 
cu nuanţele sate sociale, iar Kalos se referea la frumuseţea fizică însoţită 
de aureola eroică. Ei considerau că prin cât mai multe exerciţii sportive se 
poate ajunge la obţinerea trăsăturilor corpului prezentate în expresia 
frumosului, prin proporţie şi simetrie, pentru a se înfăţişa asemenea unei 
Statui; umerii largi, pieptul puternic şi tenul curat. Sfântul Apostol Pavel 
admirând frumuseţea atletului, transpune frumuseţea fizică în una spirituală. 
E v ° r , . d f, atletul ■ui Hristos, care întruchipează frumuseţile spirituale ale 
vieţii lui Hristos, şi exersează mereu pentru a-şi desăvârşi fizionomia 
duhovniceasca (1 Corinteni 9, 24-26; Filipeni 3, 12-14). Asa cum atletul 
face multe exerciţii pentru a obţine cununa de lauri, care în fond se înscrie 
in timp, şi se pierde adesea în uitare, atletul lui Hristos exersează neîncetat 
pentru a obţine o cunună nestricăcioasă şi veşnică. Nu trebuie înţeles că 
Apostolul ar fi neglijat sau dispreţuit cumva educaţia trupului, ci se 
apreciază faptul că aşa cum sufletul este nemuritor, tot astfel si trupul 
trebuie pregătit pentru înviere. E deci o concepţie diferită de cea a vechilor 
grea, care cultivau frumuseţea trupului pe un plan temporar: hic et nune, 
adica numai în această viaţă şi pentru această lume. în viziunea paulină, 
educaţia trupului are o perspectivă veşnică, vizând comuniunea cu Dum- 
nezeu Acolo „fiii învierii vor fi ca îngerii din cer" (Luca 20, 36), iar înrobiţii 
patimilor nu vor avea parte de împărăţia veşnică (1 Corinteni 6 , 9 - 10 ). 
’’ a< : easta P entru ^ Dumnezeu este prin excelenţă „Spiritul pur” (loan 
4,24) ce nu se poate „contamina” cu nici un fel de necurăţie. De aici 

vedem că educaţia trupului se împleteşte organic şi armonic cu cea a 
sufletului în aceeaşi unitate de spiritualizare a lor. lată şi cuvintele 
Apostolului: „...Eu deci aşa alerg, nu ca la întâmplare. Aşa mă lupt, nu ca 
lovind în aer. Ci îmi chinuiesc trupul meu şi îl supun robiei; ca nu cumva 
altora propovăduind, eu însumi să mă fac netrebnic” (1 Corinteni 9,26-27). 
în această cu totul altă viziune, trupul se cuvine a fi educat în aşa fel 
încât prin spiritualizarea lui, să devină „mădular al lui Hristos” (1 Corinteni 
6,15) şi „templu al Duhului Sfânt” (1 Corinteni Corinteni 6,19). Sfinţenia 
sufletului se condiţionează reciproc cu cea a trupului, având ca finalitate 
sfinţenia integrală a naturii umane. „Iar Dumnezeul păcii să vă sfinţească 
întregi, şi tot duhul vostru şi sufletul şi trupul să se păzească fără prihană 
la venirea Domnului nostru Iisus Hristos” (1 Tesaloniceni 5, 22). Şi astfel 
Dumnezeu va fi „preamărit în trupul vostru şi în duhul vostru, care sunt 
ale lui Dumnezeu” (1 Corinteni 6,20). 

învăţătura paulină îndătinată deja în viaţa creştină din perioada apos¬ 
tolică şi răspândită în toată lumea, va fi aprofundată în aceeaşi esenţă de 
expresie, în perioadele care vor urma, sub numele de filocalia, vizând 
iubirea frumuseţilor spirituale. Exersarea (acncr|ai<;) nu se va mai face în 
palestre şi gimnazii, ca în cazul kalokagatiei, ci în ceea ce Origen va numi 
pentru prima dată „asketeria” { mănăstiri), ca sediul exerciţiilor duhovniceşti, 
care vor da filocaliei performanţele cete mai înalte, precum: katharsis, 
apatheia şi theosis. 


2. SOPHROSYNE CA IDEAL AL EDUCAŢIEI LA GRECI 

* 

Dar pentru a nu rămâne numai Ia afirmaţii, să vedem mai întâi 
educaţia la greci. 

Idealul educaţiei greceşti era Kalokagatia, adică cultivarea a tot ceea 
ce este frumos şi bun, spre desăvârşirea naturii umane. Iniţial kalokagathia 
era aplicat la nobleţea ereditară. Socrate face din el un ideal al perfecţionării 
umane şi morale. Iar sub această formă va primi o atenţie deosebită în 
evoluţia civilizaţiei greceşti .' 3 Grecii considerau frumuseţea un dar divin, 
care atrage după sine obligaţia de a pune în acord trupul şi sufletul, 
interiorul şi exteriorul. „Semnele unui spirit divin - spunea Democrit - sunt 
acelea care îl arată că esţe îndreptat continuu spre ceva frumos” (Fragm. 
112 ). Kalokagateia se referă deci atât la cultivarea trupului, cât şi a 
sufletului, ca să formeze un cosmos, adică o frumuseţe, o armonie, pe măsură 
să-l afirme pe om ca o podoabă a naturii, a cosmosului, a universului. 

La început frumuseţea avea o referinţă trupească. Virtutea însăşi era 
înţeleasă iniţial ca putere şi frumuseţe a naturii. Prin atenţia pe care omul 
o acorda frumuseţii trupului se preciza tendinţa de a determina valorile 

estetice care constau în simetrie, proporţie, măsură, ca ceva vizibil, ca 
atracţii, chemări, idealuri. Şi aceasta este justificată de faptul că frumuseţea 
înseamnă o atracţie, o chemare, o imitare. De aceea găsim justificată 
deducţia lui to KaÂ,ov de Ia Kaleco care indică chemarea, atracţia. Prin 
cultivarea frumuseţii se căuta ca natura fizică să fie scoasă din uniforma ei 
statică şi de multe ori defectuoasă, şi orientată spre căutarea perfecţiunii. 
Spunem aceasta întrucât se aprecia că oamenii au într-o măsură mai mare 
sau mai mică acest dar al frumuseţii. De aici însă obligaţia, datoria pentru 
cei ce-l aveau mai puţin, să-l cultive, acordându-i mai multă atentie si 
îngrijire. 

Conştienţi însă de faptul că natura nu este numai trup, ci şi suflet; 
nu este numai exterior, ci şi interior, darul divin al frumuseţii creează 
obligaţia de a pune în acord trupul cu sufletul. Şi astfel educaţia priveşte 
şi frumuseţea sufletului, şi se asociază astfel cu binele, determinând virtutea, 
ca un mijloc de perfecţionare a naturii interioare. în felul acesta! 



Pieptănătură feminină. Detaliu al unei 
statui de kore. Circa 510-500. Muzeul 
Acropolei din Atena. 


kalakagateia ca ideal este rezultatul a ceea ce Socrate vedea în educaţie 
ca ţtepocTceia xfjţ adică tratamentul sufletului, mai precis eliminarea 

Hjn suflet a tot ceea ce i-ar dăuna. Se spune că Socrate îi „sfătuia pe 
tineri să folosească mereu oglinda, ca cei cu chip frumos să dobândească 
o purtare la fel, iar cei urâţi să-şi ascundă lipsurile prin educaţie” (D.L. II, 
33 ). La Xenofon, discipolul lui Socrate, „kalokagathos semnifică un 
cetăţean vrednic de toată stima, de ispravă, destoinic, onorabil, de treabă, 
respectabil. La plural „kaloi kai agathoi” sunt oamenii aleşi, oneşti, cetăţeni 
integrii, distinşi, oameni de bine, cetăţeni de vaza. Aceştia alcătuiesc pătura 
de mijloc, producătorii bunurilor materiale. Mai târziu au cuprins şi pe 
oamenii din popor, meşteşugari, agricultori înstăriţi, vrednici 2 . 

La fel ca Socrate, pentru Aristotel conceptul de frumos (to m/iov) 
are înţeles de frumos moral, presupunând frumuseţea imanentă a actului 
de virtute, frumuseţea ce constituie mobilul însuşi al actului. Noi înţelegem 
prin el ideea de valoare, adică „măsura justă”, conformitatea ce face 
din el o datorie morală 3 . 

De aici vedem că binele şi frumosul, ca determinare a eticului şi 
esteticului se întrepătrunde în gândirea greacă prin unitatea de înobilare a 
naturii ridicată deasupra plăcerilor senzoriale. S-a remarcat în acest sens 
că „dacă prin morală înţelegem călăuzirea voinţei prin raţiune... nu putem 
înlătura concluzia că Frumosul este o parte din Bine, partea lui dinamică 
şi constructivă. Raţiunea singură nu poate face nimic. Kant văzuse că 
Frumosul este simbolul Binelui moral şi că numai sub acest aspect ...oferă 

plăcerea, cerând încuviinţarea tuturor celorlalte elemente. Prin aceasta 
spiritul devine conştient de o anumită înobilare a ridicării deasupra simplei 
sensibilităţi faţă de plăcerile primite prin simţuri... Aşadar, imaginaţia 
estetică purifică şi eliberează spiritul pentru actul etic” 4 . 

Pornind de aici, chiar în uzul comun al vorbirii se spune despre 
cineva care prin educaţie săvârşeşte binele, că are un comportament 
frumos, adică demn, vrednic de apreciere şi chiar de urmat... 

De o importanţă deosebită este faptul ca educaţia să înceapă la copii 
de la o vârstă cât mai fragedă. E simplu de explicat dacă ne gândim că 
omul îşi creează obişnuinţe, deprinderi bune, sau rele, în funcţie de 
concepţia sa, de anturaj, de tradiţii şi chiar din interese. Iar obişnuinţa 
devine o a doua natură... Altfel spus, e mult mai uşor să faci un model 
din ceara moale, decât după ce ea s-a întărit... E mult mai uşor, apoi, să 
crească plantele într-o grădină în care buruienile sunt înlăturate de mici, 
decât după ce au crescut mai mari decât plantele, şi le-au înăbuşit... De 
aici şi sfatul înţelept al Scripturii: „calul neîmblânzit ajunge nărăvaş, iar 
copilul lăsat de capul lui ajunge obraznic” (Sirah 30,8). 

într-un deosebit de instructiv tratat „Despre educaţia copiilor” 5 , 
Plutarh, arătând că scopul educaţiei este virtutea, pentru buna ei cultivare 
în viaţa oamenilor colaborează trei factori esenţiali: natura, raţiunea şi 
deprinderea. 

1. Natura dată de firea fiecărui om este acel datum cu care 
apare în lume, cu predispoziţiile ei, cu defectele şi calităţile native, de 
multe ori transmise prin ereditate, fiindcă nu numai în natura fizică, ci şi 
în cea intelectuală şi chiar în cea morală ereditatea îşi spune cuvântul. 
Stejarul naşte stejar, iar salcia naşte salcie... Aici poate interveni însă 
educaţia. Este adevărat că pomul sălbatec odrăsleşte aceleaşi calităţi în 
puieţi, dar aceştia pot fi altoiţi şi îngrijiţi, şi atunci ei nu mai sunt sălbatici. 
Rodul lor va avea o cu totul altă calitate. Natura este de asemenea 
comparată cu pământul în care se aruncă sămânţa pentru rodire. Dacă 
pământul va rămâne neîngrijit, sălbăticit şi cu buruieni adânc înfipte în el, 
greu ne vom putea imagina că rodul va fi bun. Dacă însă îl curăţăm şi îl 
îngrijim, el îşi va îndeplini cu mult rost menirea... Pe drept cuvânt putea 
spune Piaton că „pasiunile simple şi mărunte, care apar însoţite de acţiune 
şi de judecata dreptei opinii le vei zări la puţini oameni, anume la cei cu 
firea cea mai aleasă şi cel mai bine educaţi” (Politeia II, 431 c). 

2. Raţiunea, adică învăţătura educaţiei, cuprinde instrucţia ce ţi se 
face pe bază de argumente pentru a urma un lucru folositor şi bun, şi 
pentru a evita ce este dăunător în viaţă. învăţătura este asemenea seminţei 
pe care c pune agricultorul în pământ. Sămânţa poate fi de un soi mai 
bun, sau mai rău, de aceea şi învăţătura trebuie aleasă cu grijă, cu 
discernământ, ca să poate aduce rod de cea mai bună calitate. învăţătura 

bună cultivă virtutea şi înlătură viciul. Ea îndeamnă la stăpânire de sine, şj 
nu la poftele oarbe care să te domine. Cel ce seamănă sămânţa este 
agricultorul. Şi de el depinde meşteşugul sau priceperea semănatului, şi 
apoi a îngrijirii ca planta să poată creşte, să se poată dezvolta, să fie ferită 
de dăunători, iar recolta să se facă atunci când fructul este copt... 

3. Deprinderile se bazează pe exerciţiu. Fără exerciţiu îndelungat 
şi bine coordonat, atletul nu poate realiza performanţele scontate. Exerciţiul 
este antrenamentul, iar acesta reprezintă un efort constant de autodepăşire, 
şi se bazează pe tot felul de renunţări... De aceea „askesis” a trecut de 
pe planul fizic, reprezentând exerciţiul atletului, pe planul moral, 
reprezentând neîntrerupta strădanie a înfrânării, a stăpânirii de sine. 
Enkrateia este un neîntrerupt exerciţiu de fortificare duhovnicească pentru 
necontenita stăpânire a poftelor şi patimilor sufleteşti şi trupeşti. 

Deprinderile reprezintă statornicia comportamentului uman. Ele devin 
o a doua natură prin obişnuinţa săvârşirii unei fapte-, sau, în limba lui 
Cicero: „Consuetudo quasi altera natura” (De finibus V, 25). Pentru acest 
motiv trebuie cumpănit cu luciditate asupra creării deprinderilor, fiindcă 

odată statornicite, sunt greu de schimbat... Aşa numiţii „şapte ani de 
acasă” constituie un argument în acest sens... 

Este adevărat că deprinderile pot fi în mare parte determinate de 
factorii ereditari, ca aptitudini native. Ele pot fi apoi rezultatul imitaţiei şi 
al influenţei mediului ambiant, mai ales al părinţilor sau al prietenilor... dar 
mai presus de orice, deprinderile se pot forma prin educaţie prin 
deliberarea raţională, prin orientarea voinţei ca putere a sufletului spre un 
scop superior şi prin determinarea sentimentelor să încălzească sufletul spre 
acţiune. 

Privind cei trei factori esenţiali enumeraţi de Plutarh pe care se 
temeluieşte educaţia, raportându-i la sofrosyne, remarcăm faptul că ea ca 
virtute aparţine naturii sufleteşti a omului, se înfăptuieşte ca rod al raţiunii 
sănătoase şi ca un neîntrerupt exerciţiu duhovnicesc. 

Astfel, dacă sofrosyne reprezintă echilibrul şi ordinea, acestea sunt 
întipărite în sufletul omenesc prin legea morală naturală. La fel, prin 
conştiinţa morală se ajunge la discernământ, fiindcă ce altceva este 
sineidesis decât capacitatea sufletului de a deosebi răul de bine?! Conştiinţa 
morală îndeplineşte rolul de judecător al faptelor omeneşti aducând 
satisfacţia sau mustrarea. Iar bunul simţ, pudiciţia şi contientia care exprimă 
pe sofrosyne sunt tocmai rezultatul acestei judecăţi de valoare. 

„în acelaşi om, în ce priveşte sufletul — spune Platon — există o parte 
mai bună şi o parte mai rea. Iar când partea, ce prin fire este mai bună, 
ar stăpâni, atunci se spune „stăpân pe sine însuşi” şi omul este lăudat. 
Dar când din pricina relei creşteri, sau a vreunei rele însoţiri,^ partea cea 
mai bună ar fi stăpânită, arătându-se mică faţă de mărimea răului, atunci 
omul astfel alcătuit este certat şi dojenit, fiind „înfrânt de către el însuşi” 
şi „nesăbuit” (Politeia II, 431 a). 

Pe de altă parte, Platon arată că în procesul educaţiei „cumpătarea 
seamănă, mai mult decât orice altă virtute cu o potrivire de sunete şi cu 
o armonie... Ea este un fel de lume a bunei rânduieli (KOOţioQ), o stăpânire 
a plăcerilor şi poftelor... Se spune... „să fii stăpân pe tine însuţi şi alte 
asemenea vorbe care indică numele cumpătării (Politeia II, 430 e). 
„Priveşte acum spre cetatea noastră — spune Platon în continuare — şi vei 
afirma că ea poate fi numită „stăpână pe ea însăşi , atunci când este numit 
cumpătat şi stăpân pe el însuşi insul a cărui parte mai bună o stăpâneşte 
pe cea mai rea” (Politeia II, 431 b). 

în alt dialog, Platon ne prezintă cu amănunte modul în care se făcea 
educaţia în acea vreme, precum şi împlinirea ei în idealul sofrosyneL 
„începând încă din frageda copilărie, atât timp cât trăiesc, părinţii îi învaţă 
şi îi mustră. Apoi când copilul ajunge să înţeleagă mai uşor ceea ce i se 
spune, şi doica şi mama şi pedagogul şi chiar tatăl se străduie într-una 
pentru a-l face pe copil cât mai destoinic atât la faptă cât şi la cuvânt, 
învăţându-1, şi arătându-i că un lucru e drept şi altul e nedrept, unul 
frumos, altul urât, unul e cuviincios, altul nu e, pe unele îndemnându-1 să 

le Facă, pe altele nu. Şi dacă ascultă e bine: dacă nu, ca pe un lemn 
strâmb şi sucit, îl îndreaptă cu ameninţări şi bătăi. După aceasta trimiţându-| 
la şcoală, cer să se acorde grijă mai multă bunei purtări copiilor decât 
gramaticii şi cântatului la chitară, iar dascălii ţin seama de aceasta şi după 
ce i-au învăţat literele şi sunt în stare să înţeleagă cuvintele scrise aşa ca 
mai înainte pe cele rostite, îi pun să citească în bănci poemele poeţilor 
buni şi îi silesc să le înveţe pe de rost, căci în ele sunt multe sfaturi bune, 
multe desluşiri, îndemnuri şi elogii ale oamenilor de ispravă din trecut 
astfel încât copilul silitor să-i imite şi să se străduiască să devină asemenea 
lor. Dascălii de chitară la rândul lor îi învaţă alte lucruri asemănătoare, dar 
se îngrijesc şi de cuminţenia (sofrosyne) lor pentru ca cei tineri să se 
ferească a face ceva rău”. Şi acum urmează în text idealul sofrosynei 
împlinit prin muzică, făcând sufletele armonioase şi destoinice la vorbă şi 
la faptă „Pe lângă aceasta, după ce au învăţat să cânte la chitară, le dau 
să înveţe şl operele altor poeţi de vază care au alcătuit şi muzică, 
punându-i să le execute şi făcând ca armoniile şi ritmurile să pătrundă 
în sufletele copiilor, insuffându-ie mai multă blândeţe şi astfel devenind 
mai mlădioşi şi mai armonioşi, să fie destoinici ia vorbă şi ia faptă; 
căci toată viaţa omului are nevoie de o bună mlădiere şi armonie. în 
afară de aceasta îi trimit şi la instructorul de gimnastică pentru ca având 
trupuri mai sănătoase să le poată pune în slujba unei gândiri 
folositoare şi să nu se lase pradă laşităţii, din cauza stării rele a trupurilor, 
în caz de războaie şi alte împrejurări" (Protagoras, 325 d-326 a, b, c). 

Acest mod de a se face educaţia la greci, prezentat sub forma unui 
adevărat document istoric de către Platon, nu rămâne ineficient, ci se va 
completa prin forme de comportare civilizată, sau de bune maniere, ca 
roade ale sofrosynei. lată de pildă cum îşi sfătuia Pitagora discipolii în curs 

de formare: .datoria omului este mai presus de orice, să se străduiască 

a fi vrednic de încredere. Să cinstească pe cei bătrâni, socotind că vârsta 
maţ înaintată, oferă mai mult drept de respect, căci, după cum în lume 
răsăritul vine înaintea apusului, tot aşa şi în viaţa omenească, începutul 
vine înaintea sfârşitului şi în orice fel de viaţă, naşterea precede moartea”. 

Le mai punea în vedere să cinstească mai mult.pe eroi decât pe 

oamenii de rând iar dintre oameni, în primul rând, să cinstească pe părinţi, 
şi să se poarte în aşa fel unul cu altul, încât să nu-şi facă duşmani din 
prieteni, ci să schimbe duşmanii în prieteni... Să nu doboare sau să vatăme 
pomii roditori şi nici vreun animal care nu face rău omului. Lucru cuviincios 
şi de urmat este să nu dai frâu nestăpânit râsului, nici să ai o înfăţişare 

posomorâtă. Să evite îngrăşarea, iar la drum să schimbe pe rând repaosul 

cu efortulţ să-şi exerseze memoria, la mânie să-şi stăpânească vorba şi 
pofta ...să cânte din liră şi prin imnuri să arate recunostiintă zeilor şi 
oamenilor” (D.L. VIII, 22-23). 

De aici vedem că în lumea antică greco-romană educaţia începea 

din copilărie. Acum se contura caracterul, acum începe să se formeze 

deprinderile cu care va rămâne toată viaţa. Legile şi normele de convieţuire 
socială exercitau asupra unui adult o influenţă educativă, orientându-1 spre 
dreptate, vitejie şi cumpătare. Dar copilăria rămâne vârsta modelării şi 
dăltuirii personalităţii ce se va afirma în viitor, lată şi cuvintele lui Platon: 
„să ne formăm încă din primii ani ai copilăriei de aşa manieră încât să ne 
bucurăm şi să ne întristăm numai de ceea ce se cuvine şi într-adevăr în 
aceasta constă o educaţie corectă” (Legi II, 653, a - c). 


3 . ASPECTE ALE EDUCAŢIEI FILOCALICE A SUFLETULUI 

ŞI A TRUPULUI 

Trecând de la kalokagatia la filocalia, vom urmări câteva aspecte ale 
acesteia din urmă. 

Şi în creştinism, după cum este firesc, educaţia începea tot în 
perioada copilăriei. lisus vedea în sufletul copilului întruchiparea seninătăţii, 
a purităţii, nevinovăţiei, neprihănirii. EI era asemenea cerului senin, fără 
norii grijilor şi a plăcerilor oarbe. De aici şi cuvintele Lui: „Lăsaţi copiii să 
vină la mine că unora ca acestora este împărăţia cerurilor... Şi chemând 
lisus un copil, l-a pus în mijlocul lor şi a zis: de nu vă veţi întoarce şi de 
nu veţi fi ca pruncii, nu veţi intra în împărăţia cerurilor... Şi cine va primi 
pe un prunc ca acesta în numele Meu, pe mine mă primeşte” (Matei 18, 
2-5, 19, 14). 

Sfântul Apostol Pavel adresându-se copiilor, îi îndeamnă: „Copiilor, 
ascultaţi pe părinţii voştri... căci aceasta este întru dreptate... Şi voi 
părinţilor nu întărâtaţi cu nimic pe copiii voştri, ci creşteţi-i întru învăţătura 
şi înţelepciunea Domnului” (Efeseni 6, 1-4). Admirând nevinovăţia copiilor, 
Apostolul o oferă ca exemplu de urmat, spre a fi armonic întrepătrunsă 
cu desăvârşirea minţii, pentru a se forma omul virtuos, cu mintea sănătoasă 
şi cu inima neprihănită. „Fraţilor nu fiţi copii la minte, ci cu răutatea fiţi 
copii, iar cu mintea fiţi desăvârşiţi” (I Corinteni 14, 20). 

Şi Sfinţii Părinţi au acordat o mare importanţă modelării sufletului 
copiilor spre a-şi forma personalitatea şi caracterul ca următori ai vieţii 
cumpătate: „Deci, spune Sfântul loan Gură de Aur aşa cum îi vedem pe 
pictori şi pe sculptori cum lucrează cu multă grijă la statuile lor, fiecare 
dintre voi - şi taţii şi mamele - să se îngrijească de aceste minunate statui 
(care sunt copii). într-adevăr, aşezând în fiecare zi tabloul înaintea lor, 
pictorii se străduiesc să pună culorile de trebuinţă, cei ce sculptează în 
piatră fac la fel, îndepărtând din blocul de piatră ceea ce-i de prisos şi 
adăugând ceea ce lipseşte. în timpul pe care îl aveţi la dispoziţie, 
osteniţi-vă să faceţi lui Dumnezeu minunate statui. în fiecare zi, priviţi-i 
pe copiii voştri cu băgare de seamă şi remarcaţi şi darul pe care îl au de 

la natură, spre a-l dezvolta, şi meteahna pe care o au, spre a o înlătura. 
Cu multă atenţie, voi să îndepărtaţi din sufletele lor mai întâi: pornirea 
spre necumpătare, întrucât mai cu seamă aceasta-i pasiunea care tulbură 
sufletele celor tineri. Mai mult, până să cunoască acesta, învăţându-l p e 
tânăr să aibe mintea trează, să privegheze în rugăciuni şi toate pe cele p e 
care le spune şi Ie făptuieşte să fie însemnate cu semnul crucii” 6 . 

Spre deosebire însă de lumea în care a apărut creştinismul, educaţia 

nu se adresează numai copiilor, ci în egală măsură şi maturilor. „Scopul 

educaţiei creştine este unul soteriologic, vizând mântuirea omului, unde 

virtutea cumpătării joacă un rol decisiv, întrucât desfrânaţii, beţivii, bârfitorii, 

sodomiţii, malahienii... nu vor moşteni împărăţia lui Dumnezeu” (I Corinteni 

6 , 9). Pe de altă parte, la împărăţia lui Dumnezeu ajung cei cu „inima 

curată”, cei care sunt „oameni noi în Hristos, făpturi noi” (II Corinteni 5, 

17; Galateni 6, 15; Efeseni 4, 24). iar făpturile noi sunt cei ce restabilesc 

în viaţa lor chipul lui Dumnezeu şi necontenit tind spre desăvârşirea în 

iubirea lui Dumnezeu (Matei 5, 48). Iar cumpătarea, înfrânarea este una 

din trăsăturile esenţiale ale omului înnoit prin viaţa lui Hristos. De aici 

vedem că educaţia creştină nu se adresează numai copiilor, ci tuturor 

oamenilor, adulţi şi chiar vârstnici, bărbaţilor ca şi femeilor, tuturor 

deopotrivă, fiindcă toţi, fără nici o deosebire sunt chemaţi la viaţa cea nouă 

după har. Majoritatea celor de la Cincizecime erau maturi, şi Sfântul 

Apostol Petru le spune: „Pocăiţi-vă...” (Fapte 2, 38), adică schimbaţi-vă 

viaţa, învăţaţi o nouă viaţă şi depuneţi tot efortul, exersaţi-vă în 

desăvârşirea ei. Şi în continuare ni se spune că într-adevăr, „cei ce au 

primit cuvântul, stăruiau în învăţătura Apostolilor” (Fapte 2, 41-42). Unor 

astfel de convertiţi, deveniţi membri proaspeţi ai împărăţiei, Apostolul le 

scrie: „cu lapte v-am hrănit, şi nu cu bucate tari...” (I Corinteni 3, 3; I 

Petru 2, 2). Şi aceasta pentru că nu erau oameni duhovniceşti, ci încă 

trupeşti (I Corinteni 3, 1). De unde şi necesitatea de a-i educa pentru a 

creşte mereu, „până la statura bărbatului desăvârşit, la vârsta deplinătăţii 

lui Hristos” (Efeseni 4, 13). Cu timpul apar catehumenii, oameni maturi şi 

chiar în vârstă, care se pregăteau să primească Taina Sfântului Botez. Şi 

acestora li se făcea instrucţia în noua învăţătură, dar mai presus de orice 

erau educaţi în duhul ei. într-un document istoric datând din perioada post 

apostolică ni se înfăţişează viaţa duhovnicească a creştinilor acelor timpuri 

educată după poruncile şi în duhul vieţii lui Hristos: „Creştinii nu se 

deosebesc de ceilalţi oameni nici prin pământul pe care-1 trăiesc, nici prin 

limbă, nici prin îmbrăcăminte, nici nu locuiesc în oraşele lor, nici nu se 

folosesc de o limbă deosebită... învăţătura lor nu-i descoperită de gândirea 

şi cugetarea unor oameni, care cercetează cu nesocotinţă; nici nu o arată 

ca unii, ca pe învăţătură omenească. Locuiesc în oraşe greceşti şi barbare, 

cum le-a venit soarta fiecăruia, urmează obiceiurile băştinaşilor şi în 

îmbrăcăminte si în hrană si în celălalt fel de viată, dar arată o vieţuire 

minunată si recunoscută de toti ca ne mai văzută... Se căsătoresc ca toţi 
* * ’ 

oamenii si nasc copii, dar nu aruncă pe cei născuţi. întind masă comuna, 
dar nu şi patul. Sunt în trup, dar nu trăiesc după trup. Locuiesc pe părnant 
dar sunt cetăţeni ai cerului... Iubesc pe toţi, dar de toţi sunt prigoniţi... 
Sunt săraci, dâr îmbogăţesc pe mulţi, sunt lipsiţi de toate, dar în toate au 
de prisos... Sunt ocărâţi dar binecuvintează, sunt insultaţi, dar cinstesc.„ 
sunt pedepsiţi, dar se bucură, ca şi cum li s-ar da viaţă. Iudeii le poartă 
război ca unora de alt neam, elinii îi prigonesc; dar cei ce-i urăsc nu pot 
spune pricina duşmăniei lor” 7 . 

lată un document istoric, care prezentându-ne viaţa duhovnicească a 
primilor creştini, ne-a oferit posibilitatea de a „palpa” formele noii educaţii 
creştine, pe măsură să creeze caractere religios morale temeluite prin 
schimbarea vieţii păcătoase de altă dată, prin naşterea din nou şi prin 
dăltuirea făpturii celei noi, a omului nou în Hristos. 

Educaţia creştină, în care cumpătarea reprezintă un mijloc necesar şi 
eficient, se adresează atât trupului, cât şi sufletului. 

Când ne referim la educaţia duhovnicească a sufletului de o 
importanţă deosebită este educarea modului de săvârşire a rugăciunii. 
Constituind alături de credinţă elementul de temelie al actului religios, 
rugăciunea are un caracter universal. Eficienţa ei este dată însă de modul 
de practicare. Dacă în timpul activităţii Mântuitorului rugăciunea devenise 
pentru reprezentanţii Legii un act public spectacular, lipsit de sinceritate şi 
impregnat de mândrie, prin educaţia sofrologică, eficienţa rugăciunii este 
dată de discreţie şi decenţă: „Şi când te rogi nu fii ca făţarnicii cărora le 
place să se roage în sinagogi şi la colţurile străzilor, pentru a fi văzuţi de 
oameni... Tu când te rogi intră în cămara ta şi încuind uşa, roagă-ţe Tatălui 
tău în ascuns... Şi rugându-vă nu grăiţi multe ca păgânii, cărora li se pare 
că în multa lor vorbă vor fi auziţi. Deci, nu vă asemănaţi lor, căci ştie 
Tatăl vostru de ce aveţi trebuinţă înainte de a cere voi de la El” (Matei 
6,5-8). 

Când ne referim la trup, nu trebuie să vedem în el acea parte a 
fiinţei umane care înglobează în sine toate poftele oarbe ale firii şi se face 
pricină a patimii şi înrobirii fiinţei umane, asupra căruia trebuiesc exercitate 
acte potrivnice de duritate şi asprime 8 . înainte de orice, trupul reprezintă 
o creaţie divină. A luat fiinţă prin participarea directă a Iui Dumnezeu. A 
fost sfinţit prin întruparea, învierea şi înălţarea Domnului cu trupul la cer. 
Va învia odată cu sufletul pentru răsplata sau osânda veşnică. Fericitul 
Augustin arată că „corupţia trupului care apasă asupra sufletului nu e cauza 
păcatului prim, ci pedeapsă pentru el. Nu trupul coruptibil a dus sufletul 
la păcat, ci invers, sufletul păcătos a făcut trupul să fie supus păcatului... 
Ar fi absurd deci, ca de păcatele şi viciile noastre să acuzăm natura 
trupului, care în general şi în felul ei este bună 9 . Sfântul Apostol PaveJ 
face o clară distincţie între a trăi „după trup (koctoc aocpKOc) şi a trăi „după 
duh” (koctcc 7W£'U(J.oc). Primii, care sunt „ev aapKÎ” (în trup), gândesc (sunt 
preocupaţi exclusiv) de cele ale trupului (toc TT|Q accpicoţ cppovo'ocnv), adică 

traume in obsesia poftelor carnale. Aceştia sunt numiţi „carnali” (sarkikosi) 
fimdca săvârşesc faptele trupului, (toc epyoc Tffe oaicoţ). Şi acestea sunt:’ 
desfranarea, necurăţia... duşmănii, certuri, dezbinări, erezii, invidii, ucideri 
beţii, chefuri (Galateni 5, 19-21). Observăm de aici că Apostolul 
condamna faptele, nu trupul însuşi. Tocmai că el trebuie educat, cultivat 
prin har pentru a nu le mai săvârşi. El trebuie, ca şi sufletul consacrat lui 
Dumnezeu, făcut „mădular al lui Hristos” (I Conrinteni 6, 15), „templu al 
Duhului Sfânt" (I Corinteni 6, 19), „aducând astfel în trup, cât si în duh 
preamărire lui Dumnezeu” (I Corinteni 6, 20). Prezenţa lui Hristos în fiinţa 
credinciosului sacralizează trupul „făcându-I mort pentru păcat”, iar duhul 
este viaţa întru sfinţenie” (Romani 8, 10). „Aşadar, conchide Apostolul, nu 
suntem datori trupului ca să vieţuim după trup" (Romani 8, 12). Rezultă ' 
limpede ca vieţuirea după trup, aducătoare de patimi, este cu totul 
deosebita de fireasca datorie faţă de trup. Acestea sunt două realităţi 
distincte în viaţa duhovnicească: vieţuirea după trup care este păcatul 
necumpătării şi fireasca datorie faţă de trup. Aceste două realităţi existente 
in viaţa duhovnicească: vieţuirea după trup, care este păcatul necumpătării, 
şi fireasca datorie faţă de trup, care poate duce la sfinţenia trupului prin 
educarea lui, după virtutea cumpătării (a înfrânării, ca stăpânire de sine) 
trebuiesc armoniozate, prin formula de aur a dreptei socoteli (judecăţi) 
formulata de Sfântul Apostol Pavel: „grija de trup să nu o prefacem în 
pofte (Romani 13, 14). Adică firescul să nu-1 denaturăm, natura să o 
desăvârşim pnn har şi prin educaţie, şi să nu o destrămăm prin patimi 
şi pofte înrobitoare. 

... Su J? as P ect educativ va trebui să se aibe în atenţie ca pofta, din 
mijloc firesc al vieţii, să nu se transforme în scop, al ei. Când se 
transformă în scop, raţiunea este limitată, iar trupul este înrobit de patimă 

Cât priveşte educarea trupului prin cumpătare, se porneşte totdeauna 
de la firesc, de Ia natural, de la datoria normală fată de natură: „Căci 
nimeni nu şi-a urât vreodată trupul său, ci îl hrăneşte şi îl încălzeşte" 
(Lreseni 5, 29). Sub aceste aspecte, arată Sfinţii Părinţi, trebuie să acţionăm 
educativ, stabilind prin cumpătare necesarul şi firescul, care nu prefac grija 
de trup în pofte, ci îl sanctifică prin har. Clement Alexandrinul arată că 
trupul trebuie îngrijit şi supus exerciţiilor gimnastice si îmbăiat: „Tinerilor 
le prinde bine gimnaziul, mai ales dacă este acolo şi o baie... căci aduce 
un folos în sprijinul sănătăţii şi le insuflă siguranţă şi ambiţie, ca să nu se 
preocupe numai de frumuseţea din afară, ci şi de nobleţea sufletului... Nu 
trebuiesc eliminate nici femeile de la obcsirea trupească, numai că nu 
trebuie îndemnate la lupta cu pumnii şi la alergări... ci să se exercite cât 
poate mai frumos spre sănătatea izvorâtă din cumpătare ” 10 . 

Cât priveşte educaţia hrănirii trupului prin cumpătare, trebuie să se 
aibe in vedere că unul are nevoie mai consistentă, sau de mâncare mai 
consistenta, pentru că munceşte; altul de mâncare mai uşoară, tot după starea 
trupului. Niciodată mâncarea nu trebuie să depăşească strictul necesar. 

/Mâncarea nu trebuie să producă nici plăcere, nici obezitate, dar nici boală, 
căci acestea nu permit realizarea virtuţii, aducând păgubire sufletului 1 '. 

Vinul nu este rău în sine. El poate fi folosit şi ca medicament. Dar 
dorinţa după el să nu întreacă măsura. Trupul nu trebuie slăbit prin asceză 
prea severă, ci totdeauna să fie în slujba sufletului. Sfântul Grigorie de Nissa 
are cuvinte critice la adresa celor ce se lasă înfometaţi cu bună intenţie, 
crezând că prin aceasta aduc bucurie lui Dumnezeu. Postul este prescris 
pentru purificarea sufletului 12 . 

Este momentul să punem mai în detaliu, în discuţie aspectul practic 
legat de semnificaţia educativă pe care trebuie să o acordăm postului. 

Postul ca abţinere totală sau parţială de la mâncare şi băutură pe un 
timp limitat reprezintă un exerciţiu (askesis) duhovnicesc pentru dobândirea 
virtuţii cumpătării. 

Ca act religios, postul era practicat şi înainte de venirea Mântuitorului, 
în timpul activităţii Sale însă postul îşi pierde aspectul de sfinţenie, 
devenind mai curând un act formal de-a dreptul un spectacol public, ca 

expresie a unor conştiinţe viclene, derutante şi insolente, aflate în 

contradicţie chiar cu bunul simţ. Sophrosyne aduce sfinţenia postului prin 
naturaleţe şi discreţie în adresarea către Dumnezeu: „Iar când postiţi nu 

fiţi trişti ca făţarnicii, că îşi smolesc feţele ca să arate oamenilor că 

postesc... Iar tu când posteşti, unge-ţi capul şi spală-ţi faţa, ca să nu 
te-arăţi oamenilor că posteşti, ci Tatălui tău, cel ce vede în ascuns...” (Matei 
6,16-18). 

Ca exerciţiu postul îndeplineşte o funcţie educativă, ducând la 
deprinderea cumpătării continue. EI este asemenea antrenamentelor pe care 
îl face atletul pentru obţinerea performanţelor sportive. Acest antrenament 
este continuu, fiindcă altfel performanţele scad. Aşa şi postul are caracterul 
continuităţii, a neîntreruptei înfrânări, fiindcă numai aşa se poate ajunge la 
deprindere, adică la virtute. Dacă postul nu are ca finalitate dobândirea 
cumpătării, rămâne o strădanie duhovnicească accidentală, ocazională, 
vizând doar un scop trecător. El trebuie să reprezinte în fond o forţă 
duhovnicească pe măsură să creeze caractere religios morale. Alternanţa 
postului cu îmbuibarea rămâne fără rezultate în tratarea maladiilor spirituale. 

Discernământul sau dreapta socoteală în practicarea postului impune 
în primul rând ideea de abţinere. „Abstinentia voluptatum”, spuneau părinţii 
filocalici. Această abţinere de la mâncare şi băutură trebuie armonic 
împletită cu abţinerea de la toate celelalte plăceri trupeşti şi sufleteşti; sau, 
într-o formulă intrată în circulaţie: abţinerea de la bucate se asociază cu 
abţinerea de la păcate... 

Dar prin educaţia sofrologică postul nu rămâne un simplu act de 
..abstinentia voluptatum”, ci primeşte şi un aspect moral duhovnicesc, 
îmbinându-se armonic cu rugăciunea şi caritatea. El ia forma unei jertfe 
adusă din iubire lui Dumnezeu, şi din iubire adresat semenilor. în felul 


323 


CUMPĂTAREA _ 

acesta postul devine un act de sfinţenie pentru cei ce se împărtăşesc de 
viaţa iui Hristos prin curăţia de patimi, deopotrivă a sufletului şi a trupului, 
făcând mai departe ca iubirea şi împărăţia lui Dumnezeu să se adreseze 
lumii. Altfel spus, prin educaţia sofrologică creştină, din act individual, 
postul se amplifică într-un mod de manifestare edezială. Această educaţie 
sofrologic-eclezială a postului îşi are originea în educaţia pe care Biserica 
primară o făcea membrilor ei. „Când bunăoară un creştin postea, el nu se 
înfrâna de la mâncare doar pentru a împlini un precept religios şi a se 
purifica, practicând o virtute, ci pentru a veni în ajutorul fraţilor aflaţi în 
lipsă, deoarece echivalentul hranei la care el renunţa era predat comunităţii 
şi aceasta, la rândul ei, îl_ distribuia după necesităţi” 123 . Această practică a 
postului, izvorât din iubire, şi manifestat ca o realitate caritativ-eclezială, 
îndătinată în Biserica primară, este confirmată, printre alte documente ale 
vremii, şi de Apologia lui Aristide, scrisă pe la jumătatea secolului al 
ll-lea, unde citim: „Şi dacă era la ei (creştini) cineva nevoiaş sau sărac, şi 
(comunitatea) nu avea bucate prisositoare, atunci postesc două sau trei 
zile, ca să împlinească nevoia de hrană a săracilor” (cap. XV, 9). 

Discernământul în educarea trupului prin post ridică şi problema 

cantităţii si calităţii hranei. 

» * * 

Când este vorba de postul total, de nemâncare o zi, sau cu gustare 
uşoară seara, pentru slăbiciunile firii, problema cantităţii nu se mai pune. 
Când este însă vorba de postire cu mâncăruri numite „de post”, va trebui 
să se aibe în atenţie ideea de abţinere, de înfrânare-, cel mult de 
îndestulare, şi nicidecum de săturare, sau de nesaţietate. La fel va trebui 
să se aibe în atenţie ca abstinenţa de azi, să nu fie urmată de îmbuibarea 
de mâine, fiindcă virtutea, care înseamnă statornicie, în crearea bunelor 
deprinderi, rămâne fără finalitate... 

Cât priveşte calitatea mâncărurilor, am văzut că regula părinţilor 
cumpătării evidenţiază ideea că hrana nu trebuie să stimuleze şi nici să 
întreţină plăcerea gusturilor spre excese şi neînfrânare, ci să satisfacă 

necesarul satietătii. 

* * 

E cazul să precizăm că mintea iscoditoare şi vicleană a omului a creat 
mâncăruri de post mai gustoase şi mai de preferat pentru calităţile lor 
orexice, celor „de dulce”. în această situaţie, ideea de abstinenţă este 
compromisă 13 . E o îmbuibare cu mâncăruri de post!... 

în altă ordine de idei, analizând caracterul postului ca exerciţiu pentru 
dobândirea cumpătării, se cuvine să arătăm că nu e uşor să învingi pornirile 
instinctive ale firii, alimentate de pofta dulceagă şi abuzivă, ca şi de 
irascibilitatea sălbatică, încuibate înăuntrul ei, şi devenite deprinderi rele 
ale îmbuibării şi mâniei... Dar, fiindcă acestea nu sunt conforme naturii 
umane, nefiind canalizate spre împlinirea şi desăvârşirea ei, la adevărata 
libertate spre care însăşi firea tinde în mod necesar, se ajunge printr-un 
efort de voinţă, care duce la stăpânirea de sine. Cu cât voinţa e mai 
statornică, cu atât ea acţionează mai plenar, primind stabilitate mai deplină 

prin educaţia raţională a firii. Astfel, postul devine un element educativ de 
prim ordin al cumpătării, prin dobândirea libertăţii morale, ca eliberare 
de deprinderile excesive şi abuzive, având ca efect pozitiv compensa¬ 
tor dăltuirea omului nou, după chipul lui Hristos, printr-o comuniune 
personală cu El. Dar, după cum am văzut, această eliberare înnoitoare 
prin post cuprinde întreaga fiinţă: deopotrivă sufletul şi trupul. Este un 
exerciţiu complet, o asceză atât internă, cât şi externă. Nu numai sufletul, 
ci şi trupul se simte în urma postului curat prin eliberarea de patimile care 
îl necurăţesc. Şi aceasta se evidenţiază mai pregnant prin faptul că postul 
face trupul mai uşurat, mai descătuşat, mai înălţat şi „dispus” spre 
spiritualizare. Aşa cum deprinderile abuzive duc la pierderea cumpătării, 
postul ca abstinenţă statornică educă firea spre deprinderile echilibrate, 
menite să stabilizeze ordinea firii. 

încercând să adâncim această idee, vom arăta că postul trupesc ca 
abţinere continuă de la anumite mâncăruri, statorniceşte virtutea cumpătării, 
devenind un adevărat garant pentru buna desfăşurare a vieţii sufleteşti, 
având în acelaşi timp şi implicaţii în educaţia religios morală. 

Pe de altă parte, ştiinţa este în măsură să confirme că prin 
mâncărurile de post, vasele sanguine ale creierului fiind lipsite de toxine 
şi depuneri, face ca mintea să rămână mereu lucidă, iar inteligenţa activă 
şi spontană; memoria proaspătă şi fidelă; imaginaţia orientată creator este 
lipsită de reprezentări ale subconştientului instinctiv. Pentru voinţă, postul 
este un exerciţiu de educaţie şi fortificare, dat fiind faptul că atât nesaţiul 
şi îmbuibarea, cât şi alcoolismul sunt defecte, ba chiar maladii ale voinţei. 
De aceea, pentru voinţă postul este o adevărată terapie, fiindcă nu e 
totdeauna şi pentru toţi uşor să posteşti. Abstinenţa de la mâncare şi 
beutură, mai ales sub formă integrală, dar şi parţială, produce o pierdere 
de energie, lasă un gol, pe care instinctul de conservare îl resimte şi se 
„revoltă”. Dar conştientul se opune prin puterea voinţei, ca într-o adevărată 
luptă. Şi astfel prin exersare voinţa se întăreşte, aducând în viaţa omului 
stăpânirea de sine. Dacă ar fi să vorbim în termeni anatomo-fiziologici, 
am spune că prin voinţă conştiinţa „învinge” hipotalamusul, ca sediu al 
instinctelor primare, şi prin biruinţa spiritului, omul devine din ce în ce 
„mai OM”. Devine adică o fiinţă liberă care poate spune NU instinctului 
orb, şi astfel dobândeşte lumina vieţii. Prin voinţă omul reuşeşte să domine 
atât „pofta trupului, pofta ochilor şi trufia vieţii” (1 Ioan 2,16), cât şi mânia, 
ura, invidia, încât postul trupesc se îmbină armonic cu postul sufletesc, 
devenind virtute religios morală. 

Prin urmare, voinţa acţionează asupra gustului atât de subiectiv, de 
înşelător şi de multe ori pervertit în pofte nesăbuite şi dăunătoare vieţii; 
pe care îl converteşte, schimbându-i orientarea, şi stabilind prin deprinderi 
o viaţă raţională, cumpătată, înţeleaptă, demnă, pe măsură să facă din post 
un act moral, care să mobilizeze simţirea sufletească spre a imita sub 
aspect duhovnicesc viaţa plină de sfinţenie a Mântuitorului. Prin urmare, 

voinţa face o adevărată educaţie a gustului, orientându-1 obiectiv spr e 
deprinderi folositoare naturii umane. 

Pe de altă parte, postul ca înfrânare nu lasă sentimentele umane sg 
decadă şi să înrobească fiinţa psiho-fizică a omului în excese şi patimi 
înrobitoare. Postul înobilează sentimentele, îndreptându-le spre iubirea 
Iui Dumnezeu, care la rândul ei dă vieţii afective dinamism creator, 
făcând din post un act de cult, după cuvintele Apostolului: „Aduceţi 
trupurile voastre ca pe o jertfă vie şi sfântă înaintea lui Dumnezeu” (Romani 
12.1). Iar când prin sentimentul îndreptat spre Dumnezeu unim postul 



Monahul nu reprezintă numai o condiţie solitară (monos = unic, singur), 
ci şi o unitate de simţire şi acţiune dăruită din iubire lui Dumnezeu şi oamenilor. 


trupesc cu rugăciunea, smerenia, pocăinţa, privegherea şi milostenia, postul 
trupesc şi cel sufletesc devine un act de sfinţenie, fiindcă „împărăţia lui 
Dumnezeu nu este mâncare şi beutură, ci pace, dreptate şi bucurie în 
Duhul Sfânt” (Romani 14, 17). De aici şi îndemnul Apostolului: „Preamăriţi 
dar pe Dumnezeu în trupul vostru şi în duhul vostru, care sunt ale lui 
Dumnezeu” (1 Corinteni 6, 20). Astfel, ca act de sfinţenie, postul orientează 
simţirea spre comuniunea şi împreunarea cu Hristos. Aşa cum în martiriu 
Hristos suferă în cel ce se jertfeşte pentru El (vezi martiriul lui Perpetua şi 
Felicitas), tot astfel şi în jertfa postului oferită lui Dumnezeu suferă şi 
Hristos, iar o astfel de jertfă nu este spre moarte, ci spre înviere. Această 





Prin aspectul său exterior, călugărul („bătrân frumos”) face ca din 
fiinţa lui să iradieze frumuseţile duhovniceşti pătrunse de harul divin. 

jertfă nu vizeaza mortificarea ca scop în sine, sau ca act plenar-definitiv, ci 
devine un laborator al învierii din robia patimilor şi poftelor, aşa cum 
însuşi mormântul Domnului este motivul şi mijlocul transfigurării şi învierii 
noastre, după cum atât de înălţătoare este rugăciunea din cadrul jertfei 
Liturgice, care „deschide mormântul Domnului spre învierea noastră”. Ca 
un purtător de viaţă şi mai înfrumuseţat decât raiul cu adevărat şi decât 
toată cămara împărătească mai luminat s-a arătat, Hristoase, mormântul 
Tău, izvorul învierii noastre”. 



...Mormântul Tău, izvorul învierii noastre... 


în felul acesta, sub aspect educativ postul nu este un act de chinuire 
a trupului, de povară obsedantă şi nedorită, ci unul care aduce învierea 
morală, bucuria duhovnicească, care demonstrează că printre spinii 
trandafirilor cresc florile cerului!... 

îmbrăcămintea la rândul ei trebuie aleasă ţinând seama de timp, de 
loc, de nevoie. Fii simplu, spune Sfântul Vasile cel Mare, fără fast în ţinută, 
îmbrăcăminte, mers, stat, hrană, pat, locuinţă şi toate celelalte; tot aşa în 
vorbă, căutare şi sălăşluirea cu alţi oameni. El combate cochetăria adulţilor 
şi felul exagerat al îmbrăcămintei copiilor 14 . Sfântul Grigorie de Nazianz 
combate extrema cealaltă, îndemnând pe fiecare (călugăriţă) să nu poarte 
lucruri murdare sau rupte, pentru că nu în aceasta constă smerenia 
creştină 15 . 

De aici rezultă clar că dacă Kalokagathiei i-a fost preferată filocalia, 
accentul căzând pe spiritualizarea deopotrivă a sufletului şi a trupului până 
la dimensiunea îndumnezeirii, aceasta nu înseamnă la nici un caz 
transformarea luxului extravagant şi a parfumurilor în zdrenţe murdare şi 
fetide, ci căutarea frumuseţii armonioase, a curăţiei naturale, care nu irită 
şi nici nu atrage atenţia, ci mobilează fiinţa umană prin discreţie, decenţă 
şi sobrietate, după împrejurări şi situaţii... 

Pe de altă parte, râsul - observă Sfântul Grigorie Teologul - dacă 
este vesel şi reţinut nu e nepotrivit şi necuviincios pentru că el relevă 
cuvântul Scripturii: „o inimă veselă luminează faţa”. Râsul puternic însă nu 
e potrivit pentru cel ce voieşte să fie liniştit, evlavios şi înfrânat (cumpătat, 
stăpân pe sine) 16 . 


4 . CU PRIVIRE LA EDUCAŢIA SEXUALĂ: 
DE LA TEMPERANŢĂ SPRE SFINŢENIE 


Educaţia trupului se referă şi la stăpânirea sau înfrânarea senzualităţii. 
Şi aceasta nu numai în cazul fecioriei, ci şi al căsătoriei. Se vorbeşte tot 
mai mult de o educaţie sexuală. Morala creştină are şi ea un cuvânt de 
spus în această problemă. Ea opreşte căsătoriei funcţia unui desfrâu 
legalizat; arenă de declanşare a instinctelor inconştientului. Creştinismul 
proclamă întemeierea familiei prin apropierea sinceră, devotată şi fidelă 
dintre soţi. Pudicitia transformă brutalitatea instinctuală în delicateţea şi 
tandreţea dintre soţi, ce merge până la jertfelnicia reciprocă. Interesul egoist 
şi brutal cade. Soţii depăşesc maniera de a se socoti unul pe altul obiecte 
ale satisfacţiei instinctive. Ei comunică ca persoane, împărtăşindu-şi 

comuniunea şi comunicarea prin iubire, după modelul iubirii dintre Hristos 
şi Biserică (Efeseni 5, 25-26). Pentru prima dată în lume, Evanghelia scoate 
femeia de sub milenarul ei jug şi îi reconstituie identitatea condiţiei sale 
umane egală cu a bărbatului, deschizându-i posibilitatea de sacralizare în 
cadrul familiei, având ca temei iubirea conjugală întemeiată de harul divin 
ca şi comuniune a vieţii în Hristos. Morala creştină putea astfel proclama 
pentru prima dată în lume că „bărbatul să arate femeii bunăvoinţa datorată, 
asemenea şi femeia bărbatului. Femeia nu este stăpână pe trupul său, ci 
bărbatul; asemenea nici bărbatul nu este stăpân pe trupul său, ci femeia" 
(I Corinteni 7, 3-4). Dar scopul căsătoriei şi al familiei este mai presus 
decât procreaţia înscrisă în fiinţa omului, ca de altfel, specifică şi comună 
întregii materii vii. Este mai mult şi decât simpla evitare a desfrâului, pentru 
stabilitatea fidelităţii conjugale. Este şi mai presus decât simpla împlinire a 
datoriilor soţilor prin ajutorarea reciprocă, ca împărtăşire a împlinirii unui 
destin comun. Căsătoria şi familia „în Hristos şi în Biserică” (Efeseni 5, 32) 
depăşeşte aspectul unui simplu act juridic şi contract social. Ea primeşte 
pecetea spiritual morală a legăturii şi comuniunii în duhul iubirii lui Hristos, 
aducând sfinţenia căsătoriei şi oferind familiei posibilitatea efectuării 
educaţiei copiilor în acest duh al sfinţeniei lui Hristos. Sfântul Apostol Pavel 
arată că „femeia se sfinţeşte prin bărbat şi bărbatul se sfinţeşte prin femeie, 
de aceea copii sunt sfinţi” (I Corinteni 7,14). Această taină se caracterizează 
prin aceea că în cadrul unităţii familiale. străbătută de duhul iubirii lui 
Hristos, soţii nu îşi comunică reciproc defectele pentru împlinirea unor 
scopuri materiale, interesate şi chiar meschine, ci calităţile, pentru ca 
sfinţenia lui Hristos să devină o realitate vie şi favorabilă dăltuirii 
caracterelor morale ale copiilor. Prin urmare, caracterul de sfinţenie ca scop 
al căsătoriei şi ambianţă a familiei creştine le depăşeşte pe celelalte prin 
faptul că, dacă primele vizează cu precădere fiinţa bio-psiho-socială a 
omului, acest ultim aspect priveşte fiinţa umană în scopul devenirii sale 
supreme, ca asemănare cu Dumnezeu, prin comuniune şi unire cu El prin 
har, adică a „împărtăşirii dumnezeieştii firi” (II Petru 1,4). Dacă însă dorim 
să asociem acest scop al căsătoriei şi familiei cu celelalte, vom spune că 
numai în acest ultim aspect se regăsesc şi se împlinesc şi primele, adică 
în declină armonie de acţiune. 

în felul acesta, Sfântul Ioan Gură de Aur putea proclama familia 
creştină ca o „Biserică în miniatură”. Aşa cum Biserica este Trupul lui 
Hristos, străbătută de viaţa Lui plină de sfinţenie, tot astfel şi familia 
creştină este şi trebuie să fie străbătută de sophrosyne încreştinată ca 
seninătate şi har, animată şi atrasă de frumuseţea dragostei lui Hristos, 
după cum plin de duh se exprimă un poet de autentică valoare creştină: 
„Hristos e fericirea, frumuseţea Lui e ţel; şi dragostea-i izvorul, iar dragostea 
e El” (Traian Dorz). Şi cum dragostea este veşnică (1 Corinteni 13, 13), 
tot aşa şi familia creştină primeşte aureola veşniciei, nu atât prin mulţimea 
descendenţilor (cum le place unora să spună) 16 *, nici prin simpla 
„compensare” a celui mai puternic şi sălbatic instinct, pornit din zonele 


330 


FUNCŢIA EDUCATIVA A SOFROLOGIEI CREŞTINE 


oarbe ale firii, de multe ori în explozii tiranice şi obsedant nevrotice, mc 
prin atât de convenţionala ajutorare reciproca a soţilor de multe or 
Interesată si fragilă, ci eternizând pe Hristos ca un Model viu de înnoire şi 
sfinţenie familială, ce stă mărturie peste veacuri spre a demonstra ca cei 
ce împodobesc calendarul sfinţeniei creştine sunt rodul duhovnicesc al 
familiei lor (indiferent dacă au fost mulţi sau puţini la număr), lai familiile 
creştine prin necontestabila lor superioritate morală, trezeau de-a dreptul 
admiraţia păgânilor, atrăgându-i spre convertire şi imitaţie. 

Iar dacă în faţa familiei păgânizate de azi stă imperativul redresam 
morale pentru a consolida societatea şi comunitatea umana aflată in deruta 
pe marginea unui eşec prăpăstios, sofrologia creştină oferă singura soluţie 

viabilă. Aceasta este temperanţa. , . . . 

Deşi am început cu sfinţenia pentru a arăta scopul însuşi al sotrologiei 
creştine, obiectivul ei suprem în problema sexualităţii familiale; se cuvine 
să coborâm acum „ştacheta” la nivelul începutului, adică al tempeiranţei, 
care ea, cea dintât fixează echilibrul atât de necesar condiţiei moral- 
spirituale a omului modem „ispitit” atât bio-psihic, cât şi socio-cultuia e 
sexualitate şi aceasta pentru că sub aspect duhovnicesc pe piscuri se urca, 

nu se aterizează... ^ „ . . . , 

Referindu-ne la comportamentul sexual în cadrul^ căsătoriei şi ai 

familiei, temperanţa ne îndeamnă şi ne obligă chiar, să reflectam şi sa 
analizăm anumite realităţi, pe care nu Ie putem neglija sau îndepărtă. Ele 
sunt date de însăsi structura psiho-fizică a persoanei umane, de varsta de 
sex, si nu în ultimul rând de modul în care fiecare şija educat, sau trebuie 
să-si educe comportamentul sexual. Desigur, primează structura psiho-hzica, 
care implică aptitudinile, temperamentul, caracterul şi funcţionalitatea 
sexuală însăşi. La fel, este comportamentul diferit al pubertăţii, adolescenţei, 

maturităţii, senectuţii... etc. - , - , . . 

Educaţia ca terapie a sufletului trebuie să pornească la început de la 
constatarea că nu toţi oamenii au darul, sau vocaţia castităţii, dar 
temperanţa trebuie să fie o dominantă în conturarea comportamentului 
sexual. A impune prin forţă ceea ce nu ai, duce inevitabil la nevroza şi la 
complexul moral (vezi: 1 Corinteni 7, 36). S-a ajuns chiar sa se vorbească 
despre o anume psihologie specifică „fetelor bătrâne , ce poarta in sufle, 
„golul” neîmpiinirii, al nerealizării depline în viaţă... _ 

Dar în acelaşi timp, temperanţa este necesară şi pentru intanrea 
legăturilor dintre soţi în cadrul familiei. S-a propus în favoarea exclusiva a 
actului de procreaţie, „castitas familiaris”. Dar nu totdeauna abstinenha 
voluptatis” determină aşa-zisul „eros pur’ al căsătoriei şi al familiei. De 
multe ori, în multe situaţii, această noţiune rămâne un deziderat abstiact 
si teoretic. Atât timp cât în firea omului există obiectul şi scopul faptei 
necesare, voluptas este o condiţie a împlinirii ei... De aceea, Filon propune 
în situării ca acestea pe sophrosyne nu ca apatheia, ci ca metnopatheia. 
Nu anulare, ci moderare, nu excese, dar nici lipsă! Nici lipsa, pentru ca 
plăcerea este o necesitate firească, fără de care nu se poate imp ini ap 

E ca şi cum pentru a mânca trebuie să ai dorinţa si plăcerea de a face 
acest lucru. E ceva firesc, necesar, şi deci ireproşabil. Prin această 
metriopatheia, voluptas (hedone) îndeplineşte şi o funcţie morală în familie 
in sensul apropierii dintre soţi. lată şi cuvintele Apostolului: „Să nu vă lipsiţi 
unul de altul, decât prin bună înţelegere pentru un timp... şi iarăşi să fiţi 
împreună’ (1 Corinteni 7,5). Am văzut deja că în fiinţa omului sunt afecte 
conforme firii, care sunt ireproşabile şi nevinovate, deoarece sunt cerinţe 
naturale, fireşti. Numai când decad de sub controlul raţiunii, devin „contra 
firii, tulburând natura umană prin excese aberante ale bunei rânduieli a vieţii” 

De aici vedem că sfera scopului căsătoriei şi al familiei se lărgeşte si 
se împlineşte sub mai multe aspecte. Astfel, pe lângă scopul procreaţie'i 
căsătoria şi familia are ca scop tot atât de important creşterea şi educarea 
copiilor, precum şi ajutorarea reciprocă a soţilor. Am văzut că Părinţii 
Bisericii, în special Sfântul Ioan Gură de Aur accentuează faptul că zadarnic 
dai naştere la copii şi nu te preocupi de educarea lor. înmulţeşti astfel 
numărul păcătoşilor pe pământ, şi nu cel al sfinţilor în cer... Apoi 
ajutorarea reciprocă a soţilor este un act sfânt, pe care Taina Cununiei îi 
afirmă cu jurământ. Şi familiile române păgâne reţin nume de femei care 
şi-au urmat soţii în exil şi izolare, numai pentru a împărtăşi aceeaşi soartă. 
Fidelitatea creştină merge mai departe, până la jertfa propriei vieţi, în 
timpul^ persecuţiilor. 

In sfârşit, dar nu în ultimul rând, ci mai degrabă ca punct de plecare, 
familia rămâne pavăza de neclintit împotriva desfrâului. Chiar înainte de 
spiritualizarea ei în Hristos, scopul întemeierii familiei este tocmai acela de 
a fi stavilă faţă de desfrâu. Aceasta înseamnă că dreapta socoteală ne 
povăţuieşte ca în viaţa creştină să punem mai întâi temelia temperanţei, 
şi apoi să ridicăm cu discernământ edificiul sfinţeniei. Cuvintele Apostolului 
sunt foarte clare în acest sens: „Din cauza desfrânării, să-şi aibe fiecare 
femeia sa, şi fiecare femeie să-şi aibe bărbatul său” (1 Corinteni 7, 2). 
După cum vedem, aici e vorba de o exercitare normală a vieţii pentru cei 
ce nu au darul sau vocaţia castităţii. De aceea, încă odată confirmarea 
Apostolului: „.„Şi dacă nu se pot înfrâna (adică, dacă nu au darul castităţii, 
mn.) se căsătorească, pentru că este mai bine să se căsătorească decât 
să ardă (1 Coiinteni 7, 9). De fapt acesta a fost şi motivul pentru care 
Biserica la sinodul 1 ecumenic nu a impus celibatul preoţilor. Si tot de 
aici decurge şi greşala romano-catolicilor, care l-au impus şi îl menţin... 

Pe de altă parte, iubirea în cadrul cuplului are un caracter de 
intimitate şi de discreţie; un caracter tainic şi pudic. Când îşi pierde această 
însuşire şi se „dezvăluie public , devine „obrasnică”, excesivă, abuzivă şi 
chiar desgustătoare... De aceea, pudiciţia a fost şi rămâne virtutea bunului 
simţ, de prim ordin in educarea tineretului. După cum bine remarcă 
VI. So Iov iov, „există un simţ lipsit de orice trebuinţă socială pe care nu-i 
posedă animalele superior organizate, dar care se manifestă clar la cele 
mai subdezvoltate specii umane. în virtutea acestui simţ, un om, oricât de 
sălbatic şi neevoluat ar fi, se ruşinează, adică socoteşte ruşinos şi ascunde 

acel act fiziologic care nu numai că îi satisface propria pornire şi nevoie, 
dar în plus este util şi necesar pentru perpetuarea speciei. Direct legat de 
acest lucru este şi dorinţa de a-şi ascunde goliciunea, fapt ce a stimulat 
invenţia veşmântului chiar şi la cei sălbatici care, dacă e să judecăm după 
climă’şi simplitatea modului lor de a trăi, nici nu au nevoie de el. Acest 
act moral îl deosebeşte în mod tranşant pe om de celelalte animale la 
care nu găsim nici umbră de ceva asemănător. însuşi Darwin care încerca 
să ne convingă asupra religiozităţii câinilor nu-şi propune să caute la vreun 
animal semne de pudoare” 17 . 

Referindu-se la virtuţile în conformitate cu care trebuie să ne 
modelăm viaţa prin educaţie, acelaş filosof moralist arată că alături de milă 
şi de sentimentul religios, ruşinea aparţine şi este impusă de însăşi natura 
umană, putând fi abordată sub trei aspecte: ca virtute, ca regulă de acţiune 
şi ca o condiţie a unei anume stări de bine. „în ce priveşte ruşinea 
distingem, înainte de toate, oameni ruşinoşi şi neruşinaţi prin firea lor. 
Primii se bucură de aprobare, iar ceilalţi sunt blamaţi. Prin urmare, facultatea 
de a fi ruşinos este considerată o calitate pozitivă sau o virtute care ţine 
de firea omului. în felul acesta ea este ridicată la rang de normă sau regulă 
generală de acţiune... Dacă ruşinea nu reprezintă ceva care într-un caz este 
un lucru bun, iar în alt caz este un lucru rău (ca de pildă, o voce 
răsunătoare care este bună într-o adunare populară şi nu este bună într-o 
cameră unde doarme un bolnav), dacă ruşinea în sine reprezintă binele 
atunci raţiunea ne obligă să ne comportăm în toate împrejurările în spiritul 
ei şi anume să ne abţinem de la orice faptă ruşinoasă, semn de dominare 
a substratului inferior din firea noastră şi să acţionăm în sens invers. Prin 
respectarea acestei reguli, comportamentul asigură stăpânirea constantă de 
sine, libertatea spiritului şi puterea Iui asupra existenţei materiale, o stare 
care ne oferă.maximă satisfacţie şi care constituie binele moral” 18 . 

Nu suntem, desigur, împotriva atât de susţinutei necesităţi a educaţiei 
sexuale; sau, mai mult, contra igienei sexuale. Atragem însă atenţia că, 
accentuând educaţia sexuală prin eliminarea sau neglijarea elementului 
de pudoare, determinăm un exces sau un abuz sexual; iar poluând arta 
cu sex şi violenţă - la care dacă adăugăm şi cauzele socio-economice, 
precum şomajul şi dezmembrarea familiei - se va ajunge la evidenta 
şi poate tragica situaţie actuală ca să facem din copii, părinţi; şi să 
constatăm tot mai mult înmulţirea cazurilor de delicvenţă şi crimă 
juvenilă... Se cuvine să semnalăm în acest sens faptul că se face în unele 
cercuri creştine din ţara noastră prea mult caz de cartea: „Viaţa intimă în 
căsnicia creştină”, de dr. Ed. Wheat şi Gaye Wheat. Tehnica raporturilor 
sexuale şi împlinirea sexuală în căsnicia creştină, cu ilustraţii. (Trad. 
rom. Oradea, 1993, 245 p.), considerată de unii ca un îndreptar şi model 
de educaţie sexuală creştină modernă, ca şi cum preceptele Evangheliei 
ar fi oarecum învechite pentru omul modern dominat de fascinaţia hedonică 
a sexului, până la obsesie... Sau, cel puţin, cartea are pretenţia de a oferi 
soluţii „întemeiate pe Biblie” în problema sexualităţii familiale... 

Remarcăm încă de ia început faptul că însăşi noţiunea de „intimitate” 
este compromisă. Şi aceasta, pentru că intimitatea prin definiţie exprimă ceva 
particular, tainic şi pudic; un secret al persoanei şi al familiei. Şi dacă e 
un secret. înseamnă că nu se difuzează... Iar dacă această carte o face 
totuşi, apare tocmai ca un paradox al intimităţii... Mai mult decât atât 
cartea reprezintă în multele ei aspecte o adevărată incitaţie la plăcerile 
abuzive, subjugând conştiinţa, ca instanţă a înfrânării şi orientării axiologice, 
declanşărilor instinctiv sexuale, pe alocuri de-a dreptul scabroase... E ceea 
ce Apostolul numeşte „noos tes sarkos” (mintea cărnii, adică mintea căzută 
în obsesiile instinctiv-carnale pe care le motivează şi le susţine) (Coloseni 
2, 18). Iar această „minte a cărnii" constituie în fond şi în esenţă însăşi 
originea şi declanşarea păcatului desfrânării şi a patimii înrobitoare. Sexuali¬ 
tatea familială riscă să devină în acest caz un desfrâu legalizat... Iar dacă 
această carte de pretinsă educaţie sexuală creştină este parcursă de un 
adolescent, fie chiar cu convingeri creştine, este fără îndoială o ispitire spre 
experimentare, sau în cel mai fericit caz, o crâncenă luptă cu sine însuşi 
de a-şi stăpâni năvalnica dispoziţie explosiv-hormonală sugerată de imaginile cărţii. 

Pe de altă parte, faptul că această carte îşi asumă pretenţia de a 
elabora o concepţie creştină despre sexualitate, inundată în fond de 
declanşări abuzive ale sexului, este de-a dreptul scandalos şi obraznic. La 
nici un caz nu-ţi poţi lua permisiunea de a vorbi orice şi oricum în 
numele Evangheliei şi a creştinismului, fără a avea temeiuri serioase şi 
credibile în acest sens. Un lucru este foarte sigur şi clar, că Apostolul a 
proclamat că în cadrul familiei bărbatul se sfinţeşte prin femeie, şi femeia 
se sfinţeşte prin bărbat; şi aceasta spiritualizând imaginea iubirii familiale 
prin identitatea iubirii dintre Hristos şi Biserică. Faţă de acest comandament 
apostolic, devenit normativ în Biserica creştină primară, care a creat şi a 
oferit pentru prima dată lumii modelul ideal al sfinţeniei fafniliale, cartea 
de faţă nu oferă nimic omului modern aflat într-o apăsătoare şi distructivă 
criză familială, din sfinţenia iubirii „în Hristos şi în Biserică”, ci mai degrabă 
spectrul unei pornografii familiale (cuvânt derivat de la „porneia”, care 
înseamnă prostituţie, desfrâu), adică — cum spuneam mai sus — un desfrâu 
legalizat... Şi de aici apare legitima întrebare de pe poziţie strict creştină: 
putem vorbi cumva de o desăvârşire a vieţii creştine, cu scopul ei ultim 
al asemănării cu Dumnezeu, conform poruncii Mântuitorului (Matei 5, 48), 
prin practicarea „tehnicilor raporturilor sexuale”, pe. care autorii le afişează 
ca obiectiv principal pe însuşi frontispiciul cărţii lor?!... 

De aici vedem că fără simţământul pudorii, ceea ce se numeşte 
educaţie sexuală îşi pierde funcţia culturală, fiind mai degrabă o „invitaţie” 
spre declanşarea instinctivă, devenind astfel derutantă şi fără finalitate 
spirituală. 

Aparţinând structural condiţiei umane, ca realitate morală, ruşinea este 
determinată în educaţie de discernământ, prin care reuşim să deosebim 
pudoarea ca virtute, a bunului simţ, de ruşinea ca jenă şi căinţă pentru 

greşala sau păcatul săvârşit. După cum s-a remarcat, pudoarea este 
Cunoscută şi cu denumirea de „ruşine”... etimologic derivat din latinescul 
roşa", care înseamnă „trandafir”. La apariţia în mintea fetei-fecioare a unui 
anumit gând, se înfiripă pe obrazul ei culoarea unui trandafir. E dovada 
faptului că fata se tulbură datorită stării sufleteşti pe care o trăieşte lăuntric. 
Astfel, ruşinându-se de propriile sale porniri naturale, ca şi de funcţiile 
propriului ei organism, ea se descoperă pe sine că nu este numai oarecare 
fiinţă materială naturală, ci şi altceva, infinit mai mult. E înzestrată cu chipul 
lui Dumnezeu. De fapt, avem de-a face cu două laturi sau aspecte ale 
aceluiaşi simţ al ruşinii, prin intermediul căruia omul se raportează la drama 
căderii sale. Prin una îşi vede „viaţa materială” ca ceva străin de sine 
(contra natură), iar prin alta se regăseşte într-un specific uman superior” 19 . 

Sofrosyne este mijlocul prin care se exercită educaţia sufletului 
prin temperarea, liniştea, supunerea şi chiar transformarea afectelor 
iraţionale în afecte ajutătoare virtuţii. Astfel, cele două părţi: epythymia 
şi thymos, atunci când sunt stăpânite de raţiune (nous) pot fi transformate, 
după cum urmează: epithymia în dragoste de Dumnezeu şi dorinţă după 
lucrurile cereşti, iar thymosul, în păzitor la poarta sufletului, cu fidelitatea 
unui câine dârz şi plin de îndrăzneală. 

Sfântul Ioan Scărarul arată, că „mai mare (în virtute) este acela care 
rămâne neprihănit la vederea creaturilor pieritoare şi care stinge focul ce 
se aprinde la vederea trupului prin gândirea la frumuseţile cerului” 20 . Şi 
pentru a ne face să înţelegem mai bine ce înseamnă transfigurarea poftei, 
oferă în continuare un exemplu concret: „Mi s-a povestit într-o zi - spune 
el - o întâmplare de o puritate preaslăvită şi cu totul desăvârşită. Cineva, 
mi s-a spus, văzând o femeie minunat de frumoasă, găsi într-aceasta 
pricină de a da mărire Ziditorului. La vederea ei, îl cuprinse dragostea 
de Dumnezeu si din ochi îl tâsni un şiroi de lacrimi. Si a fost minunat 

de văzut cum ceea ce pentru altul ar fi fost pricină de pierzare, pentru 
el fu, în chip suprafiresc, cunună de biruinţă ’ 21 . 

Astfel se ajunge la nepătimire, fiindcă patimile (afectele) sunt asemenea 
valurilor - spune Sfântul Vasile cel Mare - dacă stai deasupra lor, vei fi 
un cârmaci sigur al vieţii, dar dacă nu le stăpâneşti cu raţiune şi înfrânare, 
vei fi aruncat ca o corabie fără greutate şi te vei îneca în marea păcatului 22 . 
La fel, patimile pot fi comparate cu copiii. Ele trebuie să se ruşineze la 
vederea raţiunii, aşa cum copiii devin sfioşi în prezenţa unui bărbat serios. 
Dacă mânia şi celelalte patimi sunt supuse frâului raţiunii, devin de-a 
dreptul daruri ale lui Dumnezeu, spune Sfântul Grigorie Teologul 23 . 

Educarea trupului şi-a sufletului prin cumpătare determină compor¬ 
tarea civilizată, concretizată prin bunele maniere, ca expresie a bunului simţ, 
a decenţei, a stăpânirii de sine, a credinţei, a nădejdii şi dragostei 
îndreptate către Dumnezeu prin rugăciune şi evlavie, iar spre semeni prin 
generozitate. 

5 . OMUL-FIINŢA CARE VORBEŞTE ŞI ÎŞI VORBEŞTE 


O componentă specifică conştiinţei umane ce se impune a fi cultivată 
prin educaţie, este limbajul. Este ştiut faptul că persoana umană se 
deschide spre celelalte persoane şi spre realitate într-o relaţie de cunoaştere 
prin raţiune, pentru ca revenind în structura ei însăşi, se fundamentează şi 
se împlineşte prin limbaj. Omul nu numai că vorbeşte, comunicându-şj 
gândurile şi simţirea sa, dar în acelaşi timp îşi vorbeşte aducând lumea în 
sine, spre a grava în conştiinţă prin experienţa sensibilă şi raţională, 
categoriile realului. 

Acest aspect psiho-ontologic al limbajului aparţine şi este specific 
numai omului, ca purtător al chipului lui Dumnezeu, care se comunică prin 
Logos. Fiind expresia gândirii şi a simţirii persoanei umane în tendinţa ei 
de deschidere, ea se „developează” prin cuvânt iar prin comunicare intră 
în comuniune cu alte persoane şi cu realitatea din lume. La rândul ei, 
aceasta se „încrustează” din nou în conştiinţă, devenind un obiect de 
cunoaştere. 

Având capacitatea de autodeterminare, conştiinţa se orientează spre 
valoare şi imprimă limbajului un caracter moral, care atrage după sine 
responsabilitatea asupra atitudinilor şi comportamentului. De aici rezultă atât 
de categorica sentinţă a responsabilităţii morale determinată de cuvânt: 
„Pentru orice cuvânt pe care îl vom rosti oamenii în deşert vor da 
socoteală în ziua judecăţii” (Matei 12,36). Dar aspectul moral al cuvântului 
ca şi comunicare a conştiinţei umane poate primi şi expresia gândirii 
ascunse, interesată, şi vicleană cu efectul dezastruos al nesincerităţii şi 
minciunii, fapt care l-a determinat pe Stendhal să spună că „Dumnezeu a 
dat omului cuvântul, ca să-şi ascundă gândurile”. Numai că, dacă conştiinţa 
devine mendacică, se perverteşte, şi derutând relaţiile sociale, aduce în 
lume suspiciunea şi neîncrederea, iar comunicarea şi comuniunea specifică 
persoanei umane va altera dinamismul creator al devenirii sale. De aceea, 
mai presus de orice, garanţia morală a persoanei cu deschidere spre 
comunicare şi comuniune este dată prin chibzuinţă şi statornicia în cuvânt. 
Acel binecunoscut „ein Mann, ein Wort” defineşte fermitatea caracterului 
şi rămâne chezăşia comportamentului social al omului. Cuvântul devine 
astfel criteriul de apreciere a posibilităţilor de comunicare socială. Altfel 
spus, aşa cum aurul îl cunoşti după culoare, pasărea după cum cântă, 
floarea după culoare şi parfum, tot aşa pe om îl cunoşti după cuvânt... Iar 
nesinceritatea cuvântului, care „trădează” starea morală a sufletului 
omenesc, mai curând sau mai târziu îi va despărţi pe oameni. 

Dar, oricum ar fi, conştiinţa exprimându-se prin cuvânt, rămâne până 
la proba contrară, criteriul de stabilire a demnităţii sau perversiunii ei 
morale, „căci gura vorbeşte din prisosul inimii; iar omul cel bun, din 

comoara cea bună a inimii scoate lucruri bune, iar omul rău din comoara 
cea rea scoate lucruri rele” (Matei 12,34-36). 

Vorbind din adâncul inimii, omul d exprimă prin cuvânt odată cu simţă¬ 
mintele sale, şi aspecte ale trăirilor morale care fiind recepţionate, transmit 
întreaga seninătate, înţelepciune, sau „forfotă” a sufletului, precum 
mărturiseşte Scriptura: „ca merele de aur pe poliţe de argint, aşa este cuvân¬ 
tul spus la locul lui” (Pilde 25,18); „Un răspuns bun domoleşte mânia, iar 
gura celor nebuni revarsă prostie... Limba dulce este pom al vieţii, iar limba 
vicleană zdrobeşte inima. Buzele celor înţelepţi răspândesc ştiinţa, iar inima 
celor nebuni nu...” (Pilde 15,1-7); „Omul mânios aţâţă cearta, pe când cel 
domol linişteşte aprinderea”; „Omul se bucură pentru un răspuns bun ieşit 
din gura lui, şi cât e de bună vorba spusă la locul ei”; „Gândurile rele 
sunt urâciune înaintea Domnului, iar cuvintele frumoase sunt curate în ochii 
Lui”; „Inima celui drept chibzuieşte ce să răspundă, iar gura celor nelegiuiţi 
împrăştie răutăţi” (Pilde 15,18—28). Din toate aceste prea frumoase texte 
de înţelepciune divină vedem importanţa şi necesitatea discernământului, 
ca deosebire între gândurile bune şi cele rele; sau dreapta socoteală între 
vorbele bune şi ziditoare; şi vorbele necugetate şi ducătoare la păcat. 

In acest context intră în acţiune cumpătarea, ca model de educaţie 
a gândurilor, a simţirii şi a cuvintelor. 

Cumpătarea în cuvânt îşi exercită funcţia educativă înfrânând şi adu¬ 
când mai întâi vorbele în ordinea gândului care le emite: „Dacă nu greşeşte 
cineva în cuvânt, acela este bărbat desăvârşit, în stare să înfrâneze tot 
trupul... Limba nimeni dintre oameni nu o poate domoli. Ea este rău 
neînfrânat. Venin aducător de moarte. Cu ea binecuvântăm pe Domnul şi cu 
ea blestemăm pe oameni... Oare izvorul din aceeaşi vână lasă să curgă şi apă 
dulce şi apă amară?... izvorul sărat nu poate da apă dulce...” (lacob 1,1-5). 

Dat fiind faptul că limbajul este modul de exprimare a gândurilor, 
se impune în prealabil să reflectăm cu chibzuinţă: ce, cât, cui, unde şi 
când trebuie să vorbim. Acestea sunt criteriile care stabilesc cumpătarea 
în cuvânt ca faptă morală sau virtute creştină. Astfel, din punct de vedere 
moral cuvântul determină cinstea, demnitatea şi caracterul moral. Cuvântul 
omului reflectă întotdeauna gradul lui de cultură şi civilizaţie, oferind 
demnităţii umane o aureolă plină de strălucire. în acelaşi timp, cuvântul 
este purtător de valori morale. A şti, adică, să vorbeşti totdeauna frumos 
Şi a putea să te cobori la nivelul de înţelegere a fiecăruia, este un act de 
mare generozitate. Iar cuvântul adresat la timpul cuvenit unui suflet apăsat, 
derutat şi dezorientat în viaţă, îndeplineşte o funcţie creatoare. E leacul 
care vindecă, e jalonul care indică drumul cel bun, e fapta milei sufleteşti, 
e raza luminoasă a speranţei, care aduce o alternativă salvatoare în viaţa 
celui care îl recepţionează. Pentru a atinge aceste obiecte morale, ca şi 
altele, cuvântul trebuie educat prin cumpătare. Fiind expresia sophrosynei 
ca sănătate a conştiinţei, cuvântul va evita excesul zgomotos şi delirant, 
precum şi lipsa de elasticitate şi armonie extrospectivă, cunoscut fiind 

că „seriozitatea” posacă şi ursuză sunt „taxate” ca fiind aspecte 
negative ale comportamentului social... Introspecţia meditativ-creatoare nu 
exclude umorul inteligent, menit *să exprime pe eufrosyne ca bună 
dispoziţie, ca zâmbet, şi nu „hohot” adresat vieţii; iar ironia, la rândul ei, 
când ştie să nu rănească, zideşte totdeauna firile receptive, şi educă 
conştiinţele spre comportare civilizată. 

Dar cuvântul pătruns de sinceritate şi adevăr aduce totdeauna cu sine 
un mesaj etic, dotat cu responsabilitate în exprimare şi energie în afirmarea 
valorilor morale. Lipsa acestora este o ascundere solitară ce se soldează 
cu pierderea demnităţii personale şi cu eşecul actului moral. Dar şi „curajul” 
în afirmarea valorilor morale ca adresare personală şi publică trebuie să 
aibe în el dreapta socoteală, pentru a stabili modul, timpul, împrejurările 
şi dozajul cuvântului. Altfel spus, e bine şi frumos să afirmi dreptatea în 
lume. Nu e puţin lucru să faci ca prin cuvântul tău să strălucească adevărul 
în toată splendoarea lui, dar acestea trebuiesc spuse ca să convingă şi să 
determine urmarea lor, nu să supere, nici să jignească demnitatea umană 
şi nici să deterioreze relaţiile inter-personale... Pe cât de mare valoare are 
un cuvânt bun spus la timpul cuvenit şi într-o manieră de a convinge şi 
determina la acţiuni morale, pe atât de urâtă este limbuţia, caracterizată 
prin vorbe multe, spuse la întâmplare, fără discernământ, măsură de 
responsabilitate. Limbuţia este un păcat al necumpătării în cuvânt, pe care 
oamenii care au dorit să-şi trăiască viaţa cu cinste, măsură şi demnitate, 
l-au evitat pe cât le-a fost în putinţă, lată şi înţelepciunea Scripturii: „Buzele 
limbuţiilor se vor îngruna, iar cuvintele celor înţelepţi se vor cumpăni” (Isus 
Sirah 21, 27); „Cu vorba cea fără cumpătare nu-ţi obişnui gura, că întru 
aceia este păcatul" (Sirah 23, 15); „Fă jug şi cumpăt cuvintelor tale, iar 
gurii tale fă-i uşă şi încuietoare” (Sirah 28,28); „Cine îşi păzeşte gura, îşi 
păzeşte sufletul, cel ce deschide prea tare buzele, o face spre pieirea lui” 
(Pilde 13,3). 

Dar chiar în simpla conversaţiei se impune cumpătarea în cuvânt, 
pentru ca dialogul să poată decurge decent şi înţelept: „Cel ce răspunde 
ia vorbă înainte de a fi ascultat este nebun şi încurcat la minte” (Pilde 18, 
13). Dialogul ziditor de suflet este mare câştig duhovnicesc, pe când cel 
„încărcat” de dorinţe nesăbuite, de pofte vulgare, de mânie, de răzbunare 
şi de animozităţi, este ducător la pierzare: „In puterea limbii este viaţa şi 
moartea şi cei ce o iubesc mănâncă din rodul ei.” (Pilde 18, 21). 

Date fiind dezavantajele morale ale limbuţiei, pentru promovarea 
cumpătării prin înfrânare la vorbire, Sfinţii Părinţi au recomandat tăcerea, 
pe care au ridicat-o la rangul de virtute. Urmând cuvintelor psalmistului 
exprimate într-o evlavioasă rugăciune: „pune Doamne, strajă gurii mele şi 
uşă de îngrădire împrejurul buzelor mele”... (Psalmul 140, 2), Sfinţii Părinţi 
au apreciat cu precădere necesitatea educaţiei cumpătării în cuvânt prin 
tăcere, stabilind că a şti să taci este o virtute mai mare decât a şti sa 
vorbeşti. Altfel spus, dacă nu ai ce spune, e cel mai frumos lucru să taci 


FUNCŢIA EDUCATIVĂ A SOFROLOGIEI CREŞTINE 

şi să asculţi... Dacă limbuţia te „împrăştie”, te risipeşte şi te pierde, tăcerea 
te adună şi te împlineşte. Acest lucru l-au remarcat şi înţelepţii antici, 
spunând: „sapientis est tăcere” (Terenţius). Prin aceasta se înţelege nu 
numai calculul, ci şi virtutea. Omul înţelept ştie ca şi prin tăcere să 
vorbească, precum ştie ca prin tăcerea altuia să recepţioneze cuvântul... 

Exersând tăcerea ca virtute, s-au format de-a lungul vremii ordine 
monahale, care făceau din tăcere un obiectiv principal al spiritualităţii 
promovată de ei. E vorba de ordinul trapiştilor, întemeiat în 1664 în cadrul 
Bisericii Romano Catolice. Ei practicau tăcerea totală. Singurele vorbe Ie 
era salutul: „memento mori!” şi zilnic îşi priveau mormântul. Li se mai 
spunea şi „taciturni”. Se îndeletniceau cu munca câmpului exercitată foarte 
intens, chiar până la epuizarea fizică, pentru a-şi echilibra funcţiile biologice 
raportate la năzuinţele spirituale. Chiar dacă unii îi socotesc exageraţi, e 
de admirat totuşi la aceşti oameni puterea voinţei ca stăpânire de sine, 
precum şi meditaţia introspectivă detaşată de această lume schimbătoare 
şi înşelătoare, şi îndreptată spre veacul viitor al comuniunii cu Dumnezeu, 
a cărui iubire simţind-o încă în această viaţă, jertfesc totul pentru ea, având 
deplina convingere că aceasta le întrece pe toate. 

Prin urmare, ştiinţa tăcerii rămâne totuşi o virtute si o tinută de 
caracter, fiindcă se temeluieşte pe o mare forţă de voinţă. Ea reprezintă 
un soliloquiu corespunzător întru totul conştiinţei umane, care percepe şi 
îşi impropriază realul nu numai prin limbajul de comunicare în afară, ci 
mai ales prin limbajul introspectiv. Omul nu este numai fiinţa care vorbeşte, 
ci şi care îşi vorbeşte, care stă de vorbă, comunică, se întâlneşte şi se 
regăseşte în şi cu sine însuşi. Omul care îşi vorbeşte în sine se analizează 
critic, îşi „depistează” defectele şi deliberând cu discernământ, se orientează 
spre „cultivarea valorilor morale”, el se raportează la lume nu pentru a-i 
căuta cu orice preţ plăcerile oarbe, care până la urmă să-l înrobească, ci 
pentru ca „venindu-şi în sine” să dobândească sănătatea minţii ca 
seninătate a vieţii, şi astfel să-şi aducă aportul la înnoirea în bine a lumii. 

Desigur, tăcerea ca virtute este un monolog lucid şi activ, stimulat 
de sentimente înălţătoare, de imaginaţie vie şi creatoare, gata oricând să 
se concretizeze în dialog ca şi comuniune şi împlinire. Spunem aceasta 
întrucât poate exista şi o tăcere parşivă, „ursuză” în care poate mocni 
înăbuşit focul invidiei, mâniei, urii, al poftelor şi dorinţelor oarbe, din care 
se degajă fumul sufocant al patimilor nesăbuite, al agresivităţii şi violenţei, 
al răzbunării, al minciunii şi al tuturor duşmăniilor ducătoare la vrajbă, 
neînţelegeri şi tot felul de discordii. 

Sintetizând toate aceste aspecte ale tăcerii, înţelepciunea Scripturii ne 
arată că „este unul care tace şi se află înţelept, şi este unul care se face 
urât pentru vorba multă. Şi este unul care tace fiindcă nu are ce să 
răspundă şi altul care tace pentru că ştie că e vremea să tacă. Omul 
înţelept va tăcea până la o vreme, iar cel îngâmfat şi nebun, va tăcea 
peste vreme. Cel ce înmulţeşte cuvintele se va face urât tuturor, iar cel 
înfumurat, de asemenea” (Sirah 20,4-7). 


338 


339 


CUMPĂTAREA 


FUNCŢIA EDUCATIVĂ A SOFROLOGIEI CREŞTINE 


Prin urmare cumpătarea în cuvânt se cuvine să fie educată: atât a 
celui ce îşi vorbeşte, cât şi a celui ce vorbeşte altora, sau cu altul; a celui 
care recepţionează cuvântul, cât şi a celui ce dă răspuns. Această educaţie 
vizează deopotrivă gândul care exprimă sau primeşte cuvântul; a 
simţămintelor care animă cuvântul; precum şi a voinţei de a te putea 
stăpâni în exprimarea şi primirea cuvântului. în felul acesta, îndemnul 
Apostolului rămâne normativ în privinţa educaţiei cuvântului spre a fi 
totdeauna cumpătat şi aducător de linişte şi seninătate sufletului omenesc, 
precum şi armonie în relaţiile dintre oameni: „Să vă dezbrăcaţi de omul 
cel vechi al fostului vostru fel de viaţă, care se strică prin poftele 
înşelăciunii, şi să vă înnoiţi în duhul minţii voastre... Pentru aceea, lepădaţi 
minciuna, grăiţi fiecare adevărul cu aproapele său, căci unul altuia suntem 
mădulare... Nici un cuvânt rău să nu iasă din gura voastră, ci numai ceea 
ce este bun spre zidirea cea de trebuinţă, pentru ca să dea har celor ce-l 
aud! (Efeseni 4,22-29); „Cuvântul vostru să fie totdeauna plăcut, dres cu 
sare, ca să ştiţi cum trebuie să răspundeţi fiecăruia” (Coloseni 4,6). 

Am văzut că omul este fiinţa care vorbeşte, dar care în acelaşi timp 
îşi vorbeşte. Mai bine zis, omul se adresează altuia prin cuvânt, intră în 
dialog cu lumea într-o relaţie de cunoaştere, după felul în care îşi vorbeşte 
sieşi. Soliloquiul reprezintă o confruntare cu sine însuşi nu totdeauna senină, 
dinamică şi creatoare, ci de multe ori tumultoasă şi tulburată de arderea 
clocotitoare a plăcerilor devorante, alteori dominate de interese meschine, 
de obsesii depresive, de problematici anxioase, de emoţii fobice, sau de 
irascibilităţi violente... Când aceste soliloquia scapă de sub instanţa 
conştiinţei devin fapte abominabile, dăunătoare atât individului, cât şi 
societăţii. De aceea, soliloquiul reprezintă o activitate ce înscrie în conştiinţă 
un proces de selecţie, de opţiune şi de deliberare, care nu totdeauna poate 
avea orientarea etică cu finalitatea cea mai eficientă. Pentru acest motiv, 
sofrologia creştină vine pe planul educaţiei soliloquiului cu intimitatea şi 
continua meditaţie la gândul lui Hristos” (Filipeni 2,5). Cel ce dobândeşte 
gândul lui Hristos îşi va curăţi inima şi simţirea, ajungând la hesykia ca 
adresare către Dumnezeu, către sine şi către semeni, aşa cum ar face 
Hristos dacă ar fi în locul lui... 


6 . ASPECTE ALE EDUCAŢIEI SOCIALE 

înainte de constatarea făcută de Aristotel că omul este „zoon 
politikon”, avem mărturia Scripturii, care ne arată că Creatorul însuşi „a 
văzut că nu e bine ca omul să fie singur...” (Facerea 2, 18), şi a instituit 
viaţa socială. Psihologia modernă vorbeşte de comportamentul social al 
omului ca având o determinare „instinctivă”, înscrisă în conştiinţa sa 


specific umană. La animale există doar reflexe sau tendinţe sociale, 
determinate însă de instinctele biologice. Aşa este bunăoară instinctul de 
reproducere, sau cel agresiv („atacul în haită”), sau chiar instinctul de 
apărare (cum este de pildă la elefanţii care trăiesc în mare parte în grup). 
Există şi la animale „acţiuni comune” (albinele, furnicile, păsările 
migratoare), dar toate acestea sunt strict instinctiv biologice, funcţionând 
din necesitate, mecanic. La om însă simţământul social este conştient, de 
aceea omul se poate organiza în mod liber şi creator, orientându-şi 
acţiunile şi activitatea spre deliberări şi opţiuni etice şi culturale, 
stabilindu-se astfel şi normele de convieţuire socială. 

Sofrologia creştină nu a rămas şi nici nu poate rămâne în afara 
acestor date reale, fiindcă însăşi Biserica este o „comuniune eclezială” 
(ecclesia = adunare). Ea este „Trupul lui Hristos (I Corinteni 12, 27; Efeseni 
1, 22; Coloseni 1, 18), în care fiecare credincios ca membru al ei se 
încorporează în viaţa plină de sfinţenie a Duhului. Iar pe de altă parte, 
„Dumnezeu nu este al neorânduielii”, ci al bunei convieţuiri (1 Corinteni 
14, 33), pentru a se păstra unitatea Duhului” (Efeseni 4, 3) în aceeaşi 
comuniune de învăţătură, de simţire şi de acţiune. 

Sfântul Vasile cel Mare organizând viaţa chinivială în Răsărit 
accentuează în mod deosebit trăsătura esenţială şi specific socială a naturii 
spirituale a omului, spunând: „Cine nu ştie că omul este o fiinţă blândă şi 
sociabilă, nu singuratică şi sălbatică?... Nimic nu este aşa de propriu fiinţei 
noastre, ca a fi unii cu alţii, a avea nevoie unii de alţii şi a ne iubi unii pe 
alţii” 23 *. Regulile mari şi mici pe care le pune la dispoziţia organizaţiei 
monastice chinoviale sunt tot atâtea norme de sofrologie creştina 
menite să aducă pe hesykia în comunitatea de credinţă şi iubire a celor 
ce ridică pe sophrosyne prin castitas la cel mai înalt nivel de afirmare. 

în altă ordine de idei, privind integrarea socială a omului va trebui 
să avem în atenţie, natura sa spirituală de la persoană la persoană. Unii 
sunt introvertiţi. Aceştia îşi asumă socialul în ei, nu că ar avea o lume a 
lor, ci prin afirmarea personalităţii în viaţa socială la cotele cele mai înalte 
fără zgomot şi agitaţie. Sunt asemenea apelor adânci care nu fac zgomot... 
Firile extravertite sunt angajate mai afectiv şi pasional în viaţa socială. Ei 
sunt recunoscuţi ca „oameni de societate”. Angajarea plenară îi poate ridica 
pe vârful piramidei, dar dacă plusul de adrenalină depăşeşte prea mult 
cota optimă, pot deveni agresivi în relaţiile inter-personale. Se avântă 
adesea în lucruri mari şi planuri îndrăzneţe, fără a-şi cântări totdeauna 
dinainte puterea de realizare... 

Sunt însă şi situaţii inverse, când aflaţi în incapacitate de afirmare 
socială, cei introvertiţi rămân mai mult pasivi şi indiferenţi, „mocnind în 
ei înşişi, pe când ceiialţi fac zgomot de multe ori fără discernământ şi 
opţiune motivată „pierzându-se în afirmări lipsite de finalitate. 

Privind funcţia conştiinţei sociale a omului, trebuie să precizăm că 
aceasta se structurează totdeauna pe libertatea spiritului uman. Fără libertate 

omul nu-şi poate afirma personalitatea, şi riscă să „renunţe” la deliberări 
şt opţiuni proprii, devenind produsul mediului său. Fără libertate, educaţia 
însăşi îl înregimentează pe om într-o manieră cazonă şi statică, sufocându-j 
valorificarea deplină a calităţilor sale. Regimurile totalitare căutând prin forţă 
să dreseze spiritul omenesc spre conformismul gregar, au eşuat, tocmai 
pentru că au blocat calitatea şi capacitatea de autodeterminare a conştiinţei 
umane. De fapt, lipsa confruntării şi raportării libere a conştiinţei la realităţile 
sociale, duce la forme de privare socială, în care se face simţit simptomul 
patologiei psihice. A nu-ţi găsi angajamentul social al conştiinţei în mod 
liber, înseamnă a anula sufletului dinamismul specific, menţinându-1 într-o 
dezorientare şi orbecăire, ca într-o peşteră fără ieşiri, condamnându-1 Ia o 
„imbâcsire sterilă şi morbidă. Avuţia, dezinteresul şi plictisul sunt doar 
simptome de avertisment în deprivarea socială, acestea putând involua pe 
un fond maniaco-depresiv, ce poate avea dezastruoasa finalitate a 
dezagregării eului. Aşa numita „izolare” a marilor creatori de valori (precum 
şi pustnicii) nu prezintă sindromul de deprivare socială, fiindcă unii ca 
aceştia dispun de o imensă cantitate de energie spirituală, pe care 
cultivând-o mereu, nu-i rupe de real, ci îi pune în situaţia de a prelua 
realul în formele ideale ale utilizării lui practice şi sociale. De aceea, ei 
simt nevoia alternării dintre izolare şi social, pentru a se confrunta şi a 
„palpa realul într-o viziune creatoare. Realul social rămâne pe mai departe 
pentru ei „fons et origo” de unde îşi trag seva hrănitoare ce nu-i lasă 
pradă abandonului înstrăinării obsedante. 

.... P ar te, nici libertatea „des-frânată” nu oferă conştiinţei 

echilibrul afirmării axiologice. Animalul nu poate fi liber, fiindcă instinctul 
reprezintă o necesitate. La om însă există controlul raţiunii si instanţa 
conştiinţei care poate spune Nu instinctului orb, si astfel libertatea se 
afirma in lumina ei plenară şi autentică. Când libertatea se confundă cu 
declanşările instinctive, pierzând instanţa conştiinţei, persoana umană se 
îneacă în propria-i libertate şi devine antisocială prin „călcarea în picioare" 
a oricărei norme de convieţuire socială, ducând la anarhie. E ca şi cum 
toţi vorbesc, dar nimeni nu judecă în interes public. Socrate avea rezerve 
faţa de democraţia în care concura doar numărul voturilor pentru hotărârile 
sociale, şi nu supremaţia înţelepciunii. în astfel de situaţii apar discordiile 
determinate de conflictele de interese personale sau de grup, care 
degradează caracterul uman în lansări demagogice şi aduce convulsii 
sociaie. Lipsa unei conlucrări eficiente în afirmarea normelor de convieţuire 
socială, duce la individualismul steril, unde fiecare tinde să-şi afirme 
personalitatea, ajungându-se în cele din urmă la acel subiectivism ineficient, 
unde „quod capita, tot sens . De aceea se pune chiar problema necesităţii 
într-o orientare etică, conform unor norme de convieţuire promulgate oficial 
şi devenite obligatorii prin lege. Numai astfel libertatea devine creatoare 
în afirmarea ordinei sociale, fiind „ordo est anima rerum”. Normele etice 
de convieţuire socială, garante dezvoltării spiritului uman spre cultură şi 

civilizaţie nu anulează libertatea atât timp cât aceasta optează spre o 
orientare conştientă şi raţională, specifică fiinţei umane. 

Un alt aspect al funcţiei sociale a conştiinţei umane este cel legat 
de orientarea etică a sufletului omenesc. Dar aşa cum în suflet exista un 
apriorism etic, tot astfel există şi o dezorientare etică, care raportându-se 
la social, intră în coliziune cu acesta. Ne gândim în primul rând la stările 
de respingere a comuniunii şi comunicării sociale, izvorâte din iraţional, 
precum irascibilul ce naşte mânia, ura şi invidia, sau epithymia care 
declanşează poftele şi plăcerile instinctive, ce pot duce la dezordini şi 
conflicte sociale, când scapă de sub controlul ruşinii şi a normelor morale. 

Printre păcatele sociale ale irascibilului şi poftei este de loc de frunte 
invidia (in + video = vedea împotrivă, contra). Ea porneşte dintr-o tensiune 
interioară alimentată de mânie, ură, mândrie (ambiţie) şi lăcomie (avariţie), 
dezvoltând un întreg cortegiu de atitudini, comportamente şi tulburări 
sociale, precum: defăimări, denigrări, injurii şi tot felul de calomnii la adresa 
semenului. A te bucura cu cel ce se bucură şi a simţi atracţie şi chiar 
admiraţie faţă de reuşita cuiva, este o calitate legitimă a persoanei umane 
deschisă ontologic spre comuniune şi comunicare creatoare de valori 
sociale. A te întrista însă şi a te tulbura, a te chinui cumplit până la 
insuportabil, a lua chiar atitudine de duşmănie faţă de starea de bucurie 
de pe urma unei împliniri a celui asemenea ţie, este un păcat capitaL 
ducător la moartea relaţiilor inter-personale şi sociale. Invidia creeaza 
dezarmonia şi dezordinea, reprezentând o defecţiune de comportament 
uman, un abandon al conduitei cuvenite, fiind expresia hybrisului. De 
aceea, toate dereglările şi descătuşările antisociale mai sus amintite, şi altele 
asemenea lor, ca manifestări hybrisiale intră în obiectivul funcţional al 
educaţiei sofrologice creştine, care are menirea de a aduce măsura, liniştea, 
ordinea şi armonia în relaţiile sociale. 

Pe de altă parte, în relaţiile interpersonale, nocivitatea tensională a 
invidiei se poate exercita la un moment dat şi asupra sufletelor introspectiv 
sensibile, lipsite de energia curajului de afirmare a valorilor proprii, 
indiferent de atitudinea, sau privirea celor din jur... Aceste firi prea sensibile 
resimt chiar sub forma complexului de inferioritate presiunea apăsătoare, 
impregnată de ură şi răutate a invidiei îndreptată spre ele. în concret, e 
vorba de bucuria senină şi plină de entuziasm creator pe care în rnod 


firesc o resimte cineva în urma unei reuşite în viaţă. Dar otrava nociva a 
ochilor invidioşi din jur de-a dreptul intimidează firile prea sensibile, încât 
acestea, nu numai că îşi reţin bucuria, ci se simt oarecum „jenate şi chiar 
complexate, socotind că în felul acesta vor stăvili văpaia de foc a invidiei 
îndreptată asupra lor, şi pot în acelaşi timp reduce clocotitoarea tensiune 
care terorizează agresiv simţămintele celui invidios... E desigur un mod 
de apărare în faţa propriei neputinţe de a anula nocivitatea otrăvirii invidiei; 
şi a restabili, chiar printr-un compromis al curajului, raza de căldură şi 


lumină în dialogul uman. 

Dat fiind faptul că viaţa socială în care omul credincios de azi este 
chemat sa-şi spună cuvântul şi să-şi aducă aportul spre continua ei 
împlinire, are şi un aspect spiritual, care rezidă în valorificarea elementelor 
menite sa realizeze aspiraţiile persoanei umane ca deschidere SDrp 
comuniune şi comunicare. e 


a) PRIETENIA 

Simţămintele umane nu se transmit numai prin cuvânt, ci si prin 
angajarea întregului comportament social al omului, spre acţiuni corelate 
de \naţa semenilor, dintre care prietenia este cel mai înalt si mai nobil 
simţământ uman orientate spre comunicare şi comuniunea socială a 

YYm U !n” Sme ami ^ ltia vitam esse nullam”, spune Cicero (Către Laelius 
XXIII, 86) spre a aduce după cuviinţa elogiului prieteniei. Ea porneşte din 
străfundurile sufletului omenesc, concretizând caracterul social al conştiinţei 
umane pe care i! ridică la cel mai înalt nivel de nobleţe, prin contopirea 
in unitatea de simţire şi acţiune a două inimi care bat la fel. 

Să vedem însă mai îndeaproape acest aspect al educaţiei în care este 
peprietenîe^ 0 ° S ' a Cre?tină ’ P rivind raporturile dintre oameni, structurate 

.. nuM-' ficând nU numai natura , ci şi simţămintele umane, grecii au făcut 
dm Philia o zeiţa Dar mai presus, au făcut din prietenie un concept 
filosofic care s-a bucurat de multă atenţie în lumea veche. Empedokles 
(sec. V i.Hs.) in tratatul sau „Despre natură” se referă la cele patru 
elemente eterne: foc, aer, apă, pământ. La început acestea alcătuiau o 
masa sferica (sphairos) consolidată de phillia, ca forţă de atracţie dintre 
ele, iar apoi dizolvate de respingerea dintre ele: neiktos. Philia ca atracţie 
denumeşte dragostea; iar neiktos, ca respingere, este ura. Aceste două 
orţe cosmice opuse acţionând asupra celor patru elemente în mod ritmic, 
succesiv şi alternativ determină transformările în univers. Mergând mai 
departe in aceasta direcţie cosmică, putem spune că prietenia sub forma 
ataşamentului sau apropierii^ pentru buna desfăşurare a vieţii, este înscrisă 
in natura tuturor lucrurilor. In primul rând, întregul kosmos poartă în sine 
forţa sau energia apropierii corpurilor ca şi interdependenta fenomenelor, 
s pre crearea armoniei universale. „învăţaţii - arată Platon - spun că Cerul 
şi 1 amantul, zeii şi oamenii trăiesc în unire, prietenie, armonie, înţelepciune 
si dreptate. De aceea. Universul acesta se numeşte „Kosmos”, adică 
prietenie, şi nu haos, nici neînfrânare (Gorgias 508a). în lumea plantelor 
se poate vedea acest mod de apropiere şi unire, cunoscut sub numele de 
„symbioza . Şi animalele au un anumit instinct de apropiere între ele nu 
numai in faza de reproducere, ci şi în tot cursul vieţii. Cele care trăiesc la 
casa omului, manifestând un anume ataşament, încât despre câine de 
pilda, se spune că este „semper fidelis”. 


344 


FUNCŢIA EDUCATIVĂ A SOFROLOGIEI CREŞTINE 


Spre deosebire însă de această formă generală şi universală de 
apropiere şi convieţuire dată de natura însăşi a fenomenelor, a lucrurilor şi 
vieţuitoarelor, omul posedă prietenia sub o formă aparte. Ea defineşte 
modul de manifestare a celui mai adânc şi definitoriu simţământ al 
sufletului omenesc, iubirea. Mai precis, prietenia reprezintă însăşi iubirea, 
ca adresare către un alt suflet, până la contopirea sufletelor în aceeaşi 
unitate de simţire şi acţiune, încât prietenul devine un „alter ego”. De 
aceea, pe bună dreptate putea spune Cicero despre prietenie că este „un 
acord plin de bunăvoinţă şi dragoste asupra tuturor lucrurilor divine şi 
umane, iar în afară de înţelepciune nimic mai bun nu i-a fost dat omului 
de către zeii nemuritori” (De amiciţia, V, 20), încât „nimic nu este atât de 
potrivit naturii (noastre), nimic nu poate să-i placă atât de mult, fie în 
fericire, fie în nefericire” (ca prietenia) (idem V, 17). De aceea, oamenii au 
cultivat-o totdeauna în sufletul lor, fiindcă ea aduce putere firilor slabe şi 
sensibilizează duritatea celor tari. Dând fermitate caracterului, este o armă 
în lupta vieţii şi un imbold în desăvârşirea ei, iar în relaţiile dintre oameni 
alungă învrăjbirile şi discordiile, statornicind raza de lumină şi căldură a 
armoniei spre ajutorarea reciprocă şi prosperitatea vieţii. Referindu-se astfel 
la prietenia sa cu Sfântul Vasile cel Mare, Sfântul Grigorie de Nazianz 
mărturiseşte cu sinceritate: „Se părea că aveam amândoi un singur suflet, 
care pune în mişcare două trupuri... Fiecare din noi eram în celălalt si prin 
celălalt” 24 . 

înţelepţii antici arătau însă că, pentru a realiza o prietenie adevărată, 
trebuie pornit totdeauna de la discernământ, care reprezintă capacitatea 
conştiinţei privind modul de alegere a prietenului şi a întemeierii prieteniei. 
Astfel, ei spun că prietenia poate fi de trei feluri: din interes, din plăcere, 
şi temeluită pe virtute. Dreapta socoteală trebuie să facă deosebirea dintre 
ele, pentru a putea determina prietenia cea adevărată, şi durabilă. Iar 
aceasta este prietenia întemeiată de virtute, fiindcă prietenia bazată pe 
interes dispare odată cu cauza care a produs-o, încât o astfel de prietenie 
poate exista chiar şi între tâlhari... Neflind durabilă ea nu poate avea nici 
o finalitate bună, putându-se transforma în duşmănie... Aristotel atrăgea 
atenţia că „nu trebuie să iubeşti un om rău, fiindcă te va atrage spre 
aceeaşi înclinare perversă şi rişti să devii asemenea lui, fără de valoare şi 
vrednic de dispreţ”. Nici prietenia din plăcere nu este durabilă. „Tinerii sunt 
înclinaţi spre prietenie, dar ea se naşte adesea numai ca efect al dorinţei 
şi pentru a obţine plăcerea, lată de ce se îndrăgostesc atât de repede şi 
încetează tot atât de repede să se iubească, schimbându-şi gusturile de 
douăzeci de ori pe zi". Atât prietenia din interes, cât şi cea din plăcere 
nu cuprind iubirea îndreptată spre calităţile unei persoane de care să te 
poţi lega prin relaţii de sinceritate şi intimitate, ci este în funcţie de folosul 
sau de plăcerea urmărită. în astfel de situaţii, „prietenul este drag, nu prin 
calităţile sale personale, ci prin folosul sau plăcerea pe care le procură 
legăturile cu el” (EN, VIII, 3). De aceea, singura formă de prietenie se 

bazează pe virtute („arete” = acţiunea de cultivare a valorilor morale). Dar 
şi aici intervine discernământul, fiindcă cei ce doresc să devină prieteni, 
trebuie mai întâi să se asigure reciproc de calităţile pe care le deţin. Altfel, 
nu poate exista încrederea unuia faţă de celălalt. Şi fără încredere inimile 
nu se pot deschide spre a deveni o comuniune afectivă, care să conducă 
la afirmarea lui apexfi în viaţa celor ce se numesc prieteni. Dar această 
încredere se câştigă în timp, printr-un proces de verificare, de selecţie şj 
de opţiune. Dacă, de pildă, cineva îşi deschide inima spre tine, 
acoperindu-te cu laude, sau chiar cu promisiuni, numai ca să profite, vei 
aprecia că acesta nu-ţi este sincer, iar ca prieten nu-ţi va fi fidel. La acest 
simţ al prevederii ne îndeamnă şi înţelepciunea Scripturii, când spune: 
„Mulţi sunt cei ce linguşesc pe un om darnic şi toţi sunt prietenii celor ce 
dau daruri” (Pilde 19, 6); „Omul care linguşeşte pe prietenul său întinde 
cursă paşilor lui” (Pilde 19,5). Dreapta socoteală vine cu această capacitate 
de deosebire şi de anticipare a caracterelor umane, care de multe ori sunt 
schimbătoare şi în majoritatea situaţiilor sunt interesate. Discernământul te 
obligă să ai totdeauna viziunea finalităţii („respice fineml”), ca nu cumva, 
trădat de prieteni, să suporţi durerea unei rane ce se cicatrizează foarte 
greu. De aici s-a emis prea vigilenta şi anxioasa formulă: „Fereşte-mă 
Doamne, de prieteni, că de duşmani mă feresc eu!...” Iar prin această vigi¬ 
lenţă rezervată, mesotesul te va menţine calculat şi prudent, şoptindu-ţi 
mereu: „Nu fii prea sincer, destăinuindu-te prea mult prietenului, ca nu 
cumva, devenindu-ţi odată duşman, să-ţi poată face rău. Şi invers: nu 
batjocori, nu bârfi, nu defăima, nu te răzbuna pe duşman, ca nu cumva 
vreodată apropiindu-te de el şi devenindu-ţi prieten, să te ruşinezi în faţa lui...” 

Dar cultivarea virtuţii având ca fundal sinceritatea şi intimitatea 
alter-egoului în prietenie, trebuie să fie pătrunsă de decenţă reciprocă. 
Astfel, prezenţa sophrosynei în sufletul omului nu micşorează întru nimic 
contopirea spirituală, ci prin instanţa conştiinţei face ca aceasta să fie 
orientată spre arete (virtute), oprind astfel fiinţele să-şi „vomite” reciproc 
impudiciţia; sau să intre cu bocanci prăfuiţi unii în sufletul altora. 

Pe de altă parte, Aristotel pătrunzând mai în adânc caracteristica 
prieteniei, o structurează pe sentimentul mărinimiei sufleteşti, a bunăvoinţei 
altruiste şi generoase. Şi întrucât acestea fiind un mod de evaluare a 
sophrosynei, putem spune că el iniţiază o adevărată sofrologie a prieteniei. 
Numai că modelul sofrologie propus de el porneşte de la sine, pentru a 
se reîntoarce tot la sine. Dacă eşti bogat - spune el - ai nevoie de prieteni 
ca să te laude pentru binefacerile tale. Amorul tău propriu suferă dacă nu 
te vede nimeni în mijlocul bogăţiilor tale, şi dacă nu-i nimeni care să te 
laude pentru generozitatea ta. Apoi prietenii îşi vor apăra bunurile pe care 
le posezi, iar dacă cumva te afli în lipsuri, sau la ananghie, iubirea 
prietenilor îţi va veni în ajutor. Pe tineri prietenii îi feresc de greşeli datorită 
lipsei lor de experienţă în abordarea vieţii. Pe bătrânii apăsaţi de infirmităţile 
vârstei, tot prietenii îi ajută să răzbească în viaţă. Iar dacă trebuie sa 


realizezi planuri măreţe, iubirea prietenilor întăreşte unitatea de acţiune 
pupă cum vedem, sofrologia menită să aducă seninătatea şi liniştea 
sufletească prin mărinimie, generozitate, bunăvoinţă, altruism arătată 
prin prietenie, are la Aristotel un caracter interesant şi egoist, structurat 
pe potrivirea de simţăminte şi aspiraţii. El nu cunoaşte iubirea dezinteresată 
si jertfelnică ce coboară de sus în jos, spre a se identifica şi a salva pe 
cei aflaţi în lipsuri, în nenorociri, sau în mizerie, „nimic pretinzând în 
schimb” pentru sine. Iar acolo unde grija pentru eul propriu „nu a fost 
convertită în irezistibilul elan de devotament în slujba persoanei semenului, 
acolo nu există iubire adevărată. Atenţia binevoitoare pe care i-o arăţi 
cuiva, nu e iubire. Nu iubirea se judecă după altruism, bunăvoinţă, milă, 
ci invers, mila, bunăvoinţa şi altruismul, au numai atâtă valoare câtă iubire 
cuprind” 26 . Acesta este golul pe care îl va umple agape. Iar sofrologia 
creştină structurată pe agape va prezenta marele novum, realizând 
seninătatea sufletului pe care o procură comuniunea sufletească a prieteniei 
pornită din agape, adică pe iubirea dezinteresată, jertfelnică şi salvatoare. 
Iar acest model al prieteniei putea să-l afirme numai lisus Hristos, 
Mântuitorul lumii. El se recomandă Prietenul (loan 15, 15—16) care se 
jertfeşte pentru toţi oamenii: „Mai mare dragoste decât aceasta, ca cineva 
să-şi pună sufletul pentru prietenii săi, nimeni nu are” (loan 15,13). 
Această deschidere universală, dezinteresată jertfelnică şi salvatoare a 
prieteniei adresată nu numai drepţilor, ci şi păcătoşilor pentru salvarea 
lor este marea noutate pe care o aduce Evanghelia. Am văzut că în 
antichitate, prietenia unui om vrednic cu unul rău era respinsă pentru că 
putea aduce contaminări de defecte, prin nevrednicia celui rău; precum şi 
pentru faptul că cel rău nu se putea învrednici de prietenia celui superior 

prin cinstea şi demnitatea lui. lisus însă este prietenul vameşilor şi 

păcătoşilor, „fiindcă cei bolnavi, şi nu cei sănătoşi au nevoie de doctor...’ 
(Matei 9, 12). Dragostea pe care o oferă El în prietenie are un caracter 
salvator. Fiind lipsită de orice urmă a păcatului şi interesului personal, 
coboară din Dumnezeu spre a atrage în intimitatea ei cele mai de jos, 
cele mai decăzute fiinţe omeneşti, restabilindu-i în comuniunea de iubire 
a Părintelui ceresc şi aducându-le vrednicia chipului lui Dumnezeu în 
sufletul lor întinat de păcat, îi ridică prin har la o viaţă nou pătrunsă de 
duhul liniştei şi seninătăţii ce străbate sufletul pătruns de iubirea lui 
Dumnezeu. De aceea, pentru a-i salva pe toţi, fără nici o deosebire, 

prietenia lui lisus poartă în Sine pecetea jertfei, a totalei dăruiri, nimic 

pretinzând în schimb decât inima plină de întinăciune a celui păcătos, spre 
a o sfinţi în comuniunea iubirii Lui. Cei care au experimentat acest mode! 
nou oferit de sofrologia creştină, au putut constata că „toate cele care încep 
de la Hristos, prin Hristos înaintează şi în Hristos se desăvârşesc. Aşadar, 
prietenul, care în duhul lui Hristos se alipeşte de prieten, devine cu el o 
singură inimă şi un singur suflet; şi astfel prin cântările Jubirii urcând treptat 
spre prietenia lui Hristos, devine cu El un singur duh 

In felul acesta sofrologia creştină creează cea mai apropiată forma 
de comuniune şi comunicare între persoane prin simţământul cel mai nobil 
al prieteniei statornicită pe duhul plin de sfinţenie al comuniunii cu Hristos. 
Ea aduce liniştea şi seninătatea sufletului care se regăseşte pe sine într-o 
comuniune de fericire veşnică: „...Fericirea fiecăruia să fie a tuturor si 
fericirea tuturor să fie a fiecăruia. Aici e adevărata prietenie care începe 
pe pământ şi se continuă în cer” 28 . 

Pe de altă parte, este bine ştiut că familia este celula societăţii. Ea 
se întemeiază prin căsătorie, ca act liber, temeluit pe afecţiune, care 
stimulează prietenia dintre bărbat şi femeie. Astfel, ca act liber şi plin de 
afecţiune, prietenia este în cadrul familiei cea mai puternică forţă a unităţii 
dintre soţi. Iar ca manifestare a iubirii, amiciţia face ca alter-egourile să 
depăşească interesele, ambiţiile şi deprinderile egoiste de altă dată, 
transformându-Ie prin generozitate într-o reciprocitate de acţiune 
comună şi unitară, concretizată în regula de aur pe care Apostolul o 
statorniceşte prin aceea că femeia caută să placă bărbatului şi bărbatul 
să placă femeii (1 Corinteni 7,34). în felul acesta, sofrologia creştină 
proclamă dăruirea reciprocă a soţilor spre a forma prin prietenie o unitate 
de fiinţă şi acţiune, pe care apoi să o continue în educarea copiilor. 


b) PATRIOTISMUL 

Un alt simţământ uman îndreptat spre relaţiile sociale tot atât de 
nobil ca şi prietenia, este patriotismul. Acesta defineşte dragostea faţă de 
patrie. Ca şi prietenia, este un sentiment natural. Oamenii îl resimt mai 
mult atunci când sunt înstrăinaţi, şi exclamă împreună cu nemuritorul 
Ovidiu: „Cu ce-i vrăjeşte oare pe toţi pământul ţării / De nu-l mai poate 
nimeni de-a pururea uita?...” Patriotismul este prezentat încă de la începutul 
istoriei în toate colectivităţile organizate, care au noţiunea patriei, ca loc 
natal, ca pământ al părinţilor de care se simt legaţi fiinţial. Acest nume a 
fost însă de multe ori denaturat şi compromis de interesele oamenilor, de 
interesele de grup, ca şi de regimurile ce ţin în mână destinele unei 
naţiuni, sau ale unui popor. 

Astfel, pentru regimurile dictatorial-totalitare patriotismul pe care şi-l 
asumă în mod exclusivist este paravanul după care îşi ascund faţa, pentru 
a-şi exercita puterea braţului... Pentru democraţiile liberale, patriotismul este 
de cele mai multe ori o „formulă de aur” în dosul căreia îşi fac jocul cele 
mai meschine interese personale sau de grup. „Salus patriae (populi) 
suprema lex esto" (Salvarea patriei (poporului) (trebuie) să fie suprema 
lege), un imperativ în Roma antică a devenit în regimurile politice la putere 
o lozincă demagogică, care tocmai falsifică şi induce în eroare conştiinţele 
de bună credinţă... Sunt apoi şi democraţii cărora le place să se intituleze 
„creştine”, fără a promova însă întru nimic principiile acestei morale... 


Lăsând însă la o parte aceste aspecte social politice, să vedem care 
eS te poziţia învăţăturii creştine faţă de patriotism şi ce atitudine va lua 
sofrologia creştină faţă de el. 

Deşi Sfânta Scriptură mărturiseşte că „nu avem aici cetate stătătoare, 
ci căutăm pe cea care va să fie" (Evrei 13, 14); deşi „suntem străini şi 
călători pe acest pământ” (Evrei 11, 13); deşi „cetatea noastră este în 
ceruri, de unde aşteptăm Mântuitorul pe Domnul lisus Hristos” (Filipeni 
3 20);' cu toate acestea, asemănarea împărăţiei lui Dumnezeu, care „nu este 
din lumea aceasta”, dar este totuşi în lumea aceasta şi pentru lumea 
aceasta... Iar la patria cerească spre care tindem, vom ajunge numai după 
ce am trăit în această viaţă împlinind voia lui Dumnezeu. 

Acest sentiment al iubirii patriei pământeşti este dat omului de către 
Dumnezeu încă de la creaţie. Sfânta Scriptură în primele ei^ pagini arată că 
primul om a fost aşezat într-un anume loc dat lui spre stăpânire cu menirea 
de a-l îngriji, bucurându-se de el, ca de un dar primit din partea lui 
Dumnezeu. La fe! şi întruparea Mântuitorului nu a avut loc oriunde, ci 
într-un anume loc geografic, prezis de Dumnezeu prin profeţi, şi a devenit 
pe drept cuvânt patria Iui pământească. De aceea, iubirea Domnului se 
îndreaptă deopotrivă şi faţă de poporul cu care îşi duce viaţa pământească, 
şi a cărui soartă vrea să fie mai bună şi mai fericită. Pentru acest motiv, 
Mântuitorul arată deschis că „nu este trimis decât pentru oile pierdute ale 
casei lui Israel” (Matei 15, 24). în aceeaşi formă, înaintea Sfintelor Patimi, 
lisus Hristos plânge soarta Ierusalimului: „Şi când s-a apropiat văzând 
cetatea, a plâns pentru ea” (Luca 19, 41). De trei ori ne mărturisesc 
Evangheliile că a plâns, a lăcrimat lisus: la moartea prietenului său Lazăr 
(loan 11,35), atunci când a proorocit soarta tristă a ţării Sale, şi în grădina 
Ghetsimani. Cât de ataşat a fost, la rândul său. Sfântul Apostol Pavel faţa 
de poporul său, o vedem din mărturia lui: „Spun adevărat în Hristos, nu 
mint, martor fiind şi cugetul meu în Duhul Sfânt, că mare îmi este 
întristarea si neîncetată durerea inimii; căci aş fi dorit eu însumi să fiu 
anatema de la Hristos pentru fraţii mei de un neam cu mine după trup” 

(Romani 9,1-2). _ . 

De aici vedem că sentimentul dragostei faţă de patrie cuprinde 
deopotrivă iubirea faţă de pământul natal şi de poporul din care faci parte 
şi de care te leagă aceleaşi înfrăţiri de neam, de limbă, de tradiţii şi de 
idealuri. Iubirea faţă de patrie se referă deci la valorile spirituale, la întreg 
tezaurul cultural şi artistic al înaintaşilor, la limbă, la tradiţiile şi la aspiraţiile 
prezente şi viitoare ale poporului, stabilind astfel legătura cu trecutul şi cu 
viitorul poporului din care facem parte. 

Patriotismul ca lăsământ divin a intrat în tezaurul învăţăturii creştine 
şi a fost cultivat cu sfinţenie de-a lungul vremii. Dovadă sunt cuvintele 
Sfinţilor Părinţi interpreţi şi trăitori fideli ai Evangheliei lui Hristos. Astfel, 
Fericitul Augustin spune că „cetatea căreia îi aparţinem este patria noastră, 
este mama noastră” 29 . Sfântul loan Gură de Aur arată că „nimic nu-i mai 

plăcut decât patria” 30 . Apoi, pentru a arăta cât de mult aspiră creştinii după 
patria cerească, acelaşi Sfânt Părinte compară această aspiraţie cu cea a 
dorului celor înstrăinaţi, după patria pământească: „Vedeţi pe cei ce se 
îndreaptă spre capitala ţării lor, ei nu se lasă opriţi de nici unul din lucrurile 
pe care le întâlnesc în calea lor, nici de livezi, nici de grădini, nici de văi, 
nici de locuri retrase, şi fiind indiferenţi la tot, nu au în cuget decât un 
singur lucru: patria care îi aşteaptă” 31 . Sfântul Grigorie de Nazianz spune 
că „mama fiecăruia este deosebită, dar mama comună este patria” 32 . Şj 
exemplele pot continua... Dar cu toate aceste evidente sentimente 
patriotice, creştinii au fost acuzaţi şi persecutaţi, reproşându-li-se că refuză 
să aducă jertfe împăraţilor. Apologeţii creştini explică cu multă convingere 
că cinstirea acordată unui singur Dumnezeu nu exclude sentimentul de 
loialitate faţă de patrie şi de fidelitate faţă de împăraţi. Sfântul justin 
Martirul şi Filosoful adresându-se împăraţilor Romei spune următoarele: „Noi 
suntem cei dintâi la plata birurilor şi impozitelor...” Este o poruncă a lui 
Hristos. Când i s-a pus întrebarea dacă trebuie plătit bir Cezarului, el a 
răspuns... „daţi Cezarului cele ce sunt ale Cezarului şi lui Dumnezeu cele 
ce sunt ale lui Dumnezeu”. Noi nu adorăm decât pe singurul Dumnezeu, 
iar în rest ne supunem vouă, recunoscându-vă ca stăpâni şi conducători ai 
popoarelor, şi noi ne rugăm lui Dumnezeu ca odată cu puterea suverană, 
să se poată vedea la voi şi înţelepciunea şi raţiunea” 33 . La aceleaşi acuze 
adresate de Cels creştinilor, Origen răspunde cu multă autoritate şi 
fermitate: „Noi ne rugăm pentru cei ce duc războaie drepte şi pentru cei 
ce stăpânesc cu dreptate” 34 . 

Pe de altă parte, istoria stă deschisă ca să confirme pe deplin 
simţământul patriotic a! creştinilor. E suficient să ne gândim că împăratul 
Constantin cel Mare a declarat creştinismul „religio licita” şi pentru faptul 
că militarii proveniţi dintre creştini s-au dovedit cei mai devotaţi patrioţi, 
fideli cauzei pentru care luptă şi eroi în bătălii... De aceea, el a pus pe 
steagurile de luptă „labarum”. Pe de altă parte, noua religie primită de 
multe popoare a avut un rol benefic la ridicarea lor culturală, iar 
creştinismul s-a structurat pe un fond etnic, într-o simbioză specifică fiecărui 
popor, constituind un ferment moralizator de imprimare a simţului de 
demnitate, de cinste, prietenie şi de iubire jertfelnică faţă de patrie. 

Sofrologia creştină prin mesotes, combate două extreme: naţiona¬ 
lismul şovin şi cosmopolitismul. Pe acestea le consideră păcate împotriva 
simţământului de dragoste faţă de patrie. 

Naţionalismul şovin susţinând dreptul unei singure naţionalităţi, 
persecută pe celelalte care există pe acelaşi teritoriu. Acesta este un păcat 
fiindcă se opune voinţei şi rânduielii lui Dumnezeu. Toţi oamenii provenind 
dintr-o singură pereche, au origine comună, iar Dumnezeu fiind Părintele 
tuturor, ei ca egali, trebuie să trăiască în frăţietate. Păcatul a creat vrajba, 
despărţirea, nedreptatea dintre oameni. De aceea, toţi, fără nici o deosebire 
sunt chemaţi la acelaşi ideal comun al mântuirii sufletului, prin întruparea, 

moartea Ş i învierea Domnului, care se adresează tuturor 
nici o deosebire Mântuitorul după înviere porunceşte Sfinţilor Apostoli. 
Mergând, învăţaţi toate neamurile, botezându-le în numele Tatalu, al Fiu u, 
al Sfântului Duh” (Matei 28, 19-20). La fel se pronunţa ş. Sfanţul Apostol 
Pavel arătând că în Hristos toţi oamenii sunt chemaţi la mântuire, fără 
S o' deosebire de neam. sex. sau stare socială; „Nu mai este ,udeu n,cr 
elin nu mai este nici rob, nici slobod, nu mai este parte barbateasca 
femeiască, pentru că voi toţi una sunteţi în Hristos lisus (Galateni 3,28). 

La polul opus naţionalismului şovin, este cosmopolitismul, care 
scoate” pe om din graniţele patriei sale şi îl socoteşte „om al urnii . 
Rupându-I de ţara sa, cosmopolitismul îl deslipeşte pe om de limba, de 
tradiţiile culturale si istorice ale înaintaşilor, il „pierde ^ in lume... Şi 
cosmopolitismul este un păcat, pentru că el reprezintă o ‘mpotr.vire ^ 
de vo nta divină. Astfel, Mântuitorul porunceşte Sfinţilor Apostoli sa 
propovăduiască Evanghelia la toate popoarele, ceea ce — » 
Mântuitorul recunoaşte pe credincios în cadrul poporului din care face 
narte. Această recunoaştere a popoarelor nu este numai temporara, ci şi 
veşnică, fiindcă după însăşi spusele Domnului, la judecata de ^poi se vo 
nrezenta toate neamurile” (Matei 25,32; Apocalipsa 7,9). La aceasta mai 
nutem adăuga faptul că Sfinţii Apostoli au propovăduit Evanghelia in 
limbile popoarelor prezente la evenimentul .pogorârii Sfanţului Duh pentr 
a se putea face înţeleşi şi pentru a arăta în acelaşi timp respectul faţa 
limba şi poporul căruia se adresează. 


c) COMPORTAMENTUL SOCIAL CREŞTIN 

Am văzut până aici aspectele generale ale impiicaţid sofrologiei 
creştine în educaţie, atât pe plan individual, cat şi soaal.Dar educah 
sofrologică creştină poate merge mai in amănunt, fiindcă ea vizeaz 
formarea personalităţilor morale creştine, ca elite ale societăţii omenes 
prin formele cele mai înalte de cultivare a spiritului ş. a vieţuiri, civilizate. 
Si când spunem aceasta, deschidem sofrologiei creştine un domeniu d _ 
acţiune ce merge până în cele mai mici amănunte ale comportamentului 

moral creştin, ca lumină a vieţii lui Hristos. . 

Dat fiind faptul că în cadrul sofrologiei creştine accentul cade şi pe 
educaţia bunei conduite creştine legată de anumite festivităţi religioase sau 
aniversări personale, considerăm necesar şi util sa punem in discuţie acest 
aspect fiindcă de multe ori aspectul duhovnicesc rămâne pe plan secundar 
predominând comportamentul impregnat de coloratura vitalismului 

neopagân ^modern u-este de dată rece ntă, ci are o provenienţă mult mai 

îndepărtată. Este cunoscut din istorie faptul că odata ^ 
nismului, şi mai mult, odată cu impunerea lui ca religie universala, 

popoarele barbare, prin integrarea lor în noul imperiu creştin, primeau cu 
buna dispoziţie” noua credinţă şi noua viaţă creştină, fiindcă sub această 
formă se „debarasau” de sălbăticia vieţii lor, şi primind cultura creştină 
intrau în rândul popoarelor civilizate... Dar aceste popoare nu au renunţat 
in întregime la vechile lor obiceiuri şi tradiţii nu totdeauna pe măsura noii 
credinţe creştine. S-au produs multe „suprapuneri” neconforme principiilor 
Evanghelice. Linele din acestea, fiind „inofensive”, au fost acceptate de 
către Biserică, altele însă s-au păstrat tacit, sub forma tradiţiilor devenite si 
numite apoi, populare... Pe de altă parte, impunerea creştinismului ca 
religie de stat, în defavorul păgânismului ostracizat, a determinat mase mari 
de oameni, să renunţe „volens-nolens” la crezul lor. Neavând însă 
convingeri şi idealuri creştine, prin primirea formală a noii credinţe, ei au 
păstrat şi deprinderile lor morale, pe care aducându-le în Biserică, au creat 
o adevărată „distonie” cu viaţa creştină moştenită de la Apostoli. Biserica 
a avut tot timpul de luptat pentru menţinerea autenticităţii duhovniceşti, 
dar viaţa lor neschimbată a denaturat şi derutat tradiţia creştină, atât prin 
comportamentul personal, cât mai ales prin manifestările publice, 
impregnate cu tot alaiul vieţuirii lor de altă dată, făcând adevărate obiceiuri, 
şi derutând conştiinţele creştine, le-a atras spre acceptarea lor, mai ales 
cu prilejul festivităţilor legate de diferite sărbători şi comemorări publice. 
Rămânând fidelă învăţăturii şi practicii de peste veacuri, Biserica a evitat 
compromisul, impunând normele ei de viaţă duhovnicească. De pildă, în 
locul saturnaliilor a aşezat postul Naşterii Domnului. Anul Nou, semnificând 
întoarcerea feţei lui lanus spre lumină, spre viaţă, spre rodire şi belşug, se 
sărbătorea sub forma bucuriei sălbatice şi exaltate, concretizată în 
desmăţuri... Fiind acceptată de Biserică primeşte o altă interpretare şi un alt 
mod de prăznuire. Şi anume, creştinii sărbătoreau acum viaţa cea nouă 
legată de numele lui lisus, care la 8 zile după naştere, fiind tăiat împrejur, 
conform prescripţiei Legii, a primit şi numele, care pentru creştini avea o 
semnificaţie duhovnicească cu totul deosebită. Iar mai târziu, după moartea 
Sfântului Vasile cel Mare, praznicul făcea cu evlavie si sfinţenie si 
pomenirea lui. Şi exemplele pot continua, nu însă fără a recunoaşte că 
mulţi credincioşi mai slabi în credinţă şi trăire creştinească, au acceptat 
muhe din practicile păgâne, devenite apoi tradiţii şi obiceiuri populare, cu 
o răspândire destul de mare. Faţă de aceste situaţii s-au ridicat glasuri care 
revendicau valorile autentice ale Sfintei Tradiţii Apostolice, lată pe unui din 
ei, confundat cu Sfântul loan Gură de Aur pentru verva neconvenţională a 
cuvântului său. Iată, dintr-o cuvântare la învierea Domnului, câteva sentinţe 
duhovniceşti^ „...Aceasta este ziua cea adevărată, ziua biruinţei, ziua 
îndătinată a învierii, ziua în care ni s-a dăruit podoaba harului şi avem 
parte de mielul (cf. isaia 12,11) cel raţional şi cuvântător, ziua în care celor 
născuţi din nou li se dă spre hrană lapte (cf. 1 Cor. 3,2), ziua purtării de 
grijă faţă de cei săraci. „Să ne bucurăm şi să ne veselim întru ea”: nu 
repezindu-ne la cârciumi, ci zorindu-ne spre mormintele martirilor; nu 

preţuind beţia, ci iubind dreapta măsură; nu dansând frenetic - ca şi 
iudeii - ci veselindu-ne ca şi Apostolii; nu prin pieţele distractive ale 
oraşului, ci cântând psalmi cu cei de acasă. Ziua de astăzi este a învierii 
şi nu a purtării nechibzuite, (căci) dansând, nimeni nu urcă la ceruri şi 
nimeni, îmbătându-se nu stă în preajma împăratului. De aceea, nici unul 
dintre noi să nu necinstească această zi... vestită prin glasul profeţilor, 
aşteaptă datorită făgăduielii (făcută) Părinţilor (noştri), împlinită chiar sub 
ochii Apostolilor şi primită prin credinţă Bisericii” . 

Mulţi din creştinii acelor timpuri, din dorinţa de a duce o viaţă 
duhovnicească mai înaltă, au ales liniştea mănăstirilor. Şi astfel spiritualitatea 
creştină va primi aici dimensiuni de profundă elevaţie duhovnicească, mai 
ales după organizarea vieţii de obşte de către Sfântul Vasile cei Mare, în 
Răsărit, iar în Apus de Sfântul loan Casian (cu un secol înainte de Benedict 
de Nursia). 

Referindu-ne acum Ia aspectul educativ al conduitei legată de 
aniversările personale, vom semnala şi aici unele aspecte negative 
„încadrate” în sărbătorile creştine. De pildă, nu toţi cei ce poartă numele” 
celui mai mare om născut din femeie, a inegalabilului ascet şi profet, 
Sfântul loan Botezătorul, sau a sfintei şi Prea curatei Fecioare Maria, Marica 
Domnului, „mai cinstită decât Heruvimii şi mai mărită fără de asemănare 
decât Serafimii”, îşi sărbătoresc numele urmând pilduitoarea viaţă de 
sfinţenie a patronilor duhovniceşti... E vorba, desigur, de o lipsă a educaţiei 
creştine, care însă nu e bine să întârzie prea mult!... 

d) REGULI DE COMPORTARE CIVILIZATĂ 

Sophrosyne ca expresie a bunului simţ orientează axiologic acţiunile 
omeneşti şi determină elementele de mentalitate şi comportament etic şi 
estetic, pentru a depăşi sălbaticul din om, şi a crea ordinea socială prin 
comportamentul civilizat... Iar pentru a fi mai expliciţi, şi pentru a nu 
rămâne numai la afirmaţii, considerăm potrivit să oferim câteva exemple 
concrete, care acum ni se par banale. Spre deosebire de animal, omul 
curăţă locul unde stă, sau unde mănâncă, sau unde doarme. Nu-şi „varsă 
balele”, ci îşi şterge gura şi nasul cu grijă. Nu mănâncă direct cu gura din 
„strachină’L ci foloseşte anume vase şi instrumente pentru a nu-şi murdări 
mâinile. îşi spală regulat corpul, mâinile şi dinţii. îşi îngrijeşte 
îmbrăcămintea, încălţămintea, părul, barba, unghiile şi tenui. Nu lasă 
murdărie în urma lui. îşi ţine lucrurile în ordine. Işi disciplinează pornirile 
firii. Evită mirosul neplăcut. Caută frumuseţea naturală, ce îi aduce 
prospeţime, varietatea expresiei de comunicare şi sănătatea. Astfel omul 
imprimă propriei sale naturi pecetea specifică atât ca util, cât şi ca valoare. 
Şi toate acestea, datorită instanţelor sale de conştiinţă, care-i conferă 
calitatea demiurgică referitoare Ia sine, ca şi cunoaştere de sine, în 
perspectiva devenirii sale ca fiinţă capabilă de progres, cultură şi civilizaţie. 

23 - Cumpătarea 

Pe de altă parte, omul ca persoană are capacitatea de comuniune şj 
comunicare, prin raportarea propriilor atitudini la alte persoane. Impulsionată 
de instinctul social existent în conştiinţa omului, sophrosyne ca pudiciţia 
şi megalopsihia se concretizează prin atitudini de bunăvoinţă adresate altei 
persoane, sau grupului social. Şi astfel, omul ca „zoon poiitikon”, învinge 
instinctul sălbăticiei egocentrice din sine, şi prin comportamentul civilizat 
pe care îl adoptă, devine politikos. în felul acesta, bunul simţ şi respectul 
faţă de alţii ca expresie a sophrosynei, îi impune omului conduita cuvenită 
ca şi comportament faţă de cei din jurul său, prin ceea ce numim atitudini 
manierate şi elegante, precum: a da întietate celui mai învârstă, sau ierarhic 
superior; a saluta după cuviinţă; a fi ordonat în gesturi, atitudini şi cuvinte; 
a nu fi necuviincios, arogant, insolent, impulsiv şi necontrolat... 

în această atitudine de manieră şi eleganţă, sophrosyne ca orientare 
axiologică a conştiinţei creează caractere morale menite să înnobileze firea 
omenească prin decenţă, tandreţe, generozitate şi gratitudine. Sophrosyne 
devine astfel cheia care deschide uşa prin care spiritul uman intră în sfera 
culturii şi civilizaţiei. 

Chiar dacă nu i s-a spus numele, totdeauna educaţia sofrologică a 
constituit un obiectiv principal în toate culturile şi civilizaţiile popoarelor 
lumii, în direcţia dăltuirii comportamentului etic şi estetic, devenit un 
imperativ social spre a crea unanim recunoscute şi acceptate modele de 
convieţuire civilizată. 

Având menirea de a desăvârşi firea omenească, sofrologia creştină 
nu a rămas şi nu rămâne în afara acestor modele normative menite să 
afirme specificul comportamentului uman, ci totdeauna a întreprins şi 
desfăşurat o adevărată pledoarie în favorul lor. Şi nu fără deplină justificare, 
fiindcă în fond şi în esenţa lor toate aceste norme de comportare civilizată 
sunt echivalente şi pot fi socotite în acelaşi timp şi ca reguli de îndreptare 
a vieţii creştine, fiind temeluite pe sophrosyne încreştinată, care a scos la 
lumină sufletul omenesc, eliberându-l din întunericul sălbăticiei egocentrice 
dominată de tot felul de pofte şi patimi înrobitoare: Aceste norme de 
îndreptare ale vieţii creştine au menirea să înobileze, să înnoiască şi să 
transforme firea omenească după modelul vieţii lui Hristos, fără ca aceasta 
să constituie un imperativ exterior, ci o necesitate interioară, duhovnicească 
aparţinătoare firii omeneşti înnoită prin har (II Corinteni 5,17; Efeseni 4,24). 
Astfel, aceste îndreptare ale vieţii creştine, definind însăşi comportamentul 
creştin, au devenit de-a lungul vremii izvor de inspiraţie pentru educarea 
firii omeneşti, prin stabilirea a ceea ce epoca modernă numeşte „maniere 
ale comportării civilizate". Iniţial acestea au fost expresia vieţii celei noi 
în Hristos (cum vom vedea mai departe), adică însăşi lumina vieţii Iui 
Hristos în viaţa celor ce-I poartă numele ca ucenici ai Lui: „aşa să 
lumineze lumina voastră înaintea oamenilor, încât văzând faptele voastre 
cele bune, să preamărească pe Tatăl vostru cel din ceruri" (Matei 5, 16). 
In acelaşi timp, aceste norme de îndreptare a vieţii creştine reprezintă viaţa 


însăşi de bună rânduială a Duhului (I Corinteni 14,33), care pătrunde şi 
transformă în fapte ale ordinei şi bunei convieţuiri, viaţa duhovnicească a 
fiilor împărăţiei, care „toate cu cuviinţă şi rânduială le săvârşesc” (I Corinteni 
14, 40), fiindcă „dacă trăim cu Duhul, cu Duhul să şi umblăm” (Galateni 
5, 25). De aici şi îndemnul expres al Apostolului pentru o viaţă a bunei 
cuviinţe: „în sfârşit, fraţilor, câte sunt adevărate, câte sunt cinstite, câte 
sunt drepte, câte sunt iubite, câte sunt cu nume bun, orice virtute şi orice 
laudă, acestea să le gândiţi” (Filipeni 4,8), „ca să fiţi fără prihană şi curaţi, 
fii ai lui Dumnezeu nepătaţi, în mijlocul unui neam rău şi sucit, între care 
vă arătaţi (străluciţi) ca nişte luminători în lume” (Filipeni 2,15). 

Toate cărţile sapienţiale din lume au ca obiectiv concret modul de 
manifestare a înţelepciunii practice. Şi cum sophrosyne este reprezentarea 
ei supremă, valoarea care o recomandă în mod plenar, bunele comportări, 
manierele sau obiceiurile intră în programul unei vieţi civilizate, având ca 
temei buna rânduială a vieţii de zi cu zi, precum şi a ambianţei sociale. 
Deşi diferă unele de altele, variaţiile nu arată atât de mult distincţia, cât 
apropierea dintre ele... Totuşi, într-un fel apar în Proverbele lui Soîomon, 
altfel în „Pedagogul” lui Clement, şi diferit nuanţate le vom vedea redate 
ca dreaptă socoteală de către Sfântul Isaac Şirul. în epoca modernă ele 
vor forma un adevărat „cod al manierelor civilizate”. 

Bunele deprinderi ca rezultat al dreptei socoteli înnobilează fiinţa 
umană, afirmându-i condiţia specifică, ce depăşeşte sălbăticia şi animalitatea. 
Ele îl fac pe om agreabil şi ordonat, manierat în relaţiile cu semenii şi în 
societate. Sfântul Isaac Şirul arată că „mai mare decât toată virtutea este 
dreapta socoteală, care răspândeşte din ea razele de virtuţi, ca tot 
atâtea raze de lumină, de căldură şi de putere”, lată şi câteva din 
manifestările dreptei socoteli, adevărate reguli de comportare civilizată: 
„Nu-ţi arunca privirile ici şi colo, ci asupra celor ce-ţi stau în faţă; nu flecări, 
ci grăieşte cele de trebuinţă; mănâncă numai cât îţi este de trebuinţă 
pentru a-ţi susţine viaţa, şi nu pentru a cădea în lăcomie; gustă din fiecare 
câte puţin, nedorind să-ţi umpli stomacul numai cu unele (alimente) pe 
care le alegi pentru că pe altele le dispreţuieşti (scil. nefiind pofticios, sau 
lacom), fii modest şi serviabil... Fugi (fereşte-te) de îndrăzneală (obrăznicie) 
ca de moarte. Fii chibzuit în modul cum îţi împărţi timpul somnului... Nu 
scuipa înaintea cuiva. Dacă ţi-ar veni să tuşeşti la masă fiind, întoarce-ţi 
faţa (capul) înapoi. Bea şi mănâncă cu cumpătare... Nu fii obraznic 
întinzându-ţi mâna spre a lua ceva dinaintea prietenilor tăi. Iar de şade 
înaintea ta un străin, pofteşte-l să mănânce, o dată şi încă odată... Când 
căşti, acoperă-ţi gura... Uşa prietenului tău deschide-o şi închide-o fără 
zgomot. Nu da buzna înăuntrul ei, înainte bate la uşă şi intră numai după 
ce ţi se îngăduie... Fii întru toate ascultător în tot lucrul cel bun; nu urma 
arghirofililor... Discută cu blândeţe şi cu mult bun simţ (sophrosyne). 
Mergând pe cale nu o lua înaintea celui mai mare decât tine... Fereşte-te 
de prea mare intimitate chiar cu cei ai tăi... Nu mărturisi nimănui tainele, 

faptele şi cuvintele tale... Fugi de cei grabnici la a-şi da o părere, ca de 
un leu fără rânduială... fereşte-te de cărările mânioşilor şi bătăuşilor pentru 
ca să nu ţi se umple inima de mânie şi să pună întunericul stăpânire pe 
sufletul tău. Să nu locuieşti cu cei mândri, ca să nu plece din sufletul tău 
lucrarea Sfântului Duh şi să se facă lăcaş a toată patima”. 

Iar în sfârşit, autorul încheie cu următorul îndemn: „De vei păzi, 
omule, aceste rânduieli şi te vei îndeletnici pururea cu cugetarea la 
Dumnezeu, sufletul tău va vedea în sine lumina lui Hristos şi nu se va 
întuneca în veac” 36 . 


e) EDUCAŢIA ECOLOGICĂ 

Educaţia sofrologică nu se opreşte numai la relaţiile dintre oameni. 
Ea merge mai departe, vizând şi raportul omului cu mediul înconjurător. 

încă de Ia început am semnalat că sophrosyne are menirea de a 
corecta şi comportamentul uman faţă de criza ecologică determinată de 
necumpătarea sufletească a omului ca rezultat al dorinţei nesăbuite de profit 
şi îmbogăţire, prin folosirea abuzivă şi iresponsabilă a resurselor naturale 37 . 

Educaţia sofrologică creştină propune pentru rezolvarea crizei 
ecologice actuale, două elemente esenţiale. în primul rând schimbarea de 
mentalitate, şi în al doilea rând, schimbarea de comportament sau de 
atitudine faţă de mediu. 

Privind schimbarea de mentalitate, sofrologia creştină consideră că 
trebuie depăşită concepţia antropocentrică, în favoarea concepţiei 
teocentrice. Vechea concepţie antropocentrică porneşte de pe un fond 
religios-creştin mai vechi şi s-a cristalizat în timp, statornicindu-se pe baza 
unei motivaţii, atât ştiinţifice cât şi teologice. 

Motivul determinant se consideră a fi neşansa împlinirilor eshato- 
logice, a parusiei Domnului, pe care lumea aşteptând-o cu ardoare Ia 
sfârşitul primului mileniu, a produs dezamăgire cumplită în sufletele 
oamenilor, lată un comentariu de netăgăduită valoare documentară privind 
mult aşteptata parusie a Domnului, „care contaminase toată lumea 
occidentală... Apropierea înfricoşatei judecăţi stârnise printre oamenii de 
atunci o fierbere pe care numai din uşurinţă am putea-o învecina cu 
nebunia. Duceţi-vă cu închipuirea, mai departe, desfăşurarea acestui uimitor 
şi grandios spectacol, ca să înţelegem ce s-a petrecut în sufletul acelor 
oameni, când în dangătul clopotelor din puterea nopţii, care vestea sfârşitul 
a o mie de ani, care trebuia să fie sfârşitul lumii, Hristos n-a venit!... Să 
asemănăm clipa aceea cu o catastrofa din acelea pe care le-a suferit scoarţa 
pământului. Ceva s-a surpat atunci în sufletul oamenilor. Omul întreg de 
până atunci s-a spart, s-a smucit şi s-a rupt de lumea nevăzută în care 
crescuse, întorcându-se de la ea şi întorcându-şi privirile către ceea ce 
socotise până atunci a fi fost deşertăciunea deşertăciunilor... O nouă lume 


a început din noaptea aceea, iar procesul izbucnit acum o mie de ani 
dăinuie încă sub ochii noştri... Omul s-a hotărât să renunţe la bucuriile 
incomparabile ale paradisului ceresc, pentru a căuta cu perseverenţă, prin 
toate mijloacele iscusite ale minţii şi ştiinţei, cele din viaţa aceasta” . Dar 
omul occidental a devenit o pradă uşoară neîmplinirilor eshatologice de la 
sfârşitul primului mileniu şi datorită faptului că fiind sub influenţa platonică 
(si chiar maniheică) declară lumea materială rea, atât de pervertită în păcat, 
încât nu se mai putea salva decât numai printr-o minune. Iar această 
minune ar fi putut fi mult aşteptata parusie a Domnului. De aici şi 
promovarea predestinaţiei de către Fericitul Augustin în luptă cu 
peiagianismul; şi tot de aici şi ascetismul mortificator al trupului, promovat 
de Biserica Apuseană, înclinată mai mult spre patimile şi moartea 
Domnului, decât spre învierea Lui din morţi. Neîmplinita aşteptare a parusiei 
a provocat în teologia apuseană o adevărată răsturnare valorică, concretizată 
prin trecerea de la platonismul care susţinea evadarea din legăturile naturii 
carnale în lumea perfecţiunilor divine, la aristotelism, unde atenţia era atrasă 
de cercetarea lumii materiale. Şi astfel a luat naştere scolastica, cu pretenţia 
că poate interpreta toate fenomenele naturii şi că poate cunoaşte totul. 
Iar când, ca „ştiinţă sacră” a declarat celelalte ştiinţe drept „ancila 
teologiae”, s-a produs ruptura şi chiar conflictul cu acestea 39 . Şi astfel, din 
această confruntare se instaurează antropocentrismul promovat de pe poziţii 
diferite şi antagoniste, atât de către teologie, cât şi de ştiinţă. Apoi, din 
cauza inchiziţiei, începând mai ales cu secolul luminilor, ştiinţa a declanşat 
revolta împotriva lui Dumnezeu, aşezând în locul raţiunii divine,^legea 
hazardului şi necesităţii, iar evoluţionismul opunând ordinea naturală celei 
supranaturale, proclamă că lumea poate funcţiona autonomă faţă de 

Dumnezeu. _ ... 

Unii teologi apuseni apreciază şi „motivează că datorită renaşterii şi 
nominalismului, s-a ajuns ca teologia apuseană să susţină separaţia dintre 
om şi natură, precum şi dominaţia acesteia de către om. Astfel, Jurgen 
Moltmann arată că „datorită lor s-a acreditat ideea că atributul prin 
excelenţă al Divinităţii este puterea absolută şi a pus un accent deosebit 
pe atotputernicia lui Dumnezeu. în mod consecvent, omul în calitatea lui 
de chip al lui Dumnezeu pe pământ trebuie să lupte, după modelul divin, 
după putere şi dominaţie ca să-şi poată dobândi propria lui divinitate. In 
locul binelui, adevărului sau iubirii, puterea devine astfel predicatul suprem 
al divinităţii. Teologia s-a lăsat antrenată în acest joc periculos al puterii şi 
a căutat să se justifice pe temeiuri biblice. Dar cum poate omul^ să 
dobândească putere, ca să se asemene cu Dumnezeu? Prin ştiinţă şi 
tehnologie: iar cunoaşterea este putere, spune cu exaltare Roger Bacon. 
Scopul cunoaşterii ştiinţifice asupra legilor naturii înseamnă putere asupra 
naturii şi prin aceasta restaurarea asemănării omului cu Dumnezeu şi 
hegemonia lui. în teoria lui despre ştiinţă, „Discurs asupra metodei , 

Descartes declară că scopul ştiinţei este cel de a-l face pe om stăpân si 
posesor al naturii” 40 . 

Dacă teologia şi ştiinţa nu-l consideră pe om membru al creaţiei, ci 
stăpân şi proprietar al ei, acestuia nu-i rămâne decât să aplice asupra naturii 
dreptul său de proprietate, redat atât de categoric de dreptul roman prin 
cuvintele: „jus utendi, fruendi et abutendi”. Şi abuzul s-a transformat în 
criză ecologică cu consecinţe nefaste chiar asupra omului şi a planetei. 

In locul concepţiei despre transcendenţa absolută a lui Dumnezeu şi 
a omului ca stăpân şi proprietar al lumii, care a dus la criza ecologică 
actuală se statorniceşte tot mai mult antidotul crizei, „leacul” salvator, care 
proclamă fraternitatea omului cu creaţia. Aceasta este de altfel şi o cerinţă 
a firii, care împărtăşind odată cu omul şi alături de el stricăciunea, aspiră 
şi ea la eliberarea fiilor lui Dumnezeu de sub robia corupţiei prin 
împărtăşirea din viaţa lui Hristos cel înviat, care pe toate le restabileşte 
(Romani 8,20-22), iar omul din „despot” să devină „împreună lucrător 
cu Dumnezeu” (J Corinteni 3,9) la desăvârşirea creaţiei. în felul acesta 
sofrologia creştină abandonează antropocentrismul despotic în favoarea 
teocentrismului, conform căruia. Dumnezeu Creatorul şi Proniatorul lumii 
nu numai că veghează asupra creaţiei Sale, ci o sfinţeşte şi o 
îndumnezeieşte prin energiile necreate ale Sfintei Treimi care pătrunzând 
materia o transfigurează şi o spiritualizează. După cum bine s-a arătat, 
„Taina creştinismului în viziunea ortodoxă este Taina materiei transfigurate 
în Hristos” . Astfel se depăşeşte pentru totdeauna deismul, care izola pe 
Dumnezeu de lume, negând pronia. Se afirmă panenteismui, prin care 
recunoaştem prezenţa Iui Dumnezeu în creaţie, nu a fiinţei Lui, că atunci 
ar fi panteism, ci a energiilor necreate, ca lucrare a Sfântului Duh 42 . încă 
de la creaţie, Duhul Sfânt „de viaţa făcătorul”, aduce ordinea şi viaţa în 
lume; iar în ziua Cincizecimii sfinţeşte creaţia prin puterea harului Său! 

Depăşind astfel dualismul cartezian dintre materie şi spirit, 
panenteismui depăşeşte la rândul său şi dualismul dintre Dumnezeu şi 
creaţie. Şi acest lucru este afirmat astăzi mai mult ca oricând de mulţi din 
savanţii lumii. Astfel, Claude Bernard spune că „marea greşală a ştiinţei în 
epoca noastră este de a fi aderat la un pozitivism negator al oricărei 
metafizici ^atunci când omul nu se mai poate lipsi nici de metafizică nici 
de religie . Pe de altă parte, oamenii de ştiinţă găsesc acum tot mai mult 
ordinea raţională care se află la baza cosmosului. Ei afirmă că „universul 
întreg este pfin de inteligenţă şi de intenţie: de la cea mai mică particulă 
elementară până la galaxii. Şi ceea ce este extraordinar în ambele cazuri, 
este vorba de aceeaşi ordine şi de aceeaşi inteligenţă... Sub forţa vizibilă 
a realului, există ceea ce grecii numesc „logos”, un element raţional, 
inteligent, care veghează, dirijează şi însufleţeşte lumea şi care face ca 
lume să nu fie haos, ci ceva ordonat” 44 . Celebrul fizician american 
Heinz Pagels, în comun acord cu alţi savanţi, spune: „Eu cred că universul 
este un mesaj redactat într-un cod secret, un cod cosmic, şi că datoria 
omului de ştiinţă constă în descifrarea acestui cod” 45 . 


Schimbul de mentalitate referitor la modul de abordare a crizei 
ecologice actuale, de la antropocentrism, la teocentrism, oferă sofrologiei 
creştine posibilitatea să indice adevăratul comportament ecologic al omului. 

în primul rând adoptarea atitudinii de fraternitate faţă de creaţie. 
Un om înduhovnicit dă mărturie inimii sale ca o „ardere pentru toată 
zidirea, pentru oameni, pentru păsări, pentru dobitoace şi pentru toată 
făptura. în acest caz, gândul la acestea şi vederea lor fac să curgă din 
ochi şiroaie de lacrimi. Din mila multă şi apăsătoare ce stăpâneşte inima 
şi din stăruinţă, inima se micşorează şi nu mai poate răbda şi auzi, sau 
vedea vreo vătămare, sau de o întristare cât de mică, ivită în vreo făptură. 
Şi pentru aceasta aduce rugăciune cu lacrimi în tot ceasul şi pentru cele 
necuvântătoare şi pentru duşmanii adevărului şi pentru cei ce-1 vatămă pe 
el, ca să fie păziţi şi iertaţi; la fel şi pentru firea celor ce se târăsc pe 
pământ. O face aceasta din multă milostivire ce se mişcă în inima lui fără 
măsură, după asemănarea Iui Dumnezeu” 46 . 

Sfântul Francisc de Assisi atât de mult se simţea înfrăţit de firea 
înconjurătoare, încât obişnuia să spună: „fratele meu, soarele; sora mea 
luna; fratele meu vântul...” 47 . Pentru frumuseţea lor, redăm câteva versuri 
din „Cântecul soarelui”: „Lăudat fii Domnul meu, cu toate ale Tale făpturi, 
/ şi mai presus de toate pentru fratele soare, / Cel ce face ziua şi ne 
luminează... / Lăudat fii Domnul meu, pentru sora lună şi pentru stele; 
fâuritu-le-ai în cer luminoase / Şi sclipitoare şi frumoase. / Lăudat fii, 
Domnul meu, pentru fratele vânt / pentru aer şi nor, senin şi orice vreme, 
/ prin care tu porţi de grijă făpturilor Tale. / Lăudat fii, Domnul meu, 
pentru sora apă, / ce-i prea de trebuinţă şi umilă / şi nepreţuită şi fără de 
prihană. / Lăudat fii, Domnul meu, pentru fratele foc, / prin care tu 
noaptea ne luminezi; / şi care-i frumos şi voios şi puternic şi tare. / Lăudat 
fii, Domnul meu, pentru sora noastră ţărână mamă, / care ne hrăneşte şi 
ne poartă de grijă / şi ne dă tot felul de roade şi fiori colorate şi iarbă. / 
Lăudat fii, Domnul meu, pentru acei ce iartă din dragoste pentru Fiul, / şi 
boala şi chinuri rabdă; / ...Lăudat fii, Domnul meu / pentrusora noastră, a 
trupului moarte, de care nici un vieţuitor să scape nu poate; / vai, 
de-acei ce-n păcat de moarte muri-vor; / ferice de-acei pe care-i va găsi 
împlinind a Ta prea sfântă voie, / Căci moartea cea de a doua lor rău nu 
le va face...” 47a . 

Sunt vrednice de reţinut şi cuvintele stareţului Zosima din romanul 

„Fraţii Karamazov” de F.M. Dostoevscki: .iubeşte creatura lui Dumnezeu, 

iubeşte întreg universul, ca şi fiecare firicel de nisip. Iubeşte orice frunză, 
orice rază a lui Dumnezeu. Iubeşte animalele, iubeşte plantele, iubeşte orice 
lucru... dacă vei iubi orice lucru, ţi se va descoperi în fiecare taina lui 
Dumnezeu”. 

în sfârşit, încă un exemplu apropiat zilelor noastre. E vorba de o 
mare personalitate creştină, doctorul misionar în Lambarene, Albert 

Schweitzer. Promovând principiul „respectului faţă de viată”, el extinde 
iubirea creştina până la universal. Ca medic, participa activ la eliminarea 
-oricărei suferinţe, atât din viaţa oamenilor, cât şi a reptilelor, păsărilor 
animalelor şi chiar a vegetaţiei... El obişnuia să înveţe că „dacă omul s-a 
pătruns de etica respectului vieţii, va răni sau va distruge vieţi numai în 
imperiul unei necesităţi de la care nu se poate sustrage, dar niciodată prin 
lipsa de reflexie... Am omorât, scrie el unui prieten un ţânţar care zbura 
in jurul meu la lumina lămpii. In Europa nu l-aş fi omorât,' chiar dacă m-ar 
h deranjat. Dar aici acest ţânţar propagă forma cea mai periculoasă a 
pa udismului, îmi arog dreptul de a-l omorî, chiar dacă nu-mi face plăcere. 
Cel mai important este să începem cu toţii să reflectăm asupra problemei 
de a şti când este permis să vatămi sau să omori... Va fi trecut un mare 
PaS ^ Când , oamenii , vor începe să reflecteze şi vor ajunge la concluzia că 
au dreptul să vatăme sau să omoare numai când necesitatea o impune”. 
Pentru modul în care pune problema culpabilităţii în îndeplinirea unui 
asemenea act izvorât din necesitate, vom mai reda încă o frază: „Ţăranul 
care a cosit mii ş[ mii de flori pentru a le da ca hrană vitelor sale, trebuie 
sa se ferească să decapiteze la întoarcerea acasă chiar si una singură 
d.ntr-un capriciu stupid, pentru că făcând astfel comite o crimă contra vieţii 
fara a acţiona sub imperiul necesităţii” 48 . 

Pe c de altă P arte L sofrologia creştină promovând hagneia (sfinţenia, 
curara) face o adevărată pledoarie în favorul actelor de sacralizare a creaţiei 
de către om, precum şi a sfinţirii omului prin intermediul creaţiei. 

Rugăciunea Bisericii se referă la „îmbelşugarea roadelor pământului, 
a vremuri paşnice, la ferirea naturii de duşmanii ei vătămători, precum si 
la oferirea condiţiilor de rodire; ploi Ia vreme potrivită, ferire de secetă, 
de cutremure^ de vânt distrugător... Apoi, Biserica a rânduit rugăciuni de 
sfinţire a fantanu sau a roadelor câmpului, iar „în jertfă - spune un Sfânt 
Părinte - facem amintire de cer, de pământ, de mare, de soare, de lună 
de toata creaţia . După cum arată un teolog, „prin sfinţirea elementelor 
naturii, universul se transformă într-un templu al prezentei si acţiunii lui 
Dumnezeu. Totul e pus în legătură cu Dumnezeu, se referă la El, creştinul 
fimd astfel conştient că el trăieşte, se mişcă şi acţionează nu într-o lume 
ostila, ci intr-o lume a lui Dumnezeu, pătrunsă de puterea şi iubirea Lui” 50 . 

_ , ln ac elaşi timp, creaţia „sfinţită prin cuvântul lui Dumnezeu si 
rugăciune (1 Timotei 4,5), devine ea însăşi un mijloc de sfinţire a vieţii 
uhovniceşti. Astfel prin apa sfinţită la Taina Sfântului Botez ne curăţim 

cr-’t , . paCat şi rena ? tem la ° via t a duhovnicească. Prin intermediul 
Sfanţului Mir primim darurile Sfântului Duh. Prin intermediul untdelemnului 
sfinţit in cadrul Tainei Sfântului Maslu şi prin rugăciunea credinţei, primim 
iertarea păcatelor şi tămăduirea bolilor trupeşti. Dar si mai mult, Pâinea si 
Vmu euharistie se prefac în însuşi Trupul şi Sângele Domnului, oferindu-ne 
posibilitatea îndumnezeirii. 

n J n . sfar v’ du P a cum s ' a aratat în cea de a şaptea Adunare Generală 
a LEB de la Canberra, „faptul de a înţelege că întreg universul este creaţia 

lui Dumnezeu trebuie să transforme comportamentul nostru faţă de ea. Noi 
n u o contemplăm din exterior, ci căutăm noi forme de relaţie cu ea, într-o 
atitudine de respect plină de atenţie. Noţiunea ortodoxă de „theosis” - 
modul trăirii în Hristos cel înviat care are ca scop transfigurarea umanităţii 
si creaţiei - vesteşte înnoirea vieţii umane şi a creaţiei. Spiritualitatea 
noastră trebuie trăită în serviciul scopului răscumpărător si transformator al 
lui Dumnezeu care îmbrăţişează întreaga creaţie” 5 ... Scriptura ne 
reaminteşte că opera de răscumpărare înfăptuită de Domnul Iisus Hristos 
a reînnoit nu numai viaţa umană, ci întregul cosmos” 52 . 

De aici vedem că adoptând conceptul teocentric, sofrologia creştină 
promovează comportamentul ecologic prin legătura şi comuniunea omului 
cu Dumnezeu. Din iubire Dumnezeu îi oferă omului creaţia Sa, iar omul 
credincios primind-o, o desăvârşeşte şi o prezintă lui Dumnezeu sub forma 
unei iubiri - răspuns de laudă, de mulţumire şi de recunoştinţă: „Ale 
Taie dintru ale Tale, Ţie aducem de toate şi pentru toate...” 


f) EDUCAŢIA SOFROLOGICĂ A MUNCII 

Dat fiind faptul că munca face parte din procesul de producţie 
încadrat într-un context social, se cuvine să vedem mai întâi cadrul general 
social-moral de criză cu care este confruntată activitatea umană. 

Nu fără justificare se spune mai mult ca oricând că „existenţa în 
lume” este dominată de obsesia „grijii” şi a „morţii”. Deşi ştiinţa a făcut 
progrese uimitoare, pe care omul folosindu-le ar trebui să beneficieze de 
liniştea pe care o aduce o viaţă comodă, totuşi obsesia nemiloasă a „clipei 
îl angajează mereu în acţiune, încât angoasa îi aduce neliniştea apăsătoare 
a stressului. Şi în astfel de situaţii stăpânirea de sine rămâne mai mult un 
deziderat pe care omul îl caută, dar nu-l găseşte, fiindcă se pierde pe el 
însuşi în forfota vieţii. 

Pe de altă parte, cotidianul îl confruntă pe om cu lipsurile materiale 
însoţite de tot cortegiul lor de boli şi suferinţe de tot felul, ţinându-l pe 
om într-un permanent conflict dramatic şi de multe ori tragic cu societatea 
din care face parte, continuându-se aceeaşi şi mereu aceeaşi „ruptură 
nedreaptă dintre oameni: unii „bălăcindu-se” în abuzul civilizaţiei, iar altora 
lipsindu-le minimul trai decent... Şi pentru unii ca aceştia „lupta vieţii 
continuă de multe ori până la epuizare, iar cei ce nu mai pot alerga, 
abandonează capitulând fatal, fără drept de apel... 

De cele mai multe ori însă, în cursa disperată de căutare a 
remediului, pentru a obţine mult aşteptata „deconectare”, omul se aruncă 
în valul tumultos al plăcerilor şi destrăbălărilor de tot felul... Altă dată caută 
să „evadeze” din zbuciumul tehnicizant al vieţii, pentru a se regăsi, de 
pildă, în mediul originar al naturii. Alteori îşi refugiază căutările sufletului 
în tot felul de ideologii, concepţii şi practici obscure şi oculte, în care se 
cufundă fără discernământ, fiindcă acestea îi promit mult căutatul leac al 

zbuciumului său terorizant. Şi dacă nu-l găseşte într-o parte, îl caută mereu 
în alta, şi rămâne mereu nemulţumit cu sine însuşi. Iar dacă sufletul gol îl 
apasă tot mai mult, caută un alt refugiu în artificialul farmaciilor, sau în 
rătăcirea alcoolului... 

Iată că, scoţând pe Dumnezeu din sufletul omenesc, nimeni şi nimic 
nu-l poate compensa. Toate ideologiile politice şi toate concepţiile 
filosofice, şi chiar progresul uluitor al ştiinţei, care i-au promis omului 
fericirea în afara lui Dumnezeu, au eşuat. Omul fără Dumnezeu a rămas 
un înstrăinat căutător a propriei identităţi; şi astfel caută cu disperare ceva 
ce nu găseşte, fiindcă a pierdut „dragostea dintâi” (Apoc. 2,4), ce nu 
poate fi substituită de nimeni şi de nimic în lumea aceasta. Mai mult ca 
orice, „anima naturaliter chistiana”, încât fără duhul vieţii lui Hristos-Mân- 
tuitorul lumii, sufletul omenesc se va căuta ameţitor pe sine însuşi, fără 
nici o şansă de reuşită. 

Regăsirea „dragostei dintâi” înseamnă afirmarea originară a condiţiei 
umane în comuniunea dragostei lui Dumnezeu, care împlineşte golul 
sufletesc al omului, prin limpezirea raţiunii luminată de purtarea harului 
aducător de seninătate şi bucurie duhovnicească, precum şi libertatea 
orientată spre împlinirea demnităţii sale ca fiu al lui Dumnezeu. De aceea, 
modelul creştinismului primar reprezintă marele novum care străluceşte 
în istoria spiritualităţii umane, prin viaţa plină de credinţă, iubire şi 
har, care a biruit lumea păcatului şi a adus sufletului seninătatea şi 
bucuria de negrăit, odată cu nădejdea de neclintit în zorile veşniciei 
deschise prin raza de lumină a Mormântului gol. Şi de atunci moartea 
s-a transformat dintr-o obsesie îndoliată, într-un laborator al învierii, unde 
răsună cu bucurie sfântă imnul vieţii înnoită prin har. Ea nu mai reprezintă 
pentru primii creştini o dispariţie dezolantă, ci o „natalitia” în comuniunea 
iubirii veşnice a lui Dumnezeu. Iar călătoria pe acest pământ era pătrunsă 
de viaţa Duhului pe care îl primiseră odată cu renaşterea lor duhovnicească. 
Odată ce au găsit pe Hristos-Mântuitorul lumii, au descoperit Taina vieţii 
lui Dumnezeu, şi viaţa lor a devenit o pildă de dăruire pentru a salva 
viaţa lumii cufundată în păcate şi nedreptăţi. Şi ei au trăit în lume, în cea 
mai crudă barbarie şi nedreptate socială, dar duhul lui Hristos cel înviat 
le-a înnoit viaţa, încât abordând-o sub o cu totul altă formă, au făcut din 
lume o împărăţie a lui Dumnezeu. Şi ei au fost sclavi, dar Hristos le-a 
adus eliberarea. Viaţa celor consideraţi stăpâni nu a mai fost o goană după 
bunăstare şi confort, ci au preferat să sărăcească, pentru a putea ajuta şi 
salva pe alţii. Fiecare a muncit unde a fost pus, dar activitatea lor a fost 
„ca pentru Domnul”, devenind modele de cinste, fidelitate şi dăruire. 
Ca şi învăţătorul, mulţi dintre ei „nu aveau unde să-şi plece capul”, dar 
nu s-au văicărit, ci s-au mulţumit cu ceea ce au avut, fiindcă ei nu căutau 
luxul, huzurul şi îmbuibarea. S-au mulţumit cu cât au dobândit prin 
sudoarea muncii lor, dar şi puţinele lor bunuri le-au împărţit cu fraţii aflaţi 
în nevoi şi în neputinţe. 

362 


_ FUNCŢIA EDUCATIVĂ A SOFROLOGIEI CREŞTINE 

Am făcut aceste câteva precizări pentru a arăta elementele esenţiale 
e ca^ se structurează educaţia sofrologică a muncii în viziunea creştină.^ 

Referindu-ne în mod special la doctrina morală creştină despre muncă 
trebuie să arătăm încă de la început că munca reprezintă voia şi porunca 
lui Dumnezeu dată omului la creaţie. „Stăpânirea pământului” impunea o 
activitate conştientă şi creatoare din partea omului, pentru ca înfrăţindu-se 
cu creaţia, să’ devină „împreună lucrător cu Dumnezeu” (1 Corinţeni 3,9) 
|a desăvârşirea ei. Munca aparţine şi este cerută de însăşi natura psiho-fizică 
a omului înclinată spre acţiune. Munca era la început asemenea unei 
gimnastici plăcute şi relaxante, echilibrând funcţiile naturii umane, 
nelăsându-l pe om să decadă în moleşală şi nemişcare. Nici intervenţia 
păcatului care a tulburat relaţia omului cu firea înconjurătoare, nu a 
constituit o stavilă a activităţii umane, fiindcă nu munca a fost sub osânda 
divină, ci creaţia ruptă de sub ascultarea omului, care opunând rezistenţa 
acţiunii umane, munca omului de multe ori stoarce sudori de oboseala. 
Faptul că Dumnezeu se află în continuă activitate providenţială asupra 
omului şi creaţiei, implică şi pentru om aceeaşi obligativitate a muncii. 
Restabilind firea umană prin improprierea ei, Mântuitorul deschide noi 
perspective activităţii umane, iar pogorârea Duhului la Rusalii sfinţeşte 
creaţia şi revarsă în inima omului harul renaşterii spirituale, determinându-l 
să se angajeze într-o activitate creatoare spre restabilirea firii, care şi ea, 
moştenind, aceeaşi rană a păcatului, suspină şi aşteaptă eliberarea fiilor lui 
Dumnezeu din tulburătoarea patimilor înrobitoare (Romani 8, 20). 

în felul acesta putem spune prin cuvintele Scripturi^că „munca este 
cea mai de preţ comoară pentru om” (Pilde 12, 27). După cum s-a arătat, 
„muncitorul e imaginea lui Dumnezeu pe pământ, e imaginea activităţii 
iui creatoare în lume. De aceea omul nu poate produce nimic decât prin 
muncă, de aceea s-a zis pe drept cuvânt că orice muncă adevărată e 
sfântă, în orice muncă adevărată, fie numai munca cu braţele^ e ceva 
dumnezeiesc” 523 . Sfinţenia muncii este un concept nou. Ea poartă în sine 
un element dumnezeiesc. Fiind specific creştin, îl vom introduce în 
educaţia sofrologică a muncii. Aceasta va primi două aspecte specifice, 
pe de’ o parte este cinstea şi conştiinciozitatea în muncă, redate prin 
formula de aur: „a lucra ca pentru Domnul” (Col. 3, 22-24; Efeseni 6, 
6-8); iar pe de altă parte, afirmarea echităţii, potrivit căreia fiecare primeşte 
conform cantităţii şi calităţii activităţii prestate (Fapte 2, 44-47; 4, 32-35; 
Col. 3, 25; Efeseni 6, 9), dar în acelaşi timp şi posibilitatea afirmam 
demnităţii umane, ca efect al creativităţii şi stăruinţei depuse. Aceasta 
înseamnă că prin activitatea pe care o depune cineva se împlineşte ca 
personalitate, putând lăsa generaţiilor care vor urma o moştenire care sa-l 
eternizeze. Pentru cel ce-şi găseşte plăcerea în muncă, aceasta îi aduce 
vieţii bucuria şi vigoarea spirituală; entuziasmul şi dăruirea. Şi invers, pentru 
cel ce nu se regăseşte în activitatea sa, munca devine o povară istovitoare, 
care duce chiar la’ reacţii de neadaptare psihică, ce pot degenera în 
patologic. De aceea, sofrologia creştină acţionează mai întâi preventiv, 
orientând prin dreaptă chibzuinţă ca fiecare să-şi testeze cu discernământ 

vocaţia, şi sa urmeze calea pregătirii care să-i aducă satisfacţia si împlinirea 
in activitatea ce o va desfăşura toată viaţa. Există, ce-i drept, şi opţiuni 
pornite din interes în alegerea profesiunii. Nici acestea nu sunt de neglijat 
dar numai până la un punct, şi anume, să nu contrazică vocaţia. Dorinţa 
sau voinţa de afirmare trebuie apoi dozată şi în funcţie de autoevaluarea 
pe care fiecare om ce se pretinde a fi cinstit, să o facă cu potrivire | a 
capacităţile de care dispune; sau altfel spus, să-şi „numere” şi să-si 
cunoască numărul şi calitatea talanţilor cu care a fost înzestrat. Sunt însă 
şi dorinţe nesăbuite de afirmare interesată, care creează chiar dezordini 
sociale, când este vorba de a impune selecţia şi afirmarea profesională 
contrastând vocaţiei, pregătirii şi posibilităţilor’ reale de producere a 
bunurilor. De aceea, alegerea şi afirmarea după competenţă şi etică 
profesională rămâne singurul criteriu obiectiv care va confirma că omul 
sfinţeşte locul”. 

Educaţia sofrologică având ca obiectiv asigurarea sănătăţii minţii sub 
aspectul ei creator în activitatea profesională depusă, are în atenţie igiena 
mentală, asigurată de competenţa profesională, de mediul ambiant şi nu 
în ultimul rând de starea de stress. Acesta reprezintă o încordare nervoasă 
în urma^ unei activităţi intense şi neîntrerupte. El e supărător, fiindcă prin 
oboseală crează stări de tensiune şi epuizare, după cum însăşi Scriptura 
mărturiseşte: „Şi peste toate acestea, fiul meu să fii cu luare aminte: scrisul 
de cărţi este fără sfârşit, iar învăţătura multă este oboseală pentru trup” 
(Ecleziastul 12, 12). De aceea, se impune căutarea şi găsirea mijloacelor 
compensatorii de deconectare şi relaxare. Desigur, acestea sunt foarte 
muite. Se vorbeşte în ultimul timp chiar şi de o aşa numită „terapie a 
rasului . A unui râs forţat, zgomotos, intens şi provocator. Se motivează 
că în forma aceasta se produce o „scurgere” a stressului, prin deconectarea 
muşchilor şi a eliberării energiei psihice, ţinută până atunci în încordare. 
Fara a mai_ comenta această „terapie”, vom evidenţia faptul că sofrologia 
recomandă în mod special şi eficient muzica. Nimic mai mult decât 
harmonia şi eurythmia nu poate aduce liniştea, seninătatea şi bucuria 
sufletului omenesc, degajându-l de tensiunea şi încordarea stressului. Pentru 
efectul ei liniştitor, aducător de reculegere şi meditaţie duhovnicească, 
muzica constituie un element de prim ordin în cultivarea evlaviei. Ea se 
armonizează în formă ideală cu rugăciunea care prin comuniunea şi 
comunicarea cu Dumnezeu, „filtrează gândul şi spiritul de tensiunea 
nedorită a stressului, aducându-i hesykia. La fel sunt şi plimbările în natură, 
ca o alternativă compensatorie a activităţii intelectuale intense. Frumuseţea 
şi armonia naturii este ca o carte deschisă, care mereu îţi vorbeşte de 
măreţia şi bunătatea Creatorului, procurându-ţi adevărata linişte a 
comuniunii cu El. Tot în scopul compensării activităţii intelectuale intense, 
Jţ 1 e 5* 1 'ţ'^ ru l funcţiilor biologice se poate ajunge prin alternarea cu munca 
fizică şi cu sportul. Iar pentru a preveni stressul, sofrologia vine cu dieta, 
ca o chibzuinţă a fiecăruia de a-şi doza necesitatea de hrană potrivit muncii 
depuse, optându-se în acelaşi timp şi pentru „beutura cumpătării”, spre a 
nu scădea randamentul profesional. 


Dar mai presus de toate acestea, sofrologia creştină educă sufletul 
omenesc în direcţia cinstei, demnităţii şi corectitudinii în muncă, dar mai 
ales în deprinderea mărinimiei, generozităţii şi altruismului, făcând adică, 
ca prin munca ta să poţi ajuta şi pe cei nevoiaşi; iar sub forma dăruirii în 
muncă, să oferi ajutor celor mai puţin pricepuţi. Printr-un exemplu deosebit 
de sugestiv şi plastic, Sfântul loan Gură de Aur, comparând albina cu 
păianjenul, îndeamnă pe creştin a urma exemplul albinei, care nu lucrează 
ca păianjenul numai pentru sine: „De la furnică să înveţi dragostea pentru 
muncă, iar de la albină frumuseţea, hărnicia şi dragostea faţă de aproapele. 
Căci albina nu lucrează numai pentru sine, ci şi pentru noi, şi în acest 
scop trudeşte în fiecare zi. După cum, deci, albina colindă în zbor toate 
livezile ca să pregătească altuia dulceaţa, tot aşa fă şi tu, omule: de strângi 
bani, cheltuieşte-i pentru ajutorarea semenilor, de ai bogăţia învăţăturii, nu 
o îngropa, ci pune-o înaintea celor ce au nevoie de ea şi tot astfel dacă 
ai vreun lucru deosebit, fii folositor acelora care au nevoie de roada 
ostenelilor tale. Albina este cea mai slăvită vieţuitoare nu numai pentru că 
lucrează, ci mai ales fiindcă roadele muncii ei sunt de folos şi pentru alţii. 
Şi păianjenul lucrează, se trudeşte şi întinde pe pereţi urzeala lui subţire, 
care întrece orice meşteşug al femeii, dar el este o lighioană josnică, pentru 
că lucrul lui nu e folositor altora în nici un fel; aşa sunt cei care lucrează 
şi se ostenesc pentru satisfaceiea nevoilor şi poftelor lor” 53 . 

Dar şi în acest entuziasm al generozităţii pot interveni leneşii, abuzivii 
şi profitorii, cărora le place mai mult să trăiască din profit ieftin, mai ales 
dacă reuşesc acest lucru, decât să depună o activitate susţinută, care de 
multe ori cere efort şi sudoare... De aceea, judecata dreaptă îţi va şopti mereu: 
ajută-i pe toţi neputincioşii şi neajutoraţii lumii, dar fa acest lucru în aşa 
fel încât cei ce pot lucra, să nu devină leneşi şi inactivi, trăind în parazi¬ 
tism, sau din furt. Această dreaptă judecată se bazează pe spusele Aposto¬ 
lului: „Cel ce nu vrea să lucreze, nici să nu mănânce” (11 Tesaloniceni 3, 
10). Altfel spus, să nu ajutăm pe cel ce nu vrea să lucreze, ci pe cel ce 
nu poate din cauza neputinţelor sale. în sprijinul acestei susţineri vin şi 
legile umaniste ale statelor lumii, care se străduiesc să înţeleagă şi să ajute 
neputinţa, fără a încuraja lenevia, parazitismul şi furtul. 

7 . EDUCAŢIA FIZICĂ 

9 

Nu vom încheia acest capitol înainte de a pune în discuţie şi educaţia 
fizică. Aceasta este motivată de sinonimia care există între muzică şi 
sophrosyne, având ca temei comun harmonia şi eurythmia, iar aceasta în 
antichitatea precreştină era corelată cu educaţia fizică într-o unitate organică 
a procesului educativ. Discutarea problemei este cu atât mai acută, cu cât 
noua religie creştină a avut rezerve la început faţă de educaţia fizică, pe 
când în actualitatea vieţii în care ne aflăm educaţia fizică îşi are locul ei 
bine stabilit, faţă de care creştinismul nu numai că nu poate rămâne 
rezervat, ci trebuie să se implice pentru a-şi aduce aportul pozitiv. 

Să vedem însă Ia început datele problemei. 

Devenind religia de stat, creştinismul nu numai că a avut rezerve 
faţă de educaţia fizică, dar i-a devenit de-a dreptul adversar, mai ales când 
a fost vorba de manifestarea ei publică. în acest caz sophrosyne încreştinată 
va primi o altă direcţie. Ea nu va mai fi organic legată de educaţia fizică, 
ci va fi spiritualizată, orientându-se pe o direcţie verticală, atingând prin 
castitas forma cea mai înaltă a dăruirii totale prin iubirea îndreptată spre 
Dumnezeu. 

încă din primele zile ale creştinismului, filocalia a înlocuit kalokagatia, 
şi astfel creştinismul a promovat şi sprijinit aproape în exclusivitate iubirea 
frumuseţilor spirituale, pe cât posibil detaşată de frumuseţea artificială a 
trupului, marcată mai ales de luxul ce duce la păcat. Dacă în spiritualitatea 
creştină a primelor veacuri s-a simţit totuşi nevoia asigurării echilibrului 
normal dintre suflet şi trup, s-a recurs la metode de abstinenţă, sau de 
asociere a rugăciunii cu munca fizică, consacrându-se într-o formulă de aur, 
deviza: „ora et labora”. 

Reţinerea faţă de educaţia fizică a mers şi mai departe, datorită 
„smintelii” pe care aceasta a creat-o conştiinţelor creştine. Şi nu nejustificat, 
dacă vom zăbovi puţin să analizăm modul în care se desfăşura educaţia 
fizică în Grecia antică. Se ştie că în palestre şi gimnazii, tinerii şi adulţii 
exersau educaţia fizică dezbrăcaţi complet,*şi de multe ori între pedotrib 
şi elevii săi se stabileau şi acte de pedofilie, situaţie abominabilă pentru 
spiritualitatea creştină. Pe de altă parte, cei mai buni gimnaşti participau la 
jocurile olimpice. Acestea erau socotite în acea vreme o instituţie religioasă 
şi cetăţenească, având un rol deosebit de important în viaţa culturală a 
Greciei antice, fiindcă întrecerile sportive nu vizau numai forţa trupului, ci 
în acelaşi timp aveau şi un rol educativ, cultivând sentimentul demnităţii 
şi al solidarităţii umane. Oiympia nu era un simplu polis, ci un adevărat 
complex sacru, cu temple, altare, un stadion şi un prytaneion, unde se 
făceau banchetele în cinstea învingătorilor. Era de faţă şi statuia lui Zeus, 
în faţa căruia se depunea jurământul de corectitudine şi de cinste în 
abordarea^ întrecerilor sportive, de către atleţi, arbitri şi antrenori. După 
întreceri, în cinstea învingătorilor se organizau ospeţe şi petreceri care se 
prelungeau până în zorii zilei. După victorie, aceştia aduceau, a doua zi, 
jertfe, după un anume ritual la cele şase altare. Cinstea care li se acorda 
învingătorilor era aşa de mare, încât, ca şi eroilor, li se consacra chiar un 
cult. In astfel de împrejurări, împăratul Teodosie cel Mare dorind să facă 
din creştinism o religie universală în imperiu, şi „eo ipso” să promoveze 
morala lui specifică, ia măsuri de eradicare a păgânismului şi a întregului 
cortegiu de destrăbălări promovate de acesta de-a lungul vremii, şi astfel 
în anul 393 aboleşte olimpiadele 54 . 

Dat fiind însă faptul că după atâtea secole au apărut noi relaţii 
politice, sociale, culturale şi morale cu care Evanghelia şi Biserica sunt 
confruntate în actualitate, considerăm că promovând sănătatea sufletului, 


sofrologia creştină trebuie să o raporteze spre a forma o unitate organică 
cu sănătatea fizică, în contextul altor realităţi. Se ştie prea bine că astăzi 
tinerii creştini urmează şcoli laice, unde educaţia fizică este materie de 
învăţământ cu statut obligatoriu. Ei pot urma chiar şcoli speciale de 
educaţie fizică. Ei participă apoi din plin la manifestările sportive. în acelaşi 
timp, mulţi dintre ei se implică în calitatea de spectatori, participând la 
întrecerile sportive cu pasiune şi de multe ori cu entuziasm frenetic. Ei 
nu-şi mai pun acum problema să se echilibreze psiho-fizic prin metodele 
ascetice de altă dată. Şi dacă e vorba acum de alte situaţii, de alţi oameni 
şi de alte împrejurări, se impune şi revizuirea vechilor atitudini creştine, 
prin adoptarea altora noi, diferite de cele legate de decretele imperiale de 
care ne despart mai bine de un mileniu şi jumătate. Şi nu e nici un rău 
dacă sofrologia creştină îşi aduce aportul, asumându-şi sarcina formării 
sănătăţii sufleteşti în corelaţie cu cea a trupului, într-un mod nou, potrivit 
noilor situaţii existente. Iar modul în care se desfăşoară sportul în zilele 
noastre, nu mai produce sminteala de altă dată. El este etichetat ca un 
izvor de sănătate sufletească şi trupească, prezentând o emulaţie spirituală 
în întreceri; relaxând psihicul, scoţându-l din stressul cotidian, în favorul 
unei angajări totale în direcţia obţinerii unei victorii în urma unui 
angajament deconectant. în acelaşi timp, întrecerile sportive crează spiritul 
de echipă, de grup, dezvoltând atenţia şi puterea de concentrare, ceea 
ce, evident, eliberează mintea de obsesii şi încordare stressantă, aducându-i 
prospeţimea şi luciditatea. Iar sub aspect trupesc este benefic prin aceea 
că angajează corpul într-o acţiune susţinută, eliminând toxinele prin 
transpiraţie, face odihna mai plăcută prin echilibrarea energiei nervoase, 
scade predispoziţia la obezitate, activează funcţiile organelor interne, nu 
lasă muşchii să se atrofieze, echilibrează tensiunea sanguină, măreşte 
volumul respirator etc. Iar sub aspect moral educativ, temperează spiritele 
prea aprinse, impune corectitudinea în respectarea regulamentelor, întăreşte 
acţiune comună, aduce încrederea şi stăpânirea de sine, eliberând sufletul 
de complexe de inferioritate... 

S-a remarcat pe bună dreptate că sportul favorizează dezvoltarea 
personalităţii şi în relaţiile sociale. Practica sportului ne oferă posibilitatea 
de a ne educa în aşa fel încât prin asceză (exerciţiul sportiv) să ne 
purificăm voinţa de egocentrism, înlăturând prea multa iubire de sine. De 
fapt, cel ce-şi caută măsura sa proprie, se străduieşte să realizeze un 
echilibru al posibilităţilor sale, care îl conduce Ia stimularea reciprocă de 
acţiune. în acelaşi timp, activitatea de performanţă sportivă dezvoltă 
caracterul uman într-un context social. Conciliul de la Vatican II cerea ca 
sportul să contribuie la închegarea de legături frăţeşti între oamenii de toate 
condiţiile, de toate naţionalităţile şi de toate rasele. Fiind nu numai o 
activitate de relaxare, sportul este şi o competiţie, oferind posibilitatea 
întâlnirilor internaţionale ale tinerilor, întreţinând astfel dialogul simbolic între 
diversele culturi. 55 

Lecţii de muzică şi de lectură. Detaliu de pe o cupă de Duris. începutul secolului 

al V-lea. Muzeul din Berlin. 


Scenă de palestră. Detaliu de pe un crater de Eufronios. 

Circa 505—500. Muzeul din Berlin. 

Alergător. Statuetă de bronz. începutul 
secolului al V-lea. Muzeul din Olimpia. 


Atlet sărind cu ajutorul unor greutăţi 
Cupă atribuită pictorului Euergides 
Ultimul pătrar al secolului al Vl-lea. 


Alergări. Detaliu de pe o amforă panatenaică cu figuri negre. Circa 530 
Metropolitan Museum of Art, New York. 

Olimpia. Port iestrei. 
Secolul al lll-iea. 



Discobol. Detaliu de pe un crater 
decorat de pictorul lui 
Cleofrades. Circa 500. Muzeul 
din Tarquinia. 



Discobol. Replică romană după lucrarea lui 
Miron. Originalul datează de prin 450-440. 
Muzeul Vaticanului. 


Educaţia muzicală. Detaliu 
de pe un scifos decorat 
de pictorul lui Pistoxenos. 
Circa 480-470. Muzeul 
din Schwerin. 



Dacă sofrologia creştină aduce sănătatea spiritului, acţiunea ei se 
cuvine a fi implicată şi corelată cu sănătatea trupului, fiindcă natura omului 
este unitară. Şi fiindcă funcţia educativă a sofrosynei este considerată atât 
de necesară pentru sănătatea sufletului, se cuvine să urmărim în continuare 
magistrala argumentare făcută de nemuritorul Platon. 

La întrebarea: ce educaţie să Ie dăm copiilor, el răspunde: „E geru 
de găsit una mai bună decât cea găsită de multă vreme: gimnastica pentru 
trupuri şi muzica pentru suflet (Poliţei 11, 376 e). Am văzut mai înainte că 
muzica (ţiODancfi) are înţelesul de „artă a Muzelor”, întrucât muzele erau 
considerate ca fiind protectoarele oricărei activităţi intelectuale, iar prin 
eurytmia şi harmonia devine identică cu sophrosyne ca stăpânire de sine 
(Protagoras 325 a-b). Datorită acestei sinonimii, putem raporta în cuvintele 
lui Platon, gimnastica la sophrosyne: „Dar cei care au rânduit învăţătura 
prin muzică şi prin gimnastică, le-au rânduit astfel, pentru ca una să aibe 
grijă de trup şi cealaltă de suflet” (Politeia 410 e). „Nu-ţi dai seama - 
spune în continuare marele înţelept - ce se întâmplă cu mintea celor care, 
în cursul vieţii, se îndeletnicesc cu gimnastica, dar nu se ating de muzică? 
Sau celor ce procedează pe dos?... Cei ce se slujesc doar de gimnastică 
ajung mai brutali decât trebuie, iar cei ce se slujesc doar de muzică, ajung 
mai molateci decât s-ar cuveni. Desigur, înflăcărarea ar da sufletului 
brutalitate, iar cel crescut ca lumea ar fi plin de bărbăţie; dar, dacă s-ar 
adăuga prea multă înflăcărare, sufletul ar ajunge probabil, dur şi nesuferit... 
Prea multă blândeţe ar produce mai multă slăbiciune decât trebuie, în 
schimb ce omul crescut cum trebuie, e blând, „dar şi plin de măsură... 
Sufletul cumpătat şi viteaz este, prin urmare, ai omului la care ele sunt 
armonizate” (Politeia 410e-411a). Şi Platon conchide: „Aş zice că vreun 

zeu a dăruit oamenilor pentru acestea două - înflăcărarea şi dragostea de 
înţelepciune - cele două arte - muzica şi gimnastica - şi nu pentru suflet 
şi corp (decât în al doilea rând). Pentru înflăcărarea şi iubirea de 
mţelepciune deci, pentru ca ele să se armonizeze între ele, urmând să fie 
întinse şi relaxate până la potrivire... Am spune dar, că cel ce îmbină cel 
mai bine gimnastica cu muzica, acela este, cu adevărat, un desăvârşit 
muzician, stăpân pe armonie, într-o măsură mult mai mare decât cel ce 
potriveşte corzile lirei” (Politeia 412 a). 

_ _ ^ aton a demonstrat funcţia educaţiei prin unitatea organică a 

sănătăţii minţii şi a trupului, prin muzică şi gimnastică, intrată în uzanţa 
curenta a antichităţii, Juvenal o va consacra-o mai târziu într-o formulă de 
aur devenită apoi deviza sportului: „Mens sana in corpore sano” (Satire 
X, 536). Prin aceasta el spune că nu se adresează cerului spre a-i cere 
decât împreunarea armonică a sănătăţii minţii, cu cea a trupului. Preţuind 
in mod deosebit legătura organică a sănătăţii sufleteşti şi trupeşti,’ mai 
târziu, Marţial îl va confirma pe Juvenal, spunând: „non est vivere, sed 
vaiere vita (Epigrame VI, 60, „viaţa nu înseamnă numai a trăi, ci a trăi 
sănătos ). 

Din cele până aici tratate, vedem că în practicarea educaţiei fizice, 
sofrologia creştină va avea un cuvânt de spus, prin asigurarea echilibrului 
şi a armoniei dintre sănătatea sufletului şi sănătatea trupului. Cultivând 
spiritul de curaj, de dreptate, de dăruire prin acţiunea în grup de 
perseverenţă în atingerea unei performanţe, de neîntreruptă fortificare fizică 
prin menţinerea vigoarei şi prospeţimii psihice şi fizice, evitând beuturile 
alcoolice, mesele îmbuibate, faptele lucrice, în favorul cumpătării. Apoi, prin 
respectarea timpului de odihnă ca şi a punctualităţii în efectuarea 
a ntre na m ente |or şi a întrecerilor sportive, sofrologia aduce ordinea si 
disciplina în viaţa omului.^ In acelaşi timp aduce şi temperanţa în practicarea 
sporturilor de performanţă, în sensul că fiecare trebuie să-si cunoască starea 
de sanatate şi să nu abuzeze în defavorul ei. La fel si pentru spectatori, 
sofrologia aduce temperanţa, făcând participarea la manifestările sportive 
un mijloc de relaxare, şi nu de surexcitare, de violenţă, de indisciplină, 
urmata de fapte pierdute de sub controlul raţiunii sănătoase, ducând la 
accidente şi dezordine publică, iar pe plan personal, la şocurile emoţionale 
ce pot crea victime. 

în scopul promovării ordinei în viaţă, temperanţa şi măsura au în 
atenţie judicioasa chibzuire a timpului prin participarea la manifestările 
sportive; fără a li se acorda acestora o atât de mare preocupare, încât să 
duca a ..idolatrizarea vedetelor sportive, iar victoriile sportive vor fi 
„sărbătorite nu indecent şi trivial, ci cu bucuria senină a satisfacţiei 
împlinite. 

Chiar şi numai pentru aceste câteva motive, implicaţia sofrologiei 
creştine în educaţia fizică este necesară şi folositoare. Şi dacă se implică 
în educaţia fizică, ea va veni şi cu recomandarea expresă adresată 
creştinilor de a nu evita educaţia fizică, ea putând fi practicată în şcolile 


teologice, în armată şi mai ales în viaţa particulară, urmărindu-se totdeauna 
printr-o judecată dreaptă de selecţie şi opţiune, efectele ei benefice, 
conform îndemnului apostolic, devenit normă a dreptei judecăţi: „Toate să 
le cercetaţi, ţineţi ce este bun” (I Tesaloniceni 5, 21). în acest sens, şi 
libertatea evanghelică proclamă: „Toate îmi sunt îngăduite, dar nu toate 
îmi sunt de folos. Toate îmi sunt îngăduite, dar nu mă voi lăsa biruit de 
ceva” (1 Corinteni 6,12). 

camera ei; iar pentru a-şi menţine capul vertical, părul îi era legat de un cui. Obişnuia apoi 

acestea adăugăm mulţimea sortimentelor culinare pregătite din peşte, ca şi a variatelor soiuri 
de vinuri ce pot fi consumate în zilele anume rânduite ca dezlegare la peşte şi vin, ne 
putem da seama de „dificultăţile” moral-duhovniceşti, ce pot fi întâmpinate în legătură cu 
calitatea mâncărurilor de post... 

14. Pr. Prof. loan G. Coman, o.c.p. 43. 

15. Idem, ibidem. 

16. Idem, ibidem. 

16a. Pentru perioada Vechiului Testament, fiind legată de aşteptările mesianice, se 
impunea ca poporul din care se va naşte Mesia să fie numeros şi puternic... Dat fiind însă 
faptul că nu se ştie cu exactitate care va fi familia din care se va naşte Mesia cel mult 
dorit, se considera că familia cu mulţi copii reprezintă o binecuvântare a lui Dumnezeu, iar 
cea fără copii suportă o neşansă, ca un blestem... 

în perioada Noului Legământ, „cele vechi au trecut, iată toate s-au făcut noi”, 
într-adevăr, Mesia a venit, dar „împărăţia Lui nu este din lumea aceasta”. Lumea în care EI 
va domni veşnic, când „Dumnezeu va fi totul în toate", se va schimba... lisus cel înviat şi 
înălţat la Tatăl va reveni într-adevăr, aşa cum a promis. Mărturisim acest lucru chiar în 
Simbolul de credinţă ca pe o dogmă, iar ori de câte ori ne împărtăşim cu Trupul şi Sângele 
Domnului, facem aceasta „spre iertarea păcatelor şi spre viaţa de veci". Şi apoi ne rugăm: 

.Dă-ne nouă să ne împărtăşim cu Tine, mai cu adevărat în ziua cea neînserată a împărăţiei 

Tale”. „Vie împărăţia Ta", spunem de fiecare dată când ne rugăm.Vino, Doamne lisuse, 

vino!” este dorinţa şi strigătul oricărui suflet dăruit lui Dumnezeu. De fapt, primii creştini 
se şi salutau cu „Maranatha”, spre a mărturisi de fiecare dată dorinţa arzătoare a sufletului 
lor curat. Este adevărat că nu ştim şi nici nu trebuie să ştim când va veni Judecătorul. Dar 
chiar dacă nu ştim când va veni, cei ce-l aşteaptă pe El trebuie să fie într-o continuă 
priveghere şi pregătire pentru întâlnirea cu Dumnezeu, când va avea loc judecata 
particulară... Prin urmare, în această viziune eshatologică specifică epocii creştine, în 
aşteptarea veacului viitor ce va să vină, ca şi cea a vieţuirii cu Domnul după moartea 
trupească, toţi cei ce-L iubesc trebuie să fie încă de pe acum „fiii învierii”. Fiind deci vorba 
de altă lume şi de altă rânduială, nu se mai pune problema familiilor numeroase. Nu acest 
fapt este important în aşteptarea parusiei Domnului. De aceea, „cei ce se căsătoresc, să 
trăiască ca şi cum nu ar fi căsătoriţi"; „Cel ce se căsătoreşte face bine, iar cel ce nu se 

căsătoreşte face şi mai bine căci chipul lumii acestuia trece" (I Cor. 7, 31). Dacă înainte de 
venirea Mântuitorului, castitas-fecioria era o excepţie, acum, în aşteptarea împărăţiei Lui, 
ea a devenit o instituţie temeinic organizată şi un ideal al desăvârşirii în iubirea lui 
Dumnezeu. Aşadar, spre deosebire de epoca veche, în epoca creştină accentul nu cade pe 
numărul descendenţilor, ci pe educarea fiilor pe care ni i-a dăruit Dumnezeu, pentru ca 
aceştia să devină fiii împărăţiei, sau „fiii învierii”. Şi pentru a arăta că într-adevăr aceasta 
era noua concepţie a epocii creştine, vom veni cu câteva cazuri concrete, specifice şi 
generalizate. Astfel, se ştie prea bine că în chiar epoca apostolică femeile rămase văduve, 
preferau să nu se mai recăsătorească, ci să rămână ca nişte fecioare, trăindu-şi viaţa pentru 
Dumnezeu. Şi Biserica Ie ocrotea şi se bucura că numărul lor se înmulţeşte tot mai mult. 
Le chiar spunea: „fecioare". îndătinându-se apoi această tradiţie apostolică, foarte multe 
creştine rămase văduve, având chiar şi numai un copil, preferau să se dedice educaţiei lui, 
renunţând la căsătorie. Şi această jertfelnicie a lor nu le-a fost zadarnică... Antuza, Monica, 
Nona sunt doar trei nume rămase celebre. Alte femei creştine, rămase de tinere văduve, 
deşi, asemenea celor acum amintite, aveau o situaţie materială şi socială de excepţie, au 
întemeiat mănăstiri, rămânând ele însele în compania celor ce-şi duceau viaţa în neprihănire. 
Şi ca să nominalizăm, ne vom referi, de pildă, la Melania (cea Bătrână), soţia prefectului 
Romei, care la numai 22 de ani, rămasă văduvă, întemeiază un aşezământ monahal pe 
Muntele Măslinilor. La numele ei putem adăuga pe cel al Marcelei şi Paula, care prin viaţa 
lor ascetică şi neprihănită, alături de Fericitul leronim şi Rufin au rămas nume celebre în 
spiritualitatea creştină. Şi numele unor astfel de femei creştine poate continua... 

în aită ordine de idei, faptul că numărul copiilor în familie poate fi controlat, rezultă 
din însăşi fiziologia genitală a femeii, fnscrisă de Creator în natura sa. Cunoscându-se acest 
fapt şi în epoca Vechiului Testament, urmărindu-se atunci natalitatea, Legea prevedea chiar 
şi timpul când un bărbat trebuie să „intre la femeie", pentru ca aceasta să conceapă. Se 
avea desigur în vedere, aşa cum am arătat mai sus, procreaţia în favorul natalităţii. Căsătoria 
de levirat este concludentă în acest sens... 

Pe de altă parte, ştiinţa a determinat şi perioada de „pauză", când femeia nu 
concepe. Dacă în această perioadă omul va avea stăpânire de sine, putând să se înfrâneze 
şi să se abţină de la plăcere, poate avea controlul procreaţiei. 

Se cuvine să precizăm că numai virtutea înfrânării poate controla procrearea. Tot 
ceea ce este în afară de virtute, este păcat, fiindcă nu corespunde naturii, ci este împotriva 
ei. Aşa, folosirea anticoncepţionalelor, onania sau masturbaţia (malahia) sunt păcate contra 
naturii omului, iar avortul este omucidere; iar uciderea este păcat de moarte. 

35. Sfântul Ioan Pseudo-Hrisostom, Omilii pascale (introd., text critic, trad. comentar 
şi index de Michel Aubineau, coi. „Sources Chretiennes, No. 187), Paris, 1972, p. 318-324 
trad. rom. diac. prof. Sebastian Ardelean, în Foaia Diecezană (seria nouă) nr. 4/1997, p 2 

„mediu”. Astfel, pe lângă ecosistemele naturale, din mediu fac parte şi cele antropizate. 
Astfel spus, mediul cuprinde întreaga ierarhie a sistemelor ecologice naturale (ecosisteme 
naturale, complex de ecosisteme, ecosfera) şi a celor modificate şi dominate de om 
(sistemul social uman). în cadrul responsabilităţii umane faţă de criza ecologică trebuie încă 
dintru început să recunoaştem faptul că omul nu se află în afara „mediului înconjurător", ci 
este integrat în acesta. Concepţia potrivit căreia omul poate acţiona „din afară” asupra 
mediului, subordonându-l intereselor sale, este greşită. Omul trebuie să cunoască 

Raportul dintre etic şi estetic, dintre bine şi frumos a fost unul de 
interpătrundere şi de exprimare plastică, sugestivă şi artistică a realităţilor 
sufleteşti, sau a idealurilor spre care aspiră spiritul omenesc. S-a chiar creat 
termenul de „Kalakagathia” în care binele şi frumosul s-au contopit în 
aceeaşi noţiune, spre a exprima idealul educaţiei, adică al formării, al 
dăltuirii fiinţei umane, atât ca trup cât şi ca suflet. Accentul pe care Părinţii 
Bisericii îl acordă „filocaliei”, adică iubirii frumuseţilor duhovniceşti, nu 
exclude, ci implică şi desăvârşeşte pe Kalakogathia. 

S-a simţit dintotdeauna nevoia ca valorile filosofice şi culturale să fie 
exprimate şi într-o formă artistică, atât prin opere literare, cât şi prin 
pictură, sculptură etc. Şi aceasta nu numai pentru a fi mai uşor percepute, 
ştiut fiind că un lucru este cu atât mai bine înţeles cu cât cade în percepţia 
mai multor simţuri, cât şi din necesitatea de a prezenta într-o formă 
sugestivă şi plastică, cu exemplificări luate din realitatea vieţii, tocmai 
pentru a da mai multă viaţă şi trăinicie valorilor culturale pe care le 
exprimă. La fel şi exprimarea simbolică nu banalizează valorile culturale, ci 
le face accesibile prin adâncirea lor. Le scoate din enunţarea teoretică, 
abstractă şi de multe ori sofisticată, pentru a le imprima sentimente şi trăiri 
reale, spre a le aprofunda înţelesul într-o formă intuitivă. 

Astfel, pentru a exprima virtutea cumpătării într-o formă accesibilă şi 
sugestivă, filosofia, mitologia, religia, literatura, pictura, pedagogia, au 
căutat formulări şi redări plastice, din care vom reţine câteva. • 

Formula clasică şi primară de a reda plastic şi artistic virtutea cumpă¬ 
tării este aceea de frâu, sau de zăbală. Formele iraţionale ale sufletului îi 
aduc sălbăticia, neîmblânzirea. Iar pentru ca fiara sălbatică, neîmblânzită să 
poată fi ţinută alături, i se aplică frâul, sau zăbala, adică virtutea 
temperanţei, care modelează, linişteşte, echilibrează, pune frâu sălbăticiei 
necontrolate şi vulcanice. 

Mitologia greacă a reţinut această imagine de fond şi a dezvoltat-o 
sub forme şi aspecte variate şi concrete. Astfel sunt pasiunile animalice 
groteşti, care crează dezordinea prin modul lor de a se manifesta. Aceste 
dezordini sălbatice, bestiale exprimate prin pasiunile iraţionale, crează o 

Belerofon. Lut ars „din Milo”. Circa 475-450. britis Museum. 


lupta în fiinţa omului, care este dotat şi cu raţiune. Această luptă este 
dusă între uman şi bestial. Sofrosyne reprezintă victoria umanului, a ordinei, 
a echilibrului asupra hybrisului, care reprezintă bestialul, haosul, dezordinea. 
Şi din biruinţa sofrosynei ia naştere civilizaţia. Astfel, Homer ne prezintă 
in Odisea (IX, 302, XX, 18-24) imaginea fiarei, a unui animal sălbatic, 
ţhymosul, care poate fi înfrânat, prin sofrosyne. Şi mai plastică este 
imaginea lui Platon din „Phaedros” (246 A), unde cei doi cai nărăvaşi si 
neîmblânziţi sunt conduşi de frânele vizitiului reprezentat prin raţiune Si 
astfel prin virtutea sofrosynei, mintea (nous) moderează impulsivitatea 
sălbatică a cailor... 

Se spune apoi în mitologia greacă despre Bellerophon că regele 
Proetos al Tirintului, suspectând o legătură de dragoste înrte erou şi soţia 
sa fl trimite pe Bellerophon în Licia, la regele Iobates, cerându-i acestuia 
sa-l ucidă. Regele îi cere să omoare Himera, un monstru cu corp de leu, 
din spinarea căruia se înalţă un cap de capră, care scotea flăcări şi drept 
coadă avea un şarpe... încălecând pe calul Pegas, Bellerophon şi-a luat 
zborul şi fără prea mare greutate a spintecat Himera 1 . Această biruinţă a 
eroului pozitiv e o dovadă şi un mod de redare a victoriei sofrosynei 
asupra bestialităţii. 

Alte imagini din lumea animală pot avea şi un caracter pozitiv. Sunt 
animale care prin comportamentul lor, pot simboliza virtutea sofrosynei sub 

diversele ei forme de manifestare. Se apreciază că sophrosyne este 
asemenea turturicii pentru castitas, concretizată în monogamia respectivei 
păsări. Este identificată apoi Salamandrei, despre care se spune că locuieşte 
nevăzută în mijlocul flăcărilor, precum sofrosyne în mijlocul plăcerilor spre 
a le tempera, domoli, linişti. în sfârşit se aseamănă broaştei ţestoase, care 
îşi duce cu sine casa în spinare. La fel şi sofrosyne este virtutea unei bune 
femei care întreţine ordinea casei... 

Deşi elementele din lumea animalelor sunt cele mai uşor comparabile 
şi identificate cu sălbăticia şi bestialitatea pasiunilor întâlnite la om, iar 
temperanţa este virtutea care le moderează şi le „linişteşte”; sub formă 
alegorică sofrosyne poate fi întâlnită şi în lumea plantelor. Am văzut -deja 
simbolismul râurilor din paradis prezentat de Filon. Tot el, referindu-se la 
pomul vieţii şi cel al cunoştinţei binelui şi răului, identifică virtuţile cardinale 
cu pomii din paradis... iar Democrit (Frag. 294 DK) îi spune sofrosynei 
„anthos”, adică floarea pomilor din care va ieşi rodul aşteptat... 

Dat fiind faptul că sufletul omenesc este asemenea unui câmp de 
luptă unde se desfăşoară războiul dintre virtuţi şi vicii, sofrosyne este 
prezentă şi în simbolistica militară. Astfel, poetul latin Prudentius (+ 410) 
în lucrarea sa „Psyhomachia” (Lupta din suflet) ne prezintă alegoric bătălia 
dintre virtuţile creştine şi viciile păgâne personificate, care se sfârşeşte cu 
victoria credinţei 2 . în această psyhomachie, virtuţile reprezintă în chip 
simbolic femei blindate răspândite pe câmpul de luptă... Sub aspect moral, 
simbolismul trădează realitatea că flacăra libidoului este stinsă nu de apă, 
ci de o picătură pe care o aruncă pudicitia, adică virtutea care acţionează 
împotriva destrăbălării şi desfrâului. Dar imaginea virtuţilor care intră în 
luptă împotriva viciilor a fost formulată mai întâi de Sfântul Apostol Pavel 
(Efeseni 6, 12-17). Virtuţile sunt aşezate asemenea echipamentului roman 
de pe trupul luptătorului, pe sufletul ostaşului creştin, războindu-se „cu 
stăpânitorii întunericului şi cu duhurile răutăţii”. Sofrosynei îi va fi consacrată 
imaginea platoşei de apărare a corpului (figurat a sufletului) şi sabia 
introdusă în teacă. Reprezentarea artistică a luptei dintre virtuţi şi vicii este 
răspândită mai ales în arta gotică 3 . 

Rolul educativ al sofrosynei este redat de Plaut într-o imagine 
simbolică deosebit de interesantă. Metafora introduce imaginea unei case. 
Simbolul datează încă din perioada clasică, în care enkrateia reprezintă 
fundaţia sau temelia (Xenophon, Memorabilia 1.5. 4). Acoperişul casei, 
construită cu grijă şi bine întreţinută de părinţi (fabai) este sofrosyne. 
Tânărul bărbat aflat în această casă cultivă virtuţile sofrosynei: modestia, 
verecundia şi decoram. Plecarea lui de acasă în lumea largă a plăcerilor 
şi părăsirea sofrosynei corespunde simbolic cu o furtună violentă, 
necruţătoare, care smulge cu putere acoperişul (adică pe sofrosyne) şi 
ploaia (apa) inundă şi distruge interiorul casei... 3a 

Un alt simbol al sofrosynei este cel de podoabă. Nu e vorba de 
podoabele materiale, ci de cele morale, duhovniceşti care se cuvine să 

devină trăsături de caracter pentru femei. Ele au fost popularizate de 
filosofii cinici (D.L. 6, 37), care arătau că arete trebuie să fie împodobită 
cu sofrosyne şi aidos. Părinţii Bisericii inspiraţi din sfintele cărţi ale 
Apostolilor au transmis şi statornicit această imagine a podoabelor 
duhovniceşti în comunităţile creştine. Astfel, îndemnul Sfântului Apostol 
Petru, devenise încă din perioada apostolică normativ în viaţa morală a 
Bisericii creştine primare.- „...Văzând de aproape viaţa voastră (a femeilor) 
curată şi plină de sfială, podoaba voastră să nu fie cea din afară, ca 
împletirea părului, ca punerea podoabelor de aur şi ca îmbrăcămintea 
hainelor scumpe, ci omul cel tainic al inimii, în nestricăcioasa podoabă a 
duhului blând şi liniştit, care este de mare preţ înaintea lui Dumnezeu” (1 
Petru 3, 2-4). La fel spune şi Sfântul Apostol Pavel, fără nici o influenţă 
străină: „Asemenea şi femeile, în îmbrăcăminte cuviincioasă, să se 
împodobească cu sfială şi cu cuminţenie (aidos şi sofrosyne), nu cu 
împletituri de păr sau cu aur, sau cu mărgăritare, sau cu veşminte scumpe, 
ci cu fapte bune, cum se cuvine femeilor care fac mărturisiri de evlavie” (I 
Timotei 2, 9-10). 

Pe lângă aceste imagini, sofrosyne ca neprihănire constituie şi o 
treaptă din scara virtuţilor. După cum s-a observat „tema scării este 
constantă, am putea zice capitală în viaţa spirituală şi în istoria 
spiritualităţii” 4 . E întâlnită în religia asiro babilonienilor, egipteni, indieni 
bineînţeles că şi la evrei. „Treptele sau scara reprezintă în toate tradiţiile 
drumul către realitatea absolută" 5 . La evrei a rămas celebră în sine şi ca 
mijloc de inspiraţie pentru creştini, scara lui lacob, arătată într-o viziune 
când a poposit într-o noapte în drumul spre Mesopotamia, unde mergea 
să-şi caute soţie: „Şi a luat o bucată de piatră din pietrele locului şi a 
pus-o la căpătâi şi s-a culcat să doarmă în locul acela. Şi a visat un vis, 
în care se făcea că o scară era potrivită de pământ, iar cu vârful ei atingea 
cerul, iar îngerii Domnului se suiau şi se coborau pe scară...” (Facerea 28, 
11-12). Scara reprezintă simbolul legăturii neîntrerupte dintre Dumnezeu 
şi oameni prin rugăciuni şi trimişii Săi 6 . Imaginea scării ca urmaş spre 
Dumnezeu prin virtuţi este întâlnită în literatura patristică sub variate forme, 
dar cel care a sistematizat-o şi adâncit-o cel mai mult a fost Sfântul loan 
Sinaitul (sau Scărarul-Climax) supranumit astfel tocmai de la opera sa. Scara 
cuprinde 30 de trepte, după vârsta Mântuitorului, şi prezintă urcuşul 
duhovnicesc din treaptă în treaptă, până la atingerea desăvârşirii în virtute, 
în treapta (cuvântul) al XV-a este vorba de sofrosyne în înţelesul de 
castitate, puritate, înfrânare. Ea reprezintă „numele universal (comun) dat 
tuturor virtuţilor” 7 . 

Un alt model de sofrosyne este însăşi călătoria pe marea vieţii, redată 
prin barca aruncată de valurile furtunoase ale mării. Horaţiu în Odele sale 
(2, 10) prezintă pe sofrosyne ca prudenţa marinarului care evită atât 
zonele prea puţin adânci de lângă coastă, cât şi depărtările mării cu 
adâncurile ei primejdioase. Sofrosyne a marinarului evită în prima parte 

să lovească coasta mării, iar în a doua parte evită primejdia adâncurilor 
îndepărtate ale mării. 

în acelaşi cadru al mării introduce şi Virgiliu pe sofrosyne arătând că 
ea linişteşte, calmează (temperează) furtunile mării (Aeneida I). Sofrosyne 
este redată apoi şi ca stejarul lovit şi aruncat de furtună, dar nu scos din 
rădăcini (Aeneida IV, 393-396). Tot sofrosyne leagă în lanţuri pe Furor în 
templul lui lanus. 

Poezia erotică a tuturor timpurilor aseamănă pasiunea dragostei cu o 
flacără. Sofrosyne (pudicitia, temperantia, castitas) reprezintă forţa capabilă 
să stingă focul. Poetul bizantin Eustatios (sec. XII) descrie o bătălie 
alegorică între Sofrosyne şi Eros, în care recipientele de foc aprinse de 
Eros, sunt stropite de Sofrosyne cu rouă din cer. 

în epoca medievală şi renascentîstă, temperantia era cel mai larg 
răspândită sub forma virtuţii personificate, care amestecă apa cu vinul spre 
a tempera (modera) forţa acestuia din urmă 8 . 

Chiar şi numai aceste câteva exemple, ca să nu mai repetăm 
alegoriile lui Filon din Alexandria, ne oferă o imagine a valorii pe care o 
prezintă arta în determinarea tensiunilor umane şi orientarea lor spre 
percepţia frumuseţilor spirituale. 

PRIVIRE SINTETICĂ ASUPRA SOFROLOGIEI 

CREŞTINE 

9 


Din prezentarea până aici făcută putem stabili într-o viziune sintetic 
comparativă caracteristicile sofrologiei creştine. 

De la început se cuvine să precizăm că sophrosyne este o creaţie a 
umanismului grec. Dacă în religiile şi filosofiile orientale învăţătorul sau 
înţeleptul era depozitorul tainelor divine, fiind preot, profet, magician sau 
demiurg, Grecia prezintă pentru prima dată în istorie pe omul gânditor 
prin el însuşi, care pecetluieşte cugetarea sa cu numele său, nu cu al 
divinităţii... Astfel filosofia umanistă greacă elaborează tehnica tehnicilor, 
metoda de a se comporta perfect în toate lucrurile şi împrejurările: arta 
de a gândi bine, de a lucra bine, de a vorbi bine ... 1 

Vrând să dea o orientare valorică naturii omeneşti, înţelepţii Eladei 
descoperă pe sophrosyne ca armonie şi ordine a condiţiei umane, în 
afirmarea bio-psiho-socio-culturală a persoanei. Ei determină mesotesul ca 
sănătate, ca temelie şi condiţie sine qua non a dezvoltării fiinţei omeneşti. 
Ei descoperă în sferele sufleteşti ale omului pe nous (mintea) şi logos 
(raţiunea) ca un dar divin, aducător de lumină în faţa funcţiilor tenebroase 
ale firii omeneşti. 

înţelepţii Eladei au descoperit mai departe conştiinţa, ca instanţă 
aparţinătoare psihicului uman, cu capacitatea de afirmare a discernă¬ 
mântului. Iar când acesta se orientează spre descoperirea Binelui, primeşte 
o orientare etică, ca opţiune raţională şi voluntară. Mai departe, pe plan 
subiectiv, sineidesis, ca judecător al faptelor proprii reprezintă o angajare 
socio-culturală a sufletului omenesc, spre determinarea obiectivă a realităţii, 
într-o desfăşurare axiologică. Astfel, sophrosyne devine termenul cheie 
al culturii şi civilizaţiei umane. 

în altă ordine de idei, dat fiind faptul că mesotesul nu se află la 
mijlocul unei drepte spre a echilibra două extreme dăunătoare firii şi vieţii 
(hyperbole şi eleipsis), ci pe culmea unei curbe dintre ele, dovedeşte că 
afirmarea etică este dinamică şi creatoare, nu statică şi pasivă. Adică, nu 
e o mediocritate care lâncezeşte, ci o infinită căutare de valori. Şi în 

această neliniştită căutare creatoare, sufletul dobândeşte liniştea armoniei 
şi ordinei, prin detaşarea de extremele dăunătoare, şi prin bucuria 
satisfacţiei ce i-o conferă împlinirea menirii sale. 

Pe de altă parte, discernământul determină judecăţi de valoare, care 
încep pe un plan biologic cu dieta, ca „nomos sophrosynes,” spre 
satisfacerea a tot ce-i este propriu, necesar şi folositor naturii, şi se 
desăvârşesc pe plan spiritual prin katharsis şi apatheia ca dominante etice 
care desăvârşesc natura sufletească a omului. 

Sofrologia creştină pe lângă caracterul bio-psiho-socio-cultural, 
primeşte şi un caracter specific, şi anume cel spiritual duhovnicesc, cel de 
sfinţenie a sufletului şi a trupului. De fapt verbul „sophroneo” de unde 
îşi trage numele sophrosyne, în înţelesul cel mai adânc însemnează a avea 
spiritul sau inima sfântă. 

Iar sfinţenia denumeşte ideea de detaşare, înţelegând prin aceasta 
scoaterea sau retragerea unui obiect din uzanţa comună, spre a fi pus 
în slujba lui Dumnezeu. Când este vorba de om, detaşarea se referă la 
lume. Ne detaşăm, adică, de toate poftele şi interesele tensionate ale lumii, 
spre a ne dedica în stare de curăţie sufletească şi trupească iubirii şi slujirii 
lui Dumnezeu. Astfel sophrosyne este: contientia, pudicitia, castitas. 

Starea de sfinţenie a spiritului pe care se întemeiază sofrologia 
creştină este un proces de profunzime cu caracter purificator, vizând 
eliminarea oricărei tensiuni care ar tulbura mintea şi echilibrul moral, adică 
liniştea şi armonia sufletului. De pildă, în relaţiile cu semenii, tensiunea ce 
s-ar ivi la un moment dat poate fi eliminată nu printr-un simplu act de 
iertare formală, sau prin împăcarea impusă de lege, ci de iertare „din toată 
inima” (Matei 18, 35), adică de iertare şi uitare a răului sau a nedreptăţii. 
Şi apoi mereu uitare (Matei 18, 21—22) pentru a învinge forţa distructivă 
a sălbăticiei „killer instinctului”, generator de irascibilitate, ură şi duşmănie, 
care acumulând mereu tensiune psihică, degradează echilibrul sufletesc, 
creând furia bestială care îl va eticheta ca manikos, după cum ne spune şi 
cuvântul Scripturii: „Este o mare calitate a sufletului să se stăpânească de 
la ceartă, fiindcă nebunul necontenit se întărâtă” (Pilde 20, 3). Şi pentru 
ca iertarea şi uitarea să fie permanent viabile, trebuie să izvorască 
totdeauna din iubire şi să se menţină prin ea. Iar în acest caz, sfinţenia 
sufletului se manifestă sub forma energiei morale ce merge până la iubirea 
vrăjmaşului. Astfel, liniştea şi armonia sufletului primeşte aureola 
desăvârşirii, fiindcă întruchipează sfinţenia lui Dumnezeu, conform chemării 
Sale: „Fiţi sfinţi, că Eu, Domnul Dumnezeul vostru sunt sfânt” (Leviticul 
19,2; 1 Petru 1,16). „Şi după Sfântul care v-a chemat, fiţi şi voi sfinţi în 
toată purtarea voastră” (1 Petru I, 15). Adică în concret: „Curăţiţi-vă 
sufletele (tac; \|/t>xa<; oţicov fiyvucoixc; = Animas vestras castificantes) prin 
ascultarea de adevăr, spre nefăţarnică iubire de fraţi, iubiţi-vă unul pe altul 
din toată inima, cu toată stăruinţa, fiind născuţi din nou, nu din sămânţă 

stricăcioasă, ci nestricăcioasă, prin cuvântul Iui Dumnezeu cel viu, care 
rămâne în veac” (t Petru 1,22-23). 

1. Discernământul ca primă exprimare a sofrologiei creştine este o 
determinare a normalităţii, ca sănătate a raţiunii omeneşti, ca şi capacitatea 
deosebirii binelui de rău, având în felul acesta şi o funcţie etică. Dascălii 
Bisericii accentuează faptul că discernământul ca instanţă a conştiinţei arată 
că Dumnezeu a creat binele şi nu răul; şi ca urmare, binele are existenţa 
în sine, iar răul este tocmai „privatio bonis”, fiindcă lucrurile sunt bune în 
sine, dar reaua lor folosire determină răul. De aceea nici păcatul ca rău 
moral nu este „ouk ov”, ci „ouk fxriNu are, adică, o existenţă absolută, 
ci una relativă. Nu poate nega total binele, ci numai relativ, motiv pentru 
care el poate fi înlăturat, şi trebuie înlăturat ca ceva impropriu firii, care-i 
aduce boala şi moartea. 

Prin exemple deosebit de plastice şi sugestive luate din viaţa 
cotidiană, un trăitor filocalic ne ajută să dobândim discernământul, prin 
deosebirea dintre lucruri şi folosirea lor: „...Nu mâncărurile sunt rele, ci 
lăcomia pântecului este rea; nu banii, ci împătimirea; nu grăirea, ci grăirea 
în deşert, nu cele dulci ale lumii, ci neînfrânarea; nu dragostea către ai 
tăi, ci lenevirea de la cele bine plăcute lui Dumnezeu, ce se naşte de aici; 
nu hainele trebuitoare pentru acopierire şi ferire de frig sau de arşiţă, ci 
cele de prisos şi de mult preţ; nu casele pentru a te apăra cu ai tăi de 
fiare şi de oamenii răi, ci cele cu două sau cu trei nivele (etaje) mari şi 
mult costisitoare... nu a avea prieteni, ci a avea pe cei ce nu sunt spre 
folosul sufletului; nu femeia este un rău, ci desfrâul; nu bogăţia, ci iubirea 
de argint; nu vinul, ci beţia; nu mânia firească dată spre osândirea 
păcatului, ci întrebuinţarea ei împotriva semenilor noştri... nu lumea e rea, 
ci patimile; nu firea, ci cele contrare firii; nu unirea în cuget, ci unirea 
pentru a face rău şi nu pentru mântuirea sufletului; nu mădularele trupului, 
ci reaua lor folosire. Căci nu ni s-a dat vederea ca să poftim cele ce nu 
trebuie, ci ca văzând făpturile, să slăvim prin ele pe Făcătorul... nici urechile 
pentru a auzi bârfirea şi vorbirea netrebnică, ci pentru a auzi Cuvântul lui 
Dumnezeu şi toată vorbirea pe care o auzim de Ia oameni, de Ia păsări şi 
de la celelalte, şi prin aceasta să slăvim pe Făcătorul...” ,â . 

Pe de altă parte, prin discernământ sofrologia creştină promovează 
valorile morale într-o viziune integralistă psihologic duhovnicească, ce 
conduce prin iubire şi har spre gnoza creştină. 

Este cunoscut faptul că funcţiile sufletului omenesc determină actul 
de sănătate printr-o conlucrare judicios proporţionată. Sentimentul sau 
afectul este cel dintâi care pune în mişcare viaţa psihică şi dezvoltă 
dinamismul sufletesc spre realitate. Raţiunea stabileşte viziunea obiectivă a 
realităţii. Voinţa este puterea de acţiune care transpune în faptă conceptele 
raţiunii. Când una din aceste funcţii acţionează mai intens sau mai scăzut 
faţă de celelalte, apare disproporţia, care indică maladia. Funcţiile sufleteşte 
corelate şi interdependente se orientează etic prin două componente 


definitorii ale vieţii sufleteşti: credinţa şi iubirea. Dar la rândul lor şi acestea 
intră în interdependenţa echilibrului sufletesc dat de cele trei funcţii ale 
sale. De pildă, raţiunea ca determinare obiectivă a binelui, dacă nu este 
urmată de voinţă, rămâne un deziderat neîmplinit, iar în lipsa acţiunii 
optime a sentimentului, pierde elanul dinamic şi creator. La fel şi voinţa, 
determinată de gândirea adormită, naşte monştri, iar sentimentul se pierde 
în exuberanţe nemotivate. 

Raportând acum funcţiile sufletului la credinţă şi iubire, putem spune că 
raţiunea fără credinţă şi iubire, îngâmfându-se în autonomia ei, pierde simţul 
etic şi poate crea dezastre inumane... Dar dacă la credinţă şi iubire se adaugă 
harul divin, raţiunea primeşte pecetea şi strălucirea chipului lui Dumnezeu, 
în felul acesta, mintea luminată de credinţă şi străbătută de iubire duce la 
gnoză, ca modalitate supremă de cunoaştere a realităţii spirituale. 

Credinţa şi iubirea se identifică cu sentimentul, care le dinamizează, 
dar rămânând numai la sentiment, se pot perverti. Astfel, fără raţiune 
credinţa poate să decadă în bigotism şi superstiţii, iar iubirea poate fi 
înrobită de viaţa instinctivă. 

La rândul ei, raţiunea fără credinţa sănătoasă se pierde în tot felul 
de erezii şi păreri personale păgubitoare mântuirii... 

Credinţa şi iubirea fără voinţa „Ia datorie” rămân realităţi abstracte. 
Voinţa le dă tenacitatea faptei, a acţiunii care „timbrează” caracterul moral. 
Prin voinţă credinţa devine vie, activă, „lucrătoare în dragoste” (Galateni 
5, 6), iar iubirea va reprezenta „plinirea legii” (Romani 13, 10). De fapt, 
majoritatea păcatelor legate de irascibil şi pofte, precum şi tulburările 
emoţional nevrotice sunt tocmai maladaii ale voinţei. în aceste forme ale 
avuliei, binele poate fi determinat şi acceptat de raţiune lipsind însă puterea 
de acţiune, rămâne o dorinţă neîmplinită. Dar, la rândul ei, voinţa fără 
credinţă şi iubire se transformă în fanatismul, care pe plan religios 
determină paradoxul, făcând să ardă rugurile „ad majorem Dei gloriam”!... 
De aceea, la slăbiciunile voinţei se adaugă harul divin, iar diferitele ei forme 
deteriorate pot fi corectate prin educaţia ei de către raţiunea luminată de 
credinţă. 

De aici vedem că sofrologia creştină operează cu raţiunea luminată 
de credinţă şi pătrunsă de iubire, în armonia sentimentului dinamic şi a 
voinţei ca energie a conturării caracterului moral creştin. Şi pe toate 
acestea, sofrologia creştină le pune sub lumina şi puterea harului divin, 
care le conduce la adevărata gnoză, ca o culme a vieţii spirituale. 

în altă ordine de idei, prin discernământ sofrologia creştină 
îndeplineşte funcţia şi orientarea introspectivă de aprofundare şi selecţie 
a valorilor autentice ale creştinismului privind adevărul de credinţă şi 
transpunerea lui în viaţa duhovnicească, sau într-o formulare apostolică: 
„a păstra taina credinţei în cuget curat” (1 Timotei 3, 9). 

Funcţia introspectivă a sofrologiei creştine evidenţiază cu discernământ 
faptul că nu tot ceea ce s-a propovăduit şi se propovăduieşte în numele 

creştinismului constituie adevăr de credinţă. Au fost şi sunt foarte multe 
erezii, idei schismatice şi păreri personale, care prin enunţarea şi 
consecinţele lor, nu numai că au creat derută, ci au falsificat şi falsifică 
credinţa, constituind în acelaşi timp un compromis al învăţăturii creştine şi 
o periclitare a mântuirii. 

Pe lângă aceasta, adevărul de credinţă şi viaţă creştină a fost 
deformat şi prin falsele profeţii eshatologice, prin mulţimea tradiţiilor 
neautentice, a practicilor bigote şi superstiţioase, precum şi a promovării 
fanatice a prozelitismului dezbinator şi ucigaş al credinţei şi dragostei 
creştine. 

Prin funcţia ei introspectivă de aprofundare şi selecţie, sofrologia 
creştină promovează cu discernământ valorile autentice ale credinţei şi vieţii 
creştine, descoperite de Mântuitorul nostru lisus Hristos, crezute şi trăite 
totdeauna, pretutindeni şi de către toţi închinătorii Domnului constituiţi în 
Trupul Său tainic, care este Biserica cea una, sfântă, sobornicească şi 
apostolească. 

2. După cum am văzut când am urmărit-o pe sophrosyne în gândirea 
patristică, ea reprezintă ca înţelepciune practică alături de dreptate, un 
atribut moral al lui Dumnezeu (Sfântul Iustin Martiriul şi Filosoful) 2 . 

Omul are în el chipul lui Dumnezeu ca un dar al creaţiei, reprezentat 
de raţiune şi libertate într-o tendinţă a devenirii spre asemănarea lui 
Dumnezeu. Dacă sophrosyne reprezintă sănătatea raţiunii, ea include şi 
libertatea ca o capacitate raţională de autodeterminare. Această realitate 
este dată de faptul că în cadrul chipului lui Dumnezeu, nu pot apărea 
contradicţii distructive. Chipul este unitar şi armonic, fiindcă reprezintă 
creaţia lui Dumnezeu, care „nu este al nerânduielii" (1 Corinteni 14, 33), 
ci toate le-a creat pentru a „funcţiona” în bună rânduială şi în continuă 
ascensiune spre perfecţiune. întreaga creaţie ieşită din mâna Creatorului, 
în toate compartimentele ei este un cosmos şi o harmonia. în felul acesta 
sofrologia creştină punând libertatea ca o condiţie a faptei morale, va 
promova o libertate raţională, ca rezultat al acţiunii de ordine şi armonie 
exercitată de Duhul Sfânt asupra sufletului omenesc. Aceasta este 
„libertatea Duhului” (11 Corinteni 3, 17) care se orientează spre Dumnezeu 
ca Principiu al Binelui, spre împlinire şi desăvârşire. îndreptând libertatea 
spre Dumnezeu, sofrologia creştină îi imprimă o orientare axiologică: „veţi 
cunoaşte adevărul şi adevărul vă va face liberi” (loan 8, 32). Oferind o 
interpretare autentică libertăţii, sofrologia creştină o scoate din confuzia 
tenebroasă a păcatului aducător al dezordinei şi bolii în fiinţa omului şi în 
deschiderea lui către lume. De altfel, însăşi noţiunea de păcat rdenumeşte 
greşeala, fiindcă nu „loveşte” ţinta; iar obiectul faptei rămâne fără finalitate 
afirmativă. El este o orbecăire a dorinţelor şi plăcerilor, care cerându-şi 
„dreptul’ de afirmare în contul libertăţii, falsifică libertatea printr-o satisfacţie 
derutantă, amplificată într-o insatisfacţie înrobitoare. De aici şi concluzia 
Mântuitorului: „Cel ce păcătuieşte devine rob păcatului” (loan 8,’ 34). Astfel 


vedem că prin eliberarea din păcat se restabileşte chipul lui Dumnezeu în 
om, încât sofrologia creştină poate să proclame că „anima naturaliter 
christiana”. 

Pe de altă parte, dacă „Dumnezeu este iubire” (1 loan 4, 16), omul 
fiind după chipul lui Dumnezeu poartă în fiinţa sa spirituală acest germene 
al iubirii, care îl defineşte ca persoană cu capacitatea de deschidere, 
comuniune şi comunicare. Şi astfel în iubirea lui Dumnezeu, omul îşi 
găseşte şi împlineşte propria-i libertate. Nu o libertate absolută, 
transcendentă şi structurală, proprie lui Dumnezeu care are existenţa în 
Sine, ci o libertate relativă şi funcţională izvorâtă şi împlinită în libertatea 
lui Dumnezeu. „Precum liniştitul lac - remarcă sugestiv şi plastic S. 
Kierkegaard - îşi are cauza sa şi izvorul ascuns, nevăzut de ochii omeneşti, 
aşa şi iubirea omului îşi are izvorul ei cel mai adânc în iubirea lui 
Dumnezeu. Dacă Dumnezeu n-ar fi iubire, atunci n-ar exista nici lacul cel 
liniştit şi n-ar exista nici iubirea omului. Precum lacul liniştit ia naştere din 
izvorul ascuns vederilor, tot aşa şi iubirea omului îşi are temeiul ei 
misterios în iubirea lui Dumnezeu” 3 . Tot în felul acesta se exprimă şi 
Fericitul Augustin referitor la iubire şi libertate. El spunea scurt: „Ama et 
fac quod vis!” Aceasta înseamnă că iubirea lui Dumnezeu faţă de om şi 
iubirea omului faţă de Dumnezeu determină libertatea nu ca o „prăvălire” 
a fiinţei umane în boala păcatelor, ci ca o însănătoşire a ei prin accepţiunea 
liberă de a se regăsi în iubirea lui Dumnezeu desfăşurată faţă de semeni 
şi faţă de întreaga creaţie. Primind astfel o orientare axiologică, libertatea 
se structurează prin sophrosyne ca atribut al sfinţeniei lui Dumnezeu, spre 
a deveni asemenea Lui. 

lată cum sofrologia creştină aduce în suflet senina şi liniştitoarea iubire 
a lui Dumnezeu, spre a-i reda raţiunii şi libertăţii autenticitatea chipului Său. 

3. Un alt aspect al sofrologiei creştine este caracterul ei veşnic. 

Faţă de umanismul clasic în care sophrosyne era cultivată în această 
viaţă şi pentru această viaţă, prin încreştinare ea primeşte un caracter 
veşnic. S-a remarcat că „omul clasic iubeşte cu pasiune viaţa de aici. El 
are cultul luminii, îndeosebi al soarelui şi al tinereţii. Priviţi la eroii lui 
Homer, ai lui Aeschyl şi a lui Pindar. Toţi se luptă, râd, cântă, dansează. 
Bucuriile vieţii pământeşti nu sunt multe şi nici totdeauna prea mari. Dar 
ele sunt trăite cu o intensitate rară şi cu un entuziasm vibrant. Exerciţiile 
gimnastice din nenumăratele palestre ale Greciei, care ţintesc formarea 
muşchilor, mlădierea corpului şi supleţea psiho-fizică a efebilor şi a fetelor, 
sunt, de fapt, un cult închinat vieţii. Plastica greacă şi cea romană sunt un 
imn adresat frumuseţii şi mândriei umane. Grecul şi Romanul clasici nu 
iubesc lumea de dincolo; pentru că nu iubesc bătrâneţea şi o existenţă de 
umbre vagabonde în jurul Acheronului sau al Styxului...” 3a 

Nu ne mirăm însă de rezerva spiritului clasic faţă de viaţa de dincolo. 
După felul cum o concepea era firesc să nu o dorească. Ea nu-i aducea 
nici o salvare. Era o incertitudine. Chiar un non sens... Creştinismul însă 

proclamă pentru prima dată în lume viaţa veşnică ca o împlinire a sufletului 
omenesc în comunicarea iubirii lui Dumnezeu ca Persoană, în care îşi 
regăseşte identitatea de fiu al Părintelui care îi asigură fericirea printr-o 
neîntreruptă desăvârşire a ei... Şi cu toate acestea, fii învierii nu ignoră şi 
nici nu desconsideră viaţa de aici şi de acum. Lumea de acum şi de aici, 
oricât de mult ar fi supusă stricăciunii păcatului, totuşi aici şi numai aici şi 
acum e locul de pregătire şi de acţiune a poporului lui Dumnezeu, iar 
creştinii ca fii ai împărăţiei ce va să vină, o anticipează punând în valoare 
tot ceea ce Creatorul a investit în zidirea Sa. De aceea ei „strălucesc ca 
nişte luminători în mijlocul unui neam rău şi sucit...” (Filipeni 2, 15). în 
această situaţie, ca o lumină a sufletului, sophrosyne îi aduce curăţia şi 
seninătatea, menite să-l conducă spre sfinţenia lui Dumnezeu, cu care ea 
însăşi se identifică. 

Aspectul duhovnicesc al sofrologiei creştine se orientează şi este dat 
aşadar de aspiraţia sufletului omenesc spre sfinţenia lui Dumnezeu, prin 
care dobândeşte şi el sfinţenia. Sophrosyne ca hagneia (sfinţenie) reprezintă 
necontenita strădanie de a descoperi în sufletul omenesc împărăţia lui 
Dumnezeu (Luca 17, 21), „care nu este mâncare şi beutură, ci dreptate, 
pace şi bucurie în Duhul Sfânt" (Romani 14, 17). 

Dacă înrobirea faţă de păcat atrage după sine moartea veşnică ca o 
răsplată dreaptă ce i se cuvine, asemenea bolii incurabile ce destramă viaţa 
spre moarte, tot astfel şi sfinţenia, ca detaşare faţă de păcat şi consacrarea 
lui Dumnezeu, ţinteşte totdeauna spre viaţa cea nemuritoare existentă în 
Dumnezeu. Iar la ea ajungem prin împărtăşirea din sfinţenia lui Hristos, 
biruitorul păcatului şi al morţii (Romani 6, 23). 

Prin urmare, sofrologia creştină promovează sfinţenia vieţii de aici 
într-o perspectivă veşnică, ancorată prin nădejde în tărâmul veşnic al 
sfinţeniei lui Dumnezeu (Evrei 6, 19). Viaţa pământească e trecătoare, 
precum trecătoare sunt şi bucuriile care o întreţin. Dar constituie o pregătire 
pentru veşnicia pe care o anticipează printr-o viaţă de sfinţenie. Şi aceasta 
pentru că bunurile vieţii pământeşti nu oferă totdeauna o perspectivă 
veşnică. De cele mai multe ori ele întreţin poftele înrobitoare ale trupului 
ce duc spre păcat şi spre moarte. De aceea, Apostolul spune că „bucatele 
sunt pentru pântece şi pântecele pentru bucate, dar Dumnezeu le va strica 
şi pe el şi pe ele. Iar trupul nu este pentru desfrânare, ci pentru Domnul, 
şi Domnul pentru trup” (1 Corinteni 6, 13). în felul acesta, proclamând 
libertatea fiinţei umane, Evanghelia o statorniceşte pe discernământul care 
conduce şi se împlineşte în sfinţenia lui Hristos: „Toate îmi sunt îngăduite, 
dar nu toate îmi folosesc; toate îmi sunt îngăduite, dar eu nu mă voi lăsa 
stăpânit (înrobit) de nimic... Trupurile sunt mădularele lui Hristos. Luând 
deci mădularele Iui Hristos, le voi face mădularele unei desfrânate? Să nu 
fie’ (1 Corinteni 6, 12-15). în acelaşi timp, sophrosyne ca sfinţenie a 
sufletului, reprezentând o totală dăruire lui Dumnezeu, aduce eliberarea din 
păcat şi deschide ca o euharistie perspectivele veşnicei comuniunii cu 


Dumnezeu prin Hristos cel înviat şi înălţat în slava Tatălui: „Cel ce mănâncă, 
pentru Domnul mănâncă, pentru că mulţumeşte lui Dumnezeu; şi cel ce 
nu mănâncă pentru Domnul nu mănâncă şi mulţumeşte lui Dumnezeu. Căci 
nimeni nu trăieşte pentru sine şi nimeni nu moare pentru sine. Căci dacă 
trăim, pentru Domnul trăim, şi dacă murim pentru Domnul murim; deci, 
şi dacă trăim şi dacă murim, ai Domnului suntem. Căci şi Hristos spre 
aceasta a murit şi a înviat şi a trăit, ca să domnească şi peste cei morţi şi 
peste cei vii” (Romani 14, 6-10). 

De aici vedem că numai împărtăşindu-ne de sfinţenia lui Hristos în 
această viaţă pământească, ne vom desăvârşi în sfinţenia Lui cerească şi 
veşnică. Iar atunci când „Dumnezeu va fi totul în toate” (1 Corinteni 15, 
48), sfinţenia celor ce s-au împărtăşit de slava lui Hristos, va străluci prin 
spiritualizarea vieţii lor în veşnică comuniune cu Dumnezeu, căci „carnea 
şi sângele nu pot să moştenească împărăţia lui Dumnezeu, nici stricăciunea 
nu moşteneşte nestricăciunea” (1 Corinteni 15, 50). 

Dar până suntem încă pe cale, în luptă cu păcatul din lume, cei care 
sfinţindu-şi viaţa au anticipat deja comuniunea veşnicei iubiri a lui 
Dumnezeu, frumuseţea şi bucuria a ceea ce „ochiul n-a văzut, urechea n-a 
auzit şi la inima omului nu s-a urcat” (1 Corinteni 2, 9). Unii ca aceştia au 
datoria să „compenseze” această lume dominată de păcat şi stricăciune, 
statornicind în ea darurile împărăţiei lui Dumnezeu, şi să o convertească 
spre a-şi găsi propria identitate, prin înnoirea şi sfinţirea tuturor sufletelor 
care purtând chipul lui Dumnezeu sunt chemate să ajungă la asemănarea 
cu El. Şi aceasta pentru că împărăţia lui Dumnezeu deşi „nu este din 
această lume”, ea este totuşi în această lume şi pentru această lume, iar 
cei ce trăiesc viaţa în sfinţenia lui Dumnezeu sunt mesagerii împărăţiei Lui. 
Astfel, caracterul veşnic al sofrologiei creştine este deosebit de actual în 
„competiţia” cu neopăgânismul modern, care scoţând pe Dumnezeu din 
sufletul omului, elimină noţiunea de păcat, vede viaţa „hic et nune” şi 
idolatrizează fascinaţia vitalului, manifestat prin egoism şi plăcere, care 
degenerează în tot felul de destrăbălări instinctiv animalice, producând în 
lume numai dezordine şi conflicte sociale, familiale, de muncă etc. 

De aceea, pentru a depăşi zbuciumul de criză în care se găseşte 
viaţa spirituală a omului modern, aflat în contradicţie cu el însuşi, cu 
semenii şi cu întreaga creaţie, se impune cultivarea valorilor veşnice şi 
autentice ale creştinismului. Având ca „ţinută porunca dragostei din inimă 
curată, din cuget bun şi din credinţă nefăţarnică” (1 Timotei 1,5), pătrunsă 
de duhul iubirii lui Hristos şi mereu întărită de puterea harului Duhului 
Sfânt, viaţa de aici şi de acum primeşte un înţeles şi un sens superior şi 
un orizont deschis şi luminos în veşnica comuniune a iubirii lui Dumnezeu, 
care împlineşte şi desăvârşeşte aspiraţiile sufletului omenesc. 

Pe de altă parte, sofrologia creştină, pornind de la faptul că raţiunea 
reprezintă chipul lui Dumnezeu în om, apreciază în mod cu totul deosebit 
această capacitate demiurgică a geniului uman, care trezeşte uimirea şi 


390 


391 


CUMPĂTAREA 


admiraţia faţa de uriaşele descoperiri ale ştiinţei şi tehnicii, menite să 
uşureze şi să fericească viaţa omului pe pământ. Dar toate acestea nu-i 
aduc totuşi satisfacţia aşteptată, fiindcă îmbuibarea şi prea multa comoditate 
nu împlineşte aspiraţia sufletului după absolut, ci mai degrabă îl face arid 
aducandu-i gustul amar şi putregăios al neîmplinirii. Trăind numai pentru 
aceasta viaţa, omul rămâne un însingurat, care îsi iroseşte viata în idealuri 
efemere şi aspiraţii derutante... Trăind, de fapt, sub imperiul fascinaţiei 
vitalismului neopăgân modern, prin îndepărtarea şi detaşarea de Dumnezeu 
omul îşi face idoli din plăceri şi pofte trecătoare, care îi dau doar iluzia 
satisfacţie!,^făcând să trăiască mai mult amărăciunea lor. în fond se 
adânceşte în labirintuj existenţial, cu iremediabile şi tragice conflicte 
valonce, care finalizează prin dezgust şi pesimism morbid. Negăsind sensul 
vieţii decât în acumulări de bunuri materiale prisositoare, si apoi prin 
risipirea lor în destrăbălări de tot felul, sufletul se goleşte, se „descarcă” 
de energie creatoare, şi orbecăieşte în obsesia patimilor, care înrobindu-l, 
i arunca în declinul animalităţii instinctive a îmbuibării, sexului şi violenţei. 
Detaşându-1 pe om de zările veşnicei comuniunii cu Dumnezeu, pretinsa 
fascinaţie a vitalismului neopăgân modern îl încarcerează în cotidianul 
zbuciumat al căutărilor în care se adânceşte fără finalitate. De aici rezultă 
zbuciumul^ sufletesc, cu irosirea energiei prin pendularea monotonă si 
întunecata de nesfârşitele întrebări fără răspuns... Şi cu cât tragicul 
existenţial devine mai obsedant, prin însăşi fiinţarea în lume, viata 
angoissată pierde orice orizont deschis şi luminos, prăvălindu-se spre 
atalitatea nonexistenţei, spre neantul devorant care îi anulează orice 
speranţă şi orice sens de a fi... 


.. . 4 _ Sofrolo Ş' a creştina operează cu natura umană pătrunsă de harul 
divin. Prin harul divin i se transmite naturii umane viata lui Hristos Iar 
aceasta are două consecinţe: pe de o parte eliberarea’ de păcatul care 
„tăvăleşte natura în destrăbălare şi ruină; iar pe de altă parte, deschiderea 
perspectivei de îndumnezeire a naturii umane, pe care o împlineşte si o 
desăvârşeşte in cel mai înalt grad, atât sub aspect sufletesc, cât şi trupesc. 

5. Sofrologia creştină oferă un Model concret de sophrosyne în 
persoana lui ilristos, ca o chemare continuă la atingerea perfecţiunii 
Lui chiar daca aceasta nu poate fi egalată. Se ştie că, fără a deveni gregară, 
imitaţia este o caracteristică a sufletului omenesc, impusă de predispoziţia 
lui sociala de deschidere, comuniune şi comunicare cu semenii. S-a chiar 
făcut afirmaţia că „omul este produsul mediului său”. Astfel, imitând 
modelele sale se ajunge la dezastru moral şi la prietenii păgubitoare. Citând 
un scriitor antic, Sfântul Apostol Pavel atrage atentia că „prieteniile rele 
strica, obiceiurile bune” (1 Corinteni 15, 33). Dar lisus este pentru noi 
Dascălul - Model şi Prietenul cel bun (loan 15, 14-15). Şi cum orice ucenic 
rebuie sa fie ca dascălul său (Luca 6, 40); şi cum prietenul devine un 
„alter-ego , tot astfel şi lisus Hristos nu rămâne un Model abstract si rece 
asemenea unei statui de piatră, ci trăieşte în sufletul celor care prin credinţa 

şi iubirea lor, primindu-l în viaţa lor, urmează pilda vieţii lui. Prin urmare, 
fiind fără de păcat, Mântuitorul rămâne Modelul suprem de sophrosyne, 
iar cei ce sunt ai lui Hristos, „datori sunt precum El a umblat, şi ei să 
umble” (1 loan 2, 6). Urmând pilda sophrosynei, se ajunge la imitarea 
vieţii lui duhovniceşti, sintetizată în neprihănire şi iubire, dobândind astfel 
printr-un act moral asemănarea cu Dumnezeu „care este iubire” (1 loan 
4, 20). 

6. Urmând modelul vieţii duhovniceşti a Mântuitorului şi tinzând 
necontenit la asemănarea iubirii lui Dumnezeu, ne împărtăşim de viaţa 
divină, care va străluci în viaţa noastră în măsura în care, dăruindu-ne lui 
Dumnezeu în Duhul Sfânt, ne împărtăşim de duhul vieţii duhovniceşti a 
lui Hristos. Şi aceasta, fiindcă „Dumnezeu este iubrie şi cel ce rămâne în 
iubire, rămâne în Dumnezeu şi Dumnezeu rămâne în el” (1 loan 4, 16). 
Prin iubirea lui Dumnezeu dobândim pe sophrosyne ca linişte şi armonie 
a sufletului, pe măsură ca iubirea lui Dumnezeu să se desăvârşească în 
viaţa noastră: „fecisti nos ad Te, Domine, et inquietum est cor nostrum 
donec requiescat in Te” 4 . Sophrosyne ca hesykia nu este aici o linişte 
statică şi amorţită, ci epectatică, într-o continuă devenire, având un orizont 
veşnic deschis, pe măsură să desăvârşească aspiraţiile sufletului omenesc. 

7. Sofrologia creştină este un proces spiritual dinamic şi creator. 
Ea porneşte din credinţa activă, lucrătoare, care se împlineşte în dragoste 
(Galateni 5, 6). Prin credinţă Hristos locuieşte în sufletul nostru (Efeseni 3, 
17), şi aceasta determină un proces duhovnicesc înnoitor, căci „cei ce sunt 
ai lui Hristos şi-au răstignit poftele împreună cu patimile” (Galateni 5, 24). 
De aceea, „dacă este cineva în Hristos, este făptură nouă; cele vechi au 
trecut, iată toate s-au făcut noi” (11 Corinteni 5, 17). 

Este adevărat că harul divin începe şi desăvârşeşte viaţa duhovni¬ 
cească şi mântuirea. Dar la darul lui Dumnezeu trebuie să adăugăm şi 
strădania noastră. în felul acesta sofrologia creştină devine un sinergism, 
o împreună lucrare a firii cu harul divin, un proces duhovnicesc, un 
neîntrerupt urcuş spre desăvârşire. După cum am arătat deja, se începe cu 
credinţa. Se continuă cu pocăinţa, ca schimbare de mentalitate şi 
comportament. Aici sophrosyne intervine ca şi „conversio amoris”, adică 
în schimbarea iubirii care determină o nouă orientare: de la egoismul care 
te duce în prăpastia destrăbălătorilor, la urcuşul spre piscul înseninat şi 
luminos al iubirii Iui Dumnezeu. Şi pe măsură ce înaintăm în iubirea lui 
Dumnezeu, hesychia ne inundă mai mult sufletul şi ne atrage continuu 
spre Dumnezeu. 

De o importanţă deosebită în urcuşul duhovnicesc este apoi 
privegherea, ca o continuă atenţie ia tine însuţi. în cadrul sofrologiei 
creştine ca act sinergie apare pentru conştiinţă imperativul moral sub o 
formă interogativă: „Ce ar face Hristos în locul tău?” Iar acest memento 
nu este o obsesie sterilă, ci un mijloc de cultivare a necontenitei atenţii la 
tine însuţi, „până Hristos va lua chip în noi” (Galateni 4, 10). Pentru 

atingerea acestui obiectiv, privegherea este în imaginea sugerată de dascălii 
Bisericii, asemenea paznicului sau santinelei care păzeşte o fortăreaţă... iar 
fortăreaţa este inima şi mintea care trebuiesc păzite de gândurile şi ispitele 
ce duc la păcat. Şi tot în acest scop exersăm şi necontenita rugăciune, 
îmbinată cu postul ca exerciţiu de echilibrare, armonizare şi ordonare a 
naturii biologice raportată la necesităţile vieţii. Prin menţinerea trează a 
atenţiei şi prin necontenita rugăciune urcăm spre „gymnos noos", adică la 
eliberarea (golirea) minţii de gândurile pătimaşe şi transformarea ei în „tron 
al ! ui _ Dumnezeu ” Apoi ajungem la katharsis, ca expresie a curăţiei sau 
purificării sufletului. în sensul cel mai elementar al cuvântului, katharsis 
vizează curăţia naturii umane de tot ceea ce nu-i este propriu, necesar şi 
folositor, precum murdăria sau boala pentru corp; sau tulburările, emoţiile 
şi tensiunile dăunătoare sufletului. Prin această purificare, atât trupul, cât şi 
sufletul se „încarcă cu energie creatoare. Precum înlăturând rugina de pe 
suprafaţa unui metal, aceasta devine strălucitoare ca oglinda, tot astfel prin 
katharsis înlăturăm din suflet rugina păcatului, spre a-I compensa cu lumina 
strălucitoare a virtuţilor, care îi sunt proprii, necesare şi folositoare, fiindcă 
îi redau sănătatea ca armonie a continuei sale deveniri. Aşa precum 
înlăturând întunericul apare în mod necesar lumina, tot astfel prin katharsis 
natura omenească devine luminată şi încălzită de razele binefăcătoare ale 
harului., făcând-o să se împărtăşească de dumnezeiasca fire (II Petru 1, 4). 

în sfârşit, apatheia ca nepătimire este obiectivul şi finalitatea 
sophrosynei ca virtute cardinală. în sofrologia creştină nu e vorba de o 
apatheia îngheţată, nemişcată, ca stânca de granit, cum era ea concepută 
de stoicL în creştinism apatheia are un caracter dinamic şi creator. Ea 
reprezintă o continuă chemare spre iubirea Iui Dumnezeu, şi ca urmare, o 
continuă devenire a sufletului omenesc. Acest caracter epectătic al apatheiei 
creştine este dat de sfinţenia lui Dumnezeu, care mereu ne cheamă la 
asemănarea ei: „Fiţi sfinţi, precum şi Dumnezeu este sfânt” (1 Petru 1, 
16). Ea este mai degrabă, nu atingerea sau ajungerea la un pisc, ci 
conştiinţa unei continue deveniri de a ajunge la Piscul ce nu poate fi ajuns. 
Iar iubirea lui Dumnezeu care ne revarsă în suflet hesykia Sa reprezintă o 
continuă chemare spre infinita desăvârşire a lui Dumnezeu: „Fiţi desăvârşiţi, 
precum şi Dumnezeu este desăvârşit" (Matei 5, 48). 

în felul acesta, sophrosyne reprezintă un act de totală dăruire lui 
Dumnezeu, fiindcă ea însăşi îşi are originea şi izvorul în iubirea lui 
Dumnezeu. De aceea, sophrosyne încreştinată devine o întruchipare a 
neprihănirii, a apatheii lui Dumnezeu, tradusă prin pudicitia şi castitas. 

8. Sofrologia creştină ca expresie a spiritualităţii creştine se îndreaptă 
spre orice om şi spre întreaga creaţie. Un suflet pătruns’de hesykia divină 
f ace d ! n r ' c *' carea sa P e verticală o transmitere a razelor de lumină şi 
căldură pe orizontală. Asemenea unei oglinzi ţinută în faţa soarelui, 
formându-şi un focar luminos, răspândeşte razele de lumină şi căldură ale 
soarelui, tot astfel şi hesykia izvorâtă din iubirea lui Dumnezeu devine o 


realitate „palpabilă” în relaţiile cu semenii. Se spune despre un astfel de 
om înduhovnicit că pe oricine venea la el îl întâmpina cu cuvintele: „Bine 
ai venit, Bucuria mea! Hristos a înviat!” Asemenea femeii samarinence care 
după ce a cunoscut pe Hristos ca Fiu a Iui Dumnezeu şi Mântuitor al lumii, 
sufletul i-a fost inundat de hesykia, transformată într-un entuziasm misionar, 
ea devenind asemenea unui apostol, vestitoarea împărăţiei lui Dumnezeu 
în lume. La fel şi Zacheu după întâlnirea cu lisus simte în sufletul său 
acea linişte şi pace divină, care îi schimbă viaţa. Din vameşul necinstit de 
altă dată, renaşte credinciosul-filantrop hotărât să răsplătească împătrit 
tuturor acelora pe care altă dată din egoism i-a nedreptăţit... 

Determinată de credinţă şi iubire, sofrologia creştină ca înţelepciune 
practică primeşte un caracter specific, scoţând sufletul omenesc din 
închisoarea lui egocentrică şi transformându-1 în generozitate şi altruism. 
Dacă în concepţia antică megalopsihia, ca „măreţie a sufletului”, stăpân 
pe sine însuşi în afirmarea valorii sale, este egoist şi orgolios, în creştinism 
megalopsihia va defini măreţia sufletului eliberat de sub dominaţia poftelor 
şi patimilor, devenind prin agape mărinimos şi generos. Iar locul orgoliului 
îl va lua tapeinophrosyne, ca un model de afirmare a demnităţii sau valorii 
sale ca philantropos. Astfel, megalopsihia devenind o caracteristică a 
sofrologiei creştine, se concretizează în caritatea creştină, încât formân- 
du-se adevărate instituţii de caritate, au înscris în istorie cele mai înălţătoare 
pagini pe măsură să demonstreze că sufletul omenesc poartă în sine 
strălucirea iubirii lui Dumnezeu. în felul acesta, operele de caritate creştină 
reprezintă pentru sofrologia creştină un adevărat program de acţiune, ele 
înscriindu-se în viziunea înţelepciunii practice creştine, adică a sofrologiei, 
ca un adevărat cult, fiindcă creştinii văd în fiecare oropsit, marginalizat sau 
abandonat al vieţii, pe Hristos. Cuvintele Domnului sunt pentru ei un 
imperativ moral şi un program de acţiune: „Dacă faceţi unuia din aceştia 
fraţi ai Mei mai mici, Mie mi-aţi făcut”. Ei văd în Hristos nu numai pe 
Stăpânul vieţii şi al morţii, nu numai pe Dumnezeu de a cărui slavă nu te 
poţi apropia şi atinge, ci rămâi înaintea ei ca un mort (Apocalipsa 1, 17), 
ci până la a doua Sa venire, ucenicii Lui îl întâlnesc mereu pe Hristos în 
drumul vieţii lor, în stare de umilinţă. Ei sunt conştienţi că pot pune mâna 
pe ranele Lui biruitoare asupra morţii, numai dacă mai întâi au pus 
untdelemn, au legat şi au vindecat ranele sângerânde ale acelora prin care 
Hristos li se arată. Concret vorbind, despre un adevărat urmaş al lui Hristos 
se spune că săruta chiar şi rănile leproşilor, ca şi cum ar săruta icoana lui 
Hristos. lată cum, ceea ce la un moment dat s-ar putea considera nebunie, 
sofrologia în noua ei haină creştină face un adevărat act de cult. Şi această 
înţelepciune smerită (tapeinophrosyne) nu înjoseşte, ci înalţă sufletul spre 
taina cea de nepătruns a iubirii lui Dumnezeu, dătătoare de nespusă 
strălucire şi linişte zbuciumatei vieţi umane. Mergând mai departe, nu 
putem scăpa în uitare pilduitoarele acte caritative ale acelor suflete 
generoase şi jertfelnice care şi-au înscris numele în calendarul sfinţeniei 

creştine prin aceea că, urmând poruncii Domnului că „mai bine este a da, 
decât a lua”, au jertfit totul; toate avuţiile le-au împărţit celor săraci, 
nevoiaşilor, celor lipsiţi, neputincioşi, aruncaţi la periferia vieţii. Toate le-au 
dat ca şi lui Hristos, cu inima largă şi deschisă şi plini de iubire, nimic 
pretinzând în schimb şi neaşteptând de la nimeni nici o răsplată 
pământească. Sufletul lor a fost pătruns de duhul iubirii lui Hristos, încât 
au dăruit chiar şi bunurile necesare vieţii lor, având în faţă un singur ţel şi 
un singur ideal, şi anume de a se asemăna vieţii şi faptelor lui Hristos. Şi 
astfel harul lui Hristos le-a umplut inima până la revărsare. Simţind bucuria 
Duhului, au dobândit pacea plină de sfinţenie a lui Dumnezeu, „care 
depăşeşte toată mintea” (Filipeni 4, 6), ca pe o sophrosyne inundată de 
har, care le-a alungat din suflet orice tulburare. Sophrosyne transfigurată 
de har le-a adus în suflet lumina şi căldura izvorâtă din iubirea şi sfinţenia 
lui Dumnezeu, încât descoperind împărăţia lui Dumnezeu ca pe o comoară 
de mare preţ, şi-au sfinţit viaţa prin bunurile spirituale ale dragostei lui 
Dumnezeu cea veşnică şi fără hotar. 

In acelaşi timp, sofrologia creştină prezintă marea deschidere a 
sufletului omenesc spre înfrăţirea cu întreaga creaţie. Duhul de viaţă 
făcătorul, care prin harul divin aduce ordinea în natura omenească, este 
Acela care a transformat haosul primordial în ordine şi armonie, în cosmos 
(podoabă, frumuseţe). Duhul este Acela care face ca harul necreat al Sfintei 
Treimi să pătrundă întreaga creaţie, făcând din ea o necontenită euharistie 
adusă Ziditorului ei. 

9. In contextul celor mai sus arătate, se cuvine să evidenţiem şi 
caracterul educativ specific al sofrologiei creştine. 

Este cunoscut faptul că educaţia începe cu bunul simţ. Iar bunul simţ 
este sophrosyne. Ea înseamnă înfrânarea firii de a nu cădea pradă 
instinctelor animalice, ca şi sentimentul de sfială şi pudoare, ca raportare 
la sine şi la semeni, fapt care atrage după sine respectul reciproc dintre 
oameni. De aici se formează bunele relaţii, liniştea şi armonia între oameni, 
stabilind ordinea în conduita socială a omului. 

Toţi factorii educaţiei acţionează fiecare în felul său şi toţi la un loc 
pentru ca prin înnobilarea firii, oamenii să devină mai generoşi, iar 
egoismul feroce şi bestial să fie transformat în altruismul care-i conferă 
persoanei umane calitatea de a deveni din ce în ce „mai-Om”... Dintr-o 
astfel de acţiune ia naştere civilizaţia şi cultura omenirii, iar sophrosyne 
reprezintă termenul cheie ce deschide vistieria valorilor umane. Şi astfel 
sofrologia creştină devine adevărata terapie a sufletului omenesc. Ea 
reprezintă o continuă modelare, cultivare şi dăruire a naturii umane în 
scopul formării caracterului moral creştin. Iar aceasta reprezintă statornica 
modelare a firii şi a comuniunii umane în spiritul vieţii şi al sfinţeniei lui 
Hristos. Dar la caracterul moral creştin nu se ajunge printr-o simplă învăţare 
a unor percepte etice, nici simpla creare a unor deprinderi mecanice şi 
formale, şi nici chiar prin rutinata împlinire a unor acte tradiţionale de cult. 

Caracterul moral creştin înseamnă mult mai mult. El este un proces de 
profunzime care schimbă, care transformă firile viciate şi pătimaşe ale 
oamenilor. El reprezintă deci o nouă statură morală. La el se ajunge printr-o 
comuniune de credinţă şi de iubire cu Hristos, prin împărtăşirea vieţii lui 
Hristos, prin ridicarea de la moartea morală a păcatului, la învierea întru 
sfinţenie şi dobândirea calităţii de fiu al lui Dumnezeu. într-o astfel de 
ambianţă, vameşii devin apostoli, iar păcătoşii devin sfinţi... Nu e vorba, 
desigur, de o emoţie spontană şi trecătoare, ci de o statornică şi 
neîntreruptă creştere în duhul vieţii duhovniceşti a lui Hristos. De aceea, 
caracterele morale creştine nu reprezintă o statornicie înţepenită în 
deprinderi mecanice, ci finalitatea lor reprezintă tendinţa spre o continuă 
ascensiune spre dăltuirea personalităţii creştine, adică la sfinţenia iară limite 
a lui Hristos, prin care devenim asemenea lui Dumnezeu. 

Prin urmare, caracterele morale creştine nu sunt rezultatul unor 
străfulgerări puternice de lumină divină. Convertirile înseamnă într-adevăr 
o schimbare de mentalitate şi atitudine. Ele pot veni din partea lui 
Dumnezeu şi a oamenilor lui Dumnezeu. Dar nu reprezintă o finalitate, 
nici o simplă, mecanică şi înţepenită statornicie, ci un mai degrabă început. 
Mai precis, un început ce se impune a fi cultivat printr-un proces sinergie 
de adeziune constantă a voinţei de a întări puterile sufletului, ca necontenit 
să poată „alerga spre ţinta chemării celei de sus” (Filipeni 3, 14). 

Aşadar, fiind într-o continuă formare, caracterele morale creştine 
reprezintă procese educative. în felul acesta putem vorbi de rolul educativ 
al sofrologiei creştine în dăltuirea caracterelor morale. 

Educaţia sofrologică creştină impune la început cumpătarea în întreg 
comportamentul uman. în mâncare şi beutură postul constituie un exerciţiu, 
care fără să suprime biologicul, pune stavilă îmbuibării care îngreunând 
natura, îi aduce nesănătatea fizică şi spirituală. în acelaşi timp, constituind 
o „abstinerrtia voluptatum”, postul opreşte dorinţele şi plăcerile să se 
rostogolească în păcat, prin transformarea lor din mijloc necesar vieţii, în 
scop ce denaturează funcţionalitatea normală a fiinţei umane. în felul acesta 
natura umană se echilibrează în ordinea devenirii sale. Raţiunea este aşezată 
la postul de comandă, voinţa devine stăpânire de sine, iar sentimentele 
se temperează sub conducerea raţiunii. Pe de altă parte, îmbinarea postului 
trupesc cu cel sufletesc devine o terapeutică educativă a sofrologiei creştine 
de prim ordin. Ea depăşeşte simpla dietă alimentară prin educarea spiritului 
sub forma abţinerii de la mânie, ură, răzbunare, invidie, mândrie, lăcomie 
după acumularea bunurilor materiale prisositoare etc. Iar atunci când postul 
se îmbină cu rugăciunea, cu pocăinţa, cu iertarea şi cu milostenia, devine 
un act sacru si o jertfă vie adusă din iubire lui Dumnezeu, după îndemnul 
Apostolului: „înfăţişaţi trupurile voastre ca pe o jertfă vie, sfântă, bine 
plăcută lui Dumnezeu” (Romani 12, 1). Astfel postul ca jertfire a plăcerilor 
pătimaşe, ca şi a gândurilor şi sentimentelor potrivnice vieţii duhovniceşti, 
reprezintă o participare la Jertfa lui Hristos, care „făcându-se pentru noi 

păcat” (11 Corinteni 5, 21), a biruit puterea păcatului şi a morţii, devenind 
chezăşia învierii noastre. De aceea, El se jertfeşte permanent pentru noi, 
şi participă alături şi împreună cu noi, ori de câte ori jertfim păcatul pentru 
a învia la o viaţă nouă, întru biruinţa învierii Sale. Astfel, în jertfa postului 
care ne sfinţeşte viaţa ca o actualizare a biruinţei lui Hristos asupra 
păcatului, este prezentă şi Jertfa Lui, aşa cum - de pildă - în jertfa martirică 
a lui Felicitas se jertfea Hristos, suferea Hristos, în lupta pe care ea o dădea 
pentru el. De aceea, martirii mergeau cu o inefabilă bucurie la jertfa, fiindcă 
nu era jertfa morţii dureroase, ci a învierii biruitoare. Din ranele lor învia 
mereu Hristos şi din fireasca lor slăbiciune se naşte puterea şi biruinţa noii 
credinţe, încât un apologet creştin putea constata pe bună dreptate că 
„sanguis est semen christianorum”. 

De aici vedem că sofrologia creştină stabileşte harmonia umană, adică 
virtutea, prin simţământul adânc de sfială şi pudoare în faţa declanşărilor 
instinctive, care târăsc fiinţa umană spre animalitate. Şi astfel este 
determinată buna cuviinţă în mentalitate şi comportament. Martirii au mers 
şi mai departe, preferând prin eroismul lor moral chiar moartea, decât să 
aducă „jertfa” propriei vieţi morale pe altarul lui Dionysos şi Afrodita. 

în felul acesta, rubor ca şi coroana roşie a martiriului rămâne ca o 
determinare caracteristică a sophrosynei creştine. Iar când rubor încetează, 
urmează pudor, ca şi coroana albă a castităţii (fecioriei). 

Au fost însă şi exagerări, slăbiciuni şi căderi, atât cu referire la rubor, 
cât şi în ce priveşte pudor. Au fost multe cazuri care au făcut din martiriu 
un eroism triumfalist, lipsit de iubirea totală faţă de Dumnezeu; 
manifestându-se mai mult ca nişte acte de „provocare” ale martiriului, pe 
care însă Biserica nu le-a acceptat, şi nici astfel de „eroi” nu i-a primit 
printre sfinţi. Au fost din nefericire şi cazuri de slăbiciune, de căderi în 
faţa martiriului, când mulţi au renunţat la mărturisirea credinţei în Hristos; 
şi dacă apoi au revenit la credinţă, pe aceşti „lapsi” Biserica nu i-a alungat, 
ci i-a reprimit, dar numai după o sinceră şi îndelungată pocăinţă. 

Şi în privinţa lui pudor a apărut lipsa de vocaţie, insuficientul 
discernământ de a determina şi promova după cuviinţă darul lui 
Dumnezeu, şi astfel de multe ori entuziasmul de la început se prăbuşea 
în eşec şi compromis... La cealaltă extremă erau mizoghinii, care urau 
făptura lui Dumnezeu din cauza neputinţei lor de a-şi stăpâni pornirile 
instinctive. Biserica nu i-a acceptat nici pe unii, nici pe ceilalţi. De aceea, 
sofrologia creştină promovează castitatea autentică pornită din vocaţie, ca 
şi chemare şi dar de la Dumnezeu, şi cultivată ca o neprihănită seninătate 
a întregii fiinţe dăruită din totală iubirea lui Dumnezeu, ca să 1 se asemene, 
prin necontenita împărtăşire din duhul vieţii lui Hristos. 

Dar şi în practica ascezei ca exerciţiu al vieţii duhovniceşti spre 
desăvârşire, au apărut multe şi felurite exagerări nespecifice formării 
caracterului moral creştin, ca întruchipare a vieţii atât de naturale a sfinţeniei 
lui lisus Hristos. 


După cum arătam, sofrologia creştină, aducând ordinea şi echilibrul 
nu promovează asceza ca distractivă trupului, ci de stăpânire asupra 
instinctului animalic, care destramă firea în destrăbălări nesăbuite şi 
în dezmăţ, pe măsură să-i aducă boala morală, înrobind-o patimilor. 

Asceza promovată de sofrologia creştină este asemenea bisturiului care 
curăţeşte rana improprie firii, dăunătoare şi ducătoare la moarte, pentru a 
însănătoşi firea. Asceza reprezintă astfel o moarte spre viaţă; o moarte 
faţă de păcat, în favoarea învierii în duhul vieţii lui Hristos, care însănă¬ 
toşeşte firea, asigurându-i liniştea şi seninătatea, prin curăţirea de 
tulburătoarele răni ale păcatului, care o ruinează. Astfel, în viaţa duhov¬ 
nicească, asemenea cerului fără nori, pulsează bucuria vieţii în Hristos, pe 
măsură să o conducă spre desăvârşirea ei. 

Pe de altă parte, promovând libertatea evanghelică, sofrologia creştină 
nu face din asceză o activitate obsedantă, care sufocă dinamismul sufletesc. 
De pildă, deşi - postul după cum am văzut - este un act ascetic de jertfă 
sfântă adusă lui Dumnezeu, nu reprezintă totuşi o constrângere, nici o 
obişnuinţă de rutină şi nici o obsesie chinuitoare. Sofrologia creştină prin 
discernământ îl concepe într-o formă elastică, discretată, naturală, ca 
promotor al unei sfinţenii sincere şi adevărate. Astfel, Sfântul Apostol Pavel 
spune cu privire la mâncare: „mâncaţi tot ce vi se pune înainte, fără să 
întrebaţi nimic pentru cugetul vostru” (1 Corinteni 10, 27). Punând în 
aplicare înţeleaptă îndrumare apostolică, Sfântul Simion Noul Teolog ne 
îndeamnă la fel: „Să mănânci cele puse înaintea ta, orice ar fi”. De 
asemenea să bei vinul cu înfrânare, fără cârtire. Iar dacă mănânci singur, 
din pricină de neputinţă, mănâncă legume crude şi untdelemn... Dacă se 
întâmplă să stai la masă cu fraţii evlavioşi, să te împărtăşeşti de cele puse 
înainte, fără deosebire, oricare ar fi ele” 5 . 

Confirmând prin aplicarea în viaţă a acestei practici ascetice, cărţile 
filocalice redându-ne din înţelepciunea săvârşită cu dreaptă socoteală de 
marii şi autenticii asceţi-postitori, arată că nu puţini au fost aceia care au 
întrerupt postul, atunci când au primit oaspeţi. Nu pentru a se îmbuiba cu 
mâncare şi beutură, nici pentru a uita sau dispreţui postul, ci mai degrabă 
pentru a evidenţia discreţia lui, aşa cum l-a recomandat de altfel şi 
Mântuitorul când a spus că nu oamenilor, ci Iui Dumnezeu trebuie să ne 
arătăm că postim... în felul acesta acordăm prioritate ospitalităţii, ca 
expresie a dragostei creştine. Mâncând alături de cel venit din depărtare, 
ostenit şi flămând, întăreşti mai mult comuniunea duhovnicească, care te 
ridică spre comuniunea cu Hristos, după însăşi cuvintele Sale: „Dacă doi 
sau trei sunt adunaţi întru numele Meu, acolo sunt şi Eu în mijlocul lor” 
(Matei 18, 20). Prin aceasta se adeveresc încă odată cuvintele Apostolului: 
„Cel ce mănâncă pentru Domnul mănâncă; şi cel ce nu mănâncă pentru 
Domnul nu mănâncă” (Romani 14, 6). 

în altă ordine de idei, cu privire la viaţa sexuală, educaţia sofrologică 
creştină aşează ca pilon normativ de conduită contientia şi pudiciţia, 

combătând aberaţiile sexuale ca pe nişte „patimi de ocară”, şi orientând 
desfăşurarea sexului sub forma intimităţii cuviincioase prin căsătoria 
binecuvântată de Dumnezeu, ca întemeietoare a familiei creştine, căreia îi 
fixează un întreit scop: ferirea de desfrânare, ajutătoarea reciprocă a soţilor, 
naşterea şi educarea copiilor. Dar toate acestea îşi împlinesc menirea prin 
unitatea de fiinţă a soţilor. „Şi vor fi amândoi un trup”, spune Mântuitorul. 
Aceasta înseamnă că unitatea trupească şi sufletească nu constă numai 
în împlinirea interesului material comun, ci are şi un caracter moral, 
ca unitate de destin şi de jertfă. Iar iubirea ca temelie a unităţii determină 
actul de comuniune şi comunicare reciprocă, nu a defectelor, ci a calităţilor 
dintre soţi, spre a se desăvârşi unul pe altul în duhul vieţii Iui Hristos, 
asigurând în felul acesta un mediu favorabil de educare a copiilor, care se 
includ în unitatea familială. 

S-a pus şi tot mai incitant se pune problema educaţiei sexuale în 
familie. Deşi această relaţie, fiind extrem de intimă, are un caracter pudic, 
mulţi doresc totuşi să o cunoască şi să o aplice după recomandări oficiale. 
Şi în astfel de situaţii, din nefericire nu am lipsit extremele. Am indicat în 
cuprinsul lucrării apariţia multor cărţi care îşi asumă capacitatea şi calitatea 
de a oferi un modei de educaţie sexuală pentru familia creştină. Am văzut 
însă că reţetele sunt de-a dreptul scabroase, conducând mai mult spre 
pornografie, decât spre sophrosyne ca echilibru moral. A descătuşa, adică, 
sexul în „familia creştină” şi a legitima perversiunea, înseamnă a legitima 
desfrâul familial... Pe de altă parte. Ia polul opus, sub influenţa diverselor 
concepţii spiritualiste, mai mult sau mai puţin autorizate se introduc în 
cadrul familiei creştine forme de austerităţi dure, unilaterale şi chiar 
neigienice... Punând în exclusivitate procrearea ca scop al căsătoriei şi 
familiei, unii ca aceştia au pretenţia că astfel proclamă şi cultivă „erotismul 
pur sădit de Creator în fiinţa psiho-fizică a omului... în fond se crează 
derută, slăbind apropierea şi unirea firească a soţilor, determinată de iubirea 
binecuvântată şi sfinţită de Biserică prin Taina Sfintei Cununii. 

Dacă Sofrologia creştină respinge extremele ca dăunătoare, ea va 
aborda educaţia într-un mod gradat, promovând mai întâi normalitatea 
bazată pe firesc, măsură şi decenţă, adică stabilind ia început 
temperanţa, şi apoi ridicarea treptată spre sfinţenie ca împlinire a 
umanului, şi nu ca falsificare sau schimonosire a lui. Dacă vom încerca să 
aşezăm aureola sfinţeniei înainte de stabilizarea sau statornicia normalităţii 
prin temperanţă, e ca şi cum ne-am hazarda în „aventura” de a asalta 
piscurile munţilor fără echipamentul adecvat şi fără antrenamentul necesar... 

în privinţa ţinutei capilare, a podoabelor şi a vestimentaţiei, educaţia 
sofrologică creştină aşează modestia, adică măsura şi echilibrul, 
propunând astfel frumuseţea naturală. Nu că ar schimba haina parfumată 
cu cea fetidă şi zdrenţăroasă, ci pentru că nu este de acord cu extrava¬ 
ganţa, luxul şi indecenţa, care suscită pofta şi plăcerea spre păcat. 

La fel cuvântul, ca expresie a fiinţei şi conştiinţei persoanei, precum 
şi celelalte comportări trebuie să fie ordonate cu bun simţ, cu chibzuinţă, 
cuminţenie şi dreaptă socoteală: „Cuvântul vostru să fie totdeauna plăcut, 
dres cu sare, ca să ştiţi cum trebuie să răspundeţi fiecăruia” (Coloseni 4, 
6); „Şi orice aţi face cu cuvântul, sau cu lucrul, toate să le faceţi în numele 
Domnului lisus, mulţumind pentru El lui Dumnezeu şi Tatălui” (Coloseni 
3, 17). 

Reţinem dintr-un capitol anterior că pe bună dreptate spunea Platon 
că există firi de aur, care au ordinea ca pe o sophrosyne (minte sănătoasă 
dublată de o voinţă energică şi statornică) înscrisă în însăşi sufletul lor. 
Pentru aceştia nici nu sunt necesare legile. Conştiinţa lor este trează, sigură 
şi dreaptă, încât „din fire fac cele ale legii”. Sunt însă şi firi grosolane, cu 
conştiinţa laxă şi adormită. Unii ca aceştia se „complac” în dezordinea 
naturii şi în păcatul care îi ruinează, devenit o „altera natura”. Cuvintele şi 
învăţarea binelui nu-i conştientizează, şi rămân prea slabe ca să-i trezească 
spre o afirmare pozitivă. Teama, interesul, pedeapsa pot determina la un 
moment dat schimbarea de atitudine, dar nu totdeauna. Schimbarea de 
atitudine se întâmplă numai atunci când sunt puşi în situaţia de „a-şi veni 
în sine”. Iar sofrologia creştină în formarea caracterului religios moral 
porneşte tocmai de aici. Numai dacă recunoaştem şi mărturisim cu cuget 
smerit (tapeinophrosyne) vina păcătoşeniei noastre în faţa Părintelui ceresc, 
având deplina încredere în iertarea ce ni se oferă prin jertfa de iubire a 
Mântuitorului, putem dobândi starea de har, pe măsură să aducă marea 
înnoire morală, prin schimbarea de mentalitate şi comportament. 

De aici începe cu adevărat formarea caracterului moral creştin, care 
neîntrerupt se dezvoltă prin duhul vieţii lui Hristos spre continua înnoire 
şi sfinţire a vieţii duhovniceşti. Iar această înnoire duhovnicească se face 
văzută în chiar cele mai mici şi poate neînsemnate atitudini compor¬ 
tamentale, care fiind străbătute de lumina vieţii Iui Hristos, strălucesc în 
viaţa creştină ca nişte reguli de conduită, pornite însă din conştiinţă, ca 
un mod natural de manifestare în exterior: „Fiţi sfinţi în toată purtarea 
(vieţuirea) voastră” (I Petru 1, 15). Altfel spus, în tot ceea ce gândiţi şi 
făptuită, să strălucească lumina lui Hristos; sauîntr-o formă interogativă: ce 
ar face Hristos în locul tău?... Astfel educaţia sofrologică creştină a chiar 
formulat un adevărat cod de reguli comportamentale, străbătute de lumina 
vieţii lui Hristos. Ele pornesc de la dispoziţia sufletului omenesc de a 
temelui educaţia pe aidos şi sophrosyne. Acestea au apărut mai întâi 
expuse de către Sfântul Apostol Pavel în epistolele pastorale, sub forma 
noilor atitudini pe care trebuie să le adopte creştinii în noua lor viaţă 
duhovnicească, spre a se deosebi de viaţa lor de altă dată. Apoi acest 
cod a fost sistematizat mai ales de Clement Alexandrinul, Sfântul Isaac 
Şirul, Isaia Pustnicul şi alţi părinţi filocalici, el devenind până la urmă chiar 
o anticipare a codului de maniere al civilizaţiei moderne, constituind în 
acelaşi timp şi obiective educative în instituţiile de învăţământ pentru 

înnobilarea firii omeneşti, orientând conştiinţa spre adevăr, bine şi frumos, 
iar prin formarea bunelor deprinderi să domine instinctele si dorinţele 
primare venite din zonele întunecate ale firii, şi astfel, cel de educat să 
devină din ce în ce „mai-OM"... Iar educaţia creştină se vede tot mai 
necesară în lumea de azi, dominată de sex, violenţă şi îmbuibare, când 
mulţi copii devin părinţi, şi când crima juvenilă se îndreaptă chiar către 
forurile de educaţie... 

Astfel putem conchide că educaţia sofrologică creştină face ca viaţa 
lui Hristos să se răspândească în lume, pentru ca eliberând lumea din 
păcat, să prindă tot mai mult viaţă împărăţia lui Dumnezeu. Caracterele 
creştine autentice devin astfel „epistola lui Hristos către lume scrisă nu cu 
cerneală, ci cu Duhul lui Dumnezeu cel viu, nu pe table de piatră ci pe 
tablele de carne ale inimii” (li Corinteni 3, 3). Unii ca aceştia reprezintă 
un „Aiter Christus”, spre a împlini în lume misiunea Lui sacră. 

in concluzie, Sofrologia creştină este o pledoarie pentru umanizare, 
pentru deschiderea spre cultură şi civilizaţie, pentru sacralizare într-o lume 
desacralizată şi secularizată, dominată de neopăgânismul care în locul lui 
Dumnezeu vrea să întronizeze în conştiinţa umană stăpânirea instinctivă a 
poftelor oarbe şi a patimilor înrobitoare ce decurg cu precădere din 
îmbuibare, violenţă şi sex. 

j n acelaşi timp sofrologia creştină reprezintă un îndemn de a ne trăi 
viaţa în cinste, modestie şi demnitate, făcând din închinarea datorată lui 
Dumnezeu un model de generozitate a sufletului adresată lumii şi vieţii 
prin iubirea jertfelnică a lui Hristos cel înviat şi prin puterea Duhului Sfânt, 
care pe toate le sfinţeşte spre împlinirea menirii lor. 

De aceea, dacă dorim să avem o familie temeinic consolidată, care 
sa constituie celula unei societăţi sănătoase; şi dacă dorim să promovăm 
o credinţă luminată, educaţia sofrologică constituie un ideal şi o datorie a 
familiei, a instituţiilor de învăţământ şi în special a Bisericii creştine. 

După cum am văzut, noţiunea de „cumpătare", derivată de la 
„computo (sau „compito”) înseamnă a socoti, a chibzui, cu judecată, a 
calcula. Ea indică astfel o acţiune de gândire. De fapt, verbul franţuzesc 
„penser” (a gândi) derivă de la supinul lui „pendo”, care înseamnă a 
cântări, a cumpăni. Cumpătarea oferă în acest caz imaginea unei cumpene 
cu două talere pe care le ţine în echilibru. 

Având o sferă foarte largă şi variată de exprimare, cumpătarea este 
redată cel mai bine prin sophrosyne, care este prin excelenţă conceptul 
care o reprezintă. în sensul cel mai general, sophrosyne redă ideea de 
sănătate a minţii. Mai întâi a fost folosit în repertoriul pareneticii medicale 
populare, ca o determinare a dietei, care refuză abuzurile în mâncare şi 
beutură. Astfel dieta devine - aşa cum spunea Filon - o „lege a 
sophrosynei”. Definind „sănătatea minţii şi a cugetului” (Cratyles 411 e), 
sophrosyne indică cel mai bine ideea de măsură, de cuminţenie, de 
armonie, de cosmos (rânduială, ordine). „Mi se pare - spune Platon - că 
sophrosyne este ceea ce îl face pe om moderat şi cuminte” (Charmides 
160 e). Acest fapt imprimă sophrosynei caracterul de înţelepciune practică, 
conform căreia se caută cele mai bune mijloace spre a se ajunge la cele 
mai bune scopuri. Aristotel evidenţiază la sophrosyne trăsătura esenţială a 
virtuţii ca linie mediană între două extreme dăunătoare vieţii: Hyperbole 
şi eleipsis. Sophrosyne este „meson”, adică mijlocul dintre extremele 
reprezentate de plăceri şi dureri (E.N. 11, 1107 b). Măsura este atestată 
pentru prima dată de către pitagorei, în teoria lor despre proporţii, încât 
„dreapta măsură” (mesotes) devine o noţiune etică. Dar ea a fost elaborată 
iniţial tot de concepţia medicală, ce vede în sănătate un amestec judicios 
proporţionat de calităţi contrare, iar în boli un exces şi o insuficienţă. De 
pildă: somn-veghe; saturaţie-foame. însă somnul prea mult este un exces, 
precum insomnia este o insuficienţă. La fel, lipsa poftei de mâncare este 
o insuficienţă, pe când nesaţiul este un exces. Etica preia acest sens 
elaborat de concepţia medicală şi îl transpune pe fundalul axiologic al 
sufletului omenesc. Astfel, Democrit spune că „în toate e frumoasă media. 

Eu nu doresc ce este peste măsură şi nici sub măsură” (Fragm. 102). | ar 
Solon proclamă că „măsura este perfecţiunea tuturor lucrurilor” Revine lui 
Aristotel meritul de a evidenţia mesotesului calitatea de virtute etică 
aratand că „virtutea este meditatea, ţinta ei fiind măsura justă dintre două 
extreme... Excesul şi insuficienţa aparţin viciului, în timp ce virtuţii îi este 
proprie linia de mijloc (E.N. II, 1106 b. 30). Atât de mult preţuiau înţelepţii 
vechi măsură, ca forţă creatoare a valorilor spirituale în viaţa omului şi î n 
univers, încât unul dintre ei (Cleobul) se pronunţă pe un ton sintetic 
generalizator „măsura e lucrul cel mai bun”! (D.L. 1, 33). De aceea nu e 
de mirare că Solon ajuns arhonte în 594 dă Atenei o constituţie 
democratică, tânărul trebuind să păstreze în toată tinuta sa (cuvinte şi 
atitudini) reţinere şi respect faţă de cei vârstnici, iar cetăţeanul va fi educat 
ca sa-şi domine emoţiile, instinctele şi pasiunile... Relaţiile umane se 
bazeaza pe sentinţa: „meden agan”, adică control, echilibru, moderaţie. 
Irecand prin criză, se impune polisului grec în relaţiile inter-umane 
încetarea agroganţei bogaţilor, precum şi a sclaviei poporului. Se cerea 
ordinea şi liniştea temeluite pe dike şi sophrosyne în toate activităţile 
pubnce . De aceea, în toate lucrurile se impune măsura („est modus in 
rebus - Horaţiu), fiindcă măsura, după cum spunea Solon „este 
perfecţiunea tuturor lucrurilor!” 

Vedem de aici că sensul de sănătate a minţii pe care îl are 
sophrosyne în^ ex primarea măsurii îşi lărgeşte mereu sfera valorică. Astfel, 
ideea de^ sănătate a minţii este dată la Homer de bunul simt, care se 
orientează spre sfială (pudoare) şi modestie, concretizându-se în atitudinea 
de respect. 

Sinonim cu sophrosyne ca sănătate a mintii este şi diakrisisul ca 
orientare valorică a conştiinţei spre deosebirea dintre bine şi rău. Ea este 
şi dreapta judecată, sau dreapta socoteală redată prin „logos orthos”. 

La polul opus sophrosynei ca sens şi funcţionalitate este cel de 
„hybris , care indică luciferul egoism al încrederii în sine, prin sfidarea celor 
m jur. E starea de impetuozitate, de pierdere a măsurii, a lipsei de 
control. E o mamfestare tumultuoasă lipsită de discernământ şi rânduială, 
asemenea unei învolburare, care depăşind zăgazurile, inundă ţarinile 
manoase şi le distruge... Verbul „hybrizein” exprimă o depăşire a conduitei 
cuvenite, un abuz obraznic şi lipsit de scrupule, aflat sub imboldul unei 
trufii nesăbuite şi lăcomii nesăţioase... 

De aceea, pe drept cuvânt putea spune Platon că ideea de 
„cumpătare seamănă cu o potrivire de sunete, care alcătuiesc harmonia. 
a este un fel de lume a bunei rânduieli. Ea este cosmosul pe care îl 
conţine atât universul, cât şi cetatea, şi sufletul omenesc, reprezentând o 
stăpânire asupra plăcerilor şi poftelor" (Republica 430 e). 

In terminologia filosofică latină reţinem modul de redare a 
sophrosynei de către Cicero şi Fericitul Augustin. Astfel, Cicero îl redă prin 
„temperantia \ pe care însă îl socoteşte insuficient pentru a exprima 
întreaga gamă de înţelesuri ale sophrosynei. De aceea adaugă şi pe 

moderatio, modestia şi frugalitas. Acesta din urmă cuprinde pe abstinentia. 
Fericitul Augustin socoteşte că mama virtuţilor este frugalitas, formată din 
modestia (pe care îl deduce de la modus-măsură) şi temperantia (pe care 
îl deduce de la temperies-proporţie, echilibru). 

Vom trece acum să vedem modul în care a fost interpretată şi 
transpusă în viaţă virtutea cumpătării de-a lungul vremii, în diferitele 
credinţe religioase şi curente filosofice. 

De la început trebuie să precizăm că deşi omul căzut în păcat, s-a 
„complăcut” şi a căutat mereu dorinţele şi plăcerile vieţii, care de care 
mai excesive şi nesăbuite, totuşi oamenii cu discernământ şi-au dat seama 
că această scufundare în pofte nu le aduce decât o satisfacţie trecătoare; 
că pe măsură ce se repetă, ele se amplifică şi domină pe om, îl înrobeşte, 
făcându-l să decadă în viaţa animalică, întunecându-i orizontul luminos al 
demnităţii sale. în acelaşi timp, oamenii cu mintea sănătoasă au observat 
că poftele oarbe şi destrăbălările sunt străine naturii, şi ca urmare, îi sunt 
dăunătoare. Sunt asemenea unor boli care macină viaţa omului spre 
neîmplinire şi ruină. De aici tendinţa şi stăruinţa de stăvilire a patimilor 
înrobitoare prin tot felul de exerciţii care să-i dea firii curăţia de care are 
nevoie spre împlinire. 

Nu e lipsit de interes a vedea cum omul căzut în păcat, pe lângă 
zonele întunecate ale conştiinţei în care se făcea confuzia dintre bine şi 
rău, în aşa fel încât păcatul este ridicat la rang de cult, există şi tendinţe 
fireşti concretizate în concepţii şi practici menite să-i reducă lumina vieţii 
spirituale prin virtutea cumpătării. 

Astfel, chinezii prin Confucius promovau autodisciplinarea, prin care 
înţelegeau că nici cel ce conduce, nici cel ce ocupă funcţie în stat nu 
trebuie să fie stăpânit de patimi rele. Tao este drumul de mijloc şi calea 
de aur. Când plăcerea, mânia, grija, bucuria apar în ordinea măsurii devin 
armonie a sufletului. După Lao-Tzâ, Dao dirijează lumea. Ea este necreată 
şi fără de sfârşit. Ea aduce ordinea în natură şi mintea omului. Te este 
virtutea care înseamnă „debarasarea” de ceea ce este rău şi înălţarea prin 
bunătate, economie şi înfrânare. 

în budism, madiamapratipat este noţiunea care defineşte calea de 
mijloc, calea de aur între senzualitate şi asceză, asemenea unui instrument 
muzical, care pentru a reda frumos o melodie, corzile lui nu trebuie nici 
prea tare întinse, nici prea dur lovite, ci doar cât se cuvine. în budism, 
suferinţa (dukkha) este cauzată de tanha (sete), care constă în plăcerea 
simţurilor, în perpetuare şi în extenţie (suprimarea vieţii). Toate acestea 
contribuie la nesfârşitul şir al reîncarnărilor. în cartea Katha Upanishad ni 
se prezintă imaginea sufletului (Ataman) aflat într-un atelaj tras de doi cai 
nărăvaşi. Intelectul (buddi) îi dirijează, ţinând gândirea (manas) cu hăţurile 
bine întinse. 

La iranieni, cumpătarea apare ca o virtute împotriva trândăviei. 
Cocoşul este considerată pasăre sfântă întrucât îi scoală pe oameni ca să 

muncească. Postul este un mijloc de curăţie, dar nu trebuie exagerat, 
fiindcă slăbeşte trupul şi îl face neputincios. 

Maat, fiica sau mama lui Ra stabileşte la egipteni armonia cosmică. 
De la ea se abat cei violenţi şi dominaţi de pofte vulgare. în ce priveşte 
misterele zeiţei lsis, impuneau pentru cei ce participau la ele abstinenţa 
sexuală, castitatea şi chiar autocastrarea. 

în Roma antică erau misterele zeiţei Cybele „transferată” din Frigia. 
Ele aveau un caracter penitenţial, însoţite de lamentaţii şi rugăciuni într-un 
zgomot de instrumente. Cei ce le practicau se abţineau de la pâine, carne 
de porc, peşte, vin şi chiar unele fructe. 

Mai mult ca la alte popoare, ia greci, virtutea cumpătării se înscrie 
într-o formă religioasă, literară şi filosofică. Astfel, la Eschil, Nemesis era 
zeiţa măsurii, care reteza omului orice posibilitate de depăşire a destinului, 
fiind păstrătoarea destinului, combate cu tărie hybrisul, ca orgoliu, aroganţă 
şi sfidare, proclamând deviza: „Nimic peste măsură”. La Euripide, Hipolitos, 
vânătorul, învinge pofta prin abstinenţă sexuală şi castitate. Oreste după 
ce îşi omoară mama, trăieşte un zbucium delirant. în urma unor jertfe 
purificatoare recapătă liniştea, adică pe sophrosyne. Misterele de la Eleusis 
au în centru concepţia despre Inteligenţa Eternă, cu sediul în lumea 
inteligibilă. Ea pătrunde din suflet în trup, aducând purificarea. Ascetismul 
orfic, care interzice orice hrană animală, era în fond o reacţie faţă de 
abuzurile şi excesele nobilimii greceşti. 

în altă ordine de idei, trecând la aspectul etic, vom reţine că înţelepţii 
Eladei ne-au lăsat cele mai frumoase pagini şi interpretări despre 
cumpătare, virtute la care au ţinut atât de mult şi pe care au trăit-o în 
propria viaţă. 

Astfel, etica milesiană (sec. VI Î.Hs.) introduce pe dike ca păstrătoare 
a ordinei, care pedepseşte depăşirea măsurii. în felul acesta, măsura va 
deveni un principiu opus hybrisului. 

Pithagoras (582-500 Î.Hs.) întemeiază o confrerie în Crotona, ducând 
o viaţă cumpătată. El introduce cuvântul „Kosmos” pentru a defini ordinea 
din noi înşine şi din natură. Odinea din polis o numea eukosmia, adică 
bună rânduială. Dar prin „kosmos” el nu înţelege „podoabă”, ca şi 
Parmenide şi Hesiod, ci harmonia, adică proporţia matematică reprezentată 
prin intermediul numărului. Virtutea este harmonia, adică biruinţa 
raţionalului asupra iraţionalului. Kosmosul ca harmonie este prin proporţia 
sunetelor muzicale (înălţime, tărie, greutate). De aceea muzica poartă în 
sine măsura şi stabileşte sănătatea sufletului, adică pe sophrosyne. Muzica 
duce astfel la katharsis, adică la purificarea sufletului. Aşa cum medicina 
vindecă trupul, tot astfel filosofia vindecă sufletul. Muzica derivă de la 
Muze, protectoare ale activităţii intelectuale, fiind prima condiţie a 
civilizaţiei. Ea redă astfel pe sophrosyne şi ca ideal al educaţiei intelectuale; 
în sensul că muzica nu este numai „tehne” („ars”), ci şi „episteme” 
(„scientia”). 


Iar pythagoreismul dă un impuls creator ştiinţei, promovând 
matematica, ştiinţa şi filosofia cea mai exactă, având la bază precizia 
numerelor cu care operează ea. Vrednic de precizat este şi faptul că pentru 
ei matematica nu reprezenta în exclusivitate ştiinţa care stabilea harmonia 
cosmică, ci şi o practică religioasă, care prin purificare pregătea mântuirea. la 

Heradit din Efes (540-480 Î.Hs.) pleacă de la ideea că lumea se 
află într-o continuă mişcare. „Totul curge!” (spre progres). Lupta contrariilor 
care determină schimbările în univers sunt determinare de Focul veşnic viu, 
care după măsură se aprinde şi se stinge. Această măsură este sophrosyne. 
Focul este înzestrat cu inteligenţă. El poate fi lipsă (hresosyne) sau prisos 
(koros). Excesul (koros) este fiul lui hybris, ca „depăşire a conduitei 
cuvenite”. Dar contradicţiile aflate în univers s-ar afla în stare de haos, 
dacă nu ar fi logosul. El aparţine universului şi sufletului omenesc. Este 
Raţiunea cosmică, de unde rezultă panteismul susţinut de Heraclit. Logosul 
înseamnă bună rânduială, măsură, judecată dreaptă, fiindcă simţurile sunt 
înşelătoare şi îl îndepărtează pe om de la logos. De aceea, o judecată 
sănătoasă (to sophrosein) este cea mai mare virtute. 

Pentru Democrit din Abdera, lumea şi sufletul sunt formate din atomi 
în mişcare. în creier se află gândirea, în inimă mânia, iar în ficat poftele. 
Morala lui eudaimonistă se bazează pe euthymia, care nu este hedone, ci 
ataraxia, la care se ajunge prin măsură, fiindcă poftele sunt tulburătoare. 

De Ia Protagoras ne-a rămas cunoscuta definiţie că „omul este 
măsura tuturor lucrurilor”... Aceasta înseamnă că valoarea deosebită a 
omului în univers este dată de faptul că este o fiinţă raţională, având 
capacitatea să măsoare. Dar a măsura (metrein) înseamnă a judeca, a 
aprecia, a evolua. Este sinonim cu „metier”, şi derivă din sanscritul 
„matram”, în sensul de a măsura, a preţui, a aprecia, a judeca, încât 
„cogitari est metiri” (Nicolae Cusanus). 

Pentru Socrate virtutea este o ştiinţă. Ea se învaţă. Există însă şi 
ignoranţă (amatheia), care este contrară virtuţii. Pentru omul înţelept care 
se cunoaşte pe sine, virtutea este „metretike tehne” (arta măsurii juste), 
iar cumpătarea ne învaţă totdeauna să nu facem din plăcere scop, ci mijloc. 
El spunea astfel: „mănâncă ca să trăieşti, nu trăi ca să mănânci”. 

Divinul Platon în „Phaidros” şi „Republica” descoperă partea raţională 
şi iraţională a sufletului în plastica şi sugestiva imagine a stejarului tras de 
cei doi telegari, având la cârmă pe nous, şi stabileşte astfel cele patru 
virtuţi, care vor deveni cardinale, şi care trebuie să caracterizeze viaţa 
morală a cetăţenilor în susţinerea dreptăţii în statul ideal. Şi fiindcă natura 
oamenilor este diferită: a unora este asemenea aurului, în schimb a altora 
este grosolană, dominată de pofte vulgare, cumpătarea vine să o 
echilibreze şi să o înnobileze. în „Charmides”, Platon acordă sophrosynei 
un înţeles etic şi intelectual, distingându-i patru sensuri: hesykia, care 
înseamnă a îndeplini orice lucru cu linişte; aidos, ca sfială şi bun simţ; „a 
săvârşi ce-i al tău”, şi ca punct culminant: „cunoaşterea de sine”. 

Dacă Socrate spunea că e suficient să cunoşti binele pentru a-1 
săvârşi, iar Platon sublinia necesitatea contemplării lui, Aristotel pune accent 
pe deprinderea săvârşirii lui în viaţă. Astfel, el concentrează virtuţile morale 
în mesotes, şi arată că acestea sunt rezultatul unei rânduieli raţionale, aşa 
cum cel înţelept le chibzuieşte. Virtutea „de vârf” este dreptatea, iar 
cumpătarea care pune în rânduială extremele conduce cel mai bine pe 
om la înfăptuirea ei. 

Stoicismul preia de la Heradit concepţia despre logos, ca Raţiune 
cosmică, precum şi acelaşi panteism. De aici destinul (eimarmene), căruia 
omul trebuie să i se supună, fiindcă se integrează şi posedă raţiunea 
cosmică. Şi tot de aici şi deviza: „a trăi conform naturii”. Ei disting însă în 
natură afectele (pathe), care sunt „boli ale sufletului”, şi raţiunea. Logosul, 
care trebuie să le dirijeze. Astfel, epithymia este dusă la ordine de 
sophrosyne. Şi stăpânind afectele se ajunge la apatheia, care oferă sufletului 
libertatea de gândire şi stăpânirea de sine, care însă la stoici este atât de 
fermă, de rigidă şi de îngheţată", încât exclude mila şi smerenia din viaţa 
înţeleptului. 

Deşi s-a manifestat reţinerea şi chiar aversiunea faţă de Epicur 
„filosoful plăcerii”, el a trăit o viaţă foarte austeră şi a văzut în plăcere o 
„artă de a trăi”, socotind aponia ca frugalitas şi sobrietas; iar ataraxia, ca 
simetrisis, autarkeia şi fronesis. Şi eliminând plăcerile grosolane şi vulgare, 
se orientează axiologic până la katharsis. El se deosebeşte astfel de ceilalţi 
hedonici, care vedeau plăcerea doar în mişcare, adică în dezlănţuire de 
multe ori necontrolată. 

în sfârşit, Filon din Alexandria este un spirit eclectic, stabilind o 
armonie între învăţătura Vechiului Testament, stoicism şi platonism. Astfel, 
de la Platon ia distincţia dintre sufletul raţional, sensibil şi nutritiv; precum 
şi dihotomia cu privire la sufletul raţional şi iraţional. La cele patru virtuţi 
platonice adaugă credinţa şi pocăinţa. De la stoici ia aspectul negativ al 
pasiunilor, dar justifică thymosul ca mânie dreaptă a lui Dumnezeu. 

Pe lângă aceasta, Filon insistă asupra ascezei pentru stăpânirea 
poftelor oarbe, identificând dieta cu „nomos sophrosynes”. 

Am evidenţiat, trecând în revistă, variantele şi multiplele forme ale 
sophrosynei în gândirea giganţilor înţelepţi ai Eladei, care au descoperit şi 
trăit acest concept cheie al valorilor culturii şi civilizaţiei umane, spre a 
putea justifica faptul că prin înţelepciunea lor ei au fost consideraţi de 
Biserica creştină ca „profeţi naturali”, care şi ei au pregătit omenirea pentru 
primirea unui Răscumpărător. Câştigând admiraţia Sfinţilor Părinţi, înţelepţii 
antici au rămas motive de inspiraţie pentru ei, încât nu fără temei chipurile 
lor au fost zugrăvite pe multe din locaşurile de cult creştin, în mod 
deosebit pe cele întemeiate spre cultivarea ascezei, adică a exerciţiului de 
dobândire a sophrosynei, şi care sunt mănăstirile, numite pentru acest 
motiv „asketeria”. 


Având ca obiectiv desăvârşirea firii omeneşti prin dominarea asupra 
poftelor oarbe ale firii căzută în păcat, sophrosyne va fi încreştinată, 
ajungând să exprime noile realităţi duhovniceşti specifice creştinismului. 

Temeiul încreştinării ei îl găsim în chiar revelaţia divină a Vechiului 
şi Noului Testament. 

în Vechiul testament cumpătarea este dată atât ca o poruncă a lui 
Dumnezeu, cât şi ca un îndemn al înţelepciunii divine şi umane în buna 
orientare a vieţii după voia lui Dumnezeu. Mai târziu, în epoca elenistică 
sophrosyne apare în cărţile sapienţiale ca raţiune bine cinstitoare a omului 
credincios faţă de legea mozaică, definind „mintea cu cugetare dreaptă 
(sophron nous)”. 

în Noul Testament sophrosyne ca sănătate a minţii apare ca opusul 
nebuniei (mania) (Marcu 5, 15; Fapte 26, 25). Apoi este înfăţişată ca 
„măsura credinţei” (to metron pisteos), opusă hiperfrosynei şi sinonimă 
tapeinophrosynei (Romani 12, 3). în acelaşi timp este sinonimă cu 
kosmioaidos şi nefalios (1 Timotei 2, 9; 3, 1; Tit 2, 2), când este vorba 
de ţinută şi comportare. Ea reprezintă virtutea care echilibrează şi curăţeşte 
firea de pofte şi patimi destrăbălate, în urma comuniunii cu Hristos 
(Galateni 5, 24). Ca „roadă a Duhului Sfânt” (Galateni 5, 22), cumpătarea 
spiritualizează deopotrivă mintea şi trupul, făcându-le „ale lui Hristos” 
(Coloseni 2, 17; 11 Corinteni 5, 17), spre deosebire de „trupul păcatului” 
(Romani 6, 6), „mintea cărnii” (Coloseni 2, 18), sau de „trupul păcatelor 
cărnii” (Coloseni 2, 11). în acelaşi timp, ea este „dreapta socoteală” în 
atitudinea faţă de realităţile vieţii; „toate să le încercaţi, ţineţi ce este bun” 
(1 Tesaloniceni 5, 21). De aici vedem că ţinta supremă a sophrosynei este 
hagneia, adică sfinţenia, prin care devenim asemenea lui Dumnezeu prin 
Hristos, în Duhul Sfânt. 

Sintetizând modul în care Sfinţii Părinţi au abordat-o pe sophrosyne, 
distingem mai multe aspecte: 

1. Ea intră în patrimoniul spiritualităţii creştine sub numele de virtute 
cardinală, dat de Fericitul leronim, reprezentând numele (titulatura-eponimia) 
comun (universal-katolike) al tuturor virtuţilor (Sf. loan Scărarul). Este numită 
astfel nu pentru că ar concentra în sine toate virtuţile, ci fiindcă se 
orientează spre unitatea sau împlinirea virtuţii „în dragoste, care este 
legătura desăvârşirii” (Coloseni 3, 14) vieţii în Hristos. 

2. Sophrosyne reprezintă unul din atributele lui Dumnezeu alături de 
dreptate, care îl deosebeşte de zeii păgânilor, robi ai pasiunilor (Justin, 
Clement Alexandrinul, Titian, Atenagoras, Minucius Felix). 

3. Dacă creştinii au fost acuzaţi de imoralitate, apologeţii reacţionează 
cu promptitudine (Teofil al Antiohiei) arătând că morala creştină este 
„sophron”, pe când cea a grecilor, mai ales prin comportarea desfrânată a 
femeilor, este „mania” (Titian). Ea este pentru creştini o formă de 
manifestare a sfinţeniei prin: inocentia, modestia, temperantia, castitas 
(Minucuis Felix). Dacă ospeţele păgânilor reprezentau un declin în 

destrăbălare, cele ale creştinilor sunt cu modestia şi pudicitia (Tertulian, 
Clement AlexandrinuL). în acelaşi timp, luxul şi înfrumuseţările născocite 
de femei („omnia artificia" - Ciprian) sunt împotriva naturii şi au ca scop 
să atragă pe bărbaţi spre desfrâu, făcând din el „uşa de intrare a 
diavolului”, sau „călcarea legii divine” (Tertulian). „Chiar dacă femeile au 
din fire tendinţa spre împodobire - spune leronim - nu poţi întoarce spre 
cer o faţă pe care Dumnezeu nu o cunoaşte”. Faţă de acest „omnia 
artificia”, femeile creştine desăvârşesc natura spirituală a omului prin 
sophrosyne şi aidos. Gorgonia, spune Sfântul Grigorie de Nazianz a depăşit 
toate femeile prin sophrosyne, ca manifestare a abstinenţei faţă de orice 
fel de exagerare. 

Tot ca o atitudine faţă de viaţa destrăbălată a păgânilor, creştinii se 
impun prin rubor, coroana roşie a martiriului, şi pudor, coroana albă a 
fecioriei (Sf. Ciprian). 

4. Părinţii Capodocieni arată că păcatul strămoşesc al neascultării 
constă în lăcomia şi plăcerea trupească, fiind o împotrivire faţă de porunca 
lui Dumnezeu: „să nu mâncaţi”. De aici necesitatea sophrosynei de a ţine 
poftele în frâu prin castitas şi asceză. Ei proclamă că deviza sophrosynei 
este: „curăţeşte-te pe tine însuţi”. 

5. Alături de alte virtuţi, sophrosyne reprezintă voia Iui Dumnezeu 
pentru restabilirea chipului Său în om, conducând spre asemănarea cu 
Dumnezeu. Astfel, dacă voluptas este „causa pecandi”, temperantia este 
imitarea virtuţii Iui Hristos şi a Maicii Sale. Temperantia are două aspecte: 
sobrietas şi castitas, iar „gratia virginitatis” este „fons et origo pudicitiae 
(scil. sophrosyne, nn) in quo fonte imago Dei luceat” (Sf. Ambrozie). în 
felul acesta, prin castitas, sophrosyne conduce prin excelenţă spre esenţa 
virtuţii ca „summus amor erga Deum” (Fericitul Augustin). 

6. Reprezentând virtutea ca mesotesul dintre thymos şi epithymia, 
sophrosyne stă la temelia caracterului religios moral creştin, care trebuie 
cultivat din fragedă copilărie (Sf. loan Gură de Aur). Ea devine în primul 
rând un mod al bunei cuviinţe în adresarea către Dumnezeu prin 
verecundia, pudicitia, contientia şi modestia (Sf. Ciprian). Cumpătarea 
reprezintă apoi un adevărat mod de viaţă echilibrată şi disciplinată, de bună 
rânduială, atât în desăvârşirea personalităţii, cât şi în relaţiile sociale 
(Clement Alexandrinul) ca un mijloc educativ al vieţii în Hristos (Sf. lsaac 
Şirul). 

7. Dat fiind faptul că sophrosyne este virtutea prin care corectăm 
epithymia, unul din cele patru mari afecte (pathe), e momentul şi locul să 
vedem care este învăţătura Dascălilor filocalici ai Bisericii despre afecte. 
Sfântul Grigorie de Nissa şi apoi Sfântul Maxim Mărturisitorul şi Sfântul 
loan Damaschin pornind de la faptul că Dumnezeu este impasibil, iar omul 
a fost creat după chipul lui Dumnezeu, arată că afectele nu aparţin naturii 
sau firii omeneşti de la creaţie. Ele nu aparţin naturii raţionale a omului 
dată prin creaţie. Ele au apărut după căderea omului în păcat, ca urmare 

a decăderii omului din viaţa spirituală a unirii cu Dumnezeu. în urma căderii 
sufletului în păcat, acesta se mişcă decăzând spre partea biologică, 
animalică, determinând partea lui iraţională. Afectele conforme firii sunt: 
pofta după mâncare, plăcerea (de a te hrăni), frica şi întristarea. Acestea 
sunt ireproşabile, sau nevinovate. Dar când sunt detaşate de raţiune, care 
reprezintă chipul lui Dumnezeu, ele cad pradă simţurilor, care le 
impulsionează prin nesaţiul poftei şi al plăcerii. Ele devin în acest caz contra 
Urii. Iar această decădere a firii sub dominaţia iraţionalului biologic, când 
raţiunea şi voinţa au pierdut măsura şi frâul, produc o descumpănire a 
firii, prin decăderea în animalitate, şi aceasta este numită de Sfinţii Părinţi 
„căderea în păcat a trupului” (to hamartetikon). Dar dacă afectele sunt 
ţinute în frâu de argumentele raţiunii sănătoase şi sunt exercitate cu 
măsură, adică cu sophrosyne, ele devin „favorabile şi necesare firii” pentru 
că hrana mai simplă ne produce o plăcere naturală, întrucât ne satisface o 
necesitate biologică. La fel beutura, prin faptul că ne potoleşte neplăcerea 
setei, sau somnul prin faptul că reînnoieşte puterea cheltuită prin veghe. 
La fel şi toate celelalte funcţiuni ale firii noastre, care sunt pe de o parte 
necesare pentru susţinere, iar pe de altă parte sunt folositoare celor ce se 
sârguiesc pentru împlinirea virtuţii” 2 . în acelaşi timp, reprezentând mişcări 
ale sufletului, afectele pot fi chiar convertite, transformate spre virtute, de 
ideea binelui care le dirijează. Sfântul Maxim Mărturisitorul arată că 
„afectele devin bune în cei ce se străduiesc, atunci când, desfăcându-le cu 
înţelepciune de cele trupeşti, le folosesc spre câştigarea celor cereşti. De 
pildă, pofta o pot preface în mişcarea unui dor spiritual după cele 
dumnezeieşti; plăcerea în bucuria curată pentru conlucrarea minţii cu 
darurile dumnezeieşti; frica în grija de a ocoli osânda viitoare de pe urma 
păcatelor; iar întristarea, în pocăinţa de pe urma răului săvârşit în timpul 
de aici” 3 . 

De aici vedem că patimile nu sunt numai „boli ale sufletului” cum 
spuneau stoicii, ci „mişcarea iraţională a sufletului determinată de ideea 
de bine sau de rău” 4 . 

Aşadar, mai întâi a existat în suflet sănătatea minţii dată prin 
sophrosyne, fiindcă prin ea suntem chipul lui Dumnezeu şi imităm viaţa 
Lui, şi în al doilea rând, pe plan secundar au apărut pasiunile care au 
determinat viciile (kakia). 

8. Am văzut cum Platon arată în Charmides, că una din formele de 
manifestare a sophrosynei este hesyhia, care defineşte liniştea interioară 
ca rezultat al sănătăţii minţii. De fapt, hesyhia are o origine foarte veche, 
al cărui început este tocmai asceza minţii 5 , adică exercitarea minţii de a 
se elibera de gândurile care o tulbură. Părinţii Bisericii au creat o adevărată 
teologie isihastă, prin practicarea necontenită a „Rugăciunii lui Iisus” şi 
împărtăşirea de slava harului necreat al Sfintei Treimi, aducător al hesyhiei 
taborice. Obiectivul acestei împliniri duhovniceşti se realizează prin curăţia 
inimii, ca centrul cel mai adânc al sufletului unde are loc unirea firii cu 

harul divin. Dascălii Bisericii au arătat că la această hesyhia se ajunge prin 
două forme: nepsis şi antirrhesis. Nepsisul înseamnă a fi treaz la minte, 
conform îndemnurilor apostolice, care asociază pe sophrosyne cu nefalios. 
Aceasta este privegherea sau atenţia = 7tpoao%r|, ca păzitoare a inimii şi 
a minţii ca a unei fortăreţe, adică: cpu^aicri KotpSiaq şi ir|pr|cn.c, voo q (= 
paza minţii pentru păstrarea curată a duhului). Prosohe 6 oferă imaginea 
paşnicului, a santinelei, care stă la poarta inimii spre a opri orice gând rău 
ce vrea să se furişeze în suflet. Există şi o metodă îndreptată împotriva 
gândurilor rele. Aceasta este cuvântul îndreptat spre Dumnezeu, precum 
Mântuitorul însuşi s-a împotrivit ispitirii diavolului prin cuvântul lui 
Dumnezeu. Această combatere a gândurilor rele ce bat la poarta inimii şi 
a minţii este numită de Părinţii filocalici antirrhesis. Ea este rugăciunea, 
adică: 7 tpoa£'u%r|. Astfel legătura dintre atenţie şi rugăciune apare evidentă 
şi prin asemănarea termenilor patristici care le redau. După cum am văzut, 
atenţiei i se spune: npoaoxri. iar rugăciunii: rcpoaE'DX'n• 

încercând acum o sistematizare sintetică a sophrosynei de pe poziţie 
creştină, apreciem încă de la început că premisele şi coordonarea ei ca 
virtute creştină este dată de cele trei virtuţi teologice: credinţa, nădejdea 
şi dragostea. în acelaşi timp, sophrosyne oferă acestora cadrul şi echilibrul 
de aplicare practică în viaţa creştină. Astfel, prin credinţă, „Hristos Ipcuieşte 
în sufletul nostru” (Efeseni 3, 18), iar noi fiind pătrunşi de duhul Lui 
(Romani 8, 10) ne înnoim mereu viaţa duhovnicească după chipul lui 
(Romani 6, 4). Devenim ai lui Hristos, iar „cei ce sunt ai lui Hristos îşi 
răstignesc patimile şi poftele” (Galateni 5, 24). Astfel, credinţa devine 
pentru sophrosyne un imperativ, un mod de orientare valorică, o măsură 
a ei, (metrion pisteos - Romani 12, 3). 

Pe de altă parte, dobândind o credinţă luminată de adevărul revelaţiei 
divine, sophrosyne o fereşte de căderea în extremele bigotismului şi ale 
fanatismului. La fel şi nădejdea este păzită în a nu cădea în cele două 
extreme care constituie păcate împotriva Duhului Sfânt; adică în păcatul 
deznădejii şi cel al prea marii încrederi în iertarea lui Dumnezeu care ţi se 
acordă chiar dacă nu conteneşti să duci o viaţă păcătoasă, ceea ce, evident 
este un abuz... 

Faţă de iubire, sophrosyne se manifestă prin castitas, ca o dăruire 
totală şi integrală lui Dumnezeu. Dar pentru a se ajunge la castitas trebuie 
mai întâi să dobândim temperantia, înfrânând instinctele primare şi minore. 
Este ceea ce Fericitul Augustin numea „conversio amoris”, adică renunţarea 
prin temperantia la iubirea egoistă a plăcerilor şi poftelor ducătoare la 
păcat, în favorul omului nou, care la toate renunţă pentru a se regăsi în 
marea iubire a lui Dumnezeu. Sophrosyne se manifestă apoi şi ca iubire 
faţă de oameni. Dar la filantropia se ajunge tot printr-o renunţare, înfrânare 
a poftei şi lăcomiei, după modelul primilor creştini, care economisind 
mâncarea într-o zi sau într-o perioadă de post, o puneau la dispoziţia celor 
nevoiaşi. 

Dintre păcatele împotriva cumpătării am reţinut: gastrimarghia şi 
filarghiria. Apoi porneia (desfrâul), care în actualitate prezintă declinul moral 
în homosexualitate şi viol. Mânia sub forma thymosului şi a lui orge. în 
sfârşit, mândria, ca: kenodoxia, hyperifania, filautia şi apoi cu formele 
patologice de narcisism şi paranoia. 

Privind terapeutica gastrimarghiei, ea se realizează prin folosirea 
hranei şi beuturii până la necesar. Grigorie Sinaitul sintetizând recomandările 
Părinţilor, distinge trei faze: înfrânare, care înseamnă să te scoli de la masă 
până ai mai mânca; îndestulare, când îţi satisfaci necesarul de mâncare-, şi 
săturarea, care înseamnă o nesaţietate şi exces. Terapeutica lăcomiei după 
avuţie se realizează prin actemosyne, ca virtute a detaşării de bunurile 
materiale; şi eleemosyne; sau caritatea, pe care Sfântul Ioan Gură de Aur 
o numeşte „regina virtuţilor”. în terapeutica mâniei un rol important îl are 
dreapta judecată, care frânează şi conduce iraţionalul sălbatic spre judecată 
şi echilibru, stingând astfel „explozia” şi violenţa. Mânia poate fi învinsă şi 
prin virtuţile opuse, adică prin blândeţe şi răbdare. în terapeutica desfrâului 
un rol important îl are virtutea privegherii, ca atenţie la tine însuţi, adică 
la gândul care trebuie să domine instinctul. Apoi prin rugăciune ca şi 
curăţie a gândului şi prin muncă, adică prin activitatea care converteşte 
patima în energie creatoare. în sfârşit, terapeutica mândriei se realizează 
prin smerenie, pocăinţă şi iubire universală. 

O altă formă de terapie a sufletului se realizează prin educaţie. 
Spunea acest lucru cu veacuri în urmă Socrate, când arată că educaţie este 
„therapia tes psyhes”. Şi într-adevăr sophrosyne ca sănătate a minţii redată 
prin bunul simţ, pudoare şi respect constituie un mijloc educativ spre 
idealul vieţii în Hristos. Ea trebuie cultivată pentru înnobilarea firii şi 
depăşirea stării de sălbăticie instinctivă, afirmând condiţia umană la cotele 
cele mai înalte. De fapt, în educaţie sophrosyne rămâne mijlocul necesar 
şi eficient în realizarea caracterului religios moral creştin. Iar în acest scop 
trebuie să se aibe în atenţie trei lucruri: natura umană, care trebuie 
cultivată; raţiunea prin care se face instrucţia la nivelul accepţiunii libere şi 
conştiente a principiului ce trebuie însuşit şi aplicat; şi deprinderile bazate 
pe exerciţiul continuu şi stăruitor. 

Punând ca ideal al educaţiei kaokagateia, cei vechi aveau în atenţie 
cultivarea sănătăţii şi frumuseţii corporale prin gimnastică, şi a frumuseţii 
şi bunătăţii sufleteşti prin muzică. Iar educaţia muzicală înseamnă tocmai 
orientarea spre sophrosyne, fiindcă, aşa cum remarca Platon, „armoniile şi 
ritmurile pătrund în sufletele copiilor însufleţindu-le mai multă blândeţe şi 
astfel devenind mai mlădioşi şi armonioşi, destoinici la vorbă şi la faptă, 
căci toată viaţa omului are nevoie de o bună mlădiere şi armonie. în afară 
de aceasta îi trimit şi la instructorul de gimnastică pentru ca având trupurile 
mai sănătoase să le poată pune în slujba unei gândiri folositoare...” 
(Protagoras 325 d 326 a, b, c). 

CONCLUZII GENERALE 


Spre deosebire de înţelepţii Eladei, dascălii Bisericii fixează ca ideal 
al educaţiei creştine: filocalia, adică iubirea frumuseţilor duhovniceşti. Nu 
pentru că ar neglija valoarea trupului, ci pentru a da precădere 
înduhovnicirii, care va impune şi spiritualizarea trupului; spre îndumnezeirea 
integrală a firii omeneşti; deopotrivă a sufletului şi a trupului. Cel puţin 
aceasta este învăţătura părinţilor filocalici răsăriteni, fiindcă în Biserica 
Apusului s-a accentuat mai mult mortificarea trupului. Ei accentuau Patimile 
Domnului la care participă şi trupul prin răstignirea poftelor şi patimilor. 
Biserica Răsăritului preaslăveşte învierea Domnului de a cărui slavă se 
împărtăşeşte şi trupul, adică întreaga fiinţă a omului eliberată de păcat şi 
înnoit în viaţa lui Hristos prin harul Duhului Sfânt. 

Sub aspectul educaţiei creştine din perspectiva vieţii în Hristos, se 
are în atenţie, nu simpla conturare a caracterului religios moral, ci mai mult, 
desăvârşirea sau îndumnezeirea naturii umane. în felul acesta educaţia se 
referă atât la suflet, cât şi la trup. Pornindu-se de la elementarul bun simţ, 
se trece la pudicitia şi se ajunge la hesykia, ca împărtăşire din slava Sfintei 
Treimi. Sub aspect trupesc, educaţia se întemeiază pe askesis, care creeând 
bunele deprinderi, oferă posibilitatea pătrunderii harului divin, încât trupul 
devine a lui Hristos (Coloseni 2, 17; 1 Corinteni 6, 15-17; Romani 8, 
10-11) şi „templu al Duhului Sfânt" (1 Corinteni 6, 19), împărtăşindu-se 
de viaţa divină. Postul, de pildă, este o „abstinentia voluptatum", care 
împreună cu rugăciunea şi milostenia devin un mijloc de purificare, o „jertfă 
vie, sfântă şi bine plăcută adusă lui Dumnezeu” (Romani 12, 1). Prin acest 
katharsis al firii biologice se ajunge la castitatea şi „golirea" minţii de patimi 
(gymnos noos) şi apoi la apatheia. Şi astfel „concupiscentia carnalis , ca 
să vorbim în limbajul lui Augustin se transformă, se converteşte în „amor 
erga Deum”. E vorba de o „conversio amoris” începută şi susţinută de 
temperantia, care face trecerea de la „to soma ton hamartion tes sarkos 
(Coloseni 2, 11; Romani 6, 6) la „kaine ktisis” (11 Corinteni 5, 17), adică 
la înnoirea firii prin har. 

Din cele până aici tratate putem vedea superioritatea sophrosynei 
încreştinată faţă de conceptul etic al filosofiei antice. 

Enumerăm concret şi comparativ următoarele elemente deosebitoare: 

1. Cumpătarea privită ca rod al raţiunii duhovniceşti, şi ca viaţă în 
Hristos. Conceptul filosofic al sophrosynei era rodul raţiunii, după cum şi-o 
orânduieşte cel înţelept, spunea Aristotel. Dar raţiunea omului căzut în 
păcat era iscoditoare, înşelătoare, schimbătoare, calculată şi vicleană. 
Sophrosyne ca rezultat al revelaţiei divine este sigură şi neschimbătoare, 
corespunzând atributelor lui Dumnezeu, voii lui Dumnezeu şi poruncilor 
Lui. Ea este, după cum spune Sfântul Apostol Pavel, „metron pisteos’ 
(Romani 12, 3). Deci, faţă de raţiunea calculată a sophrosynei, morala 
creştină operează cu raţiunea luminată de credinţă şi de har. 

2. Cumpătarea ca trăire conform naturii, şi firea cea nouă după har. 
Este cunoscută deja importanţa cu totul deosebită acordată de înţelepţii 


Eladei naturii în general, şi în special „a trăi conform naturii”. Dar natura 
reprezintă nevoile instinctive ale „voinţei de a trăi”, iar omul păcatului se 
orientează după legea morală naturală înscrisă în firea (natura) sa. El vedea 
binele, îl aprobă, dar urmează răul (Romani 7, 19). Voinţa de a trăi era 
slăbită şi derutată de păcat, de aceea, chiar dacă se dorea desăvârşirea 
naturii, mulţi înţelepţi promotori ai sophrosynei cădeau pradă propriilor 
instincte şi plăcerilor oarbe ale firii. în schimb, harul prezintă tocmai puterea 
refacerii, a restabilirii firii. El reface chipul lui Dumnezeu în om, de aceea 
omul în Hristos, depăşind contradicţia naturii sale, poate spune: „pot totul 
în Hristos care mă întăreşte” (Filipeni 4, 13). Pe de altă parte, harul Duhului 
Sfânt primit în Biserică prin Sfintele Taine face din sophrosyne o virtute 
bisericească menită să cureţe firea de păcat, şi înnoind-o, să o 
îndumnezeiască. 

3. Perspectiva veşnică a cumpătării. Sophrosyne ca şi concept antic 
are valoare temporală, vremelnică: „Hic et nune”. Creştinismul o 
interpretează „sub specie aeternitatis”. Orice faptă a neînfrânării atrage 
osânda veşnică (1 Corinteni 6, 9-10), ca „orice cuvânt rostit în deşert” 
(Matei 12, 36); pe când orice faptă de binefacere, oricât de mică ar fi ea, 
nu va rămâne fără răsplată şi binecuvântarea lui Dumnezeu în veşnicie 
(Matei 10, 42). Caracterul veşnic al sophrosynei îi oferă certitudine, iar 
voinţei omeneşti hotărârea şi puterea de a o săvârşi. 

4. „Secundum Deum vivere et secundum hominem vivere”. „Oricât 
s-ar părea de lăudabil faptul că sufletul stăpâneşte trupul şi raţiunea afectele 
— spunea Fericitul Augustin - dacă nu servesc lui E)umnezeu nu poate fi 
vorba de o adevărată stăpânire de sine... fiindcă ce fel de stăpân ar putea 
fi raţiunea care ignoră pe adevăratul Dumnezeu... şi desfrânează cu toţi 
idolii încarnaţi în vicii? Dar şi virtuţile pe care unii pretind că le au... sunt 
pline de mândrie şi îngâmfare, încât nici nu trebuie privite ca virtuţi, ci ca 
vicii”. De aceea, superioritatea virtuţii creştine faţă de virtutea antică similară 
o vede Augustin prin „secundum Deum vivere", în creştinism; şi 
„secundum hominem vivere”, în filosofia antică 7 . 

Dar, oricum ar fi socotită, în ultimă instanţă şi mai presus de orice, 
sophrosyne rămâne o podoabă a sufletului omenesc, menită să înnobileze 
şi să desăvârşească firea omenească, ca un mijloc de împlinire a virtuţilor 
în iubirea lui Dumnezeu. „în suflet - spune Sfântul Vasile cel Mare - se 
nasc virtuţile prin cercetare stăruitoare, ca o podoabă şi o putere a lui, tot 
astfel, dacă nu există o preocupare deosebită, în suflet apar răutăţile firii, 
concretizate în ruşine şi slăbiciune; căci ce poate fi mai scârbos decât un 
suflet pătimaş? Priveşte la cel mâniat şi la sălbăticia din el? Uită-te la cel 
îndurerat şi la umilinţa şi decăderea sufletului lui! De asemenea, cine ar 
putea privi, fără să roşească, pe cel decăzut din cauza libertinajului şi al 
lăcomiei, sau pe cel care a devenit un om de nimic din cauza temerilor?... 
Unele podoabe se întrezăresc în întreaga stare a sfântului. Trebuie să ne 
îngrijim înainte de toate de această podoabă a noastră, pentru ca şi Mirele 

care este Cuvântul primindu-ne pe noi la Sine, să ne poată zice: „Tu, care 
eşti lângă Mine, eşti numai frumuseţe şi nici o pată nu este întru tine” 

(Cuvântarea Cuvântărilor 4, 7) 1 2 3 4 5 6 7 8 . 

în concluzie finală, putem spune că ideea de cumpătare este cel mai 
cuprinzător şi variat exprimată prin sophrosyne... Iar sophrosyne ca sănătate 
a minţii reprezintă permanenta tendinţă a sufletului omenesc de a ieşi din 
întuneric Ia lumină... Ea determină condiţia de libertate ca şi capacitate de 
autodeterminare conştientă şi responsabilă, orientată totdeauna axiologic... 
Ca virtute ea reprezintă dinamismul creator ce spune NU hybrisului, ca 
luciferică încredere în sine, ce depăşeşte abuziv măsura şi „sugrumă” 
libertatea devenirii umane, destrămând-o în zonele tenebroase ale firii. 

Sofrologia aduce sufletului omenesc seninătatea ca mişcare bine 
armonizată a minţii cu lucrurile şi realitatea, împlinind aspiraţiile persoanei 
umane de a deveni „mai OM”... Prin încreştinare sophrosyne reprezintă 
starea sfântă a spiritului, eliberat de maladiile necumpătării şi orientat 
epactatic prin har spre comuniunea, asemănarea şi unirea cu Dumnezeu, 
prin duhul vieţii plină de iubire, sfinţenie şi putere a lui Hristos cel înviat 
şi a Duhului care le împlineşte pe toate. 

Pentru frumuseţea duhovnicească a sophrosynei încreştinată, mulţi 
creştini şi creştine i-au luat şi îi poartă numele, sub forma de Eufrosina şi 
Sofron, şi nu puţini au împodobit cu acest nume calendarul sfinţeniei 
creştine. 

Dă Doamne, tuturor celor ce doresc să-şi împodobească sufletul cu 
această virtute, să-i simtă roadele de linişte, seninătate şi bucurie 
duhovnicească prin harul lui Hristos. Şi astfel, sufletul nostru îşi va găsi 
liniştea întru Tine, Dumnezeule! 

LA TEMPERANCE DANS L’ETIQUE DE LA 
PHILOSOPHIE ANTIQUE ET DANS LA MORALE 

CHRETIENNE 

- ESSAI DE SOPHROLOGIE CHRETIENNE - 


RESUME 


Nous admirons tous Ies creations de l’intelligence humaine, qui 
met en evidence Ies capacites de demiurge de l’homme et affirment 
qu’il est l’image de Celui qui a cree le ciel et la terre. 

Nous nous rejouissons toutes Ies fois que nous beneficions des 
progres de la Science et de la technique, tout comme de l’afîirmation 
de la dignite humaine par la liberte et la democraţie. 

Nous vivons toujours le sentiment de l’accomplissement 
personnel quand nous voyons que la vie triomphe sur la mort, quand 
la culture et la civilisation prennent de plus en plus de place dans le 
monde, quand la justice et la sagesse, le courage et la dignite, la 
fermete de caractere et la sincerite s’affirment comme valeurs de 
l’esprit humain. 

Mais toutes ces aspirations et ideaux de l’âme humaine, tout, 
comme de la vie meme dans son deroulement normal, sont 
empeches pour la plupart de s’affirmer par la nature humaine 
ellememe, plus precisement par ses zones tenebreuses, d’ou prennent 
leur source Ies instincs qui pervertissent. Quoique voues â etre vitaux, 
ces instincts produisent, par leur pervertissement, des defaults de 
comportement qui, â leur tour, creent des troubles aussi bien dans la 
vie individuelle que dans Ies relations interhumaines. 

RESUME 


II suffit de penser â ces deux formes irrationnelles de I’âme: 
l’irascibilite et la concupiscence. Tout le drame de l’etre humain surgit 
de ces deux eclatements modernes: le crime et Ie sexe. Et si nous y 
ajoutons Ies autres debauches instinctives auxquelles I’etre humain se 
livre, alors nous nous expliquons facilement Ies causes du desequilibre 
social, economique, ecologique, culturel etc. Parce que si, par 
exemple, Ia Iiterature, I’art, Ia science et la technique sont determines 
et imbus de ces impulsions aveugles, ils exprimeront une culture qui 
ne developpera pas l’esprit humain vers son accomplissement, mais 
l’alterera, en paralysant son energie creatrice. Et ensuite ils „nourriront” 
une degradation des aspirations de l’âme humaine. 

Mais lame humaine a aussi une pârtie lumineuse. C’est la nature 
raisonnable de l’homme. Et â juste titre Ies sages des peuples 
antiques Pont determinee comme un veritable miracle de l’âme, â 
meme de la faire sortir de son etat de sauvagerie et d’animalite et 
de la rendre de plus en plus humaine. Or „parmi tous Ies peuples 
du monde, Ie peuple grec a ete celui qui a songe le plus beau reve 
de Ia vie” (Goethe). 

Ce n’est pas que I’esprit de cette nation aurait ete different des 
autres, car il a eu lui aussi ses tares et ses chutes... Mais c’est juste 
au moment ou il se trouvait dans une crise qu’ont apparu Ies sages 
porteurs de lumiere de l’Hellade qui en ont allume la torche, et avec 
bien plus de conviction, Pont portee en avant, en franchissant toutes 
Ies difficultes. 

On a remarque â raison que „Ies anciens Grecs n’ont pas ete 
des dieux, ni meme des prototypes eternels, mais dans l’âme de 
l’home grec il y avait Paspiration vers le divin” (W. Kinkel). Ils ont 
regarde et analyse la nature environnante, en saisissant son ordre et 
son harmonie. Cest pour cela qu’ils Pont appelee „kosmos”. Et ils 
ont voulu que la nature humaine soit dans le meme ordre et 
harmonie, c’est-â-dire un microcosme. Cest ainsi qu’ils ont decouvert 
que ce qui apporte l’harmonie dans la nature humaine c’est la mesure, 
c’est-â-dire l’equilibre des exces et des insuffisances dans tous Ies 
compartiments de la vie humaine. 

„La mesure est la meilleure chose” ou „la mesure est la 
perfection de toutes Ies choses” etait la devise qu mettait Ies 
fondements et rendait la perfection de la nature. Tout exces ou abus 
sont nuisibles et impropres â la nature. Ils Ia souillaient et la 
falsifiaient. Ils lui etaient defavorables. La mesure apportait la 
purification, l’assainissement de la nature, la possibilite de son 
accomplissement. Cest pour quoi la mesure mene vers le katharsis, 
c’est-â-dire vers l’elimination de tout ce qui est etranger â Ia nature 
et nuisible. 


Mais afin que la mesure puisse mener vers le Katharsis, elle doit 
trouver son fondement dans la sânte mentale. Seulement par la sânte 
de la raison l’homme peut s’orienter dans Ia vie avec de la sagesse, 
tout en distinguant le bien du mal et en acquerant Ia maitrise de 
soi. Les Grecs ont nomme cette sagesse pratique, qui prend sa source 
dans la sânte de la raison, sophrosyne. Ce sera la terme ele de la 
culture grecque, Ie concepte privilegie de la vie spirituelle creatrice 
de valeurs. C’est le terme qui mettra en circulation la notion de 
temperance et qui tout le long du temps recevra une gamme tres 
large de significations et d’applications dans la vie. 

Le terme prend son origine dans la pratique d’Hippocrate en 
ce qui concerne la diete pour assurer la sânte physique. On etablit 
ainsi une interdependance entre Ia sânte du corps et celle de l’âme. 
„Tout comme il ne faut pas chercher â guerir les yeux sans guerir la 
tete ou la tete sans tenir compte du corps, de la meme faqon le 
corps ne peut pas etre gueri sans 1’âme”, disait Zalmoxis, le „roi- 
dieu” dans Ie dialogue „Charmides” de Platon. 

La signifleation de sânte de la raison avec laquelle „debute” 
sophrosyne, elargit toujours sa sphere d’expression de la valeur. En 
partant par exemple de l’idee de bon sens, elle s’amplifie par celle 
de pudeur, de reserve, de modestie, determinant l’attitude de respect 
dans les relations sociales et ouvrant les perspectives d’une vie 
civilisee par la culture de l’esprit, c’est-â-dire de l’education. Elle 
devient une maitrise de soi par l’acte de la discipline des sens, 
comme resultat de la moderation, de la reflexion, de Ia sagesse, de 
la lucidite. Platon avait raison de dire que l’idee de la temperance 
ressemble â une concordance de sons qui constituent l’harmonie. Elle 
est une sorte de monde de bon ordre. Elle est Ie cosmos tel que le 
contient l’univers, mais aussi la cite et l’âme humaine... Elle est 
„hesekia” parce que celle-ci commence par l’ascese du mental et 
culmine par la connaissance de soi. 

En outre sophrosyne entre dans la sphere des valeurs religieuses, 
liee aux rites de purification accompagnes de danse et de musique. 
Elle apporte la tranquillite, l’equilibre et le controle apres une periode 
de trouble. Apres avoir tue sa mere, Oreste se trouve dans un 
veritable delire. C’est apres un sacrifice purificatoire qu’il retrouve sa 
serenite, c’est-â-dire sophrosyne. 

A l’autre pole de la sophrosine il y a hybris, qui exprime le 
depassement de la condition humaine, de la conduite juste, 
representant une deviation du comportement humain. 

Au niveau de la sophrosyne, comme modalite d’exprimer I’idee 
de la temperance, nous retenons celle d’enkrateia (contenance), 

aidemon (reserve, modeste, decent), kosmios (tranquille, equilibre, 
ordonne). 

Une autre modelite d’exprimer la temperance est aussi celle de 
diakrisis et de logos orthos, c’est-â-dire le discernement, le don des 
differences entre le bien et Ie mal, ou la „juste raison”, comme Ies 
appellent Ies parents de la Philocalie, en Ies considerant la voie royale, 
oeil et lumiere de l’âme, non commun de toutes Ies vertus. 

Dans la Vision chretienne, sophrosyne est tout d’abord un attribut 
de Dieu, la nature humaine l’ayant en soi comme representation de 
l’image de Dieu. Ensuite elle l’a comme un devoir moral de la 
maîtrise de soi donne par l’ordre du Createur de ne pas manger d’un 
certain arbre, c’est-â-dire de ne pas tomber en proie â Ia 
gourmandise. Le christianisme regarde avant tout la realite de la 
nature dechue dans le peche et la function de la temperance dans la 
maîtrise de la vie spirituelle sur la vie instinctive animalique, de 
l’ouverture de la voie vers la ressemblance et l’accomplissement en 
Dieu. Cest pourquoi Ia temperance se rapportera et sera determinee 
par Ies trois vertus theologiques: la foi, l’espoir et Ia charite, qui 
representent des ouvrages de la grâce divine et qui nous introduisent 
dans la communion de Dieu, pour Ia guerison de la nature. Et comme 
Dieu est la saintete parfaite, sophrosyne prepare l’âme pour obtenir 
cette saintete. De cette faţon, elle sera le correspondant de l’idee de 
katharsis, c’est-â-dire de la purification et de l’immaculation, aussi bien 
de l’esprit que du corps. Au-delâ du fait que sophrosyne est sobrietas 
et contientia (le controlole et la contenance des concupiscences, elle 
s’acheve par pudicitia et castitas. Ainsi elle est la vertu de la saintete: 
hagneia. Et etant donne que la saintete de Dieu s’exprime par agape, 
sophrosyne se dirige vers autrui sous la forme de la megalopsychia, 
de la magnanimite, de la charite, de Ia generosite... 

En conclusion on peut dire que la sophrologie chretienne est 
une plaidoirie en faveur de I’humanisation, de l’ouverture â la culture 
et â la civilisation, de la sacralisation dans un monde desacralise, 
gouverne par un pouvoir neo-paien qui, â la place de Dieu, veut 
faire dominer dans la conscience humaine Ie regne instinctif des desirs 
aveugles et des passions asservissantes qui derivent particulierement 
de l’opulence, de la violence et du sexe. 

En meme temps la sophrologie chretienne represente une 
exhortation â vivre sa vie en honneur, modestie et dignite, tout en 
faisant dela devotion â Dieu un modele de generosite de I’âme 
humaine, adressee au monde et â la vie par l’amour sacrifie du Christ 
ressuscite et par lepouvouir du Saint Esprit qui sanctifie toutes Ies 
choses et Ies etres pour l’accomplissement de leur destinee. 

TEMPERANCE IN ANCIENT PHILOSOPHICAL 
ETHICS AND IN THE CHRISTIAN MORALS 

- AN ESSAY CHRISTIAN SOPHROLOGY - 


S U M M A R Y 


We admire all the creations of the human brain that reveal the 
demuirgical abilities of man and assert that he is the image of He 
who creates heaven and earth. 

We enjoy each time when we benefit by the progress of science 
and technique, and, also, by the affirmation of human dignity through 
freedom and democracy. 

We have always the sense of our own ful filment when we see 
that life triumples over death, when culture and civilization win more 
and more place in the world, when justice and truth, generosity and 
wisdom, firmness of character and sincerity assert themselves as values 
of the human mind. 

All these aspirations and ideals of the human soul and of life in 
its own unfolding are often hindered to affirm themselves even by 
human nature more precisely by its dark areas, whence the instincts 
which pervert themselves start. Although these instincts are destined 
to be crucial, through their pervertion they can produce flaws of 
behaviour and the latter create disorder both in private life and in 
the relations between people. It’s enough to think of two irrational 
forms of the soul: irascibility and concupiscence, and we have the 
whole tragedy of human being in those two "modern” outbreaks: 
crime and sex. And if we add other instinctive dissolutions to which 
the human being is subdued, then we can easly explain the causes 

429 



CUMPĂTAREA _ 

of economic, social, ecologica! and cultural disequilibrium. And, if, for 
instance, literature, art, Science and technique are determined and 
impregnated with such blind impulses, they wiil express a culture that 
can cannot guide the human mind to a fulfilment, but on the contrary 
they wiil falsify it, paralysing its creative energy. And then, they wiil 
”feed" a degradation of the soul’s aspirations... 

But the human soul has also a bright side. This is the raţional 
nature of man. To be true the wise men of ancient nations determined 
it as a miracle of the soul, taking it out of savagery and animality 
and making it more and more human. 

But ”from aii the world nations, the Greek nations was the one 
that dreamed the most beautiful dream of life” (Goethe). Not because 
the spirit of this nation would have been more different from the 
others, but because it had its own defects and falls... But just when 
it was in a cris’s, the wise torch bearers of Heilas showed up and 
lighted the torch more firmly, then they took it forward outrunning 
difficulties... For good reasom it became conspicuous that „the ancient 
Greeks were neither gods nor eternal prorotypes, but in the Greek 
man’s soul the aspiration to the divine was living”. (W. Kinkel). They 
looked at and analysed the surrounding nature, realizing its order and 
harmony. That is why they called it ”space”. And they wanted human 
nature to be characterized by the same order and harmony, to form 
a „microcosm”. Thus, they discovered that what brings harmony in 
the human nature is measure, the equilibrium of excesses and 
insufficiencies in aii the compartments of human life. "Measure is the 
best thing”, or „Measure is the perfection of aii things”, was the motto 
that laid the bases and led to the perfection of nature. AII excesses 
and all abuses are harmful and improper to nature. They stain it. They 
falsify it. They are detrimental to it. Measure brings purification the 
clearing of nature, the possibility of its fulfilment. So measure leads 
to katharsis, that is to the elimination of all that is unknown and 
detrimental to nature. 

But in order that measure should lead to katharsis, it should rely 
on a healthy mind. Only through the health of the can man find his 
own way wisely, distringuishing good from evil and obtaining seif- 
control. This practicai wisdom based on the health of mind was called 
„sophrosyne” by the greeks wiil become the key term of Greek 
culture, a privileged concept of the spiritual life that created values. 
This is the term that wiil put in circulation the notion of temperance 
and which along the time wiil receive a very rich range of meanings 
and of applications in life. 

The term has its origin in Hippocrate’s use of diet for the health 
of the body. Thus an interdependence between the health of the body 


SUMMARY 


and the one of the soul is established. "Because we should not try 
to cure the eyes without curing the head or cure the head without 
curing the body, the same ”the body cannot be cured without, the 
soul”, says Zamolxis, ”the kingsgod” from Platon’s dialogue 
„Charmides”. 

The sense of health of the mind with wich sophrosyne ”makes 
its own debut” enlarges its sphere of value expression. Starting, for 
instance, from the idea of common-sense it, amplifies through that of 
bashfulness, shyness, modesty, determining the attitude of respect in 
social relationships and opening prospects of a civilized life through 
the cultivation of the spirit, that is, of education. It becomes self- 
control through the discipline of the senses, as a result of moderation, 
thinking, obedience and consciousness. Platon was right when he said 
that the idea of temperance looks like a correspondence of sounds 
that form the harmony. It is a world of good order. It is the space 
which is included within the universe, the fortress and the human 
soul... It is „hesykia”, because it starts with the askesis of the mind 
and reaches the climax with self-cognition. 

Besides, sophrosyne belongs to the sphere of religious values, 
connected with rituals of purification, accompanied by dance and 
music. It brings peace, equilibrium and control after a period of 
disorder. After killing his mother, Orestes was found in a real delirium. 
After a purifying sacrifice, he recovers the peace of mind, that is, 
sophrosyne. 

At the opposite pole of sophrosyne, is the hybris, that indicates 
the luciferic selfishness of self-confidence, a cheeky and unscrupulous 
abuse, developed under the impulse of a reckless arrogance or 
insatiable greed. Considering as a way of expressing the idea of 
temperance, we mention enktateia (bridling), aidemon (coy, modest, 
decorous), kosmios (calm, well-balanced, tidy), katharsis, hesykia. 

Another way of expressing temperance is diakrisis and logos 
orthos, that is discrimination, the gift of differenciating between good 
and exil or the right consideration, how the Fathers of Philocaly called 
them, considering them a royal way, the eye and the light of the 
soul, the common name of all virtues. 

In Chtistian vision, sophrosyne is firstly an attribute of God, and 
human nature has got it as a representation of good’s image. It, also, 
has got it as a moral duty of self-control given through the order of 
the Creator such as not eating from a certain tree, not falling into 
the sin of gluttony. But Christianity regards first and foremost the 
reality of the nature fallen into sin and the role of temperance in the 
ruling of the spiritual life over the instinctive animalic life, opening 
the way towards the resemblance and perfection in God. Thus 

temperance will refer to and be determined the three theological 
virtues of faith, hope and Iove that represent the works of the divine 
grace and that introduce us in the communion with God in order to 
head human nature. And because God is perfect holiness, sophrosyne 
is preparing the soul for getting this holiness. In this way it will 
correspond to the idea of katharsis, that is the purity and chastity, of 
both the soul and the body. Besides the fact that sophrosyne is 
sobrietas and constientia (self-control and restrain of concupiscence), 
it is becoming perfect through pudicitia and castitas. Thys it is the 
virtute of holiness: hagneia. And because the holiness of God is 
expressed through agape, sophrosyne is pointing to follow creatures 
under the form of megalopsihy, magnanimity, charity, generosity... 

As a conclusion, we can say that Christian sophrology is a plead 
for humanization, for opening towards culture and civilization, for 
sacralization in a desacralized world, ruled by the neo-paganism that 
instead of god would like to enthrone in the human consciousness 
the instinctive reign of blind desires and enslaving passions which 
devolve mainly from gluttony violence and sex. 

At the same time, Christian sophrology represents a stimulus for 
living our life in honour, modesty and dignity, making out of the 
adoration owed only to God an example of generosity of the human 
soul addressed to the world and to life through the sacrificed Iove of 
Jesus Christ who resurrected from death and through the power of 
the Holy Spirit who sanctifies everything fot the fulfilment of their 
mission. 

So, that’s why, if we want to have a stroungly Consolidated 
family in order to constitute the cell of a healthy society; and if we 
want to promote an enlightened faith, then sophrologic education 
constitutes an ideal and a duty of the family, of the educaţional 
establishments and especially of the Christian church. 

Ideea de cumpătare este cel mai cuprin¬ 
zător şi variat exprimată prin sophrosyne. Ea 
redă natura conştientă a fiinţei raţionale, ce 
se vrea din ce în ce mai umanizată; de a 
ieşi necontenit de la întuneric la lumină, la 
cât mai multă lumină... Având o gamă foarte 
variată de exprimare, sophrosyne este ase¬ 
menea unei simfonii ce mereu se amplifică 
în conturarea armoniei sufletului omenesc, 
definindu-i caracterul dinamic si creator ce 
spune NU hybrisului ca luciferică încredere 
în sine şi insolenţă; ca depăşire abuzivă a 
măsurii, a conduitei cuvenite, şi a însăşi 
condiţiei umane. 


Mai mult ca oricând, în vremea noastră 
se face caz de afirmarea drepturilor omului... 
Numai că în condiţiile naturii umane care 
poartă în sine rănile păcatului, omul se 
îneacă în propria-i libertate, pierzându-şi de 
mai multe ori controlul şi stăpânirea de sine, 
fiind dominat de criza morală a căutării 
fericirii, pe care însă nu o găseşte... De aici 
apare tot mai imperios necesară sofrologia... 

...Sofrologia creştină reprezintă o 
pledoarie pentru sfinţenia vieţii în Hristos 
prin Duhul Sfânt, sub formă decentă, cu 

conştiinţa umană fascinaţia vitalismului ce 

